
AVANT-PROPOS 


Le texte des Ovodldet V, VI et VII de Godefroid de Fon- 
taines, dont l'impression s'échelonne le long de quatre ans, a été 
constitué d'après les suivants manuscrits : 

1° Codex n° 14311 du fonds latin de la Bibliothèque nationale 
(xIv° siècle), dont on trouve la description dans l'Introduction 
du tome IT”. 

On l'appellera codex V. 

2° Codex n° 15842 du fonds latin de la Bibliothèque natio- 
nale, légué par Godefroid même à la maison de Sorbonne, ainsi 
que l’atteste le dernier feuillet : « Questiones magistri Godefridi 
de Fontibus pertinentes ad domum scolarium sorbonistarum.… 
ex legato eiusdem ». 

On l'appellera codex P. 

3° Codex n°170 (ancien2038) de la Bibliothèque de Pembroke 
College à Oxford. Ce codex nous a été gracieusement prêté, il y 
a plusieurs années, par les soins de M. Ellis H. Minns, bibliothé- 
caire de Pembroke College, et nous lui exprimons tous nos 
remerciments. 

Ce codex sera appelé codex C. 

Nous publierons plus tard, dans une introduction à l'édition 
complète des Orodlibef, un chapitre consacré aux manuscrits 


1 M. De Wulf et A. Pelzer, Les quatre premiers Quodlibet de G. de Fontaines, T. Il, 
des Philosophes Belges, Louvain, 1904, p. V et VI. 

qui contiennent les Quodlibet V-XIV du maître liégeois. On y “à 
trouvera une description complète des manuscrits, ainsi qu'une 
étude de leur filiation et de leur valeur respective. Pour des … 
raisons. qui seront alors exposées, c'est le codex V qui a se vi. 
de base à l'établissement du texte des Quodlibet V, VI, VIL. | 
Les leçons de P et plus secondairement celles de C ont corri 
ou complété V, aux endroits ou ce dernier codex semble it 
inférieur. | 1 

Le texte placé entre rs | ]se rencontre dans les mani 
crits, mais nous semble devoir être supprimé du texte ; o 
imprimé en italiques les lettres ou les mots qui doivent êt 


ajoutés à la leçon des manuscrits. 


sophie, que par souci d'intégrité, il a semblé utile d’édite 

extenso. de 10 

LES ÉDITEURS. 
# 


Louvain, 30 mai 1914 | | RE 


‘+ 


Cod. V = n° 14311 lat. Bibl. nat. Paris. 
Cod. P.— n°15842 9 » » 
Cod. C — n° 170 Pembroke College, Cambridge. 


QUODLIBETUM QUINTUM 


QUAESTIO I. 


Utrum Deus posset transsubstantiare naturam spiritualem . 
in substantiam corporalem *. 


| Quaerebantur quaedam circa Deum, quaedam circa creaturas. Circa 
Deum quaerebantur quaedam pertinentia ad essentialia, quaedam perti- 
nentia ad personalia. Circa pertinentia ad essentialia quaerebantur duo 
pertinentia ad divinam potentiam. Primum erat utrum Deus posset trans- 
substantiare naturam spiritualem sive angelicam in substantiam corporalem, 
puta in lignum vel lapidem, vel e converso. Secundum erat utrum Deus 
posset ex materia corporis corruptibilis, puta terrae, producere aliquod 
corpus incorruptibile per naturam, puta corpus alicuius stellae vel caeli. 

Ad primum arguebatur quod Deus posset angelum in corpus aliquod 
transsubstantiare, quia maius est ex nihilo aliquid producere quam ens 
aliquod in ens aliud transsubstantiare vel transmutare, eo quod maior 
videtur distantia vel repugnantia nihili ad aliquid quam cuiuscumque entis 
ad ens aliud. Sed Deus potest ex nihilo aliquid producere. Ergo poterit 
quodcumque ens in ens aliud transmutare, et lapidem in angelum trans- 
substantiare. 

Contra. Deus non potest facere id ex quo sequitur inconveniens et 
impossibile. Sed ex transsubstantiatione angeli in corpus aliquod sequitur 
inconveniens et impossibile. Nam si angelus in lapidem transsubstantiaretur, 
sicut cum substantia panis in corpus Christi convertitur manent accidentia 
panis sine subiecto, ita etiam, cum converteretur substantia angeli in lapidis 

naturam *, accidentia angeli sine subiecto manerent. Ergo maneret intel- 
lectus et voluntas angeli sine substantia angeli quae est subiectum illorum, 
et sic esset ponere intellectum et voluntatem absque actu intelligendi et 
volendi, quod videtur inconveniens et impossibile. 

Respondeo dicendum quod quantum sufficit ad praesens, triplex est 
transmutatio. Quaedam, cuius est'tantum unus terminus positivus, et hoc 
est sine subiecto communi, et illud quod transmutatur huiusmodi transmu- 
tatione, quod scilicet praeintelligitur ? sub termino a quo et ut transi | ens 
ad terminum ad quem, nullo modo manet nec in se nec in alio in quod 
scilicet transmutatur *, ut convenit“ in creatione vel adnihilatione ; et hac 


transmutatione omnis creatura a Deo est ex nihilo ad esse transmutata, 


large de transmutatione loquends, et posset Deus potentia absoluta quam- 
libet in nihilum redigere. — Quaedam autem est transmutatio quae habet 
utrumque terminum positivum et subiectum commune utrique, in qua trans- 
mutatum secundum aliquid sui manet in eo in quod transmutatur, et de 
hac transmutatione loquendo non posset Deus transmutare unam naturam 
materialem in aliam naturam quae non esset etiam natura materialis. Non 
enim posset sic ex lapide angelum producere quod lapis vel aliquid lapidis 
in angelo remaneret, sed sic posset Deus immediate convertere quodlibet 
corpus in quodlibet aliud quod in eadem materia communicat: unde ex 
lapide immediate posset producere asinum, leonem, et quodcumque aliud 
huiusmodi. Unde dicit Augustinus septimo super Genesim capitulo decimo 
et capitulo decimo sexto : Omne corpus in omne corpus posse mutari sunt 
qui assererent*, quia supra aestimabant ea omnia in materia eiusdem rationis 
communicare, Corpus autem aliquod converti in animam fierique naturam 
incorpoream nec quemquam sensisse scio nec fides habet. — Alia autem 
transmutatio est” quae habet utrumque terminum positivum, sed subiectum 
commune non habet, et haec dicitur transsubstantiatio qua scilicet res 
aliqua non accidentaliter sed substantialiter secundum illud quod est in 
aliam iam existentem transit et convertitur ; et de ista transmutatione est 
quaestio, an sic posset Deus angelum in lapidem vel e converso transmutare. 

Et circa hoc est intelligendum quod si, prout aliqui videntur dicere, 
pro tanto dicitur panis in corpus Christi transsubstantiatus et non esse 
adnihilatus, quia aliquid eius manet eo quod accidentia panis manent, 
tunc res quae non haberet accidentia quae possent manere ipsius substantia 


*lapidis naturam] naturam lapidis P. — ? intelligitur C. — 5 manet — transmutatur] 

transsubstantiata, hoc modo non posset in aliam | transmutari. Et quia ita 
videtur de angelo, quod scilicet non habet huiusmodi accidentia, scilicet 
quae possent manere ipso transsubstantiato, diceretur quod angelus non 
posset sic in lapidem transmutari; sed cum huiusmodi accidentia habeat 
lapis, videtur quod nisi aliud obstet, posset lapis in angelum | sic trans- 
mutari. Hoc autem est inconveniens ; nam in huiusmodi transmutatione 
videtur esse convenientia terminorum, et sicut unus potest converti in 
alium, ita e converso. 

Praeterea, licet panis sic conversus non diceretur omnino adnihilatus, 
quia scilicet aliquid eius maneret, non quidem pertinens ad eius essentiam 
sed ad accidentalem dispositionem, tamen sic adnihilatus | esset quia ! 
ex remanentia huiusmodi* accidentium non dicetur aliquid ad eius essentiam 
pertinens remanere, et sic substantia panis simpliciter esset adnihilata, 
cum scilicet nec in se nec in alio aliquo modo maneret. 

Praeterea, non est sic intelligenda non adnihilatio, quia in huiusmodi 
transmutatione non solum dicitur non adnihilatum, propter id quod secun- 
dum se manet de eo quod prius erat eius quod transmutatum est, sed 
etiam id ipsum quod transmutatum est dicitur non adnihilatum ita quod, 
si totus panis quantum ad substantiam et accidentia in corpus Christi 
transmutaretur (sive conversione substantiali quantum ad materiam et for- 
mam substantialem panis in cuius materiam accidentia resolverentur, sive 
etiam tali transmutatione quod substantia panis conversa accidentia quae 
nunc manent adnihilarentur), diceretur quod substantia panis * non esset 
adnihilata eo quod id in quod “ substantia panis est conversa est aliquid in 
quod substantia ipsa panis diceretur aliquo modo manere, illo manente. 
Non enim dicitur quod oportet accidentia manere ad hoc, quod tali con- 
versione transmutatum dicatur non adnihilari, sed ad hoc quod id in quod 
conversum est dicatur esse sacramentaliter, ubi prius erat substantia eius 
quod conversum est realiter et localiter ; quod non posset esse nisi aliquid 
per quod substantia rei conversae erat in loco, maneret. Et ideo contra 
rationem et veritatem sacramenti videntur dicere qui ponunt, quod si panis 
totaliter converteretur in corpus Christi, ita quod nec substantia panis nec 
aliquod © accidens eius maneret, quod corpus Christi esset ubi panis prius 
erat. Quia ergo hoc non impedit quin possit substantia angeli converti in 
lapidem, possibile est hoc fieri, si aliud non obsistat. 

Cum autem | in secundo modo transmutationis impediat fieri trans- 

mutationem lapidis in angelum et e converso , hoc quod non important 
naturam communem ratione cuius quodlibet in alio secundum aliquid sui 
maneret, in hac autem transmutatione ad hoc quod non fiat adnihilatio 
non oportet ponere aliquid sic commune quod esse habeat i in utroque ter: 
mino, quia transmutatum non manet secundum aliquid sui quod secundum 
essentiam non transmutetur, immo’ solum manet in quantum manet illud 
in quod est conversum. Unde si lapis sic convertatur in lignum, licet com- 
municet cum ? ligno in materia, non tamen plus dicitur manere, ut videtur, 
quam si in caelum transmutetur %, esto quod in illo non sit materia saltem 
eiusdem rationis, eo quod nihil eius secundum se manet. Secundum hoc 
ergo videtur posse dici quod lapis posset in angelum transmutari et e con: 
verso. Solum enim in hoc dicitur manere conversum, quod entitas sua fit 
illa, et quia Deus habet potestatem Super totum ens, quamlibet entitatem 
creatam videtur posse in aliam transmutare sic quod transmutatum non 
adnihiletur, quia manet illa entitas in quam est conversum. 

Non poterit tamen Deus aliquid in seipsum transmutare, quia de ratione 
talis transmutationis est quod uteérque terminorum sit transmutabilis, ef 
unus in alterum ; quia qua ratione unus potest in alterum converti, eadem 
ratione alter quantum est de se debet esse transmutabilis in illum, et debet 
uterque terminus sive entitas utriusque termini subiacere potestati eiusdem 
agentis. Non sic autem se habet Deus respectu creaturarum, et hoc videtur 
dicere Ambrosius, in libro de sacramentis, de totius mundi operibus legimus 
quia dixit Deus et facta sunt. Sermo ergo qui potuit ex nihilo aliquid 
facere quod non erat non poterit‘ mutare ea quae sunt in id quod non 
erant. | Et secundum hoc processit prima ratio. 

Sed quia haec conversio, quam  certa fide tenemus, est supernaturalis 
et ab intellectu creato incomprehensibilis, quia fit sola virtute divina, praeter 
ordinem naturae ut ibidem dicit Ambrosius, ideo, licet non possimus com: 
prehendere modum quo fieri habent, tamen  certum est ipsam non fieri 
contra naturae ordinem, id est modo qui contradictionem | includat, quia 
hoc nulli potentiae 5 subici potest. Cum ergo illud quod convertitur dicatur 
in buiusmodi transmutatione non adnihilari, Oportet supponere sic fieri 
huiusmodi ? conversionem, quod illud quod convertitur aliquo modo possit 
dici manere ; sed hoc non videtur posse dici nisi illud quod convertitur in 
aliud, et illud in quod* convertitur sic se habeant quod ununi sit aliquo 
modo potentia ad aliud, ut modus faciendi sit ? supernaturalis, sed termini 

sic se habeant et ad invicem communicent quod unus quantum est de se 
aliquo modo est alius ! in potentia : nulla enim potentia videtur posse fieri 
quod aliquid fiat aliud quod, quantum est de se, nullo modo natum est esse. 
Videtur ergo supponendum in hac conversione, quod illud quod iam existit 
fiat aliquid aliud iam existens, quod quidem est tale, quod ipsum conversum, 
quantum est de se, absolute natum est aliquo modo esse illud. 

Nunc autem sic se habent quae conveniunt in materia, sed ordine 
quodam. Unde lapis est in potentia asinus, et planta, sed ordinate, et e 
converso. Et quia Deus potest agere in res immediate, absque aliquo ordine 
déterminato, immediate potest ex quocumque corpore quodcumque aliud, 
cum illo communicans in materia, producere. Si ergo Deus | produceret 
ex lapide existente asinum non existentem, lapis non diceretur adnihilari, 
quia totus maneret in asino, sed ? secundum aliquid eius, scilicet secundum 
essentiam suae materiae in quam sua forma resolveretur. Sed si ex lapide 
existente produceretur angelus non existens, non diceretur lapis manere, 
sed adnihilari, quia non maneret secundum aliquid eius in angelo ad quem 
nullo modo erat in potentia. Unde non posset dici proprie angelus prius 
non existens produci ex lapide, immo diceretur angelus produci post esse 
lapidis, vel post eius corruptionem, vel post eius adnihilationem. Consi- 
militer videtur quod si aliquid existens convertatur in aliquid iam existens, 
ad hoc quod possit conversum dici, non adnihilari, debet converti in tale 
quid ad quod sit aliquo modo in potentia, et quod natum est fieri ex ipso, 
si non esset, et quod sit in potentia illud idem in specie virtute naturali, 
et idem numero virtute supernaturali, qua potest etiam aliquid | adnihilari 
et idem numero reparari. Unde nihil potest converti sic in aliud, nisi illud 
vice versa possit converti in primum, et huius causa videtur esse commu- 
nicatio in materia eiusdem rationis, prout dicit Boetius in libro de duabus 
naturis et una persona Christi, capitulo octavo : non omnis res in rem 
omnem converti potest aut transmutari, nam neque corporeum * in incor- 
poreum, neque incorporea in eam quae corpus est mutari potest, nec incor- 
porea in se invicem proprias formas mutant: sola enim mutari et trans- 
formari quidem in se possunt quae habent unius materiae communem 
substantiam “. Ita ergo nullo modo fieri potest ut incorporea © in incor- 
poralem speciem permutetur; quorum enim communis nulla est materia, 
nec in se converti® nec permutari possunt. Et quia Deus potuit ab initio 
corpus suum ex materia panis, quae ” secundum suam essentiam praeexiste- 

bat, producere; ita potest etiam substantiam panis eandem in idem corpus 
iam existens convertere, et sic conversa non debet dici adnihilari. Quia 
ergo lapis non est in potentia ut ex eo producatur angelus non existens, 
nec e Converso, ita etiam nunc non videtur posse converti lapis in angelum 
existentem, nec e converso, absque adnihilatione ; immo hoc non esset 
aliqua conversio unius in alterum, sed esset desinere esse alterum, reli- 
quo in sua entitate manente. Et ad hoc etiam facit quod dicit Augus- 
tinus, septimo super Genesim, capitulo sexto quod etiam est supra alle- 
gatum : Omne corpus in omne corpus mutari posse credibile est ; quodlibet 
autem corpus posse mutari in animam fierique naturam incorpoream absur- 
dum est credere. Super hoc tamen nihil assero, quia quae divinae potentiae 
sunt subiecta, non potest humanus intellectus perscrutari. Si autem sic 
ponatur quod corpus in spiritum ! non possit trans | mutari, remanet dubium 
quomodo fiet conversio substantiae panis in corpus Christi, si in eo non sit 
aliqua forma substantialis alia ab anima in quam oportet substantiam panis 
converti, quae tamen est substantia a materia abstracta, posito quod tota 
substantia panis composita ex materia et forma substantiali per se conver- 
tatur in totum corpus Christi compositum etiam ex materia et forma sub- 
stantiali. Sed non pertinet hoc ad praesentem perscrutationem et alias 
absque assertione dixi quod mihi | super hoc videbatur posse probabiliter 
opinari. | 

Ad argumentum in oppositum * est dicendum quod verum est quod 
aliquo modo maius est producere aliquid ex nihilo, quam quod iam est in 
aliud convertere. Hoc enim verum est conversione qua convertitur aliquid 
materiale in aliquid ‘ materiale non existens, ut cum fit asinus ex lapide, 
vel cum in iam existens convertitur; sed non est verum de conversione 
materialis in immateriale, vel e converso, quia cum producitur non ens 
ex nihilo, non est ibi repugnantia vel contradictio quae hoc  includeretur. 

QUAESTIO II. 


Utrum Deus possit ex materia corruptlibilis producere 
alhiquod corpus incorruptibile. 


Postea arguebatur ad secundum, quod Deus possit ex materia corporis 
corruptibilis producere corpus aliquod incorruptibile per naturam, quia 
materia non est causa corruptionis nisi ratione privationis quae machinatur 
ad maleficium et corruptionem. Privatio autem non est in materia nisi 
materia sit sub forma habente contrarium : tali enim formae est annexa 
privatio. Corpus ergo, in quo est materia sub forma non habente contra- 
rium, cum careat causa corruptionis, est incorruptibile per naturam. Sed 
Deus posset producere ex materia corporis corruptibilis aliquod corpus in 
quo esset forma non habens contrarium, et sic in illo non esset privatio, 
et sic nec causa corruptionis esset in eo; ergo esset incorruptibile per 
naturam. Maior patet per Philosophum, primo Physicorum, minor probatur. 
Nam forma caeli est forma non habens contrarium, quod patet ex eo quod 
caelo non competunt proprietates contrarietatem importantes, quia nec est 
leve, nec grave, nec calidum, nec frigidum; et cetera. Sed Deus posset 
ex materia terrae producere aliquod corpus caeleste, tum quia videretur 
derogare divinäe omnipotentiae si non posset quamcumque formam mate- 
rialem | producere in quacumque materia, tum quia secundum sanctos 
aliquos et plures doctores, caelum quod nunc existit productum est ex 
materia eiusdem rationis cum materia elementorum. Sed qua ratione Deus 
produxit caelum ex tali materia, cum non praeexisteret prius sub forma 
contrarium habente, posset et iam ex materia quae nunc est sub forma cor- 
ruptibili tale corpus incorruptibile producere. 

Contra. Quae non communicant in genere non communicant ! in 
materia eiusdem rationis. Sed corruptibile et incorruptibile | non commu- 
nicant in genere, ut patet per Philosophum, nono * Metaphysicae. Ergo 
et cetera. 

Respondeo dicendum, quod secundum illos qui dicunt Deum posse 
separare secundum esse omnia quae important diversitatem in essentia, 

scilicet motum a mobili, materiam a forma, et albedinem a quantitate, 
videretur forte dicendum quod etiam omne ens posset cuilibet enti unire, 
et quamlibet formam cuilibet materiae, et sic posset formam angeli sive 
angelum qui est forma quaedam, vel formam caeli producere in materia, 
vel ex materia elementi, vel alterius corporis corruptibilis : tale autem esset 
incorruptibile. Sed non video quomodo omnia talia sint possibilia ; con- 
fiteor tamen Deum posse omne illud quod contradictionem non includit, 
licet non intelligam omnia quae facere potest. 

Quia ergo, sicut contradictionem videtur importare quod Deus formam 
secundum se subsistentem, a materia nullo modo dependentem, vel ad 
ipsam habitudinem essentialem nullam habentem, faceret in materia ; et sic 
illud quod est omnino independens a materia ab illa per se et essentiali 
habitudine dependeret, et quod est omnino immateriale faceret materiale, 
et sic idem esset materiale et immateriale, — ita etiam quod in materia quae, 
quantum est de se, nata est esse sub omnibus formis materialibus et sic, 
quia nullam sibi determinat, cum.est sub una appetit esse naturaliter sub 
alia, et talis appetitus inseparabilis est a materia et necessario includit 
veram privationem eo quod diminute perfecta est quia caret forma qua 


nata est perfici, fiat aliqua formarum secundum naturam suam inseparabilis 


a materia, videtur contradictionem importare. Nam ex hoc quod poneretur 
talis materia secundum se esse in potentia ad formam aliam, poneretur natu- 
raliter spoliabilis ab illa sub qua sic esset, eo quod non posset esse simul 
sub pluribus. Ex hoc autem quod tale corpus poneretur naturaliter incor- 
ruptibile, talis forma poneretur naturaliter a materia ? inseparabilis *, et sic 
poneretur separabilis et inseparabilis ; et ideo videtur quod impossibile 
sit fieri aliquod * corpus incorruptibile per naturam ex materia tali. | Dictum 
est enim alibi diffusius quod licet materiale non possit converti in purum 
immateriale, non est tamen negandum quin possit converti in materiale 
compositum ex vera materia et forma non sic omnino in materiali; quin 
vere det esse et actum primum composito, faciens unum ens per se cum 
ipsa materia quae est principalis ratio quod talia sunt convertibilia ad 
| invicem. Immo etiam generaliter loquendo, impossibile est aliquod corpus 
incorruptibile per naturam habere quamcumque veram materiam partem 
sui, appellando veram materiam id quod excludit omnem actualitatem et 
de se non importat nisi puram potentiam in genere substantiae, quia cum 
talis res ratione suae talis potentiae de se sit indifferens ad esse et non 

esse simpliciter, et sic est id quo aliquid habet potentiam qua potest esse 
et non esse simpliciter, omne illud in quo est talis natura est naturaliter 
corruptibile, habens naturam per quam potest non esse. Unde dicit Philo- 
sophus nono Metaphysicae, quod nihil in quo est potentia est sempiter- 
num, quia omnis potentia ad esse est contradictionis, et ideo illud quod 
habet potentiam ad esse habet etiam potentiam ad non esse. 

Nec potest dici quod ista et consimilia dicta sunt intelligenda de illa 
potentia ad esse quae est potentia primae materiae generabilium et corrup- 
tibilium, quae dicitur hyle, sed est quaedam alia potentia et alia materia 
corporum incorruptibilium differens ab illa, non per aliquid sibi additum, 
sed per habitudinem ad aliam et aliam formam, scilicet quia materia caeli 
habet habitudinem ad formam quasi universalem et perfectam, alia vero ? 
habet habitudinem ad particulares et imperfectas. Ex quo enim haec habi- 
tudo non tollit quin haec materia et illa sit de se potentia ad esse sim- 
pliciter, nullam actualitatem secundum quamcumque formam includendo, 
nullam differentiam potest hoc ponere in natura materiae. Cum etiam 
habitudo materiae non sit nisi quidam appetitus quo inclinatur materia 
ad formam, materia quae est talis potentia ad esse simpliciter non potest 
determinari ad habitudinem determinatam respectu alicuius formae deter- 
minatae, ita quod quaecumque alia habitudo ad quamcumque formam 
aliam excludatur. Unde non potest convenienter dici quod materia, quae 
est talis potentia, appetat aliquas formas secundum quod sunt imperfectae 
vel non potentes perficere totum appetitum materiae : hoc enim est ex 
imperfectione formae in quantum nulla est quae perfecte possit totum 
appetitum materiae terminare ?. Potentia enim materiae est sic infinita 
quod, cum sit ad esse simpliciter, quocumque esse | acquisito per quam- 
cumque formam, cum adhuc sit nata esse sub alia forma dante aliquod 
esse simpliciter, materiae appetitus remanet indeterminatus respectu illius, 
et ita est | de omnibus.Unde non potest poni diversitas in essentia materiae 
talis ex diversitate * formarum quarum una perfectior et universalior * 
altera, quia materia quae non est nisi potentia ad esse secundum se, 
indifferens est ad omnes. Item arguit sic Commentator, primo Caeli et 
mundi : si caelum haberet materiam quae est potentia ad esse aliquid, 
esset frustra in natura, quia propria operatio potentiae est corruptio et 
generatio °, vel transmutatio de forma in formam. Si ergo esset aliqua 
materia quae de se est in potentia ad esse, sine generatione et corruptione, 

contingeret quod aliquod ens esset sine actione, propter quam est huius- 
modi sua potentia et cetera. Et ex istis apparet quod manifestum inconve- 
niens est dicere quod in caelo est materia eiusdem rationis cum materia 
corruptibilium, et ex hoc etiam patet quod nec hoc est possibile. 

Et ad evidentiam solutionis rationis ad hoc factae est intelligendum 
quod, secundum doctrinam Philosophi in primo Physicorum, ista tria sunt 
ab * invicem omnino inseparabilia, scilicet materia prima ?, et privatio, 
et contrarium sive forma contraria formae generandae, quia ubicumque est 
unum istorum, sunt alia duo. Quia enim materia quae quantum est de se 
est pura potentia in genere substantiae, nullum actum substantialem sibi 
determinat, sed ad omnes formas materiales quantum est de se est indiffe- 
rens, propter quod non potest esse sine omni forma, sed oportet quod 
semper sit sub aliqua formarum ad quas de se sic est in potentia, et quia # 
cum est sub una non potest esse simul sub alia ad quam tamen quantum 
est de se est in potentia; — ideo materia semper est sub privatione 
omnium formarum, una excepta. Sed sicut est ordo in formis et gradus in 
contrarietate | earum, ita etiam suo modo est in privationibus. Unde dicit 
Commentator primo Physicorum, privatio universaliter non separatur 
a materia, quia quantumcumque forma admiscetur cum illa 5. materia, 
tantum admiscetur cum privatione formae oppositae. illi formae cui 
admiscetur, et ipsa non habet in se formam proptiam neque privationem 
propriam et cetera. 

Nec aliud est privationem esse in materia, vel esse annexam formae 
contrariae vel quae habet contrarium, quam materiam esse sub aliqua 
forma determinata qua determinate © perficitur et qua in existente materia 
caret alia qua nata est perfici. Privatio enim nihil aliud est quam negatio 
vel carentia alicuius formae qua nata est | perfici subiectum cuius est illa 
negatio. Unde dicitur quod non est negatio simpliciter ”, sed negatio in 
subiecto apto. Sed quacumque forma posita in materia tali quae secundum 
se est in potentia ad omnes formas naturales, omnia ista concurrunt. Ideo 
impossibile est privationem a materia separari -quae est indifferens de se 
ad plures formas sive in qua communicant plures formae. Nam, ut iam 
dictum est, privationem esse in materia nihil aliud est quam ipsam mate- 
riam carere forma quae communicat in ea cum forma sub qua est, non 
compatiente secum aliam, ipsa materia necessario existente sub aliqua 
forma, sicut in substantia dicitur forma formae contraria nonnisi ex hoc 

quod communicant in eodem subiecto sive in eadem materia ? a qua mutuo 
se expellunt, quia in ipsa non possunt simul esse. Unde omnis forma 


. substantialis quae est in materia in qua, quantum est de se, nata est esse 


alia forma, est illi alteri formae contraria. Et haec est causa quare omnia 
quae communicant in materia eiusdem rationis sunt ad invicem trans- 
mutabilia, unitas scilicet et indifferentia subiecti respectu formarum. Unde 
dicit Philosophus octavo Metaphysicae : Omnia quae sunt ex eadem materia 
unum generatur ex reliquo. Idem etiam dicit primo de Generatione quod ? 
quae communicant in materia sunt ad invicem transmutabilia, ex quo potest 
argui a destructione consequentis : quae non sunt ad invicem transmuta- 
bilia non communicant in materia. 

Cum autem dicitur ad talia dicta Philosophi, quod verum est quod 
quae non sunt ad invicem transmutabilia non communicant in materia, ut 
est transmutationis subiectum et ut est privationi coniuncta, quia sic est 
principium transmutationis, sed non oportet quod non communicent in 
materia ut secundum suam essentiam consideratur, — parum videntur a sic 
dicentibus talia dicta Philosophi reputari; quia per hoc imponitur Philo- 
sopho quod dictum suum non sit per se verum, et casuale dictum sive per 
casum sed importet petitionem principii. Quia cum dicitur quod quae * non 
sunt ad invicem transmutabilia, non communicant in materia et cetera, 
si hoc sic intelligatur quod verum sit quod quae communicant in materia 
ut est transmutationis subiectum sunt ad invicem transmutabilia, tunc 
dictum suum importat petitionem principii ut nihil aliud sit dictum: quae : 
communicant in materia ® sunt ad invicem transmutabilia — quam quae * 
sunt ad invicem transmutabilia sunt ad invicem transmutabilia. In hoc 
enim | quod dico : materia ut est subiecta transmutationi, importatur trans- 
mutabilitas | aliquorum; illa ergo dicere esse transmutabilia est dicere 
transmutabilia esse transmutabilia. Ergo cum Philosophus non intendat, 
nec consuevit sic loqui sed causaliter, et idem sit causa transmutabilitatis 
aliquorum et huius quod est materiam ? esse subiectam transmutationi, non 
potest etiam hoc esse intentio Philosophi ut velit dicere quod materia ut 
est subiecta transmutationi est causa quare aliqua ad invicem trans- 
mutantur ; — sic enim aliquid esset causa sui ipsius, — sed intendit quod 
ipsa identitas materiae in pluribus per se est causa transmutationis eorum 
ad invicem. Quod patet per hoc quod dicit septimo Metaphy sicae : materia 
in unoquoque est per quod est possibile esse et non esse. Unde ubique 

manifeste intelligit Philosophus quod impossibile est aliqua communicare in 
materia eiusdem rationis secundum ipsam essentiam materiae, et illa non 
esse transmutabilia naturaliter ad invicem, licet materia numquam sit trans- 
mutabilis absque contrario et privatione; quae secundum ipsum etiam 
impossibile est a materia separari universaliter ; immo cum corrumpitur ! 
una privatio per accessum formae qua prius materia carebat, statim adest 
privatio alterius. 

Ex praedictis ergo patet quod ponentes in caelo materiam eiusdem 
rationis cum materia elementorum et tamen dicunt ipsum esse incorrupti- 
bile per naturam, contradictoria simul ponunt. Nam in hoc quod dicunt 
quod materia non est subiectum transmutabile nisi cum est sub privatione 
et sub forma contraria, verum dicunt, | sed ista sunt a materia insepa- 
rabilia et ista non sunt per se et primo totalis ratio transmutabilitatis rerum 
corruptibilium, sed ipsa essentia materiae quae tamen non potest esse 
sine his. Cum autem dicitur quod forma caeli non habet contrarium nec 
privationem annexam verum dicitur, sed cum dicitur quod est in materia 
elusdem rationis cum materia elementorum iam contradictoria ponuntur ?, 
unum ratione materiae, aliud ratione ipsius formae secundum se. Nam ex 

‘hoc quod est in materia quae est talis naturae quod est in potentia dicto 
modo quae non potest separari a privatione et contrario, ponitur forma esse 
habens contrarium et cui privatio est annexa. Ex hoc autem quod dicitur 
quod eam non consequitur * neque gravitas neque levitas neque calidum 
neque frigidum et huiusmodi, ponitur quod est non habens contrarium et 
ideo sic ponendo ponunt contradictoria. 

Per dicta patet responsio ad obiecta. 


QUAESTIO III. 


Quid est iliud positivum quod est substractum negationi quae importatur 
in hoc nomine innascibilitas quae est notio Patris. 


| Deinde circa personalia quaerebantur quaedam pertinentia ad personam Patris, 
quaedam pertinentia ad personam Filii Circa Patrem quaerebatür unum, scilicet quid 
est illud positivum quod est substractum negationi quae importatur in hoc nomine 
innascibilitas, quae est notio Patris. Et arguebatur quod illud positivum quod est sub- 

stractum negationi importatae nomine innascibilitas, non sit essentia !, quia cum innasci- 
bilitas sit notio propria Patris, et personam Patris notificans, illud quod illi negationi 
substernitur non potest esse id quod commune est tribus personis ; hoc est essentia ?, 
Ergo et cetera. 

Item nec ipsa persona Patris. Quia cum notio dicatur quia notificat personam, sive 
notionem facit de persona , illud quod substernitur huic # negationi debet esse aliquid 
notificans ipsam personam Patris. Ergo nec * potest esse ipsa ® persona Patris, alioquin 
idem secundum idem notificaret seipsum. 

Item nec proprietas Patris, sive personae Patris constitutiva, quia cum illa sit etiam 
quaedam notio Patris, iam in Patre non essent duae notiones propriae Patri sed una 
tantum. 

Contra. In persona Patris non sunt nisi praedicta positiva, ergo in altero illorum 
oportet huiusmodi negationem fundari. 

Respondeo dicendum quod circa istam ? quaestionem # tria sunt declaranda. Primo 
quomodo, quia notio aliquid dignitatis importat, oportet quod ingenitum fundetur ? 
super aliquo positivo. Secundo quomodo fundatur super positivo quod est ipsa essentia 
communis et tamen est proprium Patris. Tertio quomodo fundatur in ipsa essentia prae- 
cise ut est Patris vel in Patre, et ideo etiam aliquo modo ei substernitur proprietas Patris 
alia existens a proprietate innascibilitatis. 

Quantum !° ad primum, ergo sciendum quod notio in divinis dicitur id quod est propria 
fatio cognoscendi aliquam personam. Cum ergo secundum originem !! et emanationem 
bersonae divinae multiplicentur et distinguantur, per ea quae ad huiusmodi originem 
pertinent notificantur ; et quia ad huiusmodi originem pertinet quod una persona sic se 
habeat quod non sit ab alia, sed aliae ab ipsa, et sic habet rationem primi principii, duo 
àäd eius dignitatem pertinent per quae potest ipsa notificari. Nam | in quantum habet 
tationem primi et sic non entis ab alio, notificatur © per aliquid quod negationem im- | 
portat, scilicet per innascibilitatem, vel per ingenitum. In quantum autem habet rationem 
principii et ut ab ea alius, notificatur per aliquid positivum, scilicet per Paternitatem. 
Et sic personae Patris conveniunt duae notiones propriae, quarum unam oportet impor- 
tare negationem. 

Sed quia notio debet importare aliquid ad dignitatem pertinens, negatio autem et 
hon ens non videtur aliquam dignitatem importare — nam negatio simpliciter quae 
dicitur negatio extra genus ita dicitur de non ente sicut de ente quia non homo dicitur 
leo et chimaera, — ideo oportet quod negatio notionem importans fundetur in aliquo 
positivo, et sic sit negatio in genere importans aliquid quod est secundum aliquem 
modum essendi. Patet igitur primum. 

Sequitur de secundo quomodo haec notio fundatur in essentia communi et tamen 
est propria Patri. Propter quod sciendum quod # quia ïillud quod substractum “ est 
notionibus et relationibus in personis divinis est ipsa essentia, ideo videtur dicendum 
quod substractum huic negationi est divina essentia, ut sit sensus. Pater est ingenitus, 
id est | est habens in se divinam essentiam non ab alio, hoc enim scilicet habere divinam 

essentiam in se non ab alio ! est proprium personae Patris, et hoc modo etiam ? ingenitum 
est ® proprium ill. Nam ingenitum, prout per ipsum importatur negatio in genere in 
divinis, dicit uno modo id quod non est terminus productionis alicuius determinatae 
scilicet generationis per se, est tamen communicatum vel habitum in aliquo per genera- 
tionem et sic divina essentia dicitur in se esse ingenita; alio modo id quod nec est 
terminus per se generationis nec habitum vel communicatum per generationem, est 
tamen terminus productionis alterius Sive habens esse per aliam productionem quae 
tamen non est Sine generatione, et hoc modo Spiritus Sanctus secundum Iohannem 
ingenitus dicitur. 

Tertio modo id quod nullius productionis est terminus, immo nec est terminus genera- 
tionis nec in alio habet esse per generationem nec habet esse modo essendi qui supponat 
generationem, et hoc modo Pater dicitur ingenitus. Sed quia generatio divina est prima 
omnium productionum, dicere in divinis sic esse aliquid ingenitum idem est cum eo quod 
est nullo modo esse ab alio; et ideo, ut dicit Ricardus sexto de Trinitate : quia solus 
Pater a nullo est, idcirco nulla ratione genitus dici potest, propter quod nomen ingeniti 
accepit. | Ex quo patet quod per illud ingenitum includitur inspiratum, quia ablata 
prima processione aufertur secunda, et sic hoc modo dicitur solus Pater ingenitus. Unde 
dicit Hilarius, tertio de Trinitate, de Patre : ipse est plenus, perfectus, aeternus, non 
aliunde quid sumens, sed ad id quod ita manet sibi ipse sufficiens, hoc ergo { ingenitus. 
Ex quo patet quod ingenitum positive dicit plenitudinem et sufficientiam in Patre, ex se 
negative autem dicit nihil habere ab alio ; ut secundum hoc ingenitum sit notio ratione 
negationis quam importat, aliquid tamen dignitatis importans ex hoc quod supra talem 
affirmationem fundatur. Habere enim omnia quae divinitatis sunt essentialia ex se forma- 
liter toti Trinitati convenit. Sed ea sic ® habere ex se formaliter quod cum hoc a nullo 
principiative, hoc magnae dignitatis est, et soli Patri convenit. Patet ergo * quod licet 
ingenitum habeat fundamentum positivum quod est essentia communis, tamen est pro- 
prium Patri esse ingenitum et sic patet secundum. 

Sequitur de tertio, scilicet quomodo fundatur in essentia praecise ut est Patris, et 
ideo etiam aliquo modo ei substernitur proprietas Patris, ita tamen quod ipsa essentia 
sit formalis ratio innascibilitatis, et non paternitatis, propter quod oportet aliam esse 
proprietatem innascibilitatis ? a proprietate Paternitatis. Ad cuius evidentiam est ulterius 
intelligendum quod ei quod est ingenitum in divinis non substernitur sola divina essentia, 
nec etiam quodcumque suppositum simpliciter et absolute, sed suppositum determinatum 
cum determinata  proprietate. Nam hoc quod dico ingenitum potest considerari dupli- 
citer. Uno modo secundum se et ratione formae, et sic ei non est substractum nisi 
essentia, absque aliqua proprietate relativa : ingenitum enim simpliciter dicitur suppo- 
situm quodcumque, sive absolutum, sive respectivum, habens essentiam aliquam ex se 
formaliter, ita quod a nullo principative *. Secundum hoc, si persona Patris esset 
hypostasis absque proprietate paternitatis quae essentiam divinitatis haberet non ab 
alio, esset ingenita, absque eo quod huiusmodi relatio vel notio haberet aliquod 1° rela- 
tivum substractum. Alio modo consideratur ratione materiae, scilicet ut-circa divinam 
naturam, et sic substractum est illi negationi, uno modo aliquid | quasi dispositive et 

determinative ut in quo habet fundari et hoc non est nisi divina essentia, — alio modo 
ut quo * habet fundari in illo, et haec est ipsa proprietas Paterna sive generare — eo 
enim quod generare in divinis est prima productio necessarium est quod generans 
non ab alio princi | pative * habeat ‘divinam naturam, — tertio modo ut cuius est et hoc 
est ipsum suppositum cum proprietate Paternitatis. 

Per praedicta potest responderi ad obiecta. 


QUAESTIO IV. 


Utrum verbum in divinis sit solum personale soli Fiho 
conveniens vel sit aliquod verbum essentiale 1n divinis. 


Deinde circa personam Fil quaerebantur duo. Unum erat pertinens 
ad ipsam personam divinam, utrum verbum in divinis sit solum personale 
soli Filio conveniens, vel sit aliquod verbum essentiale in divinis. Aliud 
quaesitum circa personam Filii erat pertinens ad naturam humanam 
assumptam, scilicet utrum | illius incorruptionis corporis Christi, de qua 
praedixit Psaltes : non dabis * sanctum tuum videre corruptionem, fuit 
causa acceleratio resurrectionis, vel conservatio miraculosa alicuius for- 
mae quae prius erat in corpore vivo. 

Ad primum arguebatur quod verbum in divinis non solum sit perso- 
nale et proprium Filio, sed sit essentiale et commune tribus personis, quia 
verbum est terminus intellectualis operationis. Ergo secundum multiplica- 
tionem intellectualis operationis oportet multiplicari verbum ; sed non 
solum est “ intelligere personale quo producitur Filius qui est verbum 
personale, sed est etiam intelligere essentiale commune tribus personis. 
Ergo etiam per illud intelligere producitur verbum essentiale. 

Contra. Illud quod importat relationem in divinis non est essentiale 
sed tantum personale ; sed verbum importat relationem quia dicitur relative 
ad dicentem ; ergo et cetera. 

Respondeo dicendum quod verbum dicit aliquid emanans ab intellectu 
et ® operatione ipsius intellectus. Unde secundum Augustinum, quinto 
decimo de Trinitate capitulo vigesimo octavo: verbum est quod nascitur ex 

scientia quam memoria tenemus, quod eiusmodi omnino est cuiusmodi 
est illa scientia de qua nascitur ; formata enim cogitatio ab ea re 
quam scimus verbum est quod in corde dicimus. Et * prout dicit capitulo 
trigesimo octavo ?: sic verbum nostrum nascitur * de nostra scientia quem | 
admodum verbum Patris aeternum de substantia Patris natum *; et 
secundum hoc de ratione verbi est quod sit quaedam notitia quae proce- 
dat ab intelligente. Quia ergo in divinis non est notitia emanans 
et declarativa ab intelligente, nisi illa quae est id  ipsa persona Fil, ideo 
non est ibi verbum realiter nisi personale. Unde propter rationem inductam 
in principio est intelligendum quod non est in divinis nisi unum intelligere, 
scilicet intelligere essentiale commune tribus personis, quod tamen convenit 
ipsi Patri ut primae personae, et quia actus intelligendi non perficitur sine 
conceptu aliquo emanante ab ipso intelligente, mediante huiusmodi actu 
intelligendi, ideo intelligere essentiale Dei non potest esse sine verbo 
producto et concepto. Sed quia nulla actio procedit ab essentia secundum 
se, sed a supposito, quia per se suppositi est agere licet ratione formae, 
ideo etiam ipsum intelligere, secundum se, scilicet ut est essentiale et com- 
mune tribus, non potest esse principium huiusmodi verbi emanantis ab 
intellectu divino, sed ut est primae personaë quae non est ab alia et quae 
includit proprietatem relativam quae est vis generativa ; et ideo verbum 
productum per tale intelligere dicit respectum determinatum ad determina- 
tam personam et non ad ipsum actum intelligendi secundum se. Et ideo 
licet intelligere in divinis sit quid essentiale, verbum tamen quod per 
ipsum concipitur non est nisi personale. 
Per hoc patet responsio ad obiecta. 

QUAËESTIO V. 


Utrum incorruptionis corporis Christi fuit causa acceleratio 
resurrechonis vel conservatio miraculosa alicuius formae 
quae prius eral in corpore vivo. 


Postea ad secundum arguebatur quod causa incorruptionis illius ? non 
fuit acceleratio resurrectionis, quia illa incorruptio soli Christo et ex spe- 
ciali privilegio videtur convenire. Sed incorruptio, quae est praeservatio 
ab incineratione et putrefactione per acceleratam resuscitationem, ante- 
quam facta sit huiusmodi corruptio, non fuit privilegium Christi nec soli 
Christo convenit, quia etiam videtur matri suae Virgini Beatae convenire ; 
ut patet per Augustinum, in quodam * sermone de Assumptione Beatae 
Mariae. Ergo oportet ponere aliquam incorruptionem aliam a praedictis, 
et aliam causam illius incorruptionis a putrefactione et incineratione, quam 
accelerationem resurrectionis. Hoc autem non videtur esse nisi reservatio 
alicuius | formae praeexistentis in corpore, qua manente miraculose, non 
potest corpus Christi putrefieri vel incinerari, etiam si resuscitatum non 
fuisset. 

Contra. Petrus sic arguit Actuum vigesimo quarto. David praedixit 
de Christo : non dabis * sanctum tuum videre corruptionem, et sic secundum 
David, corpus Christi non vidit corruptionem. Sed si non vidit corrup- 
tionem, surrexit. Ergo sequitur ex auctoritate David, quod Christus sur- 
rexit. Dicit enim Petrus sic, ut habetur Actuum “ vigesimo quarto : David 
dicens, | caro mea requiescet in spe quoniam non derelinques animam 
meam in inferno, nec dabis * sanctum tuum videre corruptionem, locutus 
est de resurrectione Christi, quia neque derelictus est in inferno, nec caro 
eius vidit corruptionem, sed ista consequentia quam facit Petrus ex dicto 
David non teneret, si alia fuit causa dictae incorruptionis quam resurrectio 
praeveniens huiusmodi corruptionem. Quare et cetera. 

Respondeo dicendum quod Christus fuit vere homo, et veritatem 
humanae naturae voluit ostendere, in vita defectus naturales, sive poenales, 

scilicet famem, | sitim, et! cetera talia suscipiendo, et in morte sicut ali 
homines vera mortis corruptione deficiendo. Unde supponendum est quod, 
sicut ipso vivente fuerunt in ipso ? omnia quae ad naturam vivi hominis 
pertinent, quantum ad naturalia omnino univoce prout sunt in aliis homi- 
nibus puris, ita etiam suppono esse tenendum quod in instanti suae mortis 
fuerunt in corpore eius mortuo omnia quae ad naturam corporis hominis 
mortui naturaliter pertinent, omnino univoce prout sunt in corporibus alio- 
rum hominum mortuorum, in hora qua anima a corpore separatur; quia 
nec auctoritas docet contrarium, nec sensus aliquid * etiam potuit appre- 
hendere per quod posset aliud iudicari. Ipse enim voluit fratribus per omnia 
assimilari in vita et in morte, quantum ad defectus naturales. Unde dicit 
Damascenus, libro tertio, capitulo vigesimo septimo, quod in graeco corrup- 
tionis nomen duo significat  Signat  enim humanas has ® passiones, 
famem, sitim, laborem, clavorum perforationem, et mortem, scilicet animae 
a corpore separationem, et quaecumque talia. Secundum hoc autem signa: 
tum dicimus | corruptibile Domini corpus ; omnia enim haec voluntarie 
assumpsit. 

Cum ergo diversae sunt opiniones circa qualitatem corporis cuius- 
cumque hominis mortui, secundum diversitatem opinionum circa formam 
corporis eius vivi, secundum hoc diversimode est loquendum de modo 
existendi corporis Christi post animae separationem *. Secundum ponentes 
enim $ in homine tantum unam formam substantialem, scilicet animam, 
virtute continentem omnes alias inferiores formas, esset dicendum quod 
teservatio corporis Christi ab incorruptione, post separationem animae, non 
potuit esse conservatio alicuius formae praeexistentis ; immo oporteret 
ponere fuisse in corpore eius aliam formam sicut et in aliis hominibus, 
quae tamen non fuit corrupta ulteriori resolutione in elementa per putre- 
factionem. Sed hoc posito, adhuc remanet quaestio, utrum talis forma 
aliquo miraculo sic fuit conservata per unum diem integrum et duas noctes 
absque corruptione ulteriori, aut solum per tam velocem resurrectionem 
fuit praeventa huiusmodi corruptio. 

Secundum ponentes autem plures formas in homine sic quod, anima 
separata, remanet naturaliter et absque miraculo aliqua forma praeexistens 
quae stat per aliquantulum tempus, absque resolutione ulteriori manens, 
est dicendum quod etiam in corpore Christi remansit huiusmodi forma 

naturalis per dictum spatium absque ulteriori corruptione. Sed hoc posito, 
adhuc remanet etiam quaestio praedicta. 

Secundum illos autem qui ponunt in homine duas formas, ita tamen 
quod in separatione animae alia, scilicet naturalis, simul naturaliter corrum- 
pitur et alia introducitur, nec potest ista forma naturalis ! remanere anima 
separata etiam ad horam, nisi miraculose et virtute supernaturali; qui simul 
cum hoc ponunt quod corpus Christi mortuum fuit unum et idem numero 
cum corpore eius vivo, non solum unitate suppositi divini, sed unitate 
eiusdem formae naturalis, non sic autem in aliis hominibus contingit, sed 
corpus Beatae Mariae mortuum, in hora separationis animae, fuit omnino 
aliud numero per aliam formam substantialem de novo introductam; — 
secundum istos inquam oportet ponere quod in corpore Christi remansit 
supernaturaliter et miraculose ? huiusmodi forma naturalis. Potest etiam 
secundum istos dici quod miraculose, sed forte virtute primi | miraculi quo 
a verbo assumpta fuit haec forma simul cum materia, etiam eodem miraculo 
ab ulteriori corruptione praeservabatur ; et tunc esset soluta quaestio prae- 
dicta quia diceretur quod causa ulterioris incorruptionis non fuit acceleratio 
resurrectionis huiusmodi corruptionem praevenientis sed miraculosa reten- 
tio # talis formae sic supernaturaliter retentae et conservatae, ratione cuius 
non magis propinquum fuisset illud corpus corruptioni usque ad mille 
annos quam in ipsa prima hora separationis animae. 

Sed ut dictum est alias, iste modus ponendi non videtur conveni | ens, 
tum quia excludendo univocationem et unitatem speciei in corpore Christi 
mortuo et corporibus aliorum hominum mortuorum, ponit diversitatem * 
nimiam inter veritatem corporis Christi mortui et aliorum hominum, quäe 
nec auctoritate nec ratione videtur haberi, immo videtur potius et auctoritati 
et rationi adversari, nam, ut dictum est, rationale videtur quod Christus 
veritatem mortis et quae ipsam in hora mortis naturaliter consequuntur 
sustinuit, sicut et alii, et puto quod quantum ad accidentia exteriora quae 
per sensum comprehenduntur, { et quae magnam partem conferunt ad 
cognoscendum quod quid 5 est, non fuisset inventa notabilis diversitas inter 
corpus eius et corpora aliorum mortuorum consimilis dispositionis et Com- 
plexionis cum ipso qui in eadem hora mortui fuissent, eo modo * sicut ipse ?. 
Dicit etiam * Damascenus, quod omnia praedicta quae ad naturales prae- 
dictos defectus pertinent, Christus ipse * voluntarie suscepit. Talis modus 
etiam ? incorruptionis videtur non concordare Scripturae, quia ex Scriptura 

tantum colligitur duplex corruptio, una est per mortem et per alias poenä- 
litates de qua dictum est per Damascenum, alia est per resolutionem in 
elementa sive per putrefactionem et a prima nullus ponit Christum exemp- 
tum, sed solum a secunda, nec inter ista media praedicta incorruptio est 
posita in Scriptura. Unde dicit Damascenus ubi supra : signat etiam cor- 
ruptio perfectam corporis in ea ‘ex quibus compositum est dissolutionem 
et destitutionem ; huiusmodi autem corruptionis corpus Domini experimen- 
tum non habuit ut ait Propheta : quoniam non dabis | sanctum tuum 
videre corruptionem et cetera. Et ideo videtur quod in corpore Christi in 
hora separationis fuit forma eiusdem rationis et speciei cum formis quae 
in corporibus aliorum hominum in hora mortis reperiuntur, et quod illa 
forma fuisset corrupta et per putrefactionem in elementa resoluta, si naturae 
proprie fuisset derelicta et acceleratione resurrectionis non fuisset huius- 
modi corruptio praeventa. 

Sed quia, posito quod talis forma fuerit in corpore Christi, adhuc potuit 
reservari a Corruptione ulteriori dupliciter, vel sic quod non solum a dicta ! 
resolutione in elementa sed etiam a qualibet alteratione disponente ad 
huiusmodi resolutionem quae non potuit fieri sine miraculo, vel solum a 
dicta resolutione et non ab alteratione tali, qualis in tam modico et tam 
frigido tempore fieri potuit, quid horum factum fuerit est incertum. Sed 
quia absque periculo et inconvenienti potest poni quod solum a dicta reso- 
lutione fuit praeservatum, quia potuit fieri virtute naturali in-tali et tam 
modico tempore quod non corrumperetur ulteriori corruptione substantiali, 
et ubi potest sustineri cursus naturae non est ad miracula recurrendum, 
ideo videtur quod convenienter potest poni causa dictae secundae incor- 
ruptionis acceleratio resurrectionis, tali quidem modo quod quia praevenit 
antequam esset notabilis alteratio in eius corpore facta, ideo non fuit ibi 
talis corruptio, et hoc quidem videtur intellexisse Petrus, Actuum vigesimo 
quarto ?, unde sumptum est argumentum ubi recitans verba Psaltis : caro 
mea requiescet in spe, non derelinques animam meam in inferno nec dabis 
sanctum tuum videre corruptionem, subdit : propheta locutus est de resur- 
rectione Christi propter quam non vidit corruptionem, quia neque derelictus 
est in inferno (glosa secundum animam) nec caro eius vidit corruptionem 
(glosa : putrefactionis et vermium). Item dicit glosa alia; ibi caro eius non est 
corrupta sed veloci resurrectione glorificata nec est derelictus quia surrexit. 
Hoc idem dicit glosa super Psaltem. Unde nusquam * fit mentio de illa 

media incorruptione inter separationem animae a corpore quae fit per mor- 
tem et inter resolutionem in elementa quae fit per putrefactionem. 

Sed quia haec | in facto et in potentia et miraculis Dei consistunt circa 
haec nihil est temere asserendum. Sed hoc est circa haec firmiter creden- 
dum : quod Christus potuit corpus suum mortuum existens sub tali forma 
cadaveris absque ulteriori corruptione conservare etiam per tempus infi- 
nitum, si non fuisset eius resurrectio subsecuta ; est etiam dicendum quod 
sic potuit corpus matris suae, post separationem animae absque putrefac- 
tione conservare; nec est necessarium dicere quod differenti miraculo con- 
servaverit suum corpus ? et corpus matris suae, quoniam scilicet illo modo 
quo unum conservavit potuerit etiam aliud conservare. Fuit tamen aliqua 
differentia in ratione congruitatis talis conservationis. Quia enim prima 
corruptio quae est per mortem, et secunda quae est per resolutionem in 
elementa et per putrefactionem sunt in homine poena consequens originale, 
Christus debebat esse * immunis ab utraque ; sed alteram voluntarie susti- 
nuit, quia fuit pretium nostrae redemptionis, sed ab alia quae non nobis 
utilis fuisset se voluit conservare. Sed mater eius, quia supponitur con- 
traxisse originale, utramque * secundum legem communem debuit sustinere, 
sed a secunda Filius volu | it ipsam | conservare ex gratia et privilegio 
speciali, prout docet Augustinus in secundo de Assumptione, et per haec 
patet responsio ad obiecta. 


QUAESTIO VL 


Utrum in angelis sit aliquod principium activum aliud 
ab intellectu et voluntate. 


Deinde circa creaturas quaerebantur quaedam pertinentia ad naturam 
pure spiritualem, scilicet angelicam ; quaedam pertinentia ad naturam pure 
corporalem, scilicet quantum ad corpus caeleste ; quaedam pertinentia ° 
ad naturam compositam ex substantia corporali et spirituali, scilicet quan- 
tum ad hominem. 

Circa naturam angelicam quaerebatur unum scilicet, utrum in angelis 

sit aliquod principium activum aliud ab intellectu et voluntate. Et argue- 
batur quod sic quia, secundum Damascenum, angelus ibi est ubi operatur. 
Ergo oportet ! in angelo esse aliquid per quod habeat esse ubi operatur, 
et per quod possit applicari ei circa quod operatur. Sed intellectus et 
voluntas in angelo non sunt huiusmodi, quia secundum ? haec ita se habet 
angelus ad propinquum et remotum quia remota cognoscit et diligit ; ergo 
praeter haec oportet po | nere aliquod aliud principium activum in eis. 

Contra. Angelus est simplicior quam anima rationalis ; ergo non viden- 
tur esse plura principia sed potius pauciora in angelo quam in anima 
rationali, ubi non ponuntur plura principia activa quam intellectus et 
voluntas. Ergo nec in angelo debent plura poni. 

Respondeo dicendum quod si angeli essent motores orbium modo quo 
philosophi posuerunt, sic scilicet quod natura eorum esset movere, nec 
secundum se essent in sua perfectione si non moverent et quod moverent 
per Suam essentiam; quia in eis non differt secundum ipsos substantia 
virtus et operatio, non esset in eis aliquid additum suae substantiae ® per 
quod * corpora quaecumque moverent. Etenim quaecumque in eis, secun- 
dum philosophos, ultra essentiam ponuntur non sunt plura et differentia 
nisi secundum rationem, sicut et in Deo ponimus nos. Sed quia hoc non 
est ponendum, — nam nec moveri est ® perfectio naturalis corporum caeles- 
tium sic quin cessare debeat motus huiusmodi, — nec etiam sic est natura 
angelorum deputata ad movendum ipsa Corpora quod non habeant suam 
perfectionem nisi ipsis existentibus in movendo. Ideo nec oportet ponere 
quod movent per suam essentiam et naturam, sed per aliquam virtutem 
activam in eis existentem quae tamen caelo non necessario sit applicata. 
Cum autem sint substantiae spirituales et intellectuales, non videtur quod 
in eis sit aliqua potentia quae sit principium alicuius Operationis nisi intel- 
lectus et voluntas. Et sicut in nobis sunt plures virtutes passivae vel quasi © 
passivae apprehensivae, in eis autem non est nisi una quae intellectus 
dicitur, omnem vim apprehensivam nobiliori modo quadam virtute eminen- 
tiori continens ; ita etiam cum in nobis sint plures virtutes activae vel 
quasi activae scilicet appetitus intellectivus sive voluntas, et etiam aliquo 
modo sensitivus, et etiam illa potentia quae motiva secundum locum 
dicitur ; videtur quod in angelis erit solum una potentia activa secundum 
rem, multiplex virtute quae voluntas dicitur. Nec tamen dicetur angelus 
movere caelum sola voluntate, quod est reprobatum inter articulos condem- 

natos (1), quia illud dicitur moveri ! sola voluntate alicuius quod omnino | 
movetur ? secundum eius libitum et non secundum aliquam determinationem 
et proportionem eius ad illud et ad finem propter quem movere habet { Non 
sic autem dicetur angelus movere caelum voluntate, quia angelus bonus non 
movet nisi secundum quod ei praestitutum * est a Deo cuius est minister, 
malus * autem non agit circa corpora nisi secundum quod ei a Deo est 
permissum. Unde Augustinus de malo dicit undecimo super Genesim, 
capitulo decimo septimo : diabolus suam habet voluntatem vel cupiditatem 
nocendi, facultatem autem vel potestatem nec ut faciat habet, nec quomodo 
faciat nisi quia permissus est. Et sic cum divina permissione laxatur frenum 
voluntati daemonum; ipsi sua voluntate faciunt quod faciunt. De bonis 
autem dicit Augustinus octavo super Genesim ad litteram capitulo XXXT: 
Dei providentia regens atque administrans universam creaturam subdit 
primitus omnia sibi, deinde corporalem creaturam spirituali, irrationalem 
rationali, terrestrem caelesti, ac per haec sublimibus angelis Deo subdite 
fruentibus, et Deo beate servientibus, subdita est omnis natura corporea, 
omnis irrationalis ? vita, omnis voluntas vel infirma vel parva*, | ut hoc 
de subditis agant quod naturae ordo poscit, in omnibus illo iubente cui 
subiecta sunt omnia, et eius in inferioribus iussa perficiunt, moventes se 
per tempus, corpus autem per tempus et locum. Constat autem quod non 
movent se nisi voluntate, et eadem virtute dicto modo regulata quo movent 
se, videntur movere corpora, ut scilicet moveri ipsos voluntate sua est ipsos 
habere esse ubi volunt sive coniungi corpori in° ratione moventis cui 
volunt et sic | coniuncta sua voluntate huiusmodi corpora movent secun- 
dum quod eis est praestitutum !!. 

Sed quia contra articulum dicere non intendo, quia etiam ‘* videtur in 
solo Deo ubi velle est agere hoc habere locum quod sola voluntate facit 
quae sibi placent in omni creatura, videtur in angelis aliquo modo appetitus 
distinguendus a virtute motiva sicut ab apprehensiva. Nam sicut opus 
apprehensivae est operationem extrinsecam apprehendere et regulare, et 
in hoc etiam ipsum appetitum dirigere, ita opus volun | tatis videtur esse id 

quod extrinsecus faciendum apprehensum est appetere vel velle, et ut fiat 
imperare. Et quia imperare quod aliquid fiat non est facere illud, sicut nec 
dirigere faciendum est velle vel facere illud, sed est movere vel impellere 
potentiam motivam vel operativam ad eliciendum huiusmodi actum exterius 
transeuntem, videtur quod cum voluntate sit ibi aliquo modo virtus motiva 
ponenda, quae ab intellectu et voluntate movetur ad exercitium sui actus, 
et applicatur ad movendum corpus, quod voluntas vel angelus voluntate 
sua vult movere. Quia tamen ista virtus motiva est ! quid spirituale, simplex, 
indivisibile, et non materiale nec locale, — sicut si ? sola voluntate moveret 
non diceretur quod hoc contingeret per approximationem localem sed 
solum per hoc quod ipse actus voluntatis eliceretur a voluntate angeli quae 
est virtus in natura, quae est naturaliter super corporalem substantiam 
constituta, cum quadam applicatione et in ordine ad corpus movendum, 
et sic natura angelica existens in actu volendi tali mox tale corpus esset in 
actu movendi; — ita etiam si ponatur huiusmodi virtus alia ® a voluntate, 
non ideo ponetur quod ipsa realiter secundum approximationem localem 
accedat, modo ad unum corpus, modo ad aliud ut corpus moveatur, sicut 
etiam nec voluntas si sola poneretur movens non propter hoc poneretur “ 
movens Corpus quia accederet vel approximaret localiter ipsa voluntas 
mobili corpori, nec ideo etiam ponetur talis virtus motiva quia ipsa suo 
actu magis accedat vel coniungatur corpori quam voluntas suo actu dice- 
retur approximari vel coniungi si sola poneretur movens. Sed ponetur talis 
virtus proxime et immediate motiva propter ordinem potentiarum, quia 
scilicet apprehendere et appetere motum vel rem movere vel imperare quod 
corpus aliquod  moveatur non suffcit, sed requiritur tertia potentia execu- 
tiva per eius actum sic apprehensi et imperati; et per hoc patet ad argu- 
menta. Cum enim dicitur quod in | anima rationali ° hominis non est aliqua 
alia virtus motiva ultra intellectum et voluntatem, ergo similiter erit in 
angelo, dicendum quod non est simile, quia anima rationalis naturaliter 
debet esse unita corpori humano ut forma dans illi et esse et? moveri; 
existens autem in corpore habet cum potentiis sensitivis apprehensivis 
organicis etiam potentiam motivam organicam quae suffcit ad movendum 
corpus cui deputatur, ideo non oportet quod habeat cum potentia intellec- 
tiva et volitiva quae sunt potentiae non organicae aliam potentiam motivam 
non organicam. 

QUAESTIO VII. 


Utrum substantia caeli per se ipsam sit mobilis. 


Deinde circa corpus caeleste quaerebatur unum, scilicet utrum sub- 
stantia caeli per se ipsam sit mobilis. Et arguebatur quod non, quia 
nullum indivisibile per se movetur, ut probat Philosophus sexto Physico- 
rum. Sed substantia caeli secundum se est indivisibilis, non habens partem 
et partem nisi per quantitatem. Ergo et cetera. 

Contra. Secundum ïillud aliquid est mobile per se secundum quod 
mensuratur nunc temporis ; quia sicut tempus est mensura motus, ita nuncC 
temporis est mensura mobilis secundum quod mobile. Sed nunc temporis 
est mensura substantiae caeli secundum se; nam nunc temporis et nunc 
aevi sunt idem secundum rem et sunt idem cum ipsa substantia caeli. 
Cum ergo nunc aevi sit mensura substantiae caeli secundum se ut entiter 
entis, sicut aevum est mensura esse ipsius angeli, ita etiam nunc temporis 
est mensura substantiae caeli | secundum se, id est absque aliqua eius 
quantitate ut tamen ‘ mobile vel mobiliter ens. Ergo et cetera. 

Respondeo dicendum quod ab aliquibus dicitur quod mobile est divi- 
sibile et quantum, nec moveretur si non esset quantum. Tamen ratio 
mobilitatis per se non convenit ei secundum rationem quanti et divisibilis, 
quia causam motus oportet reducere in naturam. Natura enim principium 
motus secundo ? Physicorum. Non ergo in quantitatem * sed in substantiam 
vel naturam caeli reducetur motus eius. 

Item dicitur quod substantiae proprium est quod una et eadem numero 
per se susceptibilis est contrariorum. Ergo ipsa substantia secundum se, 
non secundum rationem quantitatis, est susceptiva contrarietatis, secundum 
ubi et situm sive quae consistit secundum loci mutationem. 

Item dicitur quod accidentia secundum se | sunt invariabilia, et magis 
sunt termini transmutationum quam id quod transmutatur ; sed substantia 
est id | quod per se transmutationi subicitur et non accidens. Accidens 
ergo non potest esse mobile per se sed solum per accidens. Cum enim 
accidentia non habeant esse per se, non moventur per se, 

Contrario ergo modo se habent ad partibilitatem et motum substantia 
et quantitas. Quantitas enim est per se partibilis, quia extensum quid 
nominat, non tamen per se mobilis !, quia non est ens per se: quod enim 
per se movetur per se est, et quod non potest esse nisi in alio non potest 
moveri * nisi per accidens. Sed substantia e contra se habet : partitur enim 
per accidens, quia per quantitatem, et tamen movetur per se quia per se est. 
Sed hoc videtur * male dictum, quia illi per se convenit moveri secundum 


locum et ad ubi, cui per se convenit esse in loco ; sed hoc non convenit 


substantiae per se quia locus per se est contentivus corporis. 

Item si esse in loco et moveri per se convenirent substantiae, ergo 
circumscripta quantitate ei conveniret, et ‘ quia  destructo posteriori non 
destruitur prius sed e contra 5. Amoto autem motu in actu non amovetur © 
quantitas, sed e converso ”. Unde etiam si substantia panis posset manere 
sine accidentibus non esset in loco, nec moveretur prout nunc loquimur de 
esse in loco circumscriptive, quod requiritur ad hoc quod aliquid proprie 
localiter moveatur. Nunc autem quantitas manens sine substantia est in 
loco et movetur, et ita patet motum non esse priorem quantitate, sed 
€ Converso quantitatem esse priorem motu. 

Quia manifestum est quod motus per se vel esse in loco non convenit 
substantiae sine quantitate, dicendum est ergo quod substantia secundum 
se non movetur sic quod ratio substantiae sit immediata et proxima ratio 
movendi in ipsa. Sed ipsa substantia caeli est prima et radicalis causa 
omnium suorum accidentium et dispositionum, sed ordine naturae, primo 
quorundam, et illis mediantibus, aliorum. Et sic primo est causa suae 
quantitatis, et mediante illa, motus. Secundum rationem secundum quam 
subiectum est causa suorum accidentium ordinate, prima ergo et proxima 
ratio mobilitatis caeli ad locum est eius quantitas continua, et sic ipsum 
esse mobile secundum quod quantum. Unde Aristoteles probare credit 
sexto Physicorum quod omne mobile secundum quod mobile de neces- 
sitate est divisibile, et hoc quidem multum manifestum est in motu locali, 
qui verissime | est continuus et unus. Et sua ratio non solum ostendit quod 
mobile est divisibile, sed quod mobile secundum quod mobile est divisibile. 
Quia, ut ïbi declaratur, cum aliquid secundum se totum est in aliquo 
termino sive a quo sive ad quem, non movetur ad hoc. Ergo, quod 
moveatur, oportet quod secundum aliquid eius sit in uno termino et secun- 
dum aliquid eius sit in alio termino ; sed non potest esse secundum 

aliquid in uno et secundum aliquid in alio nisi habeat partem et partem. 
Cum ergo de ratione mobilis secundum quod mobile sit secundum aliquid 
eius esse in uno termino, et secundum aliquid eius in alio, de ratione 
mobilis secundum quod mobile est habere partem et partem. Sed mobile 
licet sit substantia, ratione substantiae tamen non habet partem et partem, 
sed secundum quod quanta. Quia, ut dicitur quinto Metaphysicae, quantum 
quod est per se divisibile in ea quae sunt in ipso et cetera. Unde quantum, 
quod est substantia quanta, est per se divisibile, et non substantia nec ! 
quantitas, sed substantia quanta est quae dividitur. Quantitas autem est 
ratio divisibilitatis vel est dispositio secundum quam substantia habet 
partes, sive est ipsa partibilitas substantiae. 

Item de ratione motus est quod sit divisibilis; sed ipse est divisibilis 
secundum divisionem spatii et mobilis. Sed sicut ablata divisibilitate spatii, 
tollitur divisibilitas motus, ita etiam ablata divisibilitate mobilis, tollitur 
divisibilitas etiam motus. Motus ergo caeli duplex | est causa ; una scilicet 
elus quantitas continua secundum quod quantitas quae communiter est 
causa omnis motus localis secundum quod huiusmodi ; alia natura eius 
propria cuius est haec quantitas dispositio, quae est causa determinans 
motum localem caeli ad circularitatem, sicut in lapide causa motus eius 
localis per se est sua quantitas continua ratione cuius etiam contra naturam 
suam propriam potest moveri violenter sursum, sed causa motus eius 
deorsum est gravitas. 

Ad argumentum est dicendum quod non bene dicitur quod nunc 
temporis et aevi sunt idem et quod sunt idem quod substantia mobilis, quia 
sicut se habet mensura ad mensuram, ita indivisibile et principium men- 
surae unius ad principium et indivisibile alterius. Si ergo tempus et aevum 
non sunt idem nec etiam ipsa nunc; sicut enim * in caelo non est idem 
ipsa substantia eius secundum se, quae ut sic in essentia sua quantitatem 
non includit et cuius mensura est nunc aevi, et substantia eius secundum 
quod quanta sive secundum quod mobilis ratione quantitatis, quia sub- 
stantia caeli ut sic iam includit | aliquid additum sibi ratione | cuius eius 
mensura est nunc temporis ; — ita etiam realiter oportet ista nunc differre. 
Sed qualiter ipsum nunc temporis quod realiter est aliquid aliud a nunc 
aevi se habeat ad ipsum mobile secundum quod mobile; quomodo scilicet 
est idem vel non idem realiter cum ipso, et quomodo tamen est aliquod 
nunc intrinsecum ipsi tempori et ad eius essentiam pertinens, quia * ad 
rationem cuiuslibet continui tale indivisibile continuatum pertinet quod 

tamen non * potest esse idem * realiter cum primo mobili, et plura alia 
circa haec consideranda; — alterius sunt perscrutationis. Sunt tamen quae- 
dam rationes in promptu ostendentes quod ipsum nunc non est idem cum 
mobili, quia Hope Philosophum quarto Physicorum, sicut se habet 
punctus ad lineam, sic  nunc ad tempus. Sicut ergo punctus continuatus 
lineae est aliquid ipsius lineae,.nec potest manere linea non existente, nec 
potest esse idem realiter cum subiecto lineae, ita etiam nunc continuatum # 
temporis ® est aliquid intrinsecum tempori, nec potest manere id quod 
realiter est instans, tempore non existente, nec potest realiter esse idem 
cum eo quod est subiectum motus et temporis; sed substantia mobilis 
potest manere motu et tempore cessante. 


Item. Sicut se habet tempus ad motum et ad mobile mediante motu, 
ita se habet indivisibile in tempore quod est nunc ad indivisibile ‘ in motu 


quod est mutatio vel immutatum ? esse in potentia. Sicut ergo tempus non 
est in mobili nisi mediante motu, ita etiam nunc non est in mobili nisi 


-mediante mutato esse ; et sicut tempus non est idem cum mobili, sed 


aliquo modo est idem cum motu, ita 5 etiam nunc non est idem cum mobili, 
sed aliquo modo est idem cum mutato esse in potentia vel cum mutatione. 
Item. Cum non minus immediate insit motus et quantitas mobili quam 
tempus et continuum est, cuius partes ad eundem terminum copulantur, 
Corpus autem quantitas est quid continuum non tamen ex hoc quod eius 
partes copulantur ad substantiam indivisibilem quae est subiectum quan- 
titatis, sed quia ad terminum intrinsecum copulantur, et similiter est de 
motu. Substantia autem mobilis non se habet ad tempus etiam nisi 
ut subiectum mediatum, quia mediante motu et quantitate dimensiva inest 
tempus substantiae. Ex hoc ergo non poterit dici tempus continuum quod 
partes eius copulantur | ad eam nisi ut ad subiectum etiam ° non proximum 
sed mediante dimensiva quantitate et motu, qualiter tamen ipsum nunc 
aliquo modo possit dici idem cum mobili, vel si aliquo modo hoc verum sit 
quod sit idem cum eo, ut dictum est — hoc alterius perscrutationis est. 

QUAESTIO VIIL 


Utrum intellectus agens sit imaginis certa pars 
quae dicitur memoria. 


Deinde circa naturam humanam quaerebantur quaedam pertinentia 
ad omnes homines cuiuscumque status generaliter, quaedam pertinentia 
ad homines quorumdam statuum specialiter. 

Circa pertinentia ad omnes homines generaliter, quaerebantur quaedam 
pertinentia ad intellectum agentem, quaedam pertinentia ad intellectum 
possibilem, quaedam pertinentia ad ipsam voluntatem. 

Circa pertinentia ad intellectum agentem quaerebantur tria. Primum 
erat utrum intellectus agens pertineat ad imaginem sic quod sit imaginis 
certa. pars quae dicitur memoria. Secundum erat utrum intellectus agens 
habeat aliquam operationem in aperta visione essentiae divinae. Tertium 
erat utrum | intellectus agens efficiat aliquam dispositionem vel virtutem 
circa phantasma, vel circa obiectum per phantasma repraesentatum, per 
quam ipsum obiectum vel quod quid est rei possit movere intellectum 
possibilem ad actum intelligendi. 

Ad primum arguebatur, et ostendebatur quod intellectus agens per: 
tineat ad imaginem et sit pars imaginis quae memoria dicitur. Nam intel- 
lectui agenti convenire videntur quae memoriae attribuuntur, quia memoriae 
attribuuntur ! species intelligibiles continere, et notitiam perfectam in actum 
producere. Sed sicut corpus caeleste virtute continet omnes formas mate- 
riales secundum esse materiale, ita intellectus agens virtute continet omnes 
species intelligibiles sive omnes formas materiales secundum esse intel- 
ligibile, et sua virtute abstractiva educit intellectum possibilem de potentia 
intelligendi ad actum perfectum intelligendi. Quare et cetera. 

Contra. Idem non potest esse continens species intelligibiles ut subiec- 
tum, et illas causans vel producens ut principium activum. Sed memoria 
continet species intelligibiles ut subiectum, intellectus autem agens | illas 
efficit ut principium activum. Ergo et cetera. 

Respondeo dicendum quod, secundum Augustinum, imago atteniditot 

in nobis secundum mentem, quae importat portionem vel partem supes 


riorem in anima, secundum quam a brutis differimus. Et sic, si secundum 
mentem sumus ad imaginem Dei, omnia quae mens includit ad imaginem 
pertinent. Prout ergo ponitur intellectus agens ad naturam mentis vel 
animae rationalis pertinere, videtur etiam quod ad imaginem pertineat. 

Si ergo per intellectum agentem intelligatur | aliqua substantia sepa- 
rata vel etiam ipse Deus, illustrans intellectum possibilem et ipsum, prae- 
sentibus phantasmatibus, reducens de potentia in actum, tunc secundum 
id quod est non dicitur ad imaginem pertinere, sed solum intellectus possi- 
bilis qui fungetur vice duarum potentiarum, scilicet memoriae et intelli- 
gentiae; et voluntas erit tertia pars. Secundum Augustinum autem, ubi 
loquitur de lumine intellectuali in virtute cuius illustratur intellectus noster 
possibilis, et fit actu intelligens ! et producens verbum, videtur huiusmodi 
lumen referri” ad aliquid aeternum et increatum, scilicet ad ipsam veritatem 
primam. Unde dicit, primo Soliloquiorum : sicut visibilis est terra non nisi 
luce solis illustrata, ita etiam quae in disciplinis vera esse creduntur non 
possent intelligi nisi quadam luce sui generis illustrarentur. Et videtur per 
hanc lucem intelligere veritatem increatam, ut patet per ipsum, decimo 
quarto de Trinitate, capitulo decimo tertio : regulae illae quibus quid sit 
iustum etiam iniustus agnoscit, scriptae sunt in libro lucis illius quae veritas 
dicitur. Unde omnis lex iusta describitur, et in cor hominis non migrando 


sed tanquam imprimendo transfertur, sicut imago annuli in ceram transit 


et annulum non derelinquit. Item dicit nono de Trinitate, capitulo decimo 
octavo : in 1lla aeterna veritate, ex qua facta sunt omnia, formam secundum 
quam sumus et secundum quam vel in nobis vel in corporalibus vera 
et recta ratione aliquid operamur, visu mentis aspicimus, atque inde accep: 
tam * veracem notitiam tanquam verbum apud nos habemus, et dicendo 
intus gignimus, nec a nobis nascendo discedit. Et secundum hoc intelléctus 
agens ad imaginem non pertineret, nec diceretur | memoria quae est prima 
pars imaginis; sed ipse intellectus noster possibilis, in quantum virtute 
illustrationis divinae fit in actuali intellectione sui ipsius vel alicuius cuius 
habet notitiam * habitualem, haberet rationem memoriae ; et ipsemet factus 
in actu secundum huiusmodi actualem intellectionem diceretur intelligentia. 

Sed quia communiter et rationabiliter tenetur quod intellectus agens 
sit aliquid animae et ad ipsam mentem pertineat, videtur quod ad imaginem 
debeat pertinere et ad memoriam reduci; non tamen sic quod per se sit 
prima pars imaginis, intellectus possibilis secunda, et voluntas tertia; sed 

in constituendo imaginem aliquo modo concluditur cum intellectu possibili. 
| Cum enim imago in nobis attendatur secundum emanationem actuum 
intellectualium prout producitur notitia de notitia, illud idem in nobis in 
quo producitur notitia declarativa quae verbum dicitur debet esse in quo 
est notitia quae declaratur, et illud debet esse ut parens notitiae declarativae 
in seipso. Unde imago prout proprie potest accipi, secundum actus quibus 
exteriora quae non sunt in anima secundum essentiam semper praesentia 
cognoscuntur, non est nisi secundum quod de notitia habituali acquisita 
quae est subiective ! in intellectu possibili. Virtute intellectus agentis prae- 
sente phantasmate producitur actualis notitia eius cuius notitia habitualis 
habebatur in eodem intellectu possibili in quo erat notitia habitualis huius- 
modi. Unde dicit Augustinus, decimo quarto de Trinitate, capitulo unde- 
cimo : multarum disciplinarum peritus ea quae novit eius memoria conti- 
netur ?; nec est inde aliquid in conspectu mentis eius nisi unde cogitat ; 
caetera in arcana quaedam * notitia sunt recondita quae memoria nuncu- 
patur. Secundum hoc ergo videtur quod intellectus possibilis, ut continet 
species sive habitus intelligibiles in quibus continentur virtute intelligibilia, 
quibus ipse intellectus fit in actu intelligendi per lumen intellectus agentis, 
habet rationem memoriae ; et ipse idem ut informatus actualiter notitia 
eorum quae habitualiter sic sciebat, habet rationem intelligentiae, Sed quia 
memoria debet habere rationem parentis | et agentis, et intellectus possi- 
bilis existens in potentia ad actum intelligendi ea quae habitualiter scit non 
reducit se ipsum de potentia in actum (hoc enim repugnat omni enti); ideo 
ad hoc requiritur illustratio activa intellectus agentis, supposita praesentia 
phantasmatis ipsum intellectum possibilem et ‘ in virtute luminis intellectus 
agentis moventis. Ideo oportet intellectum agentem concludi cum ipso 
intellectu possibili sic species continente in illa parte imaginis quae memoria 
dicitur; non quia intellectus possibilis, sibi sic assistente lumine ° intellectus 
agentis, vel virtute eius reducat se de potentia in actum et sic habeat 
rationem parentis ; sed ratio agendi magis est ipsi intellectui agenti cum 
phantasmate illustrato attribuenda. Et sic intellectus agens, ut coniunctus 
intellectui possibili continente habitus intellectuales, habet rationem memo- 
riae quae parens dicitur; et hoc generat vel producit verbum in actu. 
Quoniam ‘ praesente et disposito phantasmate sic per coniunctionem intel- 
lectus agentis cum possibili, producitur actualis notitia in ipso ? intellectu 
possibili quae est proles, respectu dictae notitiae habitualis, Sicut enim 

cum ex notitia principiorum elicitur notitia conclusionum, et producitur 
sic’ notitia actualis et formalis et declarativa ex notitia quasi habituali 
et virtuali, quia principia virtute et quasi habitualiter non formaliter conti- 
nent conclusiones ; — vel sicut ex notitia simplicis et confusae intelligentiae 
producitur | notitia diffinitiva completa et distincta, et se habet notitia 
praecedens quasi parens respectu sequentis (non sic proprie quod intel- 
lectus possibilis existens in actu cognoscendi principia, in potentia tamen 
quantum ad actum cognoscendi conclusionem, se ipso producat se ipsum 
de huiusmodi potentia ad actum; sed sic quod virtute intellectus agentis 
praesupposita intelligentia principiorum fit in actu intelligentiae conclu- 
sionum ; n0n enim alio reducitur in actum secundum quam primum, sed ab 
eodem tamen ordine quodam et quodam alio ? actu praesupposito): sic ex 
habituali notitia existente in intellectu possibili, per intellectum agentem 
praesente * phantasmate illustrato, producitur notitia declarativa quae 
verbum dicitur. Per dicta patet responsio ad obiecta. 


QUAESTIO IX. 


Ütrum intellectus agens habeat oberationem in aperta 
visione essentiae divinae. 


| Postea arguebatur ad secundum praedictorum, ostendendo scilicet 
quod intellectus agens non habeat aliquam operationem in visione qua 
videtur Deus aperte a beatis, quia operatio intellectus agentis videtur esse, 
virtute sui luminis abstrahere species universales * a sensibilibus et facere 
intelligibilia in potentia in actu intelligibilia #. Sed Deus non est intelligibile 
sic in potentia quod per abstractionem fiat intelligibile in actu. Ergo et 
cetera. 

Contra. Praemium respondet merito. Ergo | id quod est principium 
merendi debet praemiari. Sed intellectus agens est principium merendi, 
tam secundum vitam activam quam contemplativam, quia eius virtute fiunt 
nobis nota tam agibilia quam speculabilia, ergo debet premiari. Hoc autem 
non contingeret si nullam operationem in patria haberet; quare et cetera. 

Respondeo dicendum quod, prout dicit Augustinus quarto decimo de 
Trinitate, c. quinto decimo, imago naturae eius, qua natura nulla melior est, 
ibi quaëerenda ! et invenienda est in nobis, quo etiam natura nostra nihil 
habet melius, et, prout ibi declarat, hoc est in actibus potentiarum animae, 
quibus attingit ad Dei cognitionem et amorem. Unde etiam dicit ibi, quod 
eo ipso anima imago Dei est quod capax eius est, particepsque esse potest, 
scilicet per cognitionem et dilectionem. Unde summe perficitur anima et 
summe habet perfectionem imaginis, cum actu beatificativo Deo fruitur, 
ipsum aperte videndo et perfecte diligendo. Et quia tota mens est ad Dei 
imaginem secundum omnes eius potentias, et est in ipsa secundum actus 
harum potentiarum imago, licet minus perfecte secundum quod cognoscit 
alia a Deo, et ad illos actus aliquid omnes potentiae operantur, et, ut dictum 
est, intellectus agens in quantum ad actum intelligendi operatur etiam ad 
imaginem pertinet; — illa autem quae pertinent ad imaginem respectu 
actuum in quibus minus perfecte ratio imaginis invenitur videntur etiam 
pertinere ad ipsam respectu actuum circa Deum in quibus imago perfectius 
invenitur ; hoc autem non esset nisi ad actus illos aliquid operarentur vel 
conferrent ?; — ideo videtur dicendum quod intellectus agens aliquam ope- 
rationem habet vel aliquid confert ad actum visionis beatae. 

Sed tamen, quantum ad actum qui est respectu cognoscibilium mate- 
rialium, intellectus agens qui est lumen quoddam, suo lumine habet dupli- 
cem operationem. | Unam scilicet respectu ipsorum cognoscibilium, et 
‘aliam respectu ipsius intellectus possibilis qui reducitur in actum cogni- 
tionis illorum. Quia et phantasmata, sive res materiales ut in phantasmate 
repraesentantur, aliquo modo illustrat et informat ad hoc quod habeant 
vim movendi intellectum possibilem sic quod ipse intellectus possibilis 
possit * secundum speciem intelligibilem per illa ‘ fieri actu intelligens ut 
infra videbitur. Et etiam ipsum intellectum possibilem illustrat et aliquo 
modo informat ad hoc quod sit susceptivus speciei intelligibilis praesentibus 
phantasmatibus. Unde dicitur esse quidam habitus ut lux, habitus quidem 
in anima existens ut lumen quoddam, ipsum ad receptionem specierum 
intelligibilium elevans * et disponens ; — sicut si diceretur de aere diaphano 
illuminato, quod si ipsa diaphaneitas * esset virtus visiva, lux ejus quae est 
quasi quidam habitus et forma, duplicem operationem haberet, unam res- 
pectu coloris ponendo quod color non posset facere suam speciem inten- 
tionalem in diaphano ? nisi virtute praesentiae lucis, et aliam respectu ipsius 

diaphani ponendo quod non esset susceptivum talis intentionis secundum 
quam fieret actu videns nisi illustratum huiusmodi luce ; et sicut ! etiam- 
modo ponitur secundum aliquos quod oportet pupillam esse aliqua luce 
illustratam, non solum medium vel colorem, ad hoc quod potentia visiva 
fiat actu videns. 

Sed respectu visionis divinae essentiae non potest habere intellectus 
agens aliquam operationem circa ipsam essentiam divinam, quia lumen 
suum est quasi tenebra respectu illius ? lucis infinitae quae seipsa est actua- 
lissima et summe intellectualis. Sed circa ipsum in | tellectum possibilem 
qui est nuda potentia respectu cuiuscumque * intelligibilis et luminis intellec- 
tualis, oportet quod habeat aliquam operationem quae est ipsum suo lumine 
naturali dispositive illustrare et informare ut sit susceptivus cuiuscumque 
intelligibilis. 


Licet tamen illud lumen sive huiusmodi illustratio, qua intellectus pos- 


sibilis lumine intellectus agentis illustratur, sufficiat ad intelligendum intel- 
ligibilia sibi proportionalia, non tamen sufficit respectu intelligibilis infiniti 
et super | naturalis, sed cum hoc requiritur lumen aliquod gloriaé per- 
fectius, quo elevatur, et amplius et perfectius illustratur et disponitur, ut 
possit praesentia intelligibilis supernaturalis perfci, et eius aperta visione 
informari. Et quia gratia et gloria perficit et supponit naturam, sicut anima 
non posset perfici beata visione immo nec | quocumque actu intelligendi 
nisi in ea esset intellectus possibilis, qui est potentia ejus naturalis secun- 
dum quam est capax subiective cuiuslibet intelligibilis, ita etiam, si in ea 
non esset intellectus agens qui est potentia ejus naturalis qua ipse possi- 
bilis illustratur et disponitur vel perficitur ad hoc quod possit fieri in actu 
dicto modo, non esset capax cuiuscumque actus intelligendi. 

Sed ut dictum est, lumen intellectus agentis sufficienter elevat et per- 
ficit intellectum possibilem ut praesente objecto sibi proportionato fiat in 
actu secundum illud, sed non sufficit respectu primi intelligibilis quantum 
ad immediatam visionem ; sed ultra lumen connaturale intellectus agentis, 
requiritur lumen supernaturale scilicet lumen gloriae, elevans et illustrans 
intellectum possibilem sic quod idoneitas quaedam in ipso fit per hoc ‘ ad 
hoc ut fiat in actu visionis huiusmodi ° immediatae. Huiusmodi enim lumen 
gloriae non habet secundam actionem respectu obiecti, scilicet respectu Dei, 
quae attribuitur lumini intellectus agentis respectu obiectorur materialium. 
Et per hoc patet responsio ad obiecta. 


x 

QUAESTIO X. 


Utrum intellectus agens efjicit aliquam dispositionem 
circa phantasma. 


Consequenter ad tertium praedictorum arguebatur quod intellectus 
agens aliquid facit circa rem sive circa phantasma quod est repraesenta- 
tivum rei intelligibilis, quia, secundum Commentatorem, intellectus facit 
universalitatem in rebus. Et hoc arguitur ratione : cum aliquid est agens 
vel movens in potentia, si fiat agens vel movens in actu, oportet quod 
ipsum aliquo modo transmutetur, et quod circa ipsum fiat aliquid quod de 
se non habet; ergo cum res quae erat intelligibilis in potentia fiat intelli- 
gibilis et movens intellectum possibilem in actu, et hoc virtute intellectus 
agentis, oportet quod circa ipsam aliquid fiat ab intellectu agente. 

Contra. Secundum Commentatorem tertio de Anima, aliquo modo se 
habet intellectus agens ad possibilem sicut artifex ad naturam, et ad intel- 
lectum in actu sicut artificium ! | ad artem. Ergo, ut videtur, circa id quod 
est extra ipsum, scilicet circa rem vel phantasma, nihil facit ; sed circa intel- 
lectum ipsum * possibilem. 

Respondeo dicendum quod, cum intellectus noster de potentia redu- 
catur in actum, et aliquando sit intelligens in actu, aliquando intelligens in 
potentia, et nihil reducit seipsum de potentia in actum, oportet ponere 
aliquod * agens, virtute cuius sive quo movente reducatur de potentia in 
actum. Ideo cum intellectus existens in actu intelligendi dicat quoddam 
compositum, ad constitutionem ipsius compositi requiritur agens et patiens. 
Prout enim dicit Commentator, tertio de Anima ‘, quemadmodum enim in 
generatione rerum naturalium generabilium et corruptibilium necesse est 
esse tria ex natura illius generis, agens scilicet, patiens, et factum, ita debet 
esse in intellectu, et sic intellectus agens videtur dici agens respectu possi- 
bilis. Sed cum semper sit naturaliter coniunctus ipsi intellectui possibili, 
non videtur quod aliquam novam actionem faciat in ipsum, nisi vel prius in 
ipso intellectu agente sit aliquid de novo factum, ratione cuius potest agere 

in possibilem cum prius hoc non posset, vel nisi ipse intellectus agens 
de novo aliquid faciat circa phantasma vel obiectum quod prius non facie- 
bat, ratione cuius phantasma vel obiectum potest movere et immutare intel- 


lectum possibilem ad actum intelligendi quod prius facere non valebat. 


Primum est irrationale ?, nam si hoc contingeret, iam intellectus agens pos- 
sibilis et passibilis diceretur, quod est falsam. Ergo relinquitur secundum. 
Sed tamen, nec hic modus quo per intellectum agentem reducatur intel- 
lectus possibilis ad actum intelligendi sic quod, praesente phantasmate, 
aliquid fiat per intellectum agentem circa ipsum, quod prius non fiebat, est 
bene manifestum. 

Sed cum agens et patiens per se ad invicem referuntur ?, et intellectus 
agens dicitur agens respectu intellectus qui possibilis dicitur, videtur quod 
actio intellectus agentis per se sit in ipsum intellectum possibilem, non in 
phantasmata, quia respectu illorum per se et immediate non videtur dici 
agens, licet sua actio in intellectu possibili non sit sine | illis vel illorum 
praesentia, et licet etiam actio sua aliquo modo terminetur ad illa vel susci- 
piatur ab illis. Quod enim intellectus | agens primo et immediate agat aliquid 
sive aliquam dispositionem vel virtutem circa phantasmata ipsa, qua phan- 
tasmata quae prius erant | potentia intelligibilia fiant actu intelligibilia sive 
in actu moventia intellectum possibilem, non videtur. Nam quicquid fieri 
posset in phantasmatibus quae sunt in phantasia esset aliquid in phantasia 
organica et haberet esse signatum sicut ipsa phantasmata, et per huiusmodi 
dispositionem non possent fieri phantasmata intelligibilia. Quicquid enim 
est circa singulare, et singularem modum essendi habens, est etiam sin- 
gulare singularem modum habens ; cum tali autem dispositione intelligibile 
in potentia sicut est phantasma non potest movere intellectum vel actu 
intelligibile fieri. 

Item cum universaliter agens sit praestantius patiente, secundum 
Augustinum duodecimo super Genesim, ipsum autem phantasma vel obiec- 
tum materiale sub quacumque dispositione existente in ipso, ut existit in 
phantasmate, vel singulariter, non potest esse praestantius intellectu possi- 
bili, ideo videtur quod intellectus agens aliquid non possit agere circa 
phantasma quo possit fieri actu intelligibile et movens intellectum. 

Et secundum hoc ad videndum quid  intellectus agens faciat “ cirea 
phantasmata, quia ipsa * spiritualia secundum se intelligere non possimus, 
declaratur hoc nobis per quasdam similitudines et metaphoras, et dicitur 
quod intellectus agens est quasi lumen intellectuale se habens ad intel- 

lectum possibilem et ad phantasma sive ad obiectum repraesentatum in 
phantasmate, sicut lux sensibilis ad medium et organum et ad colorem; 
ut sicut organum visus vel medium diaphanum non posset recipere speciem 
coloris nisi virtute luminis ipsum illustrantis, nec color posset sua specie 
immutare vel movere hoc sine ipsa luce, ita potest in proposito adaptari. 

Sed adhuc non quiescit intellectus, quia in luce sensibili videtur dicen- 
dum quod, quia per ipsam habet medium aliquam dispositionem quam 
prius non habebat, est receptivum speciei quam prius recipere non poterat, 
et ! etiam si color, quantum est de se, illam agere posset. Si autem sicut 
medium non potest huiusmodi * speciem ex se recipere nisi lumine infor- 
matum, sic etiam color illum agere non potest de se, tunc videtur quod 
sicut | medium quod speciem coloris recipere non poterit aliquam disposi- 
tionem recipit a luce, ita aliquam dispositionem recipiet color ad hoc quod 
possit suam speciem efficere in medio. Ergo similiter in proposito remanet 
quaerendum. Cum phantasma secundum se non possit movere intellectum 
possibilem nisi illustratum lumine intellectus agentis, videtur quod illustratio 
intellectus agentis aliquam dispositionem efficiat circa ipsum phantasma, 
quia idem manens idem natum est facere idem. Ergo si praesente illustra- 
tione intellectus agentis, phantasma sive id quod in phantasmate reprae- 
sentatur fit * intelligibile actu et movens intellectum possibilem actu, videtur 
aliquid esse factum in ipso quod prius non erat; et tunc redit difficultas 
supra inducta : quia omnis dispositio possibilis esse in phantasmate vel in 
phantastico est singulare et modum singularis habens, cum tali autem dis- 
positione non potest phantasma movere intellectum, ideo videtur dicendum 
quod huiusmodi actio vel operatio intellectus agentis non est positiva sic 
quod faciat aliquam dispositionem positivam et formalem subiective in 
phantasmate ; sed est huiusmodi operatio vel actio per modum cuiusdam 
remotionis et abstractionis vel sequestrationis unius ab altero, non quidem 
secundum rem, sed secundum immutandi rationem. 

Sicut enim si poneretur quod, cum albedo et dulcedo lactis simul sunt 
quod lac, per seipsum absque praesentia luminis non posset se facere 
in medio secundum speciem coloris vel albi quin faceret se secundum 
speciem dulcis, sed lumine praesente facere posset se secundum speciem 
albi-absque specie dulcis, et sic diceretur fieri abstractio albi a dulci ‘ non 
secundum rationem essendi sed secundum rationem immutandi ; ita etiam 
cum in obiecto sensibili et singulari quod est aliqua substantia materialis 
puta hic lapis, apprehenso per speciem phantasmatis singulariter, aliud sit 

secundum rem ipsa quidditas, et aliud est designatio per accidentales dis- 
positiones individuantes ; nam illud | quod est in hoc lapide ad naturam 
suam substantialem pertinens etsi sit particulatum et individuatum, tamen 
ipsum quod est sic designatum et individuatum ! secundum se est quid non 
individuatum et indesignatum. Et si secundum se, praeter huiusmodi indi- 
viduantia, existeret id ipsum quod sic est * individuatum, videretur | esse 
quoddam intelligibile per se ; nec ad hoc quod intelligeretur videretur esse 
aliqua abstractio vel sequestratio necessaria. Ergo ipsam sic existentem 
particulatam impedit intelligi hoc solum, quod sic existit et sic in phantas- 
mate repraesentatur. Sicut ergo qui ipsam realiter ab huiusmodi condi- 
tionibus separaret, sive qui illa realiter | excluderet et amoveret, potentia 
intelligibile faceret actu intelligibile, absque hoc quod aliquam dispositionem 
formalem in ipsa quidditate substantiali efficeret *, sed prohibens quodam 
modo removeret ; ita etiam separans ipsam sic secundum considerationem, 
sive faciens quod id quod est in hoc lapide suae quidditatis substantialis 
absque conditionibus praedictis immutet aliquam potentiam, facit ipsam de 
potentia intelligibili actu intelligibilem. Hoc autem fit quodam contactu 
spirituali et virtuali luminis intellectus agentis, nam supponendum est quod 
haec est natura intellectus agentis quod sua applicatione ad objectum singu- 
lare vel phantasma quodam modo contingat illud sua virtute solum quantum 
ad id quod pertinet dicto modo ad eius quidditatem substantialem; et hoc 
est in natura talis obiecti singularis, scilicet quod sit praecise tactum sive 
quod virtute intellectus agentis suo lumine ipsum contingentis, secundum 
illud praecise scilicet secundum huiusmodi suam quidditatem, sic possit 
movere ipsum intellectum possibilem. Et ista videntur concordare his quae 
communiter dicuntur et his quae dixit Commentator in hac materia, tertio de 
Anima, dicens quod intentiones imaginatae non sunt “ solae moventes intel- 
lectum possibilem extrahentes eum de potentia in actum. Ita enim non 
esset differentia inter universale et individuum, et intellectus esset de genere 
virtutis imaginativae. Unde cum hoc quod intentiones imaginatae se habent 
ad intellectum possibilem sicut sensibilia ad sensum, oportet ponere alium 
motorem qui facit eas in actu movere intellectum possibilem, et hoc nihil 
aliud est quam facere eas intellectivas in actu, abstrahendo eas a materia. 
Et ita quemadmodum visus non movetur a coloribus nisi quando fuerint in 
actu, quod non completur nisi lumine praesente cum ipsum sit  extrahens 

eos de potentia in actum, ita intentiones imaginatae non movent | intel- 
lectum materialem nisi quando fuerint intellecta ! in actu, quod non perfi- 
citur in eis nisi aliquo praesente quod sit intellectus in actu. Abstrahere 
enim intellecta nihil aliud est quam facere intentiones imaginatas in actu 
postquam erant in potentia; intellisgere enim nihil aliud est quam recipere 
huiusmodi ? intentiones. Cum enim invenimus idem transferri in suo esse 
de ordine in ordinem, scilicet intentiones imaginatas, dicimus quod necesse 
est ut hoc sit a causa agente et recipiente ; recipiens ergo est materialis, 
et agens est efficiens. 

Et secundum ista multa verificari possunt * communia dicta. Sic enim 
verum est quod intellectus facit universalitatem in rebus, non quidem quod 
per eius actionem contingat quod res secundum id quod sunt in seipsis 
sint universales, sed sic quod eius actione vel virtute fit quod quidditas rei, 
quae singulariter existit, per hoc quod per lumen intellectus agentis attin- 
gitur secundum id quod est quidditas essentialis praeter designantia acci- 
dentia, ab intellectu possibili sic apprehendatur. Illud enim quod sic ab 
intellectu agente attingitur et intellectui possibili obicitur, quamvis in esse 
quod habet cum determinatis conditionibus individuantibus ipsum, sit solius 
Sortis determinate, secundum id tamen secundum quod attingitur sive id 
quod solum attingitur sic non plus est determinatum ad Sortem quam ad 
Platonem. Sicut 5 enim materia Sortis ut secundum se absque omni forma 
determinata considerata non plus est Sortis quam Platonis vel cuiuscumque 
alterius, et sic in omnibus quadam unitate est una natura ; ita etiam forma 
Sortis sive ipsa humanitas Sortis, ut praeter omnes conditiones praedictas 
considerata, non plus est Sortis quam alterius, | sed est id quod est aliquid 
secundum se in tali specie vel natura ; et sic quadam unitate est una huma- 
nitas in omnibus quia non importat in se unde in diversis distinguatur. 
Unde Avicenna, quinto Metaphysicae : humanitas quae est in Platone, 
ex eo quod humanitas, non est alia ab ea quae est in Socrate. Non est 
tamen concedendum quod haec et illa sunt una numero. Hoc tamen, scilicet 
ut absque diversitate numerali ipsa quidditas secundum se absolute com- 
prehendatur, fit contactu luminis intellectus agentis praeter conditiones 
individuantes ipsam quidditatem in se attingentis, ut dictum est | ut sic 
ipsum universale secundum formalem rationem sit in intellectu subiective, 
quia ipse conceptus intellectus est universalis et abstractus, quia nec est in 
subiecto designato nec est etiam obiecti quantum ad huiusmodi conditiones 

designantes. Non sic autem universale est secundum formalem rationem in 
re extra, quia nulla res materialis existit extra in rerum natura nisi | singu- 
lariter sit, scilicet per conditiones individuantes designata ; sed materialiter 
est universale in rebus quia in singulari est res quidditativa aliud essentia- 
liter a conditionibus individuantibus cui intellectus agens non dat esse 
separatum et abstractum ab illis secundum rem. Et ideo rei extra non dat 
universalitatem realem et formalem, sed hoc dat ei quod quia attingitur 
dicto modo secundum hunc modum quo sic attingitur fit obiectum intel- 
lectus abstracti et causat abstractum conceptum qui est universale forma- 
liter. Et hoc est quod dicitur quod licet res existant singulariter, tamen 
universaliter intelliguntur. Unde dicit Commentator ubi supra, universalia 
nullum habent esse extra animam. Quod intendit Plato, quoniam si ita esset 
non oporteret ponere intellectum agentem et etiam quae dicuntur de intel- 
lectu agente verificantur secundum hunc modum ponendi, scilicet quod se 
babet ad intellectum possibilem sicut ars ad materiam et ad intellectum 
in actu sicut artificium ad artificiatum et huiusmodi. Et non dicitur quod se 
habeat ad phantasmata sicut ars, quia proprie loquendo actione intellectus 
agentis non fit aliqua dispositio formalis in ipsis phantasmatibus quasi in 
materia sed solum fit! dicta sequestratio vel arbitratio vel remotio prohi- 
bentium et huiusmodi, quo facto virtute ipsius ? intellectus agentis et in eius 
lumine fit informatio intellectus possibilis ab ipsa intellectione talis cogno- 
scibilis sive a specie intelligibili quae aliquo modo in lumine intellectus 
agentis continetur virtualiter. Per hoc patet responsio ad obiecta. 


QUAESTIO XI. 


Utrum intellectus humanus ex naturalibus possit cognoscere 
Deum esse principium effectivum creaturarum. 


Deinde circa intellectum possibilem quaerebatur unum pertinens ad 
eius actum vel operationem, scilicet utrum intellectus humanus ex natura- 
libus, scilicet absque fide, possit cognoscere vel intelligere Deum esse 
principium effectivum vel productivum creaturarum. Et arguebatur quod 

non, quia suppositi est agere vel producere ; ergo | qui non potest intel- 
ligere Deum sub ratione suppositi, non potest Deum intelligere * sub ratione 
principii productivi. Sed intellectus humanus non potest Deum intelligere * 
sub ratione suppositi sine fide, nam aut intelligit Deum sub ratione absoluti 
suppositi aut * relativi; non sub ratione absoluti, quia non intelligitur nisi 
ens et verum, tale autem suppositum non est in divinis; nec sub ratione 
relativi, quia cognosceret distinctionem et trinitatem personarum, quod non 
potest intellectus sine fide. 

Contra. Philosophus in pluribus locis probat Deum esse principium 
creativum omnium rerum, ergo hoc intellexit. 

Respondeo dicendum quod, cum ad hoc quod aliquid agat vel producat 
aliquid, sufficiat quod sit ens non alii inhaerens, nec ratio agendi alicui per 
se enti et subsistenti, sed sit ens secundum se et existens et subsistens, 
et sit habens rationem suppositi in genere substantiae, ita quod sit etiam 
ens in actu tale quale est aliud in potentia; — qui Deum intelligit ut ens 
subsistens, non alii inhaerens, et sic ut habet rationem suppositi, et ut ens 
in actu tale quale est quodcumque ens quantum est de se solum in potentia, 
(etiam large appellando esse in potentia id quod importat quamcumque rem 
praedicamentalem quae contradictionem non implicat), intelligit ipsum * 
vere ut principium causativum vel productivum omnium. 

Ex creaturis autem hoc potest intelligi de Deo, scilicet quod oportet 
ponére aliquod ® ens primum a nullo dependens, sed a quo omnia dependent 
et sic ut in se subsistens et ut habens rationem alicuius suppositi | et ideo 
poterit Deus ex naturalibus intelligi esse principium causativum vel produc- 
tivum rerum omnium. 

Sed quia, ut tangitur in argumento, in divinis non est suppositum nisi 
relativum, praedicto autem modo non poterit Deus intelligi sub ratione 
suppositi relativi, quia per creaturas ex naturalibus absque lumine fidei 
non potest intellectus in notitiam trinitatis sufficienter pervenire, quaérit 
quaestio sub qua ratione suppositi Deus intelligitur ex puris naturalibus. 

Et est dicendum quod non sub ratione suppositi relativi, sed aliquo 
modo in generali sub ratione suppositi absolute et indefinite * (intelligendo 
id scilicet quod non est secundum rem nisi suppositum relativum ?, absolute 
et in definite) ‘, id est non determinate ut subsistens ad se solum, nec deter- 
minate ut subsistens | ad alium, sed in generali. Intelligere enim aliquid 
sub ratione suppositi absoluti potest intelligi dupliciter, vel ut ratio absoluti 

ponatur ex parte rei intellectae, vel modi intelligendi. Primo modo ! non 
potest intelligi Deus sub ratio | ne suppositi absoluti, quia non intelligitur 
recto intellectu nisi verum. Impossibile autem est in Deo esse suppositum 
absolutum, et ideo impossibile est hoc intelligere vel apprehendere vero 
intellectu, scilicet quod Deus in se subsistat secundum rationem absolutam 
et non secundum rationem proprietatis relativae. In divinis enim non est 
aliquid absolutum nisi essentia et essentialia, et ideo nihil potest intelligi 
secundum rationem absolutam isto modo nisi essentia ? et essentialia # ; 
suppositum enim absolutum vel est communicabile, sicut in creaturis ubi 
intelligitur natura in abstracto, non secundum abstractionem naturae a 
Supposito nec formae a materia, sed secundum abstractionem universalis 
a Suppositis singularibus ; et illud dicitur Suppositum universale vel inde- 
finitum, ut homo respectu huius et illius hominis, quod quidem non dicit 
aliquam unitatem realem in diversis sed solum secundum conceptum et 
secundum rationem. Et tale non est in divinis ubi non est universale nec 
particulare proprie, quia non est ibi natura una secundum rationem multi- 
plicabilis in diversis secundum rem, vel est incommunicabile sicut ponunt 
Philosophi in substantiis separatis in quibus non est natura specifica aliquo 
modo multiplicabilis vel communicabilis secundum eos ; etillud est suppo- 
situm singulare absolutum. Sed quia in divinis est una essentia vel natura, 
non quidem omnino incommunicabilis, ideo non potest 1ibi esse suppositum 
singulare quasi unicum et solitarium, quod necessario esset absolutum et 
esset sic singulare, quod et ‘ incommunicabile, communem naturam unam 
secundum rem cum alio non participans. Sed quia essentia divina est com- 
municabilis sed non multiplicabilis secundum plura supposita, ideo licet ibi 
non sit suppositum singulare ut dividitur contra universale, tamen est ibi 
Suppositum singulare ut distinguitur contra communicabile. Sed illud sup- 
positum singulare non potest esse absolutum, quia tale solum est ubi est 
natura realiter multiplicabilis in diversis ubi unumquodque est id quod est 
ad se et secundum se distinctum in natura sua, et cum alio non communicat 
nisi secundum rationem intellectus abstrahentis. 

Item si in divinis esset suppositum absolutum, impossibile esset ibi 
esse aliquod sup | positum * relativum, quia impossibile esset © ibi esse 
plura supposita realiter distincta, Impossibile autem est esse unum solum 
suppositum relativum, quia omne relativum exigit et ponit suum correlati- 
vum. Antecedens patet, quia illud suppositum aut esset unum solum secun- 

dum rationem et considerationem sed secundum realem existentiam multi- 
plicatum et communicatum, et huiusmodi ! est suppositum termini universalis 
in concretione significatum, ut homo vel asinus, — hoc autem non potest 
repeririin divinis ; — aut esset unum secundum realem existentiam sicut et 
secundum rationis considerationem, sed tale nullo modo est communicabile, 
quia sicut essentia non potest pluribus essentiis communicari aliquo modo 
nisi ipsa realiter plurificetur, etsi secundum rationem sit una sicut patet in 
universalibus ut animalitas quae non communicatur nisi secundum sui 
realem divisionem, ita etiam suppositum nullo modo potest communicari 
pluribus suppositis nisi ipsum realiter plurificetur. Sicut ergo impossibile 
est patrem et fillum communicare in eadem essentia indistincta, et ipsos 
importare distinctionem realem in essentia, ita impossibile est eos commu- 
nicare idem suppositum, et ipsos importare distinctionem realem in sup- 
posito. Si ergo po | neretur suppositum absolutum in divinis non esset 1b1 
nisi unum solum suppositum solis nominibus et relationibus secundum 
rationem plurificatum, prout Sabellius fingebat. 

Hoc etiam patet ex ratione actionum divinarum, quia cum suppositi sit 
agere, sicut actiones essentiales sunt suppositi, ita et personales sive notio- 
nales. Unde illius eiusdem cuius est generare est etiam intelligere et e 
converso ejus cuius est intelligere est generare vel spirare, et non est ali- 
cuius in divinis intelligere cuius non sit aliqua actio notionalis nisi sit tertia 
persona ?. Ergo illud suppositum absolutum sicut intelligeret ita etiam 
generaret vel spiraret ; sed generans dicitur relative ad genitum, ergo esset 
suppositum relativum quod est contra positum. Sicut ergo essentiae in 
divinis non competit generare ita nec alicui supposito absoluto, et sicut ei 
non convenit generare ita nec creare vel intelligere quia illius ejusdem est 
actio essentialis cujus est actio notionalis et e converso, excepta persona 
Spiritus Sancti cui non competit aliqua operatio | notionalis active. Non 
ergo in divinis potest intelligi suppositum secundum rationem absoluti ex 
parte rel. 

Sed si ratio absoluti referatur ad modum intelligendi nostrum, sic 
aliquo modo potest dici quod Deus intelligatur sub ratione suppositi abso- 
luti; intelligendo, ut dictum est, illud quod non est secundum rem nisi 
suppositum relativum, absolute | et indefinite, id est non determinate ut 
subsistens ad se solum, nec determinate ut subsistens ad alium, sed in 
generali sub ratione in se subsistentis, absque hoc quod intelligatur pro- 
prietas relativa vel habitudo eius ad aliud vel ad alium; et hoc modo recti 

philosophi Deum simpliciter et absolute subsistentem intellexerunt, absque 
hoc quod determinate intelligerent ipsum sub ratione subsistentis ad se 
sic quod non ad aliud. Sic etiam fideles qui non semper actu irtelligunt 
distinctionem personarum cogitando de Deo et loquendo de ipso sub hoc 
nomine concreto Deus intelligunt ipsum sub ratione suppositi absoluti. 
Cum enim aliquis dicit : Deus creavit mundum vel huiusmodi !, non statim 
in actu apprehendit per hoc quod Deus Pater, Deus Filius, Deus Spiritus 
Sanctus creavit mundum ; sed Deus, id est ens primum et quo nihil maius 
excogitari potest, in se subsistens absque determinatione modi subsistendi 
vel solum ad se vel ad alium, creavit mundum. 

Fideles etiam ulterius qui credunt et supponunt Trinitatem personarum 
in divinis, hoc nomine Deus bene possunt intelligere suppositum absolutum 
dicto modo secundum rationem intelligendi, sed non proprie indefinitum, 
quia non proprie universale, sed indefinite id est indefinitum ? secundum 
modum intelligendi; quia per hoc nomen Deus intelligunt Deum Patrem 
vel Deum Filium vel Deum Spiritum Sanctum sive Deum qui est Pater 
et Filius et Spiritus Sanctus. Cum autem intelligitur Deus qui est Pater et 
Filius et Spiritus Sanctus, simul ut unitatem indivisibilem intelligamus ex 
parte eius quod Dei nomine importatur, et per Patrem et Filium et Spiritum 
Sanctum, spiritualia specialia relativa * intelligimus perfectius. Sed qui primo 
intelligeret Deum sub ratione suppositi secundum rationem intelligendi, 
post hoc determinando istum ‘ modum ex parte rei et secundum rationem 
essendi determinatam, ut scilicet per hoc nomen Deus intelligeret naturam 
summam subsistentem | in se et ad se, nullo modo ad alium, talis intel- 
lectus esset falsus et erroneus. Nec ad hunc intellectum debent philosophi 
descendere, sed debent in illa ratione generali stare, nisi velint errare, sicut 
erravit Commentator, sic suppositum aestimans in divinis et Trinitatem 
personarum excludens, ut patet duodecimo Metaphysicae. Per hoc patet 
responsio ad obiecta. | 

QUAESTIO XII. 


Utrum ratione manente erronea per actus appetitus 
posset homo fieri virtuosus. 


Deinde circa voluntatem quaerebantur quaedam pertinentia ad ipsam 
in comparatione ad intellectum, quaedam pertinentia ad ipsam in compa- 
ratione ad exteriorem actum. 

Circa voluntatem in comparatione ad intellectum, quaerebatur unum 
pertinens ad modum acquirendi virtutes morales opere ipsius voluntatis, 
scilicet utrum ratione manente erronea, per actus appetitus posset homo 
fieri virtuosus. Et ostendebatur quod sic, quia quando aliqua sic se habent 
quod unum est in potestäte nostra et aliud non est in potestate nostra, 
possimus habere illud quod est in potestate nostra, absque | hoc quod 
habeamus illud quod non est in potestate nostra. Sed in potestate nostra 
est fieri bonos vel malos, ut ostendit Philosophus tertio Ethicorum ; sed 
non est in potestate nostra recte iudicare vel errare secundum rationem, 
prout dicit Theophrastus secundo de anima: in nobis est quando volumus, 
phantasiam immittere ; sicut enim in pictoribus est quae volunt pingere ita 
et animae; opinari autem quaecumque volimus non est ! in nobis, sed 
quodcumque id quod evidens est coegerit;, non enim possibile est aliquid ? 
apparens falsum non renuere ; sed quod duo et tria sunt quinque neces- 
sarium est consentire, sive velimus sive nolumus. 

Contra. Non possumus fieri virtuosi, nisi ex actibus secundum rectam 
rationem regulatis. Unde, secundum Philosophum secundo Ethicorum, non 
solum operationes sequentes habitum sed etiam habitum praecedentes quae 
sunt generativae virtutis, oportet esse recta ratione informatas ; sed ratione 
manente erronea, actus appetitus non possunt recta ratione informari. Ergo 
nec potest quis per eos virtuosus effici. 

Respondeo. Ad evidentiam quaestionis est intelligendum, quod cum 
habens erroneam rationem et existens vitiosus moraliter sit in peccato 
mortali, supponendum est quod nullo modo talis poterit resurgere nec 
effici virtuosus | simpliciter et perfecte, sine gratia Dei operante et coope- 

rante. Et ideo supposita generali influentia Dei qua, quantum est ex parte 
sua, paratus est influere et influit adiutorium gratiae, si ex parte nostra 
obicem non ponamus, sed id quod ad nos pertinet facientes, nos humiliter 
disponamus ; — est intelligenda quaestio quomodo ex parte hominis potest 
fieri quod ad virtuosum statum revertatur, ipso ut positum est existente in 
errore rationis, non quidem sic quod error rationis remaneat simul cum 
babitu virtuoso, sed quomodo ! ipso existente in tali errore poterit pro- 
cedere ad acquirendum habitum virtuosum, per cuius acquisitionem ut 
videbitur oportet * errorem destrui. 

Et est dicendum quod * quaestio videtur quaerere de modo acquirendi 
virtutes | morales, quia argumenta procedunt de virtute quae ex assuefac- 
tione operum acquiritur. Est tamen considerandum quod, cum virtutes intel- 
lectuales consistant essentialiter in rectitudine rationis, morales autem 
essentialiter consistant in rectitudine appetitus participantis ratione, sive 
rectitudine rationis qua actus ipsius appetitus per eorum conformitatem ad 
ipsam rectificantur, impossibile est habere virtutem sive intellectualem sive 
moralem, ratione erronea existente. Sed quia non virtuosus potest fieri 
virtuosus nisi sit omnino orbatus, ut alibi est declaratum, quaerit quaestio 
de modo quo aliquis habens rationem erroneam potest fieri virtuosus. 

Et est ratio dubitationis quia, cum non possit virtus acquiri nisi ex 
actibus rationis rectis et virtuosis, licet non virtuoso modo factis, et a ratione 
existente erronea non procedunt nisi actus erronei, videtur quod illa exis- 
tente, non solum non poterit existere virtus, sed etiam nec fieri poterit vel 
causari *; et consimiliter potest argui e contrario de ratione recta, quod illa 
manente, non poterit quis nec fieri nec esse ? vitiosus, nec prudens poterit 
peccare. Et est intelligendum quod' ratione existente erronea aliter fit quis 
virtuosus virtute intellectuali et praecipue speculativa ; et aliter morali et 
etiam virtute intellectuali connexa moralibus virtutibus. Nam cum dispositio 
cog | noscentis secundum appetitum per se nihil faciat ad sic vel aliter 
videri * quantum ad speculabilia quae movent intellectum secundum ? se et 
non secundum conformitatem eorum realem ad intelligentem, — idem enim 
iudicium habet intemperatus de hoc quod est triangulum habere tres angu- 
los * et temperatus, nonobstante diversitatem eorum secundum appetitum, 
— ideo non oportet ad acquirendum virtutem intellectualem per se fieri 
aliquam dispositionem in appetitu sive in cognoscente, sed solum per acci- 
dens ad removendum impedimentum considerationis. 

Si ergo aliquis habeat opinionem circa hoc quod est caelum esse cor- 
ruptibile per naturam, eo quod in caelo est materia, et materia est prin- 
cipium corruptionis et caëetera, talis existens in tali errore potest fieri, sive 
procedere ad hoc quod fiat virtuosus secundum intellectum circa caeli 
incorruptibilitatem, et est in eius potestate quod hoc fiat, non solum ab 
alio addiscendo, sed etiam per seipsum inveniendo, quia in potestate nostra 
ratione liberae voluntatis sunt actus omnium aliarum potentiarum, et ipsae 
potentiae quantum ad exercitium | suorum actuum, licet non quantum ad 
determinationem eorum; nonobstante ergo quod talis habet opinionem 
erroneam cCirCca incorruptibilitatem caeli, nec sit in potestate sua quin con- 
siderando de caeli incorruptibilitate vel corruptibilitate, tali dispositione 
stante in ipso secundum modum recurrendi ad phantasmata quaedam modo 
quodam determinato iudicet ipsum esse corruptibile, tamen in potestate 
sua est considerare de caeli corruptibilitate vel non considerare !, et consi- 
derando de ipsa caeli corruptibilitate potest se circa diversa secundum 
diversitatem phantasmatum propter huiusmodi considerationem convertere. 
Sed cum virtutes intellectuales, ut manifestum est in scientia quae est 
habitus conclusionum specialium, non acquirantur ex eisdem actibus ite- 
ratis, sed ex diversis adinvicem ordinatis, secundum quod etiam quod 
diversimode occurrunt ? secundum diversum ordinem phantasmatum, — 
ex hoc enim quod aliquis frequenter intelligeret circa incorruptibilitatem 
caeli, ipsum scilicet esse incorruptibile, numquam adgeneraretur habitus 
quo sciret hanc conclusionem, sed ex hoc quod ex aliquibus prius notis 
fieret dedu | ctio et applicatio ad hoc quod est caelum esse incorruptibile, 
— ille qui prius neutro modo vel erronee circa hoc opinabatur, licet fre- 
quenter circa hoc cogitaverit, acquireret * habitum scientiae quo certitudi- 
naliter sciret caelum esse incorruptibile, ordinate procedendo a principiis 
ad talem conclusionem, et sic quia corruptibilitas caeli non est principium 
et naturaliter cognoscibile, sed ex aliis praecedentibus, debet accipi certi- 
tudo de hoc, et in potestate sic opinantis, etiam cum sic errat in opinando, 
est quod consideret circa ea ex quibus hoc habet sciri. Si autem sic ordinate 
consideret, tandem deveniet ad notitiam certam causae proximae inCorrup- 
tibilitatis caeli, ex qua eliciet de necessitate oppositum eius quod usque 
tunc opinabatur {, sic corrumpetur habitus vitiosus et generabitur * virtuo- 
sus. Cum enim principia speculabilium omnino prima sint nobis naturaliter 
innata (aut esset processus in infinitum), et sunt sufficientia ad hoc quod ex 

collatione istorum et applicatione ad posteriora ordine convenienti etiam. 
fiat scientia conclusionum posteriorum. Inest | etiam nobis naturale desi- 
derium non solum ad cognitionem principiorum primorum sed etiam illis ? 
cognitis ad sciendum conclusiones. Nam cum in principiis sciantur con- 
clusiones in universali et in potentia, quod est imperfecte scire, unumquod- 
que? autem naturaliter inclinatur in suam perfectionem et illam naturaliter 
appetit, ideo cum in scire non solum * imperfecte sed magis perfecte con- 
sistat * hominis perfectio, sicut unumquodque ens appetit naturaliter Suam 
perfectionem et suam propriam operationem, ita etiam homo scire natura- 
liter appetit et sic cum notitia talium principiorum unicuique statim insit, 
et potestas ex illis procedendi ordinate ad posteriora secundum formationem 
phantasmatum convenientium quod est in potestate ° nostra, et ad hoc etiam 
paturaliter inclinamur et procedimus nisi impedimentum interveniat, et 
multa possunt intervenire impedimenta volontaria, quae scilicet etiam sunt 
in nostra potestate ; ideo in potestate uniuscuiusque est ut de non sciente 
fiat sciens, et etiam de errore ad virtutem reducatur, nisi superveniat impe- 
dimentum omnino | involuntarium, scilicet laesio organi phantasiae vel 
cogitativae, vel aliquid huiusmodi. Sic ergo quia actu iudicare caelum esse 
incorruptibile ex aliqua ratione defectiva apparenti non contradicit actua- 
liter et formaliter aliquibus principiis praecedentibus ex quibus contrarium 
elici potest, et in quibus huiusmodi ® contrarium virtualiter continetur, ratio 
in tali errore existens potest actualiter talia principia cognoscere et eis 
assentire, et tandem ex eis sufficienter explicatis veritatem contrariam 
elicere ; simul enim cum hoc quod est opinari caelum esse corruptibile quia 
habet materiam ” potest secundum actum considerari circa naturam materiae 
quid sit, quia scilicet est ens quo aliquid est in potentia ad actum, et deinde 
quod duplex est actus scilicet substantialis et accidentalis, et secundum 
hoc * duplex natura potentiae sive materiae et sic de aliis; deinde tandem 
deveniet ad hoc quod in.caelo non est materia quae secundum se sit 
potentia ad esse et non esse simpliciter sive ad esse vel non | esse sub- 
stantiale, sed solum ad esse et non esse secundum quid scilicet accidentale, 
sive ad ubi vel situm, et ! de necessitate assentiet huic quod est caelum 
esse incorruptibile, quod est contrarium ejus quod prius opinabatur, et sic 
aliquo modo est in potestate nostra sic vel aliter circa incorruptibilitatem 
caeli sentire, et quia secundum quod ‘! diversimode circa hoc sentimus 

sumus secundum hoc virtuosi vel vitiosi intellectualiter, ideo etiam in 
potestate nostra est quod, existente ratione circa hoc erronea, efficiamur 
virtuosi, eo quod in potestate nostra sunt actus quibus ad hoc devenimus 
dicto modo. | 

Si autem dicatur quod per ista aliqualiter declaratur quod in potestate 
absoluta errantis in speculabilibus est quod per se ipsum possit redire ad 
notitiam veritatis, sed cum hoc non contingat in effectu nisi velit se exer- 
cere circa considerationes tales et talium per quae hoc fieri possit, remanet 
dubium quid movebit ipsum ad hoc quod velit se circa talia exercere. Ad 
hoc est intelligendum quod, prout dictum est, in natura rei sic est quod 
taliter errans potest per se ipsum ! rectificari; sed utrum rectificabitur hoc 
con | sistit in facto; et verum est quod ad hoc quod talis potentia prodeat 
in actum praecipue per seipsum, oportet quod intellectui illius occurrat ? 
sub ratione boni et convenientis considerare et inquirere diligentius circa 
illud in quo errat, licet non credat se errare, et ad hoc potest de facili per 
seipsum pervenire, nisi nimis sit negligens. Cum enim quilibet habens usum 
rationis scire possit cunctas res esse difficiles, et quod veritas circa illas est 
cum summa diligentia inquirenda, hac consideratione semper faciliter debet 
et potest uti in omnibus quae suae considerationi subduntur, et per hoc sic 
esse sollicitus quod pertingat ad notitiam veritatis sibi possibilem secundum 
cursum communem, et semper manet in eo * facultas convertendi se ad 
hanc diligentiam, licet frequenter impediatur et suspendatur ab extrinseco, 
vel per desidiam et somnolentiae pigritiam. Hoc etiam ab extrinseco potest 
contingere sibi multis modis, puta si forte conversetur cum aliquibus magis 
scientibus, et eos audiat “ loquentes de hac materia, vel , si forte occurrat 
sibi etiam casualiter aliqua scriptura in qua inveniat talem materiam melius 
tractatam et sic de aliis. Sed quia talia dependent ex his quae ut in pluribus 
consistunt in factis non per se et essentialiter connexis, sed contingenter 
se habentibus, ideo ÿ licet certum sit quod ita est in natura rei, ut dictum 
est, et possit poni modus aliquis in communi quo potest aliquis redire ad 
notitiam veritatis et per se et per alios, descendendo tamen ad factum par- 
ticulare, scilicet utrum talis errans redibit, et per quam viam, quia scilicet 
ad hoc possunt plura impedimenta et promoventia casualiter concurrere, 
nec * potest determinate responderi, nec causa determinata per quam fiet in 
effectu assignari. Quia licet, ut praedictum est, haec duo principia, scilicet 

notitia primorum principiorum quae in nobis est quodammodo naturaliter 
et etiam naturale desiderium sciendi perfectius ! sint principia sufficientia 
ad hoc quod quilibet possit ad scientiam pervenire, tamen ut in pluribus 
intervenit impedimentum, propter quod pauci ad scientiam pertingunt, et ut 
plurimum contingit istud impe | dimentum propter appetitum inferiorem 
quo homo inclinatur vehementius ad bona temporalia et carnalia, et statim 
a nativitate est huiusmodi ? appetitus in actu suo, et praecipue secundum 
conditionem naturae destitutae, et ideo homines ut plurimum circa talia 
intendunt et occupantur nimis et meliora negligunt, et sic nec ad scientiam 
nec ad vittutes perfecte attingunt, sed huiusmodi defectus est homo sibi 
ipsi causa, per suam scilicet negligentiam in * qua detinetur “ sponte ; — 
propter huiusmodi® varia impedimenta quae etiam facultati hominis sub- 
sunt, et sic homo per se inclinatur in haec bona f sed ab illis per accidens 
impeditur, et ideo huius ? non est alia causa inquirenda, quia eius quod est 
per accidens non est dare causam per se. 

Si autem aliquis errat secundum rationem practicam agibilium, non sic 
potest reduci ad veritatem ex solis actibus considerationis, quia cum materia 
talis considerationis sit aliquid pertinens ad considerantem, | quia est bonum 
vel malum ipsius verum vel apparens respectu cuius natus est homo affici 
bene et male, et secundum hoc etiam bene vel male se habere circa illa, et 
ideo secundum quod considerans est aliter et aliter dispositus, secundum 
hoc etiam iudicium rationis circa talia variatur. Accedere enim vel non 
accedere ad uxorem proximi est aliquid agibile obiectum vel materia pru- 
dentiae. Sed quia ad accedere ad uxorem proximi sive ad exercere talem 
actum, aliter se habet temperatus quam intemperatus — nam intemperatus 
propter habitum vitiosum est quasi omnino conformatus * tali delectationi 
quae est in tali actu ex frequenter sic contra rationem delectari, non sic 
autem temperatus — ideo quando intemperatus cogitat de hoc quod est acce- 
dere vel non accedere ad uxorem proximi, iudicat accedendum ratione 
apparenti, quia delectatio çarnis cum muliere pulchra est appetenda et ? 
assequenda, talis est ista !, ergo et caetera. Oppositum iudicat temperatus. 
Unde dicit Philosophus, tertio Ethicorum, quod qualis unusquisque est, talis 
finis videtur ei ?’, id est, tale aliquid videtur ei appetendum ut bonum et finis. 
Ad hoc ergo quod intemperatus rectificetur et ad rectum iudicium redu- 
catur, ut scilicet iudicet quod ad uxorem proximi sui non est accedendum, 

non | sufficit exercitium actuum solius rationis. Nam quamdiu aliquis existens 
intemperatus et intemperate agit et considerat, etsi possit considerare aliqua 
in quibus virtualiter contrarium eius continetur, tamen non poterit actua- 
liter et in particulari aliquibus talibus consentire, nisi facta aliqua dispo- 
sitione in ipso secundum appetitum. Nam bene poterit considerare hoc 
quod nihil est contra rationem faciendum, et quod ideo non est proximo 
iniuriandum et huiusmodi. Si autem fiat applicatio quod delectatio cum 
uxore proximi est ei iniuriosa, et ideo omittenda, huic non assentiret 
propter contrarium principium, scilicet huiusmodi quod delectatio carnis 
cum muliere pulchra est exercenda ; ex quo syllogizat : uxor proximi est 
pulchra, ergo et caetera. Ad hoc ergo quod iudicet quod ad uxorem proximi 
non est accedendum, oportet quod prius iudicet quod delectatio carnis non 
est cum quacumque muliere pulchra exercenda. Hoc autem non potest 
iudicare !, quamdiu est sic dispositus secundum appetitum ; ipse autem 
manet sic dispositus, quamdiu tales actus exercet, et ideo ad hoc quod eius 
ratio rectificetur oportet quod a talibus | actibus abstineat et quod in * con- 
trariis se exerceat, per quos contraria dispositio in appetitu inducatur, et 
mediante illa contrarium iudicium in ratione. Nam in talibus dispositio 
appetitus indirecte et per accidens habet rationem obiecti intellectus et 
determinantis ipsum ad determinatum iudicium, sicut et ipsa res ad quam 
appetitus per huiusmodi dispositionem confortatur per se et directe habet 
rationem obiecti. Et sic non potest ratio rectificari in agibilibus nisi recti- 
ficetur appetitus. Propter quod etiam simul sunt connexae virtutes morales 
appetitus cum virtute intellectuali practica quae est prudentia. 

Sed adhuc remanet dubium quomodo hoc fieri poterit. Nam cum recti- 
tudo actus appetitus, per quem generatur rectus habitus, dependeat a recti- 
tudine rationis, videtur quod prius debet ratio rectificari quam actus appe- 


titus. Sed hoc non potest fieri, ut dictum est. Quare, ut videtur,ratione practica- 


existente erronea, non poterit quis effici virtuosus virtute intellectuali. 

Et | ideo est dicendum quod semper sumus domini actuum nostrorum 
secundum substantiam a principio usque in finem, sed non secundum 
modum faciendi. Unde quantumcumque iniustus potest facere opus iustitiae 
licet non iuste; nunc autem opus iustum frequentatum aliquam dispositionem 
efficit in appetitu, secundum cuius variationem fit variatio in ratione, et sic 
in hoc quod sumus domini actuum appetitus, sumus etiam domini visionis 
nostrae vel iudicii nostri in agibilibus et non in speculabilibus, ubi solum 

sumus domini considerationis quantum ad exercitium actus, non quantum 
ad iudicium, quod dicitur determinatio actus. 

Opus autem iustum potest iniustus facere, non obstante quod iudicet 
illud non esse faciendum. Nam aliquis potest habere ex aliquo iudicium de 
aliquo non faciendo secundum se simpliciter et absolute, sed ex aliquo alio 
accidente potest cum tali iudicio esse contrarium iudicium de tali re facienda 
ut nunc, | et secundum aliquas circumstantias particulares accidentes. Cum 
enim appetitus inclinetur in aliquid dupliciter, uno modo secundum animae 
passionem, alio modo secundum habitum, quia utroque modo contingit 
appetitum habere conformitatem ad aliquid ex aliqua passione, contingit 
quod aliquid iudicetur bonum ut nunc. Sed iudicium quo homo iudicat ali- 
quid bonum ut secundum se et simpliciter provenit ex inclinatione naturali 
vel alicuius habitus, et ideo prout homo est causa sui habitus, est causa 
etiam consequentis operationis vel iudicii rationis. Sed quia, non obstante 
habitu quo iudicatur aliquod particulare operabile secundum se esse bonum, 
potest ex alia circumstantia accidenti ! vel ex.passione iudicari non bonum 
ut nunc et fieri contrarium. Sic autem faciendo per consuetudinem indu- 
citur habitus contrarius. Ideo, non obstante errore rationis secundum aliquem 
habitum vitiosum, potest acquiri rectum iudicium oppositum ; prout aliquis 
consuetus furari et multa habens iniuste, timore poenarum potest abstinere 
a furto particulari, et reddere quod furatus est, et hoc frequenter faciendo 
diminuitur habitus malus,et age | neratur habitus contrarius, qui Causat etiam 
aliud iudicium in ratione. Et quia habitus vitiosus impediebat et pervertebat 
iudicium rationis, nec poterat applicari principium universale ad particulare 
agibile sive ad particulare iudicium rectum circa particulare, sic ? per habi- 
tum appetitus virtuosum dispositive, et etiam * obiectum ipsi rationi quodam 
modo praeparantem “ per actum rationis decurrentis a principiis ad opera- 
bile particulare effective et ° per se causatur rectitudo iudicii rationis, et sic 
acquiritur virtus intellectualis practica in eo in quo precessit ratio erronea 
circa agibilia aliqua. Et sic est in potestate nostra fieri virtuosos virtute tali 
intellectuali, etiam cum habemus rationem erroneam ex habitu, in quantum, 
non repugnante habitu, sumus domini contrariorum actuum secundum appe- 
titum, ex quibus ageneratur habitus secundum quem fit aliud iudicium. 

Et ex hoc etiam patet quomodo, ratione existente erronea, potest acquiri 
virtus moralis in appetitu, quia, ratione existente erronea ‘, ex ? habit, illo 
non obstante, sumus domini actuum contrariorum. Nam iudicando quod 


‘accidentali corr. 2a m. C. — ? del. 2a m. P. — 5 del. 2a m. P. — 4 praeparative cor. 
24 m.C. — 5 om. C. — S et add. 2a m, V. — * om. P. 


QUINTUM QUODLIBETUM, Q. XII 53 


Le 


a tali esset rapiendum secundum se et simpliciter ratione perversi habitus, 
possum ei reddere quod accepi ab ipso et etiam aliquid ultra in emendam, 
timore poenae ratione cuius iudico illud esse bonum ut nunc, et hoc fre- 
quenter faciendo potero acquirere habitum contrarium habitui rapinae. 

Sed quia, ut arguitur, actus | appetitus non generant virtutem nisi sint ! 
recti et regulati ratione, quamdiu autem aliquis habet rationem erroneam 
iudicat talem actum non esse faciendum, et sic actus ille non informatur 
recta ratione, et sic ut videtur non potest esse habitus virtuosi generativus ; 
propter hoc est intelligendum quod rectitudinem duplicem habet actus, 
unam ex genere et aliam ex fine et circumstantiis. Ad hoc autem quod 
habitus acquiratur sufficit quod appetitus sufficienter eliciat aliquos actus 
consimiles, sed ad hoc quod generetur habitus virtuosus ex actibus frequen- 
tatis, oportet quod illi actus sint recti et boni ex genere, et hoc est ipsos 
esse virtuosos secundum quid. Sed ad hoc quod sint virtuosi simpliciter, 
oportet quod sint recti ex fine, quod non habent nisi ex recti | tudine rationis 
cum debitis circumstantiis illos propter bonum honestum facere iudicantis. 
Et ideo naturaliter prius est actus rationis rectus et prius naturaliter gene- 
ratur prudentia quam sit actus moralis perfecte virtuosus et rectus et quam 
_ virtus moralis perfecte generetur. Cum enim aliquis qui fuit intemperatus 
est ex habitu iam acquisito sic dispositus quod abstinet sed cum difficultate 
et quod iudicat uxorem proximi fugiendam et quod eam fugit, nondum ille 
habitus est perfecte virtuosus ; quia quamdiu abstinet cum difficultate et 
tristitia appetitus, licet ratio iam * iudicet abstinendum, non est simpliciter 
et perfecte | virtuosus. Et ideo cum in principio talis abstinet propter timo- 
rem et sic facit prius bonum ex genere, non tamen ex fine et circumstantiis, 
ex talibus actibus, quia non sunt simpliciter virtuosi nec a prudentia proce- 
dentes, quidam habitus generatur sed non simpliciter virtuosus. Sed cum 
iam tantum est processum quod illi actus etiam sunt boni ex fine et circum- 
stantiis, quia tantum est amotum impedimentum quod ratio iam iudicat esse 
abstinendum propter se, sed adhuc est difficultas in appetitu, tunc, ut supra 
dictum est, sunt simpliciter virtuosi in quantum comparantur ad formam 
quam habent a ratione, sed non in quantum comparantur ad potentiam 
a qua eliciuntur non prompte et faciliter, et tunc proprie et perfecte sunt 
generati * habitus virtuosi, cum prius solum habitum simpliciter generarent. 

Haec patent per ea quae dicit Philosophus, decimo Ethicorum, circa 
modum quo possunt fieri aliqui virtuosi virtute morali, de qua principaliter est 
quaestio. Dicit enim ibi quod ad generationem virtutis tria sunt necessaria, 

scilicet natura, consuetudo et doctrina. Nec suffcit doctrina sine aliis, quia, 
ut dicit, sermones non sunt per se sufficientes facere virtuosos sive studiosos, 
sed videntur provocare et movere ad bonum iuvenum liberales posse ser- 
mones persuasibiles. Huiusmodi ! autem sunt iuvenes qui non sunt vitiis ? 
subiecti et passionibus, sed multi homines non possunt provocari ad boni- 
tatem per sermones quia non obediunt verecun | diae, sed magis coercentur 
timore poenarum. Non enim retrahuntur a pravis operationibus propter 
eorum turpitudinem, sed propter poenas quas timent. Et ita oportet ergo 
[quod] antequam sermo efficaciam habeat in aliquo, animam eius bonis con- 
suetudinibus esse praeparatam ad gaudendum de bonis et ad fugiendum 
mala. Oportet ergo consuetudinem praeexistere per quam homo acquirat 
morem proprium virtutis, ut scilicet diligat bonum et honestum et ® abomi- 
netur “ turpe. Cum ergo ad perfectionem virtutis moralis requiratur rectitudo 
rationis, et hoc dependet a dispositione appetitus, ideo ad hoc quod adiu- 
torio rationis quis virtutem perfecte acquirat, oportet praecedere in appetitu 
aliquam dispositionem aut innatam aut ex consuetudine acquisitam, et ideo, 
ut docet ibi, quidam legum positores existimant quod oportet homines 
advocare ad virtutem ita scilicet ut virtuosi qui propria sponte rebus honestis 
obediunt, per praecedentes consuetudines provocentur ad bonum, puta 
sermone vel doctrina cui ° prompti sunt obedire, ostendendo eis honestatem 
eius quod proponitur. Sed his qui sunt inobedientes et mores habent dege- 
neres apponunt poenas corporales, puta flagella et diversas punitiones, 
vituperando eos et in propriis rebus damnificando. Illos vero qui sunt tota- 
liter insanabiles exterminant ; et ita oportet ergo eum qui futurus est bonus 
bene nutriri et consuescere et abstinere a pravis, sive propria voluntate sive 
contra suam propriam * voluntatem aliquo modo coactus. 

Sed quamvis per praedicta aliqualiter appareat quomodo habens erro- 
neam rationem et existens vitiosus potest fieri virtuosus adiutorio extrinseco 
quo consequitur promoventia ipsum, ad hoc non est sic manifestum quo- 
modo, excluso adiutorio exteriori, talis per se ipsum possit ? fieri virtuosus, 
quoniam tam propter eius corruptionem in intellectu quantum ad errorem, 
quam per infectionem eius in appetitu per malitiam habitus, non videtur in 
ipso remanere habilitas ad hoc quod sibi occurrant consideranda quae | 
essent con | venientia ad bonum virtutis, immo potius contraria OCCurrunt 
secundum eius dispositionem actualem ; quia, ut dictum est, in agibilibus 
secundum conditionem et affectionem appetitus apprehendit et iudicat intel- 

lectus. Cum ergo tali non proponitur aliquod conveniens ab extrinseco, 
videtur ‘ etiam quod a se a seipso nihil tale apprehendet, et ideo ad huius- 
modi evidentiam est intelligendum quod talis potest per seipsum fieri bonus 
et virtuosus, quia in eo semper remanent generalia principia agibilium, talia 
per quae potest seipsum dirigere et rectificare | ordinate, illa ad magis 
specialia applicando; et verum est quod etiam talia insunt intellectui secun- 
dum quamdam proportionem ad affectiones quasdam in appetitu. Prout 
enim dicit Anselmus in libro de gratia et libero arbitrio, voluntas dicitur se 
suis affectionibus movere in quantum in ipsa intelliguntur quaedam affec- 
tiones, quasi quaedam aptitudines, quibus sic est disposita et aliquo modo 
habens quamdam conformitatem ad aliqua, quod cum occurrit sibi aliquid 
cogitandum circa illa, apprehendit talia sub ratione convenientis vel discon- 
venientis a quo sumitur principium processus intellectus practici qui est 
causativus motionis voluntatis. Circa hoc tamen est intelligendum quod 
cum in agibilibus finis dicatur principium sive ex habitudine appetitus ad 
aliquid sub ratione finis sumitur principium in intellectu — sunt autem plures 
fines et secundum hoc plura principia — verumtamen quantum ad hoc quod 
huiusmodi principia agibilia infiant in ipso intellectu, non oportet praecedere 
in appetitu aliquam dispositionem sive affectionem quae dicat aliquam rem 
absolutam inhaerentem appetitui per modum habitus vel dispositionis sive 
paturalis sive acquisiti, vel etiam sic aliquid habens rationem alicuius verae 
passionis. Sed est distinguendum de principiis et etiam aliquo modo de 
finibus : sunt enim quaedam principia omnino prima et generalia propriis 
principiis et specialibus communiter applicabilia, et respectu istorum sufficit 
naturalis aptitudo appetitus secundum quod habet naturalem idoneitatem 
et aptitudinem ut inclinetur in bonum in | communi, et malum etiam detes- 
tetur, et ideo principia huiusmodi dicuntur nobis naturaliter indita, et haec 
étiam quasi uniformiter in omnibus reperiuntur in quibus est eadem natura 
speciei non orbata. Cum enim ratiocinatio hominis sit quidam motus, pro- 
greditur ab intellectu aliquorum scilicet per se et naturaliter notorum absque 
investigatione rationis, sicut a quodam principio immobih, et ad intellectum 
etiam terminatur, in quantum iudicamus per principia per se naturaliter 
nota de his quae ratiocinando invenimus. Constat enim quod sicut ratio 
speculativa ratiocinatur de speculativis, ita ratio practica ratiocinatur de 
operabilibus. Ergo ? oportet * naturaliter nobis esse indita principia spe- 
culabilium, ita etiam principia operabilium oportet esse nobis indita, et 
haec dicuntur pertinere ad quemdam habitum naturalem quem dicimus 

synderesim, quae dicitur instigare ad bonum et remurmurare malo, in 
quantum per prima principia procedimus ad inveniendum et iudicamus 
inventa. Et sicut in potestate nostra est applicare principia speculabilium 
naturaliter innata ad conclusiones ordine convenienti, et ita fit nisi contingat 
impedimeñtum ut supra dictum est, et ex hoc ageneratur scientia ; ita etiam 
est in potestate nostra applicare huiusmodi principia agibilium ad conclu- 
siones ordine convenienti, et ageneratur recta notitia quae est principium 
rectae operationis, et ideo cum huiusmodi primorum principiorum maneat ! 
notitia semper in unoquoque, in potestate uniuscuiusque est ut fiat bonus, 
cum virtute habitus primorum principiorum possit se dirigere et regulare 
nisi negligens existat. Quia etiam in potestate uniuscuiusque remanet notitia 
istorum, sicut dicit Augustinus, decimo quarto de Trinitate, capitulo trig'e- 
simo quarto, dicens quod etiam impii multa recte reprehendunt, multaque 
laudant in moribus hominum, et ea illis regulis iudicant in quibus vident 
quemadmodum quisque vivere debeat, etiam si nec ipsi eodem modo vivant. 
Istae autem regulae quibus quid sit iustum et iniustum agnoscit et cernit 
esse habendum quod non habet, scriptae sunt in libro lucis illius quae 
veritas dicitur, unde omnis lex iusta describitur et in cor hominis non 
migrando sed tanquam imprimendo transfertur. 

Sed quantum ad | principia magis specialia et respectu finium magis 
specialium quae diversimode reperi | untur in diversis, ultra praedictam 
communem et naturalem idoneitatem quodam modo in omnibus individuis 
uniformem, adsunt quaedam dispositiones vel affectiones vel a natura vel 
acquisitae, secundum quas homo consequitur | quamdam conformitatem ad 
diversos fines magis speciales. Et ex hoc contingit quod cum occurrit sibi 
cogitare de talibus, apprehendit illa sub ratione convenientis vel discon- 
venientis, et in illa inclinatur ut in fines. Et ex hoc format sibi principia 
specialia circa illa, prout quidam nascuntur dispositi a natura ad liberali- 
tatem, quidam vero magis ad avaritiam, secundum quod Philosophus docet 
in sexto Ethicorum, quod quaedam sunt virtutes naturales et consimiliter 
etiam quaedam vitia contraria insunt aliquo modo a natura. Quomodo etiam 
ex assuefactione infiant habitus diversi tam virtuosi quam vitiosi satis est 
manifestum. 

Sed constat quod ille in quo est vitium naturaliter innatum vel acqui- 
situm, jam est sic dispositus ut secundum illum apprehendat et iudicet 
contra bonum rationis, et sic non apparet quomodo possit fieri virtuosus. 
Et est dicendum quod licet ille in quo est bona dispositio naturalis ad 

virtutem multo facilius possit. fieri virtuosus quam talis, sicut per se patet, 
tamen [hoc ! etiam] fieri poterit etiam per seipsum virtuosus licèt ? cum 
magna difficultate et raro. Etiam hoc contingit secundum cursum commu- 
nem, quamvis enim talis ex huiusmodi dispositione determinetur ad talem 
finem et ad apprehensionem talium principiorum, iste finis tamen est sub 
fine, et principium sub principio et, his non obstantibus, remanet in ipso 
notitia principiorum universalium et desiderium naturale sive aptitudo vel 
idoneitas ad hoc ut inclinetur in bonum iustum et honestum secundum se 
et ut per huiusmodi principia generalia, et per huiusmodi inclinationem 
in bonum iustum et honestum in generali possit fieri applicatio ordinate 
ad particularia principia et ad particulares fines; et sic remanet in potestate 
talis ut per huiusmodi generalia principia et per huiusmodi generale desi- 
derium et per huiusmodi generalem inclinationem in bonum possit per 
seipsum | dirigi in cognitione recta agibilium, et 1lla Ÿ recte agere. Quamvis 
ergo in aliquo sit talis dispositio naturalis, et ex hoc etiam tale iudicium 
contra rectam rationem in particulari, quia tamen, ut dictum est, in eodem 
remanent praedicta principia, scilicet et notitia principiorum generalium et 
inclinatio in bonum secundum se, et haec etiam insunt homini naturaliter 
et est in potestate sua illis uti, et se iuvare contra praedicta duo, scilicet 
contra iudicium circa particularem finem et contra inclinationem in illum — 
sicut enim homo per huiusmodi iudicium etiam circa “ particularem finem 
contra rectam rationem et per huiusmodi inclinationem appetitus in illum 
potest seipsum quasi impedire renitendo rationi rectae et voluntati sic in 
generali remanentibus, — ita etiam remanet in potestate eius ut per huiusmodi 
rectam rationem et inclinationem voluntatis rectam in bonum secundum se, 
possit se muare reprimendo et refrenando appetitum qui natus est etiam 
contra suam propriam inclinationem obedire rationi, secundum :illud 
Genesis : subter te erit appetitus tuus, et tu dominaberis illius. Sic ergo 
semper est in potestate hominis quod fiat bonus, supposito adiutorio gratiae 
divinae semper parato ex parte Deï, nisi ex parte nostra obicem ponamus, 
sed quod in nobis est faciamus et ad hoc diligentes simus utendo videlicet 
bonis praedictis nobis naturaliter a Deo secundum intellectum et appetitum 
insertis. Nec ab © hoc deficit etiam ‘ aliquis nisi solum propter suam negli- 
gentiam, et quia secundum quod dicit Philosophus, tertio Ethicorum, huius- 
modi diligentiae domini sumus, quia, ut dicit, in nobis est esse diligentes 
vel negligentes. Ideo sumus causa ignorantiae in intellectu et malitiae in 

voluntate per negligentiam, et ‘ scientiae rectae et virtutis per diligentiam. 
Sed verum est quod sicut dictum est quod homo impeditur ne ad suam 
perfectionem attingat, ad quam habet praedicta principia a natura, et huius- 
modi impedimenti non est aliquid unum per se causa ?, sed ex pluribus 
concurrentibus causaliter potest contingere, ita etiam in agibilibus, huius- 
modi negligentiae per quam homo impeditur circa agibilia non est dare 
causam unam per se et determinatam, sed ex diversis hoc contingere potest, 
Sed quia, ut dictum | est, | etiam ipsa impedimenta subsunt potestati nostrae, 
ideo * etiam omnia quae “ ex his contingunt, hominibus 5 merito imputantur. 
In irrationabilibus ® vero locum non potest habere | diligentia vel negli- 
gentia; quia enim super suos actus dominium non habent, non est in eis 
facultas et virtus extendendi se ad actum diligentiae et sollicitudinis per 
quam occurrant ” eis ea quae nata sunt ipsa movere vel determinare ad 
actus ; nec habent iudicare de suis actibus quid scilicet sit agendum et eur. 

Secundum hoc ergo est dicendum quod malus potest fieri bonus, non 
solum adiutorio alieno, sed etiam per seipsum. Sicut enim intemperatus 
potest fieri temperatus per hoc quod ab alio proponuntur sibi ordinate 
phantasmata moventia ipsum, non obstante utique habitu vitioso, ad conci- 
piendum inconvenientia quae ex intemperantia contingunt et eius turpi- 
tudinem, et bona contraria quae per illam homo perdit et alia huiusmodi, 
etiam sic potest concipere horrorem talis vitii et ipsum aliquo modo detes- 
tari, licet quamdiu manet habitus vitiosus vehementer aliciatur ad agendum 
intemperate, et cum magna difhcultate abstinet. Sic autem procedendo 
potest sanari. Tales autem conceptus ordinati fiunt secundum quod prae- 
dicta principia generalia ordinate ad specialia applicantur. Ita etiam licet 
non adeo * faciliter intemperatus pôtest per seipsum formare talia phantas- 
mata et procedere per applicationem principiorum generalium, semper enim 
manet in hominis potestate uti potentiis suis ad actus suos et sic semper 
homo potest formare phantasmata, secundum quod vult et secundum quod 
iudicat esse formanda, et ex notitia primorum principiorum potest iudicare 
phantasmata esse formanda, per quae possit fieri applicatio conveniens 
ipsorum principiorum generalium, licet ex altera parte propter dispositionem 
habitus vitiosi occurrant sibi etiam de facili phantasmata alia ad actus 
vitiosos moventia. Unde sicut in speculabilibus in potestate hominis est 
quod fiat sciens et per doctrinam alterius et per propriam inventionem, et 
similiter quod ab er | rore ad veritatis notitiam reducitur, sed facilius et 
melius per alterius doctrinam ; ita etiam est dicendum in agibilibus. 

Si ergo quaeratur quid est illud per quod homo circa agibilia deter- 
minatur, ut scilicet velit vel agat hoc vel illud, est dicendum quod quilibet 
actus humanus, sive secundum intellectum sive secundum voluntatem, 
determinatur ab obiecto ; sed quod hoc fiat a tali vel tali obiecto quantum 
ad multa genera obiectorum, ad hoc determinat homo seipsum per actus 
suos, secundum intellectum iudicantem et voluntatem acceptantem. Quia 
enim rationalis est homo ratione mentis quae est quid abstractum, ideo est 
indeterminatus respectu quorumcumque bonorum particularium ut secun- 
dum se considerantur, sed a creante determinatur ad bonum simpliciter 
secundum quod bonum, in quantum scilicet homo est secundum suam natu- 
ram determinatus respectu finis ultimi simpliciter secundum rationem uni- 
versalem boni, ita quod non potest illum non velle, nec non iudicare volen- 
dum, et similiter de summo bono, scilicet Deo, cum immediate videtur est 
intelligendum. Sed non sic est! respectu quorumcumque bonorum et finium 
specialium non includentium omnem rationem boni, et secundum hoc etiams 
ut dictum est, respectu boni simpliciter sumuntur principia generalia in 
agibilibus, quae propter hoc etiam dicuntur immutabilia et naturaliter inesse 
cognitio eorum, non per inquisitionem et investigationem ratiocinativam *? 
et discursivam; respectu autem * aliorum bonorum specialium sumuntur prin- 
cipia specialia, quae non insunt sic naturaliter, sed operatione nostra cuius 
domini sumus acquiruntur. Et secundum hoc per principia generalia nobis 
determinata de quibus quidem proprie non iudicamus sed per ipsa de aliis 
iudicare habemus, possumus determinare nos ad principia specialia appli- 
cando, scilicet illa ad specialia per phantasmata convenienter ordinata. 
Unde sicut respectu eorum quae sunt ad finem aliquem specialem deter- 
minamus nos per cognitionem particularem syllogismi practici propriissime 
dicti, et hoc virtute principii sumpti ab ipso fine speciali applicati ordinate 
ad minorem propositionem, ita etiam respectu talis finis determinamus nos 
per conclusionem alterius syllogismi aliquo modo etiam practici, et hoc | 
virtute principiorum generalium sumptorum a fine magis communi, et ordi- 
nate applica | torum ad speciales. Et secundum hoc potest dici quod respectu 
ultimi finis qui scilicet ad aliud non ordinatur nec propter aliud appetitur, 
homo non determinat se. Sed respectu quorumcumque aliorum potest se 
determinare et illud quod determinat se ad aliquid potest dici aliquo modo 
se movere ad illud. Non sic autem dicitur se movere ad illud ad quod non 
se determinat sed magis ab alio determinatur. [deo dicitur ab aliquibus (1) et 

non male si recte intelligatur, quod voluntas a fine ultimo movetur etiam de 
necessitate simpliciter et absolute, et non movet se proprie respectu | illius, 
sed respectu aliorum finium et quorumcumque ordinatorum in finem facta 
in actu per finem ultimum movet se, sed non de necessitate simpliciter et 
absolute, sed supposita volitione finis ad aliquod talium applicati. Quamvis 
enim voluntas, cum sit potentia libera, non possit aliquid velle de necessitate 
quantum ad necessitatem coactionis quae simpliciter repugnat libertati, potest 
tamen aliquid velle de necessitate quantum ad necessitatem immutabilitatis, 
et hoc est solum finis ultimus. Quaecumque autem alia vult non vult tali 
necessitate, sed solum ex suppositione alicuius ! alterius magis principalis. 

Per praedicta patet responsio ad obiecta, quia, prout declaratum est ?, 
non solum est in potestate hominis fieri bonum, quia in potestate eius 
est agere operationes per appetitum quae ad hoc requiruntur, sed etiam 
est in potestate hominis recte iudicare per intellectum et per hoc ® opera- 
tiones recte informare. 


QUAESTIO XIII. 


Utrum ille qui vovit quod certa die tota abstineret a vino quotiens 
tllo die bibit vinum sit transgressor votr. 


Deinde circa pertinentia ad voluntatem in comparatione ad exteriores actus quae- 
rebantur quaedam pertinentia ad ipsam in comparatione ad quosdam actus ab ipsa 
voluntate imperatos; quaedam pertinentia ad ipsam in comparatione ad actus ab ipsa 
omissos. Circa pertinentia ad actus a voluntate imperatos quaerebantur duo. Unum erat 
pertinens ad transgressionem voti, scilicet utrum ïille qui vovit quod certa die tota, 
scilicet feria ‘sexta, abstineret a vino, quotiens illo die bibit vinum | sit transgressor 
voti, et peccet { novo peccato qualibet vice vel hora qua primo vinum bibit. Aliud erat 
pertinens ad contractum emptionis, scilicet utrum licitum sit emere redditus ad vitam 
et recipere de redditibus emptis ultra sortem. 

Ad primum arguebatur quod qui sic vovit quolibet actu sit 5 transgressor voti, et 
peccet novo peccato, quia quotiens quis facit contra id ad quod voto se obligavit, est 
transgressor voti. Sed qui vovit se non bibiturum vinum sexta feria, quotiens illo die 
bibit vinum facit contra promissum. Ergo ex hoc sequitur quod non solum qualibet 
vice dum bibit, sed quolibet haustu vel tractu, immo secundum quamlibet guttam vini 
quam sumit sit transgressor voti. Nam cum quolibet instanti talis © actu voluntatis velit 


bibere et sic uti vino et est successio temporis in diversis haustibus vel in sumptione . 


diversarum guttarum, ergo etiam est successio actuum voluntatis, et quolibet actu 
voluntatis gustatur. Ergo et caetera. 
Contra arguitur quod etiam * multotiens bibens vinum, sed ® non bibens tota die 

non est transgressor voti, quia cum pars non sit totum, pars diei non est tota dies. 
Ergo qui vovit se non bibiturum tota die veneris vinum non facit contrarium huius 
nisi bibat tota die vinum. 

Respondeo dicendum quod, quia ea quae cadunt sub voto sic sunt regulanda et 
iudicanda quod nec dicatur esse faciendum ratione voti aliquid quod sub voto non 
cadit, nec etiam subtrahatur a voto sive ab eius impletione id quod sub eius obliga- 
tione comprehenditur, ideo ad videndum utrum talis quolibet tali actu sit transgressor 
praedicti voti, est considerandum quomodo et quantum votum obligat ipsum. Et ad 
huius evidentiam est intelligendum quod sicut aliquis praecepto divino obligatur ad 
aliquid faciendum vel omittendum, ita etiam obligatur ex voto quod fit Deo qui prae- 
cipit vota et iuramenta propria firmiter observari, et modo quo aliquis efficitur trans- 
gressor praecepti efficitur etiam ! transgres | sor voti. Cum autem sint paecepta negativa 
quae obligant ad non faciendum aliqua, et affirmativa quae obligant ad faciendum 
aliqua, sicut ille qui omittit facere id ad quod ex praecepto affirmativo tenetur, quando 
illud facere tenetur, peccat et est transgressor praecepti ; | ita etiam qui facit aliquid 
quod non tenetur facere ex praecepto et quando illud non facere ? tenetur, peccat, 
et est trans | gressor praecepti. 

Sed cum aliquis tenetur facere aliqua plura in uno die pluribus horis, puta ire ad 
ecclesiam hora primae et tertiae et sic de aliis horis, cam non vadit hora prima et tunc 
cogitat cogitatione in qua permanet tota die quod per totam diem ad ecclesiam non 
ibit, tunc peccare videtur in singulis horis quibus omittit ire, non obstante unitate et 
continuitate voluntatis secundum rem et naturam ?. Si etiam aliquis teneatur abstinere 
a carnibus et ieiunare per unam septimanam sive qualibet die septimanae, si prima die 
comedit carnes proponens comedere per alios subsequentes, peccat et transgreditur | 
praeceptum singulis diebus comedendo, non obstante continuitate voluntatis secundum 
rem et naturam # Sed cum ratio peccati principaliter consistat in actu interioris volun- 
tatis, secundum quod multiplicatur actus voluntatis in transgressionibus huiusmodi, 
multiplicantur peccata et etiam secundum quod multiplicantur obiecta. Unde si aliquis 
teneretur stare in ecclesia certa hora et diversis actibus et discontinuis voluntatis vellet 
non stare, essent diversa peccata secundum numerum quantum ad actum voluntatis, 
licet unum quantum ad unitatem obiecti secundum rem. Si autem uno actu voluntatis 
continuo et protenso vellet non stare per totam illam horam, esset unum peccatum ex 
utraque parte, sed gravius ratione continuationis et extensionis voluntatis. Quanto enim 
voluntas est diuturnior in malo, tanto est peior. Si autem in diversis horis deberet 
stare et una ac 5 continua | voluntate vellet non stare per totam diem, licet actus volun- 
tatis esset unus secundum naturam vel secundum rem, essent tamen plura peccata 
ratione diversorum obiectorum, propter quorum diversitatem divérsificatur voluntas 
etiam in esse moris, sicut etiam patet in peccato commissionis. Nam si homo una volun- 
tate interficiat hominem unum, multum diu durante huiusmodi voluntate, antequam ipsum 
‘interfecerit est unum peccatum, sed maius quam si subito simplici libidine hoc fieret, 
Et si diversis horis cogitans de hoc diversis actibus voluntatis velit ipsum interficere, 
sunt diversa peccata numero ex parte actus volendi, licet unum ex parte obiecti secun- 
dum rem, quod tamen est multiplicatum sub ratione obiecti ut pluries voliti. Si autem 

uno ictu ! et uno actu voluntatis simul interficiat duos homines facit plura peccata ho- 
micidii, non solum propter obiecta sed etiam ex parte voluntatis, quia licet sit unus 
actus voluntatis secundum rem, est tamen plures secundum rationem moris quam habet 
ex obiectis diversis. 

Circa casum tamen propositum est intelligendum quod differunt ista, scilicet quod 
aliquis ex voto et praecepto teneatur ieiunare una die certa et quod teneatur abstinere 
a vino per totam unam diem ? Si enim per ieiunium intelligamus ieiunium ecclesiae, 
sic videtur quod postquam comedendo secunda vice transgressus est praeceptum sim- 
pliciter, quod si postea comedit tertia vice, illud non transgreditur novo peccato nisi 
hoc faciat expresse in contemptum, despiciendo scilicet tale praeceptum, sic scilicet 
cogitando quod si illud non violasset quando secundo comedit, nihilominus illud vellet 
violare per tertiam comestionem. Isto enim modo cum quis ex praecepto tenetur 
ieiunare aliqua certa die, id est non nisi semel in illa die comedere sicut statuit eccle- 
sia, statim cum secundo comedit, peccat et est transgressor praecepti. Et si postea 
eadem voluntate manente secundum rem hora alia distincta in tantum quod alia 
comestio iudicari debeat, iterum comedat modo praedicto praeceptum contemnendo, | 
est novum peccatum. Sed si tota die comederet post primam vicem unum solum pec- 
catum committeret sed maius esset ex ratione continuationis et extensionis. Cum enim 
semel comederit # statim cum secundo comedit planum est quod peccat et est primum 
peccatum. Cum autem tertio comedit patet quod secundo peccat si modo praedicto 
contemnat *, Prima enim comestio non videtur tollere rationem peccati secundae comes- 
tionis immo potius aggravare. | Si enim illa vice qua secundo comedit non comedisset, 
sed solum illa vice qua tertio, planum est quod peccaret uno peccato et videtur quod 
gravius peccet, praesupposita prima vice, quia quanto pluries contemnit magis con- 
temnit. Cum ergo qualibet hora diei postquam semel comederit teneatur non comedere, 
quotiens comedit cum tali contemptu totiens peccat. Unde talis cum videt se secundo 
comedisse, licet non possit servare praeceptum quantum ad id quod iam fecit per quod 
iam praeceptum est transgressus, licet etiam non potest servare quantum ad residuum 
temporis, sic videlicet quod postea non comedendo tertia vice in hoc possit dici ser- 
vare dictum praeceptum et in hoc possit dici ieiunare tali die ieiunio ecclesiae, tamen 
sic debet post ea abstinere a cibo quod non comedat in contemptum praecepti, sed si 
comedit | debet cogitare quod si per aliam comestionem dictum praeceptum non vio- 
lasset nullo modo plus comederet illa die sed ex quo sic est transgressus vult comedere 
non in contemptum praedictum sed causa alicuius recreationis, in hoc non videtur 
novum peccatum transgressionis praecepti simpliciter committere. 

Sed si intelligatur de ieiunio naturae, sic scilicet quod per totam diem nullo modo 
sumet cibum nisi semel una hora, tunc postquam talis comedit aliqua hora, si etiam 
alia hora comederet 5, praecepti vel voti transgressor esset, et eadem ratione si iterum © 
tertia hora alia et sic deinceps, quia simpliciter obligatus est abstinere qualibet hora 
diei, una sola excepta. Ita etiam cum quis teneatur ex vo | to abstinere per totam 
unam diem a vino, quotiens bibit vinum trangressor est voti; et sunt plura peccata si 
tamen sint actus voluntatis et contemptus novi et distincti. Sicut enim debeo non tan- 
gere non meam, cum primo eam tangam pecco. Nec ideo si secundo tango, non propter 

hoc minus pecco, quia iam sum transgressus praeceptum; ita in proposito. Similiter 
etiam quia non debeo furari rem proximi mei, quolibet actu furandi quo rem distinc- 
tam vel distincto actu voluntatis volo furari, pecco peccato ! novo *?. Et similiter * in 
proposito casu de non potando. Votum enim de non potando ita obligat sicut prae- 
ceptum negativum. Praecepta autem negativa obligant semper et ad semper et ideo 
semper quolibet actu novo fit nova transgressio. Unde cum non bibere vinum tali die 
cadit sub voto et obligat sicut praeceptum negativum, ideo per totam diem obligat et 
ad quamlibet horam diei; quare qualibet hora bibendo peccat. Quando autem debet 
dici novus actus et contemptus non est leve nec securum describere. Si enim existens 
in mensa bibat prima vice vinum, cum tota illa sessio ad mensam reputatur una hora 
et una comestio et sic unus actus, non est tamen indivisibilis sed est unus aggrega- 
tione * plurium et ordine quodam. Unde si in diversis instantibus advertens se non 
debere comedere vel bibere cum diversis partibus cibi vel vini, utendo diversis actibus 
voluntatis, illis utatur, sunt diversa peccata. Si autem uno actu voluntatis, et hoc sit 
possibile, est unum sed ratione continuationis maius quam esset quilibet actus particu- 
laris voluntarius infra illam commissus, et forte tantum vel maius esset illud unum 
peccatum ratione huiusmodi 5 continuationis, quanta essent plura peccata pluribus acti- 
bus infra illam horam commissa, ita quod, ad demeritum forte non multum refert utrum 
uno actu sive uno peccato peccet vel pluribus quibus forte unus actus potest aequi- 
pollere, prout secundum Augustinum non refert utrum multa arena * continente multos | 
lapides parvos vel uno lapide magno et ponderoso obruatur et submergatur navis. 

Argumentum in oppositum non concludit, quia licet pars diei non sit tota dies, est 
tamen aliquid diei et sic qui non debet aliquid facere tota die, id est quacumque parte 
diei, peccat faciendo illud, in quacumque parte hoc fiat. Non enim potest intelligi quod 
intentio facientis dictum votum fuerit hoc quod non biberet tota die, id est uno conti- 
nuo actu a mane usque ad noctem, sed hoc quod non biberet vinum tota | die, id est 
quamdiu * duraret illa dies sive quacumque hora illius diei. 


QUAESTIO XIV. 


Utrum licitum sit emere redditus ad vitam et recipere de redditibus 
emptis ultra sortem. 


| Postea arguebatur ad secundum praedictorum et ostendebatur quod non sit lici- 
tum emere redditus ad vitam, quia in contractu emptionis debet esse aequalitas inter 
ementem et vendentem, sive inter rem quam dat emens et rem quam accipit a vendente. 
Sed in isto contractu emens dat minus ut plus recipiat, quia sperat rem quam emit 
esse plus valituram quam rem quam ipse dat; ergo et cetera. 

Contrarium arguitur per contrarium, quia ille contractus videtur licitus in quo 
constituitur aequalitas inter ementem et vendentem. Sed ita contingit in proposito : nam 
aequaliter est dubium ex parte vendentis et ementis de plus vel minus recipiendo ; ergo 
et cetera, 

Respondeo dicendum quod, si contractus qui fit in emptione reddituum ad vitam sit 
contractus mutui, est illicitus; nam huiusmodi ! contractus, scilicet mutui, de natura sua 
debet esse contractus omnino gratuitus sine spe amplius percipiendi in quacumque re. 
Omnis enim superabundantia ? | quae ex mutuo ratione mutui procedit est iniqua, quia 
et liberalitatem et iustitiam corrumpit. [tem hoc significat ratio nominis, quia tunc vere 
possum # dicere: ego tibi mutuo cum meum tuum facio, licet non simpliciter sicut 
in donatione absoluta, quia recipiens mutuum, licet non teneatur reddere illud idem 
quod recipit, tenetur tamen ad aequivalens. Si autem sit contractus emptionis et vendi- 
tionis, et fiat | rationalis adaequatio inter rem emptam et pretium datum, est licitus 
contractus. 

Sed ex duobus, videtur quod contractus de quo loquimur non sit contractus emptio- 
nis et venditionis, tum quia non videtur fieri commutatio rei ad rem, tum quia non 
videtur posse fieri conveniens adaequatio. Primum videtur per hoc quod pretium # rei 
emptae potest esse pecunia; extremum autem emptionis sive res empta non videtur 
posse esse pecunia. Cum ergo aliquis dat certam summam pecuniae, puta centum libras, 
ut certam summam pecuniae recipiat cuius aggregatio tandem excedet summam datam 
et sub hac spe dat, non videtur aliquid emere sed videtur certam summam mutuo dare 
et sibi obligare recipientem ad reddendum tantumdem et amplius sub conditione, si 
scilicet tamdiu vixerit. Cum ergo pecunia non sit instituta ut res vendibilis sed ut pre- 
tium rei vendibilis, videtur quod talis contractus non sit contractus emptionis. Non enim 
videtur referre quod nunc dentur centum librae sub hoc pacto quod in anno quinto- 
decimo, etiam sub conditione, si mutuans tantum vixerit, restituantur centum et librae 5, 
quod esset manifesta usura, et quod per partes scilicet singulis annis decem librae 
restituantur ita quod tandem in quintodecimo anno receptae sint centum librae et ultra 
hoc quinquaginta sint acceptae. Et quod dictum est de pecunia sic tradita per modum 
mutui ut sic centum librae annuatim recipiantur, intelligendum ‘ etiamsi aliquid aliud 
detur vel recipiatur, puta decem modii bladi vel huiusmodi quod pecunia aestimari 


7 


potest; quia in hoc contractu nihil emitur, quia iste qui pecuniam recipit nullam rem 
videtur transferre in eum qui dat, sed solum videtur se illi obligare ad restituendum 
dictam pecuniam et ultra, vel in pecunia vel in re alia. Quod etiam non possit fieri con- 
veniens adaequatio hoc videtur quia cum venditur aliquid ad vitam alicuius unde et 
redditus ad vitam dicitur, videtur quod debeat fieri adaequatio secundum modum 
et conditionem ipsius ementis in comparatione ad eius vitam ; nam cum plus recipit 
qui plus vivit, plus debet dare pro re aliqua diutius vivens quam minus vivens sed si 
licitus est huiusmodi contrac | tus, ab eo non excluditur aliqua aetas. Ponatur ergo 
quod simul velint emere redditus decem librarum ab aliquo monasterio iuvenis viginti 
annorum et senex sexaginta annorum qui sint consimilis conditionis secundum suas 
complexiones et aetates ad attingendum terminum communem vitae humanae, utpote 
causa exempli, aetatem septuaginta annorum et videatur quantum est rationale quod 
senex det pro huiusmodi redditu. Si det sexaginta libras, cum | tantumdem recepturus 


sit infra sex annos et probabiliter aestimatur quod vivere debeat ® per decem et amplius, » 
licet non sit omnino certum, videtur quod habeat satis bonum forum, modo vi@eatur 


quantum debet dare praedictus iuvenis, Non enim videtur rationale quod tam parum 

det ‘. Ergo si debet aliquantulum plus dare, videtur quod debeat dare ? secundum pro- 
portionem ad terminum praedictum vitae ad quem probabile est ipsum attingere sicut 
praedictum senem. Ergo cum ille det sexaginta pro decem libris recipiendis usque ad 
_decem annos, scilicet usque ad septuagesimum annum vel amplius, iste debet dare 
trecentas libras pro decem recipiendis usque ad quinquaginta annos. Vel si dicatur 
quod probabilius est quod iste poterit ex diversis causis mori infra quinquaginta annos 
quam ille infra decem, deviatur ergo aliquid, et non videtur quod tantum possit rationa- 
biliter deponi si aliquo modo debet servari proportio ad aetatem quin iuvenis debeat 
multo plus dare pro decem libris annui redditus quam daret pro praediis immobilibus 
valentibus haereditarie plus quam decem libras. Sed fatuum esset dare tantum vel plus 
pro redditibus minoribus ad vitam quantum pro maioribus redditibus haereditariis. 
Ergo talis contractus videtur irrationabilis et sic illicitus. 

Sed quia per rationes praedictas videtur ® concludi quod non liceret ‘ emere usum 
fructuum, nec liceret emere redditus haereditarios sub certa summa pecuniae vel bladi 
vel huiusmodi absque hoc quod emeretur aliqua res corporalis vel sensibilis, puta : 
fundus aliquis, quod est contra communem usum ubique terrarum; ideo non audeo 
iudicare illicitos contractus praedictos. Et ideo ad ostendendum quomodo possit esse 
licitus dictus contractus, declarandum est quomodo est | ibi vere contractus emptionis 
et quomodo potest ibi fieri vere conveniens adaequatio. 

Primum declaro sic, quia omnis res vendibilis est cuius alienatio non est ji 
iure naturali, vel divino vel positivo. Rerum autem, secundum iura, quaedam sunt cor- 
porales quaedam incorporales ; et tam hae quam illae vendi possunt. De corporalibus 
manifestum est. Nam potest vendi domus, praedium, equus et huiusmodi, quae sunt res 
sensibiles et corporales. Similiter etiam 5 ius haereditarium et ius agendi et servitutes, 
tam personales quam reales. Et secundum iura aliud est haereditas, aliud res haeredi- 
taria. Nam haereditas ius est ad quod consequitur res alia *; et sic est quid incorporale. 
Aliud est ius agendi, et aliud res ad quam competit actio. Ergo videtur quod possit 
dici in proposito quod redditus ad vitam, sive in pecunia, sive in quacumque re alia, 
sit ius quoddam percipiendi pecuniam vel talem rem; et est quid incorporale aliud ab 
ipsa re corporali. Quamvis ergo pecunia secundum se non sit emibilis, tamen ‘ ius per- 
cipiendi pecuniam vendi potest; sic etiam ius agendi ad certam pecuniae quantitatem 


potest vendi. Quamvis enim ius agendi ad certam quantitatem pecuniae non ematur nisi 


propter ipsam pecuniam, tamen quia non est ipsa pecunia formaliter, licet in virtute, 
ideo emi potest. Ita etiam ® in proposito; licet ius non quaeratur nisi propter ipsam 
pecuniam, quia tamen est aliquid aliud ° a pecunia emi potest; cum quo tamen transit | 
pecunia recipienda. Et est ulterius intelligendum quod in huiusmodi contractu non differt 
emere redditum ad vitam in pecunia vel in quacumque re alia ; quia redditus in pecunia 
et in aliis rebus mobilibus non videntur differre specie vel essentialiter et formaliter, 
sed solum materialiter. Nam, cum ex tritico !° vel ex alia re statim possit haberi pecunia, 
non differt redditus in uno et in !! alio. Sicut ergo, cum emitur redditus in tritico, non 
dicitur emi triticum secundum suam substantiam, quia non est in rerum natura; sed emitur 
ius percipiendi triticum. Ita etiam cum emitur redditus in pecunia, non emitur ipsa 

pecunia, sed ius recipiendi ipsam. Verum est tamen quod emitur | pecunia aliquo modo 
in virtute. Nec hoc est illicitum ; quia, cum emitur ius percipiendi triticum vel cum emitur 
fundus terrae, cum ex his statim possit haberi peçunia !, etiam emitur pecunia virtute. 
Quia enim omnis res, secundum iura, possibile est in pecuniam converti, ideo | eiusdem 
rationis est ius pecuniam recipiendi et alias res quae pecunia aestimantur; et in hoc 
contractu pecunia non est extremum emptionis propriae, sed ipsum ius dicto modo. 

Hoc etiam videtur ex his quae conceduntur ab illis qui dicunt non licere fieri talem 
contractum; quia ab eis conceditur quod potest quis super sua possessione assignare 
alicui certos redditus in pecunia, vel haereditarie, vel ad vitam; et in hoc non intelligitur 
talis dare alteri vel transferre in illum immediate pecuniam vel aliquam rem aliam sensi- 
bilem et materialem determinatam, sed intendit illi constituere quoddam ius percipiendi 
aliquid dicto modo; et hoc ius intendit transferre in ipsum. Et in hoc non dat pecuniam 
principaliter, quae est res quaedam corporalis ; sed potius ius percipiendi pecuniam, quod 
est res incorporalis, fundata tamen aliquo modo super rem corporalem, puta : super 
personam aliquam vel supra? aliquam haereditatem vel huiusmodi, ordinatam et obli- 
gatam ad percipiendum etiam rem corporalem, puta : pecuniam vel aliud#, ratione illius 
iuris sic constituti. Sed constat quod verius spectat ad eum tale quid vendere quam ad 
illum qui habet huiusmodi redditus sic ex dono, quia secundum regulam iuris : cui ius est 
dandi, ei est ius vendendi. Sed conceditur ab illis quod ille, cui huiusmodi redditus in 
pecunia sic dantur, potest eos licite vendere ; quod non posset si proprie pecunia vende- 
retur. Ergo oportet dicere quod ius quod talis habet, ad quod consequitur perceptio talis 
pecuniae, venditur ab eo cui est illud ius datum. Sed cum illud ius sit constitutum a 
donante, videtur quod, sicut illud ius gratis dedit illi, ita “ pro certa pecuniae summa 
potest ei vendere. Quod enim ille | qui | habet huiusmodi redditus formaliter, id est ius 
recipiendi ® tali modo pecuniam, illos possit vendere, et non ille qui illos habet virtualiter 
sive causaliter, videtur irrationale. 

Ex praedictis ergo videtur quod talis contractus sit contractus emptionis, quia est ibi 
assignare aliquid quod emitur, scilicet : ipse redditus ad vitam, vel haereditarius in pecunia, 
sive ius percipiendi pecuniam sive aliam rem, quod est aliud a pecunia, licet ex illo 
contingat assequi pecuniam; et qu ratione, ut alii dicunt, potest licite emi redditus in 
pecunia haereditarie vel etiam ad vitam,si tamen alius contractus praecessit ’eadem ratione 
et immediate. Dicitur enim quod si aliquis emit fundum ab aliqua communitate pro 
centum libris et deinde illum  vendat eidem communitati pro octo libris perpetui redditus 
vel pro duodecim libris redditus ad vitam, hoc potest fieri. Vel cum habet sic octo libras 
vel duodecim, illas ulterius potest licite alteri vendere, vel ad vitam, vel haereditarie ; sed 
cum sic vendit iam non habet nisi huiusmodi redditum pecunia tantum. Ergo vel vendit 
pecuniam vel aliud; hoc autem est ius percipiendi. Ergo immediate potuit ille qui nune 
emit a tali tales redditus, emere eos a dicta communitate immediate. Nulla enim in hoc 
est differentia realis; et si aliqua videtur differentia superficialis, etsi sit illicitus et usu- 
rarius contractus quo immediate emerentur a communitate, ille etiam esset illicitus qui 
non videtur esse nisi quoddam pallium apparenter tegens vitiosum contractum, si vitium 
sit in illo. Item quod est pecunia appretiabile est vendibile. Sed huiusmodi redditus est 

pecunia appretiabilis. Nam quidquid est in nostro patrimonio vel esse potest, excepta 
pecunia, est aestimabile sive appretiabile pecunia secundum iura. Sed redditus in pecunia 
sive ad vitam, sive ad perpetuitatem, potest esse in nostro patrimonio, ut patet. Nam 
potest aliquis habere, etiam ! absque emptione, ius percipiendi in bursa regis certam 
summam pecuniae ad vitam vel ad perpetuitatem; et quod aeque possit emi talis | redditus 
in pecunia ? patet. Nam, sicut etiam dictum est, conceditur quod si aliquis princeps det 
alicui certos redditus haereditarios vel ad vitam in pecunia, ille cui sic dati sunt illos 
potest vendere, quia sunt res quae ad patrimonium eius pertinere dicuntur. Sed eadem 
ratione ipse princeps illos vendere potest, quia quaecumque inveniuntur in venditione 
facta per unum, inveniuntur in venditione facta per alium. 

Per hoc patet quid dicendum ad primam difficultatem quantum ad secundum ; et # est 
dicendum quod videtur posse fieri | conveniens aestimatio, non quidem omnimode aequa- 
litatis rei ad rem secundum se, sed sufficientis proportionis secundum quod in usum 
hominum natae sunt venire. Immo magis rationabiliter potest fieri quam in redditu 
haereditario ; quia illud quod recipitur haereditarie in infinitum excedit illud quod datur 
comparando rem ad rem secundum se. Non sic in proposito; quia vita unius hominis cito 
finitur ; non sic vita hominum sibi in infinitum succedentium. Cum enim, non solum lege 
naturae, sed etiam lege scripta vel consuetudine vivendi ‘ firmata, statutum sit quod res 
sic veniant in usum hominum sicut expedit reipublicae, instum supponitur quod habens 
rem aliquam pecunia ? aestimabilem illam possit alienare pro certa summa pecuniae; et 
iustum videtur quod illa pecunia adaequetur illi rei secundum modum secundum quem 
communiter et faciliter inveniri possint qui emere velint. Cum inveniuntur qui vendere 
velint propter eorum necessitatem vel commoditatem, et quia, si aspiceretur ad aequa- 
litatem rei ad rem secundum se, hoc inveniri non posset propter * infinitum excessum 
in haereditariis redditibus et propter indeterminatam proportionem in redditibus ad 
vitam ; ideo sufficit quod sit talis adaequatio secundum quam possit inveniri ut in pluribus 
emens, cum invenitur vendere volens, et hoc sive haeredita | rie sive ad vitam. Non debet 
ergo fieri aestimatio in haereditaria emptione ad vitam ementis nec in se nec in suis 
haeredibus ; quia cum iuvenis bonae dispositionis emit aliquam haereditatem, | continget, 
ut in pluribus, ipsum etiam in vita sua plus recipere de ea quam det pro ea, sed debet 
fieri dicto modo. Etiam ita * in venditione reddituum ad vitam non debet fieri secundum 
proportionem ad vitam ementis, quia hoc esset fieri adaequationem rei ad rem ut secun- 
dum se ad invicem comparantur, sed secundum illum modum secundum quem ementes 
inveniuntur. Constat enim quod tantum nullus 8 vellet dare pro redditu ad vitam sicut pro 
haereditario ; et ideo oportet considerari quanto minus, ut in pluribus, homines vellent dare 
in illo contractu quam in alio. Et debent aliae circumstantiae considerari, sive quantum ad 
iuvenes, sive quantum ad senes, secundum quas propter necessitatem vel commoditatem 
vendentis, possunt inveniri tam iuvenes quam senes qui tales redditus emere velint. 
Secundum iura enim, pretia rerum non ex affectu et utilitate singulorum, sed communiter 
funguntur ; et tantum valet res communiter quantum vendi potest. Nec his obstat quod 
in * iure cavetur quod, si alimenta alicui relicta sunt, et ipse velit super illis transigere, 
modus transactionis pro aetate eius ! qui transigit et valetudine ! ordinandus est. Nam 
aliter cum puero !*, aliter cum iuvene et sene transigendum est. Constat enim alimenta 

cum vita finiri (Digesta de transactione, libro: cum hi, paragrapho modus); sic etiam 
redditus ad vitam cum vita terminatur. Sed hoc non valet; quia ibi fit hoc ut voluntas 
relinquentis alimenta servetur et favore alimentorum quibus multum favent iura. Cum 
enim alimenta sint necessaria ad vitam et pauperibus relinquuntur !, non debent vendi 
nisi pro pretio quo probabiliter vita poterit sustentari, ne fame pereant contra inten- 
tionem relinquentis alimenta. Unde patet etiam quod non potest hoc ad propositum appli- 
cari, praesertim quia ibi dicitur quod vita vel aetas et valetudo ? vendentis, non ementis, 
est? respicienda. Si autem hic aliqua aetas esset respicienda, non respiceretur aetas 
vendentis, quia illa, ut plurimum, est perpetua; | ut patet in monasteriis et communita- 
tibus, sed ementis. 

Ex his etiam patet quod, cum aliquis ex talium reddituum emptione recipit plus quam 
dedit diutius vivendo, non debet dici recipere aliquid ultra sortem, vel quod hic 
sorti accedat aliquid, ut contingit in usura ; quia quicquid recipit a tempore emptionis 
totum est ratione sortis et de eius natura; et sic de suo recipit, si tempore quo emit 
pretium iustum dedit pro re empta. Nec dici potest huiusmodi contractus mutui, ut patet : 
hic enim non datur pecunia mutuo cum obligatione eius cui datur ad restituendum 
tantum et amplius. Hanc enim obligationem ad restituendum quantum traditur, de se 
importat natura mutui. Quod autem ultra hoc obligatur | recipiens ad reddendum aliquid 
ultra, hoc est iniquum. Unde non fit hic aliqua vel alicuius rei emptio vel novi iuris quod 
ematur constitutio, quod tamen fit in praedicto contractu. Sicut enim ius quoddam de 
novo constituitur super fundum aliquem, utpote servitus aliqua, manente proprietate et 
possessione paenes illum cuius erat prius, quod dicitur ius reale, rem scilicet concernens; 
ita etiam possunt constitui iura personalia, magis personas quam res concernentia, ut usus 
fructus et redditus ad vitam quae finiuntur cum personis quibus competunt ista iura. 

Et est ulterius intelligendum quod veritatem nunc circa hanc materiam “ declaratam 
confitentur quidam qui aliquando contrarium dicere videbantur, utentes praedicta dis- 
tinctione circa rem vendibilem, dicentes quod licitum est dare alicui ecclesiae certam sum- 
mam pecuniae ad emendum terram aliquam *, ut hanc pecuniam sic dans ad vitam suam 
a dicta % ecclesia recipiat certos redditus ad vitam suam multo plus valentes annuatim quam 
valere possint fructus dictae terrae, si ematur. Et hoc confirmant per illud, (capitulo 
decimo, quaestione secunda : precarie) : quia, sicut habens aliquam terram potest dare illam 
alicui ecclesiae et” ab illa ecclesia, usque quo vixerit, recipere terram | aliam | valentem 
plus in triplo quam valeat terra data; ita videtur quod habens pecuniam de qua possit 
emi terra tantum valens quantum valet illa quam alius dat, et ad hoc illam pecuniam dat 
ut ex illa talis terra ematur, licite potest certos redditus a dicta ecclesia recipere ad vitam 
suam. Sed cum sic dans ecclesiae certam summam pecuniae, ut ex illa ipsa ecclesia emat 
terram valentem certos redditus, cum non det nisi nudam pecuniam in quam nullum ius 
sibi retinet et relinquit arbitrio et discretioni etiam personarum illius ecclesiae, ut illam 
convertant in utilitatem ipsius ecclesiae, et forte ecclesia est sic obligata, quia * oporteret 
eos vendere tantum de terra sua, vel de propriis redditibus, vel incurrere maiora damna, 
et constat quod tunc illam pecuniam expedit solvere creditoribus absque hoc quod ex 
illa terra ematur, et nihilominus ecclesia ratione illius pecuniae constituit tale ius illam 


:reliquantur PC. — * valitudo PV. —5et P. — ‘ naturam C, — * om. PC. — © om. C. 
— Tom. C. — $ quod PC. 


QUINTUM QUODLIBETUM, Q. XV 69 


pecuniam tradenti et illud licite emit alius, et est contractus emptionis et venditionis, ut 
dictum est. Sed, prout nunc isti strictius et melius loquentes dicunt, quandocumque ! 
aliquis tradit aliquam certam summam pecuniae mutuo, quacumque condicione apposita 
de plus recipiendo ultra sortem, remanet contractus mutui et est illicitus et usurarius. 
Hoc autem non contingit in contractu emptionis reddituum ad vitam, sicut est superius 
declaratum et ab istis nunc concessum. 

Per praedicta patet responsio ad obiecta. Non enim est contractus vituperabilis in 
quo emens dat aliquid intentione plus recipiendi, si tamen sit ibi verus contractus emp- 
tionis et detur pecunia conveniens, modo quo expositum est, pro re empta. 

Similiter etiam non oportet quod omnis contractus, in quo incidit dubium aequaliter 
ex parte contrahentium amborum de plus vel minus habendo in lucro vel in damno, sit 
licitus nisi alia interveniant, scilicet quod non sit contractus mutui, sed emptionis et 
venditionis et cetera. 


QUAESTIO XV. 


Utrum ille qui a iudice non habente potestatem ipsum absolvendi in foro interiori 
paenitentiae, ab eodem iudice absolutus in foro exleriori, si de contumactis non 
confiteatur proprio sacerdoti, sit in statu salutis. 


Deinde circa omissionem voluntatis quae | rebatur unum pertinens ad sacramentum 
poenitentiae, scilicet utrum ille qui diversis excommunicationibus propter diversas con- 
tumacias a iudice non habente potestatem ipsum absolvendi sacramentaliter in foro 
interiori poenitentae, ab eodem iudice a dictis excommunicationibus absolutus in foro 
exteriori, si de huiusmodi contumaciis pro quibus excommunicatus fuit non confiteatur 
proprio sacerdoti et ab illis ? sacramentaliter absolvatur, sit in statu salutis. 

Et arguebatur quod non; quia qui non conteritur nec confitetur de his quae sunt 
peccata mortalia et quae debet scire esse talia non est in statu salutis. Talis est ille; nam 
iudicio naturalis rationis scit quod, qui non obedit suo superiori in his in quibus ei tenetur 
obedire, peccat mortaliter. 

Contra arguitur.Quia qui probabiliter credit se fuisse absolutum * sufficienter“ ab aliquo 
peccato est in statu salutis, licet non faciat se inde absolvi de eodem. Sed talis est huius- 
modi. Nam scit se esse ® absolutum ab illo cui in | obediens fuit et probabiliter potest 
aestimare quod talis qui est eius superior ipsum sufficienter absolvit. Quare et cetera. 

Respondeo dicendum, quod excommunicatio, si iuste feratur, praesupponit peccatum ° 
pro quo ipsa potest infligi. Ipsa enim secundum se non est peccatum nec peccatum efficit; 
immo magis est quaedam poena medicinalis, quia hoc habet excommunicatio quod excom- 
municatum excludit a perceptione et participatione sacramentorum et a communione et 
societate fidelium ; et ideo absolutio ab excommunicatione per se nihil aliud facit nisi quod 
istam poenam amovet et excommunicatum restituit ad statum in quo sit * habilis ad per- 
ceptionem sacramentorum et ad communionem fidelium, si aliud non obsistat. Et ideo, 
sicut peccatum pro quo excommunicatio infligitur non causavit ipsa excommunicatio, ita 

etiam absolutio ab excommunicatione illud peccatum non abolet, saltem per se et directe, 
sed relinquit quantum est de se. 

Sed quia qui convenienter et humiliter absolvitur et cum dolore cordis debet huius- 
modi absolutionem petere ab excommunicatione lata in eum pro contumacia et peccato 
suo, ideo etiam videtur | quod simpliciter cum hoc, virtute contritionis, peccatum huius- 
modi deleatur. 

Sed quia ille, cui a Deo remissum est peccatum virtute contritionis, nihilominus 
tenetur tempore et loco confiteri et absolutionem sacramentalem suscipère, talis ? sic a 
iudice absolutus videtur remanere obligatus ad confitendum de illo peccato sacerdoti 
et | peccare videtur si non confiteatur. 

Sed, quia aliquid in tantum est peccatum in quantum est ? voluntarium, non est autem 
voluntarium  quod fit vel omittitur per ignorantiam, cum non possimus velle quod igno- 
ramus ; — alia autem tenentur scire litterati, alia laici; nam ea quae sunt de iure naturali 
omnes scire tenentur aliquo modo, in quantum pertinent ab bonum vel malum moris ; 
quae autem sunt de iure positivo et divino scire tenentur clerici et praecipue praelati, 
quantum ad ea quae ad regimen animarum spectant ; laici autem talia scire non possunt 
nisi quantum per doctrinam suorum praelatorum discunt ; — cum ergo de iure naturae sit 
quod inferiores suis superioribus obediant, secundum quod dicitur Romanos, tertio decimo, 
unusquisque tenetur scire quod peccatum inobedientiae est transgredi praeceptum supe- 
rioris et esse respectu ipsius contumacem et rebellem; et ideo de hoc quilibet tenetur 
conteri et dolere, et debet‘ de hoc suo superiori satisfacere et absolutionem ab ecclesia 
super tali delicto procurare. Sed quia ecclesia habet duplices claves, scilicet iurisdic- 
tionis in foro exteriori et sacramentales in foro privato; harum autem clavium distinc- 
tionem et efficaciam scire non videtur ad laicos simplices pertinere, nisi pro quanto 
super hoc a praelatis instruuntur ; nam cum videant quod non sacerdotes excommunicant 
pro contumacia et ab huiusmodi * excommunicatione absolvant et pro inobedientia poe- 
nam aliquam imponant, ideo si simplex laicus aestimet se per hoc ecclesiae sufficienter 
reconciliatum, quia videns ecclesiam esse unam et corpus unum cuius rectores sunt 
praelati ecclesiae, cum unus ministrorum ecclesiae super aliquo delicto circa ipsum usus 
est officio suo, non credit quod oporteat alium circa hoc aliquid facere, videtur posse 
| per ignorantiam excusari. | 

Sed sacerdotes in talibus debent suos subditos informare, praedicando eis de inobe- 
dientia, tam respectu praelatorum quam principum ? saecularium. Nam laici etiam, cum 
transgrediuntur praeceptum aliquod principis, si super hoc componant cum eo et pacem 
faciant, non credunt quod plus sit faciendum; quia® forte non credebant se obligari 
per huiusmodi transgressionem nisi ad poenam et non ad culpam. Et ideo esset eis 
praedicandum quomodo etiam superiores homines publice et Deum occulte offendunt, 
et quod se omni offensa Dei tenentur confiteri sacerdoti in secreto, licet satisfecerint 
exterius praelato. 

Per praedicta patet responsio ad obiecta. 

QUAESTIO XVI 


Utrum status religiosorum sil perfectior quam status praelatorum 
et specialhiter sacerdotum parochialium. 


Deinde circa pertinentia ad homines quorumdam statuum specialiter 
quaerebantur quaedam pertinentia ad personas ecclesiasticas, quaedam 
pertinentia ad personas laicales. Circa pertinentia ad personas ecclesiasticas, 
quaerebantur quaedam pertinentia ad religiosos et praelatos ad invicem 
comparatos, quaedam pertinentia ad utrosque communiter, quaedam perti- 
nentia ad religiosos | specialiter ’. 

Circa pertinentia ad religiosos et ad HER ad invicem comparatos 
quaerebatur unum, scilicet utrum status religiosorum sit perfectior quam 
status praelatorum et specialiter sacerdotum parochialium. Et ostendebatur 
quod status sacerdotum parochialium sit perfectior quam status religio- 
sorum, quia status perfectionis exercendae est perfectior quam perfectionis 
acquirendae, nam status perfectionis exercendae non est nisi perfectorum, 
sed status perfectionis acquirendae bene est imperfectorum. Sed status 
sacerdotum parochialium est status perfectionis exercendae, quia eorum 
est docere, corripere et cetera. Status autem religiosorum est perfectionis 
acquirendae ; nam est status in quo illi, qui fuerunt in saeculo imperfecti et 
dissoluti, a malis retrahuntur et in operibus virtuosis exercitantur, ut ad 
perfectionem valeant pervenire *. 

Contra. Perfectior est status ad quem requintur observa | tio, non solum 
praeceptorum, sed etiam consiliorum, quam ille qui non requirit observa- 
tionem consiliorum. Sed status religionis requirit cum praeceptis observa- 
tionem consiliorum; non autem status sacerdotum, quia bene habent bona 
propria, quod est contra consilium Domini dicentis, Matthaei decimo nono : 
si vis perfectus esse et cetera. Ergo ex hoc sequitur quod praelati non solum 
non sunt in statu perfectiori quam religiosi, sed quod non sunt in statu 
perfectionis, et quod non sunt perfecti secundum quod tales. 

Respondeo dicendum quod, licet quaestio proponitur * specialiter de 

sacerdotibus parochialibus et non de praelatis maioribus, ex his tamen quae 
circa maiores supponuntur intendo declarare quod etiam sacerdotes paro- 
chiales, inquantum tales, sunt in statu superiori et perfectiori quam | reli- 
giosi secundum quod huiusmodi. Et ad huius declarationem assumo quod 
tres sunt status in ecclesia sub quibus omnes alii continentur, scilicet : 
status saecularium laicorum, et status clericorum et religiosorum, et status 
praelatorum. Hoc patet per illud quod dicitur Matthaei, vigesimo quarto : 
erunt duo in agro, duae molentes in mola, duo in lecto. Glossa : duo in agro 
sunt duae differentiae praedicatorum in ecclesia quasi in agro laborantium ; 
duo in lecto sunt duae differentiae continentium sive contemplativorum qui 
eligunt quietem, quae lecti nomine significatur, nec in saecularibus sunt 
nec in ecclesiasticis negotiis occupati; duae in mola, duae differentiae 
coniugatorum sive sequentium orbem rerum mobilium. Non sunt autem 
alia genera hominum in ecclesia quam ista * tria. Unde Ezechiel tres viros 
liberatos vidit: Noe, Daniel, Job ?; id est, rectores, continentes et coniugatos. 
Sunt ergo secundum hoc tres status, vel tres ordines, vel tria genera, vel tres 
modi viventium in ecclesia, quorum supremus est status rectorum, infimus 
coniugatorum et medius religiosorum. 

Et° secundum hoc videtur quod status praelatorum sit status perfectior 
in ecclesia. Est enim status iam perfectorum; quia rectores, secundum quod 
huiusmodi, sunt perfectiores his qui reguntur; quia rectores, secundum quod 
huiusmodi, sunt | perfecti et alios etiam perficientes. Qui autem reguntur, 
secundum quod huiusmodi, non sunt perfecti, sed ad perfectionem tendunt 
et proficiunt. Et quidem hoc communiter supponitur quantum ad maiores 
praelatos, scilicet episcopos, quod sunt in statu perfectiori quam religiosi. 
Hoc enim est a pluribus simpliciter et absolute determinatum, et in scriptis 
magistrorum et doctorum communiter est redactum. Hoc etiam patet per 
hoc quod non est aliquis status religiosorum, quantaecumque perfectionis 
existat, quin de illo fiat transitus sine dispensatione speciali ad statum 
episcoporum; non autem e converso. Hoc autem est de iure communi quod 
de statu inferiori et minus perfecto possit aliquis transire ad maiorem et 
perfectiorem, non autem e converso ; ergo et cetera. 

Quantum ergo sufficit ad solvendum quaestionem propositam sub 
forma qua proposita est, sic arguo. Praelati maiores, scilicet episcopi, sunt 
in statu perfectiori quam religiosi; ergo minores, scilicet sacerdotes paro- 
chiales, sunt in statu perfectiori. Antecedens suppono ex praedictis. Conse- 
quentiam autem intendo probare, ostendendo quod sacerdotes parochiales 

in officio et operibus, ratione quorum episcopi dicuntur esse in statu per- 
fectiori et etiam in his quae pertinent ad perfectionem personalem quae 
in ipsis | episcopis ratione sui status requiritur, ipsis episcopis assimilantur ; 
non sic autem religiosi; deinde removendo quaedam quae ad diminuendum 
condicionem status dictorum sacerdotum inducuntur. 

Quantum ad primum, suppono quod sacerdotes parochiales continentur 
in aliquo praedictorum statuum, non nisi in primo, scilicet rectorum. Nam 
et ! rectores sunt suarum parochiarum in regimine animarum sibi commis- 
sarum, sicut ? et episcopi rectores sunt suarum diocesum ‘, et papa etiam 
suae diocesis propriae ac universalis ecclesiae. Unde, licet status episco- 
porum sit maioris dignitatis et perfectionis quam status sacerdotum, tamen, 
in comparatione ad religiosos, in uno ordine‘ cum praelatis maioribus 
continentur. Nec enim debent dici sicut praepositi ”, vel ballivi et huiusmodi 
officiati voluntarii et delegati non ordinarii in principatibus respectu epis- 
copôrum; sed © sicut veri et ordinarii rectores, et sunt ? operarii in agro | 
Domini cum episcopis et non ab episcopis, sed cum apostolis a Christo 
in principio ecclesiae constituti. Hoc patet per illud quod * dicit * Lucas, 
decimo : designavit lesus alios septuaginta duos, et misit illos ante faciem 
suam in omnem civitatem et locum quo erat ipse venturus. Glossa : sicut 
in duodecim apostolis forma episcoporum, sic in septuaginta duobus forma 
est presbyterorum secundi ordinis. Unde ab institutione ecclesiae primitivae 
fuerunt isti !° duo gradus in ecclesia ad regimen animarum ab ipso Christo 
instituti. Propter quod status eorum non est factitius' !! sive adventitius nec 
ab homine puro ‘? inventus et de novo in ecclesia inductus, sicut status 
plurimorum religiosorum; sed magis est status qui ex naturali ordine 
ecclesiae in ipsa ecclesia est necessarius, et * ab initio ecclesiae cum ordine 
episcoporum est # ab ipso Christo institutus. Unde, licet episcopi sunt supe- 
riores, et sacerdotes inferiores et episcoporum adiutores, tamen isti © habent 
auctoritatem | et potestatem ordinariam in huiusmodi regimine quantum ad 
sibi subditos a Christo ad eumdem finem ad quem episcopi, scilicet ad 
salutem animarum !. Unde omnes sunt officiales vel vicarii vel ballivi vel 
huiusmodi respectu Christi principalis regis et principis, qui non sunt sic 
ad invicem comparandi ut isti sint aliorum, scilicet maiorum, quasi ballivi 
vel praepositi non vere ordinarii, sed quasi voluntarie delegati, sicut sunt 
aliqui sub rege in regimine temporali; sed unius et eiusdem Domini princi- 

palis officiales, vel praepositi, sive ballivi ordinarii et ab uno eodem Domino 
et principe, ut dictum est, instituti. Hoc patet per hoc quod dicitur, vigesima 
prima distinctione, capitulo in Novo Testamento : videntes apostoli messem 


esse multam et operarios paucos, rogaverunt dominum messis ut mitteret: 


operarios in messem suam,; unde ab eis e!ecti sunt septuaginta duo ! discipuli 
et a Christo in huiusmodi * officio instituti ; quia, ut patet, apostoli non insti- 
tuerunt eos, sed ipsos instituendos a Christo elegerunt *, ut patet per verba : 
quia Dominus eos misit et apostoli rogaverunt ut mitteret ; quorum typum 
gerunt presbyteri ad quae in eorum loco sunt | in ecclesia instituti. Est 
ergo similitudo inter episcopos et presbyteros in officio praelationis et 
regiminis instituti a Christo, et per consequens patet quod, sicut episcopi 
sunt in statu perfectiori quam religiosi, ita et ‘ presbyteri parochiales. Unde 
sicut in ecclesia primitiva status apostolorum et huiusmodi discipulorum 
erat perfectior quolibet statu alio in ecclesia, ita etiam nunc est et erit 
usque in finem. 
Hoc idem * etiam ostendo ex hoc quod similitudo etiam est inter eos 
in operibus eorum. Nam opera episcoporum, in quantum sunt praelati, sunt 
ad alios, scilicet ad regimen animarum principaliter. Regimen autem huius- 
modi consistit in doctrina fidei et morum informatione et correctione et 
in dispensatione sacramentorum, quae sunt vasa gratiae per qua salvamur. 
Sacramenta autem maxime necessaria ad salutem sunt: baptismus ut prima 
tabula et poenitentia ut secunda tabula post naufragium. Haec autem cum 
omnibus aliis, exceptis duobus, sacerdotes administrant. Constat etiam 
quod ad sacerdotes pertinet suis subditis praëdicare ex officio ordinario 
et ipsos super quibusdam excessibus corripere, licet non habeant secun- 
dum usum et consuetudinem ecclesiae tantam potestatem et auctoritatem 
puniendi per censuram ” ecclesiasticam, excommunicando et aliis modis, 
sicut episcopi. Si ergo, ut aliqui dicunt, illa religio praefertur alteri quae 
ordinatur ad finem absolute perfectiorem, | maius bonum autem est com- 
mune quam privatum, quia quanto aliquid est communius tanto divinius ÿ; 
et ideo religio quae ordinatur ad opus activae ? vifae quod ex plenitudine con- 
templationis derivatur, cuiusmodi est opus quo saluti animarum intenditur, 
quod principaliter pertinet ad praelatos, et sic est propinquissima perfectioni 
praelatorum, inter religiones ! tenet superiorem et pertectiorem gradum 
quam illae ‘* quae ‘? simplici contemplationi intendunt *. Multo magis hac 

de causa sacerdotes debent dici superiores et perfectiores quibuscumque 
religiosis, quia illa pauca, scilicet docere et praedicare | et confessiones 
audire et cetera talia, quae dictis perfectioribus religiosis conveniunt non 
nisi participative et ex delegatione et commissione cum pluribus aliis 
actibus perfectis, conveniunt ipsis sacerdotibus essentialiter et ordinaria 
potestate et auctoritate. Ergo status eorum, ratione huiusmodi operum, multo 
similior et propinquior est statui episcoporum quam status dictorum reli- 
giosorum ; ergo est perfectior. 

Hoc etiam patet ex similitudine perfectionis et condicionis personalis 
quae requiritur in ipsis sacerdotibus ad illam quae requiritur in episCopis. 
Nam ideo videtur status episcoporum perfectior quia etiam * perfectiorem 
hominem requirit quam status religionis. Ille enim status est perfectior qui 
per se requirit hominem perfectiorem. Quia ergo status episcoporum requirit 
hominem perfectiorem quam status religionis, qui per se non requirit perfectos 
esse omnes qui vere religiosi sunt, quod requirit status episcoporum, ideo 
status episcoporum ? dicitur status perfectior statu religiosorum. Sed eadem 
ratione debet dici status sacerdotum parochialium perfectior statu religio- 
sorum, quia requirit hominem perfectiorem. Nam cum perfectio personae 
attendatur in hac vita praecipue secundum caritatem; — perfectio autem Cari- 
tatis in hoc attenditur ut animam suam quis ponat pro fratribus, vel expo- 
nendo periculis mortis, vel etiam vitam suam totaliter ordinando in utilitatem 
proximorum, et quod proximis tempora | lia beneficia et spiritualia impen- 
dantur — sicut autem huiusmodi dilectio debet esse in ipsis episcopis * 
respectu subditorum, ita etiam in sacerdotibus ; licet in episcopis, quorum 
status est sublimior ista, perfectius requiritur ‘ quam in sacerdotibus. 
Ratione enim sui officiü, obligantur ad hoc quod pro salute subditorum ut 
pro fratribus animam ponant in tempore opportuno. Constat etiam quod 
spiritualia, tam per doctrinam quam per sacramentorum dispensationem 
quam per suffragia, et cetera talia eis impendunt. Unde dicitur Hebraeos 
quinto : omnis pontifex ex hominibus assumptus, pro hominibus constituitur 
in his quae ad Deum sunt, ut offerat dona et sacrificia pro peccatis ; et licet 
hoc dicat de | pontifice per quem principaliter episcopus intelligitur, tamen 
hoc etiam veritatem habet de sacerdote cuius officium est pro peccatis 
populi sacrificia offerre. Haec autem omnia non potest praelatus conve- 
nienter facere nisi etiam habeat ‘ scientiam ex parte intellectus, quia sine 
ea non posset populum informare, nec alia facere debito modo quae ad 

officium suum pertinent. Constat ergo quod status praelati requirit hominem 
perfectiorem et secundum intellectum et secundum affectum quam status 


religionis. Nam maior perfectio requiritur ad hoc quod aliquis ! aliis perfec-. 


tionem tribuat, quam ad hoc quod aliquis in statu salutis existens perfec- 
tionem sibi acquirat vel etiam in seipso perfectus sit, sicut etiam omne 
agens, secundum quod huiusmodi, perfectius est patiente. Nunc autem ad 
hoc quod aliquis convenienter possit esse praelatus, non solum episcopus 
sed sacerdos parochialis ?, requiritur quod scientia sit instructus et quod 
dicto modo secundum affectum sit dilectione caritatis ad proximum inflam- 


matus. Ad religiosum * etiam bonum et sufficientem, secundum quod huius-. 


modi, non requiritur hoc, saltem ita perfecte ; immo potest dici quis servare 
religionem sufficienter ad salutem, etiam si non sit multum instructus 
scientia et si huiusmodi { caritatis perfectionem non habeat. Quia etiam 
aliquis imperfectus ad observationem regulae et vitae monasticae in sua 
prima professio | ne obligatur et talis est vere et simpliciter religiosus ; non 
tamen iam est vir perfectus, sed est in statu in quo potest perfectionem 


acquirere. Sed hoc non sufficit praelato, cum ad curam animarum obligatur. | 


Immo iam debet esse perfectus ut iam perfecte possit agere. Et ideo bene 
dicitur quod status praelatorum est status perfectionis non acquirendae, sed 


exercendae, quia illi statui repugnat quod in ipso ° ab imperfecto perfectio °: 


acquiratur, immo ? exigit iam perfectum et potentem * perfecte operari. 
Status autem religionis dicitur perfectionis acquirendae, quia bene sustinet 
imperfectum qui in illo perfectionem possit acquirere ; et non dicitur status 
perfectionis exercendae, tum quia, ut dictum est, perfectum non requirit, 
tum quia sua perfectio, cum ab aliquo acquisita fuerit, non sic eius | 
exercitium ad perficiendum alium ? ordinatur, sicut perfectio praelati. Actus 
enim perfecti religiosi, et si sint perfecti et si illis utendo exerceat perfec- 
tionem aliquo modo singulariter et ad seipsum, non tamen proprie loquendo, 
prout exercere perfectionem dicitur perfectione publice et ! ad alios uti et ad 
alios perficere. Sed cum sic est perfectus aliquis religiosus, tunc primo est 
dispositus ut ad statum parochialis curae assumatur et sic, hoc ipso quod 
etiam ‘'inter religiosos soli perfectiores sunt idonei ad statum talis prae- 
lationis, patet quod iste status simpliciter est perfectior, quia perfectiorem 
hominem requirit. Unde de hoc, vigesimo primo, quaestione prima, dicit 
Augustinus: non nisi probatiores ac meliores in clericos assumere solemus. 
Patet ergo quod sacerdotes parochiales sunt in perfectiori statu quam reli- 

giosi, sicut et episcopi sunt eis perfectiores. Et hoc quidem patet, tam ratione 
officii quam ratione operum, quam ratione perfectionis personalis quae in 
eis requiritur, in quibus episcopis assimilantur. 

Nunc ergo restat removeamus quaedam quae inducuntur ad diminuen- 
dum condiciones status dictorum sacerdotum. Nam cum dicitur quod si 
comparentur opera sacerdotum parochialium, secundum quod huiusmodi, 
ad opera religiosorum, secundum quod huiusmodi, sunt perfectiora simpli- 
citer ; ad hoc dicunt quidam quod verum est quod aliqua particularia opera 
sacerdotum sunt perfectiora aliquibus operibus particularibus religiosorum, 
. Sicut maius est intendere saluti animarum quam ieiunare vel aliud consimile 
facere, quod specialiter ad religiosum pertinet; sed si in omnibus compa- 
rentur, opera religiosorum sunt perfectiora. Quamvis enim procurare salutem 
proximorum sit perfectius quam intendere sibi, loquendo in genere, tamen 
quod aliquis totaliter et perfecte | intendat suae saluti, maius est quam si 
aliquis multa opera particularia faciat ad salutem aliorum, etiamsi  saluti 
propriae sufficienter non tamen perfecte intendat. Sed istud non videtur 
benedictum, quia sicut ista ratio arguit de sacerdotibus, ita etiam arguit de 
episcopis, ut per se patet. Nam ut dictum est | eisdem operibus circa salutem 
animarum intendunt isti et illi, modo praedicto. Qui etiam ex dilectione 
proximi vult esse intentus saluti eius, secundum quod huiusmodi videtur 
plus esse intentus saluti propriae ; et illud etiam quod facit erga proximum 
si sit talis qualem requirit status eius, ex maiori dilectione Dei et proximi 
procedit et ad dilectionem Dei et sui ordinat. Sed quia haec veritas est ita 
manifesta quod perfectioni sacerdotum per hanc viam obviari non potest, 
attendendo scilicet ad opera quae in illo statu requiruntur et ad perfec- 
tionem personalem quam oportet illum habere qui convenienter debet off- 
cium sacerdotale * exercere, per viam aliam obviatur. Nam cum status 
perfectionis duo importet : et rationem status et rationem perfectionis, 
nituntur quidam ostendere quod tales non sunt in statu perfectionis, quia 
non sunt in statu, eo quod ratio status importat quamdam immobilitatem 
et obligationem ad opera aliqua exercenda. Episcopi autem sunt in statu, 
quia obligantur ; item sunt in statu perfectionis quia obiectum huiusmodi 
obligationis sunt opera perfecta. | Sacerdotes autem non obligantur, quia 
possunt de licentia episcopi curam deserere et in saeculo remanere ; et sine 
licentia episcopi possunt ad religionem transire. Et ex hoc arguitur quod 
saltem respectu religiosorum, nec sunt in statu, nec in statu perfectiori ; non 
in statu, quia voluntate propria possunt illum per religionem relinquere ; 

non in statu perfectiori, quia iura communia non concedunt quod aliquis 
sine dispensatione possit a statu perfectiori ad imperfectiorem transire, sed 
e converso. Unde a minori religione sine licentia praelati saltem obtenta 
potest quis transire ad arctiorem; e converso, non sine dispensatione Papae. 
Quod autem ita sit, scilicet quod sacerdos intrans religionem transeat ab 
imperfectiori vita ad perfectiorem, hoc arguitur ex duobus. Capitulo decimo 
nono, quaestione prima: capitulo clerici, sic dicitur quod clerici qui mona- 
chorum propositum  appetunt, quia meliorem vitam suscipiunt, libere eis 
ab episcopo in monas | teriis largiri oportet ingressus. Clerici autem ibi 
dicuntur sacerdotes saeculares parochias regentes et cetera. Duae sunt . 
leges : dicitur, si aliquis horum in ecclesia sua sub episcopo populum retinet 
et saeculariter vivit, si afflatus Spiritu Sancto in aliquo monasterio salvare 
se voluerit, qui lege privata ducuntur nulla ratio exigit ut a lege publica 
constringantur. Quisquis ergo hoc spiritu ducitur, etiam episcopo suo con- 
tradicente, eat libere nostra auctoritate. Illud autem quod fit afflatu Spiritus 
Sancti, videtur perfectius et melius. Ergo cum talis afflatu Spiritus Sancti 
intret religionem deserendo parochiam, status religionis videtur perfectior. 

Sed haec non obstant. Nam de nominibus non est multum curandum 
vel disputandum, sed de rebus. Esto ergo quod sacerdotes cum tali solem- 
nitate non obligentur ad perpetuo regendum parochiam sicut episcopi, si 
tamen hoc ipsum quod est regere parochiam est quidam modus vivendi 
perfectus et est gradus in modo vivendi perfectior et superior quam gradus 
et modus vivendi in religione ; ergo sub hac forma verborum poterit statim 
dici quod vita sacerdotum vel modus vivendi est perfectior quam vita reli- 
giosorum, etiam si non poterit dici quod in statu perfectiori sunt, quia non 
sunt in statu, sic loquendo stricte de statu nt dicunt isti. 

Similiter etiam * ad hoc quod aliquis sit in statu perfecto, saltem secun- 
dum communem usum loquendi de statu, videtur sufficere quod ea quae 
perfectionis sunt observet °.cum proposito perpetuo observandi absque 
solemnitate talis obligationis exterioris: verbi gratia, si aliqua mulier con- 
servet virginitatem cum proposito numquam copulandi se viro carnaliter, 
absque hoc quod voto speciali et * expresso hoc firmet, talis dicitur habere 
statum virginitatis; et si in hoc proposito discedat, praemium virginum obti- 
nebit. Ergo etiam qui cum tali proposito parochiam sumit, etsi ° aliter non 
obligaretur ad perpetuo tenendum eam nisi solo proposito, secundum com- 
munem usum loquendi, videtur posse dici esse in statu ; et hoc modo esse 
in statu suffceret | ad faciendum | praedictam comparationem. 

Item, posito quod aliquis assumat curam animarum in ecclesia paro- 
chiali, licet etiam non habeat propositum in illa perpetuo perseverandi, 
tamen hoc non impedit quin status secundum se sit perfectus, sic videlicet 
quod requirit hominem perfectum qui huiusmodi curam debet suscipere, 
etiamsi opera quae ad illum requiruntur non deberet nisi per tempus modi- 
cum exercere. 

Item videtur, quod non bene dictum sit quod non obligentur obligatione 
quae sufficit ad statum ; quia obligatio qua clericus, praecipue habens curam 
animarum, sive praelatus quicumque, obligatur ecclesiae, non est tam de 
iure positivo et ex statuto humano quam de iure naturae et divino. Praelatus 
enim in susceptione curae obligat se quasi sponsus ecclesiae quasi sponsae 
ad gerendum curam eius et singulorum de ecclesia. Obligatur ‘ autem, non 
sub conditione et ad tempus determinatum, sed simpliciter et absolute. 
Unde nec ipsam deserere debet, | nisi forte superveniente casu propter 
quem salubrius et melius esset sibi et suis subditis cedere quam in regimine 
remanere. Et secundum hoc, nullo statuto humano circa hoc existente, post 
susceptionem curae non possent praelati huiusmodi obligationem pro suae 
voluntatis libito rescindere, quia propter dilectionem Dei et proximi se 
constituunt quasi in servitutem hanc; quod quantum est ex se in perpetuum 
oportebit eos in regimine curae susceptae remanere, adimendo sibi liber- 
tatem dimittendi. 

Praeterea, quia altercatio de nomine status, quantum ad propositum, est 
inutilis, illa omissa, utamur alio nomine, sic quod, cum secundum supra- 
dictam glossam Matthaei, vigesimo quarto, tria sunt genera hominum, 
quaeratur quod genus hominum sit perfectius, scilicet coniugatorum vel 
contemplativorum vel rectorum. Et ita bene potest sub his verbis quaestio 
pertractari et eodem modo, sicut sub aliis et secundum communem modum 
loquendi pro eodem potest accipi status hominum, sicut genus hominum. 
Dicitur enim quod est status poenitentium vel incipientium ? proficientium 
et perfectorum et cetera. Ergo frivola videtur et non conveniens evasio qua 
dicitur quod non sunt sacerdotes in statu perfectionis, quia non sunt in 
statu ; et ideo | istis non obstantibus est dicendum quod sacerdotes curati 
sunt in statu perfecto, a quo tamen licet eos recedere de licentia, etiam ad 
statum simplicem et minus perfectum. Et non bene dicitur quod sacerdotes 
non sunt in statu perfectionis, alioquin essent apostatae cum, dimissis Curis, 
remaneant in saeculo ; quia episcopi, etiam de licentia Papae absoluti, bene 
remanent in saeculo in statu simplici et imperfecto ; et tamen apostatae dici 


!obligantur C, — ? insipientium. 


cod. V 
fol. 68 Vb 


cod. P 
fol. 25 Rb 


cod. C 
fol. 12 Ra 
cod. P 
fol. 25 Va 


cod. V 
fol. 69 Ra 


80 af MAGISTRI GODEFRIDI DE FONTIBÜS 


non debent. Similiter etiam sacerdos curatus qui, ex rationabili causa licen- 
tiatus ab episcopo, deserit curam, non debet dici apostata. Nomen apostatae 
etiam appropriatum est secundum usum communem illis religiosis qui 
post professionem ad saeculum revertuntur; et non dicitur de omnibus 
qui a quacumque obligatione etiam simpliciter.et sine determinatione tem- 
poris facta discedunt. 

Praeterea, esto quod praedicta duo capitula essent revocata ! et rema- 
neant * iura alia communia, sacerdos non posset intrare religionem sine 
speciali licentia episcopi vel Papae, sicut nunc episcopus non potest sine 
licentia solius Papae ; et tunc saltem excluderetur ista via frivola per quam 
aliqui nituntur ostendere quod sacerdotes non sunt in statu perfectiori 
quam religiosi. Et si dicatur ulterius, quod immo rationabile est, quod 
episcopi non possunt dimittere episcopatus sine licentia, etiam propter 
ingressum religionis, quia eorum status secundum se est perfectior; non 
sic autem est rationabile hoc de sacerdotibus, quia eorum status est secun- 
dum se imperfectior, hoc non valet ; quia respiciendo ad opera et ad condi- 
cionem perfectionis personalis, ut supra dictum est, eadem ratione est iste ? 


-perfectus, sicut ille. Et ideo ad hoc quod sint in statu perfectiori eo modo 


quo isti volunt loqui de statu, non deest nisi obligatio quae posset fieri 
uno verbo si Papa diceret : volumus quod sacerdotes non deserant suas 
parochias et quod non possent ingredi religionem, sicut episcopi, sine 
licentia speciali. Ergo nunc etiam, non obstante concessione eis facta per 
praedicta duo capitula, debent nihilominus dici esse in statu perfectiori 
quam religiosi; quia quod per praedicta capitula conceditur sacerdotibus, 
est indulgentia quaedam et | dispensatio. | Unde per talem licentiam non 
est intelligendum quod quilibet simpliciter et absolute possit deserere 
curam suam et religionem intrare; quia licet nullus homo hoc prohibeat 
modo propter dictam licentiam, prohibet tamen Deus extra casum propter 
quem videtur huiusmodi indulgentia data esse ; quae scilicet sic est intel- 
ligenda quod, cum aliquis videns suam insuffcientiam et periculum 
in parochia et aestimat quod per alium * melius poterit regi, tunc poterit 
eam deserere. Sic enim movetur privata lege et afflatu Spiritu Sancti 
ducitur. Si enim probabiliter aestimaret quod posset parochiam melius 
regere quam alius et plus bono communi proficere, et non esset in periculo 
multum magno ultra commune periculum quod in talibus communiter repe- 
ritur, lege Spiritus non duceretur, quia Spiritus ducit ad melius. Bonum 
autem commune est melius et divinius et cetera. | Unde in illo casu in quo 

episcopus vel papa daret licentiam sacerdoti, si dicta capitula essent remota, 
debet sacerdos licentia generali per haec capitula data uti. Sicut si etiam 
Papa statueret quod episcopi possent, si vellent, religionem intrare, sicut 
nunc statuit de sacerdotibus curatis, episcopus non deberet uti hac licentia, 
nisi in Casu in quo nunc papa deberet alicui huiusmodi licentiam concedere. 
Nec propter hoc diceretur quod episcopi essent in statu imperfectiori quam 
sit status religionis ad quam transire possent. 

Nec obstat quod in decreto ? primo dicitur: quia meliorem vitam sequi 
cupiunt ; et quod in secundo dicitur quod ducuntur lege privata Spiritus qui 
non inspirat minus bonum; quia melius potest dici aliquid dupliciter, vel 
melius simpliciter et absolute, vel melius huic et in casu. Qui autem rationa- 
biliter vult deserere parochiam et religionem intrare, non facit hoc quia 
meliorem sive perfectiorem vitam simpliciter eligat, sed meliorem sibi 
propter casus et causas praedictas. Et quod sic debeat intelligi, patet per 
glossam sequentis capituli super illo verbo : dignior est lex privata, qua 
scilicet sacerdotes ducuntur cum volunt intrare religionem, quam publica. 
Tamen in tribus casibus praeiudicat huic legi privatae publica ; nam mulier, 
licet lege | Dei ducatur,non potest invito viro intrare religionem; nec impubes 
invito patre; nec episcopus invito papa. Ex quo patet quod eodem modo 
comparatur status religionis ad statum sacerdotis et episcopi sub ratione 
vitae melioris et sub ratione obiecti legis privatae Spiritus Sancti. Sicut 
ergo sacerdos potest duci lege privata Spiritus ad intrandum religionem 
tamquam ad vitam meliorem, et cum hoc contingit, potest hoc libere facere 
per licentiam generalem, — hoc autem est cum hoc vult propter salutem 
animae suae, ut dicitur in dicto capitulo ; quod contingit quando experitur 
se insufficientem et non posse regere sicut debet, vel cum timet periculum 
vel aliquid huiusmodi, — ita etiam potest episcopus duci eadem lege; sed cum 
hoc contingit non potest hoc facere sine licentia Papae speciali. Constat 
autem quod, cum episcopus vult intrare religionem tamquam volens sequi 
vitam meliorem, ibi accipi oportet meliorem huic et in hoc casu et non 
meliorem simpliciter. Ergo similiter * oportet accipi de sacerdote cum vult 
ingredi religionem, in hoc volens sequi vitam meliorem; et talis ingressus 
tam episcopi quam sacerdotis est descensus simpliciter, sed ascensus huic 
et in hoc casu. 

Quare autem datur sic generalis licentia sacerdotibus non episcopis 
multiplex causa potest esse. Sed sufficit ad praesens quod ubi maius est 

periculum, ibi cautius est agendum. Quia ergo maius est periculum si 
unus episcopus deserat episcopatum quam si sacerdos parochialis, et 
facilius providetur parochiae de alio sacerdote quam episcopatui de 
episcopo, ideo non datur licentia generalis episcopis sicut sacerdotibus. 
E contrario autem, quando aliquis assumitur a statu regulari ad statum 
episcopalem vel sacerdotalem, simpliciter dicitur ascendere ; unde dicitur 
decimo sexto, quaestione prima, Capitulo : sunt nonnulli credimus a sacer- 
dotibus monachis ligandi solvendique  officium, Deo operante, digne 
administrari si eos digne contingerit * hoc ministerio sublimari; et capitulo 
sequenti: sic vive in monasterio ut clericus esse merearis et cetera. Unde 
cum aliquis de statu religionis transit ad statum cu | rae episcopalis vel paro- 
chialis, non dicitur hoc fieri per dispensationem, sicut etiam contingit cum 
quis transit de laxiori religione ad arctiorem. Immo e converso : tum quia | 
religiosus factus curatus non potest redire ad vitam monasticam sine dis- 
pensatione sive licentia, tum quia secundum iura monachus sive religiosus, 
saltem de licentia abbatis vel superioris, absque aliqua dispensatione alia 
speciali potest transire vel assumi ad regimen curae parochialis. Hoc autem 
non esset nisi status parochialis esset perfectior quam status simplicis 
monachi, et nisi in hoc monachus ab inferiori statu ad superiorem ascen- 
deret; quia religiosus quicumque non potest * de licentia sui superioris 
descendere ad statum. inferiorem, puta intrare religionem laxiorem vel 
huiusmodi. Patet ergo quod monachus simpliciter ascendit ad statum 
perfectiorem quando curatus efficitur, et descendit quando curam deserens 
ad monasterium reverti | tur. 

Per ‘ hoc etiam patet quod, si propter hoc esset status religiosorum 
perfectior quam praelatorum eo quod vita contemplativa est perfectior quam 
activa, et religiosi magis insistunt contemplativae, praelati magis activae, 
tunc religiosi cum efficerentur episcopi descenderent a statu perfectiori ad 
imperfectiorem. Et hoc fieri deberet ex dispensatione, quia etiam religiosi 
facti praelati ita impediuntur a contemplatione, sicut saeculares facti epis- 
copi. Et quantum ad id quod pertinet ad vitam contemplativam et activam 
non videntur differre episcopus religiosus et episcopus saecularis, supposito 
quod uterque faciat id quod status episcopalis requirit. Sicut ergo, cum quis 
religiosus assumptus est ad curam episcopalem, dicitur quod est in statu 
perfectiori quam esset prius et quam sunt alii in religione sua remanentes, 
ita debet dici cum assumptus est ad curam parochialem. Si autem arguatur 
contra praedicta quod status religiosorum est perfectior statu quorumcumque 

praelatorum, quia status religiosorum videtur esse status contemplativorum ; 
status autem praelatorum videtur esse status activorum, quia circa opera 
activae principaliter videtur insistere praelatus, secundum quod praelatus ; 
sed vita contemplativa est simpliciter perfectior quam activa; ergo et cetera, 
— ad hoc est dicendum, quantum sufficit ad propositum, quod aliquis 
status potest dici sta | tus perfectionis dupliciter: uno modo, quia ratione 
suae eminentiae homines jam perfectos requirit et sic quodammodo per- 
fectionem includit; et hoc modo status praelatorum dicitur status perfec- 
tionis ; alio modo quia, licet non requirat homines iam perfectos, includit 
tamen instrumenta adiuvantia ad perfectionis assecutionem et exigit homines 
non quidem iam perfectos, sed qui adiutorio talium instrumentorum sic se 
exerceant in operibus virtutum in quibus perfectio per se consistit, quod 
ad perfectionis adeptionem valeant pervenire; et hoc modo status religionis 
dicitur esse status perfectionis. Et quia status ille qui requirit homines sic 
perfectos quod etiam ad ipsos pertinet aliquos ! perficere est perfectior 
quam status ille qui non exigit primo et per se perfectos, sed perficiendos 
et compatitur imperfectos; ideo, ut dictum est, status praelatorum est sim- 
pliciter perfectior quam status religiosorum. Quia enim quantum ad affectum 
praelatus debet esse perfectior, utpote perfectiorem caritatem habens, quia 
in quantum talis, prae ceteris debet esse promptus et paratus ad exponen- 
dum se morti pro salute proximorum. Item, quantum ad intellectum et 
speculationem, quia etiam alios habet instruere in spiritualibus et deviantes 
dirigere et errores corrigere et etiam ad ardua in speculatione elevare. 
Ideo status praelatorum est simpliciter perfectior statu religiosorum in 
quantum, ut dictum est, status praelationis requirit hominem multo per- 
fectiorem quam status religionis. 

Sed si consideretur usus et exercitium operationum utriusque status, 
cum Opera contemplativae simpliciter sint eminentiora quam activae, status 
autem praelati ut plurimum requirit exercitium ? operationum * activarum 
propter necessitatem et indigentiam subditorum et ut in paucioribus potest 
manere in | exercitio contemplativarum, e converso autem videtur esse 
de statu religiosorum secundum hoc, videtur status religionis esse per- 
fectior, id est, ad usum et executionem operationum perfectorum # aptior 
Unde unicuique homini tamquam melius et perfectius simpliciter | magis 
est eligendum simpliciter et absolute esse dignum praelatione sive statu 
praelationis quam statu religionis; sed magis eligenda est facultas exer- 

cendi opera contemplativa religiosi quam activa praelati. Et ideo quia ! in 
statu religionis sic perfectus existens quod etiam dignus esset praelatione, 
ut plurimum potest exercere opera contemplativa et ut in paucioribus 
oportet eum circa activa opera ? occupari; e contra autem est in statu prae- 
lationis ; — ideo talis magis debet eligere statum religionis, sive statum talem 
in quo absolutus a curis exterioribus possit magis perfecte et magis continue 
contemplationi vacare, quam statum praelationis, | sive statum in quo oportet 
eum ut plurimum sic circa activae opera occupari, quia  raro et modicum 
licet ei vacare quieti contemplationis. Nec talem statum debet eligere sim- 
pliciter et absolute tamquam meliorem et perfectiorem sibi simpliciter et 
absolute, sed tamquam magis necessariwm “ ac utiliorem per se aliis, sibi 
autem etiam meliorem et magis meritorium, cum propter talem necessitatem 
vult abstrahi ad tempus ab eo quod secundum se est melius. Et secundum 
hanc considerationem dicit Apostolus ad Philippenses: cupio dissolvi et 
esse cum Christo, multo magis et cetera; et Augustinus, decimo $ nono 
de civitate Dei : otium sanctum quaerit caritatis veritas ‘, negotium sanctum 
suscipit necessitas caritatis, et cetera. Unde status in quo aliquis possit 
libere contemplari debet unicuique esse in electione et desiderio simpliciter 
et semper. Sed status praelationis in quo eum oporteat exterioribus occupari 
debet esse in patientia et in electione in casu necessitatis. 

Ad rationem in contrarium est dicendum quod cum, ut dictum est, ad 
perfectionem per se et essentialiter pertineant virtutes et actus earum ? de 
quibus dantur praecepta, consimilia vero instrumentaliter et dispositive, non 
sic quidem quod perfectio non possit sine illis haberi, sed sic quod melius 
eorum adiutorio acquiritur et conservatur, ille status ergo est perfectior cuius 
professores, | secundum quod hüiusmodi, perfectius observant praecepta, 
etin quibus perfectius debent esse virtutes et actus earum. Si ergo sit status 
cuius professores, secundum quod huiusmodi, perfectius debent observare 
mandata, etiam si non obligantur ad consilium, quam alius status cuius inde ° 
professores obligantur ad observationem consiliorum, sed non exigit quod 
sint perfecti et quod perfecte observent praecepta, ille est perfectior isto. 
Sic autem est in proposito; quia status praelatorum est sic perfectus quod 
professores eius idoneos exigit esse perfectos in virtutibus et actibus earum, 
licet non obliget eos ad observationem omnium consiliorum. Status autem 
religionis est sic perfectus quod ? inde professores eius non requirit esse 
perfectos, sed obligatos ad observandum consilia ut eorum adiutorio ab eis 

praecepta melius et securius observentur et * ad perfectionis acquisitionem 
promoveantur. Sed si esset status cuius professores, secundum quod huius- 
modi, perfectius observarent praecepta simul et consilia, ille esset perfectior 
statu cuius professores obligantur solum ad observandum praecepta sim- 
pliciter et * absolute secundum quemcumque gradum. Sed non sic se habet 
status religiosus respectu status praelatorum. Immo non invenitur talis 
status cuius professores, secundum quod huiusmodi, teneantur ad perfectam 
observationem praeceptorum simul etiam et consiliorum. Sed verum est 
quod status cuius professores, secundum quod huiusmodi, obligantur ad 
observationem consiliorum ut eorum adiutorio melius et securius serventur 
praecepta modo supradicto, cuiusmodi est status religionis, est perfectior 
statu * illo cuius professores obligantur solum ad observationem praecep- 
torum simpliciter et absolute secundum quemcumque gradum, qualis est 
status hominum communium et saecularium ; et secundum hoc procedit 
obiectio. | 

Sed adhuc‘ potest argui quod immo status religionis sit perfectus 
sic, quia requirit homines perfectos, quia obligat ab initio professores suos 
ad perfectionem | eteos requirit perfectos secundum perfectos actus virtutum 
perfectarum. Cum enim perfectus | contemptus bonorum temporalium, 
perfecta continentia et perfecta obedientia sint virtutes perfectae, obligare 
se ad servandam virginitatem quod est perfectissimum in virtute conti- 
nentiae, et ° ad obediendum in omnibus alicui probo viro quod videtur esse 
magnae perfectionis in virtute obedientiae, et abrenunciare ° bonis tempo- 
ralibus, quod pertinet ad paupertatem spiritus et contemptum | bonorum 
temporalium perfectum ; ista, inquam, ad perfectionem pertinent et videntur 
esse perfecti qui hoc faciunt. Huiusmodi autem sunt religiosi, sécundum 
quod huiusmodi, non autem praelati, secundum quod huiusmodi ? ; ergo 
et cetera. 

Ad hoc est dicendum quod verum est quod ista sunt opera perfecta , 
sic scilicet continere et sic obedire et cetera. Sed sicut non omnis qui obli- 
gatus est ad opera virtutum, nec omnis qui facit opera virtutum est virtuosus 
perfecte, sive perfectus in virtute, scilicet existens perfectus secundum 
habitum virtutis secundum quem sit sic dispositus ut talia opera faciat ex 
electione prompte et faciliter ac delectabiliter ; ita in proposito non oportet 
quod in continenti, cum aliquis obligat se ad talia opera perfecta, et illa 
quantum ad substantiam operis exercet, ‘sit perfectus ; sed est in statu etin 

via acquirendi perfectionem ex usu et exercitio instrumentorum perfectionis 
et ex frequentia * actuum perfectorum. 


QUAESTIO XVII. 


Utrum tantum valeat una missa pro pluribus quantum valet cuilibet una sola. 


Deinde circa pertinentia ad utrosque ? status scilicet religiosorum et praelatorum 
communiter quaerebatur unum pertinens ad officium missae quod per eos exercetur sive 
celebratur, scilicet tali casu posito quod aliquis sacerdos obligat se ad dicendum missam 
pro pluribus qui hoc petunt singulatim ÿ et a quibus singulis occasione missae dicendae 
certam pecuniam recepit, utrum tantum valeat una missa pro omnibus quantum valeret 
cuilibet una sola ; aut saltem utrum per unam solam potest satisfacere. Et probatur quod 
sic; quia maioris valoris est una missa sola propter infinitatem sacrificii quod in illa 
offertur quam etiam infinita pecunia # Ergo cum dicens unam solam missam plus det 
quam accipiat, licite potest hoc fieri. 

Contra: si sufficit et tantum | valet una missa pro multis quantum singulae pro 
singulis ; ergo sciens quod missa quam desiderat est dicenda pro alio, in aliqua ecclesia 
frustra daret pecuniam ut pro ipso specialiter talis missa diceretur quae nihilominus 
dicenda erat et diceretur. 


Respondeo dicendum quod si missa dicta pro uno specialiter tantum valet omnibus 


existentibus in purgatorio sicut illi pro quo dicitur, quaestio locum non haberet. Suppo- 
nendo ergo ad praesens, quod non videtur, quod cum una missa quantum est de se multis 
tantum valet sicut uni soli, tum propter virtutem sacrificii infiniti quod in illa offertur, 
tum propter indivisionem huiusmodi boni quod est in missa quod non secundum diversas 
portiones a diversis participatur ; — ergo si plus valet uni quam alii, hoc ex alio contingit: 
scilicet, ex condicione vel convenienti dispositione eorum pro quibus celebratur et ex 
condicione missam celebrantis et hoc sacrificium pro indigentibus offerentis. Haec autem 
dicitur devotio ipsius sacerdotis, non solum devotio personalis caritate informata, sed 
etiam intentio vel attentio eius actualis, etiam 5 si extra caritatem sit°, ut est persona 
publica et ut est ad hoc officium deputata tanquam minister principalis et summi sacer- 

beneplacitum quantum est possibile regulata et ordinata. Cum enim summus ? Pontifex 
et sacerdos sit principalis dispensator huiusmodi thesauri ; homo autem ut minister effica- 
ciam habet huiusmodi sacrificiam ex devotione offerentis ut habet rationem instrumenti 
a principali sacerdote Christo regulati, cum ergo, ceteris paribus, aliquis debeat orare 
et bona spiritualia communicare quibusdam plus quam aliis, si forte minus ferventer 
attenderet actu ad illos ad quos magis attendere deberet, puta si aliquis magis debens 
offerre huiusmodi sacrificium pro suis parochianis quam pro aliis, nihilominus vellet 
principalius dirigere intentionem suam ad extraneos, nisi ob causam rationabilem et 


1 sequentia CV. — ? utrosquosque PC. — 3 sigillatim VC. —- # infinita pecunia] pecunia 
infinita PC. — 5 et C. — 5 sic PC. — ? debet tamen] tamen debet PC. — & distincta C. — 
° scilicet Christus add. 24 m. V. 


k 
L 


QUINTUM QUODLIBETUM, Q. XVII 87 


specialem, forte non plus valeret ex hoc extraneis quam propriis; | immo defectum 
voluntatis eius Deus rectificando, effectum huiusmodi  sacrificii dirigeret sicut sacerdos 
deberet diri | gere? | secundum rectam rationem. Similiter etiam si fiat anniversarium 
alicuius qui ex magna devotione bona multa reliquit ecclesiae et se disposuit quantum 
potuit ad hoc quod missa quae pro ipso diceretur ei valeret ; si forte dicens missam 
huiusmodi magis actu affiçiatur ad alium, non tamen forte propter hoc illi plus valebit 
quam ei pro quo est missa rationabiliter 5 ordinata et instituta. 

Cum ergo ex devotione rationabili et debito modo regulata offerentis sic valeat missa 
si aequalem et aeque rationabilem devotionem vel affectionem potest aliquis habere ad 
plures sicut ad unum, videtur quod aequaliter valeat illis pluribus sicut si quilibet haberet 
propriam. Si ergo aeque rationabile est quod cor suum ad unum habeat sicut ad alium, 
et hoc facit in actu quantum ad hoc aequaliter valet, utpote si ambo sunt aeque extranei 
vel coniuncti sibi vel ecclesiae cuius est minister et aequaliter se disposuerunt et sua 
devotione et bonorum suorum largitione, sed cum actualis fervor devotionis sit finitus, 
licet eius radix, scilicet caritas, sit quodammodo infinita virtute, non videtur quod aequalem 
affectionem talem possit aliquis habere ad plures sicut ad paucos vel unum, sicut etiam 
non potest aeque perfecta amicitia acquisita haberi ad plures sicut ad paucos. Unde cum 
diversi singulatim petunt ab uno sacerdote quod dicat missam pro singulis et credit 
quilibet se habiturum missam propriam, videtur quod sacerdos ad hoc quod petunt non 
deberet se obligare intendens dicere tantum unam missam pro omnibus nisi hoc omnibus 
explicaret ; quia non debet supponere quod tantum debeat affici ad plures sicut ad unum; 
et si hoc non facit, videtur esse voluntas eius { cupida et irrationalis. Si autem omnino 
velint quod ab illo etiam sola missa dicatur, non male facit ille sacerdos et videtur quod, 
aliis suppositis quae supponenda sunt, tantum valet, praecipue autem | cum pro pluribus 
dicitur una missa pro quibus non sic rationabiliter possent plures dici, utpote cum paro- 
chiani vel canonici plures alicuius ecclesiae qui potius debent procurare sua anniversaria 
fieri in sua ecclesia sic successive, procurant fieri huiusmodi sua anniversaria quod oportet 
plura simul $ concurrere, quam si diversi sua anniversaria fieri procurarent in extraneis 
ecclesiis. Et quia hoc fit rationabili et recta intentione secundum ordinationem ecclesiae, 
credo * quod tantum vel forte plus valet talis una missa dicta pro pluribus quam si singulae 
pro singulis aliter dicerentur, cum scilicet a sacerdote ecclesiae parochialis huiusmodi 
dicitur missa pro hominibus qui sunt illi sacerdoti vel ecclesiae specialiter et? magis 
astricti, ratione cuius magis etiam debent parochiales sacerdotes et etiam ipsi pro quibus 
est missa dicenda affici ad hoc quod sicut in vita reficiebantur bonis spiritualibus illius 
ecclesiae, ita etiam post vitam eisdem reficiantur et propter hoc etiam de bonis suis ibi 
relinquere potius debent. Propter quod cum sacerdos in tali casu facit quod potest et 
rationabilis $ intentio est ex parte utraque ® supponendum est quod defectum intentionis 
fervoris actualis, si esset, supplet summus Sacerdos quantum ad effectum sacramenti et 
quantum ad efficaciam quam habet virtus missae. Sic ergo videtur dicendum, ut dictum 
est de canonicis pluribus quorum anniversaria ovortet fieri simul una die nec possunt 
habere nisi unam missam , de sacerdotibus curatis respectu suorum parochianorum, 

scilicet quod tantum valet una missa pro pluribus sicut singulae pro singulis aliter 
celebratae. 

Sed non sic videtur rationabile de sacerdotibus quibus non sunt sic astricti illi pro 
quibus celebrari oportet nec etiam ecclesiae illi in qua missa est celebranda, ut dictum 
est; et similiter non sic est de religiosis respectu hominum extraneorum. Et ideo non 
debent | bona temporalia recipere pro missa dicenda pro talibus pluribus nisi sic quod, 
cum ! promiserunt iam dicere missam tali die pro una persona, non obligent se ad 
dicendum eadem die pro alia nisi saltem hoc exprimant, scilicet quod iam debent ? dicere 
pro alia; nam non est supponendum quod aliquis vellet habere | missam a religioso vel 
ab alio qui non est deputatus ad dicendum missas pro extraneis, nisi crederet habere solus 
missam. Sed ab his qui volunt missas habere a suis ecclesiis supponendum est quod 
intendunt habere missas secundum rationalem usum et possibilitatem illius ecclesiae. 

Per praedicta patet responsio ad obiecta, quia aliquando tantum potest valere una 
missa et aliquando non; et dicta est ratio huius. 


QUAESTIO XVIII. 


Utrum religiosi habentes privilegium tempore interdicti familiares suos recipiendi ad 
divina, post latum interdictum possunt novos familiares recipere. 


Deinde circa pertinentia ad religiosos specialiter quaerebantur duo pertinentia ad 
bona spiritualia quae suis familiaribus communicant. Primum erat utrum religiosi habentes 
| privilegium virtute cuius tempore interdicti possunt familiares suos recipere ad divina, 
post latum interdictum possunt de novo facere sibi aliquos familiares quos virtute dicti 
privilegii cum aliis familiaribus praeexistentibus possunt recipere ad divina. Secundum 
erat utrum bona spiritualia facta per religiosos quorum bonorum faciunt participes non 
religiosos sibi familiares, tantum valeant multis familiaribus quibus communicantur quan- 
tum valerent paucis si non nisi pauci ad illorum bonorum participationem specialiter 
associarentur. \ 

Et arguebatur® ad primum quod tales religiosi possunt tales familiares de novo facere 
et recipere ad divina, quia privilegia principum sunt large et favorabiliter pro his quibus 
dantur exponenda et intelligenda. Sed hoc contingit si sic fiat. Ergo et cetera. 

Contra. Ex hoc sequeretur quod sententia interdicti nullo modo servaretur, quia 
possent omnes interdictos diversis viis et modis suos familiares facere ; hoc autem est 
inconveniens. Ergo et cetera. 

Respondeo dicendum quod privilegia dicuntur quia in aliquo privant legem com- 
munem, et quia privatis ad privatos, id est speciales aliquos casus, et ex causa privata 
vel speciali dantur. Privilegia quantum ad hoc sunt strictissime interpretanda et tenenda, 
sic quod per ea illi quibus conceduntur aliquid assequantur et cum hoc etiam ius com- 
mune, quantum est possibile, observetur, quia semper utilitas communis est praeferenda 
privatae. Cum ergo | talia privilegia dantur, supponendum est quod non in laesionem 
nimiam iuris communis dantur. Hoc autem fieret si tempore interdicti novos familiares 
possent tales assumere prout vellent ; quia qua ratione unum, eadem ratione alium assu- 

mere possent, et sic vel omnes vel plures interdicti possent a poena interdicti eximi. Quid 
tamen per familiares debet intelligi et qualis sit forma privilegii hoc ignoro. Si enim 
familiares intelligantur qui eis obsequuntur secundum aliqua ministeria familiaria et 
necessaria, utpote panifices vel braxatores vel huiusmodi; qui tamen sic eorum familiares 
sunt quod ut plurimum circa eorum obsequia occupentur. Non enim propter hoc quod 
forte semel vel bis apud aliquem panis recipiatur, vel forte pluries, sed valde modicum, 
sed aliis plus ministrat, talis videtur facere actum propter quem eorum familiaris possit 
dici. De talibus autem, sicut dictum est, scilicet, in eorum necessariis et determinatis 
obsequiis plurimum occupatis, videtur rationabile quod possint recipi ad divina tempore 
interdicti. Et si forte oporteat tales mutari' post latum interdictum, vel quia decedunt 
vel recedunt vel non bene ministrant, videtur quod novos possint recipere et illos sicut 
praecedentes recipere ad divina, quia loco eorumdem censentur et eadem est causa de 
istis quae fuit de aliis, nec talia in fraudem aliquo modo | fieri videntur ?. Sed si, prioribus 
manentibus et sufficientibus, vellent alios assumere cum illis, iam non manet ratio eadem, 
et ideo non licet. Si autem per familiares intelligantur illi qui eis specialius eleemosynas 
et beneficia solent dare et eorum loca frequentare, non videtur quod de talibus sit intel- 
ligendum ; quia ex hoc vilesceret ecclesiastica censura quia quam plurimi sic facerent 
se familiares talibus, ut a sententiis ecclesiasticis eximerentur. Si autem per familiares 
intelligantur hi qui se conformant talibus religiosis secundum aliquem specialem modum 
vel ritum vivendo in saeculo ordinatum a dictis fratribus, | sicut dicitur esse alicubi 
factum, praecipue si hoc sit per ecclesiam confirmatum, tunc videtur etiam de talibus 
intelligi. Unde propter nimiam extensionem privilegii dati quibusdam super receptione ° 
sibi familiarium ad divina arctatur et exponitur illa familiaritas : Extra, de privilegiis: ut 
privilegia 4, ubi dicitur quod per confratres 5 intelligere volumus ® illos qui adhuc manentes 
in saeculo eorum ordini sunt oblati, mutato * habitu saeculari, vel eos qui bona sua 
dederunt, retento sibi usu fructu quamdiu vixerint; alioquin, ut ibi dicitur, si de quibus- 
libet ipsorum fraternitatem assumentibus fuerit intellectum pro duobus aut tribus denariis 
annuatim sibi collatis, dissolveretur pariter et vilesceret ecclesiastica disciplina. Per hoc 
etiam potest adaptatio fieri ad familiares religiosorum qui talia bona non recipiunt sed 
ministeria vel huiusmodi. 
Et patet responsio ad obiecta. 


QUAESTIO XIX. 


Utrun bona spiritualia facta per religiosos quorum bonorum faciunt participes non 
religiosos sibi familiares tantum valeant multis quantum valerent paucis. 


Consequenter arguebatur ad secundum ® quod talia bona minus valeant multis quam 
paucis, quia finitum quanto plus communicatur et dividitur tanto pars quaelibet eius minor 
efficitur et | minus valet. Sed talia bona sunt finita. Ergo cum pluribus communicantur 
et in plures dividuntur minus est quod unusquisque habet de illis quam si paucioribus 
communicarentur. 

Contra. Efficaciora et perfectiora sunt spiritualia quam corporalia. Sed aliqua corpo- 
ralia beneficia sic communicantur quod non minus habent multi de illis quam pauci, 
ut patet de communicatione lucis solis et! vocis. Ergo similiter debet esse de bonis 
spiritualibus. 

Respondeo dicendum quod bona spiritualia sacramentalia valent ex duobus: et ex 
ipso opere operato ? et ex ? ipso opere operante, id est devotione et dispositione operantis. 
Alia autem bona, scilicet ieiunia, orationès privatae et cetera talia principaliter valent 
ex devotione operantis et talia spiritualia quae non communicantur secundum partes, 
sed indivisibiliter * omnibus, ex hoc non minus valent multis quam paucis, quia unus non 
recipit partem unam | et alius aliam. Sed quia devotio secundum cursum communem 
videtur diminui si ad plures minus notos et familiares extendatur, videtur quod talia 
minus valeant ex hac parte multis quam paucis. Sed tamen, quia etiam secundum devo- 
tionem petentium magis vel minus eis valent si multis instent efficaciter et recipientes 
ipsos recta intentione recipiant, videtur quod eorum efficacia non diminuatur quia suppo- 
nendum est quod Deus suppleat defectum devotionis si diminuatur secundum actum, cum 
maneat sufficiens secundum habitum et radicem; sed si nimis faciliter et generaliter 
recipiant quoscumque, licet melius sit his qui sic ad familiaritatem recipiuntur quod eis 
talia bona communicentur, quia saltem devotio directa ad ipsos magis quam ad alios 
aliquid operatur, cum tamen ipsa ratio familiaritatis quamdam specialitatem importet aut 
non esset utilis talis assumptio ad talem familiaritatem, non videtur quod sit hoc passim 
et indifferenter faciendum, sed paucis et notabilibus personis. 

Per praedicta patet responsio ad obiecta. 


QUAESTIO XX. 


Utrum, posito tali casu quod maritus moriatur tantis debitis obligatus quod sint 
obligata dotalia et relinquat sola dotalia, uxor et filii tenentur tale debitum restituere. 


Deinde circa laicos. quaerebatur unum pertinens ad debiti restitutionem : scilicet, 
posito tali casu quod maritus alicuius mulieris | moriatur tantis debitis obligatus quod pro 
debitis suis sint obligata dotalia sive ea quae proveniunt ex parte mulieris ipso vivente, 
et relinquat sola dotalia uxoris uxori  suae et filiis, utrum, inquam, hoc posito, tam uxor 
quam filii post decessum viri tenentur tale debitum restituere. 

Et arguebatur quod sic. Quia res transit cum suo honore. Ergo cum bona quae ali- 
quando fuerunt talis viri ut domini principalis, ipso moriente, transeant ad filium et 
uxorem, quae, ratione viri, dum vir viveret, erant obligata ad dictam satisfactionem, 
videtur quod remaneant ad hoc idem obligata cum possidentur a filio vel uxore. 

Contra : nullus tenetur satisfacere pro alio a quo non habet aliquid de bonis illius. 
Sed ita est in proposito, ut | videtur; quia pater non habuit ius et dominium in bonis illis, 
nisi ratione matrimonii. Ergo solum stante matrimonio bona eius fuerunt et, soluto matri- 
monio per mortem in illis nullum ius sibi competit; quare et cetera. 

Respondeo dicendum quod secundum iura maritus sic est dominus rerum dotalium, 

id est rerum quae ex parte uxoris proveniunt !, quod ipso dominio realiter et radicaliter 
apud uxorem remanente, ipse eit dispensator et gubernator earum sic quod ex ipsis et 
fructibus earum debet onera matrimonii sustinere, nec de ipsa substantia dotis debet 
aliquod diminuere nisi de voluntate mulieris hoc procedat ; et super hoc interposito 
sacramento ad hoc quod si talia alienata fuerint, non possunt repeti per ipsam mulierem ; 
et ideo etiam constante matrimonio, uxor contra maritum vergentem ad inopiam, pro sua 
dote salvanda potest agere efficaciter. Ex quo patet quod de iure non est convenienda 
uxor super solutione debitorum mariti nec ea solvere tenetur, nisi ei * in bonis successerit; 
et tunc etiam si inventarium secundum formam iuris fecerit, non tenetur nisi ad tantum 
quantum de bonis mariti habuerit”, Similiter etiam filius ratione patris non debet con- 
veniri nec eius debita solvere nisi ei successerit. Secundum enim iura scripta et secundum 
aequitatem iuris naturalis nemo ex contractu alterius obligatur cum de bonis eius ad 
ipsum nihil pervenerit. Sed fil | ius quantum ad bona quae ad ipsum ex parte patris pro- 
veniunt * est quasi eadem persona cum patre et tenetur de illis satisfacere loco patris. 
Cum ergo in casu proposito pater nullum ius habuerit in dictis bonis nisi ratione matri- 
monii et durante matrimonio et illud fuit etiam multum limitatum, ipso mortuo, perit illud 
ius ; et illud naturale dominium quod habebat uxor, etiam vivente marito, licet non usum 
vel exercitium, redit ad ipsam cum effectu plenario, et omnino liberam habet de illis 
dispositionem, nisi pro quanto filius ius haereditarium in illis bonis habet in quantum 
succedere habet matri in illis quae, quia non perveniunt ad ipsum ratione patris, ideo 
ex illis non tenetur satisfacere pro debitis patris. Immo, esto | quod forte secundum 
aliquam consuetudinem maritus habuit tale ius in illis, matrimonio existente, quod de 
ipsis potuisset satisfacere, si voluisset, nec uxor contradicere potuisset, tamen si non 
satisfecit, soluto matrimonio, perit illud ius et revertitur res ad naturam pristinam, prout 
est consonum iuri naturali et iuri communi scripto. Sed quia diversarum provinciarum 
diversae sunt consuetudines quae iuribus aequipollent, esset super hoc ad consuetudinem 
plenius recurrendum, si tamen sit consuetudo rationabilis, non corruptela. 

Per praedicta patet responsio ad obiecta. 

Explicit quintum ® quodlibet magistri Godefridi $ de Fontibus. Incipit sextum quod- 
libet ?. 

QUODLIBETUM SEXTUM 


QUAESTIO I. 


Utrum, 1ntelleclu et voluntate existentibus perfectis habitibus 
gloriosis, Deus posset se abstrahere. 


Quaerebantur quaedam circa Deum et quaedam circa creaturas. Circa 


* Deum quaerebantur duo pertinentia ad eius potentiam. 


Primum erat utrum, intellectu et voluntate existentibus ! perfectis habi- 
tibus gloriosis, Deus posset se sic abstrahere | ab intellectu et voluntate, 
quod nec ? videretur ab intellectu, nec diligeretur a voluntate, aut sic quod 
videretur ab intellectu sed non diligeretur a voluntate, aut e converso. Secun- 
dum erat utrum Deus possit motum qui fuit eumdem numero reparare. 

Ad primum arguebatur quod non, quia cum Deus sit omnino inva- 
riabilis, eo modo quo aliquando se habet ad creaturas semper se habet 
ad illas ; ergo similiter, eodem modo se habente creatura ad Deum, idem est 
actus creaturae respectu Dei. Sed cum ponitur quod intellectus et voluntas 
sunt perfecti habitibus gloriosis, ponitur perfecta dispositio illarum poten- 
tiarum respectu actuum intelligendi et diligendi, et ponitur quod etiam in 
ista dispositione invariabiliter permaneant. Similiter etiam Deus in eadem 
dispositione invariabiliter se habet respectu istorum sub ratione obiecti, 
cum ipse * etiam ubique sit praesentialiter ; ergo sequitur actus uterque “, 
scilicet intelligendi et diligendi. 

Deinde arguebatur quod posset se° substrahere quantum ad unum 
actum, ita quod alius actus remaneret | perfectus. Nam quaecumque essen- 
tialiter differunt, Deus illa potest ab invicem separare. Sed actus videndi 

Deum et actus diligendi ipsum sunt essentialiter differentes. Ergo poterit 
Deus facere quod ab intellectu alicuius immediate videatur vel intelligatur, 
et tamen ab eius voluntate non diligeretur, vel etiam e converso. 

Deinde arguebatur quod etiam naturaliter hoc potest esse, quia voluntas 
non fertur in aliquid per actum dilectionis nisi sit apprehensum sub ratione 


boni. Sed aliquis potest Deum intelligere vel videre sub ratione entis vel 


essentiae suae simpliciter, absque hoc quod intelligat ipsum sub ratione 
boni. Ergo poterit ipsum intelligere absque hoc quod ipsum diligat. Minor 
probatur: quia eo quod sapientia et bonitas in Deo differunt ratione, intel- 
lectus potest apprehendere Deum sub ratione sapientiae etsi * non appre- 
henderit ? eum sub ratione bonitatis. Ergo similiter, quia verum et bonum 
sive etiam Deus ut est obiectum intellectus sub ratione entitatis et suae 
essentiae absolutae, et ut est obiectum voluntatis sub ratione bonitatis 
differunt ratione, poterit apprehendi sub una ratione, absque hoc quod 
sub alia apprehendatur. 

Sed contra. Cum beatitudo principaliter consistat in actu intellectus 
secundum aliquos, secundum hoc posset aliquis esse beatus absque aliquo 
actu * voluntatis. 

Contra. Illud etiam quod primo concludebatur arguebatur sic. Eadem 
videtur esse proportio Dei sub ratione obiecti ad istas potentias et Dei sive 
suppositi divini sub ratione suppositi ad naturam assumptam. Sed Deus 
potest se substrahere sub ratione suppositi a natura humana, sic quod 
naturam assumptam sibi relinqueret nec in se ipsum per modum hypostasis 
substantificaret. Ergo similiter in proposito : Deus poterit se | substrahere 
a dictis potentiis sub ratione obiecti, sic quod neutram illarum immutaret. 

Et iterum si non posset se substrahere dicto modo, tunc non posset 
etiam se uni plus manifestare quam alteri, nec uni et eidem aliquando plus, 
aliquando minus; quod est inconveniens. 

Respondeo dicendum quod quaestio proposita supponit unum x 
communiter supponitur, licet forte | non appareat quomodo hoc sit neces- 
sarium, videlicet quod natura rationalis non ‘ possit Deum aperte et imme- 
diate videre secundum intellectum, nec proportionaliter diligere secundum 
affectum, nisi utraque potentia sit perfecta et elevata habitu et dispositione 
supernaturali, quia forte videretur alicui quod natura rationalis, eo quod 
talis natura, in suis puris naturalibus est capax beatitudinis quae consistit 
in praedictis actibus voluntatis et intellectus, licet ad huiusmodi beatitu- 

dinem ‘ex se et virtute suorum naturalium principiorum non possit per- 
venire. Sed mere gratuite potest se Deus, si vult, in ratione obiecti unire, 
sicut etiam natura rationalis absque aliquo habitu infuso potest assumi a 
supposito divino, licet ponatur. de congruo esse in natura nunc assumpta 
aliqua gratia habitualis, sicut etiam ab aliquibus ponitur quod natura 
assumpta perfecta beatitudine frui potest absque tali habitu. Prout enim dicit 
Augustinus ”, rationalis natura eo est ad Dei imaginem, quo capax eius est 
particepsque esse potest; est autem secundum sua naturalia ad imaginem 
Dei et cetera. Unde sicut materia prima est in potentia | ad omnem formam 
naturalem recipiendam immediate, sic videtur quod intellectus creatus est 
in potentia ad recipiendum cognitionem cuiuslibet intelligibilis quo capax 
est immediate, si ipsum intelligibile sit  praesens in ratione obiecti; et quia 
illud idem secundum rem quod est obiectum intellectus in ratione cognos- 
cendi, est obiectum voluntatis in ratione diligendi, similiter etiam videtur 
quod voluntas sit in potentia ad recipiendum immediate omnem dilectionem 
cuius est Capax, praesente diligibili in ratione obiecti. Sed quia hoc non 
tenetur quod hoc sit possibile, quia etiam, esto quod ita esset, adhuc 
haberet locum quaestio praesens quantum ad id difficultatis quod in ea 


_videtur esse; ideo supposito, sicut supponitur communiter, quod rationalis 


natura non potest Deum videre vel diligere beatifice, nisi sint eius praedictae 
potentiae per habitus gloriosos elevatae et perfectae, et quod illis habitibus 
inexistentibus Deum sic potest diligere et videre, habet locum praedicta 
quaestio quae secundum deductionem argumentorum videtur duo princi- 
paliter quaerere. Primo, scilicet an Deus possit se substrahere quantum ad 
utramque potentiam quod nec videretur nec diligeretur beatifice, etiam “ 
utraque potentia disposita habitu | gloriae. Secundo, supposito quod sic, 
an posset se sic substrahere quantum ad alteram potentiam quod posset 
videri ab intellectu absque hoc quod diligeretur * et e converso. 

Et quantum ad primo quaesitum est dicendum, quod de potentia Dei 
dupliciter loqui possumus, uno modo de potentia eius absoluta, alio modo 
de potentia eius ordinata. Loquendo ergo de eius potentia absoluta, sic 
Deus absque sui ° mutatione potuisset numquam aliquam creaturam fecisse, 
id est esse existentiae non influxisse, et etiam omnem creaturam nunc 
existentem in nibilum redigere, et etiam creaturam quantumcumque perfecte 
dispositam ad perfectionem quamcumque sive substantialem sive acciden- 
talem conservare in esse absque huiusmodi perfectione, huiusmodi perfec- 

tionem non influendo vel causando, et iam influxam vel causatam substrahere, 
sive amplius non ‘influere.Verbi gratia, corpore humano perfecte organisato ? 
et disposito ad animae rationalis susceptionem, posset Deus de potentia 
absoluta animam non creare nec infundere; posset etiam rationalem naturam 
perfectam habitibus praedictis conservare in esse absque huiusmodi actibus, 
sive hos actus quorum ipse Deus est causa efficiens non effluere, de quo est 
quaestio, et iam causatos substrahere sive ab influendo * illos cessare, prout 
dicitur quod de potentia absoluta posset Petrum damnare. Cuius ratio est 
quod Deus propria et libera voluntate et non ex aliqua necessitate agit 
absque mutatione sui secundum formam suae voluntatis aeternae. Tamen 
quia de novo nihil potest velle ad rerum productionem et ad earum conser- 
vationem, sicut ergo res iam divina voluntate et actione productas in esse 
actione sua “ et in esse conservatas posset huiusmodi res in nihilum redigere, 
huiusmodi suam influentiam voluntate propria et libera substrahendo sive 
ab influendo cessare, secundum quod dicit Augustinus | quarto super Gene- 
sim ad litteram, dicens quod si aliquando virtus Dei ab eis quae creata sunt 
regendis cessaret, simul et illorum cessaret species, omnisque natura ° con- 
cideret ; — ita etiam sua propria voluntate posset perfectiones ad quas reci- 
piendas creatura rationalis est perfecte disposita non influere; et | sic posset 
se Deus substrahere quod, quantumcumque rationalis natura esset perfecte 
disposita, nec videretur nec diligeretur ab ea. Unde dicit Augustinus de 
videndo Deo: non sicut visibilia videntur ; supple: videtur Deus in cuius 
voluntate situm est videri et cuius naturae est non videri; nam ‘ si non vult 
non videtur, si vult videtur. 

Si vero loquamur de potentia Dei in ordine ad suam sapientiam et 
praescientiam, sic non posset se substrahere dicto modo. Quia ad hoc Deus 
dat dictos huiusmodi habitus et dispositiones, ut per hoc dictae potentiae 
eleventur et dignae fiant ad percipiendum huiusmodi actus a Deo immediate 
influendos et causandos sua praesentia in ratione obiecti ad hos actus 
moventis et agentis. 

Quantum ad secundo quaesitum vero est dicendum quod non posset 
se substrahere quantum ad actum videndi et intelligendi, quin substraheret 
se quantum ad actum diligendi. Nam cum obiectum voluntatis sine cuius 
praesentia | non potest voluntas esse in actu volendi vel diligendi Deum, 
non sit res secundum quod est ? aliquid secundum se, sed secundum quod 
apprehensa * (sicut enim * obiectum appetitus sensitivi est bonum appre- 

hensum secundum sensum, ita obiectum voluntatis est bonum apprehensum 
secundum intellectum, et ideo actus diligendi de necessitate includens suum 
obiectum, includit etiam actum intelligendi quo habet praesens obiectum, 
et quo subtracto subtrahitur) patet quod impossibile est aliquid diligi nisi 
cognoscatur, prout dicit Augustinus * quod invisa diligere possimus, inco- 
gnita autem nequaquam. Si ergo ponatur dilectio beatifica sine cognitione, 
ponetur et negabitur idem; et sic contradictoria simul erunt ; quia inquantum 
aufertur cognitio, obiectum voluntatis aufertur; quare etiam actus. Item 
ponendo quod sit dilectio ponitur obiectum. 

Sed an possit substrahere se quantum ad actum diligendi et efficere 
actum cognoscendi visione aperta, non est ita manifestum. Primo propter 
hoc quod aliqui ponunt, quod secundum doctrinam Augustini, undecimo de 
Trinitate, capitulo octavo et nono ’, nisi adsit intentio voluntatis ® copulans ? 
parentem proli nihil omnino contingit intelligere. 

Nec | enim potest esse iudicium de re aliqua sine intentione voluntatis; 
nam quod aliquis dicatur iudicare de aliquo ad quod nullo modo est attentus 
vel intentus est inconveniens. Dicere autem quod nos intelligimus aliquid 
de quo nec iudicamus nec iudicare possumus, immo de illo nec sciremus 
nec possemus iudicare utrum se haberet sic vel sic, et utrum esset hoc vel 
illud, est falsum et irrationabile. Si ergo virtute divina sic fieret motio in 
intellectu quod nulla ex hoc fieret motio in voluntate, nullum esset iudicium 
et per consequens non esset ibi proprie intellectio. Ex hoc autem videtur 
sequi quod si non contingit intelligere Deum sine velle intelligere absque 
eo quod concurrat ibi intentio voluntatis, [quod] non contingit intelligere 
Deum sine diligere ipsum. 

Hoc patet ex parte eius quod diligitur. Bonum enim apprehensum est 
motivum voluntatis. Sicut ergo illud quod nullo modo potest apprehendi 
sub ratione boni nullo modo potest esse appetibile et ideo nullus potest 
velle esse miser, sic etiam. illud $ quod nullo modo potest apprehendi nisi 
sub ratione boni, nullo modo potest apprehendi nisi appetatur, et propter 
hoc quilibet de necessitate vult esse beatus, quia beatitudo non potest 
apprehendi nisi sub ratione boni. Cum ergo Deus visus non possit appre- 
hendi nisi sub ratione boni, non potest videri nisi diligatur, quia, ut dictum 
est, non contingit nos aliquid intelligere nisi concurrat ibi intentio voluntatis. 

Item hoc patet ex parte modi intelligendi qui non potest esse nisi 
delectabilis, et quia modus intelligendi Deum est ut unitive feramur in 

ipsum; ratione modi ergo intelligendi delectabile erit esse in Deo et nun- 
quam averti ab ipso, quod non poterit esse sine dilectione Dei. 

Item, hoc patet ex parte ipsorum intelligentium, nam videntes vident 
quod bonum eorum magis est in Deo quam in se ipsis. Sicut ergo nullus 
potest non diligere | se ipsum, ita multo magis nullus videns Deum poterit 
non diligere ipsum. 

Sed iste modus ponendi non videtur valere (1), quia etsi | verum est quod 
ad hoc quod intellectus possit intelligere proprie vel iudicare requiratur 
aliquis actus voluntatis, quia scilicet ibi oportet esse attentionem vel inten- 
tionem voluntatis, tamen talis actus voluntatis non est ille de quo loquimur, 
quia actus voluntatis quo amat aliquid apprehensum praesupponit actum 
intelligendi completum, et quantum ad apprehensionem per ! simplicem 
informationem et quantum ad iudicium superveniens. Et ideo quaecumque 
circa hoc diffuse dicuntur, nihil faciunt ad propositum. Constat enim quod 
talis intentio voluntatis etiam est in actu intelligendi pure speculativo, ad 
quem ulterius proprie non sequitur amor vel dilectio prout nunc loquimur. | 

Praeterea, constat quod talis intentio voluntatis de qua loquitur Augus- 
tinus ita est necessaria respectu actus intelligendi quo intelliguntur mala 
et fugienda, sicut respectu illius quo intelliguntur bona et diligenda. Si ergo 
propter huiusmodi intentionem voluntatis oporteret ponere quod bonum 
cognitum non posset non diligi dilectione de qua nunc loquimur, similiter 
etiam non posset malum cognosci nisi etiam consimiliter diligeretur, quod 
est inconveniens manifestum. 

Cum ulterius dicitur quod nullus potest velle esse miser, ergo nullus 
potest non velle esse beatus, non sequitur etiam nullo alio supposito. Immo 
cum dicere quod aliquis non potest velle esse miser nihil aliud sit quam 
dicere quod non potest diligere et appetere miseriam, et sic negatur actus 
praesens voluntatis, ita debet inferri quod aliquis non potest odire vel fugere 
beatitudinem ut ponatur etiam actus voluntatis contrarius affirmatus. Si 
autem dicatur quod cogitans de miseria non potest eam non detestari et 
non refugere, tunc debet inferri quod videns beatitudinem non potest eam 
non appetere et non diligere, Et qui diceret quod Deus posset * suspendere 
talem actum voluntatis qui est diligere bonum apprehensum, haberet etiam 
dicere quod posset suspendere contrarium qui est odire malum apprehen- 

sum. Et si arguitur ita esse quod cogitans de miseria, quia | apprehendit 
ilam omnimode sub ratione mali, de necessitate de illa cogitans ipsam 
refugit, odit et detestatur, ergo ita erit in proposito, diceretur quod verum 
est, si Deus totaliter permitteret res agere secundum naturas proprias, 
influens in illis efficientiam causalitatis, secundum quod communiter dicitur 
influere communi influentia, cogitans sic de miseria ipsam refugeret et 
odiret ; et similiter cogitans de beatitudine ipsam appeteret ! et diligeret. 
Sed posito quod Deus posset huiusmodi effcientiam rerum particularium 
impedire et operationes earum substrahere et suspendere, diceretur quod 
posset actum intellectus tam respectu miseriae quam respectu beatitudinis 
conservare, et actus praedictos voluntatis suspendere et substrahere, nisi 
hoc alio modo quam dictum est improbetur. 

Cum dicitur ulterius quod talis modus intelligendi et videndi Deum 
non est sine delectatione, verum est; sed ista delectatio, etsi sit aliquid 
pertinens ad voluntatém, non est actus tamen voluntatis quo Deus diligatur, 
nec etiam Consequens talem actum, sed solum consequens actum videndi. 
Unde quod aliquis sic videns Deum non velit ab ipso separari, hoc non est 
propter amorem Dei secundum se, sed propter amorem actus videndi qui 
secundum se * est delectabilis, et quo non vult privari. Videns enim Deum, 
secundum quod huiusmodi appetit Deum cognoscere, et amat huiusmodi 


cognitionem, et Deum etiam secundum quod cognitus, non autem ex hoc 


solum amat eum ut est aliquod * bonum secundum se diligibile dilectione 
amicitiae de qua nunc loquimur. 

Cum dicitur ulterius quod non potest quis se non diligere, ergo etiam 
videns Deum non potest ipsum non diligere, dicendum quod hoc non valet; 
quia qui sic diligit Deum, diligit ipsum dilectione concupiscentiae, scilicet 


propter bonum proprium, non autem per se dilectione amicitiae de qua 
nunc loquimur. Licet ergo cognoscens se et volens et amans se esse et 


vivere, et apprehendens quod ista non possunt sibi inesse nisi Deo existente 
et vivente, non possit non velle Deum | esse et vivere et ipsum non amare, 
ex hoc tamen non sequitur quod non possit | eum non diligere secundum 


quod de dilectione nunc Jloquimur; immo etiam supposito quod ita esset, 


quod non posset non diligi sic, constat tamen quod illa dilectio esset alia 


secundum essentiam et alterius rationis, quia esset dilectio amicitiae. 


Sed diceretur quod virtute divina posset manere primus actus diligendi 
Deum, secundo substracto et suspenso ; ulterius | etiam posset dici quod 
stante cognitione qua aliquis cognosceret ‘ se ipsum et etiam videret Deum, 

posset Deus substrahere actüum quo et se et Deum diligeret, nisi contrarium 
aliter declaretur, et hoc loquendo de dilectione qua diligitur aliquid secundum 
se, id est dilectione quae non feratur solum super ipsum actum cognoscendi 
vel super ipsum obiectum secundum quod cognitum, sive in aliquid solum 
secundum eius esse cognitum et non in aliquid aliud. Quod enim aliquis sit 
in âctu cognoscendi aliquod ? cognoscibile, et ille actus sit eius perfectio, 
impossibile est quin adsit aliquis actus sive operatio voluntatis, qua scilicet 
complaceat sibi in illo actu quo sic perficitur, et etiam in eo quod sic 
cognoscitur in quantum est sic cognitum, et ipsum talem actum et cognitum 
per ipsum in quantum huiusmodi necessario diligit. 

Sed quia talis actus voluntatis non videtur esse aliquid secundum se, 
sed est quoddam consequens inseparabiliter ad actum talem principalem, — 
sicut etiam ponitur de delectatione quod est aliquod consequens ad actum 
perfectum, nec videtur esse possibile quod aliquis percipiat se esse per- 
fectum secundum aliquid non impeditus, quin delectetur in illo, — talis autem 
actus voluntatis sic inseparabilis ab actu cognoscendi non habet aliam 
rationem bonitatis vel malitiae quam secundum conditionem actus cognos- 
cendi. Nunc * autem loquimur de dilectione ut respicit aliquid secundum se, 
vel secundum aliquid aliud quam solum secundum esse cognitum. 

- Et * ideo circa hoc est ulterius considerandum quod quidam (1) ponunt 
quod voluntas non movetur proprie ab obiecto, scilicet “ per se et directe, 
sive ut a causa movente per se, sed indirecte et improprie, scilicet ° meta- 
physice | ut a causa sine qua non. Hoc autem posito, videtur quod in libera 
potestate voluntatis sit diligere Deum vel non diligere. Nam si obiectum 
nihil penitus facit circa voluntatem sive in voluntate, sicut ante praesen- 
tationem obiecti non movebatur in ipsum nec moveri poterat, ita praesentato 
obiecto poterit solum moveri, sed non videtur necessarium quod moveat se 
in illud. Remotio enim impedimenti negativi vel privativi, cum nihil esset 
in eo in quo debet esse motio, non facit quod mobile liberum praecipue 
necessario moveat se. Sed si ex praesentia obiecti per quod dicitur removeri 
prohibens, contingit aliquo modo quod in mobili possit esse motus qui 
prius non erat, hoc solum est quod possit se movere, quia tale movens 
nulla necessitate videtur impelli ad motum, sicut. contingit cum removetur 
prohibens positivum quod violentat et cogit mobile ne moveat se. Voluntas 


e 

enim tali impedimento negativo quod est absentia obiecti non cogitur vel 
violentatur ; obiectum etiam praesentatum non se habet ut materia in quam 
proprie agat voluntas necessario, cum praesens est sua actualitate, sive suo 
actu * volendi quem habebat antequam obiectum sit ei praesens; sicut sol 
illuminat illuminabile, cum praesens est luce qua est in actu antequam 
illuminäbile sit praesens. Sed est actus voluntatis respectu obiecti in ipsa 
voluntate subiective existens in ipsa, causatus ? post praesentationem obiecti, 
et sic non videtur ei dari per obiectum necessitas aliqua ad agendum, sed 
solum facultas. Quia non datur ei necessitas ut agat in obiectum, quia 
obiectum non est subiectum huiusmodi actionis ; item nec quod agat in 
se ipsam, quia, ut dictum est, ex praesentia obiecti nulla fit immutatio in ipsa 
voluntate. 

Item, si Deus ut summum bonum moveat voluntatem ad actum suur 
per aliquem influxum vel affectionem quae ipsam voluntatem determinat 
et disponit ad hoc quod ab ea effluat suus actus diligendi vel volendi 
respectu Dei, si il | lo influxu existente ipsa non moveatur per illum, sed 
habilitetur et vi suae libertatis possit se movere, quod non posset facére 
sine illa dispositione, tunc etiam huiusmodi influxus non | dat ei quod 
necessario moveatur, sicut dictum est prius, sed solum quod possit se movere 
sive * quod habeat facultatem movendi se, et sic posset voluntas, illo influxu 
stante, Deum non diligére, sicut dictum est prius. 

Item, si Deus actum volitionis non efficeret in voluntate, quia secundum 
istos obiectum voluntatis non habet | rationem causae per se moventis ét 
agentis, sicut efficit actum intellectus in intellectu, non videtur quod sic 
posset se substrahere a voluntate sicut ab intellectu. Ab intellectu enim 
substrahéret se  actum intelligendi non influendo sive non efficiendo, vel 
actum iam influxum per substractionem dictae influentiae auferendo. Non 
sic autem a voluntate. Cum enim actum non influeret vel causaret, nec 
etiam illum proprie substraheret, nec etiam influentiam aliquam respectu 
voluntatis videretur substrahere impediendo et quodam modo detinendo 
voluntatem, ne in obiectum suum praesens per actum volendi tenderet si 
vellet. Per hoc enim quod per se impediretur et detineretur ne tenderet 
volendo in illud ad quod inclinatur, videretur voluntas cogi et violentiam 
pati, quod naturae suae repugnat. Et hoc modo videretur quod, praësente 
Do intellectui per apertam visionem, posset voluntas, si vellet, Deum non 
diligere ; sed Deus non posset facere quin diligeret si ipsa voluntas vellet. 

Quod enim aliqui (1) dicunt quod, licet voluntas non movetur ab obiecto, 
tamen voluntas respectu finis movet se ipsam de necessitate, non potens 
non moveri a se ipsa in illum, sed respectu aliorum sic movet se quod 
potest se movere et non movere, hoc dicitur sine ratione. 

Posito enim quod obiectum quod est finis nihil plus efficit in volun- 
tatem quam obiectum quod est ad | finem, praesente obiecto quod est finis, 
ita indifferens manet voluntas ad movendum se vel non movendum in illum, 
sicut praesente eo quod est ad finem. Si dicatur quod immo, quia haec est 
natura voluntatis ut sic moveat se respectu finis et sic respectu aliorum, 
hoc etiam dicitur sine ratione. Quia sicut voluntas est una potentia, ita eius 
est unum formale obiectum, scilicet bonum sub ratione boni; sicut intel- 
lectus est una potentia et eius est unum obiectum, scilicet ens sub ratione 
veri. Sed verum est quod in participantibus rationem horum obiectorum 
bene est ordo, et ideo etiam et in actibus istarum potentiarum. Nam respectu 
intellectus ita se habent quod quaedam entia sunt quae sui notitiam per se 
inducunt, quaedam autem non nisi ex notioribus deducantur. Sed hoc non 
causat talem differentiam respectu intellectus quod non possit non assentire 
primis principiis cum apprehenduntur, sed possit non assentire his quae ex 
ipsis deducuntur, si tamen apprehenduntur ut sunt deducta ex ipsis ; licet 
ut secundum se apprehenduntur, non sic istis de necessitate assentiat intel- 
lectus. Sed bene causant hanc differentiam in actibus intellectus et in 
habitibus correspondentibus, quia una dicitur notitia principiorum, alia 
conclusionum secundum actum vel secundum habitum. Similiter etiam 
respectu voluntatis bene est diversitas in participantibus rationem obiecti; 
quia quaedam sunt per se et primo bona sicut fines; quaedam autem 
inquantum ordinantur et proficiunt ad illa bona, sicut ea quae sunt ad 
finem. Sed hoc non faciet talem differentiam quod voluntas respectu finis 
moveat se de necessitate et respectu aliorum non, sic praecipue quando 
apprehenduntur sub ratione sub qua ordinantur ad finem, et rationem finis 
participant, licet ut secundum se apprehenduntur possit voluntas illa non 
velle, non tamen possit hoc de fine. Sed bene causat huiusmodi diversitas 
in obiectis diversitatem in actibus quod unus actus est prior alio, et quod 


secundus non potest esse nisi supposito primo et in virtute | illius causatur. 


Unde sive voluntas moveatur ab obiecto, sive moveat se in obiectum, | non 
est talis differentia ponenda respectu suorum actuum et obiectorum, scilicet 

quod finem velit ‘ de necessitate non potens illud non velle, et illud quod 
est ad finem sub hac ratione, scilicet inquantum apprehenditur ut illud qua 
habito habetur finis et non aliter; vel non ita bene non velit de necessitate ?, 
sed possit illud non velle, stante tamen voluntate finis et tali apprehensione 
de eo quod est ad finem. 

Immo talis differentia est° quôd finem vult propter se, illud autem quod 
est ad finem secundum quod huiusmodi, non vult propter se, sed solum 
propter finem. Et sicut ponentes quod voluntas movetur ab obiecto habent 
ponere quod mota ab aliquo sub ratione finis et facta applicatione ad illud 
quod est ad talem finem, stante voluntate talis finis et tali apprehensione de 
eo quod est ad finem, non potest illud quod sic est ad finem non velle, quia 
cum includat finem impossibile est quod velit finem et non illud — alioquin 
simul vellet et non vellet finem; — consimiliter etiam ponentes quod voluntas 
movet seipsam in obiectum habent ponere quod, cum movet se in aliquid 
sub ratione finis modo praedicto, habet se movere in id quod est ad finem. 
Immo secundum istum modum ponendi, antequam moveat se in finem 
quemcumque, liberior est respectu illius, quacumque apprehensione stante, 
sic scilicet ‘ quod potest se movere vel non movere in illud, | (quia adhuc 
nihil factum est in voluntate de actu volitionis finis, quia illum non facit 
obiectum, sed voluntas quae sibi necessitatem non imponit) quam sit 
respectu eius quod est ad finem, stante volitione * finis et praedicta deduc- 
tione et applicatione eius quod est ad finem respectu finis ; quia volitio finis 
est ratio ® etiam volendi illud, et sic volendo finem vuit illud implicite, 
antequam deducatur et applicetur, et cum est deductum | et applicatum 
non potest illud non velle. Inconveniens ergo est modus ponendi voluntatem 
exire in actum volendi a se ipsa, obiecto ipsam non movente ; quia cum tota 
ratio agendi et patiendi in se ipsa acciperetur, et? cum non semper sit in 
actu, non moveretur nisi quando vellet ; et secundum hoc creatura rationalis 
posset immediate Deum videre absque hoc quod ipsum diligeret. 

Sed quicquid sit de hoc, ab aliquibus (1) redditur ratio specialis quare 
Deus non potest videri nisi diligatur, quia dicunt quod, cum obiectum 
voluntatis sit bonum, voluntas non potest aliquid nolle vel non vellé, nisi 
quia intellectus cum eo quod in aliquo videt rationem boni vel perfectionis, 
simul etiam videt in eodem rationem mali vel alicuius defectus. In omni 

autem ! bono creato est invenire aliquod malum, vel saltem aliquem defec- 
tum, inquantum in qualibet creatura est bonum diminutum, diminutio autem 
pertecti boni defectum importat. Et ideo voluntas respectu omnis boni 
creati est sic indeterminata ? quod potest ipsum * velle vel nolle, et nihil 
potest voluntas non velle vel nolle nisi apprehendatur circa illud alterum 
illorum #, scilicet ratio boni diminuti vel ratio mali et alicuius defectus. Cum 
ergo in Deo viso non possit apprehendi aliquod praedictorum, ideo impos- 
sibile est quod aliquis videat Deum et quod° non velit vel diligat ipsum. 

Sed istud non valet, quia differt nolle aliquid vel velle non aliquid, 
et non velle aliquid. Et similiter est intelligendum circa actum diligendi, 
quia cum dicitur : ego volo bibere vel volo non bibere, actus voluntatis est 
affirmatus respectu obiecti negati; sed cum dicitur: ego non volo bibere, 
actus voluntatis simpliciter est negatus. Nunc autem licet verum sit quod 
voluntas non possit esse in actu volendi affirmato ° respectu alicuius | ut 
fugibilis vel negati nisi illud apprehenditur sub ratione mali vel defectus, 
potest tamen actus voluntatis esse simpliciter negatus respectu alicuius, 
absque hoc quod sic apprehendatur. Et ideo verum est quod sicut Deus 
non potest appeti vel diligi, nisi apprehendatur sub ratione boni, ita etiam 
non | potest odiri vel recusari nisi apprehendatur sub ratione alicuius mali 
vel defectus. 
| Nunc autem quaestio hoc non quaerit, sed quaerit quaestio utrum 
sicut Deum non cognoscens potest ipsum non diligere licet non detestari 
vel refugere vel odire, et hoc quia cum non cognoscitur non est aliquid ? 
unde actus diligendi causetur, quia incognita diligere non possumus, ita 
etiam cum Deum quis videt, utrum efficientia actus diligendi et ipse actus 
diligendi possit suspendi et substrahi omnino a voluntate. 

Et videtur esse dicendum quod hoc est impossibile, Nam praesente 
obiecto sub ratione obiecti potentiae reducibili * in actum per ipsum, potentiae 
quidem sufficienter dispositae et nullo modo impeditae ad hoc quod redu- 
catur ad actum, non potest non esse actus. Sed illud quod est ipsa * bonitas 
summa per essentiam, esse praesens intellectui sub ratione summi boni et!” 
summe diligibilis est ipsum esse praesens sub ratione obiecti ipsi voluntati, 
cuius obiectum, ut dictum est, est bonum apprehensum sub ratione boni. 
Ergo Deum se offerre intellectui sub hac ratione ad cognoscendum, est 
etiam offerre se voluntati sub hac ratione ad diligendum. Unde Commentator 
duodecimo ! Metaphysicae : aliquid desideratur quia aestimatur bonum, et 

quantum aliquid aestimatum fuerit magis bonum et ! tantum desiderium erit 
maius. Desiderium enim est propter aestimationem eius quod est aliquid 
esse bonum. Unde sicut impossibile est quod aliquid habeat formam gra- 
vitatis et non moveatur deorsum, nisi sit prohibitum, ita impossibile est 
quod aliquis habeat tale obiectum, scilicét summum bonum formale dilec- 
tionis obiectum, et non diligat sive feratur in ipsum per actum dilectionis, 
nisi impediatur. Voluntas autem non potest impediri ab actu suo, supposita 
praesentia obiecti, nisi ipsa posset cogi vel violentiam pati, sicüt contingit 
in his quae habent formam inclinatam | in ? aliquid, et tamen non moventur 
ad illud, quia prohibita sunt. Voluntas autem non potest cogi vel impediri; 
quare et cetera. 

Et secundum hanc viam videtur quod etiam Deus hoc facere non 
posset, scilicet quod videretur et non diligeretur. Quod enim aliquis appre- 
hendat aliquid sub ratione diligibilis et sub hac ratione quod ipsemet 
apprehendens summe debet eum diligere et hoc iudicat,scilicet | quod summé 
debet diligere *, et tamen nec velit nec possit eum diligere, videntur incom- 
possibilia. Istis enim stantibus necessario videtur quod saltem appetat 
Deum diligere ; sed hoc non potest nisi diligat, quia actus reflexus supponit 
principalem. Manifestum ergo videtur quod Deus non posset facere quod in 
aliquo esset actus cognoscendi ipsum perfecte, et tamen non actus diligendi, 
etiam secundum potentiam absolutam. 

Item, sicut dictum est, si cognoscens summe diligibile et sic iudicans, 
scilicet Deum esse summe diligendum, cum Deum ipsum non diligeret, 
peccaret. Sicut enim qui diligit non diligenda culpandus est, ita qui non 
diligit diligenda est culpandus. Si dicatur quod verum est, cum potest 
diligere ipsa diligenda hoc est concedendum, sed dicendum quod, cum 
summe diligibile apprehenditur dicto modo, hoc potest voluntas quia habet 
quicquid ad diligendum requiritur. Sicut enim appetitus naturalis, non 
potest non esse‘ in actu suo naturali quo dicitur naturaliter appetere 
perfectionem rei cum res habet formam naturalem modo naturali quam 
consequitur appetitus et inclinatio naturalis, nec potest Deus conservare 
naturam rei et proprietates eius naturales quin in re ® remaneat huiusmodi 
appetitus naturalis, ita etiam appetitus animalis qui est cum cognitione non 
potest non esse in suo actu quo dicitur animal concupiscere, et homo velle 
cum homo est in actu secundum apprehensionem boni quam consequitur 
talis appetitus in homine. Sicut enim dictum est de° appetitu naturali qui 

consequitur praesentiam formae secundum esse naturaëe, ita dicendum est 
de appetitu animali qui consequitur praesentiam boni secundum esse appre- 
hensum. Sicut ergo impossibile est quod natura lapidis in esse conservetur 
a Deo et suspendatur ! eius appetitus et inclinatio naturalis respectu loci 
deorsum, ita etiam impossibile videtur quod homo apprehendat bonum 
omnem perfectionem homini possibilem | includens, et omne malum eius 
excludens, et possit illud non velle. Unde dicit Augustinus tertiodecimo de 
Trinitate, capitulo quinto [dicit] quod homines omnes beatitudinem appetunt 
| et ad hoc natura compellit cui summe bonus creator haec indidit. Appre- 
hensio ergo talis boni et eius dilectio quamvis sint secundum suas proprias 
essentias sic distinctae quod haec non est illa, sunt tamen sic essentialiter 
connexa et essentialem habitudinem habentia, quod unum non potest esse 
sine alio. 

Et per hoc patet responsio ad primum argumentum in oppositum ; 
quia non omnia quae secundum suas essentias differunt possunt abinvicem 
separari, sicut patet de materia et forma substantiali materiali, quae differunt 
secundum proprias essentias et tamen una non potest ab alia separari; 
et similiter correlativa differunt et tamen unum sine alio non potest ? in esse 
correlativo remanere ?, 

Ad aliud cum dicitur : Deus sub ratione entis simpliciter et veri videtur, 


et sub alia ratione “, scilicet sub ratione boni diligitur, dicendum quod istae 


diversae rationes non important circa obiectum diversitatem aliquam realem ° 


vel quidditativam , sed solum secundum rationem intelligendi. Unde istae 
rationes non sunt condiciones obiecti secundum quas scilicet obiectum 
moveat has potentias, immo potius sunt rationes quaedam sub quibus sic 
denominatur obiectum in quantum consideratur sub habitudinibus diversis, 
secundum quas ipsum obiectum existens unum et idem secundum rem 
diversimode se habet ad has potentias et ipsae potentiae ad illud ; quia illud 
quod est obiectum intellectus ad hoc quod sit obiectum ipsius, non oportet 
quod importet nisi aliquam entitatem quamcumque, sed ad hoc quod sit 
obiectum voluntatis oportet quod illa entitas sit talis quod intellectus vel 
apprehendens illam habeat aliquam conformitatem ad illam, secundum quod 
apprehenditur, vel secundum commoditatem quae comprehendit rationem 
utilis et delectabilis vel secundum honestatem. Unde cum illud quod appre- 
henditur secundum entitatem secundum quam apprehenditur est conveniens 
apprehendenti altero dictorum modorum, tunc cum hoc quod est obiectum 

intellectus quia ens est etiam obiectum voluntatis et movet voluntatem ad 
volendum vel amandum, quia talis entitas haäbet habitudinem talem ad 
appetentem quia est ei conveniens. Si autem aliquid aliud apprehendatur 
quod non habeat huiusmodi habitudinem et conformitatem | ad apprehen- 
dentem, non est obiectum voluntatis, nec vo | luntas movetur in illud. Unde 
si sitienti offeratur unus potus de quo certum est quod est conveniens 
sitienti et apprehenditur illud suae entitatis secundum quod est conveniens, 
illud erit etiam ! obiectum intellectus et voluntatis, ordine quodam, ut dictum 
est. Si autem offeratur aliud ? in quo non apprehendatur aliquid * entitatis 
secundum quod habeat convenientiam ad sitientem, nec etiam contrarium, 
illud poterit esse obiectum intellectus absque hoc quod sit obiectum volun- 
tatis, modo quo nunc loquimur, sic scilicet quod voluntas feratur in illud 
amore amicitiae vel amore concupiscentiae, licet omne ens sub quacumque 
ratione entitatis apprehensum, ratione entitatis quam habet, habeat quamdam 
conformitatem generalem ad apprehendentem cui omne ens placet, et sic 
aliquo modo sit obiectum voluntatis sibi in omni ente cum quo aliquo modo 
convenit complacentis. Ex hoc autem quod intellectus et voluntas { sic 
diversimode se habent in suis actibus respectu unius et eiusdem obiecti, — 
in quantum scilicet intellectus movetur ab ipso, sic quod illud apprehendit 
sicut est, sumitur ratio veri; in quantum verum ° apprehendens per volun- 
tatem fertur in illud ut in sibi conveniens, sumitur ratio boni, — tunc dicen- 
dum ad rationem quod videns Deum sub ratione entitatis non potest ipsum 
non velle, quia videt ipsum secundum entitatem secundum quam habet 
summam conformitatem ad ipsum perficiendum. Unde non videt ipsum sub 
ratione veri nec appetit ipsum sub ratione boni, quia, ut dictum est, istae 
rationes non sunt rationes reales et formales obiectorum, sed ipsa entitas 
cogniti et voliti. Videt ergo Deum sub ratione suae perfectissimae entitatis 
quam etiam * appetit sub ista ratione, quia sub ista etiam est | conveniens 
in perficiendo apprehendentem. Unde cum entitas apprehensa secundum 
id quod est habet huiusmodi convenientiam et conformitatem ad appre- 
hendentem et sub tali ratione apprehenditur si perfecte apprehenditur, tunc 
habet rationem obiecti moventis voluntatem ad actum appetendi; et secundum 
hoc verum est quod dicitur quod res secundum quod con | veniens movet 
appetitum, et ex hoc etiam sumitur ratio boni prout dicitur quod bonum, 
sive res sub ratione boni, est obiectum appetitus. Sicut ergo esuriens non 
potest apprehendere entitatem cibi, quin apprehendat quod illa entitas est 

sibi conveniens, et ipsum secundum id secundum quod imperfectum est 
perficere potens, et hoc apprehendit ex parte rei, ex hoc ipsum appetit, 
Ita in proposito est dicendum quod videns Deum sub ratione entitatis sive 
ut est essentia ! divinitatis, sive ut est summa cognoscibilitas, videt quod 
illa entitas habet rationem summae bonitatis et diligibilitatis, et ideo, ut 
dictum est, non potest cognosci nisi ametur. 

Per hoc etiam patet solutio ad argumentum consimile quod ab aliquibus 
inducitur positum in corpore quaestionis, quod intellectus potest appre- 
_hendere obiectum sub ratione entis absolute et pure speculative absque 
consideratione practica et sub ratione boni et convenientis; non movet 
autem obiectum appetitum nisi isto secundo modo apprehensum et cetera, 
Dicendum est enim quod non potest talis cognitio Dei esse sic speculativa 
quod possit esse sine actione appetitus vel voluntatis diligentis. Nam talis 
cognitio entis talis cuius entitas non potest apprehendi, cum in se ipsa 
videtur, nisi ut conveniens et perfectiva imperfectionis apprehendentis, 
includit summum amorem cogniti. Secus est de cognitione factibilium et 
agibilium in quibus speculatio potest separari ab actu appetitus et volun- 
tatis, quia perfectio eorum non est tanta quod necessario moveat voluntatem 
ad eligendum et diligendum ea, propter hoc quod etiam est in eis aliquid 
per quod potest homo impediri ab aliquibus quae possunt ei esse utilia vel 
delectabilia ; et haec dicta ad istam partem suffciant. 

Sed quia concedere Deum posse aliquid quod tamen non possit, non 
sic derogat eius potentiae quia hoc non contingit nisi ex impossibilitate 
ex parte rei, sicut negare eum posse aliquid quod potest quia hoc contin- 
geret ex defectu suae potentiae ; quando sermo est de his quae Deus facere 
potest, debemus esse largissimi in concedendo eum posse omne illud quod 
non multum mani | festam contradictionem includit. Et ideo licet praedicta 
videantur probabiliter dicta, tamen ita esse non assero ; sed videtur quod, 
illis non obstantibus, potest dici contrarium; nam si actus et inclinatio 
voluntatis sit aliqua res et qualitas absoluta in voluntate licet in ea fundetur 
essentialiter relatio realis ex dependentia quam habet ad obiectum, sicut 
etiam dicitur de actu intellectus respectu obiecti, cum etiam ille actus sit 
posterior actu intellectus, videtur quod, | licet actus voluntatis non possit 
esse sine actu intellectus, tamen virtute divina posset esse actus prior intel- 
lectus sine posteriori voluntatis, licet hoc non possit fieri virtute naturali, 

Nam Deus sua virtute et influentia omnes effectus nobilius et imme- 
diatius causat quam agentia mediata, et causatos etiam in esse conservat, 

Sicut ergo potest ab entibus substrahere influentiam quantum ad existentiam 
naturalem et sic res omnino non essent, ita videtur quod potest substrahere 
influentiam quantum ad perfectiones et operationes quascumque ! et potest 
unam et creare et conservare sine alia quae saltem sunt sic ? independentes, 
sicut videtur de actu voluntatis respectu actus intellectus ; et sic res omnino 
non erit in sua operatione vel pérfectione. Sicut etiam, manente virtute 
propria ignis, sic substraxit suam influentiam Deus quod nihil operatus est 
quantum ad actum calefactionis, quia nihil nocuit pueris in camino propter 
defectum influentiae divinae, sine qua ignis sua virtute nihil agere posset ; 
nec diceretur voluntas violentiam pati ex tali negativa divinae influentiae 
substractione, quia non impediretur a suo actu aliquo cogente vel positivum 
impedimentum praestante, | sed solum dictae influentiae negatione, sicut 
etiam obiecto absente nihil potest velle nec tamen cogitur. Et per hoc 
potest responderi ad rationes adductas in corpore solutionis, quia verum 
est quod, praesente obiecto potentiae sufficienter dispositae et non existente 
impedimento, consurgit actio; sed in proposito ponitur impedimentum, 
scilicet substractio influentiae causalitatis obiecti virtute divina ; unde licet 
| obiectum sit praesens simpliciter intellectui, quia et secundum realem 
praesentiam et secundum causalitatis influentiam, non tamen sic est 
praesens voluntati. 

Item, verum est quod, existente natura rei quam consequitur appetitus 
naturalis, non potest fieri quod non insit actus appetitus, gravi enim 
existente, impossibile est quin appetat esse deorsum, quia talis actus appe- 
tendi non est aliqua res absoluta addita super naturam et proprietates 
naturales rei; unde cum dicitur, grave appetit esse deorsum, licet istud 
appetere significetur verbaliter et per modum actus et cuiusdam operationis, 
tamen secundum rem significatam nihil aliud est quam aptitudo lapidis 
et convenientia quam ex natura sua habet ad locum deorsum et cetera. 
Sed in‘ proposito secus est, quia velle et diligere voluntatis est quidam 
actus realis absolutus differens realiter a voluntate et ab obiecto, et ideo 
virtute divina potest fieri ut praesente obiecto in intellectu per actum cogni- 
tionis, cum illud non sit id ipsum quod est velle vel diligere, sed huius 
est causativum, ideo virtute divina quae potest omnem efficientiam cuius- 
cumque causae suspendere, potest esse actus cognitivus in intellectu et non 
erit actus dilectivus in voluntate. 

Ad argumentum primum in oppositum pertinens ad dictam ? quaes- 

tionem est dicendum, quod Deus absque mutatione sui potest substrahere 
influxum praeexistentem per quod fieret mutatio in intellectu et voluntate, 
scilicet carentia actuum praeexistentium, sicut absque sui mutatione effluit 
animam in Corpore organico, et sic mutatio in creatura ab esse non ani- 
mato * ad esse animatum, absque Dei mutatione aliqua. Si enim hoc faceret, 
ab aeterno disposuisset sic se facturum fuisse ; unde similiter cum disponit 
intellectum et voluntatem dictis habitibus, posset actus praedictos non 
existentes non influere absque sui mutatione, quia hoc etiam ? ab aeterno 
disposuisset absque etiam mutatione creaturae, quia talis negatio influxus 
non requirit aliquam mutationem. Deo ergo * eodem modo habente se ad 
creaturas et e converso creaturis ad Deum, non fieret aliqua mutatio. Sed 
si Deus substraheret influxum praeexistentem, ut | dictum est, cessaret ab 
influendo, ipse non aliter se haberet ad creaturam, sed ipso manente in 
voluntate immutabili qua scilicet voluit illum influxum tantum dare et non 
plus, creatura aliter se haberet, ut dictum est. Si etiam, dictis potentiis sic 
dispositis, Deus non influeret dictos actus, verum est quod Deus ex tunc 
eodem modo se haberet ad ipsas et e converso, quousque influeret voluntate 
aeterna. Si hoc disposuit et tunc etiam voluntate aeterna immutabili, pro- 
siliret in-creatura aliquid quo ipsa mutaretur, non Deus. 

Ad aliud cum arguitur quod Deus posset unum substrahere sine alio, 
quia differunt essentialiter, dicendum, sicut prius dictum est, quod non 
omnia quae essentialiter differunt possunt ab | invicem separari, quia plura 
talia sunt quae contradictionem includerent. Non enim videtur posse separare 
materiam ab omni forma, nec formam substantialem materialem a materia, 
quae essentialem habent dependentiam abinvicem, licet unum non sit aliud 
essentialiter. Similiter non potest Deus abinvicem separare unum relati- 
vorum ab alio relativo manente secundum actum in altero. Similiter nec 
in proposito : actum unum ab alio potest separare, sic quidem quod actu 
priori intellectus non existente, posset actus voluntatis posterior manere, 
quia hoc contradictionem includeret ut patet intuenti. Cum vero dicitur 
quod aliquis | esset simpliciter beatus absque dilectione Dei, dicendum quod 
sic pro quanto haberet actum principaliorem beatitudinis. Sed quia etiam 
dilectionis actus ad eum requiritur, ut alias dictum est, non esset omnino 
perfecte beatus. 

Ad illud vero quod dicitur in corpore quaestionis quod, praemissis 
condicionibus stantibus, scilicet quod iudicaret intelligens Deum esse summe 
diligibile et quod summe diligendus esset a se ipso, ergo oporteret eum 

appetere, ipsum diligere; dicendum est quod non oporteret, immo etiam ! 
hunc appetitum et omnem actum voluntatis posset Deus substrahere non 
aliquid tollendo, sed ad talem actum non influendo, ut dictum est. Unde 
sicut omnino non cognoscens non potest diligere et non peccat, quia nec 
diligit nec vult diligere, ita cognoscens, cum substrahitur a cognito | eff: 
cientia causalitatis actus diligendi, non potest diligere et ideo etiam non 
peccat quia nec diligit nec vult diligere. Non velle enim diligere, prout 
puram negationém importat, non est peccatum; sed non velle diligere 
quando diligi potest et debet, et velle non diligere sunt mala. 


QUAESTIO II. 


r 


Utrum Deus possit eumdem motum numero qui fuit reparare. 


4 


Post hoc quaerebatur utrum Deus possit cbtiden motum numero 
qui fuit reparare. Et arguebatur quod sic; quia non minoris potentiae est 
Deus respectu successivorum quam respectu permanentium. Sed Deus 
potest permanentia quae fuerunt, eadem numero reparare; ergo et cetera. 

Contra. Deus non potest facere quod praeteritum sit praesens, quia 
jam non esset praeteritum, nec quod pars motus praecedens sit cum poste- 
riori parte motus vel ni illam. Sed hoc contingeret, si eumdem motum 
numero repararet ; ergo * et cetera. 

Respondeo dicendum, quod Deus cuius potentia est infinita potest 
quicquid est possibile fieri. Possibile est autem fieri id quod enti univer- 
saliter non opponitur; hoc autem est quicquid contradictionem non importat. 
Ea ergo quorum reparatio secundum identitatem numeralem contradictionem 
implicat Deus non potest eadem numero reparare. Talia autem sunt omnia 
quorum esse consistit in fieri et successione, sive quorum esse non est 
totum simul, nec partes essentiales et quantitativas simul habere possunt, 
sed secundum ordinem et successionem durationis secundum prius et pos- 
terius. De numero autem talium est qu ; quare motum eumdem numero 
non potest reparare Deus. Quia enim * unitas talium in sua ratione includit 
durationis continuitatem, eorum interruptio repugnat unitati talium, et ideo 
cum, motu aliquo desinente, non possit habere continuitatem cum illo qui 

postea habet esse; quia interruptio facta est et ! intercidit tempus medium, 
propter quod non potest eodem tempore mensurari motus prius existens, 
et postea existens ; ideo oportet esse alium numero. Motus enim secundum 
numerum temporis et divisionem necessario dividitur et numeratur. Ergo 
una pars praecedens in motu non potest esse alia pars sequens in éodem 
motu, nec mensurari eadem parte temporis, licet ambaëe sint partes unius 
motus propter continuationem eorum inter se et sic men | surentur eodem 
témpore, continuo habente etiam plures partes continuas, sicut etiam nullum 
tempus praecedens potest esse unum cum tempore sequente, intercidente 
interruptione, sed oportet quod sint duo quaedam tempora numero diffe- 
rentia et distincta. Huius * autem ratio est quod * talia sic constituuntur 
ex suis partibus quod una existente alia non potest existere, quia omnes 
habent esse in continuo et successivo fieri. Unde sicut una existente non 
potest alia simul existere cum illa, ita etiam cum una praeterit et alia est 
in fieri, alia quae praeterit non potest eadem numero reparari, alioquin pars 
prior et posterior simul essent, et aliquid simul esset in diversis spatiis et 
temporibus, et simul diversis motibus numero moveretur. Quod sic patet : 
moveatur -aliquod corpus ab uno termino & ad alium terminum c per b 
medium. Si Deus posset hunc motum cum desierit reparare eumdem numero, 
ita etiam cum prima pars | ab a usque b desierit, posset illam reparare. 
Ponatur ergo quod repararet ‘ | statim cum desiit. Sed tunc mobile movetur 
abinc;ergo simul movebitur ab a in bet a bin c, et pars motus quae fuit 
in tempore praeterito esse habebit ° in spatio et in tempore posteriori: quae 
omnia sunt impossibilia, immo incompossibilia. 

Sed non sic contingit in permanentibus, quorum unitas non sic per se 
et directe includit unitatem continuitatis et continuitatem durationis, quorum 
scilicet esse non consistit in fieri, nec eorum partes constituunt ipsa secun- 
dum successionem, sed simul habent esse in ipsis in facto esse, et ideo 
talibus non repugnat quod secundum se tota et secundum quamlibet partem 
suam habeant esse in diversis temporibus, et ideo eis ° non repugnat quod 
postquam sunt corrupta, iterum eadem numero habeant esse, si sit qui sua ? 
potentia illa valeat reparare. 

Nunc autem quia talia naturaliter non producuntur in esse nisi per 
motum successivum secundum quem agentia naturalia producunt suos 
effectus, et ipse motus non potest idem numero reparari *, ideo ab agente 
naturali non possunt talia cum fuerint corrupta eadem numero reparari. 

Immo etiam nec a Deo agente possent per eumdem motum per quem pro- 
ducta fuerunt in esse reparari, quia nec illum motum posset Deus eumdem 
| numero reparare. Sed quia Deus potest agere sine causis mediis et D 
motu, ideo potest talia eadem numero reparare. 

Ad argumentum in oppositum est dicendum quod verum est quod non 
minus potens est Deus respectu successivorum quam respectu permanen- 
tium, quantum ad id quod natum est subici alicui potentiae. Sed entia 
successiva sic differunt a permanentibus quod eorum reparatio includit 
contradictionem et excludit omnem possibilitatem, et ideo nullius potentiae 
subesse potest. Sed non sic est de entibus permanentibus, ut dictum est. 
Ideo et cetera. 


QUAESTIO IL. 


Utrum Corpus Christi gloriosum quod est in caelo habet vere esse in altari 
sub speciebus panis. 


Deinde circa creaturas quaerebantur quaedam pertinentia ad naturam creatam a 
natura divina in unitate suppositi assumptam !, quaedam vero circa alias creaturas puras. 

Circa primum quaerebatur unum, videlicet utrum verum Corpus Christi gloriosum 
quod est in caelo hat eat vere esse in altari sub speciebus panis. Et arguebatur quod non, 
quia dicitur — de consecratione, distinctione secunda, capitulo : prima quidem, — quod cum 
dixisset Jesus illud Iohannis, sexto: nisi quis manducaverit meam carnem et biberit meum 
sanguinem non habebit vitam aeternam, quidam propter duritiam sermonis recesserunt 
et tunc Iesus alios instruens quomodo * hoc esset intelligendum dixit: Spiritus est qui 
vivificat, caro nihil prodest ; et ita spiritualiter intelligite quae ® locutus sum, non hoc 
corpus quod videtis manducaturi estis; sacramentum quod vobis commendavi spiritua- 
liter { intellectum vivificabit vos. Caro autem non prodest quicquam. Et infra ? : donec 
finiatur saeculum sursum est Dominus. Sed tamen etiam vobiscum est haec° veritas 
Dominus. Corpus enim in quo resurrexit in uno loco esse oportet, veritas autem eius 
ubique est diffusa. Ex istis videtur quod verum Corpus Christi non sit in altari quia, ut 
exponit Augustinus, verba Christi spiritualiter sic sunt intelligenda quod non illud Corpus 
quod videbatur sumitur in sacramento, prout etiam dicit in fine : verum Corpus Christi est 
in * uno solo loco, scilicet in caelo ; quare et cetera. Et etiam rubrica huius À capituli dicit : 
non carnaliter sed spiritualiter | Corpus Christi et sanguinem Christi debemus accipere. 

Contra. Non minus potens est virtus divina ad convertendum substantiam panis in 
substantiam corporis sui in caelo existentis quam ad pruducendum ex nihilo quamcumque 
creaturam. Ergo cum constet ipsum omnia produxisse” ex nihilo, potest etiam substantiam 
aliquam in corporis sui substantiam convertere. Unde dicitur eadem distinctione, capitulo: 
quia Corpus : sicut ad nutum praecipientis Domini repente ex nihilo substiterunt excelsa 


‘ assumpta V. — ? qualiter PC. — # quod VP. — 4 supernaturaliter C. — 5 ita PC, — 
®haec om. P. — * om. P. — 5 huiusmodi V. — * omnia produxisse] produxisse omnia PC, 


SEXTUM QUODLIBETUM, Q. III 113 


caelorum, ita pari potestate in substantiam corporis sui visibiles creaturas convertit, 
et cetera. 

Respondeo dicendum quod Corpus Christi | non figurative vel signative sive sicut 
in signo est in altari, sed vere et realiter, mediantibus dimensionibus panis, est in eodem 
loco in quo panis erat et adhuc esset substantia panis si dictis dimensionibus afficeretur 
sicut ante conversionem afficiebatur eisdem. 

Dupliciter enim potest aliquid ! habere esse in aliquo loco vere et realiter : uno modo 
per se et directe et immediate, et sic est aliquid in loco cum per dimensiones suas proprias 
quibus per se afficitur est in illo loco quo ipsum secundum huiusmodi dimensiones cir- 
cumscribitur et quibus huiusmodi locum occupat et replet; et sic Corpus Christi non potest 
esse nisi in uno loco et sic est modo in caelo. Nec potest hoc modo habere esse in alio 
loco nisi per eius motum localem quo ad locum alium transferatur, sicut etiam substantia 
panis ante eius conversionem est in loco determinato mediantibus dimensionibus suis 
quibus afficitur. 

Alio modo potest aliquid ? esse in loco realiter et vere per accidens et mediate sive 
per aliud. Sic est aliquid in | loco aliquo cum aliquid quod per suas dimensiones existens 
in aliquo loco convertitur in aliquid aliud quantum ad suam substantiam, dimensionibus 
per quäs conversum erat in loco remanentibus; et sic Corpus Christi sine sui mutatione, 
sed alterius in ipsum conversione, potest esse de novo in aliquo uno loco ubi prius non 
erat vel etiam simul in pluribus locis secundum quod plura in ipsum converti possunt, 
Cum ergo substantia panis quae vere est in loco vere etiam convertatur et transsubstan- 
tietur | in verum Corpus Christi, dictis dimensionibus in loco sicut prius remanentibus nec 
aliquid aliud afficientibus, et huiusmodi panis non adnihilatur, sed in illud quod verius est 
* et nobilius # transit et quodam modo conservatur, ipsum Corpus Christi sic in se quodam 
modo continens et conservans substantiam panis non adnihilatam, sed dicto modo in se 
transsubstantiatam et conversam, vere est ibi4 mediantibus dictis dimensionibus quae factae 
sunt iam ipsius corporis Christi, non quidem ipsum afficientes et ei inhaerentes, sed ipsum 
rationé eius quod afficiebant — quia sic 5 conversum est et ® factum id ipsum quod Corpus 
Christi — ad locum eumdem determinantes ad quem etiam id quod conversum est sic per 
ipsas prius secundum se solum antequam converteretur determinabatur, et nunc etiam 
illud in quod conversum est (quia, ut dictum est, non adnihilatur) per ipsum sic conversum 
sive ipsum conversum ut existens id ipsum quod est illud in quod est conversum adhuc 
determinatur. Unde quia substantia panis erat subiectum illarum dimensionum, erat ibi 
realiter et localiter eo quod ad locum illum mediantibus suis propriis dimensionibus com- 
parabatur; corpus vero Christi, quia illis dimensionibus non afficitur nec sunt eius per 
informationem et inhaerentiam, non potest ibi esse localiter. Sed quia ipsa substantia 
corporis Christi succedit ibi substantiae panis quae in Corpus Christi totaliter est con- 
versa et non est adnihilata, ideo est ibi realiter et vere quamdiu dictae dimensiones 
remanent sub eadem dispositione et habitudine qua ipsam * substantiam panis afficiebant 
et afficere potuissent. Quantum ad hoc ergo quod Corpus Christi comparatur ad locum 
talem, mediantibus dimensionibus alienis, pro tanto, quia illis non informatur nec afficitur 
nec illae sunt suae proprie et per se, id est, suam propriam naturam humanam naturaliter 

consequentes et sibi ratione huiusmodi suae naturae secundum se competentes secundum 
quas per se habet esse in loco et loco commensurari, dicitur ibi non esse localiter. Quantum 
ad hoc vero quod dimensionibus illis manentibus succedit verum Corpus Christi substantiae 
panis dicto modo in ipsum Corpus Christi vere et realiter conversae dicitur ibi esse non 
signative vel figurative, sed vere et realiter — | sacramentaliter tamen ! —; unde si sit aliqua 
hostia non | consecrata sed similis consecratae et ad consecrandum ordinata et disposita, 
Corpus Christi non diceretur esse ubi est talis hostia non solum localiter, sed nec vere nec 
realiter, sed solum signative ? sive ut in signo vel figura, sicut dicitur esse ubi est aliqua 
imago et similitudo corporis Christi. Sed dicitur vere et realiter esse ubi est hostia conse- 
crata, licet non localiter ; et ex hoc patet quod corruptione vel mutatione tali facta circa 
dictas dimensiones quod non possent esse dimensiones panis existentis, sicut substantia 
panis per illas non posset habere esse in loco localiter post talem corruptionem, quia in 
ipsa substantia panis non manerent, ita etiam facta conversione Corpus Christi per tales. 
dimensiones non poterit habere esse ubi ipsae sunt dicto modo sacramentaliter. 

Per praedicta patet responsio ad rationem in oppositum®, Nam cum Augustinus 
exponens Verba Christi dicit: non hoc Corpus quod videtis manducaturi estis, non intendit 
excludere veritatem corporis Christi, sed declarare quod non esset manducandum in hac 
specie qua ab eis videbatur. Unde dicit Magister, libro quarto sententiarum, distinctione 
decima, ubi tractat hanc materiam #: his verbis quae Augustinus exponit non negatur verum 
Corpus Christi esse in altari et a fidelibus manducari, sed his verbis instruimur quod ipsum 
Corpus non per partes discretum ÿ, sed integrum, nec visibile in forma humana, sed invisi- 
biliter sub specie panis et vini Corpus et sanguinem nobis traderet ; et sic intelligitur 
spiritualiter ‘, id est invisibiliter, quia non in forma humana | apparet, sed sub specie panis 
et vini operitur et in uno loco tantum est visibiliter secundum formam propriam humanam 
et tamen verum Corpus est ubique, scilicet ubi hoc sacramentum celebratur et panis 
consecratur. 


QUAESTIO IV. 


Utrum substantia creata possit esse immediatum principium 
alicuius sur actus. 


Deinde circa puras creaturas quaerebantur quaedam pertinentia ad 
naturam ? substantialem generaliter, quaedam vero pertinentia ad naturam 
accidentalem etiam generaliter, et quaedam pertinentia ad naturam sub- 
stantialem rationalem specialiter. Circa naturam substantialem in generali 
quaerebatur unum, scilicet utrum substantia aliqua creata possit esse imme- 
diatum principium alicuius sui actus vel suae operationis. Et arguitur quod 

sic, quia esse est actio sive actus qui immediate fluit ab essentia ! | sub- 
stantiae. Ergo talis operationis est ipsa substantia immediatum principium. 

Praeterea, vivere est quoddam esse; sed intelligere est quoddam vivere 
et intelligere est operatio intellectualis. Ergo et cetera. 

Contra. Posito sufficienti principio alicuius operationis ponitur illa 
operatio. Si ergo substantia aliqua, utpote anima, esset sufficiens principium 
suae operationis, utpote operationis quae est intelligere, semper esset in 
actu secundum talem operationem. Hoc autem est falsum. Ergo et cetera. 

Respondeo dicendum quod alicuius operationis principium potest esse 
aliquid dupliciter secundum quod duplex est potentia, scilicet in ratione 
activi et passivi. 

Si ergo quaeratur de principio activo respectu operationis vel actionis 
vel perfectionis alicuius, sic dicendum, prout alias (1) dixi, quod nulla sub- 
stantia creata est immediatum principium suae operationis vel actionis vel 
perfectionis. Nam huiusmodi operatio vel perfectio aut est transiens extra 
operantem et est subiective in alio transmutato ab hoc agente, aut est 
manens in operante subiective in ipso ut eius perfectio existens. 

De primo sic videtur. Nam quaedam sunt naturalia agentia sive mate- 
rialia. Haec autem non agunt immediate per suam substantiam, nam cum 
non attingunt immediate et per se ad nudam substantiam materiae trans- 
mutabilis ut secundum se aliquid est, sed secundum quod existit sub 
determinatis formis et dispositionibus, — quia ut sic solum est transmutabilis 
ab agente creato, et huiusmodi dispositiones entis praeexistentis in quod 
agit-agens naturale abiciuntur et contrariae inducuntur actione agentis, hoc 
autem non potest esse nisi agat etiam per aliquas dispositiones contrarias, 
— unde quia tale agens primo inducit formam accidentalem convenientem 
sibi inquantum etiam corrumpit contrariam disconvenientem, ideo etiam 
immediate agit per aliquam dispositionem accidentalem sive suae substantiae 
additam. Unde secundum Commentatorem, septimo * Metaphysicae : elementa 
nec agunt nec patiuntur nisi per qualitates, non per formas substantiales. 
Est tamen forma substantialis id in cuius virtute potentia activa accidentalis 
operatur, et sic non negatur, sicut aliqui videntur aliis imponere, substan- 
tiam | creatam esse potentiam activam. Non enim hoc negatur cum dicatur 
quod ipsa est potentia activa principalis et dispositio quae est accidens est 
| quasi instrumentalis. 

Hoc etiam patet in agentibus intellectualibus, scilicet anima et angelo. 
Nam cum non agunt aliquid extra se nisi modo artis et intellectu practico 
et sic per intellectum et voluntatem, constat autem quod ars sive actus 
intelligendi et volendi sunt aliquae dispositiones additae naturae intellec- 
tuali, etiam si potentiae animae et angeli non differunt * realiter ab ipsis, 
non nisi per aliquid ab eis differens efficiunt aliquid in rebus extra. 

Deinde quantum ad operationem vel actum sive perfectionem intra 
manentem, etiam * videtur dicendum quod substantia nullius talis actus 
per se ipsam sit principium activum. Nam, aut talis * actus est naturalis et 
inseparabilis, vel est adventitius et separabilis. Si primo modo, tunc sub- 
stantia non potest esse causa efficiens illius sic quod de non esse producat 
ipsum in esse, nam simul producitur talis actus in esse cum ipsa substantia 
et ideo ab eo a quo producta est ipsa substantia in esse, est etiam productus 
huiusmodi actus. Nam generans producens aliquam naturam dat ei etiam * 
et producit simul cum ea omnia accidentia eius propria sive inseparabilia, 
quia simul sunt et ab eodem generatio simpliciter substantiae et generatio 
secundum quid omnium suorum accidentium talium. 

Unde non videtur bene dictum quod generans aliquod ° compositum 
ad quod necessario consequuntur per se accidentia et proprietates quaedam, 
sic disponat illud quod quantum est de se sit in potentia accidentali ad 
suum accidens, ex parte materiae quidem sic disponens ipsam ut sit neces- 
sitas ad receptionemillius accidentis, et ex parte formae sic disponens ipsam 
ut sit necessitas ad illius accidentis productionem de potentia materiae. Ut 
generans ignem disponit materiam ignis ut sit necessitas ad su | scipiendum 
levitatem et caliditatem, et similiter formam ignis ut sit necessitas produ- 
cendi illam de sua materia et hoc totum procedit ex virtute agentis impressa 
igni et quoad materiam et quoad formam, ut pro tanto dicatur quod generans 
rem dat ei accidentia per se et operationem illi propriam. Sed hoc non 
videtur bene dictum; | non enim hic habent produci entia naturalia, sed 
prout iam dictum est, simul est generatio simpliciter et secundum quid et 
ab eodem. Sed ordine naturae una est prior altera; et sicut per primam 
educitur forma substantialis ab ipso principali agente de potentia nudae 
materiae, ita per secundam educitur accidens per se de toto composito 
ab eodem. Sicut enim ignis, ut dicit compositum ex forma substantiali et 
materia, per se generatur prima generatione, ita calidum et rarum tale, 
ut dicit compositum ex subiecto vel substantia in actu et accidente, per se 

generatur in secunda generatione. Et sicut nihil habet rationem agentis 
in prima generatione nisi agens quod generat ignem, ita nec in secunda. 
Sicut enim materia non potest considerari uno modo ut recipiens formam 
substantialem et alio modo ut agens, quia ipsa secundum se non est nisi 
recipiens eam ut actum ad quem per se est in potentia, ita etiam totum 
compositum ex materia et forma substantiali non potest considerari uno 
modo ut recipiens accidens et alio modo ut efficiens, quia totum est per se 
subiectum et totum ‘in potentia per se ? ad huiusmodi accidens. Sicut enim 
materia sola est quaedam potentia respectu actus substantialis, ita materia 
cum forma substantiali est quaedam potentia respectu formae accidentalis. 
Nec videtur bene dictum quod ignis generatus secundum esse substantiale 
a generante sit in potentia accidentali ad huiusmodi sua accidentia, cum 
id de cuius natura est quod simul est sub aliquo actu non sit in potentia 
neque essentiali neque accidentali ad illud. Nec etiam proprie dicitur esse 
in aliquo dispositio quae est necessitas ad aliquid respectu cuius iam realiter 
est in actu. Materia enim in fine transmutationis, cum tamen nondum est 
in actu sub forma, dicitur esse disposita dispositione quae est necessitas, 
sed cum est sub illa nullo modo; simul autem duratione materia est sub 
dispositione quae est necessitas ad inductionem formae substantialis primo 
et accidentium consequentium secundario ordine naturae. Accidens ergo 
connaturale praecipue et inseparabile non efficitur ab ipsa substantia cuius 
est, sed a | causa efficiente ipsam substantiam. 

Si autem sit adventitium et variabile, ita quod subiectum sit aliquando ÿ 
sub illo actu et aliquando non, cum unum et idem secundum rem non 
possit esse in potentia et | in actu respectu “ eiusdem, substantia existens 
in potentia ad aliquem actum secundum se non poterit se educere ad actum 
secundum illum actum. In hoc enim, ut frequenter dictum est, contra- 
dictoria implicantur secundum quod idem secundum idem esset in potentia 
et in actu. Et hoc idem satis patet in substantia simplici, scilicet quod in ea 
idem secundum idem esset in potentia et in actu respectu eiusdem. Item 
de substantia composita ex materia et forma. Nam per materiam non habet 
rationem agendi aliquid in seipsum nec etiam per formam substantialem 
habet rationem efficiendi accidentia vel in se ipso ° vel in materia vel in toto 
composito, quia ipsa forma substantialis cum materia est per se subiectum 
passivum et receptivum omnium actuum posteriorum. Unde non potest dici 
quod tale compositum ratione suae materiae sit passivum et receptivum 

alicuius accidentis, et ratione formae activum ; quia materia non est recep- 
tivum alicuius accidentis ut per se subiectum eius; sed per se subiectum 
eius est totum compositum quod est ? in actu per formam substantialem. 
Unde per hoc quod materia est susceptiva formae substantialis, est etiam 
susceptiva, mediante illa, formae accidentalis ; quare cum forma substantialis 
per se et secundum quod est in materia sit una cum materia receptivum 
accidentis, non potest dici activum respectu illius. Unde dicit Commentator 
super illud in principio quarti Metaphysicae : ens dicitur multis modis, tamen 
in omnibus dicitur ens quia attribuuntur uni primo enti, scilicet substantiae. 
Istae attributiones in unoquoque sunt diversae. Praedicamenta enim attri- 
buta sunt substantiae, non *quia est agens aut finis eorum, sed quia 
constituuntur per illam et est subiectum eorum *. Dicit etiam Philosophus, 
primo Physicorum, quod subiecta natura cum causa formae est omnium 
quae fiunt sicut mater. Igitur, cum anima sit quaedam substantia sive forma 
substantialis, ens in potentia ad operationes et actus cognoscendi et appe- 
tendi qui sunt intus manentes, ex praedictis patet quod ipsa per suam 
nudam substantiam huiusmodi 6perationes efficere vel elicere non potest, 
reducendo scilicet se de potentia ad actum secundum illas sine alio agente 
et movente. 

Deinde considerandum circa prin | cipium passivum vel receptivum 
operationum vel actuum sive perfectionum. Et est dicendum quod aliquid 
in genere substantiae est per se ipsum immediatum principium sui actus 
sive suae perfectionis substantialis, scilicet substantia prima “; alioquin 
esset processus in infinitum. Oportet etiam in genere substantiae aliquid 
esse secundum se | ipsum proximum principium suae perfectionis acci- 
dentalis, sive significetur per modum actus permanentis ut quantitas, 
albedo, vel habitus vel huiusmodi, sive per modum operationis quasi trans- 
euntis et in fieri, ut dealbari; alioquin etiam esset processus in infinitum. 
Sed circa illos actus vel perfectiones videtur distinguendum, quia quidam 
sunt connaturales et invariabiles, quidam autem adventitii et variabiles ac 
separabiles; et istorum quidam habent esse in actu completo et in facto 
esse secundum se et non in fieri vel quasi in fieri sic quod habent esse 
et conservari in subiecto per naturam subiecti et influentiam agentis uni- 
versalis absque praesentia agentis ° proximi, ut caliditas et f raritas et huius- 
modi in aliquo corpore; quaedam autem sunt qüorum esse non consistit 
nisi in fieri vel quasi in fieri quorum quidam sunt actus imperfecti et entis 


lens add. PC, — ? om. C. — 5 om. C. — ‘ prima] primae materiae PV. — 5 universalis 
— agentis] om. P. — 5 vel PC. 


SEXTUM QUODLIBETUM, Q. IV 119 


imperfecti secundum quod huiusmodi, ut sunt omnes mutationes secundum 
formas accidentales de tertia specie qualitatis, quorum esse dependet ! ex 
praesentia agentis subiectum secundum tales dispositiones transmutantis; 
quidam autem sunt actus completi ? et perfecti et entis perfecti quorum 
esse consistit tamen quasi in fieri in quantum dependent continue ex con- 
tinua praesentia proximi agentis, sicut patet de esse luminis vel intentionis 
coloris in medio, et simile est de actibus animae qui sunt videre, intelligere, 
et cetera. De talibus autem dicit Augustinus, octavo super Genesim, capitulo 
vigesimo sexto : aer praesente lumine non factus est lucidus, sed fit lucidus, 
quia si factus esset non autem fieret, absente lumine, lucidus maneret, 
Huiusmodi autem entia dicuntur habere esse quasi in fieri, non quia in esse 
| eorum sit successio sicut in motu et huiusmodi, sed quia sic dependent 
in esse suo ab obiecti et agentis praesentialitate, sicut entia vere successiva. 
Cum ergo sicut est ordo in formis substantialibus respectu materiae, scilicet 
quod materia non est immediate in potentia ad quamlibet formam, ut scilicet 
eodem modo sit transmutabilis ad quamlibet formam sed ordine quodam, 
(ita quod secundum ponentes gradus in formis primo etiam sunt in materia 
quaedam formae ingenerabiles ut forma substantialitatis et corporeitatis 
| vel huiusmodi, et superveniunt aliae transmutabiles circa eam ordine 
quodam ; secundum alios autem licet in materia numquam sit nisi una 
forma * substantialis, tamen est talis gradus in formis quod est dare primam 
et ultimam; nam formae elementorum sunt primae “ in processu genera- 
tionis et ultimae in resolutione corruptionis finalis et formae animalium sunt 
ultimae in processu generationis ; unde quia non quidlibet immediate fit ex 
quolibet, ultima forma adveniens materiae praesupponit in materia formas 
alias praeextitisse  licet non maneat ° simul cum illis), — ita videtur esse ordo 
in accidentibus respectu substantiae subiectae, Nam substantia quae secun- 
dum se est in potentia ad aliqua accidentia videtur ordine naturae esse 
prius in potentia ad accidentia propria et inseparabilia quam ad communia 
et separabilia sive variabilia et praecipue respectu accidentium quae habent 
esse in fieri vel quasi in fieri. Non enim potest substantia materialis esse 
immediatum subiectum alicuius transmutationis, nisi sit in actu secundum 
aliquod accidens aliquo modo fixum; nec potest substantia aliqua illuminari 
vel immutari intentionaliter nisi etiam habeat aliquod accidens fixum ut 
diaphaneitatem vel huiusmodi, mediante quo huiusmodi accidentia susci- 
piat. Unde cum plura accidentia possunt esse simul in uno subiecto, sicut 

ponentes plures formas substantiales in eodem ponunt quod in materia 
non recipitur aliqua forma secundum quam ipsa materia sit transmutabilis 
quin praesupponatur aliqua alia quasi inseparabilis sive ut magis materialis 
respectu alterius, ita videtur debere poni in accidentibus quod ubi ponitur 
circa substantiam aliquis actus accidentalis dicto modo variabilis et prae- 
cipue habens esse quasi in fieri, debet poni aliquod accidens aliud per- 
manens, quasi materialis dispositio ad talem actum. Quamvis enim secundum 
negantes gradus formarum non sit aliqua forma ‘substantialis invariabiliter ? 
in materia mediante qua aliae formae substantiales variabiles circa eam 
recipiantur in ipsa, hoc autem ponitur in genere formarum accidentalium 
respectu substantiae in qua nata sunt esse accidentia ?; hoc est quia materia 
cum sit de se in pura potentia nullum actum sibi determi | nat, quia “ pura 
potentia secundum se perfectibilis est quocumque ac | tu indifferenter. 
Determinatum enim ad aliquid oportet aliquam actualitatem habere per 
quam determinet unam rem sibi magis quam aliam. Et ideo, sicut alias fuit 
determinatum, nulla forma potest invariabiliter esse in materia prima quae 
dicitur hyle secundum cursum naturae. Unde si in caelo sit vere et proprie 
materia, et praecipue eadem materia quae est in elementis, caelum est cor- 
ruptibile per naturam. Sed subiectum accidentis est in actu, et ideo s1 est in 
potentia ad accidentia, videtur ex natura sua aliqua sibi secundum suam 
speciem convenientia determinare. 

Secundum praedicta est dicendum quod substantia secundum seipsam 
bene est principium passivum alicuius sui actus sive perfectionis, non 
quidem quae sit operatio in fieri vel quasi in fieri existens, sed quae sit 
accidens aliquod fixum et manens, et praecipue proprium et inseparabile 
et ipsam secundum rationem suae speciei consequens. Sed respectu poste- 
riorum accidentium et praecipue eorum quae dicto modo habent esse quasi 
in fieri non est per se immediatum principium etiam passivum. 

Et secundum hoc videtur quod operationes animae quae sunt cognoscere 
et appetere non insunt animae nisi mediantibus aliquibus proprietatibus 
prioribus ipsam animam fixe et naturaliter perficientibus quae dicuntur 
potentiae animae. Propter quod videtur quod potentiae animae dicant rem 
additam ipsi substantiae animae, non quidem | relationem vel respectum 
solum *, tum quia respectus sive relatio non est principium activum vel 
passivum sive ratio agendi vel patiendi, sed magis consequitur rem abso- 
lutam cui hoc convenit, tum quia in creaturis nihil advenit substantiae in 
actu per formam substantialem ut res alia quae f non sit accidens. 

Relatio ergo realis ut res alia ab essentia ! animae non potest advenire 
vel inesse ipsi substantiae animae, nisi sit accidens. Sed nulla relatio potest 
esse accidens nisi fundetur in aliquo accidente absoluto a quo originaliter 
habet suam realitatem. Propter quod, ut dicit Simplicius super praedicamenta, 
in capitulo de relatione : si praeordinentur quae in ordine subiectorum 
praeexistunt his quae ut accidentia superveniunt, palam quod non solum 
quantum, sed etiam quale praecedit ad aliquid. Nihil ergo potest esse vere 
relativum ? ad genus relationis quae constituit unum praedicamentum inter 
alia praedicamenta accidentium, quin fundetur | in aliquo accidente abso- cod. P 
luto, quod est quantitas vel qualitas. ; ses 

Ex quo patet quod non videtur valere instantia quae datur contra hanc 
positionem de relationibus realibus, quae sunt accidentia variabilia circa 
substantiam et minimam * entitatem habentia, et tamen fundantur immediate 
in substantia, ut relatio identitatis et diversitatis inter duas substantias, 
etiam “ si in eis non sit aliquod accidens absolutum. Haec enim instantia 
falsum supponere videtur. Unum enim in qualitate facit similitudinem quae 
est de genere accidentis; unum vero in substantia facit relationem iden- 
titatis quae non est in genere accidentis, nec dicit rem aliquam additam ; 
sed videtur dicendum quod identitas quae causatur ex uno in substantia 
non potest poni relatio realis, et hoc videtur esse intentio Aristotelis in 
praedicamentis quod * nulla substantia sit ad aliquid, et etiam Simplicius 
in fine capituli de relatione : in substantia secundum se non est relatio, sed 
omnis relatio quae est in substantia inest ei per aliquod accidens inhaerens. 
Est ergo identitas relatio rationis de identitate secundum numerum. Hoc 
satis est manifestum. Similiter etiam cum communitas speciei et generis in 
qua fundatur identitas secundum genus et speciem sit a ratione ® et ens 
rationis, quia res nulla communis est pluribus distinctis et diversis, oportet 
quod talis identitas est relatio secundum rationem ?. Praedicta autem positio 
concordat his (1) qui dicunt potentias animae differre realiter a substantia 
animae, hac ratione quod potentia et actus ad idem genus referuntur. Quia 
ergo operatio animae non est in genere substantiae, et potentiam respectu 
huiusmodi operationis oportet non esse in genere substantiae. Non enim 
intelligunt, sicut aliqui arguunt contra ipsos, quod nullum accidens imme- 

diate possit incsse substantiae, sed quod tale accidens non inest subiecto 
immediate quod intelligitur * nomine operationis, cuius esse est sic? varia- 
bile et dependens et quasi in fieri existens. Cum argui | tur de esse respectu 
essentiae dicendum est quod licet esse illud quod dicit dicat per modum 
actus fluentis, essentia vero per modum substantiae quiescentis, tamen ista 
duo unam et eamdem rem * simpliciter dicunt. Et sic non est verum quod 
esse dicat aliquem actum realiter differentem ab ipsa et cuius | ipsa essentia 
sit principium. Item cum dicitur * secundum Augustinum, nono de trinitate, 
quod intelligere et diligere sunt quaedam vivere sive quaedam vitae, quare 
oportet quod subiectum istorum immediatum sit vivens, scilicet anima — 
nullum enim accidens potest esse quid vivens et cetera, — est dicendum quod 
sicut distinguimus de esse primo et secundo, ita et de vivere. Primus actus 
vitae est viventis per se quod est substantia Ÿ animae separatae vel sub- 
stantia composita per animam tamen, secundus est substantiae mediante 
sua proprietate. Immo omnia accidentia sunt esse quaedam et sunt entis 
per se quod est substantia, cuius est esse simpliciter, et ista accidentia sunt 
principia quarumdam actionum quae etiam sunt esse quaedam et sunt ipsius 
substantiae ut principalis agentis, aliorum autem ut rationum agendi. Cali- 

quoddam eius, sed non substantiale, et ideo licet esse substantiae sit, non 
est tamen eius ” secundum se, sed secundum quod calida, et ita de calefacere 
intelligendum est. Et sic licet intelligere sit vivere et esse quoddam, non est 
tamen | esse nec vivere substantiale animae, cum anima manente hoc circa 
ipsam varietur ; et ideo licet sit actus animae cuius est vivere principaliter, 
illud tamen non est  eius nisi mediante sua aliqua ? proprietate. 


QUAESTIO V. 


Utrum aliquod accidens unum numero possit esse 
in duobus naturis. 


Deinde circa naturam accidentalem in generali quaerebatur unum, 
scilicet utrum aliquod accidens unum numero possit esse in duobus sub- 

stantiis ! Et arguebatur quod sic: quia una et eadem cicatrix fuit in cor- 


pore Petri vivo et mortuo, ut manifestum fuit ad sensum, et tamen corpus 


Petri vivum et mortuum fuit aliud et aliud secundum substantiam. Ergo 
et cetera. 

Contra : secundum Philosophum, septimo Metaphysicae, accidens non 
est ens nisi quia est entis scilicet simpliciter quod est substantia. Ergo secun- 
dum numerationem huius entis simpliciter, scilicet substantiae, oportet 
accidens numerari; ergo et cetera. 

Respondeo dicendum quod sicut plura accidentia eiusdem speciei 
non possunt esse simul in eodem subiecto, ita etiam unum accidens, 
nullo agente, potest esse simul in duobus subiectis. Accidentia enim quae 
secundum se nullam habent distinctionem, ex esse in eodem subiecto 
distinctionem non consequuntur, sed unitatem; unde sicut duo puncta 
non possunt | esse simul in eodem subiecto sed fiunt * unus * punctus, 
nec duae lineae, ita nec duae albedines. Sicut enim duas qualitates dis- 
paratas, scilicet album et dulce, possibile est esse simul in eodem sub- 
iecto, non autem duas contrarias distinctas manentes, immo necessario 
miscerentur # et facerent unum medium, quamvis secundum se essentialiter 
abinvicem distinguantur ; ita etiam duas qualitates eiusdem speciei sub 
dualitate manentes impossibile est simul esse, sed oportet quod facerent 
unam magis vel minus intensam, quia, cum non habeant unde secundum 
se formaliter distinguantur abinvicem, oportet quod distinguantur per 
diversitatem subiectorum ; vel sic quod sine subiectis, virtute divina, secun- 
dum rationem indivisibilitatis, si hoc possibile sit, quaelibet secundum 
se in esse conservetur et tunc etiam ° si sic virtute divina coniungerentur 
quod una esset in alia vel ambae simul in alio indivisibili, oporteret quod 
in unum cederent et suas distinctiones amitterent, ut duo puncta vel duae 
albedines si possibile est divina virtute conservari eas in esse sine dimen- 
sione, et postea divina virtute coniungerentur, non manerent distinctae. 
Et hoc patet per eos qui ponunt habitus augeri.vel intendi per additionem 
eiusdem secundum speciem. Si enim possibilis ® est talis additio, manifestum 
est quod non potest intelligi nisi sic quod additum cum eo cui additur 
fiat unum numero, sed intensius. Impossibile est ergo quod duo accidentia 
quae sunt eiusdem rationis et speciei fiant unum subiecto et quod duo 
maneant et distincta. Cum enim talia plura secundum unam rationem 
habeant esse in subiecto ratione unius potentiae et non habent perficere 

unum ! ordine aliquo neque situs neque naturae, talia duo ambo simul non 
possunt esse in eodem subiecto quin sint unum. 

Nec est instantia quod corpus glorificatum potest esse simul cum non 
glorificato, quia duo corpora sic simul existentia non habent eumdem modum 
essendi in loco in quo dicuntur simul esse, quia unum est ibi per se et 
localiter ut commensuratur illi et ipsum occupat; aliud autem non sic, sed 
solum in eodem loco est cum alio corpore | in quantum dimensiones suae 
positae sunt | vel signatae * iuxta dimensiones alterius, non inquantum sunt 
occupantes locum et aliis resistentes ; unde nec unum est in alio ÿ ut in 
subiecto nec ambo sunt in tertio ut in subiecto, sed sunt simul in uno loco, 
sicut etiam angelus non habens dimensiones est simul in eodem loco cum 
corpore assumpto. Unum enim corpus quantum existens in loco localiter 
utitur suis dimensionibus, sed non aliud; et ideo simul possunt esse in 
eodem loco. Sed duo accidentia, si ponantur simul in eodem subiecto, 
eumdem modum essendi habent; quare non possunt plura esse simul in 
eodem subiecto. 

Similiter “ est dicendum quod-unum accidens numero non potest aliquo 
agente esse simul in duobus subiectis; | nam sicut unitas subiecti necessario 
excludit distinctionem accidentium secundum numerum nisi etiam illa dis- 
tincta sint secundum speciem, ita diversitas subiectorum necessario excludit 
unitatem numeralem et facit necessario distinctionem secundum numerum 
eorum quae insunt ipsis, etiam si specie non differunt. 

Nec obstat quod duo corpora sint * simul in uno loco, locus autem non 
sit in locato sicut in subiecto, cum ex adiacentia loci ad locatum derelinquit 
quoddam accidens quod dicitur ubi. Ex quo videtur quod unum accidens 


potest esse in diversis subiectis, quia ubi est in locato. Sed hoc non valet. 


Nam cum unum istorum corporum tantum sit in loco proprie localiter, ut 
dictum est, ideo ubi derelictum ex tali adiacentia loci ad talia corpora est 
unum numero et non est nisi in illo corpore quod per se et localiter est in 
loco subiective. Non sic autem est in alio quod non est in loco localiter, quia 
secundum illum modum quo ibi est, potest maius corpus esse in minori, 
quod non esset si ibi esset localiter ; et ideo illud ubi non est in eo; immo 
nec in aliquibus duobus potest esse, sicut nec aliquod accidens et hoc simul. 

Ex quo patet, licet incidentaliter, quod non potest fieri quod unum 
corpus numero simul sit in duobus locis per se et localiter, id est, non 
sacramentaliter nec conversione eius in aliud nec conversione alterius in 
ipsum; nam cum illud quod est in loco localiter habeat unum accidens 

quod est ubi derelictum ex adiacentia partium corporis in loco (nam licet 

| locus in locato non sit subiective, ubi tamen est in ipso) non possunt 
autem duo accidentia eiusdem speciei esse simul in eodem subiecto ; unde 
nec [simul] potest aliqua determinata quantitas alicuius corporis commen- 
surari simul pluribus quantitatibus locorum diversorum. Ideo unum. corpus 
non potest esse localiter ‘in pluribus locis simul ?, 

Sed dubium est utrum unum numero accidens * successive possit esse 
in duobus subiectis. Etenim de accidentibus quae nullo modo esse possunt 
sine subiecto oportet ponere quod non. Quia, deficientibus subiectis et ipsis 
in subiecto non existentibus, necesse est ipsa deficere. Unde talia perimi 
possunt, sed transferri nullo modo. Unde si albedo non potest esse sine 
superficie, tunc eadem albedo quae est in uno corpore non potest * habere 
esse in alio corpore in quo eadem superficies non esset. Sed accidentia 
quae, quocumque agente, possunt habere esse sine subiecto, possunt virtute 
ilius agentis habere esse in diversis subiectis successive; verbi gratia : 
supponimus quod in sacramento altaris remaneat quantitas cum aliis acci- 
dentibus per se sine subiecto, sed supponitur etiam quod postquam desi- 
erint 5 esse sine subiecto, scilicet % sine substantia panis in qua prius erant, 
posset virtute divina creari ibi aliqua substantia, puta panis consimilis et 
illis accidentibus afficeretur substantia talis sicut substantia praeexistens 
afficiebatur eisdem ; et sic unum accidens numero posset esse in pluribus 
subiectis successive. Nam ex numeratione talium subiectorum tale accidens 
non numeraretur, sed seipso est unum numero, ut patet praecipue de 
quantitate. Sed utrum naturaliter sive virtute naturalium principiorum vel 
agentium hoc fieri possit, de aliquibus accidentibus est dubium ; et [quia] 
inter alia accidentia hoc magis ? videtur de quantitate et de accidentibus 
quae per se in ipsa fundantur ‘, ut de figura et huiusmodi, et de quibusdam 
qualitatibus symbolis et communibus generato et corrupto. : 

Ideo ad huius intellectum est consi | derandum quid est subiectum acci- 
dentis ; nam si nuda substantia materiae possit esse per se et primo subiectum 
alicuius accidentis, utpote quantitatis, licet numquam sit ei subiecta nisi 
simul cum est subiecta ali | cui formae substantiali, sicut nec ipsa materia 
aliquando habet esse sine forma substantiali, saltem virtute agentis naturalis, 
et pro tanto diceretur quantitas immediate inesse materiae, quia totum 
compositum ex materia et forma substantiali per se extenditur extensione 
quantitatis, ita tamen quod forma non advenit nisi materiae iam extensae, 


1 simul add. PC. — ? om. PC. — # numero accidens] accidens numero PC. — # posset 
PC. — : desierunt PC. — ? sed C, — ‘ hoc magis] magis hoc P. — 5 fundatur C. — ? osten- 
sione P. 


cod. P 
fol. 39 Ra 


cod. C: 
fol. 18 Va 


cod. P 
fol. 39 Rb 


cod. V 
fol. 76 Rb 


cod. P 
fol. 39 Va 


126 | MAGISTRI GODEFRIDI DE FONTIBUS 


extensione cuius extenditur; quia de potentia materiae extensae educitur 
tunc. 

Sicut una | et eadem essentia materiae est successive sub diversis 
formis substantialibus, ita eadem quantitas numero haberet esse successive 
in duobus subiectis non solum numero sed specie differentibus. Poneretur 
tamen illa una quantitas habere diversas terminationes secundum diversi- 
tatem formarum substantialium ; et ipsa sub ratione indeterminationis et 
indeterminati haberet esse una numero in diversis subiectis dicto modo. 

Sed hoc non potest stare, quia nullum accidens primo et immediate, 
ut scilicet prima perfectio, ordine naturae potest perficere materiam sive 
inesse materiae ; nam cum materia sit potentia in genere substantiae, id 
quo primo perfcitur est actus sive forma in genere substantiae, nec habet 
ordinem ad aliquod accidens nisi mediante aliquo actu et forma substantiali. 
Propter ‘ quod dicitur quod ens in pura potentia est subiectum formaëe 
substantialis et transmutationis ad eam quae dicitur generatio simpliciter 
et proprie. Dicitur autem substantia iam ens in actu per formam substan- 
tialem, quod est esse in actu simpliciter et in potentia secundum quid, esse 
subiectum cuiuslibet formae accidentalis et transmutationis ad eam quae 
dicitur generatio secundum quid, quia est transmutatio ad esse secundum 
quid sive ad formam quae non dat esse simpliciter sed esse secundum quid. 
Dicitur enim talis transmutatio esse a subiecto in subiectum, quia ab ente 
in actu secundum formam substantialem ad tale ens in actu variatum solum 
secundum quid sive secundum formam accidentalem quam semper praecedit 
in materia saltem ordine naturae forma substantialis qua subiectum est in 
actu simpliciter. Unde nec sic potuit intelligere Commentator quantitatem 
sive dimensionem ? quamcumque sive terminatam sive indeterminatam prae- 
cedentem formam substantialem in materia. Unde secundum hunc modum 
non potest poni idem accidens numero esse in diversis substantiis | vel 
subiectis. 

Unde dicunt ali, ut videtur probabilius, quod quantitas quae non deter- 
minat sibi aliquam formam substantialem materialem, quia nec aliqua forma 
substantialis potest esse sine ea, et quaedam alia Ÿ accidentia quae dicuntur 
symbola quae etiam non determinant sibi { quasdam formas, immo quaedam 
formae substantiales specie differentes sine talibus accidentibus esse non 
habent, ut forma aeris et aquae sine humiditate, quaedam etiam si specie 
differant et sine aliquibus talibus accidentibus esse possunt, tamen etiam 
possunt esse sub eis, ut forma diversorum lignorum vel lapidum potest esse 

et non esse sine albedine vel nigredine; de omnibus talibus dicunt quod 
unum accidens numero potest esse in diversis substantiis vel subiectis 
specie differentibus. Et hoc sic ostendunt ; nam cum talia accidentia non 
determinant sibi aliquam talium formarum sive substantiarum compositarum, 
quaecumque ‘ talium formarum * substantialium quantum est de se nata est 
esse subiectum cuiuslibet talis accidentis secundum se, licet non secundum 
eamdem determinationem quam necesse est variari secundum condicionem 
formarum substantialium. Unde omnes tales substantiae secundum se con- 
sideratae sunt talibus accidentibus indifferenter * quasi pro uno subiecto 

Et si materia posset esse simul sub huiusmodi diversis formis substan- 
tialibus, unum tale accidens numero quantum est de se et absolute posset 
esse in talibus diversis subiectis simul, licet non posset propter diversitatem 
terminationum quas non posset simul “ habere secundum huiusmodi diversas 
formas. Cum ergo materia quando transmutatur de una forma ad aliam 
numquam sit sine altera formarum substantialium quarum quaelibet cum 
materia est subiectum huiusmodi ° accidentis, videtur quod successive unum 
accidens possit esse in huiusmodi duobus subiectis ; et hoc modo dicitur 
quod eadem quantitas dimensiva indeterminata est in generato et corrupto 
et manet ingenerabilis et incorruptibilis et est ut 5 aliquid imperfectum 
secundum se perfectibile secundum diversas terminatio | nes. Ens in seipso? 
in potentia ad diversas terminationes dimensivas, sicut materia prima ex 
se est in potentia® ad diversas terminationes substantiales et huiusmodi 
quantitatem in omni motu et transmutatione naturali ad quamcumque for- 
mam oportet supponi in materia, ut videtur dicere et probare Commentator 
in tractatu de Substantia orbis, et non solum contingit quantitatem eamdem 
sic esse terminatam et indeterminatam et per diversas terminationes esse 
in diversis | subiectis, sed etiam qualitatem; unde secundum hoc etiam 
qualitates symbolae secundum esse et gradum interminatum inter magis 
et minus manent | eaedem in generato et corrupto, sed solum variantur 
secundum gradus terminationis sub diversis formis substantialibus. 

Sed illud non videtur verum, quia licet ex praedictis bene sequitur 
quod talia accidentia quantum est de se possint ? esse in pluribus talibus 
pro tanto quia nullum eorum sibi determinant, et ideo etiam in tali trans- 
mutatione per se non corrumpuntur, ut patet de humiditate in aere et aqua, 
sicut contraria accidentia, ut patet de caliditate et frigiditate in aqua et in 

aere, tamen cum non sint in materia nisi mediante forma substantiali, sicut 
universaliter corrupta forma substantiali oportet talia universaliter cor- 
rumpi, ita corrupta hac forma substantiali oportet corrumpi hoc accidens 
quod est in ipsa; quia non solum ex esse talis formae habet esse termi- 
natum, sed esse simpliciter, quia non differunt realiter talis forma * et sua 
terminatio. Unde sicut quia tale accidens secundum se et secundum rationem 
indeterminationis non determinat sibi aliquam formam substantialem, et ideo 
praeter quamlibet sigillatim esse potest, quia cum non est in una potest 
esse in alia, quia tamen ut sic determinat sibi formam substantialem in 
communi per quam habet suum esse etiam tale et indeterminatum, ideo 
non potest habere esse praeter omnem talem formam; ita etiam hoc accidens 
determinatum non solum ratione suae determinationis determinat sibi hanc 
formam secundum quam sic determinatur, sed in ratione suae entitatis sin- 
gularis, scilicet ut hoc accidens in genere entis eam sic determinat quod 
non habet hoc suum esse nisi ex esse huiusmodi formae substantialis. Ideo 
illa forma substantiali corrupta secundum suum esse oportet etiam corrumpi 
huiusmodi accidens secundum suum inesse. Sicut enim a forma substantiali 


. simpliciter non solum est indeterminatio quantitatis indeterminatae, sed 


ipsum esse vel entitas talis quantitatis, et ideo, omni forma corrupta, omnino 
corrumpitur; ita etiam ab hac forma singulari substantiali non solum est 
haec determinatio huiusmodi quantitatis determinatae, sed ipsum esse huius- 
modi quantitatis ? et sua entitas secundum id quod est, immo quicquid enti- 
tatis est in ipso composito ; et ideo hac forma substantiali A: oportet 
eam secundum id quod est corrumpi. Corrupto enim eo quod est prius 
natura oportet corrumpi quod est posterius, licet non per se, sed corruptione 
ipsius prioris ; et ideo quia haec forma substantialis prius inest materiae 
quam hoc accidens reale | designatum, non potest corrumpi realitas formae 
substantialis nisi corrumpatur realitas formae accidentalis. 100 

Qui ergo supponunt quod in generatione fiat resolutio usque ad mate- 
riam primam, sic scilicet quod nihil pertinens ad formam substantialem quod 
fuit in corrupto manet in generato, habent supponere quod etiam nihil 
pertinens ad formam quamcumque accidentalem manet idem secundum 
rem ; generationem enim simpliciter et secundum substantiam semper 
concomitatur * generatio secundum quid quae est secundum formam 
accidentalem ; et generans per se substantiam generat vel causat ex con- 
sequenti omnia accidentia illam concomitantia et corrumpens per se sub- 


1 talis forma] forma talis C. — * determinatae — quantitatis] om. P. — 8 concom- 
municatur, 


SEXTUM QUODLIBETUM, Q. V 120 


stantiam realiter corrumpit omnia accidentia illam consequentia, et hoc 
propter corruptionem ipsius substantiae. Quaedam enim per se corrum- 
puntur, ut contraria, quae nec eadem specie nec eadem ! numero ? possunt 
manere in generato propter diversitatem formarum secundum speciem 
et naturam; quaedam autem sic per accidens quod corruptione subiecti 
[quae] eadem secundum speciem possunt manere propter communicationem 
naturarum et formarum substantialium respectu accidentium talium, sed 
non possunt manere eadem numero propter variationem istarum formarum 
secundum esse et non esse, ut dictum est. 

Cum ergo dicunt aliqui (1) quod quaedam accidentia sunt quae sunt in 
composito ratione formae, quaedam autem ratione materiae; illa autem quae 
insunt composito *ratione formae eadem manere non possunt, quia non 
manet eadem forma, sed ea quae ratione materiae insunt eadem manere 
possunt *, quia manet eadem materia; unde res corrupta et generata non 
sunt aliud et aliud subiectum respectu eorum quae insunt ratione materiae ; 
et ideo accidens quod sequitur materiam existens unum et idem in re cor- 
rupta et generata non est in duobus subiectis ut duo sunt et ut differunt, 
sed ut unum sunt et ut conveniunt ; — hoc non valet, quia hoc universaliter 
convenit omni accidenti materiali per se | quod eius subiectum per se et ° 
immediatum est ° compositum | ex materia et forma substantiali. Unde omne 
accidens per se convenit composito sic quod non potest aliquod accidens 
respicere solam materiam ut per se subiectum eius. 

Sed accidentium quae sic sunt per se in toto composito quaedam 
dicuntur inesse ratione formae, quaedam ratione materiae, non sic quod 
quaedam sint in materia primo et per se et ex consequenti in composito 
vel in forma in quantum etiam est in materia; alia vero sint ? | in forma 
primo et per se et ex consequenti in materia in quantum in illa est forma; 
sed sic quod quaedam accidentia dicuntur inesse composito ratione formae 
vel consequi formam, quia ex ratione propria formae compositum est deter- 
minatum ad talia accidentia, ut scilicet illud in quo est talis forma substan- 
tialis sit  determinate sub talibus accidentibus et non sub aliis ; quaedam 
autem dicuntur in esse composito ratione materiae vel consequi materiam 
quia sicut materia secundum se non determinat sibi formam aliquam sub- 

stantialem nec aliquam accidentalem immediate, sed mediante quadam forma 
substantiali determinat sibi quaedam accidentia, et ideo illa non dicuntur 
consequi materiam sed formam. 

Ita etiam sunt quaedam accidentia quae sicut materia secundum se non 
determinat, ita etiam nec illa determinat mediantibus quibusdam formis 
substantialibus, sed existens sub formis substantialibus diversis secundum 
speciem potest esse mediantibus illis sub eisdem accidentibus secundum 
speciem * differentibus tantum numero, et ideo illa non dicuntur consequi 
formam, scilicet hanc vel hanc determinate, sed * materiam, quia cum insunt 
alicui composito ex materia et forma secundum aliquam speciem deter- 
minatam in quantum tale compositum adhuc est in potentia ratione materiae 
ut ex eo fiat aliud compositum secundum aliam formam specificam et illi 
alteri composito nata sunt inesse eadem accidentia secundum speciem ; 
ideo quia in materialibus omnis potentialitas ex materia oritur, sicut ex 
potentialitate materiae est quod ipsa ens una secundum rem non determinat 
sibi hanc formam substantialem vel illam, ita etiam, quia existens sub una 
forma tali, ipsum totum compositum ex materia et forma tali non determinat 
sibi tale accidens sic quin idem accidens secundum speciem possit esse in 
composito ex eadem materia et alia forma. Hoc autem quod ex uno com- 
posito potest fieri alilud compositum contingit ex potentialitate materiae. 
Pro tanto dicuntur talia accidentia inesse ratione materiae, quia sicut 
materia ratione suae indeterminationis secundum se potest transitum facere 
de una forma substantiali ad aliam, ita etiam existens sub una forma sub- 
stantiali cum aliquo tali accidente potest transitum facere ad aliam formam 
substantialem manente eodem accidente secundum speciem, sicut et ipsa 
manet eadem secundum rem, sicut etiam compositum unum et idem secun- 
dum materiam potest variari secundum diversa accidentia specie, scilicet 
secundum album et nigrum, quae dicuntur consequi materiam et non formam, 
quia ipsum totum compositum ut est sub uno tali accidente | manens unum 
et idem non solum secundum speciem sed etiam secundum materiam, est 
in potentia ad contrarium accidens. 

Nec est dicendum quod tale accidens dicatur consequi materiam° modo 
praedicto, sed sic quia consequitur compositum ratione potentialitatis et 
indifferentiae quae est in eo principaliter ratione potentialitatis et indiffe- 
rentiae materiae. Unde quia talis forma non sic determinat materiam quod 
materia existens sub tali forma substantiali non possit esse sub contrario 
accidente, ideo tale accidens dicitur convenire tali composito non ratione 

formae, sed ratione materiae. Similiter etiam est dicendum de accidentibus 
symbolis ; quia etiam ? ibi forma substantialis non sic determinat materiam 
ad tale accidens quod materia non possit esse sub eodem accidente secun- 
dum speciem etiamsi ? non sit sub eadem forma secundum speciem ; ideo 
tale accidens dicitur convenire tali composito non ratione formae, sed ratione 
materiae ; sicut cum * conceditur quod accidentia quae conveniunt ratione 
formae non insunt tamquam per se in subiecto nisi composito ex materia 
et tali forma secundum speciem sic determinata; et ideo illo composito 
corrupto et alio ex illo regenerato corrumpuntur etiam per se talia accidentia 
propter contrarietatem ad aliud compositum, non solum propter corrup- 
tionem subiecti. Ita | etiam accidentia quae insunt ratione materiae non sunt 
tanquam in subiecto per se‘ nisi in composito ex materia et tali vel tali 
forma, discurrendo per omnes formas mediantibus quibus possunt inesse ; 
et secundum hoc etiam verum est quod, quia compositum ex pluribus talibus 
formis est quasi pro uno subiecto alicui uni tali accidenti secundum speciem, 
non oportet quod corrupto aliquo tali subiecto secundum formam substan- 
tialem corrumpatur tale accidens secundum speciem, quia regeneratum ex 
corrupto potest esse talis speciei cui convenit tale accidens et sic remanet 
tali accidenti uni manenti secundum speciem conveniens subiectum ; unde 
non cor | rumpitur per se, scilicet propter contrarietatem ad aliud compo- 
situm, sed manet unum accidens secundum speciem, quia etiam omnia talia 
subiecta sunt ei quasi unum subiectum secundum speciem. Sed quia ad 
hoc quod aliquod ® accidens diversificetur secundum materiam et dicatur 
esse corruptum et regeneratum aliud et aliud secundum materiam sufficit 
quod eius esse vel entitas | actualis interrumpatur non obstante quod ° 
maneat ? eadem materia vel idem subiectum, — unde si aliquid sit calidum 
in mane et frigidum in meridie et iterum calidum in vespere constat quod 
est alia et alia caliditas  secundum essentiam, ita etiam cum facta inter- 
ruptione in esse et entitate subiecti oporteat fieri interruptionem in esse 
et entitate omnium illorum quae subiecto insunt et non habent esse nisi 
per esse subiecti, — cum ex composito uno secundum substantiam aliud 
compositum generatur, oportet quod variatio fiat non solum secundum 
formam substantialem, sed etiam in omnibus quae composito insunt. Sed 
verum est quod, sicut dictum est, secundum quaedam fit variatio et trans- 
mutatio per se, scilicet ratione contrarietatis quae est inter illa; secundum 
quaedam autem ratione interruptionis quae necessario intervenit in esse 

et entitate illorum. Verum est ergo quod unum et idem accidens secundum 
speciem potest esse in duabus substantiis quarum una est ex alia generafa; 
et in hoc proprie non dicitur esse in duobus subiectis, quia ambae tales 
substantiae sunt ei quasi pro uno subiecto etiam secundum speciem. Et 
similiter verum est quod illud accidens quod est unum secundum speciem 
non est in talibus duobus ut duo sunt et ut differunt, sed ut sunt unum 
et conveniunt. Sed quod unum accidens secundum numerum sit in pluribus 
subiectis non solum differentibus secundum speciem, sed etiam eiusdem 
speciei quorum unum prius habuit esse et aliud est regeneratum et sic 
oportet totam entitatem et actualitatem corruptam fuisse, hoc est impos- 
sibile. Licet enim talia non sint plura subiecta respectu talis accidentis !, 
ut considerantur haec * secundum se et secundum rationem speciei, scilicet 
subiecta ? corrupta et regenerata, non considerantur secundum se nisi ut 
unum subiectum respectu talis accidentis secundum se et secundum speciem 
suam *, tamen ut considerantur haec ut secundum suum esse reale, facta est 
in eis interruptio; et verum est de corrupto quod aliquando fuit et nunc non 
est et de generato quod aliquando non fuit et nunc est; ideo illa oportet 
esse plura subiecta ratione interruptionis secundum corruptionem et rege- 
nerationem ; et ideo licet humiditas aquae generatae ex aere non dicatur 
esse alia ab humiditate aeris propter repugnantiam aquae et aeris secundum 
se et secundum suas formas, quia utrique convenit, dicitur tamen alia propter 
eius | interruptionem et corruptionem quam habet in corruptione aeris; et 
ideo humiditas existens in aqua et aere est alia et alia propter alietatem ° 
subiecti secundum interruptionem. Praemissis autem non videntur obviare 
rationes Commentatoris si considerentur. 

Cum arguitur de cicatricibus manentibus quae fundantur per se in 
quanto et similiter posset argui de aliis accidentibus, scilicet qualitatibus 
symbolis, dicendum quod differunt numero, sed sunt adeo similia quod 
sensus inter ea discernere non potest. Quomodo aliqui autem pértractant 
hoc argumentum nitentes ostendere quod necessario sunt eadem numero; 
ex quo ulterius nituntur ostendere quod necessarium est propter hoc ponere 
in homine plures formas substantiales innitentes praedictae suppositioni, 
scilicet quod idem accidens numero manere non potest nisi manente eadem 
forma substantiali et quomodo haec pertractatio non concludit, alias (1) 
dictum est. | 

QUAESTIO VI. 


Utrum veritas de re quae est apud intellectum se habeat 
in ratione informantis vel moventis. 


Deinde circa naturam substantialem rationalem ! quaerebantur quae- 
dam pertinentia ad naturam rationalem in generali, scilicet prout compre- 
hendit angelicam et humanam, quaedam pertinentia ad naturam angelicam 
in speciali, et quaedam pertinentia ad naturam humanam in speciali. Circa 
naturam rationalem in generali quaerebantur quaedam pertinentia ad poten- 
tiam intellectivam secundum se, et quaedam pertinentia ad potentiam appe- 
titivam, scilicet voluntatem etiam secundum se, et quaedam pertinentia ad 
istas potentias prout ad invicem secundum suos actus comparantur. 

Circa primum, scilicet circa naturam rationalem quantum ad potentiam 
intellectivam, quaerebatur unum, scilicet utrum veritas quae est de re apud 
intellectum se habeat in ratione informantis vel in ratione moventis. Et 
arguebatur quod se habeat in ratione informantis, quia veritas non videtur 
esse nisi quaedam manifestatio et notificatio rei apud intellectum ; sed hoc 
non videtur esse aliud quam quaedam notitia vel scientia quae est quaedam 
qualitas animam informans. | Ergo et cetera. 

Contra. Verum et ens convertuntur ; unde veritas rei videtur esse rei 
entitas essentialis et quidditativa ; sed quidditas rei? se habet in ratione 
obiecti moventis intellectum, non in ratione | qualitatis informantis ipsum. 
Ergo et cetera. 

Respondeo dicendum quod quidam dicunt quod res non cognoscitur 
per cognitionem quae sit in ipsa nec per illud quod est in seipsa, sed per id 
quod est in intellectu. Sunt enim res cognitae non prout sunt in seipsis, 
sed prout sunt in cognoscente ; et ideo sunt verae non per veritatem quae 
sit in ipsis formaliter, sed per id quod est in cognoscente. Sed res sunt 
volitae ut sunt in seipsis. Existente enim forma balnei in intellectu, etiam 
non existente balneo in re extra, possumus intelligere balneum et proprie- 
tates eius. Ad intellectum ergo balnei sufficit balneum ut est in intellectu, 
etsi nihil esset de balneo in re extra. Sed ad velle balnei non sufficit bal- 

neum ut est in intellectu, sed requiritur balneum in re extra. Postquam 
enim habemus in intellectu formam balnei, adhuc volumus balneum in 


seipso ; et quia res per comparationem ad intellectum et ut est cognita 


dicitur vera, ut autem est volita dicitur bona, et quia est cognita ut est in 
intellectu, est autem volita ut est in seipsa, ideo dicitur quod verum et 
falsum sunt in mente, bonum autein et malum sunt in rebus. Et quia veritas 
consistit in assimilatione intellectus ad rem, numquam intellectus intelligit 
nisi habeat in se similitudinem rei. Intelligitur tamen res etsi in se non 
habeat propriam naturam ! et existentiam. Unde ista assimilatio intellectus 
ad rem non intelligitur sic ut ipsa res secundum se sit id secundum quod est 
ista assimilatio, quia res ipsa secundum se non est apud intellectum. Ipsa 
re etiam non existente manet intellectus eius apud animam ? per eius assi- 
milationem. Intelligitur ergo ista assimilatio per quamdam formam et speciem 
existentem apud intellectum per quam ipse intellectus assimilatur rei, quia 
huiusmodi forma vel species est quaedam similitudo ipsius rei. Si ergo 
verum dicitur aliquid prout ab intellectu est cognitum et secundum quod 
huiusmodi, non oportet quod sit in se, sed quod sit in intellectu. Verum et 
falsum sunt in mente formaliter, non in rebus, sed solum causaliter prout 
assimilatio in mente causata est a rebus. Licet ergo res sit volita per id 
quod ipsa est in seipsa, tamen est | cognita per assimilationem quae est in 
intellectu et non per.assimilationem quae est res ipsa, et sic res est vera 
non per id quod est in seipsa, sed per id quod est in intellectu. Suffcit enim 
quod res sit apud intellectum et quod habeat assimilationem ad intellectum 
ad hoc quod sit vera et quod sit obiectum intellectus. Res enim non est 
obiectum intellectus ut est in seipsa, sed ut est in intellectu, quod non esset 
nisi veritas esset formaliter in ipso intellectu. 

Sed ista non videntur bene nec proprie dicta. Cum enim secundum 
Avicennam, ut infra videbitur, res proprie non habeat nisi duplex esse, 
scilicet in intellectu vel in seipsa et in natura sua extra, rem autem habere 
esse in intellectu proprie non intelligitur nisi ipsum esse cognitum vel 
intellectum sive ipsa cognitio intellectus | de re, dicere quod aliquid intel- 
ligitur non secundum esse quod habet in se etiam * secundum se, sed secun- 
dum esse quod habet in intellectu est dictum nugatorium, scilicet quod 
aliquid intelligitur secundum quod intelligitur. 

Sed quia isti videntur dicere quod res habet esse apud intellectum 
dupliciter, scilicet quantum ad ipsum actum intelligendi, et quantum ad 
ipsam speciem intelligibilem per quam, ut dictum est, fit assimilatio intel- 

lectus ad rem, etiamsi hoc ! haberet veritatem, non tamen bene dicitur quod 
licet res non intelligatur nisi per aliquam sui similitudinem quae est apud 
intellectum, quod propter hoc veritas est in intellectu; quia cum sit distin- 
guere inter illam speciem et ipsum actum intelligendi, quaerendum est 
utrum veritas sit in intellectu formaliter ratione illius speciei aut ratione 
actus. Non ratione speciei, quia non potest poni nisi propter ipsum actum 
intelligendi, quia aut ponitur ut in illa et per illam res ipsa quae est obiectum 
intellectus possit se facere intelligi et intelligatur, aut ut intellectus possibilis 
factus in actu secundum illam possit in seipso elicere ipsum actum intel- 
ligendi, praesente tamen obiecto, aut ut sit per huiusmodi speciem sufficienter 
dispositus ad suscipiendum immutationem secundum actum intelligendi ab 
obiecto ?, Ergo debet poni veritas in intellectu, si ibi ponatur, ratione ipsius 
actus intelligendi. Sed per praedicta quae dicuntur de ipsa specie non 
redditur causa huius *; ergo non valent. | 

Praeterea si negetur, sicut a multis (1) negatur, talis species et dicatur 
quod saltem in intellectu nostro ad hoc quod actu intelligat est tantum 
ponere ista , scilicet ipsum intellectum, actum intelligendi et rem ipsam 
quae intelligitur, quae licet secundum suum esse particulare ut existit in 
seipsa non se repraesentet intellectui ut ipsum possit movere ut actu 
intelligat, tamen ut existens secundum suam similitudinem in phantasia 
virtute intellectus agentis circa phantasma operantis et abstractionem 
facientis ; et etiam re non existente, manentibus tamen eius phantasma- 
tibus, sic disponuntur phantasmata virtute huiusmodi intellectus agentis, 
quod ex hoc resultat repraesentatio rei cuius sunt, secundum modum 
cuiusdam abstractionis, ut sic possit esse obiectum intellectus, quod tamen 
ut sic non habet esse in intellectu formaliter et subiective, sed virtualiter 
et effective, quia ab ipso ut sic causatur actus intelligendi in ipso intellectu, 
— sic enim * ponendo non poterit dici quod veritas sit in intellectu propter 
aliquod esse quod habeat res in intellectu formaliter nisi propter ipsum 
actum intelligendi. 

Si autem dicatur quod quia etiam isto modo circa intellectum, sup- 
posito quod res non habet esse intellectum secundum quod in se et in sua 
particularitate extra existit, sed secundum quod virtute luminis intellectus 
relucet in repraesentatione facta per phantasmata et ut sic habet saltem, 

ut dictum est, esse in intellectu immediate ut movens in moto, non autem ! 
ut est secundum se res quaedam in seipsa; et propter hoc dicatur quod res 
intelligitur non secundum quod est in seipsa, sed secundum quod est in 
intellectu, quod potest bene intelligi sub hac forma quod quamvis res ipsa 
secundum esse suum verum et reale quod sibi convenit secundum se ipsam 
et in seipsa, scilicet in existentia actuali vel potentiali ab intellectu intelli- 
gatur, tamen sui intellectum non facit secundum tale esse particulare, sed 
prout modo praedicto in sua similitudine facta per phantasmata fit ? ipsius 
rei repraesentatio secundum quamdam abstractionem virtute intellectus 
agentis;, — si, inquam, istis suppositis, dicatur | quod veritas non est in 
ipsa re sed in intellectu, quia scilicet ipsa res sic secundum suum esse extra 
quod est particulare non intelligitur, sed secundum esse quod habet tali 
modo iam dicto in intellectu, res autem per comparationem ad intellectum 
et ut est cognita dicitur vera, adhuc hoc non valet, quia petitur quod quae- 
ritur. Nam istis omnibus suppositis, scilicet quod res non dicatur vera nisi 
per comparationem ad intellectum et cetera, adhuc quaeritur in quo habet 
esse veritas formaliter et quare habet esse ibi ubi ponitur, et specialiter 
cum res secundum istum modum essendi in intellectu, scilicet in ratione 
moventis non habeat esse in intellectu formaliter. Si ratione talis modi 
essendi | apud intellectum res dicatur vera, non poterit propter hoc poni 
veritas formaliter in intellectu ; et ideo supposito quod veritas * non sit in 
re secundum quod est secundum se, sed per comparationem ad intellectum 
et secundum esse quod habet in intellectu, et ideo debet formaliter poni ‘ ex 
parte eius quod ad intellectum pertinet, licet causaliter possit poni in ipsa 
re etiam secundum se licet forte non omnino immediate quantum ad entia 
materialia quae per abstractionem intellisuntur, adhuc esset quaestio 
indeterminata, et remanet inquirendum utrum veritas habeat esse formaliter 
in eo quod est apud intellectum, sic scilicet ut immediate movens et ad 
actum inducens vel sic ut intellectum informans et perficiens et hoc est quod 
quaerit quaestio proposita. 

Quod etiam dicitur quod res non sunt cognitae secundum quod sunt 
in se ipsis, sed sic sunt volitae, ut hoc declaratur per exemplum de balneo, 
non videtur bene dictum; quia cum obiectum voluntatis sit bonum appre- 
hensum, sicut balneum non existens possumus intelligere per suam simili- 
tudinem dicto modo, ita etiam balneum non existens intellectum possumus 
velle, et sicut per actum intelligendi balneum in se non existens habet esse 

intellectum in intellectu, ita etiam per actum volendi habet esse volitum 
in voluntate. Sed quia quantum ad illa quae sunt intellecta secundum quod, 
ut ! abstracta, (abstracta ? secundum esse quod habent secundum se ipsa) *, 
intelligens et volens non sistit in eorum esse cognito et volito, sed ad 
eorum esse reale quod in se ipsis habent et habere possunt et quod bene * 
est apprehensum et volitum etiam si actu non sit, licet per suam similitudi- 
nem, | ut expositum est, tendit intellectus et ° volens, per ipsum actum 
volendi qui © est quaedam inclinatio appetentis quo moventur membra 
et instrumenta et quaeruntur media quibus fiant praesentia secundum esse 
reale quae iam sunt praesentia secundum esse cognitum et volitum. Per hoc 
ergo quod dicitur quod quia res dicitur vera per comparationem ad intel- 
lectum et bona per comparationem ad voluntatem, res autem non intelli- 
gitur nisi secundum quod est in intellectu non prout est in se ipsa, sed est 
volita ut est in se ipsa, non debet dici quod hoc sit causa quare verum 
est in intellectu et bonum in re, nisi ista melius intelligantur | et quaedam 
-alia, ut videbitur infra, addantur. 

Unum enim * et idem est obiectum intellectus et voluntatis sic quod 
res ipsa quae appetitur in seipsa oportet quod etiam cognoscatur in seipsa 
cum nihil possimus ? velle nisi cognitum. Unde !? cum re non existente, 
de ipsa cognoscitur entitas quam nata est habere in se ipsa, et illa appe- 
titur ; et ut dictum est, in hoc dicitur habere res esse cognitum et esse 
volitum. Sed quia in hoc non sistitur, ideo est supplendum infra qualiter 
bonum dicitur esse in re, verum autem in intellectu. 

Et ideo in quaestione proposita procedendo aliter, est intelligendum 
quod oportet primo videre quid nomine veritatis importatur. Cum autem 
conceptus entis et uniuscuiusque secundum quod ens sit primus et sim- 
plicissimus, ei quod nomine entis intelligitur et significatur, non potest fieri 
aliqua realis additio. Sicut enim in intellectu complexo oportet esse aliquod 
principium omnino primum et etiam intellectui per se notum in quod vel 
ad quod omnes conceptus complexi sive omnia principia posteriora redu- 
cuntur — aliter esset processus in infinitum — sic in ‘’ intellectu incom- 
plexo in quo cognoscitur quid est rei oportet esse aliquod unum omnino 
primum et intellectui ‘* notissimum in quo vel ad quod omnes alii reducun- 
tur et qui in omnibus aliis includitur. Et est ille conceptus entis in quantum 
ens, prout patet per Avicennam, primo Metaphysicae ; et hoc est id quo 


1 om. P. — ? om. P. — 5 ut abstracta add. P.— 4 un P. — 5 bis P.— ° om. P.— 7 om. C. 
— Sintellectus et voluntatis] voluntatis et intellectus P. — * potius P. — * om. PC. — 
1 om. PC. — ‘'intellectu P, 


cod. | ve | 
fol. 42 Rb 


cod. C 
fol. 20 Ra 


cod. P 
fol. 42 Va 


cod. V 
fol. 78 Ra 


cod. P 
fol. 42 Vb 


138 MAGISTRI GODEFRIDI DE FONTIBUS 


unumquodque est id quod est in natura et essentia ! sua absolute absque 
omni condicione et additione, ita quod nihil | potest addi huic conceptui 
primo quod sit res alia, sed omnis alius conceptus rationem aliquam addit 
super huiusmodi rationem entis quae tamen non potest esse alia ? ab ente, 
quia ratio entis omnes rationes subintrat. Quicquid enim additur quo- 
cumque * modo super rationem entis est aliqua | ratio quae tamen nomine 
entis secundum se non explicatur nec intelligitur. 

Unde patet quod verum vel veritas non dicit aliquam rem additam enti 
sive rei quae primo et per se intelligitur et est obiectum intellectus, sed ‘ 
unumquodque secundum suam entitatem et essentiam est verw»… 5 sive habet 
veritatem eo modo quo * veritas habet esse in re. Oportet ergo quod addat 
super rationem entis realem solum modum aliquem vel respectum. Ille 
autem modus sive illa ratio est quidam respectus ad intellectum. Res enim 
non dicitur vera ut est aliquid secundum se, sed secundum quod per id per 
quod est aliquid secundum se habet talem ordinem et respectum ad intellec- 
tum quod est sui manifestativa apud ipsum et quod est adaequativa et 
assimilativa sibi intellectum per similitudinem suam qua potest informare 
ipsum ? intellectum. Unde ens ut verum est ens ut sui declarativum et 
manifestativum apud intellectum. 

Ut sic ens, secundum quod est intellectus obiectum ipsum sibi adae- 
quans et conformans, non dicitur esse obiectum sub ratione veri sive 
in quantum verum ut veritas sit aliqua ratio vel dispositio circa ipsam rem 
secundum quam sit obiectum, — nam secundum suam nudam entitatem 
hoc habet, — sed pro tanto dicitur hoc, quod licet ens secundum quod ens 
simpliciter sit obiectum intellectus et sic aliquid efficit in intellectu absque 
sui mutatione secundum aliquam dispositionem vel etiam absque aliqua 
dispositione suae entitati absolutae addita 5, quia tamen id quod efficit 
habet realem habitudinem et dependentiam ad ipsum obiectum et ipsum 
obiectum est res quaedam quae est assimilativa vel adaequativa intellectus 
ad ipsam, et ob hoc etiam res ipsa secundum rationem intelligitur habere 
habitudinem et respectum ad intellectum ; ideo ab hoc effectu suo in alio 
existente subiective sic denominatur, quia scilicet dicitur vera et quodam 
modo relative dicitur ; et propter hoc etiam ens dicitur esse obiectum non 
sub ratione entis simpliciter, sed sub ? ratione entis ! veri, scilicet in quantum 
sua entitate ut | est aliquid secundum se habet sic movere intellectum quod 
habet ipsum sibi assimilare vel adaequare, quae assimilatio et adaequatio 
veritas quaedam est. 

Ita tamen quod, quia materialia et sensibilia sive quidditates rerum 
sensibilium non habent ex se, ut sic esse habent in rerum natura, quod actu 
moveant intellectum et sibi conforment, sed secundum quod virtute intellec- 
tus agentis consequuntur quod absque condicionibus particularibus, ut sunt 
aliquid secundum se in esse quidditativo, apprehendi possunt et actu 
movere et sibi conformare intellectum sive se intellectui declarare et mani- 
festationem sui facere ; — et sic, cum verum non dicat condicionem absolutam 
aliquam et realem circa obiectum intellectus, sed solum denotat * entitatem 
rei secundum quod actu habet movere intellectum et se ei manifestare, 
quaedam autem entia hoc habent de se, ut abstracta, alia non, ut materialia, 
secundum quod iam dictum est; — ideo circa materialia ratio veri dicit quam- 
dam abstractionem quidditatis secundum considerationem vel operationem 
intellectus agentis quam non habet secundum se; sed circa abstracta dicit 
abstractionem quam | habet de se. Unde sicut res non est obiectum intel- 
lectus sub ratione intelligibilis, quia haec ratio, scilicet intelligibilitas, sit 


_aliqua dispositio vel condicio formalis circa rem secundum quam res 


moveat intellectum vel secundum quam concipiatur res quae intelligitur, 
sed ex hoc dicitur intelligibilis et esse obiectum sub ratione intelligibilis, 
quia sua entitas est talis quod efficit sui intellectum sive intellectionem in 
intellectu ; ita in proposito est intelligendum de ratione veritatis ”. Unde 
prius intelligitur obiectum aliquod sub ratione entis quam intellectus appre- 
hendat circa ipsum  rationem intelligibilitatis vel veritatis. Ex hoc enim 
quod cognoscitur quod est motiva intellectus apprehenditur ratio * intelli- 
gibilitatis suae. Et ita etiam de bono respectu voluntatis est intellizgendum. 
Non enim ratio boni est aliqua dispositio circa appetibile addita rei ratione 
cuius appetitur, sed ex hoc quod habet movere et 5 trahere appetitum ad se 
per id quod secundum se est in sua natura denominatur sic ab hac 
ratione. 

Cum ergo secundum praedicta verum non addat supra rem “quam 
denominat rem aliquam, sed solum rationem quamdam et denominationem 
dicto modo, scilicet rationem manifestativi vel declarativi eius quod ipsa | 
res est | apud intellectum, et hoc non dicit nisi quemdam respectum secun- 
dum rationem ipsius rei ad intellectum, patet quod veritas non est in re 
secundum se et absolute, sed ex aliquo respectu ad intellectum in quo 
aliquid effcit dicto modo, scilicet sui manifestationem vel declarationem 
quae est notitia intellectus, et etiam veritas dicitur. 

Ipsum autem obiectum intellectus non habet hunc respectum : in actu 
nisi cum est in tali dispositione quod actu potest movere intellectum et 
seipsum manifestare sive sui declarationem facere in intellectu. Loquendo 
autem de materialibus respectu intellectus nostri, illa hoc ? non habent 
secundum se et absolute ut ® existunt in rerum natura in singularibus, sed 
ut virtute intellectus agentis absque condicionibus particularibus consi- 
derantur ut quidditates secundum se. Hoc modo res materiales secundum 
esse quod habent in particularibus non sunt verae dicto modo nisi quasi in 
potentia; sed ipsae secundum suum esse quidditativum absolute consi- 
deratae, quia ut sic habent rationem formalis obiecti intellectum actu 
moventis et sibi adaequantis, hoc modo sunt verae actualiter, et ut sic fit 
quodam modo unum ex ipsa re in ratione obiecti formalis et moventis 4 
et ex intellectu in ratione materialis et moti et ut sic actu habet esse adae- 
quatio in intellectu subiective. 

Ut secundum hoc, prout dicit Avicenna, cum res duplex habeat esse 5, 
scilicet in re et ‘ intellectu, et triplicem considerationem : scilicet secundum 
esse quod ? habet in intellectu quod est ipsum intelligere intellectus, et 
secundum esse quod habet in re quod est ipsam quidditatem esse contrac- 
tam et particulatam in supposito, et secundum ® id quod est absolute 
quidditas quaedam secundum se quae, licet sic non sit aliquid in rerum 
natura secundum se existens praeter esse in singulari re extra vel praeter 


esse intellectum in anima, quia nihil habet aliquod ? esse nisi in re vel in 


intellectu, tamen nec hoc esse ! nec illud includit nec determinat secundum 
se. Unde ut sic non est proprie in aliquo ut in subiecto sed solum est 
aliquid ut secundum se et absolute consideratum. Ut cuius est esse intellec- 
tum in anima et cuius est esse reale in !! singularibus in re extra nihil 
tamen istorum concernit ut sic secundum se consideratur. Ut sic res secun- 
dum esse quod habet extra in singulari non dicatur vera nisi in potentia 
et hoc ex | eo quod in ea est vera res et quidditas cui competit secundum 
dictam mediam considerationem posse actu movere intellectum. Illud autem 
idem ‘* ens secundum quod est quaedam quidditas secundum se et ut sic 
consideratur et virtute intellectus agentis sic disponitur quod sic moveat 
intellectum, dicitur verum actu sive veritas quaedam. Ipse autem actus 
intellectus in quantum est quaedam impressio talis entis per quam intel- 
lectus ei adaequatur et conformatur etiam dicitur veritas quaedam. 

Sed restat videre cui istorum formaliter et essentialiter conveniat ratio 
veritatis et cui participative et denominative solum. 

Et videtur aliquibus quod ‘ rei, ut sic consideratae quod actu sua actua- 
litate ? movet intellectum et sibi ipsum conformat, eo quod ab hac veritate 
ut formali et actuali secundum se est veritas intellectus quae est quaedam 
notitia qua rei sic consideratae conformatur. Sicut enim res ut sic conside- 
ratur est entitas simpliciter, sic etiam est veritas simpliciter. Ergo similiter 
sicut notitia non est entitas simpliciter * respectu talis entitatis quae est 
entitas simpliciter, sed est entitas diminuta, similiter etiam videtur quod sit 
diminuta veritas, quia sicut unumquodque se habet ad entitatem sic et 
ad veritatem et talis veritas est quodam modo veritas signi respectu dictae 
veritatis rei | quia hac veritate dicitur intellectus verus in quantum est quodam 
modo conformis ipsi rei tanquam suo exemplari, sicut tabula per imaginem 
in ea depictam conformis et similis dicitur rei exemplari ad quam depicta 
est tanquam exemplatum quoddam. 

Et sic quia veritas rei non dependet a veritate notitiae cuiuscumque 
creaturae, sed e converso, verius autem et dignius est unumquodque in ente 
absoluto quam depéndenti, videtur quod veritas perfectius habet esse in re 
dicto modo, in quantum scilicet est actu movens et conformans sibi intel- 
lectum quam in intellectu. Et haec veritas quae sic est in re et quae est 
ratio manifestativi et declarativi ‘ sui apud intellectum, | prout dicit Avicenna 
quod veritas est proprietas uniuscuiusque rei, in quantum nata est de se 
veram aestimationem facere, ut dictum est, denominat ipsam rem in qua est 
ut forma in materia vel subiecto et ipsum intellectum ratione notitiae in quo 
intellectu est ipsa notitia | ut forma et perfectio in subiecto et huiusmodi 
res ut obiectum cognitum in cognoscente. Secundum praedicta videtur ad 
quaestionem dicendum quod veritas proprie et formaliter et principaliter 
dicta quae est de re apud animam se habet in ratione obiecti moventis actu 
intellectum et non in ratione informantis subiective. 

Sed sicut communius dicitur, magis videtur mihi quod res intellecta 
proprie et formaliter non habet rationem veritatis, sed virtute tantum et 
causaliter ; et ad hoc intelligendum est quod veritas generaliter sumpta est 
quaedam adaequatio recta et conveniens aliquorum ad invicem quorum 
unum adaequatur alteri quasi passive, et sic habet ab illo aliquo modo 
rationem mensurati et dependentis, prout Anselmus, in libro de Veritate, in 
omnibus rebus veritatem ponit, dicens veritatem esse quamdam rectitudinem 
prout rectum dicitur quod est ut debet esse, et esse veritatem in re in quan- 

tum unaquaeque res habet vel facit quod debet facere vel habere. Unde 
cum quis facit quod debet, dicitur facere veritatem, et sic in actione etiam 
veritas est, prout Anselmus in dicto libro dicit, allegans illud Iohannis: qui 
male agit odit lucem et qui facit veritatem venit ad lucem; illud autem 
habet * vel facit quod debet facere vel habere qui habet ? in se formaliter 
ea quae. ei correspondent virtute in-sua causa sive quod conformatur  suae 
causae a qua est vel ad quam est“. Unde® conformitas et rectitudo pro 
eodem accipiuntur et secundum hoc est f veritas in omnibus rebus et actio- 
nibus in comparatione ad veritatem ? vel entitatem increatam ‘ in quantum 
suis causis idealibus conformantur. Et etiam in rebus a nobis causatis est 
veritas in quantum ei quod in nobis est causa ipsorum conformantur. 

Sed loquendo proprie de veritate sive de adaequatione, prout scilicet 
veritas dicit rationem cuiusdam adaequationis specialiter importantis notifi- 
cationem sive manifestationem apud intellectum, sic solum * invenitur in 
re comparata ad intellectum et e converso, et sic dicitur veritas adaequatio 
rei et intellectus et hoc secundum rationem manifestativam et declarativam 
quasi active ex parte rei et secundum rationem manifestationis et decla- 
rationis quasi passive ex parte intellectus. Unde cum notitia habetur ab 
intellectu de re | qua ipsa res declaratur et manifestatur ipsi intellectui 
secundum quod res ipsa ! est intelligibilis et sui quantum est de se mani- 
festativa et declarativa, tunc est veritas proprie dicta vel in re ipsa vel in 
intellectu vel in utroque. Unde illa adaequatio est inter illa solum secun- 
dum esse cognitivum et declarativum; sed, hoc supposito, videtur quod 
simpliciter et formaliter sit veritas solum in intellectu et solum virtute et 
causaliter in re. 

Nam quandocumque *? aliquid dicitur tale ex ordine ad aliquid aliud 
quod est in alio, ita quod ibi sistitur ubi completur iste ordo vel respectus 
sive habitudo; illud quo dicitur aliquid tale formaliter et simpliciter est in 
illo alio et virtualiter sive causaliter in isto. Verbi gratia, cibus dicitur sanus 
ex ordine ad sanitatem quae est ‘? in animali, et ibi sistitur et completur illa 
habitudo, et ideo dicitur animal sanum simpliciter et formaliter, cibus autem 
virtualiter sive effective. Ita in proposito. Cum veritas consistat in adae- 
quatione rei et intellectus, oportet quod res dicatur vera ex ordine et habi- 
tudine ad intellectum ratione eius quod causat in ipso; vel e converso, 
oportet quod res dicatur vera ex ordine et habitudine intellectus ad ipsam 
rem  ratione “ alicuius quod effcit intellectus in ipsa. Constat autem quod 

res non dicitur vera sive adaequata intellectui ex hoc quod intellectus faciat 
aliquid in ipsa, sed e converso, ex hoc quod res facit aliquid in intellectu 
unde sibi intellectum adaequat et conformat. Ergo cum illud sit formaliter 
et subiective | in intellectu, virtualiter et effective in re, et ex hoc dicitur res 
vera quod sic nata est se declarare et manifestare, videtur quod ipsa decla- 
ratio sive manifestatio quae est quaedam notitia intellectus prout importat 
respectum et adaequationem intellectus ad rem, sit ipsa veritas per | se 
formaliter et proprie. 

Hoc etiam patet ex ratione nominis adaequationis quae importat quod 
unum quasi passive imitetur ! aliud et adaequetur vel conformetur ei. 
Adaequatio enim supra simplicem aequalitatem addit imitationem. Quia 
ergo intellectus imitatur res, non e converso, veritas quae est adaequatio 
intellectus et rei est in intellectu secundum rem et veritatem, in rebus autem 
secundum rationem et modum intelligendi ac denominationem. 

Et confirmatur hoc per exempla quae alii in contrarium indu | cunt ?. 
Nam veritas est quasi quaedam imago quasi ab ipsa re impressa intellectui; 
imago autem habet rationem adaequati et est ratio adaequationis quasi 
passive dicta in imagine vel exemplato, non in exemplari vel imaginali. 
Sicut ergo secundum alium modum veritatis communiter dictae prout 
importat quamdam adaequationem et rectitudinem, illud dicitur verum quod 
alteri adaequatur et quod ab alio mensuratur * et ad aliud realiter refertur, 
quia res dicitur vera quae adaequatur et conformatur suae causae, ex hoc 
etiam est quaedam relatio realis mensurati in re ipsa ad suam causam et 
quaedam relatio secundum rationem mensurae in causa, ita etiam in pro- 
posito. Non dicitur autem mensura relative ad mensuratum per relationem 
quae sit in ipsa, sed e converso, et ideo adaequatio rei ut mensurae ad 
intellectum ut mensuratum non est nisi per adaequationem realem sive 
realem relationem ipsius intellectus. Cum ergo veritas hanc adaequationem 
quae est inter intellectum et rem dicat, oportet veritatem realiter et forma- 
liter esse in intellectu, causaliter autem et secundum denominationem in re. 
Et denominatur res vera a veritate quae est in intellectu et accipitur sub 
ordine et habitudine ad intellectum per ordinem et habitudinem realem 
intellectus ad ipsam. Ordo enim et habitudo rei cognitae ad cognoscentem 
qui est ordo et habitudo secundum rationem, non accipitur nisi ex ordine 
et habitudine reali intellectus per suam operationem causatam a re ad ipsam 
rem. Cum enim intelligitur ordo et habitudo mensurati ad mensuram secun- 
dum realem dependentiam et respectum, intelligitur etiam aliquo modo 

habitudo et respectus mensurae ad mensuratum secundum rationem acci- 
pientem ipsam ut aliud extremum huiusmodi habitudinis et respectus. 

Sed licet hoc videatur habere veritatem circa intellectum speculativum, 
scilicet quod veritas propter praedicta sit in ipso, non in re, non tamen 
circa intellectum practicum. Nam cum intellectus practicus sit mensura 
et causa rerum cognitarum ab ipso et sic res imitentur ipsum et ei adae- 
quantur et conformentur ! et ab ipso dependeant, videtur quod veritas non 
sit in intellectu practico formaliter et secundum rem, sed solum secundum 
| denominationem, in rebus autem secundum rem. Dicuntur enim artifi- 
cialia vera per imitationem et adaequationem ad ideam et artem in mente 
artificis a qua causantur. Ad hoc etiam est intellisendum quod cum haec 
veritas proprie dicta de qua nunc loquimur sit adaequatio, ut dictum est, 
notitiam sive manifestationem formaliter importans quae non convenit rebus 
cognitis formaliter et subiective, sed solum intellectui cognoscenti, veritas 
sic dicta, prout scilicet veritas dicit adaequationem non quamlibet, sed 
importantem notitiam sive manifestationem apud intellectum, est simpliciter 
et formaliter in intellectu practico et non in rebus practicis nisi secundum 
rationem et modum intelligendi et denominationem. Sed loquendo de veri- 
tate communiter dicta prout dicit adaequationem et imitationem cuius- 
cumque dependentis et mensurati, prout Anselmus, in libro de Veritate, in 
omnibus veritatem ponit dicens veritatem esse quamdam rectitudinem prout 
rectum dicitur quod est ut debet esse, quod contingit cum habet in se 
formaliter ‘ea quae respondent ei ? virtute in sua causa et in hoc confor- 
matur suae causae, sic bene est veritas secundum rem in rebus practicis 
ex habitudine ad artem in intellectu practico. Unde res practicae dupliciter 
comparantur ad intellectum practicum : uno modo ut mensura ipsius intel- 
lectus secundum esse cognitum vel secundum cognitionem, | alio modo ut 
mensuratum secundum esse reale vel secundum existentiam realem quam 
habent causaliter et effective ab arte intellectus. Faciunt enim sui cogni- 
tionem et manifestationem in intellectu et fiunt secundum existentiam ab 
intellectu. Prius enim necessario est domus secundum esse cognitum in 
intellectu quam sit secundum esse reale in se ipsa ; prius enim est domus | 
in mente quam in re. Fit enim domus a domo, id est, domus existens in re 
a domo existente in cognitione, quia intellectus factus in actu cognitionis 
ex apprehensione domus facit domum apprehensam vel existentem in 
apprehensione secundum esse existentiae realiter in re extra, sed non 
oportet quod sit causata domus in mente a domo existente in re sub forma 

propria, sed sufficit quod sit causata ab aliquibus entibus naturalibus com- 
prehensis | secundum actus intellectus in ordine quodam ad constitutionem 
alicuius artificialis secundum talem vel talem dispositionem quae habeat 
rationem talis vel talis domus ; et a domo sic formata in apprehensione 
intellectus, per voluntatem et instrumenta fit domus in re sive in materia. 
Et talis domus ut sic cognita in ratione obiecti dicitur vera, quia de se facit 
notitiam et manifestationem sui sub ratione entis factibilis apud intellectum 
qui adaequatur tali enti artificiali per huiusmodi notitiam in ipso de illo 
éxistentem. Domus autem in re ab illa veritate dicitur vera, quia perfecte 
imitatur illam sic conceptam et ei adaequatur. 

Secundum ergo praedicta, loquendo de veritate formali et secundum 
rem, est dicendum quod veritas quae est de re apud intellectum se habet 
in ratione informantis et perficientis intellectum subiective, quia est ipsa 
notitia vel manifestatio passiva rei cum respectu adaequationis ad ipsum 
. intellectum ; loquendo autem de veritate causali et secundum rationem vel 
denominationem sic se habet in ratione moventis et ? obiecti abstracti 
vel habentis in se naturam abstractibilem. Non enim est intelligendum * 
quod veritas per se sit adaequatio intellectus ad rem prout secundum 
se existit in re singulariter, quia ut sic non potest esse obiectum intellectus 
nec actu movere ipsum, sed per hoc quod virtute intellectus agentis sua 
applicatione ad phantasmata sive ad rem ut sub phantasmatibus reprae- 


sentatur, abstrahentis quidditatem rei secundum se ab istis condicionibus. 


individuantibus fit in tali dispositione in qua actu potest intellectum 
movere, et sic ipsa quidditas ut sic habet rationem veritatis causaliter 
et virtualiter respectu intellectus quem movet actu et cui se actu mani- 
festat. Et ex hoc etiam res ipsa singulariter dicitur vera hac veritate in 
quantum a re ipsa singulariter existente non separatur huiusmodi quidditas 
in esse, sed solum secundum considerationem abstractam et dicatur res 
singulariter vera quia suum quod quid est ab ipsa non separatum sic 
est apud intellectum sui ipsius declarativum et notificativum et cetera. 

Nec valet si in contrarium obiciatur quod eadem veritas est quae 
est in intellectu et quae voce significatur ; | nunc autem vox non significat 
notitiam intellectus, sed rem cuius est notitia ; ergo et cetera. Vox enim 
significat rem cognitam mediante tamen apprehensione et * conceptu 
rationis vel intellectus ; unde significat ‘ rem cuius est conceptus vel 
notitia in intellectu et quae est intellecta. Cum ergo in corpore quaëstionis 

superius dicitur quod res intellecta est entitas simpliciter, quare et veritas 
simpliciter ‘; notitia autem rei est entitas rei ? diminuta ; ergo est etiam 
diminuta veritas, non valet; immo ex hoc sequitur contrarium quod est 
nostrum propositum. 

Nam ex hoc quod res sua entitate perfecta potest se notificare intel- 
lectui et per notitiam qua se notificat intellectuw * sibi adaequat et con- 
format, quod est quidam effectus eius diminutus in entitate simpliciter 
respectu suae entitatis in se; veritas autem, ut visum est, dicit huiusmodi 
adaequationem realem quae non est nisi in intellectu ; ideo huiusmodi # 
notitia ex hoc quod cum tali respectu adaequationis est conformativa, sic 
intellectus est veritas simpliciter et formaliter ; et quia non facit intellectum 
id ipsum quod est res ”, sed aliquo modo assimilat et conformat in quantum 
ipsa notitia rei non est id ipsum quod ipsa res intellecta, sed est quaedam 
imago et similitudo eius ab ipsa intellectui impressa, dicitur entitas diminuta 
respectu illius ; et ista veritas dicitur veritas | per essentiam et non dicitur 
quid verum in concretione ex participatione alterius veritatis, sed res 
dicitur vera participatione istius dicto modo; est ergo veritas rei in anima 
vel quae est de re in anima veritas simpliciter et est res quae est diminuta 
entitas ; ipsa vero entitas rei extra est simpliciter et perfecta entitas ©, dimi- 
nuta veritas. 

Praedicta patent per Philosophum dicentem, sexto Metaphysicae, quod 
verum est in intellectu, bonum in rebus. Quamvis enim actus appetitus sit 
causatus ab appetibili et | ipsum appetibile in ratione obiecti sit mensura 
a qua habet rationem et speciem ipse actus appetitus et sic etiam realiter 
refertur volitio boni ad volibile sicut scientia veri ad scibile, tamen bonum 
quod denominat appetibile in ordine ad appetitum dicitur esse in rebus 
realiter et formaliter ; verum autem quod denominat | obiectum intellectus 
sive intelligibile dicitur esse in intellectu realiter et formaliter. Et hoc est 
quia ? id quod de re est apud intellectum sive res ® secundum esse quod 
habet apud intellectum perficit ipsum cognoscentem simpliciter et absolute 
absque hoc quod per cognitionem quam obiectum facit inclinetur ° cognos- 
cens secundum quod huiusmodi in rem ipsam in se ipsa sive in aliquam 
perfectionem existentem realiter in ea; sed completur et terminatur causa- 
litas quam habet intelligibile respectu intellectus in ipso actu intelligendi 
et ipsa operatio intellectus completur secundum quod intellectum est in 
intelligente, sive in hoc quod ratio rei intellectae est in intelligente. Propter 

quod dicitur quod intelligere est motus rei ad animam et est quasi motus 
rectus, quia actio intelligibilis terminatur in existentia eius apud intellectum 
secundum actum cognitionis. Sed appetibile non perficit sic appetentem 
per actum appetendi. Immo id quod per se facit appetibile in appetitum 
non est nisi quaedam inclinatio ipsius appetitus vel appetentis in rem 
ipsam secundum se sive in aliquam perfectionem ipsius ex adeptione rei, 
et ideo terminus huiusmodi ! causalitatis ? quam habet appetibile respectu 
appetitus non completur in ipso actu appetendi sive secundum esse quod 
habet appetibile in appetente, sed in adeptione ipsius rei per aliam poten- 
tiam et alium actum ipsius appetentis. Operatio enim voluntatis et cuius- 
libet virtutis appetitivae perficitur in inclinatione appetentis ad rem sicut ad 
terminum prout res in se est; et ideo est quidam motus quasi * reflexus 
a re ad animam et rursus ab anima in rem et ibi completur in re ipsa; 
et ideo dicitur quod velle est motus ab anima ad rem, praesupposito tamen 
motu rei ad animam. Propter quod etiam a veritate quae est in intellectu 
a re tamen causata denominatur res vera et non dicitur intellectus verus 
denominative a veritate rei. Sed res non dicitur bona a bonitate existente 
in appetitu a re ipsa, sed potius voluntas sive actus eius dicitur bonus 
a bonitate quae est in re. Sicut enim ex hoc quod appetitus transformat se 
in rem tendendo in ipsam per actum suum causatum etiam a re ipsa qua 
inclinatur in illam et movet alias potentias ad adipiscendum “ eam, dicitur 
bonus vel malus a bonitate quae est in re; ita ex hoc quod res transformat se 
quodam modo in ipsum et intellectum movendo se quodam modo in * ipsum 
et | suam impressionem in ipsum quodam modo faciendo et in hoc sistendo 
dicitur vera a veritate quae est in anima. Etenim dicitur res bona quia sua 
perfectione nata est trahere appetitum sive appetentem per appetitum ad 
seipsam. Dicitur autem res vera quia sua perfectione nata est per id quod 
in intellectu © effcit intellectum sibi assimilare et conformare et ? simili- 


tudinem suae perfectionis declarativam ‘ in intellectu efficere et effcitur res 


quodam modo intellectualis secundum actum intelligendi in quantum suam 
similitudinem quae est id ipsum quod ipsa * quodam modo, licet diminute , 
imprimit in intellectu et per hoc intellectum ipsum sibi assimilat. 

Volens autem efficitur quodam modo realis secundum actum volun- 
tatis in quantum per voluntatem a re causatam non sistit in ipsa volitione 
sicut cognoscens in cognitione, sed tendit ad unionem realem et in huius- 
modi unione reali terminatur motio ista sicut alia in unione intentionali. Et 

ideo etiam sicut illud quod complet et terminat dictam habitudinem est 
aliquid in intellectu | et dicitur veritas, ita illud quod complet et terminat 
hanc habitudinem est aliquid in re et dicitur bonitas. Et sicut verum nihil 
addit super ens, sed dicit solum quamdam rationem intellectus sumptam 
ex habitudine rei ad intellectum, ita etiam bonum nihil addit super rem, sed 
äicit rationem sumptam ex habitudine eius ad voluntatem., Cum etiam 
dicitur quod verius convenit aliquid ei cui convenit secundum se absque 
dependentia et cetera, dicendum quod non tenet in respectivis et in his 


quae respectum in sui ratione includunt. Nam in his quae magis dependent 


magis ! respectum includunt. 

His intellectis, patet responsio ad rationes positas in principio quaes- 
tionis. Nam cum dicitur quod veritas non est nisi quaedam manifestatio ?, 
verum est loquendo de veritate formaliter. Cum vero arguitur quod verum 
et ens convertuntur dicendum est quod verum est de veritate causaliter. 


QUAESTIO VII. 


Utrum voluntas potest se movere per aliquam disposihionem 
dato quod non potest sine disposihione. 


| Deinde circa voluntatem quaerebantur duo. Primum erat pertinens ad 
exitum eius de potentia in actum, utrum ista duo stent simul quod voluntas 
per se ipsam, | praesente obiecto, non possit se movere ad actum volendi 
et quod ipsa per aliquam dispositionem in ipsa existentem possit se movere 
ad actum volendi, non obstante quod huiusmodi dispositio et ipsa voluntas 
sint * indistincta subiecto. Secundum erat pertinens ad obiectum voluntatis, 
scilicet utrum dicere quod actus voluntatis non possit esse per se obiectum 
voluntatis sit perniciosum. l 

Ad primum arguebatur quod sic. Primo, auctoritate Anselmi qui dicit, 
in libro de Gratia et libero arbitrio, quod voluntas per affectiones suas, scilicet 
per affectionem commodi et per affectionem iusti movet se et quod sine illis 
nullo modo posset se movere. Hoc idem etiam arguitur multis exemplis 

quibus ostenditur quod movens et illud secundum quod aliquid est motum 
non oportet esse distincta subiecto. Nam angelus ! potentia intelligens 
aliquid per speciem in eo existentem movet se ad actum intelligendi illud ; 
et similiter etiam diabolus per se ipsum efficit in se suam malam volun- 
tatem. Item intellectus possibilis et agens et etiam virtus phantastica in qua 
sunt phantasmata in quibus virtute intellectus agentis relucet obiectum 
intellectus sunt in eodem subiecto, scilicet in anima, et tamen per ista 
reducit se homo de potentia intelligendi ad actum intelligendi. Item com- 
muniter dicitur quod voluntas movet intellectum et intellectus voluntatem 
et tamen ista sunt indistincta subiecto. 

Item, ill qui ponunt intellectum agentem esse memoriam et habere 
rationem parentis sive patris, cuius est agere, non possunt negare quin 
activum et passivum possunt esse indistincta subiecto. 

Item, hoc arguitur auctoritatibus Commentatoris qui dicit, nono Meta- 
physicae, quod activum et passivum quandoque non sunt distincta sub- 
iecto. Item, dicit octavo Physicorum quod movens et motum aliquando sunt 
distincta solum diffinitione et non in esse. Item, eodem octavo, dicit quod 
rationes Âristotelis per quas probat quod movens et motum debent esse 
distincta subiecto tenent tantum in corporalibus ubi vere est motus, non 
autem in spiritualibus vel separatis ubi est motus aequivoce ; ergo per hoc 
vult quod anima quae non est forma corporalis sive materialis, sed spiri- 
tualis, non utens organo quantum ad suam operationem possit se ipsam 
movere. 

Contra : qui ponunt quod voluntas per se ipsam non | potest se 
movere ad actum volendi, hoc ponunt quia si poneretur quod voluntas 
posset se ipsam per se ipsam movere sequeretur quod idem secundum idem 
esset in actu et in potentia; sed hoc sequitur etiam ponendo quod per 


aliquam dispositionem in ea existentem moveat se; nam sicut voluntas 


secundum se, cum actu non vult, est ? in potentia ad actum volendi, ita 
etiam cum voluntas, cum illa dispositione non vult illud totum agregatum 
ex voluntate et illa dispositione et quaelibet huiusmodi partium, est in 
potentia in * actum volendi. Si autem secundum se totum et secundum 
quantumcumque illarum partium facit se in actu volendi, ipsa tota vel illa 
pars per quam se faceret in actu iam esset in actu | secundum actum 
volendi; patet ergo quod etiam ex hoc sequeretur quod idem secundum 
idem esset in potentia et in actu. ; 

Respondeo dicendum quod aliqui (1) ponunt quod voluntas etiam 
absque dispositione superaddita seipsam movere potest ; et ad declarandum 
quomodo voluntas movet seipsam dicunt quod in ea sunt diversa ratione ; et 
secundum unum habet rationem moventis et secundum aliud rationem moti, 
nec movetur a se primo secundum totum; et secundum unum illorum potest 
esse in actu ad quod est in potentia secundum aliud. Est enim secundum 
istos quaedam diversitas secundum rationem in voluntate humana et ange- 
lica quae sufficit ad hoc quod vere possit dici movere se ipsam ! primo, sed 
non secundum se totum, sed secundum aliud et aliud ; quia voluntas ut est 
appetitus simpliciter se habet ad se ipsum ut est rationalis sive liber aut 
liberi arbitrii, sicut se habet genus ad differentiam ; haec enim duo nominat 
voluntas tanquam species composita. Nam sicut homo est animal rationale, 
ita voluntas est appetitus rationalis ; in qua rationalitate eius includitur 
libertas eius respectu finis et liberum arbitrium respectu eorum quae sunt 
ad finem. Ideo motum volitionis facit voluntas quae est appetitus rationalis 
eo quod rationalis est ut una parte eius, in appetitu autem in quantum est 
appetitus simpliciter ut in subiecto receptibili et passivo ut | in alia parte 
eius. Verum est etiam quod agens sive movens semper est tale in actu quale 
est mobile in potentia; sed esse tale contingit dupliciter, scilicet virtualiter 
vel formaliter. In quibusdam enim est agens tale virtute quale passivum 
est in potentia, sicut in sole qui est calidus virtute | et inducit caliditatem 
formalem in aliquo corpore mixto. Sicut etiam grave habet formam secun- 
dum quam habet similitudinem virtualem ad locum deorsum et ideo movet 
se ? ad illum amoto impedimento, ita etiam appetitus humanus habet a 
creante formam liberi arbitrii qua vult secundum actum aut potest velle, 
amoto impedimento, quod est absentia obiecti; quo facto praesente in 
intellectu per * cognitionem, libere vult illud si sit finis vel potest velle 
liberum arbitrium si sit ad finem. 

Sed ista positio non videtur rationabilis. Potest enim repelli per hoc 
quod, licet voluntas includat duas rationes per modum generis et diffe- 
rentiae, ex hoc non sequitur quod ratione unius habet rationem activi et 
ratione alterius passivi. Cum enim incidant in idem ‘ simplex secundum 
rem, oportet quod per illa solum sit activa vel passiva. Sed si sit passiva 5 

verum est quod erit aliter passiva quia rationalis, quam quia appetitus sim- 
pliciter ; — sicut etiam intellectus est vis apprehensiva rationalis nec habet 
ex uno quod sit activa, ex alio quod sit passiva, sed ? habet quod alio modo 
est passiva respectu cognitionis in quantum rationalis quam in quantum 
apprehensiva. 

Praeterea, ista positio improbatur ex hoc quod omne agens principale 
est nobilius si sit non univocum effectu vel aeque nobile si sit univocum ; 
et est nobilius et actualius eo ex quo vel in quo producitur huiusmodi ? 
effectus. Et cum tale agens est quid compositum, est nobilius vel aeque 
nobile composito producto ab ipso. Si ergo nihil sit agens respectu volun- 
tatis propriae, nec intellectus nec obiectum in virtute intellectus, sed ipsa 
per se ipsam educit * se de potentia ad actum et hoc ut agens principale, 
non instrumentale ; et hoc quia est virtute tale qualem facit se in actu, ipsa 
voluntas sine volitione “ est quid nobilius quam ipsum totum volens. Semen 
enim quod est instrumentale agens et virtute ° tale quale est in potentia 
instrumentum non est nobilius alteri generato. 

Praeterea, sicut impossibile est quod illud activum quod est formaliter 
tale quale debet facere passivum sit illud passivum et se ipsum faciat for- 
maliter tale, ita impossibile est quod illud quod est virtualiter tale quale 
debet facere passivum sit illud passivum et faciat se ipsum formaliter tale. 
Sicut enim contra rationem | eius quod formaliter est tale | quale debet facere 
passivum est quod ex quo iam est tale faciat se tale, quia iam ‘ esset in actu 
et in potentia secundum idem et respectu eiusdem, item essent in eodem 
numero et subiecto plura accidentia numero differentia et plura alia incon- 
venientia sequerentur; ita etiam contra rationem eius quod virtualiter est 
tale quale debet facere passivum, formaliter est quod ex quo iam est tale 
eminentiori et perfectiori modo, quia est principale agens quod faciat se 
tale minus perfecto modo. Inconveniens etiam est quod qualitas secundum 
quam agens aliquid tale dicitur virtute et qualitas secundum quam aliquid 
tale dicitur formaliter illi correspondens, cum haec dicantur esse talia non 
univoce sed aequivoce, quod ? sint ® perfectiva unius et eiusdem subiecti ; 
et cetera. 

Praeterea, quando activum per se est praësens passivo per se sequitur 
actio et in * hoc est exclusum omne impeditivum, ut patet per Philosophum, 
nono Metaphysicae. Si ergo in voluntate ponatur activum et passivum quae 
semper sibi sunt praesentia !° quia sunt id ipsum, ut dicit ista positio, vel 

sunt unum subiecto, ut dicit alia, sequitur actio et huic non potest praestari 
impedimentum. Quid enim potest impedire quod idem non sit praesens sibi 
ipsi ? et cetera. 

Dicere ! autem quod potest intervenire impedimentum nepgativum, 
scilicet absentia obiecti, hoc nihil aliud videtur quam dicere quod absentia 
activi a passivo vel e converso:sit impedimentum ne procedat actio. Igne 
enim existente alicubi est calefactivum, sed impeditur ne calefaciat, quia 
deest aqua calefactibilis, vel aqua existente alicubi est calefactibile, sed 
impeditur ne calefiat quia impeditur ab hoc propter absentiam ignis cale- 
factivi. In proposito enim dicitur quod, voluntate existente et absente obiecto, 
voluntas non producit actum impedita propter absentiam volibilis. Aut ergo 
dicetur quod voluntas et volibile se habent sicut per se activum et per se 
passivum, | sicut dicitur in aliis ubi invenitur actio, nisi sit tale impedimen:- 
tum scilicet negativum quale ponitur circa voluntatem, aut, sicut frequenter 
dictum est, dicetur quod unumquodque agens agit in se ipsum amoto tamen 
tali impedimento ; et cetera. 

Hac igitur positione dimissa tanquam | minus irrationali propter has 
rationes et multas alias quae possunt induci et alibi etiam sunt inductae, 
videamus utrum voluntas cum aliqua saltem dispositione sibi inhaerente 
possit seipsam movere, et ex hoc etiam irrationabilitas et impossibilitas 
praemissae positionis magis apparebit. Sciendum est igitur quod quamwis 
multae rationes possunt induci contra praemissam positionem qua dicitur 
quod .voluntas simplex existens secundum se movet se, tamen una est 
principalis, quia scilicet identitas et unitas repugnat rationi activi et passivi. 
Sed eadem ratio invenitur in voluntate cum quacumque dispositione sibi 
inhaerente. Nam cum de ratione activi et passivi secundum quod huius- 
modi sit quod sint distincta secundum has rationes quae sunt potentia 
et actus — nam activum debet * esse tale in actu quale est passivum in 
potentia, — unum autem et idem secundum idem non potest esse tale 
respectu sui ipsius, ideo sic dicitur de voluntate secundum se, scilicet quod 
non potest se movere, Sed cum de ratione activi non solum sit quod sit in 
actu et passivi quod sit in potentia, sed quod in quantum est activum sua 
actualitas ordinetur ad aliud, et similiter secundum quod passivum sua 
potentialitas ad aliud ordinetur ; et ideo, ut dicitur nono Metaphysicae, quod 
potentia activa est id quod est principium activum in aliud secundum 
quod aliud (commenta : non in se), cum * sit manifestum quod nihil agat in 
seipsum; potentia autem passiva est id quod est principium per quod 

aliquid recipit transmutationem in se ex alio secundum quod aliud, cum sit 
manifestum quod nihil patitur a se, ideo si aliquod ! ens ex se non sit sic in 
actu quod | possit ei convenire ratio activi et potentiae activae, quae 
quidem ratio activi, ut patet ex praedictis, non potest sibi competere nisi 
respectu alterius per aliquid sibi additum quod sit idem subiecto cum ipso, 
bene poterit consequi hanc rationem, scilicet quod activum sit, sed non 
respectu sui, sed respectu alterius. Sicut enim una simplex natura hoc habet 
quod sit in actu et quod habeat potentiam activam, sed non respectu sui, 
sed respectu alterius, ita etiam cum alicui enti secundum se non convenit 
potentia activa per aliquid sibi additum poterit ei convenire etiam respectu 
alterius, non respectu sui; verbi gratia, ignis secundum se, | quia includit 
caliditatem quae est principium activum, habet potentiam activam, sed non 
respectu sui, sed respectu alterius quod potest calefacere ; lifn]gna autem 
secundum se non habent hoc principium * activum, sed possunt per 
aliquid additum vel causatum in eis hoc habere. Sed sicut ignis qui ex 
natura sua hoc habet non est activus in se, sed in alio, ita etiam ligna, 
si consequantur per aliquam dispositionem in eis vim activam, illa erit 
respectu alterius. Et ita etiam est de potentia passiva; nam si alicui 
convenit potentia passiva de se, convenit ei respectu alterius ; si autem non 
nisi per aliquid additum, per id hoc solum etiam consequetur quod cum 
prius non posset pati ab alio, modo potest. Si ergo voluntas de se non sit 
activa, tamen si esset activa, necessario esset activa in aliud quod esset 
tale in potentia qualis ipsa est in actu, per dispositionem in ea existentem 
non potest consequi nisi quod possit agere * in aliud cum prius non posset. 
Cuius ratio est: nam sicut si ipsa secundum se haberet potentiam activam, 
unum et idem simpliciter per se esset activum et ratio agendi respectu 
alterius, ita si ipsa cum alio sibi addito et mediante illo habet potentiam 
agendi, hoc totum compositum per se erit activum etiam respectu alterius; 
sed aliquid erit ibi immediata et propria ratio agendi et aliquid ratio 
mediata ; unde penes hoc non poterit causari aliqua diversitas circa volun- 
tatem, ut scilicet, cum secundum se non possit agere in se, per aliquid 
additum quod sit ei ratio agendi possit agere in se. Et ita etiam est de 
potentia passiva; nam si anima secundum suam substantiam non sit suscep- 
tibilis actus intelligendi vel huiusmodi “, sed per aliquid additum, scilicet 
quod sit potentia animae vel species intelligibilis, illud additum non facit 
quod talem actum possit a se suscipere, sed ab alio. 

Nec potest etiam dici quod dispositio quaecumque posita in voluntate 

potest esse activum vel passivum, id est, illud cui principaliter convenit 
agere vel pati, sed solum potest esse ratio agendi vel patiendi totius com- 
positi ex ipsa et voluntate. Supposito enim per se competit agere sive sit 
simplex sive compositum. Ei autem | quod est aliquid compositi potest 
competere ratio agendi vel patiendi. Si ergo voluntas nuda nihil potest 
agere vel pati, hoc est | quia non habet rationem agendi vel patiendi. 
Si autem cum dispositione potest, hoc est quia per eam habet rationem 
agendi vel patiendi; et ipsa cum huiusmodi dispositione per se erit 
activum vel passivum. Et quia nihil potest per se agere in se ipsum, sicut 
voluntas nuda non potest movere seipsam, quia idem per se esset in poten- 
tia et in actu respectu eiusdem, ita etiam voluntas cum dispositione non 
potest movere se ipsam, quia etiam ! idem secundum idem esset in potentia 
et in actu respectu eiusdem; quia voluntas et quaecumque dispositio in 
ipsa non sic haberent se ? quod unum esset movens et aliud motum, sed sic 
quod unum esset ratio agendi et aliud ratio patiendi respectu alicuius unius 
actus, totum autem esset per se movens et per se motum et sic nihil esset 
ibi quod per se non esset in actu et per se in potentia. Propter quod sicut 
nuda voluntate existente in potentia ad volitionem ipsam non potest se 
facere actu volentem, quia in ea non est aliquid quod non sit in potentia 
respectu volitionis et sic idem esset potentia * et actu respectu eiusdem, | 
ita etiam voluntas cum sua dispositione non potest se facere in actu 
volentem. 

Cum enim voluntas simul cum sua dispositione sit in potentia ad 
volitionem, in potentia quidem passiva, quia potest actu velle, non est ibi 
aliquid quod non sit in potentia. Ergo si cum sua dispositione “ faceret 
se actu volentem, idem secundum idem esset in potentia et in actu. 

Sicut enim potest dici quod voluntas cum affectione vel dispositione 
est respectu volitionis in se causandae in actu virtualiter, non formaliter, ita 
hoc idem potest dici de voluntate secundum se (1), et si sufficit ad hoc 
quod aliquid ° possit agere in seipsum quod sit actu tale virtualiter quale 
est in potentia formaliter, ita poterit dici quod unum et idem simplex possit 
agere in seipsum sicut compositum. Propter quod neutri debet attribui 
quod possit, ex eo quod talis est aliquo modo virtualiter, efficere aliquid in se 


let C. — ? haberent se] se haberent P. — # esset potentia] potentia esset C. — 4 sua 
dispositione] dispositione sua C. — 5 aliquis V. 


(1) Contra dictum Gandavensis add. 2a m. C. 


SEXTUM QUODLIBETUM, Q. VII 155 


ipso, sed ad agere in aliud sufficit quod sit tale in actu sive virtualiter sive 
formaliter. 

Unde, secundum planam intentionem Philosophi et Commentatoris in 
octavo Physicorum, oportet omne movens se ipsum esse compositum ex 
pluribus partibus, non sic ad invicem | se habentibus quod solum essen- 
tialiter et non subiecto differant et quod una sit ill toti ratio agendi sic 
quod totum per se ratione illius agat in se, et alia ratio patiendi ita quod 
totum per se ratione illius patiatur a se ipso, sicut aliqui aestimant esse 
in gravi et levi, sed sic etiam ‘ quod subiecto etiam differant et quod una 
sit movens primo et alia primo mota et ratione talium partium quae sunt 
unius totius illud unum totum est movens se totum per accidens, id est, 
in quantum una pars est per se movens aliam. Unde, quia animal non est 
sic unum quod habeat partes integrales et subiecto distantes unius rationis, 
potest in una parte esse dispositio secundum aliquam actualitatem, ratione 
cuius potest esse activa respectu alterius partis quae habet aliam disposi- 
tionem ratione cuius potest esse passiva et quia in gravi non sunt partes 
heterogeneae ? sic differentes, ideo una non potest habere potentiam 
activam respectu alterius, sed quicquid convenit per se uni respectu 
alterius, convenit et alteri respectu ipsius; et ideo illud quod movet se 
oportet esse compositum ex partibus heterogeneis. Et quod est eiusdem 
rationis in toto et in partibus non potest movere seipsum, ut probat 
Aristoteles, octavo Physicorum, per hoc quod una pars ibi non potest esse 
agens respectu alterius eo quod agens et patiens secundum quod huius- 
modi sunt contraria. Unde ubi sunt partes continuae secundum quantitatem 
et ® eiusdem dispositionis et rationis secundum formam non potest inveniri 
in una parte unde habeat rationèem agendi respectu alterius. Quod autem 
ita sit patet per Commentatorem super dictum locum, licet dictum eius ad 
contrarium adducatur. Dicit enim ibi quod illa quae moventur per princi- 
pium in eis necesse est ut dividantur secundum definitionem in motorem 
et motum. Motor enim debet esse distinctus a moto aut secundum defini- 
tionem et esse simul, sicut illa quae moventur ab extrinseco, aut secundum 
definitionem tantum, sicut est dispositio in habentibus animos. Anima enim 
quae est motor in eis distinguitur a corpore quod est motum secundum 
definitionem, licet non distinguatur secundum esse, quia non est anima 
sine corpore. Et quia corpora simplicia sunt una secundum | definitionem 
et | nullum eorum potest dividi in motorem et motum, necesse est ut non 
sint mota ex se, nisi esset possibile ut motor esset ipsum motum. Si autem 

quis dixerit quod sunt composita ! ex materia et forma quae sunt distincta 
per definitionem, dicemus quod prima materia non est ens in actu et id 
quod movetur ex se debet dividi in motorem et motum actu. 

Ex his patet quod si grave movet se per se oportet quod in eo sunt 
talia duo quae sic se habeant non solum quod unum sit ratio movendi 
active ipsum totum et alia ratio movendi passive cum in gravi sit forma 
ratione cuius posset dici movens et materia | ratione cuius posset dici 
motum, sed oportet quod una sit per se movens in gravi, si movet se, ut 
contingeret de forma et alia per se mota ut contingeret * de materia. 
Deinde manifestat quod non solum oportet ea esse distincta definitione, 
sed etiam subiecto, licet non in esse, ut praemisit : quod etiam non contin- 
geret in gravi etiamsi ponatur gravitas definitione distingui non solum a 
materia quae est ens solum * in potentia, sed a natura substantiae gravis 
quae est ens in actu per formam substantialem. Unde subdit, exponendo 
illud Philosophi quomodo est possibile ut aliquid continuum et naturarum 
convenientium moveat se ipsum, Commentator etiam intendit per continuum 
illud quod est unum non per contiguitatem per conveniens et cetera, illud 
quod est similium partium cuius definitio partis et totius est una, scilicet 
id quod non est diversae substantiae res; ergo secundum quod continuae 
non contiguae * impossibile est ut recipiant passionem, id est motum a se. 
Unde patet quod, quia corpora simplicia sunt omnino unum secundum 
quantitatem, quia perfecte continua, et secundum formam quia secundum 
eamdem rationem perficit forma talis totum et singulas partes, non potest 
in eis inveniri movens et motum. 

Sed quia animal non sic est unum perfectum continuitate, sed naturali 
colligatione partium quae etiam ratione et definitione formali differunt ab 
invicem (nam sunt partes organicae quarum forma non est anima secun- 
dum se ut est forma substantialis, sed secundum suas potentias, et in aliqua 
parte determinata est vis appetitiva et vis motiva virtute cuius partis aliqua 
propinqua pars impellitur et movetur et sic deinceps), anima ergo quae | 
movet corpus non dicitur sic movere quod, ut est altera pars compositi 
formalis differens ratione ab altera, scilicet materialis, sit movens corpus 
per se, et corpus quod perficit sit motum per se; sed ipsa quae differt 
definitione, non in esse a corpore, per aliquam potentiam suam appetitivam 
et motivam secundum esse quod habet in aliqua parte determinata, movet 
Corpus, movendo primo aliquam partem determinatam. Unde, illud animae 

per quod ipsa movet corpus est potentia animae ; et est perfectio entis in 
actu, quia partis organicae jam perfectae per animam secundum quod est 
forma substantialis ; et ideo dicitur ‘ quod anima movens corpus differat 
ab eo definitione, non in essè, quod non intelligitur de anima secundum quod 
est actus substantialis, quia sic non relinquitur nisi ens in potentia, scilicet 
materia quae non movetur *, sed intelligitur de anima secundum rationem 
talis potentiae, scilicet appetitivae et motivae quae ratione differt a corpore 
composito ex materia et forma substantiali *, sive anima ut est forma 
substantialis, non autem in esse, quia est perfectio alicuius partis corporis 
actu tamen existentis per animam. Unde si per impossibile esset aliquod 
animal cuius partes omnes essent eiusdem rationis, sicut contingit in gravi, 
licet haberet appetitum et vim motivam quae etiam essent in qualibet parte 
corporis, non moveret seipsum. Quod autem non sic intelligendum quod 
animal movet se in quantum est divisibile in duo secundum definitionem, 
scilicet in animam et corpus, ut per animam secundum quod est in toto 
corpore sit movens et per corpus motum, sed quod secundum esse quod 
habet anima in una parte corporis non mota per se moveat alias partes. 
Patet per hoc quod dicit Aristoteles, libro de Motibus animalium dicens, 
quod aestimandum constare animal quemadmodum * civitatem bene legibus 
rectam. In civitate enim, quando bene stabilitus fuerit ordo, nihil opus est 
separato monarcho quem oporteat adesse ad singula eorum quae fiunt, sed 
ipse quilibet facit quae ipse, ut ordinatum est, et fit hoc post hoc propter 
consuetudinem. In animalibus autem idem hoc propter naturam [hoc] fit et 
quia natum est unumquodque sic constantium facere proprium opus sic 
ut nihil opus sit in unoquoque animam esse, sed tamen quodam principio 
corporis existente, alia quidem vivere | eo | quod adnata  sunt facere autem 
proprium opus propter naturam. Unde non solum oportet aliquid esse im- 
mobile extra animal ad hoc quod moveatur, sicut contingit in motu caeli, 
sed oportet etiam quod habeat aliquam partem intrinsecam, id est, ad ipsum 
animal pertinentem | fixam super immobile extra ad motus progressivi 
executionem, ad quam scilicet appellatur alia pars moveñda. Nec adhuc 
propter hoc dicitur animal movere se proprie, sed quia oportet ° etiam ad 
motus animalis inchoationem esse in animali aliquam partem immobilem 
per se a qua oriatur omnis motus localis ipsius animalis, virtute tamen 
appetitus et potentiae motivae, ut haec in libro de Motibus animalium 
declarantur. 

Sed iterum, ad propositum scilicet quod nihil per se possit se ipsum 

movere, videtur facere ratio et dictum Commentatoris super secundo ! 
Physicorum ubi dicit quod a contingente quod habet se aequaliter ad plura 
nulla actio provenit secundum quod est contingens aequaliter quantum 
natura eius est natura materiae et non formae et ita materia ergo prima est 
parata * ad recipiendum duo contraria aequaliter ; et similiter apparet de 
anima concupiscibili ?, scilicet ipsam esse paratam ad actiones contrarias 
aequaliter. Illud ïgitur contingens non habet causas agentes contrarias 
aequaliter. Unde necesse est ut actiones illae attribuantur agenti, scilicet qui 
facit alterum contrariorum ; et ita apparet ergo quod contingens aequaliter 
non invenitur in potentiis agentibus per se, sed in potentiis passivis et in 
eis quorüm praeparatio ad receptionem duorum contrariorum est aequalis, 
sive sit anima sive non anima et cetera. 

Cum ergo voluntas de se sit indifferens ad duas volitiones secundum 
duo volita, vel ad volendum vel ad nolendum “ aliquid unum, et in hoc 
habeat rationem materiae secundum Commentatorem, oportet quod per 
aliquid determinatum fiat in actu secundum alterum horum. Non est enim 
dare quare in unum exeat potius quam in aliud si nulla facta sit in ea 
mutatio quae prius non erat, aut si, quacumque mutatione facta secundum 
quemcumque influxum, adhuc manet indifferens quantum est de se ad 
utrumque. Alioquin si sic dici potest de voluntate, aeque faciliter et rationabi- 
liter poterit negari omnis potentia activa distinc | ta a passivo et dicetur 
quod unumquodque ens producit se ipsum de potentia ad actum. Quis enim 
probabit quod ignis generet ignem ex aqua? Dicetur enim quod in aqua 
est forma substantialis ignis virtualiter quae tamen non efficit se in actum 
nisi praesente igne ut causa sine qua non. Quis etiam probabit lignum vel 
corpus aliquod calefieri ab igne? Immo dicetur quod seipsum calefacit, 
praesente igne ut causa sine qua non. Idem etiam dici poterit de actibus 
omnium potentiarum animae, ut patet® inducendo; quia enim per nihil 
potest probari aliquid esse activum respectu alterius nisi quia, illo praesente, 
aliud est in actu aliquid quod prius erat in potentia. Ita etiam 5 videmus in 
voluntate quod praesente obiecto fit in actu de necessitate respectu finalis 
obiecti, non de necessitate respectu aliorum; nec unquam fit in actu nisi 
secundum modum et formam rationis ; quia nihil fugit nisi iudicet illud esse 
nocivum, nihil etiam prosequitur nisi iudicet illud esse conveniens ; quia 
non est in actu nisi praesente obiecto, obiectum autem fugere non est nisi 
id quod sub ratione mali et nocivi apprehenditur, obiectum autem prose- 

cutionis est id quod sub ratione boni et convenientis apprehenditur. Non 
videtur ergo ratio per quam probari possit quod aliquod ! ens sit activum 
respectu alterius per quod non possit etiam probari de obiecto respectu 
voluntatis. Non videtur ergo esse negandum quin voluntas vere ab obiecto 
moveatur quantum ad actus volitionis. 

Si autem, ut dicunt ali, actio non omnino substrahitur ab obiecto 
voluntatis, quia efficit in voluntate aliquam dispositionem et influxum quo 
determinatur voluntas ad actum determinatum volitionis, quem tamen actum, 
supposita illa dispositione, voluntas se ipsam vi suae libertatis efficit, simi- 
liter etiam dicetur quod alia agentia actum principalem non efficiunt ? in 
passivis, sed tantum quamdam dispositionem et influxum, quo supposito, 
agunt actum principalem. Sed hoc falsum est ; unde similiter est falsum ex 
alia parte, scilicet in voluntate. Verum est enim quod omnia agentia princi- 
palia inducentia in passiva aliquas dispositiones in | ordine ad formam 
principaliorem iuducunt etiam huiusmodi | formam, ut patet in omnibus aliis 
a forma humana quae propter sui nobilitatem non potest produci ex aliquo, 
sed ex nihilo a solo Deo per creationem; et quod nulla forma | principalis 
inducitur a subiecto in quo talis dispositio prima inducitur. Unde hoc oportet 
similiter ponere in voluntate. 

Cum etiam ponatur ab aliquibus quidam consimilis influxus fieri ab 
obiecto in intellectu respectu sui actus intelligendi et tamen dicitur quod 
etiam obiectum * efficit ipsum actum intelligendi, alioquin intellectus non 
diceretur virtus passiva, videtur posse dici hoc de voluntate sicut de intel- 
lectu, ita tamen quod libertas voluntatis salvetur dicendo quod secundum 
condicionem suae libertatis movetur de necessitate solum a summo bono, 
non de necessitate autem sed cum possibilitate ad oppositum ab omnibus 
aliis, ita quod, licet in potestate hominis non sit per voluntatem semper 
prompte ac delectabiliter vel sine tristitia agere et eligere, vel non agere 
et non eligere ea quae sunt citra finem, prout dicit Philosophus tertio Ethi- 
corum, quod ante generationem habitus in nobis est hoc sed non post habitus 
generationem, tamen semper a principio usque in finem per libertatem 
voluntatis remanemus domini actionum, scientes quae circa singula. Quo- 
modo autem hoc sit aliqualiter potest sic ad praesens explicari. Nam in vita 
ista secundum cursum communem numquam ita aboletur iudicium rationis 
quin remaneat sic quod per principia universalia potest rectificari per 
deductionem ordinatam ad posteriora et sic etiam malus per seipsum potest 
fieri bonus, licet cum difficultate. Intemperatus enim habens notitiam cor- 

ruptam circa venerea habet rectitudinem iudicii quantum ad universalia per 
quae potest seipsum deducere ad hoc quod cum occurrit aliquid delectabile 
id non prosequitur licet cum difficultate abstineat. Sicut enim timor poenae 
comminatae facit alicui aestimationem ratione cuius ad horam seipsum 
cohibet quantum ad actum exteriorem, licet | cum tristitia ; ita etiam consi- 
deratio alicuius deformitatis et turpitudinis potest ipsum movere ut absti- 
neat, licet cum difficultate et tristitia appetitus sensitivi; et sic tandem per 
frequentes tales actus poterit virtus adgenerari. Si autem aliquis pérmittat 
ex negligentia invalescere passionem, vel insistat diu circa alicuius delec- 
tabilis considerationem et non divertat intellectum ab hoc et tandem devenit 
ad corruptionem iudicii in particulari, iudicando quod, omnibus consideratis, 
melius est nunc tale quid facere propter delectationem quam illud omittere 
propter quamcumque deordinationem, non obstante quod tunc voluntas 
agit secundum iudicium perversum rationis, imputatur sibi, quia, ut dicit 
ibi Aristoteles, eius quod est diligentes esse domini sumus. Unde etiam 
defectus corporales et infirmitates quae contingunt ex negligentia homini 


recte imputantur. Quia ergo habens voluntatem potest, per notitiam univer- 


salem quam habet circa defectum omnis boni defectivi divertere intellectum ! 
ad-aliud considerandum, et quia non movetur nisi ab apprehenso, a nullo 
tali de necessitate movetur quamdiu ratio non totaliter corrumpitur, sicut 
in amentibus et furiosis ; et ideo non bene videntur * dicere qui (1) dicunt 
quod voluntatem esse passivam et ipsam esse liberam non stant simul, ac si 
ponentes eam moveri ab obiecto nitantur destruere libertatem arbitril. Si 
enim poneretur quod respectu cuiuslibet obiecti de necessitate absoluta 
moveretur, libertas arbitrii tolleretur. Sed cum ponitur moveri dicto modo 
libere et non de necessitate, quia posset non moveri ab obiecto tali in quo 
posset considerare defectum, servatur libertas quae voluntati competit. 
Unde non valet etiam si sic arguatur : homo est dominus suorum 
actuum per voluntatem; videtur ergo quod voluntas sit potissime domina 
sui actus, sed non videtur habere dominium super actum suum si est sim- 
pliciter passiva respectu illius ; quare et cetera. Item, cum nihil sit ita in 


potestate voluntatis sicut velle, videtur qüuod respectu illius habeat dominium: 
| et quod sit illius effectiva; ergo non est in potentia simpliciter passiva.… 
Potest enim dici quod hoc quod aliquid habet dominium super aliquid, hoc 

contingit quia suo actu potest efficere libere aliquid circa illud vel in illo. 
Unde voluntas habet dominium super ea quae actu suo potest movere 
aliquo modo | et educere de potentia ad actum; et ideo ipsa super actum 
suum dominium proprie non habet per se et directe ac immediate, sed 
super alias | potentias et super actus earum (1); quia alias potentias habet 
movere ad exercitium actus et habet imperare actus aliarum potentiarum, 
sed a nulla alia habet sic moveri. Quia ergo voluntas inter potentias animae 
humanae est maxime secundum hoc activa et motiva, non autem deter- 
minate et uno modo tantum, eo quod movet efficiendo, mota tamen ab 
obiecto apprehenso a ratione deliberativa non determinata, ideo per volun- 
tatem dicitur habere homo dominium, non per alias potentias. Quod tamen 
non est ita ! intellisendum quod per solam voluntatem dicatur homo habere 
dominium sui actus, excludendo etiam ipsam rationem a cuius obiecto 
movetur ; sed quia actus intellectus non immediate effcit operationes alias, 
quia eius non est movere secundum exercitium actus, sed hoc convenit 
voluntati ; unde non debet dici quod homo habeat dominium super actus 
suos per voluntatem simpliciter et absolute, sed per rationem et voluntatem 
in quantum etiam liberum arbitrium utrumque includit, quia dicitur esse 
facultas rationis et voluntatis. Unde etiam ab aliquibus (2) bene dicitur quod 
homo habet dominium super actus suos eo quod habet deliberationem de 
suis actibus. Dicitur etiam quod nihil est in potestate voluntatis sicut velle, 
non quia actum volendi efficiat voluntas in se ipsa, sed quia actus volendi 
non potest impediri sicut alii actus qui per voluntatem imperantur. 

Potest enim homo intelligere cum vult et quae vult. Praesente autem * 
obiecto voluntatis a nullo potest prohiberi actus volendi. Sed cum volun- 
tas % est in actu volendi, potest esse impedimentum respectu actuum 
aliorum. Universaliter igitur tam in voluntate quam in aliis dicendum est 
quod nihil movet se ipsum, | non obstantibus praemissis obiectionibus 
vel quibuscumque aliis quas vidi; et hoc praecipue propter rationes activi 
et passivi, ut iam allegatum est prius, quia, si de ratione potentiae activae 
secundum quod huiusmodi est posse ‘ agere in aliud secundum quod aliud, 
passivae autem est transmutari ab alio secundum quod aliud, patet quod in 
quolibet genere entis oportet activum et passivum esse realiter distincta. 

Si autem dicatur quod in quibusdam de ratione potentiae activae est trans- 
mutare aliud, in quibusdam idem hoc sine ratione dicitur, et in hoc etiam 
manifeste contradictoria implicantur, et qua ratione dicetur in uno et in alio. 
Unde, posito quod in uno solo idem agat ! in se ipsum, vel educat se de 
potentia ad actum, aequali facilitate ponetur in omnibus. Nam si dicatur 
quod voluntas movet se et non moveatur * ab obiecto, alioquin praesentato 
obiecto uno duobus, qua ratione voluntas unius moveretur, eadem ratione 
voluntas alterius moveretur ; quod tamen non contingit, ut patet praecipue 
per exemplum Augustini, duodecimo de Civitate Dei, de duobus aequaliter 
dispositis quorum unus movetur ad praesentiam cuiusdam obiecti delecta- 
bilis, non autem alius. Sed si ponantur duo ligna eiusdem condicionis ad 
praesentiam ignis, si unum calefit oportet etiam quod aliud calefiat ; ergo 
in istis est manifestum quod fiunt in actu, igne agente, non sic autem in 
habentibus voluntatem respectu obiecti — dici poterit quod hoc non valet ad 
ostendendum quod sola voluntas movet se, quia quod duo ligna aeque dispo- 
sita ad praesentiam ignis aeque calefiant, non sic autem aequaliter movetur 
voluntas duorum ad praesentiam alicuius volibilis, hoc contingit ex parte 
voluntatis ex libertate talis agentis abstracti, scilicet quod non determinatur 
virtus eius activa ad actum secundum praesentiam talis obiecti. Sed lignum 
quod omnino naturaliter et determinate agit per se ipsum, calefacit seipsum 
praesente igne, quia ex natura sua ad hoc est determinatum. Hoc ergo 
dicetur contingere | non quia voluntas sit potentia activa, lignum autem 
non, sed quia haec © potentia activa est determinata ad talem | actum, non 
illa ; sicut etiam de voluntate dicitur quod est potentia activa respectu 
üultimi finis, et tamen, ultimo fine apprehenso a quocumque, de necessitate 
fertur ad illum et de necessitate facit se volentem finem, sicut lignum de 
necessitate facit se calidum, praesente igne. Videtur ergo ista positio falsa, 
Nec obstat quod dicit Augustinus 83 quaestionibus, 9, quod moveri per se 
animam sentit qui sentit in se esse voluntatem, nam si volumus non alius de 
nobis vult; quia per hoc non intelligit quod voluntas ab obiecto non moveatur, 
sed quod etiam iste motus est voluntarius et non fit in nobis, invitis nobis, 
quia ab alio ad volendum non impellimur nec cogimur, sicut aliquis de 
manu mea, me invito, scriberet ; unde subdit ibidem: et ille | motus animae. 
spontaneus est. Hoc enim tributum est ei a Deo et sic est per se ab anima, 
sic quod licet { sit ab obiecto movente est tamen sic quod anima non com- 
pellitur sed libere consentit. Non similiter autem se habet in aliis motibus 

qui nobis invitis possunt fieri in nobis et de nobis. Et hoc est quod prius 
dicit quod si volumus, non alius vult de nobis, quia sponte et nobis consen- 
tientibus fit actus voluntatis. Sed cum inviti scribimus per manus motum 
violentum, nos proprie non scribimus, sed alius de nobis scribit. Item 
nituntur plures ostendere auctoritate Aristotelis et Commentatoris quod 
voluntas moveat seipsam per hoc quod dicitur nono Metaphysicae, quod 


cum potentiae rationales sint ad opposita, quia scientia est contrariorum, 
non sunt principia alicuius actionis ex se solum, alioquin contraria simul 


agerent, ideo necesse est, ut sit dominus verus alius ! quod sit causa in 
hoc quod agunt alterum contrariorum quandoque et quandoque alterum. 
Et hoc est verum principium. Et hoc principium quod facit magis agere 
contrarium quam alterum est appetitus et voluntas. Ex hoc videtur quod 
voluntas moveat se libere ad alterum contrariorum et non môveatur ab 
aliquo illorum. 


Et est dicendum quod, cum voluntas sive volens non determinatur ad 


alterum nisi propter aliquid propter quod agere vult, oportet quod ad hoc 
quod alterum magis eligat et magis appetat | propter ? hoc sit quia illud 
aestimat melius et magis eligendum. Hoc autem contingit ex aliquo bono 
apprehenso a quo voluntas, quasi a fine mota, ex consequenti eligit alterum 


contrariorum quod magis ordinatur ad illum finem quem * magis appetit. 
Unde subdit ibi, scilicet in nono Metaphysicae “: appetitus enim, cum fuerit 


alterius contrariorum, tunc actio agentis pendet ex illo contrario; et similiter 
a voluntate ; et ille non agit ® de contrariis nisi illud quod magis appetit. 
Ipse autem Commentator dicit, duodecimo Metaphysicae, quod aliquid 
desideratur quia aestimatur esse bonum et quanto magis aliquid fuerit 
aestimatum bonum, tantum desiderium erit maius ; et sic voluntas non 
movet se, sed movetur a bono apprehenso secundum modum et formam 
apprehensionis. 

Ex dictis ergo Philosophi magis arguitur ipsum  propositum quam 
contrarium. Quidam tamen arguunt adhuc quod ? non oportet movens 


et motum esse distincta subiecto per hoc quod dicit Commentator, duo- 


decimo $ Metaphysicae, quod balneum quod est in anima est movens 
secundum rationem effcientis et secundum quod est in re secundum 
rationem finis. Propter formam enim balnei quae est in anima desideramus 
formam aliam quae est extra animam. Forma ergo balnei quae est in anima 
est agens desiderium et motum; secüundum äutém quod est extra animam 

est finis motus. Ex hoc autem videtur quod cum voluntas cuius est desi- 
derare sit in anima et etiam forma balnei in anima, quod idem subiecto est 
movens et motum. Sed illud magis est ad nostrum propositum, scilicet ad ! 
ostendendum quod voluntas non moveat se, sed | quod moveatur ab obiecto 
apprehenso, quia bonum secundum quod apprehensum movet voluntatem 
vel ad *actum volitionis ut hoc dicitur secundum rationem causae effi- 
cientis, licet secundum quod est in se ipso moveat in ratione finis. Quo- 
modo autem ex hoc non sequitur quod movens et motum sint idem subiecto 
declarabitur ostendendo quomodo obiectum primo movet intellectum et 
deinde voluntatem. Licet etiam verum sit ? quoddam dictum Commentatoris, 
nono Metaphysicae, quod contra hoc inducitur, tamen non est secundum 
intentionem Aristotelis ibidem, prout patet ex nova translatione quae 
certior est. 

Si tamen recte intelligatur, illud dictum Commentatoris “ non facit pro 
illis. Littera quam exponit sic Commentator ° habet: for | te possibile ut actio 
et passio sint sicut una potentia, forte erit sicut alia; quaedam enim est in 
passivo et quaedam in agente. Item, quod Commentator non sit pro eis patet. 
Dicit enim sic Commentator : possibile est ut potentiae activae et passivae 
ab eis sint ° in eodem. Aestimatur enim quod potentia quae est in agente 
est entis cuius est potentia passionis, verbi gratia, illud quod movetur in 
loco per se. Alteratio autem et generatio aestimatur esse ut principium 
actionis in eis sit in subiecto alio a principio passivo. Ex istis enim patet 
quid Commentator intelligit per principium activum et passivum esse in 
eodem vel non esse in eodem”. Non enim intelligit hoc esse in eodem 
subiecto indivisibili sed communi. Animal enim quod | movetur est quid 
unum secundum substantiam, divisibile est autem  secundum diversas 
partes organicas secundum quarum unam potest dici movens, secundum 
aliam * motum. Unde in motu animalis movens et motum non differunt loco 
nec subiecto nec re, sed situ tantum, ut patet in homine in quo est anima 
quae est tota in qualibet parte quae, ut est in parte una, puta dextra, movet 
aliam, puta sinistram; sed quia istae surt partes unius totius quod est 
unum ab una forma substantiali ideo dicuntur esse in eodem dicto modo. 
Verum quia illud quod alteratur et generatur et transmutatur ab eo quod 
non est idem cum ipso nec subiecto nec etiam unius formae substantialis 
participatione, ideo ibi dicitur quod sunt simpliciter hae potentiae in alio 
et alio. Ex hoc etiam potest patere quare animal non dicitur alterari ex se 

cum una pars ab alia alteratur. Dicitur tamen moveri ex se secundum locum 
cum una pars ab alia movetur. Huius ! ratio est, quia una pars non alterat 
aliam nisi etiam ipsa iam sit ab alio alterata et nisi existens in actu in 
quantum facit aliam in actu, sicut hepar non calefacit stomachum nisi sit 
calefactum. Sed primum movens in animali secundum locum, licet sit trans- 
mutatum secundum aliquam qualitatem et alterationem,non tamen secundum 
loci mutationem. Unde quia non mota localiter movet aliam et sic motum 
localem quem prius animal non habebat formaliter nec in parte movente nec 
in mota, nunc habet ab aliqua sui parte illum primo | agente. Non sic autem 
potest dici in alia transmutatione. Ideo dicitur animal ex se habere motum 
localem, quia ex aliqua sui parte, sed non mota localiter. Deinde subdit 
Commentator super illud : In quibusdam rebus potentia activa erit in ipso 
passivo et in quibusdam in alio ; et intendit quod non est necesse quod hoc 
principium sit in subiecto diverso in quo est potentia passionis in loco. 
Et hoc etiam inducitur contra praedicta. 

Sed ex hoc etiam nihil habetur contra illa (1). Loquitur enim de his 
quae per aliquod agens principium reducuntur de potentia ad actum, non 
solum secundum motum localem, sed secundum formam aliquam. Quod 
patet per hoc quod dicit postea: Passivum enim patitur secundum quod 
habet principium quod differt ab ipso quod extrahit ipsum de potentia ad 
actum. Talium autem quaedam producuntur a principio simpliciter sepa- 
rato et distincto loco et subiecto, ut contingit in his quae non generantur 
ex semine, ut cum ex aqua generatur ignis ab igne; quaedam | autem a 
principio coniuncto, non secundum aliquid indivisibile nec secundum parti- 
cipationem unius formae substantialis cum passivo, sicut contingit in motis 
ex se localiter quantum ad animalia, sed in coniuncto cum passivo in aliqua 
massa una habente tamen partes quantitativas et formales, sicut est ? com- 
mixtum ex seminibus maris et feminae. In illo enim est activum coniunctum 
passivo, sed non in eadem parte indivisibili, sed sunt propinqua ; unde talia 
quae sic coniunguntur in una massa non sunt proprie distincta loco prout 
hic * dicit. Quod etiam dicit Commentator, octavo Physicorum, quod sermo 
Aristotelis dicentis quod impossibile est ut aliquid moveat secundum quod 
movetur, tenet in motis et moventibus quae moventur univoce et hoc dicit “ 
quia hoc non est impossibile nisi in motoribus qui non sunt corpora aut 
virtutes in corporibus; philosophi enim aestimaverunt quod abstracta movent 

se; sed si hoc fuerit ita, tunc motus et movere illic dicuntur aequivoce cum 
motu qui est hic. 

Hoc non valet ad ostendendum quod anima vel voluntas moveat ! se 
ipsam, sed potius ad contrarium. Intelligendum tamen quod qui vult se 
iuvare de hac auctoritate | quantum ? ad totum debet concedere quod corpus 
vel virtus in corpore non potest se ipsum movere sic quod secundum unam 
et eamdem partem corporalem sit movens et motum, — alioquin si intelli- 
geretur sic quod sufficeret quod secundum aliqua duo essent movens ét 
motum sic quod totum * per se moveretur et moveret, — sed secandum unam 
partem haberet rationem moventis et secundum aliam rationem moti, cum 
hoc etiam oporteat ponere in omnibus moventibus se ad excludendum illud 
inconveniens quod idem secundum idem sit actu et potentia; nec valeret 
differentia quam videtur ponere Commentator istorum corporalium ad sepa- 
rata. Item, si secundum Commentatorem in separatis non tenet quin idem 
possit esse movens et motum, eo quod ibi non est vere et proprie motus, 
etiam “ vocando verum motum exitum de potentia ad actum qui nullo modo 
secundum ipsum est ibi, ex hoc arguitur, secundum eum, quod ubicumque | 
est exitus vere de potentia ad actum, oportet ponere diversa secundum rem. 
Et hoc patet expresse per Commentatorem, secundo * Physicorum, ubi dicit 
quod illud quod est in potentia ad plura numquam exit in actum per se, sed 
oportet quod sit aliud agens ipsum extrahens de potentia ad actum. Item, 
quod illud quod dicit de separatis non valeat contra dicta patet: constat 
enim quod appellando verum motum exitum de potentia ad actum qualem 
ponimus in voluntate cum vult quod prius non volebat, nullo modo talis 
motus secundum Philosophum et Commentatorem est in separatis, quia 
nullam innovationem ponunt in eis cum nec per se nec per accidens subsint 
motui caeli a quo secundum ipsos omnis exitus de potentia ad $ actum 
causatur. Unde, in duodecimo Metaphysicae, probatur quod substantiae 
separatae semper sunt in actu; immo quod in eis idem est secundum rem 
intellectus et intellectum ? et actus intelligendi. Ergo prout hic ® dicit Com- 
mentator : si verum est dictum Platonis, scilicet quod moveant se, intelli- 
gitur de motu aequivoce dicto, id est solum secundum rationem intelligendi, 
quia ibi intelligitur aliquid ut intelligens * et aliquid ut intellectum et ipsum 
intelligere quasi quiddam secundum fieri et moveri, et hoc quidem modo 
movere se ipsum perfectissime convenit primo ! abstracto, | scilicet Deo, 
a quo tamen omnis potentia est relegata. Unde dicit Augustinus, octavo 

super Genesim, quod Spiritus Creator movet seipsum sine tempore et 
loco. 

Item, solent etiam induci plures instantiae contra id quod dicitur quod 
oportet per se et primo movens et per se et primo motum esse distincta 
subiecto, scilicet de motu gravis deorsum et e converso. Possum addere de 
motu gravis sursum, scilicet de ascensu ! aquae in urinali vel in clepsydra ? 
sive in canteplora * et huiusmodi ; item, de motu ferri ‘ ad adamantem, in 
quibus non apparet motor distinctus; item, quod non secundum locum solum, 
sed etiam secundum alterationem et augmentum | idem moveat se ipsum 
ut © videtur de aqua calefacta quae revertitur ad frigiditatem maiorem quam 
sit frigiditas aeris continentis, ut prius inductum est. Item, nutriens se ipsum 
uniendo sibi nutrimentum extendit quantitatem suam. Itém, cum haec etiam 
sunt exempla inducta a Philosopho et Commentatore de libro de Morte et 
Vita. Nam ignis deficit non solum actione contrarii, sed etiam actione sui 
ipsius in se ipso, scilicet marcescendo. Item, calidum naturale agit continue 
in humidum radicale in quo est tanquam in subiecto; et multa alia consimilia. 

Sed dicendum quod in omnibus istis non est idem movens et motum 
per se, sed in aliquibus idem est movens et motum per accidens ut in 
descensu. gravis. In aliis autem est movens per se distinctum sed latens. 
Haec autem sunt magis naturalis quam theoreticae speculationis. 

His visis, patet responsio ad auctoritatem Anselmi in principio inductam 
in qua dicit quod anima et voluntas movent se secundum affectiones. 
Dicendum est enim quod per affectionem in appetitu vel in voluntate 
existentem potest intelligi ipsa naturalis idoneitas ut aptitudo qua voluntas 
naturaliter inclinatur ad bonum vel aliqua habitualis dispositio superaddita 
per acquisitionem vel per infusionem ; et est intelligendum quod per huius- 
modi affectionem non dicitur voluntas se movere per se et directe, sed 
indirecte et quasi dispositive, in quantum scilicet per | talem affectioném 
sic est disposita quod per illam habet quamdam conformitatem ad quaedam 
obiecta sic quod cum apprehenduntur ab intellectu apprehenduntur sub 
ratione boni et convenientis. Sic autem apprehensa per se et directe movent 
voluntatem sicut obiectum movet potentiam. Et hoc patet per exempla quae 
circa hoc inducit Anselmus. Eadem etiam est sententia Philosophi dicentis, 
tertio Ethicorum, quod qualis unusquisque est talis finis videtur ei et cetera. 

Restat respondere ad instantias suprapositas. Prima autem dictarum 
instantiarum inductarum, scilicet in principio quaestionis, est ° de innova- 

tionibus actuum quibus angeli intelligunt alia a se ex naturalibus, quia 
videtur quod per aliquid in eis existens reducunt se de potentia ad actum 
secundum huiusmodi actus cum nihil extrinsecum videatur agere in ipsos. 
Item de peccato primi angeli qui causavit in se suam malam voluntatem. 

Et quantum ad praesens est dicendum quod illi philosophi praecipui 
qui ductu naturalis rationis absque lumine fidei de talibus tractaverunt totum 
exitum de potentia in actum circa substantias separatas negaverunt, propter 
quod id quod circa hoc tenemus magis ex auctoritate Sacrae Scripturae et 
fidei adhaesione tenemus quam per rei | evidentiam capiamus. Quae autem 
fide tenentur suppono esse verissima. Sed cum talia quae * in vita praesenti 
aut non possunt aut cum magna difficultate, etiam a paucis de quorum 
numero non sum, possunt per evidentiam rationis alicuius intelligi vel sciri; 
unde etiam quia casum diaboli firmissime ex fide supponimus, sed modum 
sui casus sive quomodo cadere potuit Scriptura perfecte non exprimit, licet 
illum innuat, quia etiam hoc magnam et diffusam declarationem et explana- 
tionem requirit, ideo de hoc me breviter expedio dicendo quod ex casu eius 
non probatur quod idem subiecto moveat seipsum, quia non peccavit nisi 
spontanea voluntate appetendo aliquid modo quo illud appetere non debuit. 
Obiectum ergo apprehensum, supposita defectibilitate voluntatis et incon- 
sideratione et aliquali negligentia rationis, causavit in eo actum volendi, 
quo actu | peccavit ex eo quod* illud obiectum appetit modo quo non 
debuit non ex errore vel ignorantia, praecedente duratione, sed nescientia 
simplici ex defectu considerationis modi quem considerare debuisset, quam 
tamen nescientiam vel * inconsiderationem sequebatur error vel ignorantia 
in hora qua illicite consensit ‘, Et huiusmodi error vel ignorantia, licet fuerit 
duratione simul cum ipso consensu, naturaliter tamen prior fuit. Nisi ergo 
ostendatur quod primus homo causavit ° in se actum intelligendi, non osten- 
ditur quod idem moveat | se, quia dicitur quod illud idem quod est obiectum 
intellectus est obiectum voluntatis. 

Et ideo esset ulterius considerandum quomodo angeli reducuntur in 
actum intelligendi eorum quae prius actu non intelligunt. Et quia hoc etiam 
videtur esse de his quae ° fide tenemus, quia ea quae praecipui philosophi 
circa hoc ductu naturalis rationis investigare potuerunt non consonant his 
quae a catholicis sunt tenenda, nec modus circa hoc etiam expresse habetur 
in Scriptura, de hoc etiam” doctores contraria opinantur. Sicut de aliis 
credibilibus confiteor, ita et de isto, quod nescio istum modum ; nondum 

enim vidi circa modum cognoscendi angelorum modum ponendi qui intel- 
lectum quietare possit. Dicunt enim aliqui quod universaliter in angelis et 
in intellectu nostro est intellectus agens qui est lux increata, et secundum 
hoc cum illa sufficiat ad repraesentandum omnia scibilia per influentiam 
illius lucis in intelligentia angelorum causatur intellectus cuiuscumque entis, 
sicut per influentiam eiusdem secundum rationes ideales per applicationem 
voluntatis divinae causatur rerum entitas vel existentia in se ipsis. Alii autem 
dicunt quod naturalem cognitionem habent de rebus aliis a se ex ipsarum 
rerum existentia. Unde videtur dicere Augustinus, quarto super Genesim 
capitulo trigesimo quinto, quod minor cognitio vespera dicta est, quam 
cognitionem sane praecedebant quae fiebant, quia praecedit cognitionem 
quicquid cognosci potest. Et ponunt quod per abstractionem a rebus fiat 

| eorum cognitio. Alii dicunt (1) quod cognoscunt per quasdam species con- 
creatas sive per quosdam habitus inditos in quibus secundum rationem 
obiecti moventis omnia creata relucent, et super hunc modum fundantur 
_dictae instantiae. 

Sed istud numquam capere potui, quia, sicut dictum est supra, illae 
species cum intellectu faciunt unum compositum cuius est per se agere 
in aliud vel per se pati ab alio et ideo illud quod sic additur potest esse 
ratio agendi in aliud vel patiendi ab alio, sed non potest agere in illud cui 
inhaeret et quod informat. Sed circa hoc nihil definio. Sed quantum ad 
praesens sufficit videtur posse dici quod per huiusmodi species aliquo modo 
determinantes et habilitantes ad obiecta in virtute luminis aeterni super 
mentes eorum irradiantis, non gratuita illustratione et speciali — sic enim non 
illustrantur daemones — sed quasi naturali et generali, fiunt actu intelligentes 
singula, quomodocumque ergo hoc contingat. Non dico quod moveantur 
nisi ab obiecto et dico, sicut alias dixi, quo talia ardua dubia et difficilia non 
ostendunt directe propositum ad quod inducuntur, sed magis innuunt oppo- 
situm, scilicet quod idem non potest educere seipsum de potentia in actum 
aut quod hoc non videtur de facili applicabile 1 animo per hoc quod talia 
dicta petunt evolutionem difficultatum latentium. | Nisi enim hoc obstaret 
quod unum et idem secundum rem non potest reducere se de potentia ad 
actum, facile esset solvere omnia supra posita et etiam alia; nec diceremus 
necessarias species in intellectu angeli, sed sufficeret praesentia vel existentia 
rei ut causa sine qua non. Etenim sicut dicitur quod praesente obiecto, nihil 

tamen faciente in voluntate, voluntas facit se de non volente volentem, ita 
obiecto praesente nihil in intellectu faciente, intellectus faceret se de non 
intelligente intelligentem. Non apparet enim ratio quare de voluntate sic 
ponatur et non de intellectu ; immo etiam ! de quocumque alio. Et si in 
cod. V_ intellectu negatur, quare hoc etiam in voluntate non negetur ? 
cod | Deinde inducuntur aliae difficultates de po | tentiis animae. Sed quia, 
fol. 51 Ve ut dicit Aristoteles in principio de anima: omnino penitus difficillimorum 
est accipere aliquam fidem de animae substantia et natura, ideo circa ipsam 
et eius potentias et operationes multi fuerunt errores et adhuc sunt multae 
et diversae opiniones quaedam falsae, quaedam verae, licet ignoretur quae 
sint verae. Et sunt etiam plurimae difficiles dubitationes, scilicet non inductae 
et quaedam aliae quas nescirem bene dissolvere. Tamen ad praedictas dubi- 
tationes dissolvendas primo supponimus quod, quia aliqua principia esse 
certissima oportet, alioquin nihil etiam posset per ea investigari, communia 
ergo illa principia metaphysicae, quae quodam modo est omnis scientia, 
debent in qualibet scientia speciali supponi; et ideo quia ex metaphysica 
hoc scire debemus quod unum et idem non potest esse in actu et potentia 
et quod illud quod est in potentia ad aliquid non potest se reducere ad 
‘actum secundum illud et hoc pertinet ad metaphysicam, quia ? est com- 
mune omni enti, ideo * hoc debemus supponere circa angelos et circa 
animam et, hoc supposito, alia quae ad ipsam animam specialiter pertinent 
investigare, nec propter ignorantiam vel dubitationem circa posteriora 
debemus certissima et prima negare. Si ergo alicui videatur quod, supposito 
quod voluntas non moveat se ipsam, difficile sit servare libertatem quam 
sua aestimatione vult ponere in voluntate sicut placet ex hoc posteriori, 
non debet procedere ad negationem priorum et certorum, sed propter - 
certitudinem priorum quae supponere habet debet studere quomodo illis 
posteriora concordet. Unde quantum ad praesens est dicendum quod 
voluntas proprie et per se non movet intellectum nec e converso, sed 
obiectum quod intellectum movet ad actum intellectionis movet etiam volun- 
tatem ad actum volitionis. 

Unde, pro tanto intellectus movet voluntatem in quantum voluntas non 
fit in actu a suo obiecto nisi natura saltim prius intellectus factus sit in actu 
ab eodem obiecto. Unde unum et idem obiectum secundum rem “ efficit 
duplicem actionem ordine naturae, tamen prius unam quam alteram, sed 
simul tempore in eodem subiecto, id est in anima ratione dictarum eius 

Voluntas autem dicitur movere intellectum quantum ad exercitium actus 
in quantum movet potentias sensitivas intellectui ! subservientes quae sunt 
organicae ad debitam formationem phantasmatum, quibus factis virtute 
intellectus agentis semper quantum est de se in actu existentis fit illustratio 
super phantasmata convenienter disposita et abstractio sive formatio obiecti 
convenientis ipsius intellectus quo fit in actu ipse intellectus possibilis. 

Sed tunc restat maior difficultas de illo obiecto ? intellectus et voluntatis 
et de istis potentiis deservientibus intellectui et voluntati quae sic moventur 
a voluntate, quia omnes potentiae simul subiecto sunt in quantum subiective 
sunt in anima quae est in toto corpore. Phantasmata, etiam rebus corruptis, 
remanentia in memoria vel phantasia sunt in eodem subiecto cum intellectu 
et voluntate et est dicendum quod est considérare animam secundum eius 
essentiam vel substantiam et secundum eius potentias. Primo modo sic est 
tota in toto corpore et in qualibet parte eius propter eius indivisibilitatem 
per se et per accidens et sic non est immediatum principium alicuius opera- 
tionis secundae. Secundo modo sic quantum ad aliquas eius potentias est 
in aliqua parte corporis determinata, quantum ad aliquas in nulla, scilicet 
quantum * ad intellectum et voluntatem quae non sunt organicae. Et sicut 
substantia per se unitur materiae et facit unum per se cum materia, ita 
potentiae etiam sensitivae per se ut in subiecto sunt in coniuncto ex anima 
et corpore sive in corpore et in parte determinata secundum determinatam 
dispositionem corporis. Intellectus autem et voluntas nec per se sunt per- 
fectio materiae vel in materia, nec etiam in coniuncto nec in aliqua parte 
corporis, immo ut sic sunt separatae eo quod operatio earum non exercetur 
per corpus, quia nec per aliquam partem corporis sive per aliquod organum 
corporale; et ideo | licet anima ut essentia vel forma substantialis sit in illa 
parte corporis in qua est phantasia et sic de aliis, tamen ipsa sub ratione 
talis potentiae sive talis potentia quae est intellectus vel voluntas ut sic | 
nec est in hac parte corporis nec in illa, quia in nulla, et ideo dicitur quod 
substantia animae est coniuncta, potentia vero intellectiva separata, non 
quia | secundum rem non sit subiective in ipsa anima quae est in materia 
ut perfectio eius, sed quia per se nec est in toto nec in aliqua parte sicut 
nec operatio quae per eam exercetur. Sicut ergo potentia quae esset in alia 
parte corporis a parte in qua est phantasia * posset immutari et moveri ab 
eo quod esset in phantasia, ita potentia quae non est determinata ad partem 
in qua est phantasia, sed est extra illam sic quod non plus est ibi quam in 

pede, ab eo quod est in phantasia poterit immutari. Ita autem est in pro- 
posito, quia illae potentiae non sunt sic alligatae et immersae materiae sicut 
aliae, sed sunt dicto modo abstractae et separatae. Propter quod etiam 
obiectum ipsius intellectus secundum quod huiusmodi, licet adminiculo 
phantasmatis formetur, tamen non concernit subiectum determinatum in 
aliqua parte corporis, sed ut sic importat quid abstractum secundum se, 
ens aliquid non designatum ! ad hoc et nunc. Quod autem dicitur quod 
intellectus agens est memoria cuius est agere et producere prolem in ipsa 
intelligentia et cetera, dicendum quod hoc dictum videtur originem sumpsisse 
a dictis meis alibi male tamen intellectis (1), quia non dixi asserendo quod 
intellectus agens sit omnino proprie et perfecte memoria nec quod aliquam 
actionem per se et proprie faciat in intellectu possibili, sed quod pro quanto 
pertinet ad naturam mentis in anima secundum quam anima facta est ad 
Dei imaginem debet ad imaginem pertinere, et cum sint tres partes imaginis, 
scilicet memoria intelligentia et voluntas, et memoria secundum quod ad 
imaginem dicitur pertinere videtur habere rationem agentis et parentis; 
quod etiam ad intellectum agentem pertinet videtur pro tanto * quod sit 
idem quod intellectus agens, sed quomodo hoc sit intelligendum alterius 

pertinet ad memoriam est agere, dico quod actio intellectus agentis proprie 
dicta est circa phantasmata quae non sunt in intellectu possibili sed in 
virtute phantastica *, quomodo tamen hoc fiat, non obstante quod aliquo 
modo simul subiecto sunt mediante substantia animae intellectus agens et 
phantasia iam dictum est, | quia etiam aliquo modo non sunt simul, in 
quantum scilicet non determinat sibi aliquam partem * pro subiecto nec 
etiam ipsum totum, quia non est in toto per se sed solum in anima secun- 
dum ° se simplici, ut dictum est. Ad omnes etiam huiusmodi instantias dici 
potest quod non valent ad probandum propositum de voluntate, scilicet 
quod ipsa secundum unum et idem secundum rem possit esse movens et 
motum, licet videantur valere ad probandum aliquo modo quod illud quod 
continet plura in eodem subiecto potest esse movens et motum secundum 
illa quamvis etiam hoc non sit concedendum. 

QUAESTIO VIIL 


Ulrum perniciosum sit dicere quod actus voluntatis non possit 
per se esse obiectum voluntatrs. 


Postea ad secundum praedictorum, scilicet utrum dicere quod actus 
voluntatis non possit esse per se obiectum voluntatis sit perniciosum, 
arguebatur quod sic. Quia dicere contra veritatem Sacrae Scripturae est 
perniciosum. Sed hoc dicere est dicere contra veritatem Sacrae Scripturae, 
Quare et cetera. Maior patet. Minor probatur; quia dicitur in Psaltes : 
concupivit anima mea desiderare iustificationes tuas in omni tempore. Sed 
desiderare iustificationes Dei est actus voluntatis et tamen, ut patet, est 
etiam obiectum ipsius voluntatis. Quare et cetera. Item, ibi dicitur in glossa ! 
quod dilectio qua diliguntur diligenda est diligenda. Sed diligere diligenda 
est actus voluntatis et tamen, ut patet, hoc est obiectum voluntatis. Quare 
et cetera. 

Contra. Dicere veritatem non est perniciosum ; sed hoc dicere est 
dicere veritatem. Quare et cetera ?. Maior patet. Minor probatur : nam sicut 
se habet intellectus ad suum actum et obiectum, ita voluntas ad suum; 
sed actus intellectus non est per se obiectum intellectus; immo actus 
intellectus per se habet aliquid aliud pro obiecto, ut per se patet. Ergo 
similiter et actus voluntatis non est per se obiectum voluntatis. 

Respondeo dicendum quod cum, prout dicit Philosophus, omnia bonum 
appetant quia unumquodque naturaliter inclinatur in suam perfectionem 
quae est bonum eius, oportet ponere quod intellectus cum non est in actu 
intelligendi appetat suam perfectionem quae est intelligere aliquod intelli- 
gibile sive suus actus intelligendi. | Et similiter oportet ponere quod voluntas 
vel quicumque appetitus animalis cum non est in actu appetendi aliquid 
apprehensum a ratione vel sensu naturaliter appetit suam perfectionem | 
quae est suum | appetere vel velle aliquod * bonum apprehensum. Sicut ergo 
intellectus suo naturali appetitu appetit esse suum intelligere, ita omnis 
appetitus animalis, suo appetitu naturali sive naturaliter appetit esse suum “ 
appetere animale ; hoc autem accipitur appetitus animalis pro omni appetitu 

qui consequitur apprehensionem quamcumque sive intellectivam sive sensi- 
tivam. 

Et est intelligendum quod actus appetendi quo unumquodque ens sive 
animatum sive inanimatum naturaliter dicitur appetere suum bonum et 
suam perfectionem, licet significetur verbaliter et per modum agendi, tamen 
non est aliquis actus realiter differens a re vel natura cuius dicitur esse. 
Appetitus enim materiae non est aliud ! quam naturalis eius potentialitas 
et capacitas formae ipsam perficientis ?. Ex hoc enim quod est imperfecta 
secundum formam et nata perfici per illam ex natura sua, illam dicitur 
appetere sive ad illam inclinari naturaliter. 

Sed actus appetendi quo appetitus animalis secundum quod animalis 


dicitur aliquid appetere est verus actus realiter differens ab ipso appetitu. 


In hoc tamen conveniunt quod nullus talis actus appetitus est simpliciter 
perfectivus appetentis, sed est quaedam inclinatio appetentis ad aliquid 
aliud quod est per se obiectum talis actus, quamvis ipse actus appetitus 
animalis sit aliqualis perfectio appetitus et etiam appetentis realiter differens 
ab appetitu. Sicut enim materia quamdiu caret forma quam appetit suo 
appetitu naturali est imperfecta, ita homo quamdiu caret scientia quam 


appetit appetitu animali qui est actus aliquo modo perficiens appetitum 


est imperfectus. 

Ex quo patet quod actus appetendi * cuiuscumque appetitus sive sit 
indifferens ab appetente sive sit differens non potest esse per se obiectum 
ipsius appetitus, sed aliquid aliud. Actus enim sive inclinatio qua materia 
dicitur appetere formam non est obiectum appetitus materiae, immo ipsa 
forma appetita qua perficitur materia appetens ut perfectione ab ipsa realiter 
differente. Et similiter in actu appetendi quo intellectus dicitur appetere 
suum intelligere non est obiectum ipse appetitus { naturalis intellectus quo 
appetit suum intelligere, immo | ipsum intelligere est obiectum talis appe- 


titus quo perficitur ipse intellectus appetens ut perfectione formali ab ipso 


realiter differente ; et similiter actus quo appetitus animalis naturaliter appetit 


suam perfectionem, quae est appetere animaliter, non est obiectum huius- 
modi appetitus naturalis, immo ipsum appetere animaliter est obiectum talis : 
appetitus. Ergo similiter actus quo appetitus animalis appetit aliquid anima- : 
liter non est per se obiectum appetitus animalis ut est animalis, immo 


aliquid aliud. Ex quo videtur sequi quod sicut intellectus suo appetitu 


naturali appetit omnem suam perfectionem naturaliter, id est omnem actum 


?alius P. — ? perficiens C. — 5 sive add. PC. — ‘ id est actus appetendi add. in marg. 
2a m. V.. Ê 


SEXTUM QUODLIBETUM, Q. VIII 175 


intelligendi quo perficitur et non appetit aliquem actum appetendi natu- 
ralem, quia unum et idem esset quo appeteretur ut actu et quod appeteretur 
ut obiectum, quia actu appetendi appeteretur actus appetendi eiusdem 
rationis. Ita etiam appetitus animalis suo appetitu et actu appetendi naturali 
appetit omnem suam perfectionem naturaliter, id est omnem actum appe- 
tendi animaliter quo perficitur et non appetit aliquem actum appetendi 
naturalem, immo est id ipsum; et sicut huiusmodi appetitus animalis ut 
naturalis actu appetendi naturali non appetit aliquem actum appetendi 
naturalem sed solum animalem, ita huiusmodi appetitus ut animalis actu 
appetendi animali per se non appetit aliquem actum appetendi animalem 
sed aliquid aliud. Et sic patet quod actus appetendi non est per se obiectum 
animalis appetitus ut animalis est, id est quod actum ! appetendi animaliter 
non appetit appetitus animalis per se per actum appetendi animalem. Dic- 
torum autem istorum ratio est, quia perfectio uniuscuiusque quae naturaliter 
appetitur est formalis perfectio et inhaerens ipsius appetentis ; et appetitus 
quo huiusmodi perfectio appetitur, utpote materia, naturaliter | appetit 
formam quae est eius perfectio dicto modo. Et etiam intellectus naturaliter 
appetit intelligere et voluntas velle, sed huiusmodi actus vel perfectio appe- 
tita, ut dictum est, non potest esse ipse actus appetendi quo appetitur, sed 
est illius obiectum. Sed quia talis actus appetendi non est aliud aliquid 
re differens a | natura appetente vel ab ipso appetitu qui tali perfectione 
perficitur, ideo perfectio sic appetita quae sic est obiectum talis actus appe- 
tendi est etiam perfectio talis naturae appetentis. | Sed quia actus appetendi 
animalis qui est perfectio ipsius appetitus formaliter et subiective est res 
differens ab ipso appetitu, obiectum per se talis actus non potest esse 
perfectio appetitus formalis ut inhaerens, sed ut movens et agens appetitum ? 
ad talem actum et speciem dans actui, sed bene est perfectio formalis ut 
inhaerens ipsi appetenti secundum aliam potentiam magis principalem, sicut 
patet cum quis vult scire ; et eadem ratione talis actus appetendi non potest 
esse per se obiectum actus appetendi * animalis dans rationem et speciem 
tali actui ut obiectum formale, quia est per se et formaliter ipse actus 
appetendi habens rationem et speciem ab obiecto alio per se. Voluntas ergo 
appetitu naturali appetit omnem actum volendi animalem per se, sed appetitu 
animali sive actu animali appetendi non appetit per se aliquem actum appe- 
tendi animalem ; et quia quicquid appetit moraliter appetit actu appetendi 
animali, ideo voluntas nullum actum suum per se appetit  moraliter. 

Unde, etiam cum voluntas actu animali appetat per se perfectionem 

hominis appetentis et praecipue eius beatitudinem, beatitudo pro quanto 
consistit in actu non potest per se et primo esse aliquis actus voluntatis, 
quia actum beatificum per se volumus et nullum actum voluntatis per se 
velle possumus. Sed quia, ut alias dictum est, sicut distinguitur appetitus 
quo bonum appetitur, ita etiam bonum quod appetitur. Illud autem quod 
appetitur appetitu naturali habet rationem boni naturalis et etiam ipse actus 
appetendi et illud quod appetitur ab homine appetitu perfecte distincto 
ab appetitu naturali habet rationem boni moralis et etiam actus quo hoc 
appetitur tali appetitu dicitur actus appetendi moralis. Ex * hoc videtur 
quod voluntas nullum actum suum animalem per se ? velit moraliter sive 
animaliter, sed naturaliter sive suo praedicto appetitu naturali. Sed illud 
quod est | per se obiectum talis actus appetendi animaliter solum per se 
vult moraliter et illud dicitur bonum morale et etiam talis actus appetendi 
dicitur actus moralis. 

Est tamen ad intellectum dictorum notandum quod non omnis actus 
voluntatis ut est appetitus animalis, quo scilicet volumus aliquid aliud quod 
non est actus voluntatis, est actus moralis proprie, ut scilicet sit laudabilis 
vel culpabilis, nec huiusmodi obiectum proprie est bonum morale; nam, 


‘ut dictum est supra, bonum distinguimus * secundum distinctionem appe- 


tituum et e converso. Nunc autem cum distinguantur principia activa in 
naturam et voluntatem, tunc { illud quod operatur naturaliter sive modo 
naturae sub principio naturali includitur et similiter omne illud quod appe- 
titur naturaliter sive modo naturae ® sub bono naturae includitur, et talis 
appetitus reducitur ad appetitum naturalem. Nunc autem ita est quod 
appetitus sensitivus in bruto, etsi sequatur bonum apprehensum et in hoc 
distinguatur ab appetitu pure naturali, quia tamen modo naturae, scilicet 
determinate et cum impetu, fertur in tale bonum, ideo et obiectum et actus 
huiusmodi ratione modi agendi ad entia naturalia reducuntur et non dicitur 
actus moralis nec obiectum bonum morale. Similiter etiam quia voluntas 
humana respectu finis ultimi sic se habet quod licet tendat in illum secundum 
quod apprehensus est et in hoc differat ab appetitu pure naturali, quia 
tamen in illum fertur modo naturae, scilicet necessitate immutabili et deter- 
minate, ideo reducitur etiam ad entia naturalia sic quod voluntas naturaliter, 
id est modo naturalis appetitus, | dicitur appetere finem ultimum. Ideo 
etiam proprie loquendo talis actus non est moralis nec eius obiectum 
proprie est bonum morale, quia etiam tali actu proprie nec laudamur nec 

vituperamur quia nobis proprie non potest imputari !, quia nec proprie 
habemus dominium super ipsum nec nos sumus nobis ipsis causa respectu 
tallum actuum nec nos inclinamus proprie in illos, sed modo naturali incli- 
namur * sic. Omne autem illud quod appetitur modo electivo dicitur appeti 
appetitu perfecte | distincto ab appetitu naturali; et similiter illud quod 
appetitur tali appetitu dicitur bonum morale et talis actus appetitus actus 
moralis est *, quia secundum tales actus proprie laudamur et vituperamur. 

Sed quia huiusmodi actus voluntatis qui habent per se aliquid aliud 
pro obiecto possunt apprehendi a ratione ut quaedam bona, non tamen 
nisi ex bonitate obiectorum a quibus habent rationem et speciem, ideo etiam 
per accidens possunt esse obiecta actus voluntatis, non quidem diversi 
simpliciter et secundum speciem, sed iidem ‘ secundum speciem et per 
reflexionem iterati; nam cum volo aliquid et cum ille actus sit bonum 
quoddam ex bonitate obiecti apprehensi sub ratione boni et convenientis, 
| ex hac apprehensione voluntas 5 reflectendo se super hunc actum sub 
ratione cuiusdam obiecti, scilicet in quantum includit 5 ipsum obiectum 
principale, potest illud velle et sic cum volo aliquid et apprehendo hoc, 
scilicet velle illud esse quoddam bonum, volo me velle illud et habent isti 
duo actus unum et idem principale et per se obiectum, immo etiam infiniti 
si sic infinities fieret reflexio vel replicatio. De primo enim actu patet quid 
est eius obiectum. De secundo etiam patet quod primus actus non est 
obiectum secundum se et per se actus secundi, sed ratione sui principalis 
obiecti ? sive in quantum illud includit, et sic ipsum obiectum primum et 
principale magis et per se est obiectum secundi actus et omnium aliorum 
actuum. Cum enim volo aequum et volo me velle aequum et volo me velle 
velle aequum, non volo nisi unum per se et principaliter. Ita etiam cum 
diligo Deum et diligo me diligere Deum et diligo me* diligere diligere 
Deum * non est nisi unum per se dilectum, scilicet Deus. Et sic patet quod 
dicere quod actus voluntatis non possit esse primum et per se obiectum 
eius non est perniciosum, sed est verum; sed dicere quod nullus actus 
voluntatis possit esse obiectum !° voluntatis per accidens sive secundarium 
et per reflexionem, hoc posset esse perniciosum. Et sic etiam dicere quod 
voluntas non possit aliquo modo velle actum suum moraliter non est bene 
dictum, quia si actus principalis | est moralis et actus reflexus etiam est 
moralis. Si autem actus ! principalis non sit proprie moralis, nec etiam 
reflexus proprie est moralis. 

Ad rationem patet responsio, quia auctoritates non dicunt quod 
aliquis actus voluntatis sic ! sit obiectum voluntatis, scilicet per se et 
primo, sed per reflexionem et secundario, ut patet cum dicitur quod 
dilectio qua diliguntur ? diligenda est diligenda vel quod debeo diligere 
me diligere Deum et cetera. 


QUAESTIO IX. 


Utrum intellectu vidente Deum immediate 
per lumen gloriae voluntas potest eo frui absque habitu. 


Deinde circa potentias dictas, scilicet intellectum et voluntatem prout 
ad invicem secundum actus suos comparantur, quaerebantur quaedam 
pertinentia ad istas potentias prout actus * unius ad actum alterius com- 
paratur ; quaedam vero pertinentia ad istas potentias prout ambae ad 
eosdem actus comparantur. 

Circa primum quaerebantur quaedam pertinentia ad actus beatificos, 
quaedam pertinentia ad actus ex naturalibus productos. Circa primum 
quaerebatur unum : scilicet utrum, intellectu existente perfecto per lumen 
gloriae virtute cuius possit Deum praesentialiter * et immediate videre, 
voluntas etiam possit eum diligere et eo frui praesentialiter absque aliquo 
habitu existente in ipsa voluntate? Et arguebatur quod sic; quia omnis 
potentia quae formatur et actuatur ab obiecto apprehenso potest exire 
in actum suum, illo obiecto sibi sufficienter praesentato. Sed voluntas 
formatur et actuatur ab obiecto apprehenso per intellectum. Ergo, illo 
suf | ficienter sibi praesentato, poterit exire in actum suum. Sed sufficienter 
sibi praesentatur cum per intellectum lumine gloriae perfectum praesen- 
tialiter et immediate apprehenditur. Ergo et cetera. Similiter etiam posset 
argumentum formari secundum aliam positionem sic. Potentia quae libere 
seipsam movet in suum obiectum potest exire in actum suum, obiecto 
illi sibi sufficienter praesentato. Sed voluntas suffcienter habet obiectum 
praesens cum ab intellectu apprehenditur. Ergo intellectu existente in actu, 
poterit et ipsa exire in actum suum ‘. Quare et cetera. 

Contra. Eadem videtur.esse proportio habitus perficientis voluntatem 
ad habitum perficientem intellectum in patria et in via. | Si ergo ad perfec- 
tum actum beatitudinis non oportet voluntatem esse perfectam habitu 
in patria, nec ad actum merendi in via oporteret actum voluntatis esse 
perfectum per habitum. Hoc autem est falsum ; quia omne meritum in 
via est ex caritate, ut patet prima Corinthiorum, tertiodecimo. Quare et 
cetera. 

Respondeo dicendum quod perfectissima unio possibilis naturae 
rationalis : ad Deum est in unitate suppositi quantum ad esse existentiae 
secundum naturam, et cum hoc quantum ad actus gloriosos secundum 
intellectum et voluntatem post istam est alia, quae est unio solum secundum 
actus beatificos intellectus et voluntatis. Et sicut ? dicitur ab aliquibus quod 
natura humana est assumpta vel saltem assumptibilis a divino supposito 
absque aliqua gratia habituali et habitu quocumque et tamen assumpta 
anima perfecte est * beata ; ab aliis autem dicitur quod, licet non sit anima 
Christi assumpta sine gratia habituali, illa tamen non est necessitatis sed 
congruitatis et decentiae, ita forte videretur quod Deus sub ratione obiecti 
beatificantis  posset se unire naturae rationali sic quod elicerentur dicti 
actus beatifici absque hoc quod dictae potentiae essent per aliquos habitus 
elevatae, quamvis © ad | congruitatem et decentiam possunt etiam per tales 
habitus elevari. Et secundum hoc dicendum esset ad quaestionem quod 
existente intellectu disposito habitu glorioso, non autem voluntate, si Deus 
se offerret tali naturae sub ratione obiecti, utraque potentia esset in actu 
beatifico, licet intellectus quodam modo convenientiori et decentiori; sed 
hoc beatitudinem  essentialiter non mutaret. 

Sed hoc non tenetur. Et ideo aliter est dicendum quod quaestio videtur 
supponere impossibile, scilicet quod intellectus sic sit dispositus habitu 
glorioso quod possit exire in actum ? visionis beatificae, voluntate non sic 
existente disposita habitu proportionato sic quod etiam possit exire in 
actum dilectionis beatae, et quod actu exeat in illum actum, nisi virtute 
divina, stante actu intellectus, voluntatis actus suspenderetur et | substra- 
heretur, sicut alibi dictum est. Si enim supponitur quod in actus beatificos 
non possunt exire dictae potentiae quantumcumque Deus se offerat nisi 
sint habitibus supernaturalibus elevatae et sicut natura rationalis in esse 
naturae constituta habet unde in actus naturae suae proportionatos possit 
exire, ita etiam quod nullum actum naturae suae proportionatum elicere 

potest nisi sit in hoc esse naturae per suam formam naturalem et dispo- 
sitiones sibi convenientes constituta ; tunc etiam videtur quod natura 
rationalis quae ordinatur ad perfectionem et operationem supernaturalem 
debeat per aliquam formam et dispositiones ! convenientes constitui in esse 
supernaturali ut sic in tali esse supernaturali constituta possit in opera- 
tiones sibi secundum hunc modum suae existentiae competentes elicere ; 
nec potest elicere aliquam talem operationem perfectam et perfecte nisi sit 
in hoc esse perfecte constituta. Videtur ergo quod per aliquid a Deo 
infusum elevetur homo ad huiusmodi esse supernaturale quo quodam 
modo sit particeps divinae et supernaturalis naturae secundum quod 
dicitur secunda * Petri, primo : maxima et pretiosa promissa nobis donavit 
ut per hoc efficiamini divinae consortes naturae. 

Et secundum quod duplex est status hominis secundum hoc esse 
supernaturale, scilicet viae et patriae, secundum hoc etiam diversificatur 
hoc donum infusum et dicitur pro statu viae gratia simpliciter, pro statu 
patriae gloria sive gratia consummata, | Sicut ergo constituendo hominem 
in esse supernaturali secundum statum viae Deus infundit ei dictum donum 
quod est gratia, quae vel est idem quod caritas realiter licet differens 
ratione, vel numquam est sine caritate nec esse potest, ita cum * constituit 
hominem in esse supernaturali pro statu patriae dat ei dictum donum quod 
etiam sine caritate esse non habet. Sed perfectio supernaturalis viae pro 
quanto respicit id quod ad intellectum pertinet ratione sui modi imperfecti, 
quia non elevat intellectum ad videndum Deum in se ipso, non includit 
necessario hoc donum gratiae quod vel est caritas vel quod non est sine 
caritate. Quia enim per fidem non perfecte | videtur Deus sub ratione qua 
omnino in ipso satietur appetitus, ideo non obstante tali cognitione potest 
appetitus diligere aliquod bonum creatum inordinate. Perfectio autem 
intellectus patriae quo videtur Deus immediate in se ipso non sic se habet; 
immo necessario ad ipsam sequitur perfectio affectus. Quia enim tantum 
bonum creaturae provenit ex voluntate et dilectione divina quo creaturam 
diligit, impossibile est quod Deus creaturae maxima bona communicet 
et ipsam dilectione specialissima non diligat. Sed eum quem Deus sic 
diligit facit etiam sui dilectorem °; et ideo dat ei etiam habitum quo ipsum 
summe diligit Cum ergo videre Deum sit summum quod Deus commu- 
nicare potest creaturae quia, ut dicit Augustinus, primo de Trinitate, visio 
Dei est summa merces nostra et omnium desideriorum finis, videtur quod 
Deum sic videns habeat necessario habitum quo eum proportionaliter 

diligat. Unde non videtur quod posset facere Deus quod aliquis peccator 
et non diligens videat ipsum sic. Unde dixit Moïses in Exodo : Domine 
si inveni gratiam in oculis tuis ostende mihi faciem tuam, Et ideo etiam 
dicit Augustinus, in libro de Videndo Deum, capitulo vigesimo septimo : 
filiis promissum est hoc, scilicet videre Deum, de quibus dictum est : nunc 
fil Dei sumus et nondum apparuit quid erimus et scimus, quoniam cum 
apparuerit, similes ei erimus quoniam videbimus eum sicuti est. Sic ergo 
videtur dicendum quod Deum videre ! beatifice et Deum etiam sic diligere 
inseparabiliter sunt connexa. Sed supponitur quod Deum non potest quis 
sic diligere sine habitu caritatis. Quare oportet videntem Deum ? sicut 
habet intellectum elevatum per habitum gloriae, ita etiam voluntatem oportet 
habere ele | vatam per habitum caritatis existentem in ipsa voluntate. 

Hoc etiam * patet ex his quae communiter supponuntur. Quia aut 
gratia et gloria sunt idem secundum essentiam, prout aliqui ponunt ; et sic 
non potest poni quod Deus aperte videatur, cum iste sit praecipuus actus 
gloriosus, sine habitu glorioso qui est gratia consummata quae necessario 
includit caritatem ; — aut est habitus essentialiter differens multo 4 perfectior 
et excellentior et excellentius | includens quicquid per gratiam importatur 
vel includitur. Et ideo sic loquendo de habitu gloriae oportet quod includat 
habitum caritatis quo Deus perfectissime diligitur et sine quo gratia non 
habetur. 

Si autem esset possibile quod natura sic perficeretur ° habitu glorioso 
quod posset immediate Deum videre absque hoc quod esset perfecta 
secundum aliquem habitum voluntatis, esset dicendum quod non posset 
cognosci sic quin diligeretur secundum modum et possibilitatem voluntatis 
naturalis. Sed iste actus diligendi non esset omnino perfectus nec actui 
intelligendi proportionatus et ideo nec simpliciter beatificus. Cum tamen 
actus perfectus voluntatis ad beatitudinem requiratur, et secundum hoc 
etiam talis natura beata esset © simpliciter pro tanto quod esset perfecta 
secundum actum qui ad beatitudinem principalius pertinet, non esset tamen 
omnino et perfecte beata. Et esset tunc exponendum quod accipit prima 
ratio sic quod licet voluntas actuetur ” et formetur ab obiecto apprehenso 
secundum rationem, formatur tamen et actuatur ab illo secundum $ modum 
suae dispositionis et perfectionis ; et ideo, si sit elevata per habitum super- 
naturalem, perfectior est actus eius et simpliciter beatificus ; si non, non. 

Ad rationem in oppositum esset dicendum quod in via cum habitu 

fidei in intellectu non requiritur habitus caritatis in voluntate ad hoc quod 

| voluntas Deum simpliciter et absolute etiam super omnia diligat, cum hoc 
aliquo modo possit ex naturalibus, praeexistente apprehensione summi 
et universalis boni in ratione. Sed ad hoc quod meritorie ipsum diligat et 
quod per voluntatem operationes meritorias eliciat et imperet, ad hoc 
requiritur habitus gratuitus in voluntate, et ita etiam potest fieri adaptatio 
de dilectione gratuita in patria. Sed primum videtur melius dictum; et 
secundum hoc concedenda est ratio ad hoc gratia conclusionis. 

Ad rationem in oppositum est dicendum, sicut tactum est, quod verum 
est quod potentia quae actwatur ! et formatur ab obiecto apprehenso, illo 
obiecto praesente per apprehensionem, potest huiusmodi potentia esse in 
actu perfecto secundum huiusmodi obiectum, si tamen ipsa sit sufficienter 
disposi | ta et habilitata sive ? elevata. Quod ergo dicitur : voluntas actwatur * 
et formatur a bono summo apprehenso, hoc est concedendum; perfec- 
tionem enim formalem et speciem habet actus quo voluntas diligit Deum ex 
bonitate et perfectione Dei, non ex alio. Et secundum hoc concedenda est 
conclusio quod, cum voluntas est sufficienter disposita respectu sui obiecti, 
illo praesente, actwatur ‘ et formatur ab eo *. Et est ulterius dicendum quod 


_ numquam praesentatur ei sic secundum intellectum quin ° ipsa etiam sit 


perfecte disposita per habitum correspondentem ; quia ? Deus praesentans 
se intellectui dicto modo sua libera voluntate et dilectione animam sibi 
gratam facit et eam sic elevat et disponit quod huiusmodi actus con- 
venienter. suscipere possit. Hoc autem requirit animam totam esse perfec- 
tam per habitum gratiae qui non est sine caritate in voluntate et sine 
sapientia in intellectu. Et sic, quando hoc modo praesens est obiectum, 
voluntas perfecte est in actu suo, non tamen sine dicto habitu, quia ille 
necessario includitur. Si vero ille habitus non inesset tunc, ut dictum est, 
voluntas esset in actu secundum suum modum, tamen imperfectum. 


QUAESTIO X. 


Utrum actus intelligendi sit perfectior actu dihigendi. 


Deinde circa dictas potentias, prout ad invicem comparantur secun- 
dum actus suos ex naturalibus productos, quaerebantur duo. Primum erat 


'activatur, — ? et 24 m.C.—3 aetivatur, —* activatur. — 5 ea P.— 5 quia VC.— * quod P. 


SEXTUM QUODLIBETUM, Q. X 183 


de comparatione actus potentiae unius ad actum alterius potentiae secun- 
dum perfectionem, scilicet utrum actus intellectus quo creatura rationalis 
cognoscit superiorem, scilicet homo angelum, vel angelus inferior superio- 
rem, sit perfectior quam actus voluntatis quo illum diligit. Secundum erat 
de comparatione actus unius potentiae ad actum alterius potentiae secun- 
dum rationem dominii, scilicet utrum voluntas habeat dominium super 
actum intellectus tam speculativi quam practici. 

Ad primum sic proceditur, et arguitur quod actus diligendi sit per- 
fec | tior quam actus cognoscendi ; quia actus cuius obiectum rationem 
nobiliorem importat, est actus nobilior, quia ex nobilitate obiecti attenditur 
nobilitas actus. Sed obiectum dilectionis habet nobiliorem rationem quam 
obiectum intellectus, quia obiectum dilectionis quae est actus volun | tatis 
importat rationem boni et finis, quae est ratio nobilitatis; est enim bonum 
et finis obiectum voluntatis. Obiectum autem intellectus hanc rationem non 
importat. Quare et cetera. 

Contra. Non minus est perfectus actus diligendi quo quis diligit se 
ipsum, quam quo diligit alium, quia actus quo quis diligit seipsum videtur 
esse exemplar actus quo diligit alium, secundum illud Matthaei, vigesimo 
secundo: diliges proximum tuum sicut teipsum, — exemplar autem est potius 
exemplato. Sed actus quo quis cognoscit superiorem naturam est perfectior 
quam actus quo diligit seipsum, eo quod nobilius est obiectum; nobilius 
enim est in tali casu ! cognitum quam dilectum. Ergo nobilior est cognitio 
qua ? quis cognoscit naturam superiorem quam dilectio qua diligit eam. | 

Respondeo dicendum quod si verum est quod ab aliquibus (1) dicitur 
circa comparationem actuum voluntatis et intellectus respectu Dei, scilicet 
quod respectu Dei actus diligendi est perfectior et eminentior quam actus 
intelligendi, ratione potentiae nobilioris et obiecti eminentioris vel sub 
ratione eminentiori, et ipsius actus perfectiori modo unientis ,cum haec etiam 
non minus reperiantur respectu omnium, simpliciter et universaliter conce- 
dendum est actum diligendi ‘ esse nobiliorem respectu omnium diligibilium 
quam actum cognoscendi respectu eorum *. Sicut enim respectu Dei 
voluntas est potentia nobilior quam intellectus ratione libertatis quae est 
ipsius voluntatis, quia dicitur quod ipsa libera est secundum se et formaliter, 
quia actus eius exit ab ea sponte et sine impulsu et necessitate coactionis, 

et quia etiam dominium habet super operationes suas et etiam aliarum 
potentiarum, et eis utitur ; — melioris autem est uti deteriori et inferiori; sed 
aliae potentiae fiunt in actu, alio movente et influxum quo necessitantur 
faciente et imperatur eis a voluntate, unde etiam ipse intellectus, quia per 
obiectum determinatur ad unum et modo necessitatis, reducitur ab ipsa 
voluntate in actum intelligendi ; ideo etiam agit serviliter ; voluntas autem 
non sic sed libere; — secundum hanc rationem erit voluntas intellectu 
nobilior respectu cuiuscumque obiecti. Per | consequens sequitur quod est 
simpliciter nobilior. Natura enim süae libertatis et perfectionis non variatur 
respectu quorumcumque. 

Item, sicut Deus est obiectum nobiliori modo respectu voluntatis quam 
respectu intellectus, ita etiam et angelus superior respectu inferioris. Sicut 
enim nobilior est ratio boni quam entis secundum se ut haec in Deo 
considerantur, ita in angelo et quocumque alio ; quia sicut ratio boni est 
postéerior et praesupponit rationem veri in Deo, ita etiam in angelo. Nec 
obstat quod ratio veri praesupposita a ratione boni est simplicior et prior: 
non enim propter hoc est eminentior. Immo potius debet ex hoc concludi 
quod ratio boni sit * eminentior quam ratio veri, et etiam quod voluntas * 


“sit potentia perfectior et eminentior intellectu, quia ea quae sunt posteriora 


origine, sunt priora perfectione et e converso. Nam flos praecedit fructum 
origine et tempore; fructus vero florem, perfectione et electione. Semper 
etiam * informe praecedit formatum origine ; tamen perfectione et electione 
formatum praecedit informe. Cum ergo prius sit aliquid apprehendi sub 
ratione veri ab intellectu, quam appeti sub ratione boni a voluntate, origine 
etiam intelligere praecedit amare, quia bonum apprehensum est obiecium 
voluntatis, secundum hoc obiectum voluntatis est nobilius obiecto intel- 
lectus, et potentia potentia, et actus actu. 

Item, si propter hoc est actus voluntatis perfectior, respectu Dei, quia 
magis unit quam actus intellectus, quia, secundum Dyonisium et Augus- 
tinum, amor est vis unitiva et transformativa amantis in amatum, non sic 
actus intellectus; cum hoc etiam invenitur respectu alterius cuiuscumque 
sicut respectu Dei, ut per se patet, non solum secundum hoc actus volendi ° 
respectu Dei erit nobilior quam actus cognoscendi, sed simpliciter et respectu 
omnium. Quod autem ita sit quod actus voluntatis magis uniat quam actus 
intellectus, hoc videtur quia cum intellectus et actus eius et ratio formalis 
sui obiecti praecedant origine voluntatem, eius actum, et formalem rationem 

obiecti, quamvis per utrumque istorum actuum fiat unio ad obiectum; tamen 
ex quo unio ! intelligendo incho | atur et in amore consummatur, | quia 
origine praecedit unio per intelligere, sed perfectione praecedit unio per 
amare, potior est ergo unio per amorem quam per intelligere, sicut consum- 
matum est potius quam inchoatum. 

Hoc etiam ostenditur per hoc quod actus intelligendi unit per quam- 


dam intentionalem assimilationem ; sed actus amoris unit per quamdam 


transformationem. Sufficit enim intelligenti quod habeat similitudinem intel- 
ligibilis et quod habeat formalem expressionem eius; sed hoc non suffcit 
amanti, sed vult se omnino coniungere amato, et vult se facere id quod 
ipsum et quantum potest se transformare in ipsum. Si enim intelligens, 
secundum quod | huiusmodi, vult realem praesentiam intelligibilis, hoc est 
propter ipsam intellectionem, ut quia forte non potest illud plene intelligere, 
nisi illo praesente. Sed amans secundum quod huiusmodi, non vult prae- 
sentiam amati solum propter ipsum amorem, immo propter ipsam rem 
amatam, cui quantum potest vult se coniungere. Immo secundum quod 
huiusmodi, quantum posset, vellet se transformare in ipsam *. Inde est 
quod unire et transformare amori appropriantur. Unde Dyonisius, quarto 
de Divinis Nominibus : amor transformat, quia ponit amantem extra se, 
et collocat eum in re amata; est enim, ut dicit, extasim faciens divinus amor, 
non dimittens sui ipsorum esse amatores, sed amatorum. Amor enim non 
permittit quod * amans sit sui ipsius, sed cogit amantem esse rei amatae; 
quare si transformare in bonum amatum et quantum in se est quasi idem 
facere cum eo, est maior unio quam assimilari alicui rei per aliquam 
intentionalem expressionem. Sicut actus diligendi Deum est perfectior actu 
cognoscendi, quia magis est unitivus, ita etiam erit in proposito. 

Hoc autem ostenditur aliter sic, quia in diligendo est motus animae 
ad res et obiectum amoris est res ut est in se ipsa; in intelligendo vero est 
motus rei ad animam. Intelligitur enim res secundum quod est in nobis, 
diligitur autem prout est in se ipsa. Si ergo intelligitur res “ a nobis ut est 
in nobis et diligitur a nobis ut est in se ipsa, consequens est quod per | 
intelligere unimur rei secundum quod est in nobis et secundum modum 
nostrum, sed per diligere unimur ei ut est in se ipsa, et secundum modum 
ipsius. Et quia perfectior est unio ad rem secundum quam unimur ei secun- 
dum modum realem ipsius quam unio secundum quam unimur ei secundum 
modum nostrum per dictam intentionalem assimilationem, consequens est 
quod unio per amorem est perfectior quam unio per intelligere. 

Sed, istis non obstantibus, melius videtur esse dicendum, quod princi- 
palior et perfectior est actus intellectus cognoscendi quam actus voluntatis 
diligendi, et ex rationibus sumptis ex contrariis eorum quae a praedictis 
supponuntur ostendi potest propositum, per hoc scilicet quod declarabitur 
quod intellectus est potentia eminentior quam voluntas, et quod eius actus 
perfectior est, et quod eius obiectum. etiam nobilius, et quod etiam magis. 
unit cum ultimo fine quam actus voluntatis. 

Primum declaratur ex condicione istarum potentiarum quam in eis 
percipimus ex comparatione ipsarum ad finem propter quem inditae sunt 
animae et ex comparatione earum cum suis actibus ad se invicem. Nam 
cum diversae potentiae insint ipsi animae, potentiae apprehensivae insunt 


ut secundum actus illarum animal habeat suam perfectionem sensitivam 


quae secundum se vel per se ad aliam ulterius non ordinatur, — in ipso enim 
actu sentiendi dicitur animal habere suam perfectionem secundum se, 
absque hoc quod dicatur quod sentire ad aliam principaliorem perfectionem 
sensitivam sive quantum ad esse sensitivum ordinetur; — sed potentiae appe- 
titivae sicut et motivae non insunt.ad hoc vel propter hoc ut secundum 
actus illarum animal habeat suam perfectionem sensitivam principalem et 


.finalem, quae scilicet per se ad aliam non ordinetur. In ipso enim actu 


appetendi, sicut etiam nec in actu movendi secundum locum, non dicitur 
animal habere suam perfectionem sensitivam principalem et finalem. Immo 
istae potentiae, scilicet appetitivae et motivae ad hoc inditae sunt animali, 
ut per eas animal inclinetur et tendat in rem aliquam apprehensam, ut illa 
habita perficiatur ipsum animal secundum aliquam aliam perfectionem 
principaliorem et finalem quae non sit secundum actum appetitus sicut 
nec secundum actum | qui est motus. 

Item, si considerentur appetitus et eius actus ut ad apprehensivam 
potentiam et ad eius actum comparantur, invenietur quod appetitus et eius 
actus magis sunt propter potentiam apprehensivam et eius actum quam 
e converso. Unde dicit Commentator, duodecimo Metaphysicae: desiderium 
in animalibus est propter sensum qui distinguit | et comprehendit volup- 
tuosum ; et hoc desiderium est appetitus, voluntas autem propter intellec- 
tum. Dicit etiam Philosophus, secundo : de Anima: cui inest | sensus inest 
et appetitus; est autem appetitus desiderium; ita et voluntas. Cui ergo 
inest sensus, huic et laetitia et tristitia et dulce ? et triste; quibus autem hoc 
et concupiscentia ; delectabilis enim appetitus [hoc]. Et * secundum hoc “ 
quia habentia sensum vel intellectum in actu sentiendi et intelligendi ratione 


1tertio C. — ? et dulce] et dilecte C ; vel delectabile 24 m. C, — 5 etiam C. — ‘ om. C, 


SEXTUM QUODLIBETUM, Q. X 187 


perfectionis quam includunt ! communicatur delectatio, ideo inditus est 
appetitus quo habentia sensum et intellectum in hos suos actus secundum 
sensum et intellectum inclinentur. 

Ex his autem potest propositum declarari sic; quia illa potentia est 
eminentior et etiam eius actus cuius actus principaliter et propter se quae- 
ritur, et cuius actus ad perfectionem alterius potentiae per se et principaliter 
non ordinatur, quam illa potentia cuius operatio propter se et principaliter 
non quaeritur sed ad perfectionem alterius potentiae ordinatur. Sed intel- 
lectus est potentia cuius actus propter se et principaliter quaeritur et cuius 
actus per se ad perfectionem alterius non ordinatur; voluntas autem non 
est talis potentia, sed eius actus propter perfectionem intellectus princi- 
paliter quaeritur, et ad illam ordinatur. Quare et cetera. 

Maior est satis manifesta. Minor sic declaratur : quia universaliter 
omnis virtus appetitiva et motiva data est rebus ut per illas potentias et 
actus earum inclinentur et tendant res ad suas perfectiones consequendas, 
. quibus tamen non perficiuntur secundum ipsam potentiam appetitivam, sed 
secundum aliam. Sed sic appetitus inditus est propter actum appetendi 
aliquod obiectum quo ? formaliter et inhaerenter perficiatur appetens et sic 
est datus | propter huiusmodi bonum quod est obiectum ipsius appetitus 
et non actus eius neque bonum et perfectio eius. Ex quo statim patet quod 
in nullo actu appetitus potest consistere rei perfectio principalis. Et hoc 
patet in omnibus. Appetitus enim naturalis gravis non est inditus gravi 
ob hoc quod perfectio lapidis consistat in actu talis appetitus qui est eius 
naturalis inclinatio in locum deorsum, et etiam in ipso moveri deorsum; 
sed ob hoc quod per huiusmodi appetitum inclinetur in suam principalem 
perfectionem quae * est conservatio sui in esse et operatione in loco con- 
venienti. Unde, inclinatio ad talem locum non est propter se, id est propter 
ipsam inclinationem, sed propter huiusmodi perfectionem. 

Nec videtur impedire illationem in proposito : scilicet sic esse in volun- 
tate quod dicitur quod in gravi est aliqua nobilior perfectio quam sit 
descensus vel inclinatio ad locum deorsum ; sed non sic est in rationali 
natura aliqua perfectio nobilior perfectione secundum voluntatem. 

Sine ratione enim * videtur peti in hoc contrarium; nam appetitus, 
in quantum est quaedam potentia appetentis, semper est propter aliquid 
quod respicit pro obiecto quod est aliquid, quo eminentiori modo perficitur 
appetens quam per ipsum actum appetitus et non est propter suum actum 
principaliter. Unde in hoc non est differentia inter appetitus, sed in hoc 

quod unus nobiliori modo fertur in obiectum suum quam alius, et in hoc 
etiam quod habet unus ? nobilius obiectum quam alius. Qua ratione ergo 
in uno ente invenitur quod appetitus in ipso est propter eminentiorem 
aliam perfectionem quam sit perfectio quam habet secundum actum 
appetitus. Debet etiam concludi ita esse in omnibus secundum propor- 
tionalitatem, sic tamen quod nobilior appetitus est propter nobiliorem 
perfectionem et nobiliori modo tendit in illam. Sicut ergo, ut dictum est, 
est * de appetitu gravis deorsum, sic debet dici de appetitu animalis, 
scilicet quod etiam actus appetitus animalis non est inditus animali # 
propter hoc quod perfectio animalis consistit in aliquo actu talis appetitus, 
sed ob hoc quod per huiusmodi appetitum inclinetur in suam principalem 
perfectionem quae est conservatio | sui in esse secundum se ipsum in 
proprio individuo, quod fit per nutritionem et ciborum sumptionem #, et in 
esse vel * conservatione sui ipsius in conservatione suae speciei in alio © 
individuo, quod fit per generationem. Ad hoc enim naturaliter animal 
inclinatur et ideo est ei inditus appetitus animalis quo appetit illa per quae 
hoc contingit, scilicet usum ciborum secundum gustum et venereorum 
secundum tactum. Unde appetitus animalis non est ? in animali ut animal 
in actu aliquo secundum appetitum, scilicet secundum appe | tere vel 
secundum quemcumque alium, ipsum animal perficiatur, sed in eo quod est 
obiectum talis actus ipsius | appetitus, scilicet in eo quod est talibus vel 
talibus secundum tales vel tales actus aliquorum sensuum principaliter 
uti et ad talem finem. Cum etiam naturaliter inclinatur amore sensitivo ad 
bonum prolis et sibi coniunctorum, ista inclinatio non est bonum prin- 
cipale ipsius inclinati, sic immo ipsum obiectum talis actus vel inclinationis 
est bonum ipsius in quod inclinatur, in quantum scilicet est quodammodo 
id ipsum cum eo qui * inclinatur. In hoc enim bonum ipsius in quod incli- 
natur est bonum eius quod inclinatur in quantum reputat se unum cum illo 
et e converso. Unde *, inclinatio qua inclinatur in bonum alterius non est 
ipsum principale bonum ipsius inclinati nec ipsius in quod inclinatur, sed 
aliquid aliud, scilicet id in quo communicat qui sic inclinatur cum eo in 
quod inclinatur et quod vult etiam communicari illi in quod inclinatur 
in quantum est aliquo modo sibi ipsi idem; et sic bonum suum est aliquo 
modo principale bonum ipsius sic inclinati; et secundum hoc, sicut incli- 
natio qua animal per actum appetitus inclinatur in suum bonum in se ipso 
non est principale bonum ipsius sed aliquid aliud in se ipso, ita etiam. 

inclinatio qua per amorem aliquid inclinatur in prolem suam vel in aliquid 
aliud, sive in bonum alterius, non est principale bonum eius, sed aliquid 
aliud. Unde, sicut animal cum deest sibi aliquid pertinens aliquo modo ad 
perfectionem suam, cum illud appetit non habitum | non dicitur ex hoc 
habere suam perfectionem simpliciter, licet habeat quamdam perfectionem 
secundum potentiam appetitivam quae est in actu desiderandi vel appetendi ; 
et hoc quia ipse actus appetitus est propter aliquid aliud secundum quod 
animal simpliciter habet aliquam perfectionem; et cum adeptum est id quod 
prius non habitum appetebatur et desiderabatur et cessat talis actus appeé- 
titus in appetitu, insurgit ! alius actus vel aliqua passio, scilicet amor 
aliquis iam habiti et delectatio in illo. In hoc etiam non potest consistere 
principale bonum ipsius quia talia quasi concomitative ? se habent ad 
bonum aliud principale et ex illis habent suam bonitatem, ut patet cum 
animal est aegrum et desiderat sanitatem, et cum esurit et desiderat cibum, 
et sic de aliis. Constat enim quod animal magis perficitur cum est in actu 


 comedendi per actum gustus quo gustat gustabile quam cum erat in actu 


appetendi et desiderandi gustabile, Cum autem amat gustabile iam habitum 
et in eo delectatur, adhuc magis dicitur perfici per ipsum actum gustandi 
quam.per ipsum amorem vel delectationem consequentem. Et sicut in 
animali perfectius est quod sentit et sentit se sentire quam quod amat 
se vel delectatur in se, ita etiam respectu prolis amatae magis perficitur 
animal amans in hoc quod percipit illam esse vivere et bene vivere et 
perfecte secundum actus ad * eius perfectionem pertinentes, quam in hoc 
quod amat ipsam talia habentem et “ in hoc quod prolem propter naturalem 
unionem reputat quodammodo id quod ipsum est. Unde, etiam 5 naturali 
quodam instinctu parens in prole quodammodo reputat se esse et ® se 
remanere, cum in seipso corrumpitur et remanet tamen proles. Sicut 
perfectius est cum ipsum bene est et utitur bene sensibus suis secundum 
actus eorum et percipit se esse, vivere et sic sentire, quam cum amat ? 
se tale existens, vel etiam cum percipit quod se amat talia habentem, 
similiter etiam videtur dicendum in appetitu rationali. Quia non videtur 
esse inditus | homini propter hoc quod perfectio eius consistat in actu 
talis appetitus, quo scilicet inclinatur in aliquid apprehensum a ratione, sed 
ob hoc quod * per huiusmodi appetitum et eius actum inclinetur in suam 
principalem perfectionem. Quae non consistit in conservatione sui in esse in 
se ipso vel in alio et in usu actuum secundum gustum et tactum, quia hoc 

habet per alium appetitum, | scilicet sensitivum, in quantum est communis 
homini et bruto; sed est aliqua sua perfecta operatio conveniens homini 
secundum quod homo, sive naturae rationali secundum quod rationalis. 
Hoc autem non est nisi operatio secundum intellectum. Appetitus ergo 
rationalis sive voluntas principaliter, sive primo et per se, non est in homine 
ut in aliquo actu ipsius voluntatis ipse homo perficiatur; sed ut perficiatur 
in eo quod est obiectum per se ipsius voluntatis, scilicet in eo quod est 
esse in actu perfecto secundum intellectum. Cum enim perfectio hominis 
ipsum intrinsecus informans sit aliquis | actus non autem ! voluntatis 
propter praedicta, oportet quod hic ? sit actus ipsius intellectus. 

Nec videtur impedire propositum si dicatur quod, licet aliquis actus 
voluntatis bene sit propter aliquem actum intellectus tamquam propter 
nobiliorem perfectionem, scilicet actus quo voluntas vult Dei cognitionem, 
tamen est alius actus voluntatis qui non est propter aliquid intellectus, 
et est nobilior actu * intellectus, scilicet actus quo vult summum bonum, 
scilicet ipsum Deum esse, et quo etiam ipsum amat secundum se, quia 
summe amabilis. 


Hoc non videtur valere, quia, licet illud obiectum voluntatis quod est 
Deus secundum se et ut est obiectum voluntatis { secundum istos actus 


sit quid nobilius et perfectius quam obiectum voluntatis quod est perfectio 
ipsius hominis formalis ipsum per inhaerentiam informando, tamen in 
genere perfectionum hominem subiective et informative perficientium, actus 
voluntatis non potest esse nobilior, quia nec magis volitus vel appetitus, 
ut videbitur, sed est finaliter propter actum alium ipsius intellectus qui est 
magis volitus et magis habens rationem finis. Licet etiam ipse actus appe- 
titus sit quaedam | perfectio rationalis naturae ut etiam est informatus, non 
solum obiecto praedicto quod est actus intellectus, sed etiam summo bono 
secundum se amato; in genere autem obiectorum voluntatis illud est melius 
et perfectius quod magis habet rationem finis et desiderati; — ergo inter actus 
ille actus qui magis desideratur per se magis habet rationem finis. Quia 
ergo, in genere finis et boni sive perfectionis hominem formaliter perficientis, 
actus voluntatis non potest esse principalior, quia nec potest esse principale 
et per se obiectum ipsius voluntatis, quod tamen requiritur ad hoc quod 
habeat rationem boni et finis simpliciter et per se, sed ® hoc convenit actui 
intellectus, quia in genere actuum qui per se sunt obiecta voluntatis maxime 
appetitur* ipse actus intelligendi, ideo actus intellectus melior est et nobilior 

actu voluntatis. Quamvis ergo actus quo volo Deum propter seipsum esse 
et quo Ipsum propter se diligo sit perfectior quam actus quo volo Deum 
videre vel quo diligitur Deus- quia visus, quia nobilius est illud obiectum 
isto, tamen ex hoc non sequitur quod actus quo diligitur sit perfectior actu 
quo ipse videtur ubi est idem obiectum utrobique. [udicandum est enim de 
tali actu voluntatis quo vult et diligit amicum ac si esset amati qui est alter 
ipse. Sicut ergo actus quo quis amat alium, si esset existens in amato, ut 
scilicet ipse amatus ab alio etiam sic amaret se ipsum, esset propter aliud, 
ita etiam in amante. Unde, sicut non posset esse maxima perfectio amati 
actus quo se ipsum amaret, ita nec etiam amantis potest esse maxima sua 
perfectio actus quo amat amicum. Cum enim voluntas inclinatur amore 
rationali qui dicitur amor amicitiae et benevolentiae ! ad bonum alterius, 
ista inclinatio non est bonum principale ipsius in quod inclinatur vel ipsius 
inclinati ; immo ipsum obiectum talis actus vel? inclinationis est bonum 
aliud principale | et ipsius in quod inclinatur et ipsius qui inclinatur. Nam 
cum sic amantes se sint quodam | modo unum, in quantum amor, secundum 
Dyonisium et Augustinum, est vis unitiva et transformativa amantis in 
amatum: et secundum Philosophum : amicus est alter ipse volens alicui 
bonum, tali amicitia vult hoc in quantum sunt quodam modo unum et in 
quantum bonum quod illi vult est bonum quod etiam sibi principaliter vult ; 
quia amicabilia * quae ad amicos videntur ex his quae ad se ipsum venisse, 
ut dicitur nono Ethicorum; illud quidem vult ipsi ut est quodammodo ipse; 
et sic talis actus volendi non est bonum et perfectio principalis ipsius 
volentis, sed obiectum talis actus quod est quiddam aliud ‘ quod est bonum 
et perfectio amici in se ipso, et ipsius amantis ut est unum cum illo. Cum 
enim volo amico hoc maximum bonum quod est esse perfectum secundum 
intellectum, illud volo sibi in quantum est mihi aliquo modo coniunctus, 
et quia illud quod maxime mihi® volo est esse sic perfectum in eo quod 
amicus est sic perfectus sive aliquo modo perfectus, quia aliquo modo sive 
ipse amicus, immo etiam * omnis amicitia sive honesta sive turpis qua quis 
inclinatur in bonum alterius, ordinatur ad perfectionem amantis secundum 
actus aliquos principaliter intentos, et non ad ipsum actum amandi finaliter. 
Nam amici quaerunt maxime convivere et communicare sibi in operationibus 
quas maxime amant et quas principaliter intendunt, scilicet in vera amicitia 
communicare in actibus virtuosis. Et sicut amans vere se ipsum vult se esse 
perfectum principaliter virtutibus, et exercere actus virtuosos, ita etiam vult 
in amato. Unde dicit Philosophus, nono Ethicorum: illud quod maxime 

eligimus | et diligimus est esse et vivere. Hoc autem contingit homini 
secundum sensum et intellectum ; et ideo maxime eligibile est homini sentire 
se esse et vivere, quod fit sentiendo et intelligendo se sentire et intelligere. 
Ita etiam supposita unitate affectuum amicorum, ratione assimilationis vir- 
tutum quas communiter participant, intenditur unio realis ipsorum secundum 
istas perfectiones, quae fit! secundum communicationem secundum hos 
actus, scilicet ut sentiat amans amicum virtuose sentire et intel | ligere. 
Sicut enim aliquis delectatur in suo esse et vivere sentiendo se ipsum dicto 
modo, ita etiam ad hoc quod delectetur in amico qui est quasi ipse alter 
non sufficit quod ipsum amet, sed oportet quod consentiat, id est ?, simul 
sentiat ipsum esse et cetera. Quod contingit communicando ipsi secundum 
communicationem sermonum scientialium et virtuosarum operationum. 

Ex his videtur posse concludi quod, cum voluntas sit quidam appetitus, 
[quod] ipsa principaliter est propter perfectionem aliam quam sit perfectio 
secundum suum actum. Sed ad hoc est principaliter ut per ipsam volens 
inclinetur non principaliter ad ipsam. perfectionem voluntatis ; quia illa non 
est nisi quaedam inclinatio ad perfectionem et operationem aliarum poten- 
tiarum principalium sive * ad hoc data ‘ ut per ipsam principaliter inclinetur 
volens ad ipsas operationes aliarum potentiarum quae sunt perfectiones 
hominis principales. 

Unde, quia perfectio cuiuslibet alterius potentiae continetur sub obiecto 
voluntatis sicut proprium bonum sub bono communi, propter hoc movet 
alias potentias ad suos actus et ipsa consequitur finem suum quando quae- 
libet alia potentia pertingit ad suam perfectionem. Videtur ergo quod actus 
voluntatis non potest esse perfectior sine quo magis perficitur ipse volens ; 
quia, ut iam prius dictum est, illud quod habet magis rationem boni et finis 
est perfectius ; sed in genere actuum actus intellectus magis habet rationem 
boni et finis, quia cum obiectum voluntatis sit bonum et finis, illud quod 
magis per voluntatem appetitur magis habet rationem boni et finis. Sed in 
genere actuum actus intellectus | magis appetitur quia est per se obiectum 
voluntatis. Non sic autem actus voluntatis; quia non appetitur per se vel 
propter se, sed secundum reflexionem sui super se ratione obiecti princi- 
palis. Volo enim habere actum speculandi propter se, ut meam perfectionem 
simpliciter ; sed non volo me velle hoc propter se, tanquam meam perfec- 
tionem simpliciter. Velle enim speculari non est perfectio mea simpliciter, 
sed ipsum speculari; et ideo volendo me velle speculari, non volo perfec- 
tionem meam | ratione actus volendi quem volo, sed ratione obiecti ipsius 

quod volo. Et est tale obiectum quod est principaliter bonum volitum, 
bonum non ipsius voluntatis sed intellectus ; sive non est bonum volentis 
secundum voluntatem sed secundum intellectum. 

Propter quod etiam beatitudo quae est finis in quem ‘ tendit voluntas, 
in quantum ponitur consistere in aliquo bono creato, quod scilicet appetatur 
ut maximum bonum inter creata, est visio Dei. Non potest enim appetens 
velle sibi maius et perfectius bonum quam videre ipsum Deum. Unde actus 
intellectus in genere actuum est maxime volitus, quia ipse actus voluntatis 
cuius est aliquid aliud per se obiectum non potest per se et directe esse 
volitus, ut dictum est. Videtur ergo intellectus esse potentia eminentior 
simpliciter quam voluntas. Videtur etiam actus intellectus esse eminentior 
. et perfectior actu voluntatis secundum praedictam considerationem. 

Et etiam hoc aliter videtur si consideretur causalitas et principalitas 
quae est actus et obiecti intellectus respectu actus et obiecti voluntatis. 
Voluntas enim non est nisi apprehensi per intellectum ; est autem intellectus 
speculativus et practicus, et utrique actui coniungitur actus aliquis volun- 
tatis. Nam cum intellectus speculativus est perfectus actu suo, cum ipse 
et voluntas ratione suae abstractionis sint potentiae supra seipsas et super 
actus suos et obiecta conversivae, ipse homo perfectus actu intelligendi 
percipiens se intelligere obiectum nobile et actu tali nobili perfectum, com- 
placet sibi in illis per voluntatem et diligit illa et ut sunt quaedam perfec- 
tiones secundum se et ut sic percipit se illis perfectum. Unde, sic fertur 
voluntas non per se et ? immediate et directe in praedictos actum et 
obiectum, sed mediante actu conversivo, quo sic perfectus cognoscit ? 
actum et obiectum secundum quod perfectivum est actus intelligendi, 
in quantum haec sunt quaedam perfectiones ipsius volentis “ et intelligentis. 
Primo enim actu intelligendi pure | speculativo apprehenditur ipsum 
obiectum secundum se et absolute, et non fertur voluntas in ipsum secun- 
dum huiusmodi ÿ apprehensionem | per actum aliquem principalem qui 
possit dici * amor vel dilectio ?, licet in tali actu speculativo, secundum 
doctrinam Augustini, undecimo de Trinitate, adsit ® intentio voluntatis * vel 
attentio voluntatis aliquo modo copulans prolem parenti et cetera. Sicut 
enim delectatio ad appetitum pertinens naturali necessitate consequitur 
et annectitur actui perfecto, sic etiam talis amor vel dilectio voluntatis 
consequitur et annectitur talibus quibus sic perficitur ipse volens. Si autem 
quaëeratur quis istorum actuum sit eminentior et perfectior, vel actus intel- 

lectus quo perfectus sive in cognoscendo vel actus voluntatis quo diligo 
hanc meam perfectionem, et similiter si quaeratur de ipso obiecto respectu 
cuius habet rationem eminentiorem vel respectu intellectus vel voluntatis, 
patet quod ipse actus intelligendi est eminentior et perfectior, quia ex sua 
bonitate et perfectione habet ipse actus voluntatis cuius ille est obiectum 
bonitatem et perfectionem. Ipse etiam actus intellectus est id quo ipse 
intelligens et volens principaliter perficitur ut ! bono principali et finali 
quod est obiectum et non actus ipsius voluntatis. Ipse autem actus volun- 
tatis est id quo * volens et intelliens concomitative vel consecutive et 
secundum quamdam connexionem naturalem perficitur, non ut bono prin- 
cipali et finali, sed ut bono habente bonitatem et perfectionem participatam 


a bono principali et finali cui connectitur. Perfectius est enim esse perfec- 


tum cognitione Dei et ipso Deo secundum quod cognitus, quam esse 
perfectum dilectione huius * cognitionis et ipsius cogniti secundum quod 
cognitum est. 

Intellectus autem practicus qui est respectu | cogniti, non secundum 
se et absolute, sed in ordine ad voluntatem, in quantum scilicet ipsum 
obiectum apprehensum ab intellectu per se et immediate et directe habet 
movere voluntatem, dupliciter potest considerari secundum duplicem actum 
voluntatis quo | voluntas dupliciter fertur per se et directe et immediate in 
aliquid apprehensum. Aut enim voluntas fertur in aliquid apprehensum 
non habitum ut habeatur et ipsi volenti uniatur ; aut etiam fertur in appre- 
hensum habitum ut conservetur et salvetur non propter se, sed in ordine 
ad ipsum volentem et ut aliquid ad ipsum pertinens ; et respectu talium 
dicitur voluntas actu suo volendi vel amandi habere amorem concupis- 
centiae ; puta si volo vinum quo careo; item si habeo vinum, illud volo 
esse et salvari propter me. Alio modo fertur voluntas in aliquid apprehen- 
sum propter se, prout voluntas actu suo amandi vel volendi dicitur ad 
aliquid habere amorem amicitiae. 

Quantum ad primum istorum modorum est ibi considerare tria : scilicet 
actum intellectus in actu et actum voluntatis in actu et obiectum utriusque 
quod etiam consistit principaliter et finaliter in aliquo actu, licet non prae- 
sente, quia consistit in aliquo quo formaliter perficitur ipse volens, ut patet 
per exemplum supra dictum. Si autem ista tria ad invicem comparentur, 
puta cognoscere vinum ratione potationis et velle vinum potare et ipsum 
vinum actu potare, sive esse perfectum tali perfectione et tali bono quale 
est in potatione ‘ vini, sive velle conservari et salvari vinum propter huius- 

modi perfectionem, et sic .de aliis, et quaeratur quid sit perfectius inter 
ista, — dicendum quod, quia ipsum velle non est finale bonum, immo est 
quaedam inclinatio in aliud; inclinatio autem in aliud non potest habere 
rationem finalis perfectionis secundum modum praedictum, sed illud in 
quod aliquid inclinatur cum res in suam perfectionem inclinetur et ideo 
nullum velle potest esse ‘ finalis perfectio inclinati; quia vero obiectum 
apprehensum et volitum secundum suum esse reale secundum se et abso- 
lute non apprehenditur nec appetitur [sive] ut est aliquod ens secundum 
se et absolute, sed ut est quoddam bonum nostrum, nonnisi in quantum 
potest nobis coniungi per aliquem usum et secundum aliquam operationem 
alicuius alterius potentiae, puta cum apprehenditur ut quoddam potabile 
et appetitur | propter ipsum potare ; et tunc est dicendum quod si actus quo 
tale obiectum apprehenditur et appetitur si[n]t actus intellectus et voluntatis, 
actus autem propter quem talis res apprehenditur sit * actus sensus gustus, 
nobilioris autem potentiae nobilior est actus ; — secundum hoc cognitio et 
volitio talis obiecti simpliciter est nobilior actu qui est obiectum *. 

Si autem actus | quo talis res cognoscitur sit ‘ potentiae sensitivae, 
nobilior videtur adhuc visio vel cognitio talis obiecti simpliciter quam 
obiectum quod est actus gustus sensus. Et hoc quidem est intelligendum 
secundum quod sensus considerantur * in ordine ad cognitionem et in 
quantum propter ipsam cognitionem principaliter diliguntur. Verumtamen 
cum ipsum potare vinum non sit cognitum nec volitum nisi-ut habet 
rationem finis, et sic cognitio vini non est * nisi ut potetur, propter quod 
est et ? ipsum velle potare vinum ° — propter hoc enim insunt cognoscenti 
et volenti talis cognitio et talis appetitus ut illud secundum suum esse 
reale per actum potandi adipiscatur, — oportet ponere quod ex quo istud 
habet rationem finis debeat etiam aliquo modo dici melius, sed non simpli- 
citer sed secundum quid, scilicet quia est appetenti necessarium vel utile, 
puta ad conservationem sui esse. Sicut enim opera perfectiora contempla- 
tionis aliquando intermittuntur propter opera imperfectiora ad vitae susten- 
tationem necessaria, ita etiam operatio intellectus et voluntatis, licet sit 
nobilior operatione aliqua ad corpus et ad virtutes corporales pertinente, 
in quantum tamen est homini necessaria ad illam ut ad id quod est bonum 
necessarium, et * sic melius quo possunt huiusmodi ! operationes per- 
fectiores aliquo modo ordinari, non sicut minus et imperfectius ad maius !! 

et perfectius, sed potius e converso, sicut etiam dominus aliquando propter 
sui ipsius bonum et necessitatem circa servorum dispositionem occupatur 
et ‘illorum aliquo modo habet curam. 

Si autem huiusmodi obiectum quod est vinum ? secundum quod pota- 
bile, vel ipsa potatio | vini referuntur ad actum cognoscendi et appetendi 
sensitivum, sic videtur quod ipsum potare vinum sit aliquo modo perfectius | 
quam cognitio eius secundum alium sensum vel appetitus secundum sensum. 
Prout enim sensus diliguntur propter utilitatem et quia utilitas sensibilium 
quae sunt obiecta sensuum attenditur secundum ordinem ad * conserva- 
tionem naturae animalis secundum individuum et secundum speciem, ad 
hanc autem utilitatem propinquius se habent sensibilia tactus qui est cognos- 
citivus eorum ex quibus consistit animal, secundum hoc etiam delectationes 
quae sunt secundum tactum sunt maiores, quia sunt fini propinquiores 
delectationibus aliorum sensuum; sic et actus secundum tactum videntur 
perfectiores et magis dilecti aliis, quamvis, prout sensus diliguntur propter 
cognitionem, sicut delectationes secundum visum sunt potiores et visus * 
est sensus perfectior secundum quod deservit cognitioni praecipue intel- 
lectivae ; et secundum hoc perfectior est actus potionis vini quam cognitio 


“eius secundum alium sensum vel quam actus appetitus eius sive antecedens 


sive concomitans. 

Per praedicta tamen non est intellisendum quod sensus tactus in ani- 
malibus sit simpliciter perfectior quam sensus visus, sed tantum quo; alio- 
quin, cum virtus generativa et nutritiva magis de propinquo se habeant 
ad finem qui est conservatio naturae animalis quam quaecumque potentia 
sensitiva, potentiae vegetativae et earum actus essent perfectiores sensitivis 
potentiis et earum actibus, quod tamen est falsum. Unde, quia potentiae 
sensitivae sunt spiritualiores et immaterialiores quam vegetativae, sunt 
perfectiores ; et inter sensitivas quae magis sunt spirituales © et immateria- 
liores, sunt perfectiores *, quia etiam ” sunt magis et perfectius cognos- 
citivae. Unde, cum cognitio sit per se et° proprius actus potentiae sensitivae 
apprehensivae *, per se debet dici illa perfectior per quam ! sumus magis 
et perfectius cognoscitivi. Haec autem est illa quae ! immaterialior vel 
spiritualior , cuiusmodi est potentia visiva et auditiva. Propter quod etiam 
in animalibus imperfectis quae non sunt nata habere omnem perfectionem 
secundum sensum invenitur sensus tactus sine aliis, sicut id quod est prius 
et imperfectius et materialius sine posterioribus perfectionibus et magis 

spiritualibus. Nec obstat quod delectationes secundum tactum sunt vehe- 
mentiores quam secundum | alios sensus. Quia etiam sunt vehementiores 
quam delectationes intellectuales, non sunt tamen simpliciter perfectiores 
et nobiliores. Qualitercumque etiam se habeat inter actus cognoscitivos 
sensuum, scilicet sive visio cervi a leone sit perfectior quam gustatio 
cervi” sive non *, tamen semper actus sensus cognoscitivi est perfectior 
quam actus appetitus, quia actus sensus est quasi finis propter quem et in 
ordine ad quem habet esse actus appetitus. 

Quantum ad secundum modum supradictorum, est intellisendum quod 
voluntas fertur in | aliquid propter se dupliciter, vel ut in obiectum prin- 
cipale ut ad quod per se actus voluntatis terminatur, vel ut ad id quod 
est formalis ratio obiecti principalis ratione cuius voluntas in ipsum sic 
terminatur. Isto modo enim non fertur proprie nisi in bonum quod habet 
rationem * boni simpliciter et finis, non solum in ordine ad aliud, Unde, 
cum secundum Philosophum, octavo Ethicorum, tria sunt amabilia in quae 
scilicet fertur voluntas ut in ea quae important rationes volendi et amandi, 
scilicet bonum delectabile et utile; et‘ secundum hoc sunt tres species 
amicitiae. Quia amantur quidam propter bonum honestum, quia sunt boni 
et virtuosi secundum se; quidam autem propter bonum delectabile, quia 
scilicet sunt amanti delectabiles ; quidam propter bonum utile, quia scilicet 
sunt amanti utiles ‘. Sed duae posteriores amicitiae non sunt per se amicitiae 
sed per accidens, quia in illis non amatur aliquis secundum se, sed secun- 
dum quod amanti aliquid exhibet, scilicet utilitatem vel delectationem. Quia 
ergo sola prima amicitia est vera et perfecta amicitia, secundum quam 
unusquisque bonus et perfectus | se ipsum amat, sicut decet, et alium con- 
similiter sicut seipsum, et secundum illum vult se esse et vivere virtuose, 
et operationes virtutum exercere et similiter amicum ut alium se f, ideo 
secundum hanc considerandum quomodo respectu apprehensorum ab intel- 
lectu in quae fertur ipsa voluntas ad invicem se habeant intellectus ipse et 
voluntas, et actus eorum, et obiecta. 

Circa hoc autem intelligendum quod inteliectus et voluntas aliquando 
sunt respectu obiecti ut realiter absentis, puta cum aliquis vult sibi vel 
amico aliquod bonum | simpliciter quo caret, puta cum aliquis vult scire 
mathematica vel esse liberalis et apprehendit hoc ut perfectionem qua 
caret; aliquando vero respectu obiecti iam praesentis, puta cum aliquis 
existens mathematicus vel liberalis vult sibi hoc bonum quo sic perfectus 

est, et secundum illud operari. Si autem quaeratur quid ! istorum trium sit 
perfectius, scilicet obiectum apprehensum et volitum vel ipsa apprehensio 
et volitio quantum ad alterum obiectum *, manifestum est quid dicendum : 
quia scire mathematica secundum suum esse reale quo scilicet actu informat 
intellectum est nobilius quam secundum suum esse potentiale et secundum 
esse cognitum vel volitum, sive quam eius cognitio vel volitio, et secundum 
hoc scire mathematica est quid nobilius quam apprehendere vel cognoscere 
hoc quod est scire mathematica vel etiam quam velle scire illa. Scire enim 
mathematica est notitia perfecta et determinata in intellectu, sed cognoscere 
solum hoc quod est scire mathematica ut perfectionem aliquam cognoscentis 
in potentia est quaedam cognitio generalis indeterminata et imperfecta 
eorumdem. Item, est bonum finale quod propter se quaeritur. Sed velle 
scire illa non est finale bonum, sed est quaedam inclinatio in hoc quod est 
scire mathematica ut in finale bonum. Actus enim voluntatis, quo scilicet 
voluntas est in actu, non potest habere rationem boni finalis et per se voliti. 

Quantum ad aliud autem° obiectum, videtur quod, prout esse liberalem 
et liberaliter operari dicunt habitum et actum secundum esse quod habent 
in appetitu inferiori, secundum hoc istud obiectum secundum esse eius 


‘reale * non est quid nobilius et perfectius quam secundum cognitum esse 


suum * et volitum, licet sit verius et perfectius id quod est secundum esse 
proprium in natura sua quam secundum esse cognitum et volitum. Prout 
enim Commentator ostendit, in fine sexti Ethicorum, prudentiam esse per- 
fectiorem virtutibus moralibus, quia scilicet est perfectio nobilioris potentiae, 
quia ratiocinatum ‘ in quo est prudentia nobilior est irascibili et concupis- 
cibili in quo sunt virtutes morales; ita etiam potest argui propositum, quia 
scilicet intellectus et voluntas quibus apprehendimus et volumus esse libe- 
rales et liberaliter operari sunt nobiliores potentiae appetitu inferiori. Sicut 
autem haec se habent respectu eius ? | qui se diligit, volens se esse, vivere 
et huiusmodi perfectiones habere et secundum eas operari, sic etiam se 
habent respectu amici qui diligitur secundum ista; quia diligens amicum 
diligit eum sicut alium se. 

Istis ergo suppositis, considerandum est quomodo obiectum voluntatis 
est vel non est ® nobilius obiecto intellectus. Et videtur quod si consideretur 
obiectum intellectus speculativi in quod non fertur voluntas per se et directe, 
ut supra dictum est, illud obiectum est obiectum intellectus sub ratione 
nobiliori quam voluntatis : puta cum Deus secundum intellectum videtur 

a beatis secundum se et secundum suam perfectionem et entitatem abso- 
lutam; voluntas autem, cum fertur in hanc perfectionem ipsius videntis et in 
obiectum visionis quod ratione suae perfectionis causat hunc perfectum 
actum visionis, non sic fertur in ipsum secundum se et secundum suam 
perfectionem et ! entitatem absolutam ; sed fertur in ipsam visionem et in 
ipsum visum in quantum visum ?; et sic ut facit ad perfectionem | ipsius 
videntis. Sub nobiliori autem ratione consideratur | aliquid ut consideratur 
secundum se et absolute et secundum suam entitatem et perfectionem 
absolutam ut sibi convenit secundum se ipsum, quam cum consideratur 
sub aliqua ratione particulari et contracta, quare et cetera. Et ideo, ut 
supra dictum est, perfectior est actus intellectus quo Deus videtur, quam 
actus voluntatis quo complacet videnti in hac visione et in viso ut visus est, 
et quo vult se esse perfectum tali actu visionis, et vult habere praesens 
obiectum et illud esse et conservari in sua entitate et perfectione propter 
perfectionem actus videndi quem causat. 

Propter quod nec in isto actu quodammodo reflexo, quo scilicet appre- 
hendo me videre Deum et apprehendo * Deum esse obiectum perficiens 
hunc actum visionis, nec in actu consequente voluntatis circa hoc, potest 
consistere principale et finale bonum, sive principalis et finalis perfectio 
vel ‘ beatitudo hominis, immo in ipso actu principali qui est obiectum istorum 
actuum consequentium et a quo perfectionem habent isti actus. 

Cum autem voluntas non feratur directe ® per se et immediate nisi in 
obiectum apprehensum ab | intellectu practico potest comparari obiectum 
intellectus speculativi ad obiectum intellectus practici quod etiam est obiec- 
tum voluntatis, et potest comparari obiectum intellectus practici ad obiectum 
voluntatis. Quantum ad primum patet quod aliquid est obiectum intellectus 
speculativi sub nobiliori ratione quam sit obiectum intellectus practici, et 
per consequens voluntatis ; quia aliquid est obiectum intellectus speculativi 
secundum se et absolute, sive secundum suam entitatem et perfectionem 
absolutam, est autem obiectum intellectus practici secundum esse contrac- 
tum et particulatum, sive sub ratione particulata et contracta, in quantum 
scilicet est conveniens apprehendenti. 

Est autem circa hoc intelligendum quod per intellectum practicum 
nunc intelligimus intellectum qui apprehendit rem non secundum se et 
absolute, in quantum scilicet intelligens perficitur simpliciter secundum 
intellectum, sed intellectum ? qui apprehendit rem sub ratione convenientis 

et perfectionem importantis ad ipsum intelligentem, ut ex hoc non solum 
perficiatur intelligens simpliciter secundum intellectum, sed etiam inclinetur 
ipse intelligens in illud quod apprehenditur secundum appetitum, ut ex 
eius adeptione perfectionem aliquam consequatur. Et hoc contingit dupli- 
citer ‘ secundum duplicem actum voluntatis : quorum unus est velle simpli- 
citer, alius dicitur electio, quamvis magis proprie dicatur intellectus practicus 
ille quo existente in actu sequitur electio eius quod est ad finem, quam ille 
quo existente in actu sequitur velle ipsum finem, quia esse practicum est 
esse operativum. Nunc autem ex intellectu ex quo causatur voluntas finis 
immediate non sequitur operatio aliqua ultra actum ipsum volendi finem, 
sed ex intellectu ex quo causatur electio eius quod est ad finem sequitur 
operatio alia cuius causa est immediate ipsa electio. Electionis autem causa 
est ipse ? intellectus qui proprie dicitur practicus. In quantum tamen  intel- 
lectus practicus accipit principium sui processus in syllogizando ex fine 
volito, sive ex appetitu finis, pro tanto | cognitio finis, ad quam scilicet 
sequitur appetitus finis, ad intellectum practicum dicitur pertinere. Et sicut 
verum quod est bonum et perfectio intellectus sic proprie practici non est 
verum simpliciter sed concorditer se habens ad appetitum rectum, ut dicitur 


‘ sexto Ethicorum, quia verum intellectus practici respectu eorum quae sunt 


ad finem non est verum causatum ex apprehensione illorum simplici et 
absoluta, sed secundum convenientiam et consonantiam quam habent ad 
ipsum finem appetitum, ita etiam intelligendum est quod verum quod est 
bonum et perfectio intellectus practici alio modo sumpti qui est appre- 
hensivus alicuius entis sub ratione finis non est verum simpliciter | sed 
concorditer se habens ad intelligentem, id est verum talis intellectus prac- 
tici, scilicet respectu finis, non est verum causatum ex apprehensione illius 
simplici et absoluta sive sub ratione entis simpliciter et absolute, vel etiam 
sub ratione entis perfecti et boni simpliciter et absolute sed secundum 
consonantiam et convenientiam quam habet ad ipsum apprehendentem. 
Immo, sicut convenientia et conformitas quam apprehendit intellectus circa . 
id quod est ad finem ad ipsum finem est formalis ratio talis actus intellectus, 
ità etiam convenientia et conformitas quam apprehendit intellectus circa 
id quod est finis ad ipsum apprehendentem est formalis ratio obiecti talis 
intellectus practici ; et formalis ratio obiecti intellectus qui propriissime est 
practicus, scilicet conformitas et convenientia eius quod est ad finem ad 
ipsum finem includit convenientiam ipsius finis per se ad ipsum apprehen- 
dentem ; et virtute illius procedit ratio practica in syllogizando et voluntas 

in eligendo circa illa quae | habent convenientiam ad ipsum finem propter 
convenientiam ipsius finis ad ipsum apprehendentem. Unde, illud quod est 
ad finem apprehenditur sub ratione convenientis ad ipsum apprehendentem 
et hoc mediante fine qui per se est conveniens sive apprehensus sub ratione 
convenientis. Unde, potio habens conformitatem ad sanitatem, quia eius est 
inductiva et causativa, non apprehenditur ab intellectu practico sub hac 
ratione nisi praeintelligatur sanitas | apprehensa sub ratione convenientis 
et ideo etiam iam ut conveniens apprehendenti sit volita. Et sicut intellectus 
proprie practicus qui est respectu eorum quae sunt ad finem numquam 
moveret appetitum ad eligendum ea quae sunt ad finem et ulterius, mediante 
appetitu, ad alia quae sunt necessaria ad executionem in opere eius quod 
appetitur per electionem, nisi quia illud quod apprehendit, apprehendit sub 
conformitate et convenientia ad ipsum finem volitum, quia secundum se 
conveniens et conforme apprehendenti ; — ita etiam intellectus qui est alio 
modo practicus respectu finis non moveret voluntatem ad volendum ipsum 
finem, nisi illud quod est finis apprehenderetur sub ratione convenientis ad 
ipsum apprehendentem. Unde, sicut apprehensio potionis alicuius inductivae 
sanitatis non moveret appetitum ad eliwendum eam ! et ad sumendum, nisi 
apprehenderetur ut sic in ordine ad sanitatem appetitam ut finem, ita etiam 
apprehensio ipsius * sanitatis, vel sanitas apprehensa, non moveret volun- 
tatem ad volendum ipsam, nisi apprehenderetur sub ratione convenientis 
ad ipsum apprehendentem. Quantumcumque enim aliquid apprehendatur 
non solum sub ratione entis, puta circa corporalia sanitas vel huiusmodi, 
et circa spiritualia scientia vel huiusmodi, sed etiam sub ratione perfectionis 
sive ut ens perfectum et bonum secundum se et absolute, nisi apprehen- 
datur sub ratione convenientis ad ipsum apprehendentem, non potest 
movere voluntatem eius ad volendum ipsum, alioquin nullus apprehenderet 
aliquid sub ratione boni et perfecti secundum se quin illud vellet et hoc vel 
ut finem propter se, vel ut ad finem propter ipsum finem *; quod est falsum. 
Unde dicit Philosophus, octavo Ethicorum, quod unusquisque videtur amare 
id quod est sibi bonum. Sicut enim simpliciter amabile est quod est simpli- 
citer bonum, ita unicuique amabile est id quod est ei bonum. Et, prout ibi 
subdit, nihil differt dicere quod unusquisque amat id quod est bonum ei, 
et dicere quod unicuique est amabile id quod * apparet ei bonum, quia 
appetitus non fertur in aliquid nisi prout est apprehensum. Unde, cum 
aliquis amat aliquid apparens bonum, illud amat ut sibi bonum, etsi forte 

Et secundum praedicta patet quod pro eodem accipiendum est sive 
dicatur aliquid | esse obiectum voluntatis sub ratione boni, sive sub ratione 
convenientis ; quia actus voluntatis non est nisi quaedam inclinatio in 
aliquid propter conformitatem et convenientiam quam magis habet ad illud 
quam ad aliud et in quo, adepto illo, tamquam in sibi simpliciter conve- 
nienti ratione huiusmodi ! convenientiae quiescat. Unde cum specificatur 
bonum, quaedam rationes convenientiae exprimuntur, scilicet utile, delec- 
tabile, honestum. Item, bonum quoddam est commodum quoddam, iustum 
et cetera. Ex praedictis. ergo patet quomodo sub alia ratione est aliquid 
obiectum intellectus speculativi quam intellectus practici et quod sub nobi- 
liori ratione est obiectum intellectus ? speculativi quam practici. Unde et 
perfectior est actus intellectus speculativi quam practici; et virtutes intel- 
lectuales speculativae sunt nobiliores virtutibus intellectualibus practicis. 

Quantum ad alium * vero articulum circa comparationem obiecti intel- 
lectus practici ad obiectum voluntatis, est intelligsendum quod non videtur 
quod sint ponendae diversae rationes circa huiusmodi obiectum utrumque, 
ut scilicet sub una ratione sit obiectum unius et sub alia “ alterius. Quia 
constat quod voluntas nihil vult nisi apprehensum per intellectum, et etiam ° 
non vult aliquid sub aliqua ratione nisi illud sit apprehensum sub illa 
ratione. Quod enim intellectus apprehendat aliquid sub una ratione et 
voluntas non velit illud sub illa ratione sed sub alia, hoc est impossibile ; 
quia si non apprehenditur sub illa alia ratione, nec voluntas illud potest 
velle sub illa. Si autem apprehenditur, habetur propositum. Unde, quia, ut 
dictum est, obiectum voluntatis non est nisi bonum apparens, — non est 
autem apparens nisi quia sub ratione boni vel ut bonum et conveniens 
apprehenditur ; non enim apparet aliquod bonum ipsi volenti secundum 
voluntatem sed secundum intellectum, licet voluntas per actum volendi in 
illud feratur, sed non nisi secundum quod apprehensum est, — non | 
videtur esse differentia in obiecto intellectus practici et voluntatis ; neque 
secundum rem, quia illud idem quod est obiectum intellectus est etiam 
obiectum voluntatis ; | neque secundum rationem, quia, ut dictum est, 
voluntas non potest ferri in aliquid nisi secundum quod apprehensum est, 
et non potest ferri in obiectum suum sub aliqua ratione sub qua non sit 
apprehensum. Sed in hoc solum potest attendi differentia talis obiecti 
ut ad istas potentias comparatur, quia non potest movere utramque poten- 
tiam primo et immediate, quia ens secundum quod est conveniens sive 

bonum ipsi cognoscenti, apprehenditur et movet intellectum per se et 
immediate ; sed illud idem non movet voluntatem solum, sic scilicet quia 
sit conveniens ipsi volenti sic sive sub ratione convenientis, sed movet 
voluntatem secundum quod sic est apprehensum ; quia scilicet talis est ordo 
istarum potentiarum inter se et respectu suorum obiectorum quod voluntas 
non potest exire in actum suum nisi mediante actu intellectus ; et illud 
obiectum quod movet intellectum et voluntatem non potest movere volun- 
tatem nisi prius moveat intellectum secundum cognitionem. Et secundum 
hoc potest poni differentia in isto obiecto ut est obiectum intellectus et 
voluntatis *; quia est obiectum intellectus simpliciter et absolute absque 
hoc quod oporteat quod non moveat intellectum nisi mediante motione 
alterius potentiae, quam primo faciat in actu idem obiectum sub eadem 
ratione; sed non est obiectum voluntatis secundum se et simpliciter et 
absolute, sed secundum quod apprehensum, quia de ratione eius quod 
habet movere voluntatem est quod sit bonum apprehensum sive apparens 
. ipsi volenti secundum intellectum, ut sic intelligatur differentia inter intel- 
lectum speculativum et practicum et voluntatem et inter obiecta eorum; 
nam ens secundum quod ens sive secundum se et ? absolute est obiectum 
intellectus. Sed hoc quod dicitur secundum se et absolute % potest intelligi 
dupliciter : uno modo sic quod excludatur habitudo entis cognoscibilis ad 
actum aliquem qui per se praeexigatur ad hoc quod moveat ‘ intellectum 
et sic est obiectum tam intellectus practici quam speculativi; alio modo sic 
quod per hoc excluditur habitudo entis cognoscibilis ad ipsum cognoscen- 
tem sive sub ratione convenientis sive sub ratione disconvenientis, et sic 
est obiectum intellectus speculativi et non practici. Cum enim, ut | dictum 
est, intellectus practicus | moveat voluntatem vel ad appetendum finem, vel 
ad eligendum id quod est ad finem, non potest esse obiectum intellectus 
practici ens secundum se et absolute sic dictum, sed oportet quod sit ens 
secundum conformitatem et convenientiam ad cognoscentem, alioquin 
omne ens Cognitum moveret voluntatem. Ad obiectum ergo intellectus 
speculativi per additionem se habet obiectum intellectus practici et est 
magis particulatum et contractum. Ens enim secundum se est obiectum 
intellectus speculativi; ens secundum quod conveniens cognoscenti est 
obiectum intellectus practici ; et obiectum voluntatis se habet per addi- 
tionem ad obiectum intellectus practici, quia est conveniens sub ratione 
convenientis apprehensum. Unde non est ens absolute sumptum, quia nec 

excludit habitudinem ad cognoscentem nec ad cognitionem, sed utramque 
includit, scilicet quod sit conveniens, et ! hoc pertinet ad obiectum intel- 
lectus practici; et quod sit apparens sive quod apprehendatur sub ratione 
convenientiae et conformitatis, et sic addit ad * obiectum intellectus practici 
rationem apparentiae sive apprehensionis tali modo. Ens enim simpliciter 
sive sub ratione entis est obiectum intellectus speculativi; ens conveniens 
sive sub ratione convenientis est obiectum intellectus practici; ens appa- 
rens conveniens sive sub ratione convenientis apparentis, sive appre- 
hensum sub ratione convenientis est obiectum voluntatis ; ita quod ratio 
apprehensionis vel apparentiae aliquo modo includitur in ratione obiecti 
voluntatis. Nec tamen per * hoc est intelligendum quod ipsa apprehensio 
sive apparentia eius quod dicitur bonum et obiectum voluntatis sit per 
se et principaliter obiectum voluntatis. Non enim dicitur bonum apparens 
vel apprehensum esse obiectum voluntatis secundum quod apparens et 
secundum quod apprehensum, quia scilicet ipsa apprehensio sit ratio 
formalis ipsius obiecti, sed dicitur quod bonum apprehensum secundum 
quod apprehensum * est obiectum voluntatis ; quia ordo et distinctio 
istarum potentiarum requirit quod illud quod est obiectum voluntatis 
ipsam movere non possit nisi mediante motione quam prius facit in intel- 
lectu ; et sic ordine quodam © unum et idem, sicut dictum est, et secun- 
dum rem et secundum rationem movet intellectum practicum primo, et 
mediante illo | movet voluntatem ; et pro tanto quidem unum et idem secun- 
dum rem et rationem, quia illud idem quod apprehenditur, sub ratione sub 
qua apprehenditur, appetitur. Sicut enim apprehenditur ut conveniens, | 
quia scilicet secundum talem vel talem rationem convenientiae, ita etiam et 
sic appetitur ;, sed quia, in quantum movet intellectum practicum, non 
includit habitudinem ad actum cognitivum ; — non enim movet intellectum 
practicum secundum quod apparens vel secundum quod apprehensum, 
immo apparentiam vel apprehensionem efficit in intellectu ; — in quantum 
autem movet voluntatem hanc habitudinem includit. Ideo secundum hoc 
obiectum intellectus practici et voluntatis differunt aliquo modo secundum 
rationem. Ista ergo obiecta se habent per ordinem: ens secundum se et 
absolute, ens secundum quod conveniens, ens secundum quod conveniens 
apprehensum vel apparens. Hoc autem nihil aliud est quam bonum appa- 
rens quod est per se obiectum voluntatis. 

Ex istis corollarie ? sequitur quod qui ponit quod voluntas possit ferri 

in aliquid alio modo quam secundum quod apprehensum est, nec oporteat 
voluntatem et intellectum practicum conformari, ut scilicet voluntas possit 
esse perversa, intellectu existente recto, et e converso, talis ponit volun- 
tatem esse in actu suo sine obiecto. Ex praedictis patet quod obiectum 
intellectus speculativi est nobilius obiecto intellectus practici et ex con- 
sequenti quam obiectum voluntatis, sicut etiam ! nobilior est scientia 
speculativa quam practica. 

Quantum autem ad obiectum intellectus practici et voluntatis patet 
quomodo est unum secundum rem, difterens aliquo modo ratione. Et quia 
secundum quod est obiectum voluntatis se habet per additionem contra- 
hentem et limitantem, aliquo modo secundum hoc videtur esse obiectum 
intellectus practici sub nobiliori ratione quam voluntatis ; quia etiam in hoc 
habet causalitatem actus intellectus super actum voluntatis, non e converso, 
et actus voluntatis dependet ab actu intellectus, non autem | e converso, 
quodammodo sicut dicitur de actu intellectus quo cognoscit praemissas 
_respectu actus quo cognoscit conclusionem. Sicut enim cognoscens prae- 
missas est dispositus ut fiat in actu cognoscendi conclusionem, ita etiam 
volens, cum est in actu cognoscendi conveniens ? sub ratione convenientis, 
sive cum illud quod apprehendit apparet sibi bonum, est dispositus | ut sit 
in actu volendi illud. 

Per praedicta patet quomodo semper actus intellectus est perfectior 
actu voluntatis qui est respectu eiusdem obiecti respectu cuius etiam est 
ipse actus intellectus, quia actus voluntatis mensuratur et habet rationem 
boni et perfecti in habitudine ad actum intellectus ; actus enim voluntatis 
bonus * est secundum quod concordat rationi rectae ; malus autem secun- 
dum quod declinat ab ea, non autem e contrario. 

Sed si comparetur actus voluntatis respectu alicuius obiecti ad actum 
intellectus respectu alterius, puta actus volendi finem aliquem ad actum 
intellectus practici quo iudicatur eligendum et agendum aliquid quod est 
ad finem propter ipsum finem, et actus quo iudicatur esse eligendum et 
faciendum illud quod est inductivum finis desiderati vel amati, secundum 
hoc videtur aliquibus quod talis actus voluntatis sit nobilior tali actu intel- 
lectus ; et secundum hoc actus voluntatis dicetur nobilior actu intellectus 
practici proprie dicti. Et hoc scilicet quod voluntas sit principalior intellectu 
practico arguitur sic, quoniam illa potentia principalior est alia cuius actus 
secundum quod huiusmodi est principalior, et cuius obiectum primum est 
principalius. Sed actus voluntatis est principalior quam actus intellectus 

practici, quoniam actus intellectus practici ordine naturae posterior est actu 
voluntatis, cum rationem ! sumat ex eo. 

Item, obiectum voluntatis est principalius obiecto intellectus practici, 
quia obiectum voluntatis primum est finis ultimus ; obiectum autem intel- 
lectus practici est eius dilectio vel desiderium; bonum enim dilectum est pri- 
mum obiectum intellectus practici. Ergo voluntas est principalior intellectu 
secundum quod practicus est. Similiter etiam videtur posse distingui ? quod 
voluntas est eminentior aliquo intellectu speculativo, puta dilectio entis 
melioris, puta Dei vel hominis, cognitione entis vilioris, puta terrae vel 
vermis; quia illa potentia est nobilior cuius obiectum est nobilius ; quia etiam 
ex Consequenti secundum nobilitatem obiecti est nobilitas actus. Sed in pro- 
posito obiectum voluntatis est nobilius obiecto intellectus. Ergo et cetera. 

Et circa hoc videtur dicendum quod non est propria comparatio 
inter voluntatem et intellectum et inter actus ipsorum nisi secundum quod 
comparantur ad idem obiectum. Hoc modo enim * potest declarari quo- 
modo | una potentia et actus eius est simpliciter perfectior altero. Sed non 
sic proprie potest dici cum sic ad diversa comparantur. Circa hoc tamen 
videtur posse dici quod cum voluntatis actus sit quaedam inclinatio et 
tendentia | in aliquid alterum magis bonum, et ideo eius obiectum dicitur 
finis et bonum ; et ideo nullus actus voluntatis potest habere rationem boni 
finalis proprie. Omnis autem actus intellectus est quaedam perfectio qua 
intelligens quodammodo quietatur in re apprehensa secundum quod intel- 
ligens, licet'per actum intellectus practici insurgat voluntas in actum quo 
ipse intelligens ulterius inclinatur ; et ideo etiam omnis actus intellectus 
secundum quod huiusmodi quodammodo rationem boni et finis habet. 
Secundum hoc videtur quod quicumque actus intellectus est nobilior quo- 
cumque actu voluntatis simpliciter et absolute, secundum quid autem et per 
comparationem ad alterum potest dici voluntas et actus eius eminentior, 
sicut si auditus dicatur esse secundum quid nobilior visu in quantum res 
aliqua cuius est sonus est nobilior aliqua re cuius est color. Quando ergo 
res cuius est dilectio est nobilior re cuius est cognitio, cum etiam talis rei 
dilectio * includit eius cognitionem, nobilior est ipsa dilectione, | licet non 
oporteat quod quaelibet cognitio includat dilectionem: Ideo quantum ad 
hoc potest dici talis actus voluntas. : 

Nec obstat praedictis quod dicitur ab aliquibus quod voluntas libera 
est, non sic intellectus. Quia voluntas non est potentia libera quia est appe- 

titiva potentia, sed quia. est appetitus in ratione, ut ratio dicit idem quod 
mens secundum quam homo est ad imaginem Dei. Est ergo libera quia est 
potentia radicata in natura abstracta. Formae enim quae sunt in materia 
ratione potentialitatis et imperfectionis materiae determinantur et contra- 
huntur ut modo determinato et materiali secundum aliquid determinatum 
agant. E contra etiam entia abstracta ratione suae immaterialitatis et 
abstractionis et ex hoc actualitatis maximae non determinantur in sua 
operatione ad aliquod : ens particulare, sed totum ens eis subest et quan- 
tum ad apprehensivam potentiam et quantum ad appetitivam. Habet ergo 
libertatem simpliciter | unaquaque potentia naturae sic abstractae. Hoc est 
ergo causa libertatis voluntatis in sua operatione, quia est appetitivum 
in ratione. Sed eadem de causa intellectus habet libertatem, ex eo scilicet 
quod est apprehensivum in ratione. 

Ergo non bene dicitur quod intellectus agit serviliter, licet ab aliquo 
obiecto necessario immutetur. Nam actus intellectus in Deo a suo obiecto 
quod est divina essentia necessario et * immutabiliter immutatur ; et tamen 
cum absit quod intellectus divinus serviliter agat vel intelligat, immo 
liberrime, licet de necessitate, in quantum est summe abstractus et indeter- 
minatus et actualissimus et omne ens et quamlibet rationem entis perfec- 
tissime cognoscens, ergo similiter et * in nobis, hoc nullam facit  intel- 
lectus servitutem, scilicet quod necessario immutatur ab aliquo obiecto. 

Voluntas etiam non dicitur servilis, immo libera, respectu obiecti a quo 
de necessitate reducitur ad actum, scilicet respectu summi boni vel ultimi 
finis, eo quod ipsum est tale in quo omne bonum quodammodo includitur, 
et non est bonum aliquod © particulare et contractum. Respectu aliorum 
autem habet sic libertatem quod non movetur de necessitate in aliquod °. 
Qualecumque enim * quod non secundum omnem sui considerationem est 
bonum, quia est defectivum, et defectus cuiuscumque boni habet rationem 
non boni vel aliquo modo mali, ideo potest a voluntate repudiari vel 
acceptari secundum diversas considerationes. Nec etiam talis libertas in 
eligendo vel repudiando convenit voluntati nisi quia, ut dictum est, radi- 
catur in ratione ; in qua etiam * radicatur intellectus cuius consideratio non 
est determinata circa talia ad unum, sed unum et idem potest considerari 
sub diversis rationibus vel boni et convenientis vel mali et nocivi. Et ideo 
non male dicitur a quibusdam (1) quod homo habet dominium super suos 

actus quia habet deliberationem de illis. Ex hoc enim quod ratio deliberans 
se habet ad opposita, potest voluntas in utraque. Liberam enim electionem 
sive potestatem sic libere eligendi habet voluntas originaliter a natura 
rationis vel mentis abstractae dicto modo in qua ? radicatur; formaliter 
autem eam ? habet a se ipsa, quia huiusmodi libera | electio est subiective 
ipsius voluntatis. 

Sed actum et usum huiusmodi * libertatis habet voluntas ab intellectu 
etiam habente libertatem in suo actu ut a causa; quia secundum deli | bera- 
tionem rationis diversas condiciones circa res considerantis potest voluntas 
actu eligere vel repudiare aliquod apprehensorum. Unde dicit Damascenus, 
libro secundo, capitulo quadragesimo primo: omnis consilians in se IpsO 
ente electione agibilium consiliatur ut quod praeiudicatum 4 ex consilio 
eligat et eligens agat. Et Theophrastus dicit, tertio de Anima: ratio- 
cinativus homo non | ducitur ab apparente mox sicut bruta animalia, sed 
exponit saepe si hoc hoc et si hoc rursus hoc ; et concluditur ex pluribus 
unum. Propter quod brutorum animalium appetitus velut motus semper 
a simplici phantasia opinionem non habet, quia nec syllogismum ; rationa- 
lium autem hominum appetitus opinionem ‘. Et Commentator dicit, sexto 
Ethicorum, super illud : sensus nullius principium actus ; irrationalia solum 
sensu communicantia sentientia © delectabilia statim appetunt et sequuntur, 
tristia renuunt et fugiunt; actus autem in ipsis neque 7 unus, quia neque ° 
ratio; actus enim in quibus consiliari et sic eligibile concludi et sic ad 
ipsum appetitum extendi. Dominium ergo actus habet intellectus et appe- 
titus hoc quidem iudicans et inveniens eligibile ex consiliatione ; appetitus 
autem factivus est * eius quod intellectus esse melius concludebat. 

Habet ergo intellectus libertatem suo modo in iudicando ; quia ex se 
non est determinatus circa talia ad unum, sicut voluntas in eligendo; et 
dependet aliquo modo, sicut dictum est, libertas voluntatis a libertate huius- 
modi rationis. Propter quod non debet dici quod intellectus sit servus et 
voluntas sola libera ; sed unicuique est libertas modo sibi convenienti 
tribuenda. Libertas enim, prout potest trahi ex dictis Anselmi, de Libero 
Arbitrio, est ! potestas recta operandi in ordine ad finem non coacta nec 
prohibita, ita scilicet quod operans ipsum finem et rationem eius et ordinem 
et habitudinem sui et eorum quae sunt ad finem ad ipsum finem agnoscat /”. 

Rectae operationis autem sunt quasi unum principium intellectus et 
voluntas, sed magis immediate voluntas ; et ideo etiam !? ipsa libertas quasi 

appropriate attribuitur voluntati; quia immediatius quodammodo se habet 
ad voluntatem operatio respectu cuius homo dicitur habere libertatem, 
quam ad intellectum. 

Item, praedictis non obstat quod voluntas utitur intellectu. Utens | 
autem videtur nobilius ex quo utitur; quia voluntas numquam utitur intel- 
lectu nisi virtute alicuius apprehensionis ipsius intellectus moventis ipsam 
voluntatem ut! moveat alias potentias intellectui subservientes. Nullius 
enim dominium habet voluntas sola sine intellectu, et nullo etiam utitur 
sine illo, sed in virtute intellectus, a quo movetur ipsa voluntas; et domi- 
nium habet super alia et aliis utitur; immo, ut dictum est, in talibus intel- 
lectus et voluntas sunt quasi unum principium. Ipsa voluntas etiam non 
utitur aliüis potentiis praecipue intellectu, sicut superius inferiori, ipsum 
intellectum quantum ad exercitium actus movendo; immo utitur intellectu 
sicut inferius superiori. Nam, ut dictum est, appetitus inditus est ut per 
suam operationem quae est inclinatio quaedam appetentis tendat appetens 
- ad adeptionem suae perfectionis, quae consistit principaliter in operatione 
intellectus ; sicut et gravitas dicitur uti substantia lapidis quae dignior est, 
in quantum sua inclinatione facit eum tendere deorsum ut ibi in sua per- 
fectione principali conservetur ; sicut etiam appetitus sensitivus in animali 
utitur aliüis potentiis nobilioribus in quantum animalia per huiusmodi appe- 
titum inclinantur ad suas alias principaliores perfectiones. Prout enim dictum 
est, bonum aliarum potentiarum et praecipue intellectus est ? obiectum ipsius 
voluntatis, cuius obiectum est finis; et ideo movet alias potentias ad suas 
operationes quae sunt perfectiones * et bonum non ipsius voluntatis sed 
aliarum potentiarum. Actus enim voluntatis qui est perfectio ipsius volun- 
tatis et cuius per se obiectum est aliquid aliud non potest esse actus qui sit 
finis in genere actuum ; et ideo non potest esse actus perfectissi | mus in 
genere actuum. Cum enim, ut patet ex praedictis, ad hoc sit inditus appe- 
titus rebus non ut in actu ipsius appetitus consistat perfectio appetentis 
tanquam formalis eius perfectio, sed ut per huiusmodi actum inclinetur 
appetens et moveatur ad assecutionem suae ultimae et optimae perfectionis, 
id est actus “ quo magis ipse perficitur qui est obiectum sub ratione finis 
et boni ipsius voluntatis, — actus voluntatis ° qui est perfectio ipsius | volun- 
tatis “ non | potest esse actus qui sit finis ipsius appetentis simpliciter, licet 
sit finis ipsius secundum hanc potentiam quae formaliter non perficitur 
nisi per talem actum, sed oportet ponere alium actum qui sit obiectum 

huiusmodi * actus sub ratione finis qui sit bonum et perfectio alterius 
potentiae. 

Quod ergo dicitur ab aliis(1) quod actus voluntatis est perfectior quia est 
nobilioris obiecti, dicendum quod non est verum ; quia obiectum intellectus, 
praecipue speculativi, est ens secundum quod ens, id est secundum omnem 
eius rationem ad suam entitatem et perfectionem pertinentem ; obiectum 
autem voluntatis et intellectus practici est ens contractum, non quidem per 
aliquam condicionem quasi additam ad perfectionem eius pertinentem, sed 
ut ad aliquod ? ens determinatum comparatur, quia est ens sub ratione 
convenientis ipsi amanti vel volenti. Loquimur enim nunc de actu voluntatis 
quo volens fertur in volitum amore amicitiae vel concupiscentiae. Sic enim 
bonum videtur importare rationem magis determinatam sub ente ; quia non 
omne ens hoc modo est bonum proprie loquendo. Et secundum hoc patet 
quod sub nobiliori ratione est aliquid obiectum intellectus praecipue specu- 
lativi * quam voluntatis. Item, licet, ut supradictum est, id quod est obiectum 
voluntatis et intellectus practici sub eadem ratione sit obiectum utriusque 
in quantum sub ratione convenientis, quia tamen, ut est obiectum volun- 
tatis, plus includit quam ut est obiectum intellectus practici, et sic magis 


‘est contractum; quia etiam, ut dictum est, ipse actus voluntatis ab actu 


intellectus regulatur et mensuratur, ideo etiam * actus practici intellectus est 
perfectior actu voluntatis. Si enim loquamur de bono communiter sumpto 
ut est ® convertibile cum ente et ‘ ut aliquo modo movet voluntatem cuius- 
libet uniformiter, prout scilicet bonum est idem” quod perfectum®, in 
quantum autem est aliquid in actu in tantum est perfectum; et sic omne 
ens in quantum ens est bonum, quia omne ens in quantum ens est in actu 
et quodammodo perfectum (quia omnis actus perfectio quaedam est), sic 
non videtur sub alia ratione aliquid esse obiectum intellectus et voluntatis 
sed sub eadem ratione; quia sub ratione suae actualitatis et perfectionis, 
sed ordine quodam, movet intellectum [et] ad * actum principalem intelligendi 
et ipsam voluntatem ad actum cuiusdam com | placentiae ; et tunc etiam 
dicendum quod nobiliori modo movet intellectum quam voluntatem, sicut 
dictum est de intellectu practico et voluntate amante supradicto modo. 
Item,quando illud quod praecedit alterum origine est imperfectius altero, 
et similiter informe formato quod praecedit, hoc intelligitur in illis quorum 

unum est materiale et potentiale respectu alterius, sicut patet in flore 
respectu fructus, et in voce respectu cantus; non autem nisi unum est 
causa effectiva vel * motiva respectu alterius; causa enim praecedit effectum, 
et est perfectior secundum quod huiusmodi. Ita est in proposito. 

Quod autem actus voluntatis dicitur magis unitivus, non est verum 
simpliciter ; quia ille actus quo quis sic unitur alicui obiecto quod in hoc 
maxime perficitur, ita etiam ut actus qui virtute illius obiecti elicitur, habet 
rationem finis, in genere actuum est magis unitivus, cum in unione potentiae 
ad tale obiectum per actum eius consistit perfectio principalis sic uniti. Sed 
hoc fit per actum intellectus, non voluntatis. Nam actus videndi magis unit 
quia magis assimilat quam actus diligendi quo etiam amicus absens dili- 
gitur, cuius praesentia propter videre et propter alios actus aliarum poten- 
tiarum principaliter appetitur, secundum quod ad hoc videtur Augustinus, 
primo de Trinitate, capitulo vigesimo secundo, inducere illud quod scribitur ? 
Prima Iohannis, tertio: nunc filii Dei sumus sed nondum apparuit quid 


erimus ; cum autem apparuerit, similes ei erimus, quoniam ? videbimus eum 


sicuti est; ecce quod per actum visionis dicit fieri | maximam assimila- 
tionem et unionem realem possibilem nobis ad Deum. 

Ünde, ad intelligendum dicta Dyonisii et Augustini de unione et trans- 
formatione sive copulatione duorum per amorem qui est actus voluntatis, 
propter quod videretur quod actus voluntatis esset magis unitivus, est “ 
sciendum quod quaedam unio est causa amoris. Unio enim substantialis est 
causa amoris quo quis amat se ipsum. Unio vero similitudinis est causa 
amoris quo quis amat alterum ; ex hoc enim quod aliqui sunt similes secun- 
dum aliquam perfectionem vel formam quam communiter participant et 
quam propter se diligunt, et sic sunt quodammodo | unum in illa, ex hoc 
affectus unius tendit in alterum ut in unum sibi et vult ei bonum sicut et 
sibi. Quaedam autem unio est ipse amor formaliter, sive nexus duorum, 
et haec est unio” secundum affectionem sive secundum coaptationem 
affectus quae contingit ex | apprehensione qua apprehenditur aliquo modo 
unitas amati ° ad amantem. Cum enim aliquis ? apprehendit aliquid ut aliquid 
sui, sive pertinens ad bene esse suum, amat illud concupiscens ipsum. 
Cum autem apprehendit alium ut amicum sicut quodammodo unum sibi 
secundum similitudinem et participationem eiusdem perfectionis, et sic 
apprehendit eum quodammodo ut alium se, vult ei bonum sicut et sibi. 
Est autem alia unio effectus amoris et haec est realis quam amans quaerit 

principaliter in amato, sive de re amata quae consistit in praesentia amati 
ad amatum ut eo frui possit. Hanc autem unionem causat amor effective, 
quia movet ad desiderandum et quaerendum praesentiam amati quasi sibi 
convenientis et ad se pertinentis, secundum quod dicit Augustinus, duo- 
decimo de Trinitate, capitulo trigesimo: cultus Dei est amor eius quo 
nunc désideramus eum videre. Sed haec unio realis habet fieri et esse 
secundum operationes non ipsius voluntatis, sed aliarum virtutum et poten- 
tiarum ; et hoc fit secundum convenientiam amoris. Prout enim dicit Philo- 
sophus, secundo Politicorum: Aristophanes dixit quod amantes desiderarent 
ex ambobus fieri unum; sed quia ex hoc contingeret ambos aut ! alterum 
corrumpi, quaërunt ex unione secundum affectum unionem realem quae 
convenit et decet, scilicet ut simul conversentur et colloquantur ?; et sic 
in aliis actibus delectabilibus coniungantur. Sic ergo unio qua Deus unitur 
intellectui per apertam visionem et sic fit ei omnimode praesens et in hoc 
fit Deum assequens et apprehendens, est unio realior et perfectior quam 
quae est secundum affectionem voluntatis tantum, quae etiam est, amato 
absente. 

Propter quod etiam dicitur et bene quod, cum beatitudo sit finis hominis, 
non nisi in potentia quousque praesentialiter * habeatur. Habetur autem 
praesentialiter “ per actum intellectus. Ideo, cum per finis adeptionem sit 
homo beatus, beatitudo-principaliter consistit in actu intellectus. Quod enim 
modo est absens, hoc non est quia non sit unio secundum affectum, sed 
quia non est unio realis secundum praesentialem * adeptionem eius in se 


ipso, et, prout dicit Augustinus, primo Soliloquiorum, capitulo duodecimo, . 


quasi * adiunctive et propter aliud actus voluntatis sive caritatis requiritur, 
videlicet ut in illa visione beata teneatur. 

Et secundum hoc patet quare actus intellectus quo magis unitur beatus 
obiecto non dicitur habere vim unitivam vel transformativam sicut actus 
voluntatis qui tamen minus est uniens. Quia enim | ad amorem pertinet 
duplex unio, scilicet : una formaliter quae est unio affectuum, quae est 
amor ipse formaliter ; alia effective, scilicet realis ; ideo, ut dicit Augustinus, 
octavo de Trinitate, capitulo quarto: amor est vita quaedam duo copu- 
lans, hoc convenit amori formaliter quia est nexus duorum, scilicet amantis 
et amati, quo ” scilicet unione[m]| secundum affectus copulantur ; sive copu- 
lare appetens *, hoc convenit amori effective, quia efficit unionem realem 
et propter istam ad quam principaliter ordinatur dicitur amor proprie vis 

unitiva et transformativa. Et quia per actum ! intellectus non | sic fit unio 
effective, immo ipsa est effecta a quadam unione secundum affectum, ideo 
intellectus non dicitur unitivus. Per praedicta patet quod rationes osten- 
dentes quod maior et perfectior sit unio per voluntatem quam per intel- 
lectum non concludunt. Quamvis enim actus intellectus sit praevius actui 
voluntatis et causa eius, et in actu voluntatis consistit aliqua unio, illa 
tamen non est maior et perfectior unio, ut declaratum est. Et sic, licet talis 
actus intellectus sit illud ? quod est quasi in se causativum * talis unionis 
quae consistit in actu voluntatis secundum quamdam affectionem, tamen 
in illo actu voluntatis non consummatur unio magis principalis et magis 
realis, sed in aliis actibus et praecipue secundum intellectum. Ad hoc enim 
se amant amantes non ut sistant in ipso actu amoris, sed ut delectabiliter 
convivant secundum actus perfectos et in participando illos ‘ congaudeant 
et cetera. 

Item, non est intelligendum quod aliquid possit alicui uniri magis realiter 
 quam per aliquos actus potentiarum animae cum maneant secundum rem 
et essentiam distinct. Non est ergo intellisendum quod magis realiter 
uniatur aliquis per actum voluntatis quam per actum intellectus, sic quod 
ultra ipsam unionem quae est formaliter per ipsum actum voluntatis sit 
alia quaedam perfectior unio magis | realis quam ex parte intellectus ultra 
unionem quae est formaliter per ipsum actum intellectus. Et ideo non debet 
dici unio secundum intellectum minus perfecta quia sit quasi intentionalis, 
et unio secundum voluntatem magis perfecta quia sit ° quasi realis. Sed 
hoc ideo dicitur quod alicui non sufficit unio secundum intellectum quasi 
intentionalis sive secundum suum esse cognitum quocumque modo ; sed 
per amorem vel actum voluntatis appetit illi uniri secundum eius prae- 
sentiam realem, non quia ” | illo adepto perfectius uniatur illi per actum 
voluntatis, sed potius per actum ipsius intellectus vel alterius potentiae ; 
puta, cum aliquis amat aliquid amore concupiscentiae vult illi uniri realiter 
sic quod habita praëesentia eius fruatur illo secundum tactum et gustum vel 
alio modo; si autem amat amore amicitiae vult * illi uniri realiter sic quod 
habita praesentia eius convivant delectabiliter secundum actus perfectiores, 
ut praedictum est. Unde amans non quaerit uniri amato realiter, ut perfectius 
amet principaliter, sed ut, eo habito, secundum alios actus illo possit plenius 
frui. Et cum, illo habito, non cesset * actus voluntatis quia illi qui prius erat 
actus desiderii respectu non habiti succedit delectatio !° in habito, et semper 

adest actus amoris, quo scilicet amat iam habitum et appetit quod maneat 
coniunctum ut illo per alios actus plenius fruatur; et cum dicitur quod 
amans secundum quod huiusmodi vult praesentiam amati non propter eius 
pleniorem cognitionem vel amorem ex hoc habendam, sed quia propter 
ipsam rem amatam appetens vult feri id ipsum cum illa et transformari in 
illam realiter quantum possibile est, = talia non ostendunt quod fiat alia unio 
quam per actus praedictos amandi et cognoscendi, cum, ut dictum est, 
amantem et amatum necessarium sit manere distincta realiter ; et ideo 
impossibile est quod aliquis ! velit amato uniri secundum praesentiam 
realem nisi * quia ex illa unione perfectius sit in actu secundum amorem et 
cognitionem et, ut dictum est, actus intellectus etiam semper principalita- 
tem habet. Unde omnia talia, scilicet quod voluntas est vis unitiva et quod 
elus actus est motus animae ad res, ostendunt quod actus voluntatis est 
minus perfectus et minus unitivus formaliter ipsis rebus ; nam propter com- 
pletam perfectionem consequendam vel conservandam in re desiderata vel 
amata, ille cuius est perfectio per voluntatem inclinatur in rem qua perf- 
citur secundum actum cognitivum quo ei perfectissime | coniungitur. 

Ex praedictis patet solutio quaestionis. Dicendum enim quod actus quo 


‘angelus inferior cognoscit superiorem est perfectior propter praedicta : 


et videtur quod qui concedunt hoc in proposito, scilicet quod talis cognitio 
sit perfectior quam dilectio et quod etiam cognitio Dei quae ex naturalibus 
haberi potest, | est perfectior quam dilectio etiam quae ex naturalibus potest 
haberi, habent etiam hoc concedere de actibus istis ut sunt gratuiti in via 
et gloriosi in patria. Nec debet reputari mirabile si ad declarationem per- 
fectionis actuum intellectus et voluntatis gratuitorum et gloriosorum utatur 
quis condicione et comparatione istorum ut ex naturalibus possunt haberi, 
considerando praecipue ea quae amicitiae acquisitae vel ex naturalibus 
habitae conveniunt ; quia res aliqua non potest melius manifestari quam 
per 1llud quod est ei simillimum. Nunc autem tanta est similitudo actuum 
amicitiae acquisitae vel ex naturalibus habitae qua diligitur Deus naturaliter 
et ex deliberatione super omnia, et proximus sicut ipse diligens, ad actus 
quibus diligitur Deus et proximus gratuite a voluntate caritate informata, 
quod non potest cognosci certa distinctio inter illos. Propter quod nemo 
scit utrum amore vel odio dignus sit; sicut etiam nemo potest certitu- 
dinaliter scire se habere caritatem. | 

Quod autem haec vera sint, scilicet quod actus intellectus est per- 
fectior actu voluntatis, ita quod etiam in illo per se et essentialiter vel 

formaliter consistit summum hominis bonum, scilicet beatitudo, videtur 
quia, secundum Anselmum, de Gratia et libero arbitrio !, voluntas ut est 
instrumentum volendi duas habet aptitudines sive affectiones, quarum una 
est ad volendum commoditatem, alia ad volendum rectitudinem. Secundum 
affectionem quidem quae est ad volendum commoditatem semper vult 


homo beatitudinem | et esse beatus ; per illam vero quae est ad rectitudi- 


nem vult rectitudinem et rectus, id est iustus esse. Differunt autem in hoc 
quod illa quae est ad volendum commodum non est hoc quod ipsa vult, — 
voluntas enim beatitudinis non est ipsa beatitudo, quia non omnis homo 
habet beatitudinem qui habet eius voluntatem — sed illa quae est ad volen- 
dum rectitudinem rectitudo est; voluntas enim iustitiae est ipsa iustitia, 
nullus quippe vult rectitudinem nisi rectitudinem habens. Ex istis videtur 
posse suaderi quod beatitudo non consistat in actu voluntatis et quod actus 
beatitudinis non sit elicitus a voluntate; quia actus eliciti a voluntate sunt 
quibus diligimus et volumus aliquid. Eliciuntur autem duo genera actuum 
- a voluntate secundum dictas duas affectiones ; et actus quidem | eliciti a 
voluntate secundum affectionem rectitudinis perficiunt ipsum volentem 
in esse rectitudinis et in esse virtuosum virtute quae perfectiva est appe- 
titus ; non perficiunt autem ipsum in esse commoditatis et in habere com- 
moditatem, vel illud in quo commoditas ipsius ? volentis consistit. Similiter 
etiam * actus eliciti a voluntate secundum affectionem commoditatis non 
perficiunt ipsum volentem in esse rectitudinis vel in esse virtuosum, proprie 
loquendo de virtute morali, vel quasi morali sive appetitiva ; nec etiam in 
esse commoditatis. Sed illud quod est obiectum talis actus est id in quo 
consistit commodum essentialiter et formaliter et, quo habito, habetur 
commodum. Quare, cum beatitudo in aliquo actu consistit et ille appetitur 
a voluntate sub ratione commodi, non iusti, necesse est quod beatitudo in 
alio actu principalius consistat quam voluntatis. Si enim beatitudo quae 
maxime appetitur sub ratione commodi pertineret ad actum voluntatis, tunc 
in ipso actu voluntatis consisteret id quod per commodum intelligitur ; 
et sic velle commodum esset id ipsum quod commodum, sicut ‘ patet in 
his quae ad perfectionem hominis secundum appetitum pertinent; ut velle 
iustum est id ipsum quod iustum sive iustitia, quia est actus iustitiae essen- 
tialiter ; et actus exteriores sunt actus iustitiae per participationem iustitiae 
ab actu interiori elicito a voluntate; | alii autem sunt imperati. Cum ergo 
diligere Deum vel quodcumque aliud non sit per se loquendo bonum 
commoditatis sed bonum rectitudinis ; videre autem vel intelligere Deum 

vel quodcumque aliud est per se loquendo bonum commoditatis, non 
bonum rectitudinis, videtur quod videre Deum sit actus perfectior, quia 
beatificus, quam diligere Deum. Et similiter videtur dicendum in proposito, 
scilicet quod cognoscere angelum sit perfectius quam diligere ipsum. 

Ad argumentum in oppositum est dicendum quod verum est quod 
illud est nobilius cui competit ratio finis quae convenit rei ex ordine ad 
appetitum quam cui non competit ; et ideo, ut dictum est, in genere actuum 
ile est nobilior cui competit ratio finis, id est qui a voluntate appetitur 
principaliter ut bonum et finis quam qui non sic appetitur. Ita etiam in 
genere entium illud est nobilius quod propter se appetitur quam quod non 
appetitur vel non sit propter se. Cum autem dicitur quod ille actus est 
no | bilior cuius est obiectum nobilius, sive sub ratione nobiliori, verum 
est. Cum assumitur quod obiectum actus voluntatis est obiectum sub ratione 
nobiliori, quia sub ratione boni et finis , quam obiectum intellectus, 
dicendum quod quando obiectum actus voluntatis est aliquis alius ? actus, 
scilicet actus ipsius intellectus, cum talis actus intellectus habeat rationem 
boni et finis, perfectior est quam ipse actus voluntatis. Nec oportet quod 
obiectum talis actus sit obiectum sic sub ratione finis et boni desiderati vel 


* amati, sed sub ratione entis perfectissimi ? perfectissimum actum causantis: 


et secundum hoc nobiliori modo est tale ens obiectum actus ipsius intel- 
lectus, non tamen sub ratione boni et finis quam huiusmodi actus intel- 
lectus sit obiectum ipsius voluntatis sub rativne boni et finis ; quia perfec- 
tius est facere quod aliquid sit finis ipse et bonum ipsius appetentis quam 
facere quod illud quod est finis appetatur vel diligatur, sicut etiam per- 
fectior est ipse finis quam illum appetere vel amare. Cum ergo in genere 
actuum actus intellectus sit qui magis habet rationem boni et finis, quia 
etiam est ille qui maxime appetitur, cum finis sit qui appetitur, non obstante 
quod iste actus movet * voluntatem sub ratione finis et boni, sed obiectum 
| causans hunc actum non movet intellectum sic sub ratione finis et boni, 
est 5 tamen huiusmodi obiectum movens intellectum non in ratione finis 
perfectius et eminentius illo voluntatem in ratione finis movente. Similiter 
etiam cum intellectus per suum actum simpliciter $ speculativum fertur in 
Deum vel in angelum superiorem et voluntas etiam in id idem fertur per 
actum intellectus quasi practicum, licet intellectus non feratur in tale 
obiectum sub ratione boni et finis, sed solum sub ratione entis perfecti; 
voluntas autem fertur in illud sub ratione boni et finis ; nihilominus actus 

intellectus est perfectior .quia habens rationem finis et boni, intra scilicet 
formaliter perficientis, quam actus voluntatis qui est respectu alicuius quod 
habet rationem finis et boni, et non est ipse actus voluntatis ipse finis 
et bonum principale appetentis, sed est propter aliquid ! aliud bonum, ut 
supra declaratum est. Et sic illud quod non est ? sub ratione boni et finis 
est obiectum intellectus sed sub ratione entis perfecti, nobiliori modo et 
secundum nobiliorem rationem est obiectum, quia, ut dictum est, facit 
ipsum esse finem | et bonum ipsius intelligentis quam illud quod sub 
ratione boni et finis est obiectum voluntatis, quia per hoc non efficit ipsum 
actum voluntatis bonum et finem ipsius appetentis, immo * est finis et 
terminus in quem inclinatur et tendit appetens per ipsum actum appetendi. 

Si autem consideretur actus intellectus quo Deus vel angelus cognos- 
citur quasi practice et sub ratione qua per se et directe est obiectum, non 
solum intellectus, sed etiam voluntatis diligentis, sic est dicendum quod, 
licet neuter istorum actuum sit proprie loquendo finis et bonum principale 
intelligentis et diligentis, nihilominus tamen est dicendum quod ipse actus 
intellectus est perfectior quia est regula et mensura respectu alterius, ut ‘ 
supra dictum est. 

Cum ergo ulterius | ab aliquibus (1) arguitur quod immo etiam obiectum 
voluntatis est nobilius quam obiectum intellectus, quia nobilior est ratio 
boni quam entis simpliciter; quia in ratione boni includitur ratio entis 
simpliciter ; quod autem addit nobilem condicionem super alterum est com- 
positius ° aliquo modo et perfectius illo, sicut patet in genere et specie, 
ideo et cetera ; — hoc non valet, quia non additur enti condicio nobilitatis 
ultra id quod secundum se importat® per rationem bonitatis sicut per 
rationem differentiae respectu generis. Constat enim quod, cum aliquid 
consideratur sub ratione entis simpliciter et deinde sub ratione convenientis 
ad aliquid, hoc non addit aliquam perfectionem, puta cum consideratur 
balneum ut tale ens natum mundificare secundum se; item, cum consideratur 
ut conveniens alicui determinate indigenti mundificatione, ex hoc nihil plus 
intelligitur circa ipsum balneum ; sed apprehenditur in quadam habitudine 
in qua prius non apprehendebatur. Propter hoc enim talia, scilicet verum, 
bonum, unum et cetera non possunt poni species sub ente. 

Praeterea, dicere quod in ente secundum quod bonum et finis et simi- 

liter secundum quod obiectum voluntatis includatur aliqua ratio perfectionis 
quae non includitur in obiecto intellectus est omnino impossibile, cum nulla 
ratio cuiuscumque entitatis vel perfectionis a ratione obiecti intellectus 
excludatur, cum etiam illud quod est obiectum voluntatis sub ea ratione ! 
sub qua appetitur necessario prius apprehendatur, ut supra est declaratum. 


QUAESTIO XL 


Utrum voluntas habeat dominium super actum intellectus 
Lam speculativi quam practici. 


| Postea ad secundum praedictorum arguebatur quod voluntas habeat 
dominium super actum intellectus tam speculativi quam practici. Quantum 
ad intellectum speculativum sic arguebatur : nam fides est habitus specu- 
lativus ; sed super actum fidei habet voluntas dominium, nam, secundum 
Augustinum super Iohannem, cetera potest homo facere volens, credere 
non nisi volens, quare et cetera. Quantum ad intellectum practicum hoc 
arguebatur sic: quod habet dominium super aliquid habet dominium super 
illud quod ad ipsum sequitur. Sed voluntas habet dominium super opera- 
tiones nostras ; sed ex operationibus nostris acquiruntur habitus in appetitu 
secundum quos * fit variatio in iudicio rationis, quare et cetera (1). 

Contra. Illud quod ordinatur ab alio et se habet ad aliud tanquam 
ad principans et melius non habet dominium super actus illius, sed potius 
e converso. Sed voluntas se habet ad intellectum sicut inferius et minus 
nobile ad superius et melius. Ergo et cetera. Maior patet. Minor probatur 
per Se | necam in epistola : id cuique optimum esse debet cui nascitur; 
quo censetur:in homine quod est optimum est ratio; hac antecedit animalia, 
deos sequitur. Ratio ergo perfecta proprium hominis bonum est. 

Respondeo dicendum quod secundum ïillum modum extraneum lo- 
quendi * de intellectu et voluntate, quo dicitur ab aliquibus (2) quod voluntas 

per se non movetur nec determinatur ab intellectu, sive ab obiecto secun- 
dum quod apprehenditur ab intellectu, sed movetur a se ipsa, sic quod 
aliquando contra iudicium practicae rationis et aliquando absque aliquo 
iudicio intellectus practici ex sola apprehensione simplici alicuius quod 
potest fieri vel non fieri, eligi vel non eligi, absque hoc quod iudicetur 
faciendum vel non faciendum ! voluntas libere eligit facere vel non facere : 
et ex his ulterius contingit quod, cum voluntas sic determinat se ad aliquid 
eligendum vel faciendum vel contra iudicium rationis vel sine aliquo iudicio 
rationis de faciendo vel non faciendo, ex dispositione voluntatis qua sua 
affectione se determinat sic ad alterum, sit conforme iudicium in ratione; 
et dicitur quod ?, quamvis non oporteat quod malitiam voluntatis praecedat 
error rationis, oportet tamen quod statim ipsam malitiam voluntatis sequatur 
error in ratione conformis ipsi voluntati. Et similiter videtur dicendum cum 
absque iudicio de faciendo voluntas determinat se ad | eligendum vel 
faciendum, consequitur conformis actus in intellectu iudicans sic debere 
habere ; — secundum ista quidem videretur dicendum quod intellectus nullo 
modo per se et proprie determinat voluntatem, sed in agibilibus voluntas 
determinat intellectum. Immo sic nulla | necessitas vel utilitas esset intel- 
lectus practici; ex quo contra illius iudicium vel etiam sine illo per intel- 
lectum speculativum voluntas potest velle et eligere’; et etiam, illo existente, 
nihil facit ad hoc quod voluntas eligat, cum possit contrarium illius et iudi- 
catum per ipsum non eligere. Et specialiter hoc nituntur declarare in Deo, 
scilicet quod circa ea quae Deus agit extra se non determinatur per intel- 
lectum practicum quod hoc sit agendum, sed solum quod hoc sic potest 
agi; per voluntatem autem Deus libere eligit illud agere. Unde dicitur quod 
in Deo non habet locum proprie intellectus practicus, quia non iudicat 
aliquid esse faciendum vel non faciendum ‘. Et nullum opus faciendum 
intellectus determinat sed solum voluntas ; quoniam si intellectus divinus 
ab aeterno determinasset mundum aliquando esse faciendum, de necessitate 
fuisset factus iuxta hanc suam determinationem, quia aut voluntas ipsa de 
necessitate consecuta fuisset huiusmodi determinationem intellectus, et sic 
absoluta necessitate omnia fierent a Deo, sicut posuerunt Philosophi ; aut 
voluntas non de necessitate consecuta est determinationem intellectus : 
potuit ergo quantum est de se fuisse non executa in opus quod intellectus 
determinasset agendum ; quod impossibile est ponere. In Deo ergo absque 
omni determinatione intellectus voluntas Dei determinat aliquid agendum, 

quia intellectus circa ïlla nihil sententians dimittit in libertate voluntatis 
quid eligat vel ad quid semetipsam determinet circa operanda. 

Sed ista omnino irrationabiliter dicuntur. Cum enim obiectum ! volun- 
tatis per se sit naturaliter prius obiectum intellectus, quia est bonum appre- 
hensum secundum quod apprehensum sive ens conveniens apprehensum, 
ideo sicut per ens quod sub ratione convenientis apprehenditur determinatur 
intellectus practicus ad actum apprehendendi, ita etiam voluntas ad actum 
volendi vel eligendi. Et sicut voluntas nihil potest velle nisi sit appre- 
hensum, ita nihil potest ? velle fugiendum * nisi sit apprehensum ut fugien- 
dum, et nihil potest velle prosequendum nisi sit apprehensum ut agendum, 
id est nisi | iudicatum sit esse agendum. In ratione enim obiecti voluntatis 
non solum includitur quod sit aliquid apprehensum, sed quod sit appre- 
hensum ut conveniens ad prosecutionem “ vel ut disconveniens et fugiendum, 
alioquin respectu cuiuslibet apprehensi posset voluntas fieri in actu fugae 
vel prosecutionis *. Oportet erco semper ponere conformitatem inter actus 
intellectus et voluntatis ut illud quod eligit vel refugit voluntas intellectus 
iudicet fugiendum vel prosequendum ‘. Et sic oportet ponere quod, cum 
potentia ad actum determinetur per obiectum, voluntas directe in omni 


‘actu suo determinatur ab intellectu, id est ab obiecto apprehenso prius ab 


intellectu, ut dictum est, et quod absque derogatione libertatis voluntatis 
non potest velle nisi secundum quod * apprehendit et iudicat intellectus. 
Nec hoc ponit necessitatem coactionis vel absolutam quae videntur derogare 
libertati, sed solum necessitatem ex suppositione et cuiusdam immutabili- 
tatis *, aliquando simpliciter, scilicet respectu omnino ultimi finis, aliquando 
solum ex suppositione stante, scilicet tali apprehensione rationis respectu 
aliorum quorumcumque, ut haec alibi sunt determinata. Hoc etiam dicendum 
est suo modo conveniente circa Deum, scilicet quod non potuit° velle 
mundum facere nec elegit ® nisi secundum rationem intelligendi prius 
apprehenderet mundum esse fiendum. | Impossibile est enim quod velit 
aliquid facere nisi iudicet esse faciendum, quia non potest velle facere si 
iudicat non faciendum. 

Item, si nec iudicat faciendum, nec non faciendum apprehendendo 
ipsum mundum, cum talis intellectus quasi speculativus nihil iudicans de 
fugiendo vel prosequendo non sit principium operationis, voluntas Dei 
fieret in actu sine obiecto. Nec tamen sequitur quod Deus fecerit mundum 
necessitate absoluta, sed ex suppositione, quia !! intelligendum est quod, licet 

respectu essentiarum rerum intellectus divinus sit necessarius simpliciter 
et absolute, non potens illa nec intelligere nec aliter quam intelligit intel- 
ligere, sicut etiam intellectus .noster respectu rerum necessariarum, tamen 
respectu factionis rerum non est sic, quia ab aeterno erat quasi indifferens 
ad considerandum mundum sub ratione fiendi vel sub ratione non | fiendi 
et talem  faciendi vel non faciendi. Sed tamen ab aeterno se ipso et propter 
suam bonitatem communicandam concepit ipsum sub ratione fiendi et sub 
ratione sic et secundum talia entia fiendi. | Et verum est quod, ista concep- 
tione stante, necesse fuit ipsum fieri, quia necesse fuit voluntatem sic velle 
sicut concepit intellectus. Unde dicit Damascenus, libro secundo, capitulo 
trigesimo secundo : secundum praecognitionem eius praeiudicavit et deter- 
minavit omnia Deus secundum bonitatem et iustitiam eius. Ergo cum per 
se et directe intellectus determinet * voluntatem, non potest esse quod 
voluntas per se et directe determinet intellectum. Hoc enim esset quidam 
circulus, nec esset ordo inter istas potentias et earum actus. 

Ad evidentiam ergo quaestionis est intellisendum quod, cum potentia 
dicat ordinem ad actum ut ad suam perfectionem inhaerentem, actus autem 
et etiam potentia ad obiectum ut ad causam formalem et moventem a qua 
habet rationem et speciem, unaquaeque potentia determinatur ad actum 
suum per se et directe solum ab obiecto, quod scilicet determinat actum 
cui dat formam et speciem. Et sic universaliter actus intellectus per se 
determinatur ab obiecto intelligibili et actus appetitus ab obiecto appetibili 
secundum rationem causae moventis et agentis ; ut secundum condicionem 
et dignitatem obiecti sit etiam condicio et dignitas actus. Perfectior enim 
est actus quo cognoscuntur et diliguntur perfectiora quam quo minus 
perfecta. Et hoc non est nisi ratione condicionis * obiecti, cum subiectum» 
scilicet ipsa potentia utrobique sit eadem, quamvis etiam secundum condi- 
cionem et dignitatem subiecti sive potentiae sit etiam condicio et dignitas 
actus in generali, non in speciali. Perfectior enim est actus quo cognoscitur 
lapis per intellectum quam quo cognoscitur per sensum; et actus quo 
appetitur aliquid per voluntatem secundum ordinem convenientem ei in 
ordine ad rationem quam quo appetitur illud idem per appetitum inferiorem, 
praecipue in ordine ad id quod convenit appetenti secundum apprehen- 
sionem sensitivam. Et hoc modo bene determinatur etiam actus a potentia 
secundum rationem causae subiectivae et patientis. Et secundum hoc per 
se et directe non habet actus ‘ alicuius potentiae determinationem nisi a 

proprio obiecto vel subiecto. Sic autem determinari actum alicuius potentiae 
est facere potentiam esse in tali actu. Illud ergo quo movente vel agente 
per se intellectus habet esse in actu intellisgendi dicitur intellectum deter- 
minare secundum hunc | actum sive hunc ! actum intellectus determinatum 
causare et determinare. Unde, hoc.modo voluntas non habet dominium 
respectu intellectus quantum ad aliquam determinationem sui actus. 

Sed quia, ut solet dici, voluntas cuius obiectum est finis et bonum 
etiam aliarum potentiarum ideo habet eas movere quantum ad exercitium 
ad suos actus ; et quia sic habet quodammodo coniungere activum et pas- 
sivum a quibus per se fit actus determinatio, secundum hoc voluntas per 
accidens et indirecte habet dominium super intellectum quantum ad deter- 
minationem actus tam practici quam speculativi, ita tamen quod, cum 
voluntas non sit principium alicuius actus nisi facta in actu secundum 
aliquam apprehensionem intellectus, immo intellectus et voluntas semper 
sunt quasi unum principium in omnibus actibus qui dicuntur causari a 
voluntate *, voluntas nullam determinationem facit in quacumque potentia 
nisi hoc aliquo modo prius a ratione apprehenditur faciendum. Talia tamen 


.dicuntur fieri a voluntate absque expressione intellectus, tum quia ipsa 


voluntas aliquo modo immediatius * agit, tum quia in posteriori satis intel- 
ligitur prius. Secundum hoc ergo est intelligendum quod voluntas aliquo 
modo determinat intellectum. Ex apprehensione enim nobilitatis obiecti 
circa speculabilia aliqua, voluntas, sive ipse homo per voluntatem ex huius- 
modi apprehensione factus in actu volendi illa, specialiter quasi ap | plicat 
intellectum et illa obiecta ad invicem movendo quantum ad exercitium actus 
ad considerandum circa talia specialiter, quo facto ipse intellectus a specia- 
libus obiectis * ad speciales actus per se determinatur et ab eis actuatur, 
non ab ipsa voluntate. Unde, si voluntas applicet intellectum ad considera- 
tionem alicuius, sive secundum simplicem apprehensionem, sive secundum 
complexam, | ad hoc scilicet quod talem vel talem apprehensionem habeat 
intellectus de illo, vel assentiendo affirmative vel dissentiendo negative, 
non oportet tamen hoc fieri in intellectu, scilicet quod talem rem sic vel sic 
apprehendat, sive quod de tali re formet talem apprehensionem veridicam. 
Si enim voluntas applicet intellectum ad cognoscendum quod quid est de 
angelo, bene determinatur intellectus quantum ad exercitium huiusmodi © 
actus a voluntate et excluditur actus consi | derandi circa alia per voluntatem 
qua * vult intellectum nunc determinate considerare circa quod quid est 

angeli; sed quia quidditas angeli' est ita remota a sensibus a quibus 
sortitur intellectus notitiam quod non potest repraesentari in aliquo phan- 
tasmate nec etiam pro statu viae potest immediate videri et sic ? non potest 
intellectus sua apprehensione circa hoc formare diffinitionem * indicantem 
quod quid est; ideo nullo modo determinatur intellectus ad hunc actum. 
Similiter etiam si moveat voluntas intellectum ad considerandum circa hoc 
quod est astra esse paria vel imparia, bene determinatur intellectus quantum 
ad exercitium huiusmodi “ actus, id est ad hoc quod circa hoc determinate 
consideret, sed quia obiectum non sic est evidens intellectui quod ex eius 
apprehensione possit formare rationem concludentem quod sint astra paria 
vel imparia, non determinatur intellectus ad alterum, quantumcumque 
voluntas appetat ® vel imperet quod ad alterum cum aliqua certitudine 
determinetur et displiceat ei quod hoc non sit factum. 

Sicut autem dictum est circa intellectum speculativum, ita etiam se 
habet circa practicum quantum ad hoc. Nam sicut verum simpliciter est 
obiectum intellectus speculativi, ita verum in ordine ad voluntatem et ad 
opus est obiectum practici. Cum ergo voluntas movetur a fine aliquo 
et determinat intellectum quantum ad exercitium actus considerandi expe- 
dientia ad consecutionem talis finis, non est in dominio vel potestate 
voluntatis quid intellectus iudicet vel non iudicet expediens et cui assen- 
tiat esse consentiendum vel non consentiendum, sive eligendum vel non 
eligendum. Hoc enim dependet ex re obiecta et apprehensa in habitudine 
ad finem dictum ‘ et in convenienti applicatione intellectus, remotis impedi- 
mentis, ad considerandum quae circa talia sunt consideranda. Ergo sic 
habet determinare intellectum ad exercitium actus; et sic habere dicitur 
dominium super intellectum, uno modo, sicut dictum est, faciendo quod 
activum quod natum est determinare per se passivum coniungatur ipsi 
passivo et ipsum ad actum determinet ? quantum ex natura sua natum est 
ipsum determinare et movere, non faciendo quod sic vel aliter ipsum obiec- 
tum habeat intellectum determinare ; alio modo in agi | bilibus et quantum pa 
ad intellectum practicum fit illa determinatio intellectus quantum ad suum 
actum per dominium voluntatis indirecte tamen, ex hoc quod per volunta- 
tem fit aliquid ratione cuius ipsum obiectum sic vel aliter intellectum 
moveat et determinet. Et * hoc sic declaratur, quia cum assensus intellectus 
causetur per se et directe ex condicione apprehensi, ex consuetudine autem 
actuum frequentatorum per imperium voluntatis potest etiam fieri quaedam 

dispositio in cognoscente per quam contrahet quamdam conformitatem 
et connaturalitatem ad quasdam res sic quod ex huiusmodi dispositione 
continget quod quandocumque talis res apprehendetur, sub ratione con- 
venientis apprehendetur ; et sic quantum ad intellectum practicum, voluntas 
etiam indirecte est causa talis iudicii et dominium habet super intellectum 
quantum ad huiusmodi determinationem. Et hoc videtur dicere Philo- 
sophus, tertio Ethicorum, ubi dicit quod, cum non velit aliquis nisi apparens 
bonum, id est illud quod secundum iudicium rationis apparet esse bonum, 
si aliquis non esset dominus suae phantasiae, id est suae talis aestima- 
tionis, non esset in eo secundum hoc esse bonum vel malum; et ideo dicit 
quod unusquisque est sibi causa talis phantasiae vel apparitionis, in quan- 
tum est sibi causa talem vel talem | esse secundum habitum ex consue- 
tudine acquisitum. Ut enim dicit ibi ! qualis * unusquisque est finis talis 
videtur ei. Aliud enim habet iudicium aliquis circa aliqua antequam sit in 
passione concupiscentiae vel antequam habeat habitum intemperantiae 
acquisitum, et cum est in passione vel postquam habet huiusmodi habitum 
acquisitum. 

Per praedicta patet responsio ad argumentum | ad oppositum, quantum 
ad id quod arguitur quod voluntas habet dominium super intellectum 
practicum quantum ad determinationem actus circa agibilia humana. Quia 
patet quod hoc non facit voluntas per se et directe, sed per accidens et 
indirecte, faciendo ad acquisitionem talis dispositionis ratione cuius talia 
efficiantur ut convenientia et ut sic apprehendantur cum occurrunt intel- 
lectui, et sic huiusmodi determinationem per se et directe facit obiectum, 
voluntas autem per accidens et indirecte. 

Ad dictum argumentum autem quantum ad id arguitur quod etiam 
respectu intellectus speculativi habet dominium, dicendum quod, sicut 
dictum est circa intellectum practicum, quod ex dispositione causata ex 
consuetudine operum voluntatis vel appetitus | causatur dicta apprehensio 
vel huiusmodi assensus vel iudicium intellectus practici, ita etiam ex aliqua 
dispositione existente in intellectu vel ex natura vel per acquisitionem ex 
consuetudine audiendi aliqua frequentius, et etiam per infusionem alicuius 
habitus a Deo, potest intellectus sic esse dispositus quod firmiter assentiet 
aliquibus, non propter rei vel rationis sumptae ex parte rei secundum se 
aliquam evidentiam, sed propter quamdam connaturalitatem intellectus 
sive intelligibilitatis ad illa ex huiusmodi dispositione. Quod patet, quia 
etiam falsis, sub ratione tamen veri, omnino certitudinaliter aliquando 

adhaerent aliqui non potentes ad hoc reddere aliquam rationem specialem. 
Cum etiam adhaerent aliquibus certissimis in veritate, tamen non adhaerent 
eis propter ipsarum in sua.entitate evidentiam, sed propter huiusmodi 
aliqualem dispositionem. Unde dicit Commentator super illud, secundo 
Metaphysicae : quidam quaerunt testimonium multorum hominum !; et 
isti, cum concedunt prima intellecta, non concedunt ea nisi in quantum 
sunt famosa, ita quod si acciderit quod contraria eorum sint famosa, nega- 
bunt ea. Et in prologo super tertio Physicorum dicit quod consuetudo est 
maxima causa impediens a pluribus rebus manifestis per se, quemadmo- 
dum quando homo fuerit assuetus ad aliquas actiones et operationes ?, 
licet noceant illi, erunt ei faciles et credet quod sint utiles. Similiter cum 
homo fuerit assuetus audire sermones falsos a pueritia, erit illa consuetudo 
causa ad negandum veritatem manifestam. Et ista mala consuetudo potest 
auferri per habere consuetudinem audiendi contraria vera, sicut malitiae 
acquisitae per malam consuetudinem destruuntur per habere consuetudi- 
nem habituum bonorum oppositorum illis. Et ita ideo fides vulgi * est 
fortior quam fides philosophorum, quoniam vulgus non assuevit audire 
aliud ; philosophi autem audiunt multa. Unde, non solum verum est in 
moralibus quod dicit Philosophus, secundo Ethicorum : non parum differt 
sic vel sic a iuventute assueferi, sed multum. Sed hoc etiam verificatur in 
aliis, ut patet, quia ex consuetudine huiusmcedi ‘ et non alia ratione vel minus 
evidenti quidam ut plurimum quibusdam opinionibus adhaerent. Propter 
quod magna diligentia adhibenda est ut homo assuescat cogitare et audire 
meliora. Huiusmodi * autem ‘ | diligentiae domini sumus; ut dicit Philo- 
sophus, tertio Ethicorum : eius quod est diligentes esse domini sumus, et si 
forte aliquis talis ” est ® ut non diligens sit eius quod est ‘, tales esse etiam 
domini sumus causa, viventes remisse. Negligentia vero multa mala facit in 
talibus ; et quia praedictarum dispositionum causa secundum intellectum, 
qua scilicet ex frequenter audire vel cogitare aliqua efficimur tales quod non 
de facili, nisi talia recipimus, — quarum secundum appetitum, ut dictum 
est, sumus causa et domini propter libertatem voluntatis per quam in nobis 
est circa talia intellectum applicare | vel ab eis ipsum divertere, — ideo etiam 
talia nobis imputantur. Cum ergo credibilibus complexis non assentiat 
intellectus propter evidentiam rei vel rationis quia, secundum Gregorium, 
fides non habet meritum cui humana ratio praebet experimentum; nec 

etiam ex dispositione acquisita per consuetudinem operum voluntatis vel 
appetitus, in quantum est de his quae non pertinent ad practicum intel- 
lectum ; nec voluntas potest etiam determinare intellectum speculativum 
nisi modo supradicto qui non sufficit ad assensum causandum qui debet 
esse in fideli; quia ex hoc quod aliquis per imperium voluntatis faceret 
intellectum stare in consideratione credibilium et in adinventione rationum 
per quas posset assensus induci, vel ad audiendum viros authenticos circa 
notitiam talium, non posset causari nisi quaedam pro | babilis aestimatio ! 
ex apparentia rationum vel ex auctoritate dicentis, et non firma ? adhaesio 
absque formidine de opposito, — et ideo non videtur causari huiusmodi 
firmitas adhaesionis directae, nisi ex aliqua dispositione ipsius credentis 
vel infusa vel causata dicto modo per assuefactionem audiendi talia; quae 
tamen non sufficit ad causandum firmam adhaesionem solum circa vera; 
quia si aliquis puer inter fideles nutriatur et modo fidelium instruatur, 
qui nec baptizetur nec ei gratia causans habitum fidei infundatur, talis 
tamen ex consuetudine audiendi credibilia acquiret dispositionem per quam 
quodammodo ita firmiter adhaerebit creditis etiam absque formidine, sicut 
alius baptizatus ; — prout non solum haeretici qui * quantum ad aliquos 


‘articulos fidem informem habent, sed etiam infideles se rectam fidem 


habere aestimantes firmiter et | absque formidine adhaerent suis fictionibus, 
et pro eis etiam morti.se exponunt. Sed tamen hoc non sufficeret “ ad 
causandum firmam adhaesionem solum circa vera, sed infusa dispositio 
ad hoc totum sufficere potest. Nam quod solum veris facit adhaerere patet; 
quia * per infusionem a veritate prima quae ® Deus est, est habita. Quod 
autem firmam ? adhaesionem facit patet, quia etiam hoc facit dispositio per 
consuetudinem acquisita. Quod autem potest facere dispositio per consue- 
tudinem acquisita, potest efficacius et perfectius facere dispositio a Deo 
infusa. Et secundum hoc dicendum quod habitus fidei a Deo infusus 
existens in intellectu facit quod intellectus sic * firmiter assentiat creditis, 
étiamsi nullam rationem habeat specialem quare eis sit adhaerendum. 
Quamvis enim, secundum Augustinum, aliquae sunt rationes persuadentes 
etiam infideli quare sit potius credendum auctoritati Sacrae Scripturae et 
Ecclesiae quam alicui alio”, quae etiam dispositive possunt cooperari ad fidei 
habitum suscipiendum a Deo infundente, tamen rationes sufficienter osten- 
dentes nondum " credenti ! quod assentiendum est huic quod in hac 

Scriptura non est nisi verum, induci non possunt; alioquin fides esset 
habitus qui per humanam investigationem posset haberi; et theologia esset 
vere humana scientia, quia posset humano ingenio haberi evidens notitia 
eorum quae in Sacra Scriptura continentur. Huiusmodi dispositio ergo 
dicitur habitus sive lumen fidei qui, cum sit quidam supernaturalis influxus 
a Deo, in virtute eius sic elevatur et habilitatur intellectus quod firmiter 
assentiat omnibus contentis in Sacra Scriptura, et quaëe ex ea elici possunt 
tanquam veris absque formidine de opposito. Cum dicitur quod, secundum 
Augustinum super Ilohannem, cetera potest homo volens, credere non nisi 
volens ! et cetera, hoc non dicit quia per inclinationem et imperium volun- 
tatis per se et directe determinetur intellectus ad dictum assensum, | sed 
pro tanto quod ?, cum credibilia sunt * sic supra rationem quod multum 
probabiliores rationes secundum apparentiam sumptam ex sensibus quae 
defectiva sunt, sunt“ contra illa quam pro illis, ideo quod quis credit hoc est 
altero dictorum modorum, scilicet per dispositionem acquisitam quae causat 


fidem non proprie dictam, vel per infusionem quae est fides vere et proprie. 


Hoc autem subiacet aliquo modo voluntati | in quantum ”, si etiam cogatur 
ire ad ecclesiam et recipere sacramentum fidei, scilicet virtute cuius huius- 
modi habitus infunditur, si quis obicem non ponat, et etiam audire prae- 
dicationem per quam probabilitates ad ea quae sunt fidei inducuntur , vel 
etiam per se ipsum occurrat sibi cogitatio de his quae fidei sunt et de 
aliquibus probabilitatibus circa illa per quae homo disponeretur si non 
poneret per malam voluntatem obicem resistentiae, et homo per voluntatem 
potest contra hoc obicem ponere, quia potest homo per dominium volun- 
tatis non assentire effectui * baptismi, potest etiam intellectum convertere 
ad efficacius cogitandum circa rationes contra veritatem fidei, et divertere 
ab aliis; et sic cum possit cogi quantum ad multa, tamen quantum ad 
assentiendum his quae fidei sunt nec rationi sunt evidentia, sed apparent 
repugnantia, requiritur voluntas ut removeatur prohibens, scilicet conversio 
intellectus ad ea quae sunt contra fidem, et fiat conversio ad contrarium 
ipsum, sic in servitutem redigendo in obsequium Christi, ut dicit Apostolus, 
et sic disponendo quod, obice remoto, Deus habitum fidei infundat ; et hoc 
forte intendunt dicentes quod intellectus assentit alicui, non quia suffi- | 
cienter moveatur ab obiecto proprio, sed per quamdam electionem volun- 
tatis declinantis in unam partem magis quam in aliam; et cum hoc sit cum 
formidine, est opinio; cum autem sine formidine, est fides ; et sic credere 

est actus intellectus prout a voluntate est motus. Non enim per hoc intelli- 
gitur quod intellectus assentit aliquibus secundum beneplacitum voluntatis, 
sed sicut dictum est. 


QUAESTIO XII. 


Utrum bonilas el malitia actuum moralium rationalis creaturae 
sit magis altribuenda intellectui quam voluntati. 


Deinde circa dictas potentias, scilicet intellectum et voluntatem prout 
ambae ad eosdem actus comparantur, quaerebatur unum: scilicet utrum 
bonitas et malitia actuum moralium rationalis creaturae sit magis attri- 
buenda intellectui quam voluntati. Et arguitur quod voluntati; quia ill 
potentiae magis attribuenda est bonitas et malitia actuum quibus quis 
meretur laudari vel vituperari, per quam homo habet dominium super 
illos ; quia ex hoc est aliquis actus laudabilis vel vituperabilis quod impu- 
tatur agenti. Sed per voluntatem dicitur homo habere dominium super 
actus suos, 

Contra : | quando una potentia sic se habet ad aliam quod bonitas 
sua dependet ex potentia alia cui subicitur, bonitas et malitia ex illis pro- 
cedens magis est attribuenda potentiae principali ad quam alia ordinatur 
et cui alia subicitur quam alteri. Sed ita se habet voluntas ad rationem. 
Dicit enim Hilarius, decimo de Trinitate : immoderata est omnis suscep- 
tarum voluptatum pertinacia ubi voluntas non subicitur rationi, quare 
et cetera. 

Respondeo dicendum quod voluntas est principium elicitivum vel 
etiam imperativum moralium actuum humanorum. Sed actus moralis bonus 
vel malus formaliter et essentialiter, per se et primo, solum est actus volun- 
tatis, a voluntate scilicet elicitus et in voluntate existens subiective. Actus 
enim exterior à tali actu imperatus moralis etiam est ; et ! bonus et malus 
non * tamen nisi quia est effectus causatus ab ipso actu interiori praedicto. 
Actus etiam rationis vel intellectus moventis voluntatem ad talem actum - 
non est moralis, nec bonus vel malus moraliter, nisi quia est causa effec- 
tiva et motiva qua voluntas fit in praedicto actu qui formaliter et essen- 

tialiter est moralis et bonus: vel malus. | Unde dicit Anselmus, in libro de 
Veritate, capitulo duodecimo : iustitia est rectitudo quae servantem se lau- 
dabilem facit; hoc autem non est nisi aut in scientia aut in voluntate. Sed 
si recte quis intelligit aut operatur recte, non autem recte velit, de iustitia 
non laudatur. Ergo non est ista iustitia rectitudo scientiae aut rectitudo 
actionis, sed rectitudo voluntatis. Sed quia, ut ibidem dicit !, iustitia sive 
huiusmodi rectitudo non potest esse in ea natura quae rectitudinem ipsam 
non agnosCit, quia nec eam velle potest qui nescit eam, ideo rectitudo 
scientiae ad rectitudinem voluntatis ut causa requiritur, Quia etiam voluntas 
non impedita efficit operationem exteriorem, ideo etiam ad rectitudinem 
voluntatis consequitur rectitudo operationis ? ut effectus. Sed ipse actus 
voluntatis est per se et essentialiter rectitudo quae iustitia dicitur. Unde 
dicitur ibidem : nulla alia rectitudo quam rectitudo voluntatis iustitia per se 
dicitur. Dicitur enim rectitudo ac | tionis iustitia ; sed non nisi cum © iusta 
voluntate fit actu ; rectitudo autem voluntatis, etiam si impossibile sit fieri 
quod volumus, tamen nequaquam amittit nomen iustitiae. 

Cum ergo quaeritur cui sit magis attribuenda bonitas vel malitia actus 
humani sive moralis, debet intelligi quaestio de actu interiori voluntatis vel 
de actu ‘exteriori. Et quidem quantum ad actum interiorem qui est actus 
voluntatis ab ipsa ° elicitus sive in ipsa ‘ existens subiective, est dicendum 
quod hoc nihil aliud est quaerere quam quaerere unde sit bonitas actus 
voluntatis, vel ex ratione a qua movetur secundum rationem obiecti — nam 
bonum apprehensum ab intellectu est obiectum voluntatis, — vel ex ipsa 
voluntate a qua elicitur. 

Et circa hoc est intellisendum quod in actu morali, de quo est 
quaestio, duo sunt consideranda, scilicet et quod bonus est et quod lauda- 
bilis est ” sive quod eo laudatur homo. Si ergo loquamur de bonitate talis 
actus secundum se, sic magis, immo totaliter est ex ratione. Si autem 
loquamur * de bonitate eius ut eo laudamur ”, sic est non solum ex ratione, 
sed etiam ex voluntate est. Primum sic patet: quia bonitas et perfectio rei 
est ex eo quod dat ei formam et speciem ; nunc autem sicut motus habet 
speciem ex obiecto ita etiam actio habet speciem ex obiecto. Et ideo 
bonitas et perfectio actus moralis interioris dependet ex obiecto conve- 
nienti, et similiter etiam malitia ex obiecto disconvenienti. Sicut enim 
potentiae | distinguuntur per actus tanquam per formales perfectiones 
inhaerentes, ita actus per obiecta tanquam per formales perfectiones 

non inhaerentes, sed moventes et efficientes, prout in causa efficiente 
et movente est virtualiter forma qua perficitur motum et a qua habet 
ipsa perfectio moti formam et speciem. Unde, ex hoc quod actus volun- 
tatis habet rationem formae ! et speciez * ab obiecto, patet quod obiectum 
est per se causa movens, et non solum sine qua non respectu actus 
voluntatis. Et sicut obiectum perfectionem et actualitatem non habet ab 
actu, sed potius e converso, sed modo praedicto, ita etiam actus perfec- 
tionem et actualitatem non habet a subiecto, sed potius e converso * 
subiectum ab actu, quia ipse actus est qualitas et forma perficiens volun- 
tatem ipsi inhaerendo. Ab obiecto autem | habet suam perfectionem actus. 
Unde actus voluntatis habet perfectionem et bonitatem “ suam non ab ipsa 
voluntate sed ab obiecto, — ut includit tamen *? circumstantias debitas 
secundum quas ad genus morale pertinet, scilicet * quod in obiecto boni 
actus voluntatis includitur quod illud fiat quando debet et propter quid 
debet et cetera. Aliter enim voluntas vel voluntatis actus non est bonus, 
quia scilicet non est boni ut obiecti: velle enim aliquid fieri quando non 
debet vel propter quod non debet fieri non est velle bonum. Unde dicitur 
Oseae, nono: facti sunt abominabiles sicut ea quae dilexerunt. Univer- 
saliter enim perfectio et bonitas actus alicuius potentiae | est ex bonitate 
et perfectione obiecti. Unde sicut bonitas et perfectio actus intelligendi est 
ex perfectione obiecti et non subiecti, ita bonitas et perfectio actus volun- 
tatis est ex suo obiecto et non ex voluntate. Eterim speciem habet actus 
ex suo obiecto, quia secundum distinctionem obiectorum etiam actus 
distinguuntur. Nunc autem obiectum voluntatis est bonum secundum quod 
a ratione apprehensum. Ergo videtur quod bonitas formalis et specifica 
actus voluntatis sit a ratione in quäntum est ab obiecto secundum formam 
apprehensionis rationis. Prout enim alias (1) dictum est, ratio ponit modum, 
formam et mensuram in actionibus moralibus et appetitivis ; nam appetitus 
finis debiti praesupponit rectam apprehensionem de fine quae est per 
rationem. In his autem quae sunt ad finem, rectitudo rationis consistit in 
conformitate ad appetitum finis debiti; et respectu illorum perficitur intel- 
lectus per prudentiam. 

Sed cum actus voluntatis interior huiusmodi bonitatem non possit 
habere, ut dictum est, nisi ex obiecto, non autem ex obiecto nisi secundum 

quod ab intellectu apprehenditur, et sic tam ! actus voluntatis quam actus 
intellectus ex illo eodem obiecto bonitatem et perfectionem habent, oportet 
quod illud obiectum bonitatem et perfectionem hanc in se et ex se habeat 
et ? includat. Quamvis ergo huiusmodi obiectum, quod est aliquis actus 
exterior natus causari et effici a voluntate per suum actum interiorem, 
habeat suam entitatem et bonitatem realem in existentia, ab ipsa volun- 
tate tamen per hanc suam bonitatem quam natus est habere in existentia * 
in se ipso ‘ secundum quod cadit in apprehensione intellectus causatur 
bonitas in actu voluntatis et etiam intellectus. Nec tamen suam | bonitatem 
formalem in existentia reali sic habet talis actus ab ipsa voluntate quae 
est illius effectiva, sicut ipse actus voluntatis habet suam bonitatem for- 
malem ab illo eodem actu secundum quod cadit in apprehensione intel- 
lectus ; quia ipse actus exterior movet potentias animae quantum ad deter- 
minationem actus; et ideo actualitatem et perfectionem habent actus poten- 
tiarum ex bonitate exterioris actus. Sed ipsae potentiae animae per suos 


- actus sunt causa motiva respectu actus exterioris, non quantum ad deter- 


minationem *, sed quantum ad exercitium actus, movendo scilicet membra 
et organa et materiam exteriorem et coniungendo activa passivis et 
cetera. Hanc enim bonitatem et perfectionem suam formalem habet actus 
exterior ex debita materia circa quam est, et ex circumstantiis convenien- 
tibus. 

Et secundum hoc est intelligendum quod dictum est, scilicet quod 
obiectum actus voluntatis est causa bonitatis actus ipsius voluntatis ; et 
quia non nisi secundum quod ab intellectu apprehenditur, dicitur etiam 
quod bonitas actus voluntatis a ratione causatur. Quod autem ita sit 
videtur quod voluntatis ® bonitas videtur dependere ex lege aeterna tan- 
quam ex regula et mensura quae derivatur et applicatur ad hominem per 
rationem, cui impressit Deus lumen intellectus agentis, mediante quo, in 
virtute lucis increatae ? potest apprehendere regulas recte vivendi secun- 
dum quas | actus humani regulantur et in tantum boni sunt in quantum 
dictae regulae conformantur. Dicit enim Augustinus, vigesimo secundo, 
Contra Faustum, quod peccatum est factum vel concupitum contra legem 
aeternam. Ergo, cum malitia bonitati opponatur, voluntatis bonitas dependet 
dicto modo a lege aeterna, et per consequens a recta ratione, secundum 
illud Psaltis: multi dicunt: quis ostendit nobis bona; signatum est super 
nos lumen vultus tui Domine ; — quasi diceret : lumen rationis, quod in 

nobis est, in tantum potest nobis bona ostendere et nostram voluntatem 
regulare in quantum est lumen vultus tui, id est, a vultu tuo derivatum. 
Et quarto * decimo, De Trinitate, | capitulo trigesimo ? quarto : regulae qui- 
bus iniustus agnoscit quid sit iustum et cernit habendum quod non habet 
scriptae sunt in libro lucis illius qui veritas dicitur, unde omnis lex iusta 
de | scribitur et in cor hominis qui‘operatur iustitiam transfertur. Regula 
autem nmihil aliud est quam mensura. Ergo oportet quod bonitas voluntatis 
dependeat Ÿ a ratione, mediante qua regulae aeternae nobis imprimuntur 
tanquam a mensura sua. 

Item, sicut scientia realiter refertur ad scibile ut mensuratum ad men- 
suram, ita etiam videtur quod actus et habitus voluntatis referuntur realiter 
ad appetibile sicut mensuratum ad mensuram. Sicut ergo bonitas et per- 
fectio actus intellectus est ex bonitate et perfectione obiecti, sive scibilis, 
ita etiam in proposito, bonitas voluntatis est ab appetibili, quod est bonum 
apprehensum tanquam a regula et mensura sua. 

Item, cum omnis voluntas discordans a ratione sive  recta sive 5 
erronea  semper sit mala, videtur quod forma et regula actus voluntatis 
sit ex obiecto, non secundum se et secundum naturam suam in se, sed 


-secundum modum et formam qua a ratione apprehenditur; quia obiectum 


voluntatis est illud quod a ratione apprehenditur sub ratione convenientis 
vel disconvenientis. Unde si aliquid quod secundum se est bonum, puta 
dare eleemosynam, apprehendatur ut malum, si feratur voluntas in illud, 
accipit rationem mali, non autem nisi quia fertur in illud quod, licet sit 
secundum se bonum, habet tamen rationem mali” per accidens, scilicet * 
ex apprehensione rationis. 

Quia ergo regula humanorum actuum est ? ratio humana dirigens in 
virtute regulae supremae, quae est lex aeterna, tunc autem est aliquid 
bonum cum actio regulatur secundum regulam secundum quam debet esse, 
malum autem cum ab ea recedit, ideo quando actus humanus fit secundum 
ordinem rationis et legis aeternae, tunc est actus rectus et bonus ; quando 
autem ab hac rectitudine obliquatur, tunc dicitur esse peccatum et malus. 
Patet igitur quod a ratione est bonitas vel malitia actus moralis, non autem 
a voluntate. Bonitas enim et perfectio formae vel actus effective nullo modo 
potest esse a subiecto quod est quasi materia actus. 

Sed tamen secundum diversitatem subiecti et secundum diversitatem 
dispositionum subiecti bene diversificantur "actus. Secundum diversitatem 

enim essentialem et specificam subiectorum sive potentiarum subiecti ! 
diversificantur actus etiam ? essentialiter | et secundum speciem ; quia 
etiam oportet obiecta formalia diversificari et etiam modos operandi 
talilum potentiarum ; aliud est enim obiectum visus et aliud intellectus, 
et alio modo operatur iste et ille. Sed secundum diversitatem dispo- 
sitionum subiecti eiusdem speciei actus diversificantur *, non per se et 
formaliter et essentialiter, sed quasi accidentaliter, secundum quod secun- 
dum diversitatem huius subiecti perfectior est actus idem secundum 
speciem in uno quam in alio. Actus enim virtuosus qui elicitur a 
potentia perfecta per habitum * est perfectior * quam ‘ elicitus ? a 
potentia sine habitu ; et qui elicitur a potentia perfecta per habitum 
perfectiorem est perfectior actu qui elicitur a potentia perfecta per habi- 
tum minus perfectum. Sic igitur apparet quid sit dicendum ad primum 
articulum. 

Circa secundum autem est intelligendum quod, cum ex hoc dicatur 
aliquis actus laudabilis et culpabilis quod imputatur agenti — nihil enim 
est aliud laudari vel culpari aliquem quam imputari sibi malitiam vel boni- 
tatem sui actus — tunc autem imputatur agenti suus actus quando est in 
potestate ipsius ita quod habet dominium super illum ut ex se illum agat, 
hoc autem dicitur de actibus voluntariis secundum quod voluntarii sunt; 
quare videtur quod ex voluntate habeat actus moralis quod sit laudabilis 
vel vituperabilis, sive quod imputetur agenti. Hoc autem nihil importat aliud 
nisi quod agens agat illud sponte et libere, non * coacte nec necessitate 
absoluta quae mo | dicum a coactione distat, prout bruta agunt de neces- 
sitate, licet per cognitionem et appetitum animalem, quia, prout | dicit 
Damascenus, magis aguntur quam agant. Sed quomodo homo libere agat 
per voluntatem actum exteriorem ut sic laudetur, satis patet, quia ibi non 
agit aliquid unum et idem secundum idem in se ipso. 

Sed quomodo hoc poterit dici de actu interiori non sic est manifestum. 
Et ideo circa hoc est intelligendum quod liberum arbitrium includit et 
rationem libere iudicantem et voluntatem libere eligentem. Et ideo in 
generali est dicendum quod aliquis actus imputetur alicui, hoc non habet 
solum quia est a voluntate, excluso intellectu vel e converso ; quia ista 
duo sunt quasi unum principium omnium actuum humanorum quibus 
meretur quis laudari. 

Quia tamen ut haec simul sunt principium alicuius actus, ipsa voluntas 

immediatius ad haec videtur se habere, ideo | voluntati ratio principiandi 
magis appropriatur. Est ergo actus exterior laudabilis et agenti imputatur 
quia super illum habet agens dominium et potestatem. Sed, cum ille pro- 
cedat a libero arbitrio et sic ab actu intellectus et voluntatis, non haberet 
homo potestatem super illum actum exteriorem nisi etiam haberet potes- 
tatem super istos actus interiores, sicut patet in bruto quod non dicitur 
habere dominium super actum exteriorem, quia non habet dominium ! super 
actus interiores apprehensionis et appetitus. Ergo oportet ponere quod 
etiam super huiusmodi actus interiores habeat homo dominium, non autem 
nisi per voluntatem et intellectum qui sunt subiecta istorum actuum. Ergo 
videtur quod intellectus et voluntas aliquo modo sunt causa suorum 
actuum, potestatem et dominium habentes super illos, sive ipse homo per 
huiusmodi potentias; et hoc quidem convenit homini per rationem quae, 
quia est natura abstracta et ratione suae abstractionis illimitata, potest 
super actus suarum potentiarum reflecti et cognoscere non solum obiec- 
tum intellectus et velle obiectum voluntatis, sed intellectus habet 
cognoscere suum actum et voluntas velle suum actum. 

Item, intellectus apprehendens aliquid sub ratione alicuius convenien- 
tiae propter quod etiam voluntas fertur in illud, habet cognoscere non 
solum illud quod est sic conveniens et inclinari in illud per voluntatem, 
sicut contingit in brutis, sed etiam rationem huiusmodi convenientiae, sive 
quod talis est convenientia et habitudo eius ad illud quod merito est 
volendum et agendum ut sic, secundum quod dicit Augustinus, tertio De 
Libero Arbitrio, licet non sit in potestate hominis quibus visis mens sua 
tangatur, postquam tamen tacta est aliqualiter per apprehensionem aliquam 
rationis et per aliqualem allectionem voluntatis, remanet in potestate eius 
illa perfecte eligere vel respuere, in quantum scilicet post huiusmodi sim- 
plicem apprehensionem deliberare convenienter potest homo per quam- 
dam generalem conceptionem quae unicuique statim nata est occurrere, 
quod homo diligenter * debet considerare quae sunt eligenda vel appe- 
tenda, et cetera; et per hoc etiam fieri in actu voluntatis ut velit circa sic 
apprehensum considerare consideranda; et sic applicando organa deser- 
vientia considerationi, intellectus movet illa ad exercitium | actus conside- 
randi condiciones apprehensi et habitudinem suam ad illud; et quare 
volendum vel eligendum ; et deinde illud vult simpliciter vel eligit et sic est 
sibi causa talis vel talis Ÿ iudicii intellectus et electionis voluntatis. Et ideo 
merito laudatur sic eligendo, quia a se habet quod sic eligat sic movendo 

et agendo se ipsum quantum ad exercitium actus, ut alibi est declaratum (1). 
Et haec est intentio Anselmi in libro De Veritate, capitulo duodecimo, ubi 
dicit : rectitudo quae tenenti se laudem acquirit | non est nisi in sola 
rationali natura quae sola !rectitudinem percipit. Si quis enim nesciens 
vult quod debet, non habet rectitudinem illam quam quaerimus. Non omnis 
etiam qui vult quod debet et scit se debere velle quod vult est laudandus, 
quia potest contingere quod nolit se debere; nam latro cogitur ablatam 
reddere pecuniam, palam autem est quia non vult se debere, quoniam 
ideo * cogitur velle reddere, quia debuit, sed hic  nullatenus laudandus 
est hac rectitudine, quia ex quo quasi coactus hoc facit, non reddit sponte, 
scilicet hoc faciens quia debuit, sed timore maioris mali. Nec omnis qui 
vult quod debet velle et vult se hoc debere velle et sic etiam ‘ sponte 
agit, quia tamen propter finem non convenientem agere potest, puta qui 
pavit esurientem propter inanem glo | riam, ex tali rectitudine est lau- 
dandus. 

Et ideo subditur ibi : omnis quippe voluntas sicut vult aliquid, ita vult 
propter aliquid ; et sicut considerandum est quid velit, ita considerandum 
est cur velit, quippe non magis recta debet esse volendo quod debet, quam 
volendo propter quod debet. Quapropter omnis voluntas habet quid et cur 
omnino ; namque nihil volumus nisi sit cur velimus. Hoc in nobis cognos- 
cimus. Et per hoc innuit Anselmus quod hoc non contingit in brutis, 
scilicet appetere aliquid et cur id appetunt ; quia rationem finis non appre- 
hendunt nec ordinem ipsum in illum; propter quod etiam non sunt sibi 
causa volendi vel appetendi suum finem, sicut contingit in rationalibus. 
Deinde subdit : duo sunt ergo necessaria voluntati ad iustitiam, velle 
scilicet quod debet, ac  ideo quia debet. 

Quia ergo actus virtuosus volendus est propter se, non propter aliud, 
scilicet propter aliquod * speciale commodum consequendum vel incommo- 
dum fugiendum, ideo, ut ibi concludit Anselmus, volun | tas illa iusta est 
quae sui rectitudinem servat propter ipsam rectitudinem. Haec etiam est 
intentio Philosophi, secundo Ethicorum, ubi dicit quod res temperatae 
et iustae dicuntur quando tales sunt quales utique iustus et temperatus 
operabitur; quasi diceret: actus morales habent suam entitatem et perfec- 
tionem secundum se ex materia circa quam et circumstantias et huius- 

modi. lustus autem et temperatus est, non qui hoc operatur, sed et qui sic 
operatur ‘ ut iusti et temperati; quasi diceret ab hoc quod operans talia 
in operando laudabilis sit sicut virtuosus ex parte eius aliud requiritur ?. 
Unde parum ante dicit : quae secundum virtutes fiunt neque si hoc qualiter 
habeant iuste vel temperate operata.sunt, sed si operans qualiter habens 
operetur primum quidem si sciens, deinde si eligens; et eligens propter 
hoc tertium, addit ultra Anselmus, scilicet * si firme et immobiliter habeat 
et operetur. Sic ergo est dicendum-ad praedictam quaestionem. 

Nec videtur bene dictum quod circa hoc dicunt aliqui (1), scilicet quod 
actio voluntatis habet quasi triplicem bonitatem, scilicet bonitatem ex 
genere, quam habet scilicet { ex materia debita, circa quam item habet 
bonitatem virtuosam quam habet ex circumstantia finis converientis sine 
quo posset esse actus vitiosus; item bonitatem moris quam habet a ° circum- 
stantia agentis, hoc est a voluntate a qua actio volitionis moralis speciem 
moris et bonitatis moralis sortitur, non ab obiecto nec a fine, sed potius 
ab agente. 

Omnino enim irrationabile est dicere quod circumstantia actus moralis 
sit aliquid ex parte agentis, licet hoc de fine dicatur ; quia, ut supra dictum 
est, obiectum actus voluntatis potest accipi secundum se absque inclusione 
finis et sic dicitur habere bonitatem non completam et simpliciter ; sed in 
genere potest etiam accipi | cum inclusione circumstantiae finis illius, 
scilicet sine quo non habet quod sit bonus simpliciter et virtuosus ; et sic 
hoc totum cadit in ratione obiecti. Unde actus volitionis non dicitur bonus 
et virtuosus ex circumstantia finis qui sit circumstantia ipsius actus voli- 
tionis, sed magis ipsius obiecti; immo etiam, ut dictum est, in obiecto 

includitur. Sed voluntas nullo modo potest esse circumstantia actus nec 
rc interioris nec exteri | oris, sed solum habet rationem causae subiectivae 
respectu actus interioris, vel effectivae respectu actus exterioris respectu 
cuius se habet voluntas in ratione causae moventis et efficientis. Sed a tali 
causa non habet actus speciem et bonitatem. 
Item, respectu ultimi actus interioris consequentis ex quadam quasi 
deliberatione, habet ipsa voluntas dominium et rationem causae moventis. 
Sed etiam respectu illius non causat formam et bonitatem; quia hoc conse- 

quitur actus ex illo quod habet rationem agentis et moventis quantum ad 
determinationem actus, et ideo ex voluntate nullam speciem vel bonitatem 
formalem moralem potest habere actus a voluntate procedens, alioquin 
omnis actus a voluntate procedens ! esset bonus vel malus moraliter. 

Propter quod, sicut tactum est, illud dicitur esse de genere moris quod 
est tale secundum naturam *? suam quod ad illud natus est homo bene vel 
male affici et bene vel male se habere, secundum quod sic vel aliter afficitur 
ad illud. Est autem bonum in genere moris quod est secundum se tale quod 
includit illud quod est conveniens homini et ad quod natus est homo affci 
et se habere convenienter, secundum quod homo est agens secundum 
rationem et liberam voluntatem; malum autem quod est disconveniens ; 
nec hoc est sibi ex voluntate tribuendum. Ex hoc ergo quod velle furari est 
actus voluntarius, aut ex eo quod elicitur libere a voluntate non est actus 
malus moraliter, sed ex eo quod furari secundum se est | malum. Cum in 
illud à ratione apprehensum fertur voluntas ex hoc actus voluntatis quo 
vult furari malus est formaliter, quia scilicet ipse actus furandi qui est eius 
obiectum malus est. Unde dicitur Oseae, nono : facti sunt abominabiles 
sicut ea quae dilexerunt. Non dicitur ibi quod facta sint abominabilia quia 
ea dilexerunt. Similiter quia hoc quod est dare eleemosynam indigenti est 
bonum secundum se, ideo, cum voluntas fertur in hoc bonum a ratione 
apprehensum, derivatur haec bonitas in ipsam voluntatem : et dicitur actus 
voluntatis bonus, quia tendit in tale bonum. Sed ex hoc quod voluntas 
libere, non coacte fertur in illud quod sic secundum se malum est vel 
bonum, culpabilis vel vituperabilis vel laudabilis est. Unde, Augustinus, 
tertio De Libero Atbitrio, capitulo primo: motus quo voluntas huc atque 
illuc convertitur, nisi esset voluntarius atque in nostra positus potestate, 
neque | esset laudandus homo cum ad superna * neque culpandus cum ad 
inferiora detorquet, quasi quendam ‘ cardinem voluntatis. 

Per praedicta patet responsio ad obiecta. Procedunt secundum vias 
suprapositas ; nam concedendum est primum, quantum ad hoc quod actus 
moralis bonitatem non habet ex voluntate sola, nec etiam imputabilitatem, 
sed ex voluntate simul cum ratione habet imputabilitatem ; sed ex sola 
ratione sive ex obiecto a ratione apprehenso habet speciem et bonitatem. 

QUAESTIO XIII. 


Utrum. pluribus instantibus mensurantibns plura mutata esse 
in motu angel successivo respondeat unum instans tem- 
poris nostri. 


Deinde circa pertinentia ad naturam angelicam specialiter quaerebatur 
unum pertinens ad mensuram suae operationis, scilicet utrum pluribus 
instantibus mensurantibus plura mutata esse in motu ‘ angeli successivo 
respondeat unum instans temporis nostri. Et arguebatur quod sic, quia 


indivisibile additum indivisibili non facit maius, sed omnia instantia in 


quibus movetur angelus sive quae mensurant sua mutata esse sunt indivi- 
sibilia ; ergo simul sumpta non faciunt maius quam quodlibet illorum; ergo 
possunt esse in uno indivisibili * alio, in quo scilicet quodlibet eorum potest 
esse | scilicet in instanti temporis nostri ; quare et cetera. 

Contra. Si hoc esset, sequeretur quod in eodem instanti temporis nostri 
quod est indivisibile esset angelus in duobus locis, quia in duobus instan- 
tibus temporis mensurantis motum angeli esset in diversis locis et illis 
instantibus responderet * unum instans temporis nostri; hoc autem non 
est possibile fieri; ergo et cetera. 

Respondeo dicendum quod de motu angelorum in loco et de mensura 
huius motus est loquendum secundum modum quo angeli habent esse 
in loco. Unde si non ponerentur angeli esse in loco nisi per operationem 
exteriorem, corporalia scilicet movendo vel transmutando, facilius esset 
videre quomodo * moverentur secundum locum et quomodo talis motus 
eorum mensuraretur vel non mensuraretur tempore. Sed quia ponuntur 
diffinitive esse in loco et * circumscripta huiusmodi operatione exteriori, 
ponitur a quibusdam (1) modus quo habent moveri secundum locum per 
operationem interiorem, prout scilicet suis actibus intelligendi et volendi 
applicant se loco. Et secundum quod successive sic se applicat ? diversis 
partibus loci.angelus dicitur movere se successive secundum locum, et tunc | 

dicitur quod !, cum applicatio sua ad singulas partes loci sit in instanti 
indivisibili licet sit successio in tali motu propter ordinem et successionem 
talium applicationum, est tamen sine mora, quia non est in aliquo signo in 
actu et ut quiescens, sed solum in potentia et transiens, et ideo est motus 
talis angeli in suo tempore successionem habente et composito ex instan- 
tibus indivisibilibus quibus omnibus respondet unum instans in tempore 
nostro. Sicut etiam * si, prout dicit Philosophus et Commentator, corpus ali- 
quod grave moveretur in vacuo, motus esset in Ÿ instanti et sic esset successio 
et ordo secundum quod prius esset corpus tale in una parte spatii quam in 
alia, esset tamen sine mora et ideo ‘ in instanti. Et dicitur quod non est 
inconveniens quod talia plura instantia sic successionem habentia habeant 
unum instans in tempore nostro correspondens non obstante successione 
et multitudine horum instantium et simplicitate et indivisibilitate instantis 
temporis nostri, quia instans aeternitatis est simplicius, cui tamen coexistit 
totum tempus quantumcumque sit in suis partibus successivum. Quod autem 
possit esse successio sine mora declarant per hoc quod non plus est de 
mora in tempore et in instanti simul quod succedit tempori quam in tem- 
pore solum. Et existis sic arguitur: angelus existens in una parte spatii 
applicat se ad aliam partem, aut ergo hoc facit in eodem instanti temporis 
nostri aut | in alio ; si in eodem habetur propositum; si in alio et alio, cum 
inter duo instantia temporis nostri cadat * tempus medium, ergo in illo 
tempore medio nusquam erit angelus, quod est inconveniens. Quia ergo 
quaestio procedit ex suppositione huiusmodi qua sic ponitur angelus 
moveri secundum locum, si talis motus non sit possibilis nec per consequens 
tali motui respondet aliquid in tempore nostro, sed quia etiam supposito 
aliquo falso potest esse dubium de his quae ‘ illud possent vel non possent 
concomitari *, ideo adhuc forte supposito quod talis sit modus licet non 
sit talis in rei veritate, potest esse dubium quod quaeritur. 

Et ideo circa hoc intelligendum primo quod talis modus ponendi 
angelum in loco et moveri de loco ad locum conveniens non videtur; nam si 
praeter hoc quod angelus est in loco per operationem exteriorem oportet 
eum sive substantiam eius esse in loco diffinitive, etiamsi in ipso nihil 
operetur per quamdam applicationem | suae virtutis ad locum, cum circum- 
scripta dicta operatione exteriori quam forte angelus natus est facere per 
intellectum suum et voluntatem sive per quamcumque potentiam vel virtu- 
tem et per talem applicationem ad locum sive per actum intelligendi et 

volendi sive per quamcumque aliam virtutem et actum applicatum ad locum 
vel ad illud quod est in loco, nihil efficiat in loco ipso vel in eo quod est in 
loco !, ex huiusmodi applicatione virtutis, id est operationis intellectus 
et voluntatis, nullo modo dicetur angelus esse in loco, sed potius locus 
in ipso secundum quod intellectum est in intelligente per actum intellectus 
et volitum in volente per actum volitionis, cum isti sint actus | intus 
manentes. Quod enim per aliquem actum voluntatis vel intellectus cuius 
obiectum est locus vel locatum possit dici transferre substantiam suam ad 
locum illum vel per se vel etiam per accidens non videtur nisi huiusmodi 
actus sit principium alicuius effectus existentis in loco ; nam, prout dictum 
est, sine hoc effectu angelus nullo modo est in loco ; sed potius aliquo modo 
locus est in angelo, sicut arca ? quam facturus est artifex antequam existat 
extra est in mente eius nec per hoc potest dici artifex vel ars sua operativa 
esse ? in loco arc[hJae vel in quo est arc[hJa sive materia eius nisi cum actu 
operatur circa eam; si autem aliquid efficit per huiusmodi operationem non 
differret ille modus ab illo modo qui non suffcit articulo condemnato (1). 

Sed tamen supposito modo existendi in loco et movendi secundum 
locum, sicut isti ponunt, licet non videatur * rationabilis, adhuc restat ut 
investigetur veritas quaesiti et ideo, supposito tali modo movendi secundum 
Jocum, scilicet per huiusmodi actiones intelligendi et volendi partibus loci. 
applicatas, investigetur veritas circa quaesitum et videtur quod non differt 
quaerere utrum omnibus actibus illis intellectus correspondeat unum instans 
in tempore nostro et quaerere utrum omnibus illis mutatis esse corres- 
pondeat unum instans. Nam, si sic movetur per huiusmodi applicationem, 
non videtur alia mora et successio in illis mutatis esse secundum locum 
vel spatium et in illis actibus applicativis ® sive per quos fit huiusmodi 
applicatio ; non enim videtur posse dici quod in ipsis actibus in | tellectus 
et voluntatis per quos * applicatur virtus angeli ad determinatas partes spatil 
sit mora? et non in applicationibus quae fiunt per huiusmodi actus. Dicendo 
quod, quia angelus respicit unamquamque intellectionem per se et ut aliquid 
in actu nec ut sic est in eis ordo, ideo in qualibet est mora; quia vero per 
huiusmodi actus non applicat suam virtutem ad unam partem per se, sed 

ut applicet ulterius ad aliam partem et ideo est in illis ordo et non respicit 
quamlibet partem ut aliquid in actu et ideo non est in eis mora, — hoc ! non 
valet; quia si est mora in actu intelligendi et non in applicatione et mutato 
esse tunc aliquando est illa intellectio in actu et secundum eam non est in 
aliquo loco; nec tamen est in aliquo loco? nisi per huiusmodi applicationem, 
ut dicunt, et sic tunc in nullo loco esset. 

Item, cum inter duos terminos motus angeli sint multa mutata esse, 
aut illa sunt continua aut discreta; si continua tunc,quia illa infinita 
sunt, mOveretur motu continuo Cuius Contrarium dicunt ; si non continua, 
ergo sunt finita; et cum tempore discreto mensurentur inter istos dictos 
terminos, sunt etiam plures intellectiones, quia una sola intellectione non | 
se applicaret tam multis partibus spatii* et mutatis esse sic discretis et 
ut discretae sunt. Si autem sit mora in duratione actuum intelligendi, 
non autem in duratione mutatorum esse, ergo, sicut isti etiam ponunt de 
motu gravis in vacuo et de illuminatione medii, angelus in eodem instanti 
temporis nostri erit in una parte spatii quacumque priori et etiam in ultima, 
immo in termino a quo et termino ad quem; nam si sit in alio et alio * 
instanti temporis nostri in termino a quo et termino ad quem et inter illa 
duo instantia est tempus medium, ergo in illo  tempore habuerit ° esse in 
partibus spatii contentis inter dictos terminos et in istis partibus spatii 
habuit esse secundum mutata esse; ergo mutata esse inter istos terminos 
illo tempore mensurantur ; ergo non instanti, cuius contrarium isti dicunt. 
Habemus ergo duo: scilicet quod mutata esse angeli tempore discreto men- 
surentur et quod nihilominus ista mutata esse sunt in uno instanti temporis 
nostri et ita, quamvis sint in tempore discreto, tamen sunt sine mora propter 
quod possurit esse in uno instanti | temporis nostri. Si ergo in ipsis actibus 
intelligendi sit mora et sic illi actus habent tempus nostrum respondens 
els, non autem ipsa mutata esse, cum simul fuerint in illis actibus ut sibi ? 
inhaerentibus et in dictis partibus spatii ut in loco, ergo simul respondebit 
angelo secundum aliquid unum et idem instans et tempus ita quod | totus 
motus angeli continens multa mutata esse sine mora coexistit instanti 
temporis nostri et omnes actus intellisgendi morosi, quos tamen oportet 
simul esse, cum dictis mutatis esse coexistunt tempori, quod videtur incon- 
veniens. 

Item, non videtur valere modus ponendi angelum moveri vel mutari 

de uno loco ad alium locum sine mora, sicut dicitur quod si esset vacuum 
grave moveretur sive mutaretur in instanti a sursum usque deorsum; non 
enim potest esse simul in diversis terminis ; ergo in alio instanti est Re 
sive etiam grave in termino a quo et in sf termino, scilicet ad quem; sed 
inter quaecumque instantia cadit tempus medium : quare in illo tempore 
medio aut nusquam erit aut si moveatur tempore mensurabitur motus eius. 
Et quod ïta sit ex parte motus angeli secundum modum ponendi istorum 
praecipue videtur ex iam dictis; nam quando est in actu intelligendi est 


in aliquo ubi, scilicet in À ; cum autem debet esse in B et deinde in C per: 


applicationem suae virtutis dicto modo et hoc facit per actum intelligendi 
et volendi respectu talis loci, aut ergo sine mora per huiusmodi applicationes 


 suae virtutis mediantibus huiusmodi actibus PR et voluntatis est 
successive in B et in C, aut cum eadem mora qua est in ipsis actibus 
intellectus. Non potest dici quod omnino sine mora, quia dum est in illis. 


Spatiis quasi in loco, sunt etiam in ipso simul cum hoc dicti actus ut in 
subiecto, quia, ut ponitur, non est in loco nisi per huiusmodi applica- 
tiones quae non sunt nisi dum sunt huiusmodi actus nec etiam sunt 
huiusmodi actus qui sunt in eo nisi dum est in dictis spatiis ; nisi ponatur 
quod per aliquam moram sint in actu aliquo tali per quem ? non sint in 
aliquo loco, quod videtur inconveniens. Sicut ergo arguitur de mutatis 


esse angeli in loco secundum dictas applicationes secundum quas sic 


est in loco quod aut sunt in eodem instanti temporis nostri aut in alio, 
ita videtur posse argui de ipsis acti | bus per quos fit huiusmodi applicatio 
sic : aut enim actus intelligendi quibus angelus se applicat diversis par- 
tibus spatii sunt in eodem instanti temporis aut in diversis ; si in eodem, 
non est in eis mora et habetur propositum; | si in diversis, ergo inter illa 
est tempus medium; ergo in illo tempore vel non fuit in aliquo actu 
intelligendi et per consequens nec in aliqua parte spatii per applicationes 
factas mediantibus illis actibus, quod est inconveniens, aut fuit per 
totum illud tempus morose in illis actibus inter quos tamen fuit interruptio, 
sed non morosa, et tunc fuit in illis actibus ut successivis et morosis et 
consequenter entibus; sed illis actibus durantibus non fuit extra locum, sed 
fuit in partibus praedicti spatii; ergo etiam tali esse angeli in talibus partibus 
spatii sive talibus mutatis esse  angeli respondet etiam 5 pars temporis 


nostri et non instans, sicut ipsi dicunt; et ideo, ut dictum est, iudicandum 


est5 dé dictis mutatis esse ? sicut et de actibus praedictis. 

Supposito ergo tali modo ponendi, quem tamen non video esse con- 
venientem, videtur quod non solum pluribus vel omnibus dictis mutatis esse 
correspondet aliqua pars temporis nostri et non instans, sed etiam cuilibet tali 
mutato esse et quod haec etiam oportet ponere in actibus praedictis, nam 
quaecumque sic se habent quod tempore nostro existente incipiunt esse et 
desinunt esse, quantumcumque illud esse quo incipiunt et desinunt habere 
esse ! sit simplex et simul secundum se non habens successionem, oportet 
tamen ponere quod illud esse habet correspondens tempus * et non instans, 
alioquin in eodem instanti temporis nostri aliquid simul esset et non esset 
quod est impossibile ; sed ita est in actibus intellectus angeli et per conse- 
quens in mutatis esse. Quod patet sic: nam actus potentiarum animae sicut 
et actus potentiarum * angeli in hoc conveniunt quod, quia sunt perfectiones 
simpliciter et entis in actu, secundum quod huiusmodi, sunt toti simul non 
habentes per se in esse suo successionem, sicut habent illa quorum esse 
consistit in motu et transmutatione prout quilibet motus est actus entis 
in potentia secundum quod huiusmodi, — quamvis istis actibus animae | sint 
quaedam mutationes annexae per accidens propter condicionem et trans- 
mutationem obiectorum et organorum quae non sic sunt in actibus poten- 
tiarum angeli; visio enim et ‘ intellectio hominis est | tota simul sicut et 
intellectio angeli, sed visio incipit et desinit tempore existente ; ergo etsi 
suum esse per se tempore non mensure{n]tur in quantum suum esse non 
est in continuo fieri, licet dependeat ex continua praëesentia obiecti, tamen 
oportet quod suum esse quod fuit inter eius inceptionem et eius desitionem 
coexstiterit parti temporis et non instanti. Ita etiam oportet dicere de actio- 
nibus intelligendi angeli et de mutatis esse eius in loco quae habent esse 
secundum dictas applicationes, scilicet quod non existunt solum in ‘instanti; 
ex quo ergo quaelibet intellectio angeli est quoddam ens per se et in se 
indistinctum et distinctum ab alio; et similiter quodlibet mutatum esse, quia 
ponitur quod tales intellectiones non sunt continuae. Similiter etiam nec 
mutata esse; quia ponitur quod tam illae quam ista mensurantur mensura 
non continua sed discreta, oportet ponere quod quaelibet intellectio per se 
incipiat et per se desinat et similiter quodlibet mutatum esse, et sic oportet 
ponere quod huiusmodi inceptio et desitio et esse inter medium coexistunt 
tempori nostro continuo, cum haec ponantur esse et fieri tempore nostro 
existente. Quaecumque * enim sunt tempore nostro existente ? vel mensu- 
rantur ipso tempore, per se quidem * motus et quae actu moventur, per 

accidens autem * quies et quae quiescunt apta nata moveri, vel coexistunt 
tempori nostro et habent aliquid in tempore nostro correspondens. Nihil 
aliud enim est coexistere tempori * quam habere simul esse dum tempus 
nostrum est. Non autem potest illa inceptio et desitio coexistere tempori 
nostro sic quod haec in eodem instanti habeant fieri; sed, ut prius dictum 
est, oportet quod ei quod incipit et desinit esse nostro tempore existente 
correspondeat tempus sic quod in alio instanti temporis nostri habeat primo 
esse et in alio habeat primo non esse, alioquin in eodem instanti temporis 
nostri esset et non esset; quod est impossibile cum instans temporis sit 
omnino indivisibile, licet sit aliquid eius quod per se est divisibile. Quod 
patet: licet enim esse angeli mensuretur mensura indivisibili quod dicitur 
aevum ex quo tamen esse angeli est | simul cum tempore sive tempore 
existente, si postquam angelus incepit esse desinat esse, necessario corres- 
pondet suo esse quod habuit inter istos terminos pars temporis nostri; 
unde si angelus unus creetur hodie et alius post tres dies, isti non possunt 
di | ciesse creati in eodem instanti temporis nostri, ut per se patet; similiter 
si angelus hodie creatus post tres dies desinat esse, non potest dici quod 
esse * angeli quod habuit * inter istos terminos non coexistat parti temporis 
nostri, sed solum instanti. Haec enim ° omnia manifesta videntur et ideo 
dicendum quod oportet omnes intellectiones angeli quae sunt quaedam 
entia discreta in se indivisa ° et ab invicem distincta sic se habere ad 
tempus nostrum quamdiu durabit quod cuilibet secundum se incipienti 
et secundum se desinenti respondeat aliqua pars temporis nostri non ut 
mensura eius, sed ut quid ei coexistens. Similiter etiam ? dicendum de mutatis 
esse; et ideo talis imaginatio circa motum angeli non valet. Illa etiam posita 
esse vera, non potest esse verum quod consequenter dicitur quod omnibus 
illis mutatis esse corresponderet unum instans temporis nostri. Qualis autem 
modus ponendi angelum esse in loco et moveri secundum locum praeter 
istum et praeter illum alium qui non sufficit secundum articulum episcopi (1) 
sit conveniens non est praëesentis speculationis; nec ego etiam scio illum. 

Ad rationem factam in positione praedicta dicendum quod, positione 
dicta imaginata, duobus mutatis esse angeli non respondet instans temporis 
nostri, sed aliqua pars temporis. Quia tamen talia mutata esse ponuntur 
consequenter entia, inter illa non intercidit duratio media ; sed verum est 

quod in toto tempore illo fuit sub illis duobus mutatis esse. Ulterius dicen- 
äum quod secundum illam suppositionem non solum est successio in illo 
motu propter ordinem mutatorum esse, sed est ibi mora durationis cuiuslibet 
mutati esse existentis inter dictos terminos ratione inceptionis et desitionis 
sui esse. Sed non opportet secundum illam suppositionem esse moram 
inter duo mutata esse quae ponuntur consequenter entia ; unde, est mora 
in illo toto motu non propter moram ! inter mutata esse, sed propter 
moram cuiuslibet mutati esse. Et oportet secundum dictam positionem 
quod, licet cuilibet tali mutato esse quod dicitur morosum | secundum se 
non respondeat mensura divisibilis, quia tale esse est totum simul sicut et 
esse ipsius angeli et ideo secundum se non est tale esse morosum nec 
successivum tamen comparatum | ad tempus nostrum cui coexistit, oportet 
ipsum intelligere sub mora et ? coexistere non ‘ indivisibili temporis nostri, 
sed divisibili parti temporis. Exemplum autem de motu gravis in medio 
vacuo cui respondet unum instans in tempore nostro, illo impossibili impli- 
canti incompossibilia posito, non valet; quia, licet in diversis partibus 
haberet esse successive secundum ordinem naturae, tamen ‘ duratione non, 
sicut patet etiam * de illuminatione medii, quia successione durationis non 
est una pars prius illuminata quam alia; unde totum spatium vacuum esset 
pro non medio vel spatio, quia sive spatium sit magnum sive parvum non 
refert; unde non aliter faceret se lapis in terminum multum distantem 
posito vacuo et in terminum minime distantem etiam posito vacuo ‘, Sed 
si poneretur lapis in vacuo ita quod prius se faceret indeterminatam et 
distinctam partem spatii in qua etiam propriam inceptionem et desitionem 
haberet et sic componeretur ” motus eius ex discretis, comparatione factà 
ad tempus nostrum, tunc esset simile. 

Cum vero dicitur quod partibus temporis successivi respondet unum 
instans indivisibile scilicet aeternitatis, ergo etiam pluribus partibus motus 
angeli unum instans temporis nostri, non valet, quia illud instans aeterni- 
tatis est sic simplex quod.est stans non fluens non incipiens nec desinens 
et ideo non est in illa mensura accipere prius et posterius sive partem et 
partem; propter quod quicquid illi coexistit secundum id quod indivisibile 
est coexistit, licet id quod coexistit divisibile sit et habeat propriam men- 
suram divisibilem, ut motus, vel sit in se mensura divisibilis ut tempus : sed 
instans temporis est fluens non stans et est aliquid * entis divisibilis partes 
habentis ; et ideo tali enti cuius est aliquid, scilicet tempori, potest aliquid 1° 


1 motam P. — © non add. C. — 35 om, C. — 4 non add, C, — Set PC, — 5 vacua P. — 
? componetur PC. — $ sed C. — ? quid C. — * aliquod P. 


Codure 
fol. 73 Ra 


cod. V 
fol. 94 Vb 


cod. P 
fol. 73 Rb 


cod. C 
fol. 35 Ra 


246 MAGISTRI GODEFRIDI DE FONTIBUS 


coexistere, et secundum illud ‘ indivisibile ut ipsum esse Dei et etiam- esse 
angeli cum non desinit * esse, et etiam secundum illud quod divisibile est 
sive secundum partes eius per se et secundum rationem mensurati ut motus 
per accidens in ratione coexistentis ut dictae intellectiones et | mutata esse 
angeli vel etiam ipsum esse angeli si postquam incepit esse desineret esse, 
forma etiam argumenti non valet; successivum habens partes ut tempus 
potest esse in instanti indivisibilis * aeternitatis quod ‘ est simplicissimum ; 
ergo similiter aliquod aliud successivum potest | esse in alio indivisibili, 
nam secundum hoc sequeretur quod motus qui est divisibilis et coexistit in 
instanti indivisibili aeternitatis posset esse in indivisibili temporis, quod 
est falsum. 

Cum etiam dicitur quod successio potest esse sine mora, ut patet de 
tempore et instanti, non valet, quia hoc non est proprie successio ; idem 
enim non succedit sibi ipsi; nunc autem instans est aliquid temporis et ideo 
in tempore includitur nec ei succedit, sicut etiam nec punctus est posterius 
linea quia est aliquid lineae ; sed ipsum tempus cuius est aliquid instans suc- 
cessionem habet in partibus suis et ideo etiam moram; quia etiam instans 
est sic indivisibile quod non potest secundum se incipere esse et desinere 
esse, et ideo nec morosum esse potest nec potest coexistere alicui moroso 
secundum suam moram ; et ideo etiam sicut secundum se moram non habet 
nec etiam respectu alterius, ita etiam cum alio maiorem moram facere non 
potest. Sed ut dictum est, non sic est in proposito, quia quodlibet mutatum 
esse est aliquid secundum se et unum, non est aliquid alterius ut eius 
terminus vel initium, item quodlibet secundum se est quid morosum com- 
parando ipsum ad aliud ° dicto modo. 

Cum arguitur ad quaestionem quod plura indivisibilia non faciunt 
moram et cetera, dicendum quod, licet quodlibet intelligere angeli sic sit 
indivisibile secundum se quod est totum simul et non habet esse secundum 
successionem suarum partium, tamen, cum ponitur habere esse post non 
esse et non esse post esse ut sic comparatur ad mensuram non suam pro- 
priam, sed alienam ut ad tempus nostrum, oportèt quod intelligatur habere 
moram cui necessario correspondet pars temporis nostri et non instans; 
similiter dicendum de mutatis esse quod licet $ hoc supposito quod quodlibet 
sit sic ? indivisibile quod angelus applicando se alicui parti spatü * non se” 
applicat illi successive ! et in fieri sic quod prius uni quam alteri sed toti 
simul, tamen quia illud est !! ut quid distinctum cui, ut dictum est, convenit 

-incipere et desinere esse proprium, sicut et corpori in loco quies | centi 
“etiamsi sine motu ibi crearetur virtute divina et iterum sine motu aufe- 
retur, ideo ut sic oportet illud intelligi sub mora et ei partem temporis 
correspondere. 


QUAESTIO XIV. 


Utrum anima humana tlota producitur 
in esse in fine generations. 


Deinde circa pertinentia ad naturam humanam specialiter quaerebantur 
quaedam | pertinentia ad hominem generaliter, quaedam pertinentia ad 
quosdam homines specialiter. Circa pertinentia ad homines generaliter 
quaerebantur quaedam pertinentia ad naturam animae sive formae, quaedam 
pertinentia ad naturam corporis sive materiae. Circa pertinentia ad naturam 
animae quaerebantur duo : unum pertinens ad essentiam animae quantum 
ad exitum eius in esse, scilicet utrum forma substantialis humana tota pro- 
ducitur in esse in fine generationis, aliud erat pertinens ad naturalem 
potentiam animae quae est intellectus agens, scilicet utrum intellectus agens 
pertineat ad superiorem portionem rationis vel ad inferiorem. 

Ad primum sic procedebatur et ostendebatur quod forma substantialis 
humana tota in fine generationis producatur; nam quicquid advenit existenti 
in actu post formam substantialem est accidens; ergo si ante finem gene- 
rationis adveniret aliquid pertinens ad formam substantialem illud ! quod 
adveniret in fine generationis esset accidens sive accidentalis forma ; hoc 
autem est inconveniens, quia generatio est transmutatio ad substantiam et 
terminari debet ad formam substantialem ; ergo et cetera. 

Contra. Secundum Philosophum embrio prius vivit vita plantae quam 
vita animalis; sed non vivit vita plantae *? nisi habeat formam substantialem 
a qua procedit talis vita; ergo ante finem generationis producitur aliquid 
pertinens ad formam substantialem ; ergo et cetera. 

Respondeo dicendum quod, cum generatio sit transmutatio entis in 

-potentia simpliciter ad esse actu simpliciter, sicut motus quicumque est 
transmutatio entis in actu simpliciter et in potentia secundum quid ad esse 

actu secundum quid, transmutatio autem non cessat quousque terminus sit 


adeptus et illo adepto cessat, sicut forma accidentalis ad quam est motus 


habetur secundum esse perfectum et completum in fine transmutationis 
quae est alteratio vel huiusmodi et non ante, ita etiam forma substantialis 
ad quam est transmutatio quae est generatio habetur secundum esse per- 
fectum et completum in fine generationis et non ante, differenter ! tamen 
quantum ad ge | nerationem simpliciter et secundum formam substantialem 
et quantum ad generationem secuñndum quid et secundum formam acciden- 
talem; nam cum forma accidentalis recipiat magis et minus ?, ideo ante 
complementum generationis secundum aliquid eius habetur forma quae per 
huiusmodi generationem acquiritur etiam imperfecte et secundum esse 
potentiale ; non sic autem forma substantialis ; sed nihil eius secundum * se 
habetur ante finem generationis alioquin generatio esset vere motus; unde 
si in homine non esset nisi una forma substantialis planum esset quomodo 
respondendum esset ad quaestionem : dicendum enim esset quod simul et 
totaliter introduceretur ‘ in fine | generationis. 

Sed quia circa hoc sunt diversae opiniones, cum quidam (1) ponunt 
plures formas substantiales simul in eodem, quod non videtur posse esse, 
quia sicut materia in genere substantiae est ens in potentia simpliciter, ita 
etiam quaelibet forma substantialis est actus simpliciter et ideo dat esse sim- 
pliciter; propter quod videtur quod unum ens simpliciter non possit habere 
nisi unam formam quae sit de genere substantiae. Sed quia accidentales 
formae non dant * esse simpliciter et quia ens simpliciter potest esse in 
potentia secundum quid, ideo cum forma una substantiali non videtur posse 
esse alia forma substantialis, sed cum ea potest esse alia forma accidentalis 
et ideo, supposito quod in homine non sit nisi una forma substantialis quae 
est ipsa anima, dicendum quod simpliciter et totaliter in fine generationis 
introducitur. 

Sed quia inter terminum primum et ultimum terminum generationis 
possunt esse plures generationes mediae quae non habent rationem termini 
manentis sed viae et medii transeuntis, ideo potest dici quod ante introduc- 
tionem animae introducuntur quaedam aliae formae ; sed illae non manent 
anima adveniente; immo si tales plures generationes sunt intermediae 
propter introductionem posterioris fit prioris corruptio eo quod plures 

formae substantiales in eodem esse non possunt. Quia tamen, prout dicitur 
nono Metaphysicae, respectu alicuius proprie dicitur in potentia aliquid cum 
est sic dispositum | quod una transmutatione et ab uno agente potest 
reduci ad actum, secundum illud videretur quod tunc solum est materia 
hominis proprie in potentia ad formam humanam cum una transmutatione 
secundum substantiam per agens ! naturale materiam transmutans et per 
agens supernaturale quod quantum ad hoc, ut alias dictum est (1), non est 
proprie agens omnino diversum, sed quasi vice | agentis naturalis animam 
‘introducere non potentis, sed ad eam materiam * summe disponentis eius 
defectum quasi supplendo et ipsam animam creando, infunditur ipsa anima ; 
et tunc primo proprie loquendo homo generatur et secundum hoc anima 
sive forma humana tota in fine generationis hominis introducitur et statim 
est generatum vivens vita aliqua, et est generatio substantialis terminata 
et completa. 

Sed quia quaedam operationes animae quae sunt vivere [quaedam] 
indigent diversis dispositionibus organorum secundum diversas qualitates 
et quantitates et alia huiusmodi, ideo non statim cum est tota anima secun- 
dum substantiam introducta potest omnes suas operationes vitales exercere, 
prout patet in pueris qui cum statim nati sunt nullum habent usum rationis 
propter defectum convenientis dispositionis organorum quae debent animae 
in hac sua operatione deservire. 

Per hoc patet responsio ad rationem in oppositum; quia, secundum 
iam dicta, statim cum embrio vivit vita® plantae quantum ad esse primum 
per substantiam animae et quantum ad esse secundum quantum ad opera- 
tionem eius quae est nutriri et augeri, vivit etiam vita animalis quantum ad 
esse primum per substantiam animae licet non quantum ad esse secundum, 
scilicet quantum ad operationes plures sensitivas, tunc etiam vivit vita 
hominis quantum ad actum primum substantiae animae humanae licét non 
quantum ad secundum, scilicet quantum ad opera intellectus et voluntatis. 
Posset etiam dici quod non statim cum vivit vita plantae est terminata 
generatio substantialis nec tamen forma humana habet esse ante terminum 
generationis quia, adveniente anima priores formae ‘ corrumpuntur. 

QUAESTIO XV. 


Utrum intellectus agens pertineat ad rationem superiorem. 


Postea ad secundum arguebatur quod intellectus agens non pertineat 
ad rationem superiorem, quia secundum ! Damascenum, nulla natura pro- 
pria operatione destituitur. Operatio autem intellectus agentis videtur esse 
illuminare phantasmata et abstractionem facere. Sed hanc operationem non 
habet in actu rationis superioris, quia secundum Augustinum, duodecimo 
de Trinitate : per superiorem portionem rationis inhaeremus ? intelligibili 
atque incommutabili veritati et eius est iudicare de istis corporalibus secun- 
dum | rationes incorporales atque aeternas ; quae nisi supra mentem 
humanam essent, incommutabiles profecto non essent. Secundum ista 
videtur quod operatio intellectus agentis non habeat locum in portione 
superiori rationis, quia ipsa illustratur rationibus aeternis et incorporalibus 
quae non habent illuminari lumine intellectus agentis ; quare et cetera. 

Contra. Secundum Augustinum, ibidem : imago Trinitatis praecipue 
relucet in ratione superiori. Sed intellectus agens pertinet ad imaginem ; 


nam secundum Augustinum, duodecimo super Genesim : semper agens 


est ” praestantius patiente ; erco cum intellectus possibilis qui habet locum 
parentis pertineat ad imaginem, intellectus qui habet locum agentis ad 
ipsam potius pertinebit. Ergo videtur quod pertineat ad rationem 
superiorem. | 

Respondeo dicendum quod, si ratio superior et inferior essent diversae 
po | tentiae realiter ab invicem differentes, posset quaestio sic intelligi : 
utrum intellectus agens realiter sit aliquid animae secundum portionem 
rationis superioris vel inferioris. 

Si autem non sunt diversae potentiae realiter differentes, tunc quaestio 
non quaerit nisi utrum ad actum intelligendi ea quae deputantur rationi 
superiori, requiritur operatio intellectus agentis vel ad actum intelligendi 
alia *, Et quia, prout Augustinus dicit loquens de istis, duodecimo de Trini- 
tate, capitulo quarto, cum de natura mentis humanae disserimus, de una 
quadam | re disserimus *, nec eam in id quo inhaeremus f intelligibili et 

incommutabili veritati quod. est sublimioris rationis cuius est iudicare de 
-corporalibus secundum rationes incorporeas et sempiternas et etiam id ! 
quod in actione corporalium temporaliumque tractandorum versatur, nisi 
per officia generamus, communiter supponitur quod non sint res diversae. 
Et ideo non potest quaestio habere primum intellectum. 

Circa secundum vero intellectum quaestionis *, est considerandum 
quod, secundum statum vitae praesentis, non est nisi unus modus intelli- 
gendi omnia sive materialia et transmutabilia, sive immaterialia et aeterna, 
scilicet per abstractionem speciei intelligibilis virtute intellectus agentis, 
mediante phantasmate sive obiecto in virtute phantastica. Propter quod qui 
non habent phantasticum bene dispositum, nihil | omnino secundum cur- 
sum naturae possunt intelligere circa corporalia sive incorporalia. Et ideo, 
pro statu tali, in omni operatione intellectuali necessaria est operatio intel- 
lectus agentis, propter duo: scilicet, propter subiectum susceptivum, ut 
scilicet virtute eius, quia est lumen quoddam , ipse intellectus possibilis sit 
ilustratus et dispositus ad speciei intelligibilis, cum abstracta est, suscep- 
tionem ; et etiam propter obiectum activum ut ipse intellectus virtute 
luminis sui ipsum sua natura, quae est lux quaedam contingens, con- 
sequatur quamdam abstractionem a condicionibus particularibus, et sic 
possit intellectum possibilem immutare, prout fuit alias declaratum (1). Non 
quidem quod huiusmodi duplicem operationem faciat intellectus agens 
vere transmutando de potentia praecedente actum aliquem ad actum illum 
ipsum intellectum possibilem, vel se ipsum respectu obiecti deducendo ; 
sed sic quod, irradiando super phantasmata, sicut lux solis super colores *, 
illud quod in phantasmate ut sic sub particularibus condicionibus tantum 
repraesentatur ”, virtute intellectus agentis praeter huiusmodi condiciones 
individuantes, ut est aliquid secundum se ipsi intellectui possibili reprae- 
sentetur ; sicut etiam colores qui  secundum se sine luce visum non immu- 
tant, virtute lucis praesentis ipsum immutant ?, licet non sit omnino simile, 
Et istam actionem agit intellectus agens semper et naturaliter, quantum est 
de se, licet non semper virtute eius fiat talis abstractio a phantasmatibus et 
immutatio intellectus possibilis per ipsam *, eo quod huic actioni suae 
substernuntur phantasmata quasi pro materia quae non semper sunt con- 
venienter disposita et ordinata. Unde, semper secundum se est lux; sed 

illam * non semper participant phantasmata, quia nec semper subsunt ei, 
ut materia conveniens; sicut etiam lux sensibilis, quantum est de se, semper 
facit suam abstractionem, id est, est in actu, quantum est de se, abstra- 
hendi respectu colorum, sed non semper abstrahit colores, nisi prout ei 
convenienter dispositi subiciuntur. De hac autem actione intellectus agentis 
loquitur Philosophus, tertio de Anima, cum dicit quod intellectus agens est 
habitus quidam * ut | lumen et se habet ad phantasmata sicut lux sensibilis 
ad colores. 

Aliam autem actionem respectu intellectus possibilis, cui semper est 
coniunctus et coevus, semper facit ipsum sic semper illuminando. De quo 
Commentator, tertio de Anima, dicit quod, sicut aer recipit coloris speciem 
et lucis, sic intellectus possibilis recipit similitudinem rei repraesentatae per 
phantasmata lumine intellectus agentis. Unde, quia intellectus possibilis qui 
est huiusmodïi actionis et illustrationis quasi materia semper est praesens 
et subiectus lumini intellectus agentis, dicitur haec actio perpetua. 

- Nec tamen intelligitur quod huiusmodi intellectus agens hoc modo 
agat in intellectum possibilem secundum rationem causae efficientis ipsum, 
aliquo modo transmutando et de potentia ad actum reducendo ut sic 
activum et passivum sint coniuncta subiecto, sed quasi formaliter ipsum 
suo lumine perficiendo. Sic enim huiusmodi illustrationem facit ipse intel- 
lectus | agens, ut dictum est, non effective, sed solum formaliter. Qui autem 
animam creavit per modum causae efficientis, hanc illustrationem fécit 
istas potentias simul in eadem substantia producendo. Sicut etiam cum 
producitur aliquod corpus luminosum in quo sunt istae duae dispositiones, 
scilicet diaphaneitas vel perspicuitas et ipsa lux, dicitur quod lux facit 
huiusmodi corpus, ut est perspicuum, luminosum, non transmutando ipsum 
de potentia praecedente actum ad talem actum reducendo — sed totum 
Fs factum est secundum rationem causae effcientis ab agente extrinseco 
— sed ipsum formaliter perficiendo hoc fit a luce. 

Istis ergo suppositis, est dicendum quod intellectus agens . ad 
rationem quantum ad utrumque eius praedictam portionem vel officium, — 
supposito, sicut communiter supponitur, quod sit aliquid animae, — sic 
scilicet quod intellectus agens et possibilis sunt duae potentiae in una 
substantia animae et non sit aliquod ens separatum; supposito etiam, ut 
communiter dicitur, quod secundum statum praesentem ex naturalibus non 
possumus attingere ad hoc quod immaterialia immediate per suam nudam 
substantiam videamus ; prout etiam animam nostram sic actu non possimus 

intelligere per se ipsam, | sed sicut alia ; et sic per eius operationem cuius 
operationis est aliquid repraesentatum per phantasiam obiectum. 

Cum arguitur per Augustinum in contrarium ! intelligendum quod 
aliqui (1) dicunt quod intellectus agens est aliquid animae, sed lux eius 
non suffcit per se ad illustrandum, sic quod de rebus certa et immutabilis 
veritas apprehendatur ; sed ad hoc requiritur illustratio lucis omnino immu- 
tabilis, scilicet lucis increatae qua etiam lumen intellectus agentis roboratur 
et confortatur *. Et secundum istos, tunc diceretur quod, non obstante quod 
certa veritas circa * aeterna apprehendatur virtute luminis increati generalis 
et extrinseci, ad hoc tamen etiam simul requiritur illustratio luminis intel- 
lectus agentis creati proprii et determinati. Alii (2) dicunt communius et 
probabilius quod ad cognoscendum ea quae facultati naturali subsunt 
sufficit lumen intellectus agentis cum influentia generali, quae necessaria est 
et ad conservationem rerum in esse et ad exercendum operationes earum. 

Cum ergo dicit Augustinus, duodecimo de Trinitate, capitulo primo #, 
quod mens iudicat de corporalibus secundum rationes incorporales et sem- 
piternas quae, nisi supra mentem nostram essent, immutabiles non essent, 
et consimilia dicit in pluribus aliis locis, est intelligendum quod, in quantum 
huiusmodi rationes incommutabiles tamquam prima principia et regula 
omnium aliorum accipiuntur immediate virtute luminis agentis, et non ex 
praecedenti nostra cognitione mentali et intellectuali, (sicut cetera, quae 
menti nostrae subsunt, in quantum virtute istarum deducimus * nos ad cogni- 
tionem eorum et de ipsis iudicamus per ista, tamquam per prima), de istis 
autem regulis non iudicamus ; quia sunt omnino prima in genere cogni- 
tionis intellectualis, pro tanto dicuntur supra mentem ei quasi divinitus 
impressae, non quasi a mente acquisitae, quia scilicet non ratiocinando 
acquiritur cognitio talium, sed statim se offerunt. Item, talia principia et 
ipsum lumen agentis in virtute cuius statim apprehenduntur possunt dici 
esse supra mentem nostram, alioquin non essent huiusmodi rationes etiam 
incommutabiles in quantum derivantur * a | luce increata, ut illius quaedam 
participatio et imago, virtute cuius, scilicet lucis increatae, quanto excel- 


lentius participant tanto habent huiusmodi incommutabilitatem et digni- 

tatem magis. Unde, lux increata essentialiter et realiter est supra mentem. 
et aliquid extra mentem; et quia in virtute illius, lux intellectus agentis 
et ipsa prima principia virtualiter et immediate in lumine intellectus agentis 
quodammodo comprehensa efficiuntur, habent vim reducendi nos ad actum 
cuiuslibet cognitionis nec etiam ipsa lux intellectus agentis nec veritas 
huiusmodi principiorum in virtute dicti luminis agentis immediate compre- 
hensorum esset incommutabilis nisi essent quaedam participationes illius* 
luminis increati omnino in se immutabilis.Et haec videtur intentio | Augustini 
cum dicit, decimo quarto, de Trinitate, capitulo trigesimo quarto, regulae 
quibus quid sit iustum etiam iniustus agnoscit scriptae sunt in libro lucis 
illius quae veritas dicitur. Unde omnis lex iusta describitur ! et in cor hominis 
non migrando, sed tamquam imprimendo transfertur sicut imago annuli 
in ceram transit et annulum non derelinquit. Quomodo autem intellectus 
agens pertinet ad imaginem quod supraponitur in alio argumento est alibi 
declaratum (1). 


QUAESTIO XVI. 


Utrum si corpus humanum resurgeret sine quantitate esset 
idem numero quod prius. 


Deinde circa naturam corporis humani quaerebatur unum, scilicet si 
corpus aliquod humanum resurgeret sine quantitate, utrum esset idem. 
corpus numero quod prius fuit, Et arguebatur quod non, quia : Philosophus 
in primo Physicorum divisionem et distinctionem aliquorum ad invicem 
secundum numerum attribuit quantitati ; ergo quod non habet quantitatem 
non | est divisum et distinctum ab alio secundum numerum; quare nec ipsum 
etiam est aliquid unum numero, quia quod non est divisum ab alio secun- 
dum numerum non est etiam in se indivisum secundum numerum ; quare 
et cetera. 

Contra. Homo componitur ex materia et forma ; ergo ubi est eadem 
materia et eadem forma numero est idem homo numero ; sed non obstante. 


! detribuitur C. — ? quod P za m. C. 


(1) Scilicet quinto quodlibet quaestione octava add. alia m. V, Cfr. supra, p. 29 et ss. 


SEXTUM QUODLIBETUM, Q. XVI 


Æ 


to 
an 
un 


quod homo resurgeret sine quantatite haberet tamen eandem naturam et 
eamdem formam numero quam prius | habuit ; quare et cetera. 

Respondeo dicendum quod quaestio videtur supponere falsum et impos- 
sibile, quo tamen supposito adhuc videtur esse dubium quod quaeritur et 
ideo primo declarandum est quomodo ! hoc impossibile est quod suppo- 
nitur sic Namillud quod includitur in ratione et diffinitione alicuius non 
potest ab eo separari; sed in ratione hominis includitur quantitas; nam, cum 
homo * dicat ens quoddam non metaphysicum quod abstrahit et a materia 
sensibili et quanta, nec mathematicum * quod abstrahit a materia sensibili, 
non a quanta, sed est ens naturale quod non abstrahit a materia quanta 
nec sensibili, sed solum ab hac materia determinata per hanc determinatam 
quantitatem et per has determinatas qualitates, — sicut ergo nihil potest esse 
substantia quae est de consideratione metaphysici quod abstrahit ab ente 
secundum quod ens sive ab actu et potentia quae concernuntur a meta- 
physico, et sicut non potest etiam esse figura[e] triangularis vel rotundale] 
quae considerantur a mathematico quod abstrahit a quanto, ita etiam nihil 
potest esse homo qui consideratur a naturali quod abstrahit ‘ a quantitate 
et qualitate. Si enim de ratione entium naturalium non esset nisi materia 
et forma substantialis, non essent naturalia sed pure metaphysica, nec aliter 
diffiniret naturalis quam metaphysicus ; ita est enim ” quod universaliter 
quaelibet forma naturalis determinat sibi materiam secundum determinatas 
dispositiones accidentales nec nata est perficere materiam secundum se 
omnino nudam cum exclusione talium dispositionum et, licet eam non 
perficiat mediantibus istis sed immediate f, sine istis tamen suam naturam 
consequentibus materiam ? perficere non potest. Non enim quaelibet forma 
cuiuslibet materiae esse potest sive materiae sub quibuscumque disposi- 
tionibus existentis potest esse perfectio nec anima, secundum quod dicit 
Philosophus, primo de Anima, nata est perficere quodlibet corpus; ipsa enim 
non potest esse forma nisi corporis * organici; corpus autem non est orga- 
nicum nisi habeat quantitatem et qualitates sensibiles secundum quas in 
suis partibus diversificatur. Unde dicit Philosophus, septimo Metaphysicae, 
quod forma hominis semper habet esse in carnibus et * ossibus et partibus 
similibus istis; et Com | mentator: impossibile est enim hominem intelligere 
sine carnibus et ossibus. 

Unde, homo dicitur quoddam compositum non simpliciter ex anima 
et materia, sed ex anima et materia tali, scilicet ex anima et carne et ossibus ; 

sed, quamvis propter hoc quod de ratione hominis aliquo modo videntur 
esse dispositiones materiae homo accipitur ut quoddam totum aggregatum 
ex aliquibus ad genus substantiae pertinentibus et aliquibus ad genus 
accidentis, sicut etiam quantum secundum quod huiusmodi dicit aggregatum 
ex substantia subiecta et ex ipsa quantitate et ideo ut sic non potest unum 
ab alio excludi quia iam non esset illud totum !, sed ex hoc tamen non 
videtur omnino negandum quin Deus id quod est ibi ad solam substantiam 
pertinens posset separare ab eo quod est ibi pertinens ? ad sola accidentia, 
sicut patet in quanto quod illud quod pertinet ad quantitatem potest | 
separare, ut patet in sacramento altaris. Et secundum hoc bene verum est 
quod homo sic consideratus non esset quid naturale nisi pro quanto 
secundum se haberet habitudinem naturalem ad proprias dispositiones suae 
materiae, licet iam actu careret eis, sicut etiam anima rationalis separata 
non est sic pure ens metaphysicum, sicut intelligentiae vel angeli, propter 
naturalem habitudinem et inclinationem ad corpus naturale quod includit 
dispositiones materiales et naturales ; et quia divinae potentiae nolo prae- 
iudicare, licet non videam quomodo possibilis sit talis separatio, tamen non 
dico eam impossibilem Deo. 

Et ideo etiam * hoc supposito respondendum est ad id quod circa hoc 
quaeritur et est dicendum quod aliquo modo esset idem homo qui prius 
et aliquo modo non. Distinguendum est * enim ‘ de uno sive de unitate quae 
numerum constituit et secundum hoc patebit intentum. Est enim quoddam 
unum quod convertitur cum ente et quoddam quod dicitur principium 
numeri, intelligendum tamen quod quaelibet unitas est principium alicuius 
numeri, quia omnis multitudo est aliquis numerus; sed cum dicitur quod 
est quoddam unum quod est principium numeri intelligitur specialiter de 
numero qui est quantitas discreta sive de genere accidentis quod est quan-- 
titas. Generaliter ergo hoc est supponendum quod, cum unum dicat indi- 
visionem in se et divisionem ab aliis, omne illud | quod habet entitatem et 
naturam in se indivisam et divisam ab aliis est unum et est pars alicuius 
numeri et unum numero secundum quod est aliquid illius numeri. 

Sed tale ens licet sic intelligatur indivisum in se et ab aliis divisum, 
si { tamen non sic existat vel subsistat in rerum natura, sed dividatur et 
multiplicetur in diversa quae ulterius non multiplicantur vel dividuntur, hoc 
non est proprie unum numero, sed specie vel genere. 

Sed illud quod sic est indivisum in se et divisum ab aliis quod non est 

sic ulterius multiplicabile divisione tali, scilicet per contractionem et deter- 
minationem eius ad aliquid minus contractum, illud proprie est unum 
numero in quocumque genere sit sive ! substantiae sive accidentis; et hoc 
modo est unum numero quaelibet'substantia subsistens et omnia accidentia 
in substantia subsistente existentia. Est enim quilibet angelus subsistens 
unum numero isto modo, etiamsi sit sua species tota, ita quod illa species 
in alio non possit reperiri cui angelus talis subsistens connumeretur ; nam, 
hoc non obstante ita indivisus esset in se et ab aliis divisus sicut si cum 
eo existeret vel existere posset alius sub eadem specie. 

Et omne tale ens unum numero ex eodem habet quod est unum 
numero et quod est individuum ; substantiae enim cui convenit per se esse 
et subsistere per se convenit etiam esse unam numero et individualiter, 
immo etiam nonnisi individualiter aliquid esse habet et hoc aliquid *, 

Quod autem existens non existit nisi individualiter et sic unumquodque 
existens est quoddam individuum, hoc, inquam, formaliter inest ei per suam 
formam qua est id quod est et in se indivisum et ab alio * divisum. Quid 
ergo addit suppositum et individuum in genere substantiae simpliciter sive 
etiam non quantae supra * naturam et a quo est talis individuatio, quamvis 
non sit praesentis speculationis, tamen ° videtur quod causa efficiens sit 
agens producens ipsam in esse existentiae ; terminus enim actionis cuius- 
libet agentis non est nisi hoc aliquid ; formaliter autem non videtur addere 
individuum vel suppositum tale aliquod ens positivum ‘, sed negationem 
aliquo modo prout etiam unum a negatione imponitur ; alioquin si esset sic 
unum formaliter per aliquid positivum additum, cum illud | additum esset res 
et natura aliqua, esset etiam unum unitate quae convertitur cum ente, et hoc 
per? aliquid additum eadem ratione et sic in infinitum, quod est incon- 
veniens. Per nihil ergo additum est tale unum; et hac unitate oportet etiam 
quodlibet ens de genere quantitatis etiam esse unum. Unde*, linea una 
numero dicit indivisionem in sua entitate et divisionem ab aliis hoc modo; 
ergo duo angeli diversarum specierum cum hoc quod differunt specie 
propter naturas secundum se et specifice differentes quas important, dif- 
ferunt etiam numero propter hoc quod quihbet illorum importat etiam indi- 
visionem in se et divisionem ab aliis in * esse sic subsistenti quod non est 
ulterius divisibilis dicto modo; duo angeli autem si ponantur sub una 
specie contineri, sicut constat de | duabus animabus quae multiplicantur 

secundum multiplicitatem corporum, dicetur quod differrent non specie, quia 
important formam quae secundum se est una, sed numero, quia illa forma 
est sic multiplicata in duobus sic subsistentibus quod in sua subsistentia 
habent indivisionem et divisionem ab aliis. 

Et hoc modo etiam duo homines si resurgerent sine accidentibus dif- 
ferrent numero substantiali sive essentiali cuius unitates convertuntur cum 
ente, et quiibet illorum esset idem homo numero qui prius quantum ad 
identitatem talis unitatis vel entitatis, quia scilicet esset constitutus ex eadem 
materia et eadem forma substantiali quae constituerent unum et idem sup- 
positum quod primo ! constituerunt. 

Unum autem quod est principium numeri proprie ? dicti ut est aliquid 
de genere quantitatis non convertitur cum ente nec reperitur nisi in his 
in quibus est quantitas continua, quia nec est nisi in talibus diversitas 
secundum numerum talem et distinctio aliquorum secundum talem nume- 
rum ex divisione quantitatis continuae ‘, cuius est per se habere partes 
eiusdem rationis; et per ipsam formaliter habet substantia partes etiam 
eiusdem rationis, prout quaelibet pars lapidis est lapis et quaelibet pars 
materiae est materia et quaelibet pars ossis est os et quaelibet pars corporis 
est corpus ; et sic de aliis quae extenduntur extensione quantitatis. 

Et, quia non est | in rebus processus in infinitum, unitas et multitudo 
talis est in “ substantiis per aliquid additum, scilicet per huiusmodi quanti- 
tatem, et, cum quaelibet quantitas sit una tali unitate, — non enim differunt 
numero partes substantiae lapidis nisi quia etiam differunt numero ipsae 
partes quantitatis, — tales partes ipsius quantitatis, ut scilicet sunt partes 
quantitatis, non sunt unum vel plura dicto modo per aliquam rem additam, 
sicut nec sunt quid extensum per aliquid additum ; immo, sicut sunt ipsa 
extensio | essentialiter quam participat substantia in qua est, sic etiam sunt 
ipsa multitudo accidentalis essentialiter quam participat substantia; et est 
talis multitudo accidentalis substantiae quae est essentialis quantitati ; unde, 
in aliis a quantitate differentibus numero pertinente ad quantitatem est talis 
differentia numeralis per aliquid additum entitati essentiali eorum. 

Sed in quantitate non differunt realiter, sed solum secundum rationem 
unum quod convertitur cum ente et quod est principium numeri, quia ipsum 
quod est essentialiter continuitas et partibilitas quaedam secundum se indi- 
visum quid et° divisum ab aliis et sic est unum sua tali unitate essentiali 
ut participatur ab ao, scilicet a substantia cui accidit, est unitas accidentalis 

illi; unde, quod est unitas essentialis in quantitate secundum se est unitas 
accidentalis in substantia cui accidit. 

Et secundum hoc esset dicendum quod dicti duo homines non dif- 
ferrent numero ab invicem, nec unus illorum esset idem numero homo qui 
prius, quia, licet haberet illam unitatem substantialem quam prius, non tamen 
haberet illam unitatem ’ accidentalem ; et de tali unitate numerali qua plura 
individua differunt numero verum est dicere quod non convenit alicui ? nisi 
quanto et quod talis uniuscuiusque individuatio in se et distinctio secun- 
dum numerum talem ab alio non est nisi per quantitatem. 

Et quia non est nisi duplex genus partium entium actu, scilicet secun- 
dum essentiam et formam, quia unaquaeque “ forma secundum se et absolute 
considerata nonnisi specifice per se distinguitur ab alia, item secundum 
quantitatem et extensi | onem, quia unumquodque extensum et quantum per 
se habet partes eiusdem rationis secundum se, ut linea,tempus et huiusmodi 
quae non distinguuntur formaliter et secundum speciem ab invicem, scilicet 
partes lineae inter se et partes temporis et sic de aliis, — ideo videtur quod 
quaecumque carent quantitate oportet esse differentia sic numero quod 
etiam differant secundum speci-m ; et solum ° in illis, in quibus potest esse 
quantitas, potest esse differentia $ secundum numerum absque differentia 
secundum speciem. 

Hoc tamen non obstante, ponuntur plures animae numero differentes ; 
sed hoc dicitur fieri ex eo quod diversorum corporum numero differentium 
sunt formae cum quibus etiam huiusmodi individuationem sive numeralem 
distinctionem consequuntur. Hoc modo etiam forte ponerentur duo | homines 
resurgentes sine quantitate numero differre, quia habuerunt quantitatem 
vel habere nati sunt; sed hoc ipsum est difficile intelligere quod, separata 
quantitate in actu ab aliquibus quae nata sunt uniri quantitati”, in illis 
remaneat distinctio secundum numerum, puta in animabus separatis et in 
talibus duobus ® hominibus si sic resurgerent. Quantumcumque tamen sit 
difficile hoc intelligere, tamen de animabus simpliciter hoc est tenendum; 
sed magis est difficile intelligere quomodo possunt esse plures angeli 
numero differentes; quod tamen hoc sit possibile non est omnino negandum 
secundum quod dicit quidam articulus quo contrarium condemnatur (1). 

Per praedicta patet responsio ad argumenta, quia procedunt secundum 
dictos modos diversos quo aliquid dicitur vel non dicitur unum numero. 


QUAESTIO XVII. 


Utyum praelatus beneficium ecclesiasticum tenetur conferre meliori sic 
quod peccet conferendo minus bono. 


Deinde circa pertinentia ad quosdam homines specialiter quaerebantur duo : unum 
erat pertinens ad praelatos Ecclesiae, scilicet utrum praelatus habens conferre aliquod 
beneficium ecclesiasticum teneatur illud conferre meliori, ita quod peccet si meliori 
postposito illud conferat minus bono; secundum erat pertinens ad servos dominorum 
temporalium, posito quod aliquis dominus habeat secundum legem vel consuetudinem 
humanam tale jus in servis suis quod, cum moritur aliquis servus eius, omnia bona quae 
habet devolvun | tur ad ipsum dominum, unus autem talis servus habet filios vel filias 
qui non habent aliqua bona per se et aliquis eorum clam recipit aliqua de bonis patris 
quae devolverentur ad dominum, quaeritur utrum ille qui talia bona sic recepit ! teneatur 
ea domino restituere. 

Ad primum sic procedebatur et arguebatur quod talis praelatus non peccet, quia 
qui facit illud quod sufficit secundum iura, quae sunt regulae actuum humanorum, non 
peccat; sed talis praelatus facit id quod sufficit secundum iura; nam secundum iura 
sufficit dare bono, licet perfectius sit dare? meliori; ergo et cetera. 

Contra. Praelatus Écclesiae est quasi vicarius Christi in terris; ergo debet conferre 
beneficia sicut Christus ea conferret et sicut Christus vult ea conferri, et si aliter confert 
peccat; sed Christus conferret meliori ; ergo et cetera. 

Respondeo dicendum quod quicumque directe facit contra iustitiam graviter peccat; 
ita est in proposito. Nam, cum duplex sit | iustitia, scilicet distributiva et commutativa, 
sicut in commutativa qui minus dat quam dare tenetur alteri peccat, ita® in distributiva 
qui non dat ei cui dare tenetur peccat. Prout enim dicit Ambrosius in libro de Officiis #: 
justitia est quae unicuique quod suum est tribuit, alienum non vendicat, utilitatem pro 
priam negligit ut communem aequitatem custodiat. Secundum iustitiam ergo commu- 
tativam tenetur aliquis dare alteri quantum ab eo recipit; secundum iustitiam autem 
distributivam persona publica et communis tenetur bona communia totius communitatis 
partibus communitatis distribuere secundum quod unicuique personae debitum est fieri 
in ordine ad bonum commune ; tanto autem® maius est debitum quod personae quae est 
pars communitatis debetur, quanto ipsa pars maiorem principalitatem habet in toto sive 
in communitate, quae quidem principalitas attenditur secundum virtutem personae et 
utilitatem eiusdem ad bonum commune; ideo et in distributiva iustitia non accipitur 
medium secundum aequaä | litatem rei ad rem simpliciter et absolute, sed secundum pro- 
portionem rerum ad personas, ut scilicet, sicut una persona excedit aliam, ita etiam 
res quae datur uni personae excedere debet rem quae datur alii. Quia ergo praelatus 

est quasi persona publica praesidens communitati ad quem pertinet actus distributionis 
bonorum communium, tenetur ea distribuere secundum condicionem personarum et 
Ecclesiae utilitatem sive in ordine ad Ecclesiae utilitatem, ita quod personae magis 
excellenti et utili ad bonum commune magis et maiora bona tenetur distribuere et 
conferre, quia et! ei magis sunt debita quia melior. Item, quia hoc exigit Ecclesia cui 
ille utilior; nam, ut dictum est, cum illa bona sint totius communitatis, | sunt et ? cuius- 
libet partis secundum eius proportionem ad communitatem, et ideu meliori meliora sunt 
debita. Cum etiam praelatus principaliter tenetur bona communia distribuere secundum 
quod magis proficiunt ad bonum communitatis cui praesidet et cuius sunt bona quae 
distribuit, si ea distribuat aliter, graviter contra iustitiam peccat. 

Cum ergo quaeritur utrum praelatus teneatur dare meliori et peccet graviter con- 
trarium faciendo #, dicendum quod dans beneficium ecclesiasticum alicui non dat illud 
respiciendo personam cui dat ut est homo simpliciter vel etiam ut est bonus homo 
simpliciter ® et absolute, sed ut est bonus homo in ordine ad officium Ecclesiae propter 
quod est beneficium institutum, sive ut est idoneus ad huiusmodi officium * bene exer- 
cendum ; quia in tali provisione intendit providere principaliter non personae de beneñcio, 
immo magis Ecclesiae de ministro cui de bonis Ecclesiae in quantum idoneus minister 
merito providetur; et ideo est dicendum quod tenetur providere ei qui melior est non 
simpliciter et secundum se, sed qui melior est ad officium vel beneficium ad quod debet 
institui, quod quidem ordinatur, ut dictum est, ad bonum commune: haec est enim con- 
dicio quam per se et principaliter debet praelatus attendere in beneficiorum collatione. 
Si? tamen hufic 8 aliae honestae circumstantiae ? | concurrunt, tanto melius; sed si haec 
principalis non sit, tunc patet eum esse acceptorem personarum, quia praefert unum 
alteri, non ob causam quae faciat eum esse praeferendum in comparatione ad officium 
ad quod instituitur vel ad benefcium quod confertur, sed ob causam aliam impertinentem. 
Patet ergo quod talis non est fidelis servus et dispensator bonorum Domini principalis ; 
ideo_oportet supponere quod peccet non conferendo meliori si “ aequali facilitate possit 
haberi, quin immo si sit fidelis procurator ‘et dispensator debet multo studio laborare 
ad hoc quod beneficia melioribus conferantur. 

Eodem modo, qui habent praelatos eligere, tenentur etiam eligere meliores ; immo 
etiam ad hoc magis tenentur pro quanto status eorum, ratione perfectionis maximae 
quam importat, requirit etiam personas inter alias perfectiores, non quidem solum de 
status congruentia, sed essentia ‘*, sic scilicet quod qui dignus est praelatione et ad digne 
et perfecte faciendum ea quae praelationis officium requirit idoneus, oportet ipsum esse 
perfectiorem quam illum qui dignus est religione et ad digne et perfecte faciendum ea 
quae status religiosus requirit; de congruentia enim requiritur in omni homine perfectio 
qualiscumque et quantacumque quantum ad ea in quibus essentialiter perfectio consistit, 
status autem speciales secundum se suas perfectiones requirunt. 

Ad argumentum in ‘ contrarium est dicendum quod conferenti non sufficit simpliciter 
quod bono conferat quando potest convenienter conferre meliori, quia non facit quod 
debet, nec sufficit Deo cuius minister est et ideo ab ipso est graviter puniendus; sed 

sufficit ei quantum ad | hoc quod talis collatio tenet nec repellitur ille cui fit ab illo 
beneficio. Nec conferens ab Ecclesia sive ecclesiastico iudice punitur, quia nec hoc posset 
fieri bono modo, immo esset occasio impediendi omnes provisiones si statutum esset 
quod con | ferentis collatio non teneret nisi meliori facta, quia difficile esset frequenter 
indicare quis alio melior et in quo et quomodo posset vel non posset haberi, et ! ideo 
talis electio uniuscuiusque conscientiae relinquitur ; et ex statuto divino et iuris naturalis 
ad sic? faciendum quilibet obligatur nec ab huiusmodi obligatione simpliciter potest 
aliquis per statutum Ecclesiae absolvi, sed sic absolvitur quod etiam si constaret, sicut 
frequenter constare potest, satis probabiliter quod potuisset meliori contulisse, tamen de 
hoc ab Ecclesia publice non punitur- propter pacem communem Ecclesiae conservandam, 
| sed relinquitur Deo puniendus, prout dicit Augustinus, primo de Libero Arbitrio, quod 
propter pacem communem leges humanae quaedam mala non puniunt quae tamen lege 
divina punientur. | 


QUAESTIO XVIII. 


Utrum filius servi morientis cuius bona debent devolvi ad dominum, 
si retineatl de bonis patris, non habens alia bona, tenetur illa restituere domino. 


Postea ad secundum praedictorum, scilicet posito dicto casu, arguebatur quod talis 
non tenetur restituere quod sic accepit, quia ille qui accepit et habet illud quod sibi 
de iure competit non tenetur illud restituere. Sed ita est in proposito ; nam, secundum 
Philosophum, octavo Ethicorum, filius iure naturae tria habet a patre, scilicet : esse, 
nutritionem, et disciplinam. Sed nutritionem sive sustenfationem corporis non potest 
habere per patrem nisi de talibus bonis quia alia non habet; ergo talia sibi de iure 
debentur; ergo et cetera. 

Contra. Secundum Philosophum, quinto Ethicorum, iudex est sicut iustum animatum; 
illud ergo quod iudex iudicat esse faciendum est iustum et illud tenetur quis facere ; sed 
si factum praedictum deduceretur ad iudicium, iudex iudicaret ® illud esse restituendum ; 
ergo ille de iure tenetur restituere, etiamsi a iudice non cogatur; quare, et cetera. 

Respondeo dicendum quod in tantum lex aliqua scripta vel consuetudo vim legis 
habens est recta in quantum a lege aeterna derivatur et ei conformatur. Quia enim lex 
aeterna est ratio gubernationis in supremo gubernatore, necesse est quod omnes rationes 
gubernationis quae sunt in inferioribus gubernantibus a lege aeterna deriventur ; huius- 
modi autem rationes | inferiorum “ gubernantium sunt quaecumgue leges praeter legem 
aeternam; unde, omnes leges in quantum participant de lege aeterna in tantum rectae 
sunt; et ideo leges rectae sunt quae innituntur rectae rationi quae recta est secundum 
quod rationi aeternae conformatur. Unde dicit Augustinus, primo de Libero Arbitrio, 
quod in temporali lege nihil est iustum ac legitimum quod non ex aeterna sibi homines 
derivaverunt; et item dicit Augustinus, decimo quarto de Trinitate, capitulo decimo tertio: 
regulae ubi quid sit iustum et iniustus agnoscit scriptae sunt in libro lucis illius quae 
veritas dicitur, unde omnis lex iusta describitur et in cor hominis transfertur ; et secundum 
hoc, illud quod est contra rectum dictamen naturalis rationis iustum esse non potest ; cum 

ergo naturalis ratio dictat quod pater sustentationem ! praebeat pueris, praecipue cum 
aliunde non habeant et indigeant, consuetudo vel lex quae hoc destrueret, rationem lepis 
rectae non haberet Si ergo aliqua consuetudo hoc habet quod dominus, mortuo patre, 
aliquorum puerorum non * habentium bona unde vivere possunt, omnia bona talis patris 
possit sic auferre © quod filiis non relinquatur unde vivant nec ipse etiam eos tenetur 
de bonis patris defuncti quae recipit sustentare, non videtur talis consuetudo rationabilis 
nec tenenda; et ideo si filius talis patris probabiliter aestimet quod, si dominus talia bona 
auferret ei, non remanebit unde vivat nec ipse dominus eum sustentabit, — cum bona 
paterna iure naturae et divino sint bona communia filiorum quae pater secundum iustitiam 
distributivam debet filiis dispensare, vel si moriatur per alium, vel per ipsos filios inter 
se per concordiam fieri debet hoc, vel etiam ex ipsa morte patris filii ei‘ iure succedunt 
in illis, — videtur quod si portionem convenientem sibi reservet [quod] non peccet et quod 
restituere non teneatur; si autem sit 5 dominus talis condicionis quod possit probabiliter 
aestimari quod si bona talis patris ad ipsum pervenerint [quod] filios illius convenienter 
sustentabit. sic ablata restituenda essent. 

Cum dicitur quod lex iubet, dicendum quod, secundum quod supra | dictum est, prout 
dicit Augustinus, primo de Libero Arbitrio : leges humanae | multa permittunt fieri et 


cod. P 
fol. 78 Rb 
cod. C 


." À à nue : k b 
dimittunt impunita quae secundum legem divinam aeternam punienda sunt, quia mala sunt fol. 87 R 


et iniusta secundum se; et hoc quidem de legibus humanis etiamfiustis est intelligendum; 
nec propter talia aliqua mala debent huiusmodi leges annullari propter pacem communem 
quae conservatur per illas etiam * secundum quod sic per eas talia permittuntur; | sed 
aliqua sunt in aliquibus legibus humanis sic omnino contra rationem et sine quibus bonum 
commune bene servatur. quod nec leges debent dici nec etiam observari : et ideo in casu 
proposito bonus iudex iudicare deberet quod dominus filium talis servi educaret vel 
quod sibi id quod de bonis suis retinuit remaneret. 

Explicit sextum quodlibet Magistri Godefridi de Fontibus®, Incipit septimum eiusdem?, 


? sustensionem C. — ? om. C. — 5 inferre C. — 4 ex corr. 2a m. C. — 5 sic PC. — # cum 
add. C. — * et C. — $ de fontibus om. V. — ? Quolibet Magistri Godefridi de Fontibus V; 
Explicit — eiusdem] Explici. VI quolibet M. G. C; VI quolibet de/ 2a m. C, 


cod. V 
fol. 97 Va 


cod P 
fol, 78 Va 


QUODLIBETUM SEPTIMUM 


QUAESTIO IL. 


Utyum distinctio altributorum divinorum accipiatur per compa- 
rationcm ad intlrinseca vel respectu ad extrinseca sive ad ea 
quae reperiuntur in creaturas. 


Quaerebantur quaedam circa Deum, quaedam circa creaturas. Circa 
Deum quaerebantur quaedam pertinentia ad unitatem essentiae, quaedam 
pertinentia !? ad distinctionem personarum. Circa pertinentia ad unitatem 
essentiae quaerebatur unum, scilicet utrum distinctio attributorum divi- 
norum accipiatur per comparationem vel respectum ad intrinseca sive ad 
ea quae conveniunt Deo in seipso, vel per comparationem sive respectum 
ad extrinseca ? sive ad ea quae reperiuntur in creaturis. Et arguitur quod 
per comparationem ad intrinseca ; quia ubi reperitur maior distinctio potest 
reperiri minor; sed in Deo quantum ad ea quae conveniunt ei in se ipso 
reperitur maior distinctio, videlicet personarum quae realiter et secundum 
supposita distinguuntur, quam sit distinctio attributorum quae solum dif- 
ferunt ratione. Ergo illa minor distinctio etiam sumi potest dicto modo. 

Contra. Quandocumque inveniuntur aliqua plura | distincta secundum 
rationem quibus respondent plura distincta secundum rem; distinctio talium 
secundum rationem differentium sumitur ex comparatione ad illa quae 
realiter distinguuntur. Sed attributa divina differunt solum secundum ratio- 
nem et illis correspondent distincta secundum rem in creaturis et non alibi, 
ut patet ; ergo et cetera. 

Respondeo circa hanc quaestionem: primo, considerandum est quid 

nomine attributi intelligatur ; deinde, quod plura talia in Deo reperiuntur ; 
tertio, unde et quomodo talium plurium distinctio contingit. 

Circa primum intelligendum quod attributum in Deo potest intelligi 
duobus modis : uno modo sic quod intelligatur aliqua divina perfectio 
eminens, ex eo quod perfectionem simpliciter et absolute absque defectu 
et limitatione importat in creatura, ipsi Deo in quo omnis perfectio creatu- 
rarum eminentius invenitur ! tributa ; alio modo sic quod attributum gene- 
raliter dicatur in quacumque re aliquid quo res perficitur non in esse 
simpliciter quod dicitur esse substantiale et primum, sed in bene esse quod 
dicitur esse accidentale. Secundum talia enim quae dant rei? bene esse 
intelliguntur esse quaedam attributa illis quae dant esse simpliciter et abso- 
lute ; et secundum hoc attributum in Deo dicitur id quod in ipso intelligitur 
ut quaedam dispositio quae simpliciter et absolute absque aliqua limitatione 
perfectionem nobilem importans ipsum quasi in esse secundo et in bene 
esse perficit, et hoc modo in Deo dicuntur communiter esse attributa ; unde, 
attributa divina significant quasi quasdam qualitates divinae substantiae 
ipsam ? quasi accidentaliter et in bene esse perficientes, secundum quod 
dicit Augustinus, libro decimo quinto, de Trinitate, capitulo sexto, ut * si 
dominus aeternus, vivus, sapiens, potens, speciosus, iustus, spiritus, sic 
horum omnium © novissimum quod posui tantummodo videtur significare 
substantiam, cetera vero huius substantiae qualitates. Patet igitur quid 
nomine attributi intelligere debemus. 

Nunc igitur post hoc ostendendum est quod talia plura sunt in Deo. 
Huiusmodi autem qualitates sive perfectiones sic Deum quasi accidentaliter 
perficientes | plures sunt ; nam, cum omnem * perfectionem creaturae sit in 
Deo ponere, licet per alium modum eminentiorem, quaecumque ? in creaturis 
absolute et simpliciter absque defectu et limitatione perfectionem important 
in Deo eminentius inveniuntur et in eo rationem pertectionis quaé attri- 
butum dicitur habent. | Talia autem sunt plura. Hoc autem contingit Deo 
ratione suae perfectionis infinitae et illimitatae, scilicet quod omnium 
entium perfectiones in se continet eminenti modo, prout dicit Dyonisius, 
quinto capitulo, de Divinis Nominibus : Deus non quodammodo est existens, 
sed simpliciter et incircumscripte, totum * in se ipso esse coaccepit et 
simpliciter quicquid * utique est in ante ” existente et est et intelligitur 
et salvatur. 

His ergo visis, considerandum est unde sit huiusmodi pluralitas. Scien- 

dum est igitur quod, cum Deus sit in essentia sua simplicissimus et maxime 
unus, talia autem attributa * dicunt ? perfectiones absolutas quae non sunt 
nisi ipsa essentia divina, constat quod in Deo secundum se non habent 
aliquam distinctionem realem, sed omnino sunt quid unum et indistinctum. 
Unde dicit | Dyonisius, ubi supra, quod omnia in divino esse continentur 
immensurate et convolute et unite. Etenim, in monade omnis numerus 
uniformiter quidem ante subsistit et omnis numerus unite * quidem in 
monade ; et in tota omnium “ natura omnium  naturae secundum singulas 
rationes convolutae sunt per unam et inconfusam unitatem. Nec est in 
Deo aliqua pluralitas vel distinctio realis secundum essentiam et essentialia, 
sed solum secundum personas vel supposita et personales proprietates. 
Oportet ergo quod distinctio et pluralitas huiusmodi * attributorum, quae 
non potest esse secundum realem differentiam quam habeant ex re ipsa 
secundum se, sit distinctio et pluralitas solum secundum rationem, con- 
tingens ex opere rationis vel intellectus apprehendentis divinam essentiam 
unam et simplicem secundum rem et multas perfectiones quasi in potentia 
quantum ad actualitatem distinctionis continentem sub diversis rationibus 


actualiter et formaliter distinguentis, puta sub ratione sapientiae, bonitatis 

et cetera, ut sic opere intellectus quasi reducatur in actu sive ad actualem 
distinctionem et multitudinem | illa quasi potentialis multitudo. 

Sed circa talem distinctionem et diversitatem attributorum contingentem 
operatione ? intellectus Deum apprehendentis, quaeri potest an contingat ex 
apprehensione qua apprehenditur Deus secundum se et absolute, scilicet 
absque aliqua comparatione vel respectu ad extra sive ad creaturas, aut non, 
nisi ex aliqua comparatione et respectu ad ipsas perfectiones creaturarum. 
Et est respondendum : secundum quod aliquid dicitur attributum primo 
modo, sic non contingit huiusmodi distinctio et multitudo nisi ex operatione 
intellectus, praecipue creati, apprehendentis Deum ex his quae in creaturis 
reperiuntur. Talis enim intellectus non potens apprehendere essentiam 
divinam in se ipsa ut unite omnem perfectionem continentem, sed ex per- 
fectionibus creaturarum devenit in cognitionem perfectionis divinae ut ex 
effectibus habentibus similitudinem aliquam suae causae et qui in sua 
causa virtualiter continentur ita quod ex diversis perfectionibus, quae sim- 
pliciter et absolute absque defectu et limitatione perfectionem important, 
in creaturis repertis, quae realiter differunt et de quibus format intellectus 
diversos conceptus, devenit in cognitionem perfectionis divinae quam,-quia 

apprehendit ex sic diversis, licet secundum se sit una et simplex et secun- 
dum unam rem simplicem omnes huiusmodi perfectiones contineat, tamen 
ilam sub aliqua una ratione apprehendit in quantum continet unam talem 
perfectionem et sub alia ut comprehendit aliam. Hoc modo autem doctores 
videntur loqui communiter de distinctione attributorum, modicam aut nul- 
lam mentionem ! faciendo de distinctione attributorum secundum quod 
Deus ab intellectu suo apprehenditur ut habet esse in se ipso. 

Sed cum intellectus divinus possit uno simplici intellectu vel conceptu 
apprehendere actualiter et distincte quaecumque intellectus creatus non 
beatus potest apprehendere de eodem, non videtur rationabile quin etiam, 
circumscripto intellectu creato et omni diversitate creaturarum quoad 
existentiam | actualem, intellectus divinus circa simplicitatem divinae essen- 
tiae distinctionem et plura | litatem huiusmodi perfectionum apprehendat, 
non quidem sic quod propter diversitatem realem creaturarum quasi prius 
apprehensam hanc diversitatem rationum in se apprehendat et * suo intel- 
—lectu efficiat, sed sic quod perfectionem suae essentiae apprehendendo sic 
ipsam apprehendit quod intelligit eam sub perfectionibus ratione differen- 
tibus; quae perfectiones etiam secundum quamdam similitudinem, realiter 
tamen differentes, natae sunt esse in creaturis. Et secundum hunc modum 
aliquibus (1) videtur quod, in quantum attributum dicitur aliquid secundo 
modo supradicto et in quantum Deus apprehenditur perfecta cognitione 
secundum quod est in se ipso, pluralitas habet esse ? et distinctio attribu- 
torum operatione intellectus comparantis ‘ ea quae de Deo in se ipso appre- 
‘ hendere potest inter se, absque comparatione 5 vel respectu ad creaturas ; 
nam, cum essentia divina non comparetur ad creaturas nisi secundum 
rationem causalitatis alicuius, tunc Deus non diceretur bonus vel sapiens 
nisi quia causat bonitatem vel sapientiam in creaturis; sed secundum hoc 
posset dici lapis quia causat lapidem, quod tamen est negandum. 

Item, distinctio et pluralitas personarum in Deo non est ex eo quod 
per intellectum ad creaturas natura divina comparetur, sed distinctio et 
pluralitas secundum rationem attributorum videtur esse fundamentum plu- 
ralitatis et distinctionis personarum secundum rem sive emanationis perso- 
narum ‘, Filius enim non procederet naturaliter nascendo tanquam | verbum 
conceptum modo operationis intellectualis et Spiritus Sanctus liberaliter 

spirando ! tanquam amor productus modo voluntariae operationis nisi esset 
aliqua pluralitas et distinctio intellectus et eius operationis a voluntate et 
eius operatione, quae pertinent * communiter ad divina attributa et ad quae 
omnia attributa videntur reducenda, ut veritas, sapientia, bonitas, iustitia 
et cetera. k 

Item, illud quod prius et principalius est in Deo quam in creatura 
non videtur esse in Deo ex aliquo respectu ad aliquid extra sive ad crea- 
turam; sed ea quae per attributa Ÿ intelliguntur prius et principalius | 
conveniunt Deo, scilicet bonitas, sapientia et cetera, quia sunt in Deo per 
essentiam, in Creatura autem per quamdam imperfectam participationem ; 
quare et cetera. 

Item, sicut ratione differunt in Deo sapientia, bonitas, ita essentia 
sive divinitas et sapientia in Deo differunt ratione, licet sint idem re. Sed 
inconveniens est dicere quod essentia et sapientia quae differunt ratione 
non habent esse in Deo nisi ex comparatione ad essentiam et sapientiam 
creaturae quae differunt realiter,. et quod deitas non dicatur essentia et 
sapientia nisi ex comparatione ad correspondentia { in creaturis ; nam, si 
deitas non diceretur sapientia nisi in comparatione ad sapientiam creatam ÿ, 
ita etiam deitas non diceretur essentia © nisi in comparatione ad essentiam 
creatam , quod apparet esse inconveniens. 

Item, cum distinctio idearum in Deo sumatur ex comparatione intel- 
lectus apprehendentis divinam essentiam in comparatione ad essentias 
creaturarum, si etiam sic sumeretur distinctio attributorum non viderentur . 
perfectiones attributales differre a perfectionibus idealibus, quod est incon- 
veniens. 

Item, constat quod, circumscripta comparatione ad exteriora, Deus 
intelligit se, diligit se; et intelligit se non sub ratione boni, sed veri, et 
amat se non sub ratione veri, sed boni ; haec autem important diversitatem 
et distinctionem secundum rationem quae ad distinctionem attributorum 
pertinet ; ergo et cetera. 

Videtur ergo secundum ista dicendum quod, in quantum Deus per 
suum intellectum quasi negotiando | circa essentiam suam conceptam, eam 
comparat ad suum intellectum sive ad se ipsam ut est intellectus quidam 
ut obiectum sui intellectus et concipit suam essentiam ut est intelligens 
et intellecta; et quod intellectus divinus, ratio intelligendi et etiam ipse 
actus intelligendi sunt aliquo modo plura et differentia et hoc absque com- 

paratione ad aliquid extra; et consimiliter accidit de his quae respiciunt 
voluntatem, ut sic dicatur etiam quod in Deo est accipere distinctionem 
plurium sola ratione differentium spectantium ad attributa respicientia tam 
intellectum quam volunta | tem, in quantum intellectus divinus concipiens 
divinam essentiam concipit se ipsam et omnia concipienda circa eam ut 
mutuo se respicientia in perficiendo divinas operationes secundum intel- 
lectum et voluntatem; et quod hoc fieri possibile est eo quod in ipsa divina 
essentia, quae est obiectum intellectus divini, secundum se continentur in 
virtute et quasi in potentia omnes perfectiones attributales per ipsum actum 
intellectus quasi actualiter distinguibiles et quasi de potentia in ! actum 
reducibiles et etiam distinctionem ipsius naturae vel essentiae divinae ab 
ipsis attributis, ut ipsa natura divina in se et secundum se considerata 
dicatur essentia vel natura, ut vero est motiva intellectus ad actum intel- 
ligendi dicatur veritas et ut est motiva voluntatis ad actum amandi dicatur 
bonitas ; et sic de aliis, | 

Sic autem dicendo responderi potest ad argumentum in oppositum. 
Cum dicitur quod plura secundum rationem et cetera non sunt plura 
et distincta nisi ex comparatione ad plura secundum rem, fallit. Quia in 
creatura differt verum et bonum ex comparatione ad unum solum secundum 
diversas rationes in ipso, quae sunt bonitas in voluntate divina et sapientia 
in eius intelligentia quae, unum ? dicunt in re, sed diversa in ratione. Recto 
enim ordine rationis a reali simplicitate divinae essentiae secundum rationem 
intelligendi ipsius intellectus divinam essentiam secundum se apprehen- 
dentis primo concipiuntur diversae et distinctae rationes attributorum ; et 
ex eadem secundum diversas rationes attributorum procedunt diversae et 
realiter distinctae emanationes personarum et, mediantibus diversis perso- 
narum emanationibus, procedit a divina essentia universitas creaturarum. 
Falsum ergo supponitur quod diversitas attributorum sumitur ex distinctione 
rerum, cum sit e converso. Sciendum est ergo quod, quamvis diversitas 
rationum in creatura non habeat esse nisi per comparationem ad rem extra, 
non tamen ad diversas res correspondentes illis diversis rationibus, sed 
solum ad eandem secundum diversas rationes in ipsa ; et accipitur huius- 
modi diversitas secundum rationem circa rem quae de se est in potentia ad 
talem diversitatem, partim ab extrinseco, partim | ab operatione intellectus. 

Sed est alia diversitas secundum rationem circa rem ex mera operatione 
intellectus ; et | tunc non requiritur respectus ad aliquid extra, sed accipitur 
ab intra secundum quod unam et eandem rem in se ipsa, ut scilicet habet 

esse in suo conceptu, considerat vel sub ratione diffinitionis explicantis 
partes rei vel sub ratione diffiniti coadunantis ! eas; et sic accipitur diffe- 
rentia rationum attributorum absque omni respectu ad aliud ?, 

Posset etiam dici quod diversitas huiusmodi rationum reducitur ad 
aliquam diversitatem realem intra ipsam divinam essentiam quae est diver- 
sitas personarum et personalium emanationem. Cum enim omnia attributa 
divina pertinent ad intellectum vel ad voluntatem, Filius autem procedit per 
modum naturae et intellectus, Spiritus Sanctus Ÿ per modum libertatis et 
voluntatis, quaecumque in attributis pertinent ad intellectum reducuntur 
et habent respectum ad emanationem Verbi et cetera, ut sic ab intellectu 
divinam essentiam in se ipsa apprehendente non concipiantur diversae 
rationes sapientiae et intellectus, amoris | et bonitatis nisi ex respectu ad 
emanationem personarum. Sed quia, ut communiter supponitur {, talis 
distinctio secundum rationem plurium circa unam rem non contingit ex 
ipsa re secundum se, nec ex ea ut cadit sub simplici apprehensione intel- 
lectus, sed in quantum cadit sub apprehensione intellectus aliqua plura 
ad invicem conferentis vel comparäntis, videtur quod in essentia divina non 
potest esse distinctio sapientiae et bonitatis nisi in quantum essentia divina 
apprehenditur ab intellectu comparante ipsam ad aliqua plura vel nisi aliqua 
plura comparentur ad ipsam, quod non potest esse nisi comparetur ad extra. 

Unde, non obstantibus rationibus iam positis, videtur esse tenendum 
contrarium eius quod concludunt. Quod enim in uno omnino simplici et 
indistincto. secundum rem ponantur aliqua plura et distincta pure secundum 
rationem absque comparatione ad aliqua, quae aliquo modo differunt ab eo 
in quo huiusmodi distincta sola ratione ponuntur, est impossibile, alioquin 
ab uno eodem modo se habente secundum rem et secundum | conceptionem 
sumeretur unitas et pluralitas. Cum igitur essentia divina ut secundum se 
consideratur non sit nisi quid indistinctum omnino simplex re et ratione, 
non potest dici quod absque comparatione eius ad aliquid in quo invenitur 
diversitas rei vel rationis talis distinctio possit esse, quia, cum apprehen- 
ditur id quod omnino unitum et simplex est sub ratione quae sibi competit 
secundum se et absque habitudine ad aliquid in quo sit aliqua distinctio, 
sicut apprehensum non est nisi unum secundum rem, ita nec potest appre- 
hendi nisi secundum unam et simplicem rationem ; et sic in essentia divina, 
cum apprehenditur secundum se, non apprehenditur nisi una res simpli- 
cissima et sub una et simplicissima ratione ; et sic non potest accipi ibi 
movens et motum sive ratio moventis et moti et intelligentis ‘ et intellecti 

et cetera, ut aliquo modo differentia. Non enim potest intellectus divinus 
se ipsum apprehendere sub alia ratione sapientem et bonum vel intelli- 
gentem et intellectum ex comparatione suae essentiae ad id quod dicitur 
intelligens et intelligibile vel-huiusmodi ut ad differentia quaedam secun- 
dum se; nec illa etiam, scilicet intelligibile et intelligens, potest circa suam 
essentiam apprehendere ut differentia quaedam ex comparatione eorum 
ad invicem vel ut mutuo se respicientia nisi iam in sua differentia existere 
supponantur sive quamdam differentiam importantia. Quae enim appre- 
henduntur ut quaedam differentia mutuo se respicientia et quae etiam 
operatione intellectus ut differentia ad invicem comparantur, iam in sua 
differentia existere supponuntur. Quae autem operatione rationis vel intel- 
lectus ‘ habent quod sunt quaedam entia secundum rationem et ad invicem 
ratione differentia, non possunt dici constitui in tali suo esse et habere 
differentiam hanc secundum rationem ? ex comparatione eorum inter se 
per operationem rationis vel intellectus ; immo ista secunda operatio * 
_primam necessario supponit, ita quod primo per operationem unam rationis 
in esse distincto tali constituuntur et secundo per aliam operationem intel- 
lectus sic distincta ad invicem comparantur. | Sicut enim cum res naturae 
absolute ad invicem comparantur supponuntur habere esse distinctum 
secundum rem, sic etiam cum res rationis ad invicem comparantur suppo- 
nuntur habere distinctum esse secundum rationem. 

Ergo si intellectus divinus apprehendit suam essentiam ut differentem 


secundum rationem ab attributis et etiam ipsa attributa ut differentia ratione 


et sub hac differentia ista ad invicem comparat, in ipsa secundum se actua- 
liter sunt ista ut sic differentia, et sub | sua | actuali distinctione quam sic 
habent secundum se movent intellectum divinum ut illa sic distincta con- 
cipiat et ad invicem comparet, hoc autem non videtur conveniens. Ergo 
videtur quod ista pluralitas et distinctio accipiatur ex comparatione divinae 
essentiae simplicis secundum rem et rationem, ut secundum se consideratur, 
ad aliqua quae secundum se diversitatem et distinctionem important. Quae- 
cumque enim differunt aut habent differentiam secundum se sive ex se ipsis 
formaliter per illud “ quod sunt secundum se ipsa absque comparatione 5 ad 
alia * differentia, talia differunt secundum rem ; alia autem sunt quae habent 
pluralitatem sive differentiam ex comparatione ad aliqua realiter differentia 
et ista differunt ratione. Et hoc patet in creaturis. Nam, supposita unitate 
formae speciei secundum rem, in illa distinguit intellectus rationem generis, 

et differentiae quae dicuntur non diversae res, sed diversae rationes. Sed 
haec diversitas non posset accipi in illa re una et simplici nisi per intel- 
lectum compararetur ad aliqua realiter differentia et ! secundum quendam 
ordinem illi unicae * rei” convenientia. Unum et idem etiam non haberet 
diversas rationes veri et boni, nisi intelligere et velle illud unum et idem 
subiecto essent alicubi actus realiter diversi et ad invicem ordinati. Hoc 
etiam patet in Deo, quia, circumscripta comparatione omnimoda ad diversas 
essentias creaturarum realem diversitatem importantium, essentia divina non 
apprehenderetur ab intellectu divino sub ratione diversarum idearum vel 
formarum sola ratione differentium, sed sub una simpli | ci ratione omnino 
indistincta. 

Videtur ergo dicendum quod, sicut divinus intellectus apprehendens 
suam essentiam secundum rem unam et simplicem, virtute tamen omnium 
perfectiones quantumcumque limitatas et determinatas continentem propter 
quod est imitabilis a quibuscumque rebus quascumque perfectiones deter- 
minatas importantibus, intelligendo illam essentiam ut unam secundum rem 
intelligit tamen illam ut aliquo modo multiplicem secundum rationem, sive 
intelligit in illa una re multa secundum rationem, in quantum apprehendit 
eam sub alia ratione imitabilem a leone et sub alia ab asino, et hoc in 
quantum asinus et leo secundum diversas perfectiones diversorum graduum 
ipsam perfectionem divinam sunt participabiles et imitabiles — istae autem 
distinctae imitabilitates quae in Deo apprehenduntur ab eius intellectu ex 
tali comparatione et habitudine ad diversitatem realem creaturarum dicuntur 
ideae sive formae exemplares quae sunt et {ratio cognoscendi diversas res et 
ratio producendi easdem ; — ita intellectus divinus suam essentiam secundum 
rem simplicem, virtute tamen omnium entium perfectiones simplices et abso- 
lutas absque limitatione et defectu continentem apprehendens ut propter 
eminentiam suae perfectionis eisdem perfectionibus eminentius est per- 
fectus, intelligit illam essentiam ut unam secundum rem, multiplici perfec- 
tione secundum rationem differentem perfectam. Et si non apprehenderet 
quod creatura diversis perfectionibus realiter differentibus perficeretur in 
quantum est bona et sapiens sive quod ista diversas perfectiones important 
in creatura, non apprehenderet etiam se sub alia ratione perfectum sapientia 
et sub alia perfectum bonitate; nec apprehenderet differentiam secundum 
rationem inter suam sapientiam et suam bonitatem nisi coapprehenderet © 
differentiam secundum © rem sapientiae et bonitatis creaturae. Non videtur 

ergo bene dictum quod potest esse aliqua diversitas secundum rationem 
circa rem aliquam simplicem, omnino facta circa eam sola et mera ope- 
ratione intellectus absque habitudine et comparatione aliqua ad aliquam 
diversitatem realem. Immo ad omnem | diversitatem secundum rationem 
tria requiruntur, scilicet ipsa res secundum rem circa quam accipitur talis 
differentia | rationis ut fundamentum talis diversitatis, ne sit intellectus 
vanus illam rem apprehendens, quia talis diversitas non habet esse in ipsa 
re secundum se, sed secundum quod sub apprehensione cadit intellectus ; 
et aliqua realis diversitas ad quam illud unum per intellectum comparetur, 
quia intellectus illud quod est unum et simplex in se apprehendens secun- 
dum se, non secundum habitudinem ad aliqua diversa, non potest appre- 
hendere nisi sub una simplici ratione. Unde, quamwvis possit dici quod 
huiusmodi multitudo perfectionum attributalium in ipsa essentia divina, 
quae secundum se est obiectum intellectus, continetur in virtute et quasi 
in potentia in essentia, ita quod per actum intellectus ipsius sint reducibiles 
quasi de potentia ad actum et distinguibiles secundum acitum, non tamen 
debet dici quod huiusmodi quasi potentia possit reduci ad actum et quod 
possit fieri quasi talis distinctio actualis operatione intellectus ipsam divinam 
essentiam in se ipsam secundum se ipsam absque * omni habitudine ad 
 diversa considerantis. 

Respondendum est ergo ad argumenta contra hanc positionem in 
corpore | solutionis inducta. Et est dicendum ad primum quod Deus com- 
paratur ad creaturam non solum sub ratione causalitatis, in quantum scilicet 
in sé praehabens omnes perfectiones rerum secundum quas est imitabilis 
a creaturis secundum diversas perfectiones creaturarum illas et cognoscit 
et efficere potest, — nec hoc modo accipitur ratio distinctionis attributorum 
in Deo, sed magis ratio distinctionis idearum, — sed secundum rationem 
eminentiae, in quantum scilicet omnibus perfectionibus, quae scilicet sunt 
perfectiones simpliciter et absolute quibus perficitur creatura in seipsa, est 
eminentissime perfectus; et hoc modo accipitur ratio distinctionis attributo- 
rum. Unde Deus non dicitur sapiens solum secundum hoc quod sapientiam 
efficit, sed quia perfectione secundum quam sapientes sumus et secundum 
virtutem qua sapientes nos facit ipsum aliquatenus imitamur, et * ipse emi- 
nentius perficitur eo quod per sapientiam significatur quam creatura. Sed 
omnes istae perfectiones consideratae ut in Deo sunt simpliciter et absolute 
non sunt nisi quid unum simplex omnimode indistinctum re et ratione, sed 

sub rationibus distinctis haec apprehen | duntur ab intellectu dicto modo 
naturam divinam in comparatione ad realiter differentia conferente. 

Ad secunäum est dicendum quod, circumscripta omni habitudine et 
comparatione ad res extra, id quod in divinis habet rationem principiandi 
emanationes personales, quod est id quod nomine intellectus et voluntatis 
significamus, vere est et vere principiat huiusmodi emanationes : sed non 
apprehenditur sub istis diversis rationibus, sed solum sub ratione essentiae 
divinae ut ei coniungitur respectus realis; et sic verum est quod, circum- 
scripta comparatione ad creaturas, ea quae sunt principia emanationum 
personalium in Deo habent esse et intelligi sub rationibus distinctis. Sed 
talia non sunt quae ! per distinctas rationes attributorum ut sic intelliguntur; 
nec ratio et voluntas, ut sub istis rationibus distinctis intelliguntur ?, sunt 
principia emanationum personalium, sicut nec ipsa essentia secundum se. 
Sed, quia huiusmodi principiis emanationum et etiam ipsis emanationibus 
quaedam secundum quamdam proportionalitatem tam in principiis quam in 
emanationibus in creaturis respondent, ut natura vel intellectus et voluntas, 
quae respondent * principiis, et actus quo producitur verbum in intellectu 
et quo producitur amor in voluntate, ideo etiam Deus suo intellectu appre- 
hendens suam | essentiam ut est ratio principiandi dictas emanationes in 
habitudine ad diversa principia et diversas emanationes in creatura intel- 
lectuali secundum intellectum et voluntatem, accipit etiam illa principia in 
se sub ratione principiandi per modum intellectus et voluntatis. 

Item, hoc patet ex hoc quod talis distinctio secundum rationes proprias 
attributorum secundum rationem intellisgendi non videtur praesupponi ema- 
nationi personarum, sed quod distinctio principiorum istarum emanationum 
distinctarum secundum rationem intelligendi praesupponatur in quantum 
sunt principia naturae divinae secundum se et naturaliter, non operatione 
intellectus convenientia ; nam, cum Verbum productum intelligatur quasi 
terminus intellectualis operationis in quo omnino perficitur et quasi com- 
pletur intellectualis operatio in quantum ipsum est expressivum et deter- 
minativum omnium quae in ipsa essentia secundum se quasi in | volute 
continentur, prout aliqui loquuntur de Verbo, videtur quod non possit 
intelligi aliqua actualis et completa distinctio aliquorum attributorum intel: 
lectorum nisi Verbo iam producto et in ipso Verbo, sicut patet de ideis 
quae, etsi sint in divina essentia, non tamen sunt in ea nisi ut cadit sub 
intellectu perfecto et quasi completo per Verbi productionem; unde per 
appropriationem in Verbo esse dicuntur, prout dicit Augustinus, sexto 

de Trinitate, quod Verbum est ars Patris plena omnium rationum viventium:; 
unde universaliter quaecumque Deus perfecto et distincto intellectu intel- 
ligit, in Verbo iam producto intelligit. Ex quo patet quod nulla actualis 
distinctio aliquorum ratione differentium potest accipi in Deo et ab intellectu 
divino ut praecedens aliquo modo productionem personarum, nec intelli- 
gendo ipsam essentiam secundum se, nec etiam per comparationem ad 
diversitatem realem personarum et emanationum personalium, quia talis 
distinctio videtur sequi distinctionem personarum et personalium emana- 
tionum. Si ' enim talis distinctio sic differentium secundum rationem non 
_potest esse nisi operatione intellectus sic unam rem apprehendentis, ante 
operationem vero intellectus divini qua producitur Verbum non est alia 
operatio prior etiam secundum rationem intelligendi qua constituatur aliqua 
distinctio secundum rationem circa ea quae ad ipsum Deum pertinent, quia 
primus actus intelligendi in Leo est principium emanationis Verbi. Sup- 
posita proprietate relativa, cum producatur Verbum naturaliter actu natu- 
rali 1psius intellectus, nec etiam illa emanatione supposita, potest intelligi 
distinctio secundum rationem attributorum quae important perfectiones 
absolutas absque comparatione ad extra; nam, cum Deus intelligit se ut 
producentem Verbum et Spiritum Sanctum tali et tali productione, ex hoc 
non acci | pit distinctionem vel aliqua distincta nisi secundum respectus 
reales. Nec aliquam distinctionem secundum absolutas perfectiones ex hoc 
accipere potest, sed omnimodam unitatem et indistinctionem, | quia illae 
processiones nullam causant distinctionem in essentia et in essentialibus. 
Sed ex hoc quod supponitur emanatio personarum potest accipere distinc- 
tionem secundum rationem essentiae divinae ? ad suas proprietates, in 
quantum ex diversitate proprietatum in una essentia fundatarum potest 
accipi aliqua distinctio secundum rationem in essentia prout ad diversa 
realiter comparatur, non tamen ita quod distinctio haec quae est secundum 
rationem * intelligendi praecedat emanationem personarum, sed ipsa ema- 
natione quae est id quod primum est in divinis supposita sit talis distinctio. 

Ad tertium dicendum quod considerando id rei et perfectionis sim- 
pliciter quod significatur per nomina attributorum et id quod eis quasi 
materialiter et fundamentaliter substat * in Deo, non est ponendum quin 
ista conveniant Deo secundum se sine comparatione ad creaturas ; quia 
quicquid perfectionis est in cCreaturis per participationem contingit eis ex 
habitudine | ad id quod est virtute omnis perfectio essentialiter quod est 
ipsum esse divinum infinitum, non autem e converso. Et dicendum secundum 

haëc quod id quod nomine sapientiae vel bonitatis vel alicuius alterius attri- 
buti intelligitur perfectissime esse habet in Deo; et est Deus vere sapiens, 
bonus et cetera, sive id quod per ipsas perfectiones importatur, etiam 
circumscripta omni operatione intellectus ipsum ad perfectiones creatura- 
rum comparantis. Sed, quia considerando sic divinam essentiam secundum 
se absque omni habitudine ad extra non potest apprehendi sub diversis 
rationibus, ut dictum est, ideo omnes huiusmodi perfectiones attributales 
quibus sic Deus in se est perfectus apprehenderentur ! unite et indistincte 
et sub una simplici ratione infinitatis divinae essentiae ; unde, considerando 
id formalis rationis sive id secundum quod formaliter et actualiter distin- 
guuntur huiusmodi rationes attributales, sic non conveniunt haec Deo sub 
huiusmodi, scilicet rationibus formaliter et actualiter distinctis, circumscripta 
comparatione vel habitudine essentiae divinae ad diversas perfectiones 
creaturae et operatione intellectus ; et sic non diceretur Deus sapiens 
distincta et propria ratione et bonus alia ratione etiam ? propria et dis- | 
tincta; nec sapientia et bonitas possent importare distinctas rationes circa 
Deum. Et haec est intentio Commentatoris, duodecimo Metaphysicae, ubi 
loquens de hac materia dicit quod vita, sapientia et cetera dicuntur proprie 
de Deo, et dicitur vere et proprie Deus vivens et sapiens et cetera. Talia 
autem et consimilia quae significantur per modum dispositionis et dispositi 
in rebus immaterialibus reducuntur ad unum in esse et ad duo * in conside- 
ratione; intellectus enim innatus est dividere adunata in esse; sed in rebus 
compositis, cum disponit compositum vel habentem formam, per formam 
intelligit utraque adunata aliquo modo et differentia alio modo. Quando 


autem fuerint considerata dispositum et dispositio in immaterialibus tunc 


reducuntur ad unam intentionem omnino et nullus modus erit quo prae- 
dicatum distinguetur a subiecto et disposito extra intellectum, scilicet in 


essentia rei. Sed nuilam differentiam intellectus intelligit inter ea in essendo 


nisi secundum acceptionem, scilicet quia idem recipit dispositum et dispo- 
sitionem ut duo quorum proportio est ad invicem sicut proportio praedicati 
ad subiectum. Intellectus enim intelligere potest idem his duobus modis 
secundum similitudinem ad propositionem categoricam in rebus compositis 
sicut intelligit multa secundum similitudinem. Secundum hanc igitur inten- 
tionem Commentatoris, attributa omnia significant unam rem omnino indis- 
tinctam extra intellectum, sed distinctam secundum respectus vel rationes 
diversas in intellectu per operationem intellectus modo supradicto, 

Ad quartum dicendum quod, circumscripta dicta habitudine, divinitas 


* apprehendetur C. — ? et C. — 5 om. C. — ‘ duos PC. 


A, 


SEPTIMUM QUODLIBETUM, Q. I 277 


non posset ‘ concipi sub ratione sapientiae et bonitatis, ut sub rationibus 
formaliter distinctis. Posset tamen apprehendi divinitas sub ratione essentiae 
sive entitatis suae; nam haec est prima ratio sub qua potest aliquid esse 
obiectum intellectus. Unde non potest Deus se intelligere nisi sub ratione 
suae entitatis vel essentiae, quae est formalis ratio qua se ipsum intelligit. 
Bonitas autem, sapientia et cetera important distinctas perfectiones, quae | 

sub illa prima ratione essentiae divinae sub qua Deus se intelligit, implicite 
et unite continentur ; et ideo, ad hoc quod sub actuali et formali distinctione 
et ab ipsa essentia et inter se apprehendantur, oportet quod Deus sub 
dicta habitudine apprehendatur. Ex quo patet quod, etiamsi Deus posset 
rationem suae essentiae apprehendere secundum se absque dicta habi- 
tudine, non tamen posset eam apprehendere ut distinctam secundum 
rationem a ratione sapientiae et aliorum attributorum ; sed oportet quod 
apprehen | datur sub habitudine ad creaturas | ubi realiter differunt essentia 
et sapientia et cetera. Potest tamen apprehendi essentia divina ut distincta 
ratione ? a proprietate relativa $ personarum absque habitudine ad creaturas, 
non tamen absque habitudine ad differentia realiter re relativa. Quia enim 
proprietates “ relativae ” realiter distinguuntur ab invicem et proprietas quae 
est in una persona non est in alia, essentia autem non distinguitur, sed id 
essentiae quod est in una persona est etiam in alia, ideo potest apprehendi 
etiam ipsa essentia ut differens ratione a qualibet proprietate. 

Ad quintum patet solutio ex his quae dicta sunt ad primum; nam 
rationes ideales dicuntur ipsa essentia divina ut sub diversis et quodam- 
modo limitatis rationibus apprehenditur imitabilis a perfectionibus creatu- 
rarum realiter limitatis ; unde rationes ideales non important perfectionem 
divinam sub ratione absoluta vel ut perfectionem simpliciter et absolute, 
sed sub quadam quasi contractione et limitatione. Accipiuntur etiam ex 
habitudine ad creaturam secundum rationem causae, scilicet ut sunt rationes 
non solum cognoscendi, sed etiam efficiendi in producendo ipsas creaturas 
in existentia. Perfectiones autem attributales dicuntur ipsa essentia divina 
ut sub perfectionibus diversis limitationem et contractionem non impor- 
tantibus ipsam essentiam in se ipsa perficientibus apprehenditur. Unde 
important perfectionem divinam sub ratione absoluta vel, ut dicunt, per- 
fectionem simpliciter et absolute et | absque contractione vel limitatione. 
Accipiuntur etiam in comparatione ad perfectiones creaturarum non secun- 
dum rationem causae, sed secundum rationem eminentiae, prout dictum est. 

Per iam dicta ad tertiam rationem patet solutio ad illud quod ultimo 

et sexto arguebatur ; quia, circumscripta huiusmodi comparatione vel habi- 
tudine, Deus bene intelligeret se esse bonum et sapientem et cetera quantum 
ad id perfectionis realis quod importatur per hoc et in eo esset realiter id 
quod per intelligere et velle vel amare importatur et esset in eo id quod 
per bonum et verum quae sunt obiecta voluntatis et intellectus importatur. 
Sed omnia haec essent in eo unite. Et etiam sub una ratione intelligeret 
Deus essentiam suam quantum ad omnia ista, nec intelligeret se sub alia 
ratione ‘ ut* bonum et sub alia ut verum et sub alia ut intelligentem et sub 
alia ut volentem,; nec apprehenderentur ista ut differentia ratione ; immo 
in eo essent idem re et ratione verum et bonum, intellectus et voluntas, 
intelligere et amare et cetera. 

Ad argumentum vero quod ad quaestionem principaliter inducebatur 
est dicendum quod verum est ubi est invenire maiorem distinctionem potest 
minor inveniri, sed non oportet quod eodem modo in natura. Erso, i# divina 
invenitur maior distinctio secundum quod ipsa essentia divina indistincta 
in se tribus personis realiter distinctis indivisa communicatur ; et ideo etiam 
in ea bene est minor distinctio, scilicet secundum rationem distinctorum 
ut idearum et attributorum. Sed, quia prima distinctio habet esse ex natura 
divina secundum se absque aliqua comparatione ad aliud, ideo per opera- 
tionem intellectus ad esse talis distinctionis non requiritur quod ad aliud 
comparetur. Sed, quia alia distinctio non habet esse nisi per operationem 
intellectus considerantis naturam divinam non secundum se et absolute, 
sed in habitudine ad diversa secundum rem, ideo hoc non potest esse nisi 
ex comparatione divinae essentiae ad aliquid extra ipsam, ad hoc etiam est 
dicendum quod, supposita tali distinctione | reali intrinseca quae maior est, 
potest etiam ibi esse alia distinctio secundum rationem quae minor est, 
etiam absque comparatione ad extra; sed illa non est attributorum | propter 
causas praedictas, sed ipsius essentiae divinae ad ipsas proprietates et ad 
emanationes et secundum quaedam alia talia. 

QUAESTIO II. 


Utrum dishincho personarum in divimis fiat per absoluta 
vel relativa. 


Deinde circa pertinentia ad Deum quantum ad distinctionem perso- 
narum quaerebantur quaedam pertinentia ad distinctionem personarum 
generaliter, quaedam ad distinctionem personarum quarundam specialiter. 
Circa primum quaerebatur unum, scilicet utrum distinctio personarum in 
divinis fiat per absoluta vel relativa. 

Et arguitur quod per absoluta. Quia non potest negari fieri distinc- 
tionem personarum per absoluta nisi propter hoc quod componantur duo 
praedicamenta in divinis, scilicet substantia ratione essentiae quae com- 
municatur et relatio ratione proprietatum ! relativarum secundum quas 
dicitur fieri distinctio personarum quibus essentia communicatur, si pone- 
retur fieri huiusmodi distinctio per absoluta, tollerentur respectus sive rela- 
tiones in divinis ? vel communicatio essentiae divinae; sed per hoc nullum 
istorum tollitur ; ergo non debet negari per talia fieri distinctionem. Maior 
patet. Minor probatur : primo, quantum ad primum articulum ; quia, quanto 
aliqua res est magis absoluta et minus dependens ab alia, tanto plures 
respectus in ea possunt fundari eo quod quanto est magis absoluta tanto 
magis est activa; ad omnia autem producta vel productibilia habet respec- 
tum ; ergo, posito quod in divinis fiat distinctio personarum | per * absoluta, 
nihilominus fundabuntur in Deo respectus diversi. Dicta minor etiam pro- 
batur quantum ad secundum articulum ; quia, ut jam dictum est, quanto 
aliquid est magis absolutum tanto magis est activum vel productivum ; 
sed illud quod est causativum vel productivum aliquorum in hoc se ipsum 
communicat; ergo, posito quod in divinis fiat distinctio personarum per 
absoluta, nihilominus poterit dici quod divina essentia pluribus com- 
municatur. 

Contra. Per illud quod non multiplicatur non potest fieri distinctio 
plurium personarum ; sed | absoluta in divinis quae sunt essentialia non 
multiplicantur, sicut nec ipsa essentia ; ergo et cetera. 


1 ratione proprietatum] proprietatum ratione PC. — * diversis C. — # om. C. 


cod. C 
fol, 39 Rb 


cod. P 


fo 


1. 83 Ra 


cod. V 
fol. 100 Rhb 


cod P 
fol. 83 Rb 


280. MAGISTRI GODEFRIDI DE FONTIBUS 


Respondeo dicendum quod secundum veritatem fidei nobis in Scriptura 
praecipue evangelica revelatae ! tenendum est esse unitatem in trinitate 
et trinitatem in unitate quae exprimitur per trinarium personarum : Patrem 
et Filium et Spiritum Sanctum, quod tamen in hac vita intellectu perfecte 
capere non possimus; propter ? quod, qui hanc unitatem cum trinitate conati 
sunt ultra vires intelligere ex eis quae in unitate et distinctione creaturarum 
inveniuntur in diversas haereses inciderunt inter quas duae videntur extrema 
tenere, scilicet haeresis Arriani et Sabelli. 

Nam Arrianus, volens tenere veram et realem distinctionem supposi- 
torum Patris et Filii et Spiritus Sancti et ? non potens intelligere quod una 
essentia indistincta habet esse in suppositis realiter ab invicem diversis “ 
et distinctis, posuit ® quod personae essentialiter ab invicem sunt distinctae ; 
et, cum essentia divina sit omnino indivisibilis, oportuit eum ponere quod 
sola persona prima esset Deus et quod aliae essent creaturae nobilissimae. 
Unde non ponebat hanc trinitatem in ‘ unitate ” essentiae divinae convenire * 
nec quamlibet personam esse Deum. Sabellius autem e converso, volens 
tenere summam unitatem et indistinctionem essentiae in tribus personis, 
volens etiam propter auctoritatem Sacrae Scripturae distinctionem perso- 
narum in Evangelio expressarum aliqualiter ponere in ipsa unitate essentiae, 
ita quod divinitas de qualibet vere praedicaretur ? et quaelibet ”° vere Deus 
diceretur, non potens tamen intelligere quomodo, servata unitate essentiae 
divinae, posset in ea intelligi pluralitas aliquorum realiter et supposito ab 
invicem diffe | rentium, sed omnis multitudo quae intelligi potest circa 
unitatem simplicis naturae videtur esse distinctorum solum secundum 
rationem et non ponere aliquam pluralitatem extra intellectum, posuit quod 
sicut !! non est nisi una essentia secundum rem in qua accipi possunt multa 
attributa distincta solum | secundum l?rationem,ita quod deitas ut intelligitur 
esse sapientia distinguitur secundum rationem a se ipsa ut intelligitur esse 
bonitas et cetera, ita etiam ponebat quod in Deo non est nisi una persona 
vel unum suppositum absolutum realiter indivisum et indistinctum, sed 
secundum rationem multiplicatum; et illud unum et idem suppositum dicitur 
Pater et dicitur Filius et dicitur Spiritus Sanctus sub alia et  alia ratione. 
Arrianus ergo posuit distinctionem personarum fieri per absoluta realiter 
et essentialiter distincta ; Sabellius autem per quaedam relativa relationem 
secundum rationem importantia solum. 

Nunc autem fides catholica ! viam tutissimam mediam tenens ponit 
unitatem essentiae indivisae realiter, trinitatem autem personarum realiter 
ab invicem distinctarum. Isto autem posito, certa ratione potest sciri quid 
repugnat ? isti distinctioni et quid est illud sine quo non potest habere esse 
talis distinctio, licet° non potest perfecte intelligi quomodo habet esse, 
sicut nec potest sciri quod habet esse. 

Sed circa hoc sunt diversi modi ponendi. Nam quibusdam videtur quod 
haec distinctio non possit fieri per relativa ; quia, — cum proprietas relativa 
comparetur ad essentiam in qua fundatur ‘ et ad terminum oppositum 
ad quem eius respectus vel habitudo terminatur et ad quem per ipsam 
relationem suppositum refertur; per  comparationem autem * ad essentiam 
non habet distinctionem aliquam facere vel importare, quia sic est id ipsum 
quod essentia ; per comparationem autem ad oppositum terminum non 
per se habet aliquid distinguere, sed solum habet aliquid ad aliud vel ad 
alterum referre: illud autem de cuius ratione est per se solum ad aliquid 
_referre non videtur constituere illud quod refertur ?, sed videtur illud sup- 
ponere constitutum et sic etiam ab illo ad quod per relationem referri habet 
distinctum, — difficile est videre quomodo relatio possit esse constitutiva et 
distinctiva suppositi quod per ipsam refertur. Hoc enim omnino in creaturis 
est impossibile ; propter quod videtur quod per relationes non possunt 
personae divinae constitui et | distingui, sed oportet quod relationes ipsas 
supponant constitutas et distinctas. Cum enim essentia divina non referatur 
relationibus, sed suppositum, non videtur quod oppositae relationes possint 
immediate intelligi vel fundari vel esse in ipsa essentia omnino indivisa ; 
quare videtur | quod circa ipsam praeintelligantur quaedam absoluta ali- 
quam distinctionem importantia circa ipsam; et per illa oportet supposita 
praeconstitui et per relationes actus notionales consequentes et ipsis quasi 
supervenientes referri. Haec autem absoluta non sunt aliqua per modum 
informationis et perfectionis se habentia, sicut sapientia, bonitas et cetera, 
quae sunt essentialia et communia ; sed sunt quendam modum habendi 
determinatum essentiae divinae importantia. 

Sed istud © non valet; nam, secundum Augustinum et alios, quicquid 
est in divinis est pure relatio vel respectus vel pure substantia vel abso- 
lutum ; ergo illud per quod fit distinctio et constitutio personarum una 
cum ipsa essentia communi vel est pure relativum vel est pure absolutum. 
Non absolutum, quia per illud quod reperitur in qualibet persona non 

potest fieri distinctio personarum; sed quicquid non significat relationem 
| in divinis, sed est absolutum et ad essentiam pertinens, secundum 
Augustinum ', in qualibet persona singulatim reperitur et de tribus simul 
collectis in singulari praedicatur, non sic autem quod relationem realem 
importat; ergo per absolutum non potest fieri distinctio, sed per respec- 
tivum. Quaecumque enim essentialia, quibuscumque modis intelligantur 
vel nominentur, sola ratione ab invicem et ab essentia differunt et ideo per 
essentialia non possunt in divinis aliqua esse distincta realiter secundum 
suppositum, sed sola ratione, ut ponebat Sabellius. Certum est ergo quod 
per absoluta non potest fieri distinctio personarum, quia vel essent solum 
distinctae personae secundum rationem vel essent distinctae secundum 
essentiae realem divisionem et distinctionem. Sicut enim non potest intelligi 
quod sunt plures relationes nisi sint realiter multiplicatae et ab invicem 
distinctae, ita non potest intelligi quod sint plures substantiae vel essentiae 
absolutae | quin sint realiter multiplicatae et ab invicem divisae. Dicere 
ergo quod sunt° aliqua absoluta quae sunt propria personis, cum illud 
quod est ut proprium in una non sit in alia,.est ponere realem distinc- 
tionem in essentia divina, quod est impossibile. 

Oportet ergo ponere personas realiter distinctas per relativa ® quae 
distinctionem [et] * realem important inter se propter oppositionem quam 
habent et tamen distinctionem in essentia non faciunt, quia sunt realiter 
idem cum ipsa. Oppositae autem sunt inter se secundum rationem et rela- 
tionem originis, quia important hoc quod est esse ab alio vel a quo alius‘: 
idem autem sunt cum essentia et nullam faciunt compositionem cum ea ; 
et per consequens nec plures res vel personae eis constitutae, quia in ipsa 
substantia immediate fundantur ipsae relationes et non mediante aliquo 
accidente. Unde et substantiales relationes, non accidentales dicuntur, et 
sic, sicut essentia secundum se non dividitur, ita etiam nec per huiusmodi © 
relationes ipsa dividitur. Tamen ut comparantur ad ipsam sunt ? id ipsum 
quod ipsa; propter quod cum illarum pluralitate stat $ unitas essentiae, 
propter oppositionem tamen quam habent ut° ad invicem comparantur 
realiter distinguuntur, nec una potest de alia praedicari, nec simul possunt 
esse in eodem quod per ipsas referatur, quia idem reali relatione ad se 
ipsum referri non potest. Unde qui ponunt quod plures relationes reales 
possunt habere unum fundamentum in quo fundantur et cum hoc unum 
quod sit subiectum et suppositum quod referatur et quod etiam !° sit terminus 

ad quem ! habitudo relativa terminatur, nullo modo videntur posse ponere 
vel saltem ostendere pluralitatem suppositorum in divinis. 

Ad distinctionem personarum ergo in unitate essentiae indistinctae 
oportet supponere essentiam Omnino indivisibilem in plura supposita, com- 
municabilem per diversos modos habendi illam, ut personae intelligantur 
distinctae ex hoc quod unam et eandem ? essentiam habent secundum 
alium et alium modum habendi. Unde alietas personarum consistit in alietate 
modi habendi | essentiam, ita tamen quod illa | alietas modi habendi * non 
est nisi alietas secundum relationes originis * et non est aliquid ® pertinens 
ad essentiam vel essentialia, vel praecedens secundum rationem intelligendi 
ipsas relationes quibus supposita secundum hos modos habendi distincta 
ad invicem referantur ; sed iste alius et alius modus habendi essentiam 
divinam in alia vel ab alia et alia persona non est nisi ipsa proprietas 
relativa per quam et constituitur persona in esse personali et ab alia° 
distinguitur et ad aliam refertur relatione originis. Isti enim modi habendi 
essentiam divinam distincti non sunt nisi hi: habere eam, scilicet non ab 
_alio, sed sicut a quo alius, cum non habeat eam sibi communicatam, hoc 
autem est eam habere sub vi vel cum vi activa, quae ? est vis generandi 
et spirandi active ; et habere eam ab alio vel ut ab alio sibi communicatam, 
hoc est eam habere sub vi vel cum vi quasi passiva quae est vis generandi 
vel spirandi quasi passive ; sicut etiam esse talem, ut a quo alius, non est 
nisi esse generative vel spirative ; et esse talem, ut qui ab alio, non est nisi 
esse generatum vel spira | tum. | 
__ Constat ergo quod diversi modi habendi quos includunt personae cum 
essentia non sunt nisi ipsae proprietates relativae personarum constitutivae 
et distinctivae. Unde dicit Damascenus, libro tertio, capitulo quinto : una- 
quaeque hypostasis per se ipsam existit et propriam proprietatem, scilicet 
existentiae modum diversum possidet ; et libro primo, capitulo decimo 
tertio : haec omnia, scilicet bonus, sapiens, aeternus et cetera communiter 
in Omni * deitate sunt suscipienda et eodem modo et simpliciter et imperti- 
biliter et unite ; distinctive vero Pater et Filius et Spiritus Sanctus et cum 
causa et sine causa et ingenitum et genitum et processibile; quae non 
substantiae sunt significativa, sed eius quae ad invicem est habitudinis et 
existentiae modi. Illud autem per quod fit prima distinctio est etiam ? illud 
per quod fit et !” constitutio personarum divinarum ; per illud enim per quod 
aliquid !! in se !* constituitur et ab alio distinguitur, et e converso ; et quod 

sit non per absoluta, sed per relativa omnes doctores dicunt. Unde Ricardus, 
quarto de Trinitate, capitulo decimo septimo : proprietas personalis est ex 
qua unusquisque habet esse is qui ipse est per quam quilibet unus est et 
ab omnibus aliis distinctus. | Et Boetius, de Trinitate: Deus nullas habet 
differentias quibus differat a Deo; differentiae vero ? ubi absunt et abesse 
pluralitas. Substantia ergo continet unitatem ; relatio multiplicat trinitatem ; 
atque ideo singulatim proferuntur atque separatim quae relationis sunt; 
nam, idem Pater qui Filius ; non est idem tamen Deus est ? Pater et Filius. 
Per istas enim relativas proprietates convenienter potest fieri constitutio 
personarum et distinctio *. Sed tamen hoc proprium et singulare est in Deo 
propter eius infinitatem et illimitationem quod ponitur in ipso una essentia 
et tamen sunt et“ distincta supposita dicto modo per relationes et sunt 
ista supposita in divinis vere supposita ratione essentiae quae est verissimé 
substantia quam includunt °; vere etiam ‘ sunt distincta ratione relationum 
oppositarum quas important. Unde in constitutione personae oportet includi 
essentiam communem quasi | materiale et proprietatem relativam quasi 
formale, sicut in constitutione speciei concurrit genus et differentia. Verum- 
tamen sciendum est quod ipsa relatio vel proprietas relativa secundum 


- rationem ” intelligendi prius habet sub ratione proprietatis sive * formae 

ipsam personam constituere ut suppositum quoddam distinctum, quam ad 
aliud suppositum distinctum secundum formam et rationem relationis referre. 

Ad argumentum in oppositum patet responsio. Nam, si non ponatur 
fieri distinctio in divinis per relationes reales oppositas originis distinguentes 
personas, tollentur omnes relationes reales a divinis, quia ea quae con- 
veniunt Deo in se ipso ut sunt ipsa essentia et essentialia attributa non 
possunt ad invicem habere distinctionem realem, sed solum secundum 
rationem; et ideo nec ad invicem possunt referri relatione reali et realiter. 
Propter quod oportet quod ad hoc quod relatio realis sit in Deo quod hoc 
sit per illud quod Deo competit secundum suppositum unum et in habi- 
tudine ad aliud ad quod refertur secundum relationem originis. Unde, si 
Verbum in divinis non oriretur realiter a mente Patris per actum verum 
divinum, non esset vera relatio originis inter Verbum productum et Patrem 
producentem nec distin | gueretur Verbum a Patre per relationem realem; 
et sic non esset distinctio realis inter ipsos. Verum est tamen quod per hoc 
non tolleretur relatio rationis, tam in his quae Deo conveniunt secundum 
se, ut dictum est, quam in respectu ad creaturas. Posito enim, sicut infideles 

ponunt, quod non esset aliqua distinctio realis inter personas et tamen 
Deus esset causa rerum, in ipso esset relatio secundum rationem ad omnes 
suos effectus qui ad ipsum realiter referrentur. 

Patet etiam quod per hoc quod tolleretur distinctio inter personas per 
relationes, tolleretur communicatio essentiae divinae eo modo quo intel- 
ligimus communicari eam, quia essentia una et eadem secundum rem non 
posset in pluribus reperiri si tollantur ! proprietates vel relationes reales 


originis quibus originans ad originatum et e converso realiter referuntur. 


QUAESTIO III. 


Utrum procedere vel esse ab alio ponit aliquam indignitatem in persona procedente. 


Deinde circa pertinentia ad distinctionem quarundam personarum specialiter 


- quaerebantur duo: unum pertinens ad duas personas procedentes communiter, et 


unum pertinens ad Spiritum Sanctum singulariter. Primum horum erat utrum pro- 
cedere vel esse ab alio® ponit aliquam indignitatem in persona procedente; secundum 
vero praedictorum erat utrum Spiritus Sanctus possit dici procedere per modum 
voluntätis si non procederet a Filio, sed a solo Patre. 

Ad primum arguitur et ostenditur quod procedere vel esse ab alio ponat aliquam 
indignitatem in persona procedente; quia persona quae habet minoritatem respectu 
alterius habet aliquam indignitatem respectu illius; sed persona producta ex eo quod 
ab alio | habet minoritatem respectu producentis; ergo et cetera. Maior patet. Minor 
declaratur : quia, secundum Hilarium, persona producens in eo quod producens habet 
auctoritatem et maioritatem respectu productae in eo quod producta; cum ergo 
maioritas et auctoritas dicant relationes quibus opponuntur minoritas et subauctoritas, 
oportet quod in persona producta sit minoritas et subauctoritas * respectu personae 
producentis. 

Contrarium arguitur. Quia persona quae non habet minoritatem respectu alterius 
non habet aliquam indigni | tatem respectu illius; sed persona producta ex eo quod 
est ab alio non habet aliquam minoritatem respectu illius a qua est; ergo et cetera. 
Maior patet. Minor probatur : quia, secundum eundem Hilarium, persona producta, 
utpote Filius, in eo quod producta, non est minor alia a qua producitur ut Patre ; quare 
et cetera. Dicit enim Hilarius, octavo de Trinitate: donantis auctoritate maior est Pater, 
sed minor non est cui unum esse donatum est. | 

Respondeo dicendum quod, ubi est omnimoda aequalitas excludens maius et minus 
perfectum et omnimoda simultas excludens prius et posterius, non potest esse aliqua 
indignitas sive in dignitate minoritas ; quod enim aliquid habeat * indignitatem respectu 
alterius, hoc potest esse quia non habet rem et naturam tantae dignitatis et perfectionis 
sicut aliud, sicut patet in artificiato producto ab artifice quod est similitudo et imago 

eius in diversitate naturae et perfectionis !, vel quia, etsi habeat rem tantae dignitatis 
et perfectionis quantae est in alio, habet eam cum° modo minus nobili et perfecto 
respectu illius, in quantum scilicet illam naturam de se non habet nisi in potentia, 
et ut habeat eam in actu oportet quod hoc sit virtute et perfectione alterius ipsum 
de potentia ad actum producentis; et sic habet esse posterius altero, ut patet in filio 
naturali a patre naturali producto, non obstante quod est aequalis in natura. Cum ergo 
persona quae est ab alia in divinis eandem essentiam omnino habeat quam habet 
persona à qua est, cum etiam non habeat eam de se in potentia, quia Filius in divinis 
non est in potentia ad actualem participationem naturae divinae quae est in Patre, 
nec virtute et actione Patris fit ut‘ de potentia ad actum reducatur, sed simul cum 
Patre semper habet esse actu secundum naturam divinitatis, — ideo procedens in divinis 
nullam habet indignitatem vel minoritatem in dignitate respectu illius a quo procedit 
ex ipsa processione, nec ratione rei habitae quae est omnino eadem, nec ratione modi 
habendi qui non importat exitum de potentia ad actum | per aliwm 5, sed semper esse 5 
in eadem actualitate quam habet alius; quia, secundum Anselmum, de Processione 
Spiritus Sancti, non procedit ibi aliquid quasi de non esse proficiens ad esse, sed 
importat tantummodo respectum sive relationem originis in quantum in illa eadem 
actualitate et perfectione quam habet alius ipse semper etiam habet esse, sed ab illo 
alio ; esse autem ab alio, ex sola ratione qua‘ ab alio, nec dignitatem nec indignitatem, 
quae fundantur in aliquo formali absoluto et positivo, importat. Hoc enim exigit immen- 


sitas perfectionis illius naturae divinae quod indivisa et eiusdem actualitatis et perfec- 

tionis existens pluribus sit communicata sic quod unus habeat eam ab alio. 

Unde sola dignitas in divinis consistit in habere naturam illam perfectissimam cuius 
perfectio requirit ut dictis modis a pluribus habeatur; propter quod quilibet modus 
habendi eam ad perfectionem divinam pertinet; nam haec tria simul, scilicet: habere 
eam sic quod ab uno habente eam non ab alio, ali vero duo habeant ipsam per gene- 
rationem et spirationem, et quod unus habeat eam ab illo solo per generationem, alius 
ab ambobus per spirationem, quasi ex aequo absque ordine prioris et posterioris temporis 
sive duratione vel natura, sive dignitate, quasi constituunt perfectionem divinam sive 
concurrunt ad constitutionem quasi divinae perfectionis pro quanto consistit in actibus 
perfectissimis secundum intellectum et voluntatem, sicut tres anguli ex aequo constituunt 
perfectionem trianguli aequilateri; et ideo nec maior est dignitas in uno quam in alio: 
immo quilibet est aequalis dignitatis alteri. Non sic est autem® in creaturis ubi esse 
ab alio, licet per se non sit indignitatis quia etiam solam relationem dicit, supponit 
tamen indignitatem, quia | potentialitatem ponit in habente esse ab alio. Unde dicit 
Augustinus, de Fide ad Petrum, circa principium, loquens de personis divinis : nullus 
horum extra quemlibet ipsorum est, quia nemo | alterum aut praecedit aeternitate® aut 
excedit magnitudine aut superat potestate. Et Athanasius in Symbolo : in Trinitate nihil 
prius aut posterius, nihil maius | aut minus; sed totae tres personae coaeternae sibi sunt 
et coaequales. Hoc modo etiam determinat Anselmus hanc quaestionem eam tractans 
libro 1 de Processionibus Spiritus Sancti. 

Dico ergo breviter respondendo ad quaestionem : ubi aliquid EU esse ab alio, sic 

quod productum prius habet non esse quam esse ab alio, indignitatem importat, quia 
includit veram potentialitatem respectu veri actus; ubi autem non, non! Quia ergo 
natura divina de qua quasi fit productio, in quantum ipsa est quae per productionem 
producto communicatur a producenté, ex se est summa actualitas, nullo modo secundum 
esse potentiale habens prius esse quam secundum esse actuale, in divinis personam unam 
procedere ab alia nullam indignitatem ponit in persona procedente nec minoritatem in 
dignitate. 

Ad argumentum in oppositum est dicendum secundum quod exponit Magister verba 
Hilarïü, libro primo, distinctione decima sexta, quod maioritas qua Pater ab Hilario 
dicitur maior Filio significat auctoritatem quae est in Patre in quantum ipse a nullo, 
sed alii ab ipso et non dignitatem aliquam et eminentiam supra Filii dignitatem ; unde 
verba etiam Hilarii hoc sonant cum dicit in octavo de Trinitate: donantis auctoritate 
Pater maior est, sed minor non est cui unum esse largitur. 


QUAESTIO IV. 


Utrum Spiritus Sanctus possit dici procedere per modum voluntatis, 
st non procederet a Filio sed a solo Patre. 


Ad secundum praedictorum arguebatur quod Spiritus Sanctus procederet per modum 
voluntatis, etiam si non procederet a Filio; quia, posito causato vel principiato, oportet 
causam poni vel principium. Distinctio Spiritus Sancti a Filio est quoddam causatum 
vel principiatum quod potest poni vel intelligi habere esse, etiam si Spiritus Sanctus 
non procedat a Filio; ergo, cum huius principium vel causa non potest esse nisi hoc 
quod Filius procedat per modum naturae vel intellectus, Spiritus Sanctus per modum 
amoris vel voluntatis, sequetur quod Spiritus Sanctus ? procederet ? per modum voluntatis, 
etiamsi non procederet a Filio. 

Primum assumptum, | scilicet quod Spiritus Sanctus potest poni vel intelligi esse 
distinctus a Filio, etiamsi non procedat ab ipso, declaratur ex hoc quod, cum supponitur 
Spiritus Sanctus procedere a Filio, dupliciter videtur Filius distingui personaliter a 
Spiritu Sancto, scilicet et in eo quod natus vel Filius, non autem procedens vel spiratus, 
et in eo quod‘ spirans vel producens, cum Spiritus Sanctus non sit natus vel Filius 
nec spirans vel producens, sed solum spiratus vel productus. Sed, si Spiritus Sanctus 
non procederet a Filio, nihilominus uno istorum modorum distingueretur, scilicet quia 
non obstante quod ipse Filius non spiraret Spiritum Sanctum, tamen ipse esset a Patre 
natus vel® Filius et non procedens vel spiratus; et ipse Spiritus Sanctus esset non 
natus, sed spiratus vel procedens a Patre, non obstante quod non esset spiratus a Filio; 
quare et cetera. 

Secundum assumptum, scilicet quod huiusmodi distinctionis principium vel causa 
non potest esse nisi hoc quod Filius procedat per modum intellectus, et® Spiritus 
Sanctus ® per modum voluntatis, declaratur # ex hoc quod causa vel principium talis 

distinctionis non posset esse nisi quod Spiritus Sanctus procederet alio ? modo a Patre 
quam Filius procederet ab eodem; sed non possunt alii modi procedendi poni quam 
per modum naturae et intellectus ; sed non dicitur procedere Filius per modum amoris 
et voluntatis. Ergo istum modum procedendi oporteret attribui Spiritui Sancto; quare 
et cetera. 

Contra. Processus Spiritus Sancti non potest dici esse per modum voluntatis ad 
differentiam generationis Filii quae dicitur esse per modum naturae vel intellectus nisi 
quia essentia divina, in quantum in ea radicatur vis productiva Spiritus Sancti, sive ipsa 
vis productiva Spiritus Sancti ? radicata in essentia divina | intelligitur ut libera vel 
immunis a coactione, aut ut liberum arbitrium, aut ut tendens in aliquid extrinsecum, 
aut ut amor mutuus duorum. Non sic autem intelligitur se habere essentia divina in 
quantum in ea radicatur vis generativa Filii sive ipsa vis generativa Filii® radicata in 
essentia divina. Non primo modo, quia ita immunis a coactione est vis productiva Filii 
sicut | Spiritus Sancti ; nec secundo modo, quia nulla processio intrinseca in divinis 
potest esse per indifferentiam liberi arbitrii; nec tertio modo, quia terminus processionis 
personarum non est aliquid extra essentiam divinam. Ergo relinquitur solus quartus 
modus, scilicet quod processio Spiritus Sancti dicatur esse per modum voluntatis, quia 
principium suae productionis est vis spirativa in quantum fundatur in essentia divina 
sub ratione amoris mutui duorum; sed talis modus amoris non potest intelligi nisi ut 
est Patris et Filii simul ; ergo non potest intelligi Spiritus Sanctus procedere per modum 
voluntatis si non ponatur procedere a Filio sicut et a Patre. 

Respondeo dicendum quod quaestio si sic intelligitur, utrum scilicet, si Spiritus 
Sanctus non procederet | a Filio, esset nihilominus alia persona, distincta a persona Fil, 
procedens a Patre per modum voluntatis, videtur aliquibus (1) quod possit dici, dicta 
positione * stante, et processiones et procedentes secundum illas ab invicem differre 
realiter; nam, etiam in eis quae differunt per formas et essentias absolutas, aliqua 
differunt realiter in quantum important formas absolutas contrarias sive oppositas quae 
simul in eodem subiecto esse non possunt, ut album et nigrum; aliqua autem in quantum 
important formas non contrarias nec proprie oppositas, sed disparatas, quae simul in 
eodem subiecto esse * possunt, ut album et dulce et cetera. Ita etiam in divinis ubi non 
est differentia realis nisi per reales relationes poterit esse realis distinctio per relationes 
oppositas, qualis est inter personas quarum una procedit ab alia vel per disparatas, 
qualis est inter personas quae disparatis productionibus producuntur sive ab eodem 
sive a pluribus. ; 

Unde ad conclusionem intentam sic argui potest: cum diversas processiones oportet 
ad distinctos terminos terminari, oportet quod procedentes diversis processionibus ab 
invicem realiter sint distincti; ergo videtur quod, si Spiritus Sanctus non procederet 
a Filio, [quod] tamen ab eo distingueretur in quantum procederet alia processione a Patre 
quam Filius. 

Nec debet dici quod, | cum ex parte producentis, scilicet Patris, diversae relationes 

reales disparatae sive diversae pracessiones activae non ponunt distinctionem suppo- 
sitorum, sed unus et idem est generans et spirans, ita etiam ex parte producti non debeat 
poni diversitas suppositorum, immo unus erat genitus et spiratus; quia non est simile ex 
parte principii actionis et termini, quia termini debent esse perfecti in esse subsistentiae, 
non autem principia; sed sufficit quod sunt in eodem perfecto ut diversae rationes 
agendi, ut patet in artifice qui producit filium naturalem et suam imaginem artificialem 
ut terminos in esse subsistentiae ab invicem realiter distinctos et tamen principia produc- 
tionum istarum in uno subsistente coniunguntur. Similiter etiam patet de ideis divinis ! 
quae sunt ratio et principium producendi diversas res subsistentes et tamen sola ratione 
differunt in uno simplici secundum essentiam et naturam; et est multo maior distinctio 
inter vim spirandi et generandi Patris quam inter plures ideas ; ergo etiam in proposito, 
licet relationes | disparatae in Patre non faciant dliversitatem personarum, tamen oppo- 
sitae eis in terminis productis facient diversitatem personarum,. Ut sic ponendo, sicut ? 
veritas fidei ponit, quod Spiritus Sanctus procedat a Filio et a Patre, quasi dupliciter 
distinguitur * a Filio: et relatione opposita in quantum spiratus ab eo, et relatione 
disparata in quantum spiratus a Patre, ipse vero Filius genitus ab eodem. Quare cum 
proposito * quod Filius non produceret Spiritum Sanctum productione spirativa per 
modum voluntatis, non propter hoc aliquid tollitur in Patre pertinens ad vim spirativam 
et ad modum producendi per modum voluntatis, cum productio qua Pater producit 
Spiritum Sanctum vi spirativa et per modum voluntatis realiter differat a productione 
qua ipse producit Filium vi generativa et per modum intellectus. Per hoc quod ponitur 
Spiritum Sanctum $ non procedere a Filio, non tollitur differentia realis produc | tionum 
praedictarum in quantum fundantur in vi generativa et spirativa Patris, sed tantum° 
tollitur differentia Spiritus Sancti a Filio, quae est per oppositam relationem qua dicitur 
esse spiratus a Filio et etiam realis differentia spirationis activae et generationis passivae 
in Filio, quia aufertur vis spirativa a Filio sicut et vis generandi activa nunc tolilitur ab 
eodem. Ergo remanet distinctio realis et inter productiones et inter productos secundum 
relationes disparatas. 

Quod autem possit esse distinctio realis ? in divinis per disparatas relationes et non 
solum per oppositas hoc videtur, quia ex distinctione reali personarum quae emanant 
non est sumenda distinctio emanationum, sed potius e converso ; ergo processiones per 
modum intellectus et voluntatis sive generatio et spiratio inter se distinctionem habent 
secundum se et non ex distinctione personarum. Immo ad distinctionem emanationum # 
etiam videtur reducenda distinctio personarum emanantium. Inter emanationes tamen 
non est quaerenda distinctio secundum relationes originis oppositas, quia una ab alia 
non procedit, nec una dicitur ad aliam relative. Oportet ergo ponere differentiam inter 
emanationes secundum relationes disparatas. Et ista etiam reducitur ad distinctionem 
principiorum emanandi, quae sunt vis spirativa et generativa; si enim vis spirativa, ut 
Patris est, non differret a vi generativa eius, tunc nec genera | tio a spiratione differret: 
quare, cum Filius vim spirativam non habeat nisi a Patre et non magis distinctam a vi 
generativa Patris quam secundum quod eam habet Pater, similiter emanatio spirationis 
ut est a Filio non distingueretur ab emanatione generationis, nec per consequens ipse 

Filius a Spiritu Sancto, quod est inconveniens. Ergo oportet dicere quod et in Patre 
et in Filio principia emanationum habeant distinctionem, sed non nisi disparationis ; 
ergo et cetera. 

Item, Pater sua proprietate personali in esse suppositi distincti a quocumque alio 
constituitur ; ergo si Spiritus Sanctus non procederet a Patre, sed procederet a solo 
Filio, tamen | Pater a Spiritu Sancto personaliter et realiter distingueretur. Ergo, etiam si 
Spiritus Sanctus a Filio non procederet, sed a solo Patre, adhuc Filius sua personalitate 
a Spiritu Sancto, et e converso, distingueretur. 

Sed, non obstantibus istis, videtur potius dicendum quod, si Spiritus Sanctus non 
procederet a Filio, ipse non procederet a Patre per modum voluntatis qui posset 
importare modum procedendi realiter distinctum a modo procedendi quo Filius procedit 
per modum intellectus a Patre; sed processio per modum intellectus et processio per 
modum voluntatis non differrent nisi secundum rationem; et secundum hoc etiam Filius 
et Spiritus Sanctus non distinguerentur ab invicem realiter ut duae personae, sed essent 
una persona | distincta realiter a Patre ; inter se autem non essent plures vel distinctae 
nisi tantum secundum rationem ; et sic tolleretur trinitas personarum, quia non essent nisi 
duae personae realiter ab invicem distinctae. 

Cum enim, ut dictum est, in essentia et essentialibus non sit ponere aliquam distinc- 
tionem nisi solum secundum rationem, sed omnis distinctio realis est ibi secundum 
diversos modos habendi eandem essentiam, qui sunt ut a quo alius illam habet, vel ut 
ab alio ! illam habens, ubicumque invenitur diversus modus habendi invenitur distinctio 
realis inter habentes sive inter supposita. Ex hoc ergo quod unus naturam divinam habet 
uno modo ab alio, ex hoc bene est distinctio realis et inter habentem sic et eum a quo 
sic habetur. Et, si plures secundum plures modos habendi habeant eandem naturam; 
sive ab uno sive a pluribus, illi realiter distinguuntur a pluribus vel ab uno, quia in illis 
reperitur ratio distinctionis quae est habere ab alio respectu illius vel illorum a quo vel 


a quibus sic habetur, in quo vel quibus est ratio distinctionis respectu illius vel illorum 


ut a quo vel a quibus alii. | 

Sed cum ponitur quod unus naturam divinam ab alio non habet nec e converso, 
in illis inter se tollitur omnis ratio distinctionis, et ideo inter se non possunt esse realiter 
distincti. Et hoc modo expresse ostendit Anselmus quod Spiritus Sanctus non distin- 
gueretür a Filio si respectu eius non esset Deus de Deo. Ex quo ulterius sequitur quod 
non possunt esse plures processiones in divinis realiter distinctae nisi sint ad minus tres 
personae sic distinctae quod una procedat a prima et tertia a secunda; nam, ut dictum 
est, differentia realis est in divinis secundum differentiam relationum realium; sed rela- 
tiones reales plures per se ab invicem distinctae ex oppositione mutua sive ex eo quod 
oppositae sunt ad invicem distinguuntur; et hae simul in eodem supposito vel relato 
esse non possunt, quia idem ad se opponi vel referri non habet. 

Cum autem in divinis, propter immensam divinae naturae perfectionem et eius 
pluribus personis secundum plures modos habendi sive secundum diversos modos origi- 
nandi communicabilitatem, possit esse oppositio secundum originem et distinctionem 


suppositorum, in ea possunt fundari plures relationes secundum oppositionem ad invicem 


distinctae. Non oportet enim quod distinctio talium per se sumatur ex distinctione fun- 
damenti, quia ratione suae oppositionis secundum se distinctionem important sive ab 

invicem distinguuntur. Sed, cum relationes disparatae secundum se oppositionem non 
habeant : ad invicem, oportet quod distinctionem habeant vel ex diversitate fundamen- 
torum;, ut patet de simili et aequali ? in creaturis, vel ex distinctione suppositorum, ut 
patet de duabus filiationibus in duobus ffiliis respectu unius paternitatis patris, ut etiam 
videbitur de generatione et spiratione. Uno ergo existente fundamento, per se non possunt 
multiplicari relationes disparatae; si autem cum hoc sit unum suppositum, nullo modo 
multiplicabuntur. Ergo cum duobus | suppositis secundum originem sive * secundum | 
modum habendi naturam divinam existentibus inter se distinctis habent esse per se 
duae relationes oppositae, scilicet originantis et a quo originatur #, ut Patris et Filii 
inter se et Spiritus Sancti et Filii inter se, supposito quod unus ab alio originetur. Per 
se ergo est distinctio personarum et Filii a Patre a quo procedit, et Spiritus Sancti a 
Filio et Patre a quibus procedit; et per se differt generatio activa sive relatio Patris 
ad Filium a generatione passiva sive a relatione Filii ad Patrem, et etiam spiratio activa 
Patris et Filii a spiratione passiva Spiritus Sancti; et ex consequenti est realis distinctio 
secundum disparationem spirationis activae a generatione activa in Patre et a genera- 
tione passiva in Filio, in quantum scilicet propter oppositionem relationum | praedictarum 
et distinctionem dictorum suppositorum per dictas relationes ipsa communis spiratio 
activa Patris et Filii quae per se opponitur spirationi passivae Spiritus Sancti et sic per 
.se ab illa distinguitur, nec cum ea stare potest, est in personis per oppositas relationes 
distinctas ut in Patre et Filio ; et sic, quia stat cum generare et cum generari, quae non 
stant simul, quia per se distinguuntur et opponuntur, ideo ipsa spiratio activa non est 
generatio activa nec generatio passiva, sed realiter secundum disparationem distin- 
guitur ‘ ab utraque. 

Essentia autem divina, licet stet cum generatione activa et passiva, quae simul non 
stant in eodem supposito, tamen nullo modo nec secundum oppositionem nec secundum 
disparationem realiter distinguitur ab utroque, sed solum secundum rationem, quia ipsa 
essentia per se non distinguitur nec opponitur alicui a quo generans et genitus per se 
distinguantur et cui per se opponantur; nam, sicut stat cum generatione activa et passiva 
Patris et Filii, ita stat cum spiratione passiva Spiritus Sancti. Unde, quia spirare Patris, 
quod per se | distinguitur a spirari Spiritus Sancti, stat cum generari Filii et etiam quia 
spirare Filii, quod per se distinguitur a spirari Spiritus Sancti, stat cum generare Patris, 
et generare et generari per se opponuntur et distinguuntur, ideo spirare a generare 
et generari ex consequenti secundum disparationem distinguitur, praesupposita tamen 
distinctione reali per se et secundum oppositionem eius quod est spirare Patris et Filii 
ad spirari Spiritus Sancti. Si autem spirare non staret vel non esset cum generari a quo 
per se et realiter differt generare et spirare, ex consequenti non haberet differentiam 
realem ad generare cum quo stat; si etiam spirare, quod per se distinguitur a spirari, 
non staret cum generari, ex consequenti generari non differret realiter a spirari; sed 
sicut unus supposito est generans, ita etiam nonnisi unus supposito esset spirans, et 
tunc etiam nonnisi unus supposito esset spiratus et generatus, nec differrent generare 
et spirare ad invicem nec etiam spirari et generari nisi solum secundum rationem, quia 
tollerent id unde realis differentia sumi debet et remaneret solum distinctio realis spirati 
et generati ad generantem et spirantem propter oppositionem quae solum remanet inter 

ipsos. Si enim Spiritus Sanctus non procederet a Filio, non poneretur maior oppositio 
inter Filium generatum et Spiritum Sanctum spiratum quam inter Patrem generantem 
et spirantem; sed, quia spiratio et generatio in Patre non habent oppositionem originis, 
non possunt facere vel constituere distinctionem personarum. Ergo, cum non plus dif- 
terrent generari et spirari in Filio et Spiritu Sancto, per hoc non constituerentur duae 
personae. Non enim potest dici quod ex alio habeat differentiam Filius et Spiritus quam 
ex tali quali diversitate relationum, quia, illa circumscripta, non remanet nisi essentia 
omnino indistincta 

Ergo nulla est ratio quare | possit dici quod spiratio et generatio activa possunt esse 
in una persona principiante; generatio autem et spiratio passiva non possunt esse in 
una persona principiata. Cum enim dicitur quod in principiatis est maior diversitas vel 
differéntia quam in principiis, hoc intelligitur de principiatis ? quae secundum se et 
secundum suam naturam diversitatem realem et essentialem secundum absoluta important, 
sicut patet et in Deo et in creaturis. Nam Deus secundum diversas ideas sola ratione 
differentes producit ea quae realiter ab invicem differunt, quia etiam üilla important 
naturas secundum se differentes ; artifex etiam, in quo simul sunt ars et natura, per artem 
producit suam imaginem | vel | aliquod ® artificiatum et per potentiam naturalem suum 
filium naturalem, quae tamen realiter et subiecto differunt eo quod absolute { et essen- 
tialiter differentiam realem important inter se. Sed ubi in productis non potest esse 
differentia realis secundum aliquid absolutum, non potest hoc contingere. Unde, quando 
aliqua differunt secundum relationes disparatas inter se propter respectus diversos ad 
diversa relativa ad quae habent habitudinem, nisi tamen haec de se maiorem diversitatem 
important, ex huiusmodi habitudine non debet eis tribui maior distinctio quam invenitur 
in illo vel ‘ illis ad quem vel quos est huiusmodi habitudo, ut patet in aliis; nam, si aliquod 
unum subiecto sit duplum ad aliquod subduplum per suam quantitatem et sit dissimile 
ad aliquod nigrum per° suam albedinem, non maior debet poni ex hoc diversitas in 
dimidio et nigro quam in duplo et albo ; et sicut duplum et album non habent opposi- 
tionem quae impediat ea simul esse in uno subiecto, ita etiam est de dimidio et nigro, 
scilicet quod solum requiritur in eis diversitas secundum essentiam ut in ipsis fundentur 
dictae relationes reales disparatae et possunt esse simul in eodem subiecto; et esset 
simile magis si duplum causaret subduplum et album causaret ni | grum, sicut contingit 
in personis divinis relativis. | 

Quod autem in principio vel causa ® non oportet esse tantam diversitatem vel distinc- 
tionem sicut in principiato, sicut patet praecipue in causa non univoca, hoc contingit ex 
eo quod causatum defective et imperfecte participat id perfectionis et actualitatis quod 
est in causa; unde sparsim et divisim reperitur in pluribus causatis illud quod unite 
reperitur in causa. Quia ergo quilibet effectus aequivocus deficit a perfectione causae, 
ideo semper est recessus a tali causa secundum diversos gradus perfectionum diversarum 
realiter in causatis, quae unite sunt in causa ; nec tales diversi effectus in tali diversitate 
reali producerentur a tali causa sic magis una, nisi huiusmodi effectus in seipsis diver- 
sitatem graduum ex tali habitudine et recessu a causa importarent. 

Cum ergo in proposito persona producta in divinis eiusdem perfectionis et essentiae 
sit cum producente, plures personae productae non possunt dici differre ex eo ‘quod 

secundum diversas rationes producuntur ab eadem, cum univoce habeat quaelibet persona 
quicquid perfectionis habet alia ; et ideo, si distinguantur, oportet quod hoc ex alia ratione 
contingat. 

Puonendo ergo Spiritum Sanctum -procedere a Filio et a Patre, licet non ponatur 
quaternitas rerum propter trinitatem personarum et unitatem essentiae, quia illa nullo 
modo cum eis nec per se nec ex consequenti connumeratur, ponitur tamen quaternitas 
rerum rem appellando relationem realem propter continuationem spirationis activae cum 
generatione activa et cum generatione passiva et cum spiratione passiva, ut dictum est. 

Ex praedictis patet quod, considerando illud a quo sumitur formalis ratio distinctionis 
personarum divinarum secundum rationem relationum distinguentium et habitudinem 
earum ad invicem, non potest poni quod Spiritus Sanctus procedat processione realiter 
distincta a processione Filii quae dicitur per modum naturae si non procedat a Filio. 
Et, quia modus secundum quem dicitur Spiritus Sanctus procedere | dicitur per modum AE Et 
voluntatis, patet quod Spiritus Sanctus non procederet per modum voluntatis ! qui realiter 
a modo procedendi Filii distingueretur si non procederet a Filio. 

Hoc etiam videtur posse declarari ex habitudine istorum actuum et modorum proce- 
dendi ad invicem qui dicuntur per modum voluntatis et intellectus. Sicut enim in actibus 
| simplicibus voluntatis et intellectus qui dicuntur esse quasi essentiales, scilicet intel- 
ligere et velle vel amare hic ? est ordo quod unus est prior altero et habet causalitatem 
sive rationem principii super ipsum, ita etiam debet esse in actibus perfectis et completis, 
scilicet dicendi et spirandi quibus producuntur notitia perfecta et declarativa quae dicitur 
Verbum, et amor perfectissimus sive incentivus qui dicitur Spiritus Sanctus, in quibus 
quasi perficiuntur operationes beatificae divinae, licet ab aliis hoc penitus * non conce- 
datur, scilicet quod processiones divinarum personarum sint in divinis hoc modo quod 
ibi* primo sit notitia quasi confusa, deinde declarativa. Sicut ergo qui ponit quod sit 
aliquis amor qui non procedit a voluntate, mediante actu intellectus simplici ut habente 
causalitatem super processionem talis amoris voluntatis, non potest ponere quod procedat 


cod. V 
fol. 103 Ra 


per modum simplicis actus voluntatis qui dicitur simpliciter velle vel amare, ita, qui 
ponit quod amor perfectus in divinis non procedat a voluntate divina, mediante actu 
intellectus perfecto quo producitur notitia declarativa, non potest ponere quod talis amor 
procedat per modum voluntatis actu per | fectissimo quem circumloquimur per spirare. cod. C 


Unde, ponendo quod Filius procedat per modum intellectus et Spiritus Sanctus per ESA 
modum voluntatis, ponitur quod Spiritus Sanctus procedat a Filio; nam oportet amorem 
procedere a Verbo, eo quod nihil amatur nisi verbo cordis concipiatur ; unde, sicut si non 
esset realis processio personarum nec realis distinctio earum ab invicem, tamen, ut dictum 
est, essent secundum rationem intelligendi notitia procedens per modum intellectus et 
amor procedens per modum voluntatis, ita quod * | non posset intelligi procedere amor An 58 


secundum modum voluntatis et hoc secundum rationem intelligendi nisi intelligeretur 
procedere a notitia procedente secundum rationem intelligendi; ita etiam, posita distinc- 
tione personarum, non poterit esse nec intelligi quin Spiritus Sanctus, qui est amor et 3 
procedit per modum voluntatis, procedat a Filio qui procedit per modum intellectus. * *- 
Immo, etiam nisi esset naturalis ordo et origo trium potentiarum animae in una mentis 
essentia et actuum ® etiam® dictarum potentiarum inter se, sic videlicet quod naturali 

-ordine primum habeat esse in mente memoria et, mediante 1illa, intelligentia et, mediante 


utraque, voluntas ; et ita etiam adaptando de actibus non esset in anima imago trinitatis, 
ut patet ubique per Augustinum; et, sicut si intelligentia non oriretur a memoria non 
distingueretur ab ea, ita etiam si voluntas non orietur ab utraque, non distingueretur 
ab ! eis. Et ita etiam suo modo de actibus est dicendum. , 
Ergo, qui ponit quod Spiritus Sanctus non procedat a Filio et tamen procedat per 
modum voluntatis, sic quod modus procedendi per modum voluntatis realiter distinguatur 
a modo procedendi Filii a Patre per modum intellectus, et quod ex hoc Spiritus Sanctus 
a Filio realiter et secundum suppositum distinguatur, implicat duplicia contradictoria : 
scilicet quod Filius distinguatur et non distinguatur a Spiritu Sancto, et quod dictae 
processiones realiter differant et non differant, nam, qui ponit Spiritum Sanctum non 
procedere a Filio, ponit eum non distingui ab ipso realiter, et ex consequenti etiam 
ponit processiones Filii et Spiritus Sancti a Patre non differre ab invicem realiter propter 


praedicta. Cum ex hoc distinguantur quod unus procedat per modum voluntatis et alter 


per modum intellectus, quod est unum procedere ab alio, ut declaratum est, in quantum 


-autem ponit dictas processiones realiter differre, ponit quod termini etiam realiter diffe- 


rant, et sic quod Filius et Spiritus Sanctus ab invicem | realiter distinguuntur. 

Sed ad hoc respondetur ab aliquibus (1), qui dicunt quod secundum dictum modum 
ponendi non po | nuntur incompossibilia, hoc quod Spiritus Sanctus distinguatur et non 
distinguatur a Filio; immo solum poñitur ex hoc quod simpliciter distinguitur, et quod 
si non distinguatur, hoc est secundum quid; nam, si ponatur aliquid convenire alicui 
secundum comparationem et rationem secundum quam natum est ei hoc convenire et 


-non conveniat ei secundum rationem et comparationem secundum quam non ? est natum 


ei convenire, non sequitur quod hoc ei conveniat et non conveniat; ut si quatuor sit 


-duplum ad duo et non sit duplum ad tria, non sequitur quod sit duplum et non duplum, 
sed quod sit duplum simpliciter. non duplum autem secundum quid; ita etiam in propo- 
-sito ; nam, si Spiritus Sanctus distinguitur a Filio in comparatione ad Patrem a quo ambo 


diversimode procedunt, ex hoc habet quod simpliciter distinguatur Spiritus Sanctus a 
Filio ; si autem non distinguatur ab eo ex comparatione quam habet ad ipsum, quia hoc 
posito non est natus habere ad ipsum comparationem per se distinguentem, ex hoc non 
dicetur non distingui nisi secundum quüid. 4 

Sed hoc non valet; nam ex comparatione quam habet ad Patrem non est natus per 
se distingui nisi a Patre, quia ex comparatione ad Patrem distinguitur ab eo in quantum 
ab ipso originatur ; a nulla enim persona per se distinguitur divina persona nisi a qua 
originatur vel quae ab ipsa originatur; et sic, ex eo quod distinguitur sive originatur a 
Patre, non est natus distingui a Filio nisi etiam simul ab ipso originetur. Ergo, qui ponit 
quod a Filio non originetur, ponit quod ab ipso per se et realiter non distinguatur. 
Ponendo autem cum hoc quod non procedendo a Filio procedit a Patre alio modo 


-quam Filius, quia, ut dictum est, illi modi procedendi non differrent realiter etiam 


relatione reali disparata, quia talis distinctio processionum coexigit quod |-Spiritus 
Sanctus a Filio procedat, ut dictum est, sed solum secundum rationem, ponitur quod 

solum distinguitur a Filio secundum rationem et sic secundum quid, et sic simpliciter 
non distingueretur a Filio, sed secundum quid distinguetur ab eo, 

Item, dicunt quod ponendo Spiritum Sanctum non procedere a Filio, et tamen 
ipsum distingui realiter ab eodem, non implicantur contradictoria, scilicet quod distin- 
guatur et non distinguatur, sed solum ponitur hoc impossibile quod Filius | non differat 
-a Spiritu Sancto spiratione activa et Spiritus Sanctus ab eo spiratione passiva ; quia 
tunc solum ponitur aliquid per incompossibile quando cum eo quod principaliter ponitur 
contradictio eius implicatur, scilicet quando privat aliquid quod est de eius significato 
et essentia, ut si dicerem : homo si esset animal non rationale differret a bruto, quia 
remoto rationali non remanet nisi id unde convenit cum bruto ; quando vero non implicat 
-contradictorium eius quod est de significato et essentia positi, ponit tamen aliquid quod 
est repugnans alicui pertinenti ad principale positum, tunc non ponit principaliter con- 
tradictionem eius, sed solum per quandam consequentiam; et ideo tale positum-solum 
‘ponitur per impossibile et non per incompossibile. Quia ergo spiratio activa est extra 
significatum Filii et quasi consecutivum personae eius ordine quodam, ideo verum est 
-dicere quod Filius, etsi non spiret Spiritum Sanctum, tamen differt ab eo nativitate, quia 
non spirare non privat nativitatem a Filio nisi per quandam consequentiam. Tamen 
neganda est haec, scilicet quod Filius non differt a Spiritu Sancto spiratione activa vel 
quod differt ab eo sola nativitate pro tanto, quia repugnat posito, scilicet quod Spiritus 
Sanctus differt realiter a Filio. Repugnans autem posito quod est extra essentiam et 
significatum suum semper in falsis positionibus est negandum, secundum artem obliga- 
toriam habitam in octavo Topicorum. Et ponitur exemplum: nam, si poneretur homo 
differre a bruto et! | tamen non esset risibilis, non ponerentur contradictoria, scilicet 
quod homo differret et non differret a bruto, sed solum hoc impossibile quod homo non 
differret a bruto per risibilitatem vel quod homo non esset risibilis et cetera. 

Sed hoc non valet; quia, licet spirare active non sit de ratione et essentia personae 
Filii simpliciter, quia scilicet ipsam non constituit nec per se distinguit a Patre, tamen ad 
hoc quod per se distinguatur a Spiritu Sancto et ad hoc quod per se etiam ? ad ipsum 
referatur, est de eius essentia, sicut spirari passive a Filio est de ratione et essentia 
Spiritus Sancti in quantum est persona distincta a Filio et ad ipsum relata; prout etiam 
spirare active in Patre, licet non sit de ratione personae Patris simpliciter, ut scilicet 
eius in esse personali constitutiva et distinctiva, tamen ad hoc quod per se a Spiritu 
Sancto distinguatur et referatur per se ad ipsum est de eius essentia. Proprietas enim 
constitutiva Patris est prima realis relatio, qua scilicet per se et primo respicit primam 
personam ; et ideo etiam illa est per se distinctiva éius a prima persona procedente. Ita 
etiam est de persona secunda respectu primae. 

Sed tamen illae proprietates personales Patris et Filii sic ipsos per se inter se 
distinguentes, et ex consequenti ab omnibus aliis quae sunt praeter ipsas, quia per 
illas non habent oppositionem ad Spiritum Sanctum nec secundum illas sunt principia 
originalia Spiritus Sancti, sed prout in communi vi spirativa uniuntur, ideo de ratione 
utriusque est talis proprietas relativa communis; et hoc in quantum per se habent 
habitudinem et distinctionem respectu Spiritus Sancti; et ideo, sicut qui ponit Patrem 
non producere Filium, ponit eum non distingui ab eo, ita, qui ponit Filium non producere 
Spiritum Sanctum, non ponit eum distingui ab eo; et sic, — licet spirare vel producere 

Spiritum non sit de ratione Filii simpliciter et secundum se, sed etiam nec est de ratione 
Patris, immo est quid consequens ad perfectionem utriusque et sic ponendo quod Pater 
vel Filius non spirent Spiritum Sanctum et tamen ab invicem distinguantur ut duae 
personae divi | nae, non ponuntur incompossibilia per se, sed hoc impossibile quod 
non habeant plenam fœcunditatem nec mutuum amorem et cetera, — tamen ponere 
quod Pater et Filius non producunt Spiritum Sanctum et tamen ab eo realiter distin- 
guuntur est ponere incompossibilia. Qui ergo ponit Spiritum Sanctum non procedere 
vel non spirari a Filio ponit aliquid repugnans per se ei quod est distingui a Filio. 
Igitur qui ponit cum hoc expresse quod Spiritus Sanctus distinguatur a Filio, ponit 
contradictoria. / 

Quod autem dictum est, quod proprietas spirationis activae est ! de ratione perso- 
narum Patris et Filii in quantum per se distinguuntur a Spiritu Sancto, hoc sic intel- 
ligendum est quod, licet per istam proprietatem non constituantur in esse personali, 
immo quasi praesupponuntur constitutae et ab invicem per se distinctae, tamen per 
hanc per se distinguuntur a Spiritu Sancto, quia ab eo non distinguuntur per se in 
quantum Pater generans nec in quantum Filius generatus, sed in quantum una communi 
vi spirativa habent spirare vel Spiritum producere. 

Ad argumenta igitur posita in corpore solutionis, pro prima opinione ? est 5 respon- 
dendum : cum igitur arguitur quod ex distinctione processionum contingit distinctio 
productorum, non e converso | et cetera, et quod distinctio personarum reducitur ad 
distinctionem processionum et distinctio processionum ad distinctionem * principiorum 
quae sunt vis generativa Filii et vis spirativa Spiritus Sancti, dicendum quod hoc aliquo 
modo verum est; | sed addendum est quod illa principia, et ex consequenti etiam proces- 
siones, non haberent distinctionem realem, etiam° secundum relationes disparatas, nisi 
intelligeretur habitudo Patris per vim generativam ad solum Filium, ut qui ab ipso est 
per generationem, et quasi consequenter habitudo Patris et Filii simul ad Spiritum 
Sanctum, ut qui ab ambobus per communem spirationem; nec posset intelligi vis spirativa 
differre realiter a vi generativa activa Patris cum qua simul stat in Patre, nisi intelli- 
geretur stare cum vi generativa quasi passiva Filii | et Filio convenire. Quia enim wis 
spirativa Patris stat cum vi generativa passiva Filii cum qua non stat vis generativa 
activa Patris; et e converso, quia vis spirativa Filii stat cum vi generativa activa Patris 
cum qua non stat vis generativa passiva Filii, ideo vis svirativa Patris et Filii differunt 
realiter a vi generativa Patris et Filii, et hoc ut relationes disparatae propter opposi- 
tionem relationum et suppositorum ® oppositorum in quibus et cum quibus stant, ut prius 
declaratum est; principalis enim distinctio realis in divinis est distinctio personarum 
sive suppositorum relatorum in quibus est distinctio, quia una persona est a qua alia 
et altera est quae est ab alia; emanationes vero et proprietates relativae quae intelli- 
guntur et includuntur in hoc quod dicitur qui’ ab alio et a quo alius, sunt® id ipsum 
realiter quod ipsae personae distinctae; unde non est intelligendum quod ista sint 
quaedam plura realiter distincta et sic ordinata quod distinctio prima realis sit inter 
principia emanationum, et ex huiusmodi distinctione principiorum sit.ulterius distinctio 
alia realis emanationum, et ex huiusmodi distinctione emanationum sit tertia distinctio 
realis personarum emanantium; sed haec omnia non dicunt nisi unam realem distinc- 
tionem principalem, scilicet ipsarum personarum. 

Cum arguitur postea quod si vis spirativa, ut Patris est, non differret a vi generativa 
eius, spiratio non differret a generatione et cetera, dicendum quod, licet vis spirativa 
per se et secundum oppositionem non differat a vi generativa Patris nec etiam a vi 
generativa Filii !, tamen quasi ex. consequenti et secundum disparationem differt ab 
utraque, ut dictum est, propter oppositionem relationum et suppositorum in quibus vel ? 
cum quibus sunt. Verum est ergo quod, si nullo modo differrent, generatio esset * spiratio 
et ‘ Filius esset Spiritus Sanctus. Sed, quia differunt realiter dicto modo et non ut consi- 
derantur secundum habitudinem quam habent inter | se et secundum se solum sive ut 
habent esse in solo Patre, secundum hoc, inquam, non contingit talis distinctio realis, 
sed ut consideratur vis spirativa ut simul stans cum vi generativa activa et passiva habet 
habitudinem ad Spiritum Sanctum spirabilem ; et tunc non sequitur quod generatio activa 
sit spiratio, sed hoc sequeretur si poneretur quod vis spirativa et generativa Patris non 
haberent aliam differentiam quam habere possent ex esse potentiae spirativae in solo 
Patre absque hoc quod noneretur simul in Filio. Sic enim non differrent nisi ratione, quia 
nec inter se oppositionem haberent nec esset ipsa vis spirativa in habentibus per se 
oppositionem. Nunc autem, quia vis spirativa Patris non est a Patre in Filio secundum 
quod est eadem vi generativa Patris, immo secundum quod est differens, quia secundum 
quod stat cum vi generativa passiva Filii, — communicando enim Filio esse divinum per 
generationem activam procedentem a vi generativa activa, communicat etiam ei vim 
spirativam activam ut quae solum habet respectum ad spirationem Spiritus Sancti — ideo 
ponitur realis différentia inter vim generativam Patris et vim spirativam eius, non solum 
secundum © quod considerantur ut sunt Patris, sed alio modo iam dicto. | 

Item, cum arguitur quod, quia Pater sua proprietate personali in esse suppositi 
distincti a quocumque alio constituitur, ideo si Spiritus non procederet a Patre, sed 
procederet a solo Filio, tamen Pater a Spiritu Sancto personaliter et realiter distin- 
gueretur ; ergo, etiam si Spiritus Sanctus non procederet a Filio, sed a solo Patre, adhuc 
Filius sua personalitate a Spiritu Sancto, et e converso, distingueretur ; nam, etiam nunc 
cum © Spiritus Sanctus procedit a Filio, ipse Filius relatione spiritiva non distinguitur 
secundum suppositum a Spiritu Sancto, quia illa non est personae Filii constitutiva, — 
non valet. Nam, licet Spiritus Sanctus non procederet immediate nisi a solo Filio, tamen 
procederet mediate a Patre; unde Pater et Spiritus Sanctus personaliter distinguerentur 
in quantum Spiritus Sanctus esset per originem a Patre, licet mediante origine Filii. 
Sed si non procedit | a Filio immediate, omnino tollitur oppositio relationis secundum 
| originem; quare et cetera. Sed ex dicta positione qua diceretur Spiritum Sanctum 
procedere a solo Filio et tamen distingui a Patre, licet non ponerentur ista impossibilia, 
scilicet quod distinguetur et non distinguetur a Patre, tamen plura alia impossibilia ex 
hoc sequerentur. Quamvis etiam Filius non distinguatur personaliter a Spiritu Sancto 
per relationem realem spirationis activae, quia, cum illa sit communis Patri et Filio 
et conveniat Filio iam quasi in esse personali per proprietatem generationis passivae 
constituto et non est proprietas constitutiva, tamen realiter refert ipsum Filium et Patrem 
ad Spiritum Sanctum, ut principium ad principiatum; sed relatio spirationis passivae 
constituit suppositum distinctum, scilicet Spiritum Sanctum a Filio simul et a Patre, 
et realiter refert etiam Spiritum Sanctum ad utrumque, quia non est in Spiritu Sancto 
alia relatio realis nisi ista; et ideo oportet quod et constituat et distinguat et referat 

personam Spiritus Sancti dicto modo. Sed si Spiritus Sanctus non procederet a Filio, 
licet Filius nihilominus haberet in se suam proprietatem personalem per quam habet 
distinctionem personalem ab omni alia persona, tamen ! non distingueretur personaliter 
nisi a.Patre nec referretur etiam ? nisi ad Patrem®. 

Argumentum pro parte illa concedendum est ratione conclusionis. Nam, si Spiritus 
Sanctus non procederet a Filio, non posset poni diversitas realis inter ipsum et Filium, 
nec etiam diversitas realis inter processiones per modum naturae et voluntatis inveniretur, 
sed esset diversitas hic et ibi solum secundum rationem; nam, ut dictum est, secundum 
hoc deberet poni quod eo modo, scilicet secundum rationem intelligendi quo esset distin- 
guere per modum procedendi secundum voluntatem et secundum intellectum et ipsum 
Spiritum Sanctum a Filio, esset ponendum Spiritum Sanctum procedere a Filio ut pro- 
cedentem a procedente et processionem aliquo modo ex processione, modo etiam non 
distinguuntur istae processiones realiter, quia una sit per modum immunitatis a coactione 
vel per modum liberi arbitrii vel terminata ad extra, et alia non, sed quia una est per 
modum simplicis ema | nationis, nulla alia praesupposita et nullo alio producto supposito 
ex quo vel ex qua aliquo modo habeat esse, Talis enim est modus procedendi naturaliter; 
et talis modus etiam procedendi est secundum intellectum. Processio enim quae est a 
naturali agente non supponit aliam processionem nec alium habentem esse secundum 
praecedentem * productionem nisi per accidens in quantum unum naturale agens ab 
alio dependet. Sed hoc non pertinet ad rationem naturae in quantum natura est. Alia 
vero est per modum cuiusdam consequentis emanationis ad aliquam praecedentem quam 
et® praesupponit et per quam aliquo modo habet esse. Talis est enim modus procedendi 
secundum voluntatem; non enim voluntas in aliquid tendit nisi praeexistente productione 
intellectus aliquid concipientis. Unde illa processio per modum naturae intelligitur in 
divinis quae nullam aliam praesupponit ; illa vero per modum voluntatis quae ex prae- 
supposita processione principium sumit ; et sic oportet pro | cessionem aliquo modo ex 
processione esse ? et procedentem ex procedente ; hoc autem facit realem distinctionem 
in divinis, ut dictum est. 

Nec tamen ex hoc quod Spiritus Sanctus dicitur procedere per modum voluntatis 
et non per modum naturae sequitur quod $ una persona procedat naturaliter et alia non, 
cum utraque procedat secundum originem naturalem sive ex naturali perfectione divinae 
naturae competente et per utramque fiat communicatio eiusdem verae naturae et essentiae. 
Dicitur enim aliquid produci naturaliter propter habitudinem naturalem quam habet ad 
suum principium; hoc autem convenit Filio respectu Patris et Spiritui Sancto respectu 
Patris et Filii. Per modum vero naturae produci dicitur quod producitur ab aliquo prin- 
cipio sic producente sicut producit natura ; hoc autem est proprium Filio in divinis, ut 
dictum est. Per modum vero voluntatis aliquid produci dicitur quod producitur ab aliquo 
principio sic° producente sicut producit voluntas; hoc autem est proprium Spiritui Sancto. 

Ad argumentum in oppositum est dicendum quod, licet modo distinguatur Filius a 
Spiritu Sancto tum quia genitus tum quia spirans, non sic Spiritus Sanctus, tamen secundum 
quod genitus per se et primo | solum distinguitur a Patre generante, ex. consequenti 
autem a qualibetcumque ! alia persona quae nata est esse in divinis, sive a quocumque 

alio in quo non invenitur proprietas constitutiva Filii, sed secundum quod spirans per se 
et primo distinguitur a Spiritu Sancto; quia, etiamsi non esset genitus et spiraret, ab eo 
distingueretur, ut patet de Patre respectu Spiritus Sancti; sed, si non spiraret et esset 
genitus, non distingueretur, quia, si aliquid ab alio ! per se distinguitur, oportet quod 
aliud ab isto per rationem oppositam distinguatur. Unde, sicut Spiritus Sanctus non 
distingueretur per se a Filio nisi spiraretur ab eo, ita etiam, licet ? Filius esse haberet 
etsi non spiraret, tamen non haberet | unde per se a Spiritu Sancto distingueretur ; et 
ideo, posito quod Filius non spiret, oportet poni quod Filius a Spiritu Sancto realiter 
non distinguatur. Unde Filius sua filiatione per se distinguitur a Patre secundum oppo- 
sitionem relativam filiationis ad paternitatem, sed a Spiritu Sancto distinguitur filiatione 
per hoc quod Spiritus Sanctus non habet filiationem quam Filius habet, et sic non per se 
vel per illud quod oppositionem habet, sed ex consequenti per habere et non habere 
filiationem ; per se autem distinguitur ab eo per oppositionem relationis originis. 

Et haec patent per Anselmum. Sic enim arguit Anselmus quod Spiritus Sanctus non 
distinguitur a Patre, propter hoc scilicet quia Pater habet filium, non sic autem Spiritus 
Sanctus, et quia Spiritus Sanctus est ab alio, non autem Pater; quia, posito quod Pater 
non haberet filium vel quod Spiritus Sanctus haberet filium vel quod Pater esset ab alio, 
adhuc Spiritus Sanctus distingueretur a Patre. Ergo sola causa per se distinguens Spiritum 
-Sanctum a Patre personaliter est quia ipse Spiritus est a Patre. Ita etiam secundum 
ipsum procedendum est in proposito : quia si sufficienter et per se distingueretur Spiritus 
Sanctus a Filio, quia unus a Patre uno modo et alius a Patre alio modo, ergo si poneretur 
Filius non procedere a Patre, Spiritus Sanctus ab eo non posset intelligi distingui. Sed 
hoc, sécundum Anselmum, supponitur esse falsum. | 

Sed e contra ® : si ponatur Spiritum Sanctum procedere a Filio, sive Filius procedat 
a Patre sive non, tamen Spiritus Sanctus distinguitur. Ergo Spiritum Sanctum esse a 
Filio est per se causa et sola distinguendi unum ab alio. 


QUAESTIO V. 


Utrum suppositum addat aliquam rem supra essentiam 
vel naturam. 


Deinde circa creaturam quaerebantur quaedam pertinentia ad omnem 
substantiam in se subsistentem generaliter et quaedam * pertinentia ad 
quasdam substantias et ad quasdam earum proprietates specialiter. 

Circa primum quaérebantur duo, unum pertinens ad rationem sub- 
sistentiae, et unum pertinens ad rationem cuiusdam differentiae. Primum 

horum erat utrum suppositum addat aliquam rem supra essentiam vel 
naturam ; secundum erat utrum | unum et idem possit sic differre a se 
ipso Aea possit reali relatione referri ad se ipsum. 

Ad primum horum arguitur et ostenditur quod suppositum addat 
aliquam rem supra essentiam vel naturam, utpote aliquod accidens, quia 


illud addit suppositum supra naturam per quod unum suppositum ab alio 


distinguitur ; sed unum suppositum non potest distingui ab alio supposito 
praecipue solo numero per id quod ad essentiam pertinet ; in hoc enim 
supposita eiusdem speciei non differunt, sed potius conveniunt. Ergo 
oportet * quod illud per quod unum suppositum substantiae distinguitur 
ab alio sit aliqua res addita ad ipsam essentiam; sed quicquid est res 
aliqua et non est substantia est accidens ; quare et cetera. : 

Contra. Arguitur quod suppositum nullam rem addit supra naturam, 
quia ad substantiam perfectam ad hoc quod habeat esse subsistentiae 
non potest addi aliquid pertinens ad genus substantiae, quia totum hoc 
comprehendit ipsa essentia vel natura substantiae. Item, nec potest sup- 
positum supra essentiam vel naturam addere rem accidentalem, quia tunc 
suppositum sive substantia subsistens non esset ens per se scilicet, sed 
ens per accidens constitutum ex substantia et accidente, nec natura speciei 
vel generis praedicaretur per se de individuo; ergo et cetera. 

Respondeo dicendum quod circa hoc est primo considerandum quid 
nomine suppositi et naturae vel | essentiae sive quidditatis intelligitur ; 
deinde quomodo haec se habent ad invicem. 

Sciendum est igitur quod uno modo per naturam potest intelligi illud 
quod nomine abstracto significatum importatur, quasi per modum simplicis 
formae, quae quasi nata est ab aliquo participari; sub natura autem ut sic 
significata comprehenduntur tantum ea quae ad essentiam rei? pertinent 
vel naturam, puta sub significato humanitatis vel albedinis. Nec etiam ex 
modo significandi dantur intelligi aliqua quae ad naturam non pertinent, 
immo potius ratione modi significandi talia excluduntur sic quod de illa 
etiam non praedicantur. Suppositum autem, largo modo loquendo de sup- 
posito, potest dici id quod nomine concreto significatum quasi per modum 
compositi importat; de principali et per se significato tantum ea quae ad 
essentiam pertinent vel naturam, sed ex modo significandi dat intelligere 
vel saltem non excludit aliqua quae ad naturam non pertinent, puta homo 
vel album. Quaerere ergo quid sit quod addit suppositum sic acceptum 
supra naturam est quaerere quomodo se habeant quidditas et habens quid- 

ditatem ad invicem, ut per quidditatem intelligatur essentia, per habens 
quidditatem suppositum. 

Alio modo possunt accipi essentia vel natura et suppositum sic quod 
 natura intelligatur id quod nomine communi secundum se et indistincte, 
sive ut unum secundum rationem et conceptum intellectus, a pluribus autem 
participabile significatur, ut homo vel humanitas, album vel albedo ; sup- 
positum autem, large loquendo de supposito, dicatur id quod importatur 
nomine singulari vel discreto ut quid in se indivisum et ab aliis singulariter 
existentibus divisum, ut haec humanitas, hic homo, haec albedo, hoc album. 
Quaerere autem quid addit suppositum sic accep | tum ad naturam sic 
acceptam ‘ est quaerere de causa individuationis sive quid addit singulare 
super commune, scilicet haec humanitas super humanitatem, hic homo 
super hominem, haec albedo super albedinem, hoc album super album. 
Et quia proprie accipitur suppositum | in substantia, ideo prosequendo 
quaestionem propositam * secundum utrumque membrum praedictum acci- 
piemus comparationes in terminis substantialibus. 

Quantum ad primum ergo est * inquirendum utrum homo addat aliquid 
supra humanitatem et hic homo super hanc humanitatem et quid sit illud. 
Videtur autem quod suppositum aliquid addat supra | naturam cum in 
talibus unum de alio non praedicetur, scilicet humanitas de homine et 
albedo de albo, cum tamen homo per se et essentialiter non significet 
aliquid suorum accidentium nec etiam * album significat substantiam. Hoc 
autem non videretur contingere nisi homo etiam praeter sua accidentia, 
et album praeter substantiam aliquid importet ratione cuius aliquo modo 
realiter differant ab humanitate et albedine, quoniam non solus modus 
significandi vel intelligendi absque aliqua diversitate reali videtur impedire 
praëdicationem per identitatem, licet formalem impediat, sicut patet in 
divinis; nam ibi dicitur Deus est deitas. Hoc etiam videtur ex eo quod 
supposito aliquid convenit quod non naturae ; nam suppositi est agere, 
non naturae et cetera. Item, hoc videtur ex eo quod conceditur quod Filius 
Dei assumpsit in unitate suppositi aeterni naturam humanam, non autem 
hominem; unde etiam illi naturae non convenit ratio suppositi creati. Si 
tamen illa natura separata esset a supposito divino, cum ipsa esset quid 
in se subsistens, ei conveniret ratio suppositi creati et sic videretur aliquid 
sibi addi quod modo non habet sive videretur realem differentiam habere 
ad ipsam ut nunc est. Et hoc quidem aliqui concedunt dicentes quod, 

cum natura sit ut aliquid habitum, suppositum vero sit ut quid habens, 
ubi idem ponitur suppositum et natura, oportet quod idem sit habens et 
id quod habet, quod dici non potest nisi in re ! omnimode ? simplici qualis 


non est aliqua creatura, cum in omni creatura sit aliqua compositio ex : 


actu et potentia. Et sic videtur quod non erit idem suppositum et natura. 

Et ex hoc videtur sequi quod addit aliquid supra naturam. Non videtur 
autem quod addat accidentia aliqua | quoniam sic suppositum non esset 
ens per se, sed per accidens ; nec esset per se in aliquo praedicamento 
cum nor esset per se unum. Et ideo oportet dicere quod suppositum 
in sui significato hoc non includit, scilicet naturam et quaedam adventitia. 
naturae. Verumtamen, quia suppositi est agere, non autem naturae, possunt 
in ratione et diffinitione suppositi accipi esse et alia sine quibus suppositum 
non existit neC agit, nec natura potest subsistere sine illis, et haec sunt. 
alia a natura. Propter quod, etiamsi suppositum diffiniretur secundum hoc, 
aliquid intraret diffinitionem eius quod non intraret diffinitionem naturae #, 
quia in diffinitione naturae non ponitur aliquid quod ad naturam non 
pertineat ; sed in ratione suppositi sunt quaedam adventitia naturae sine 
quibus suppositum non potest intelligi, sicut sunt esse et proprietates sine 
quibus natura actu existere non potest. Unde, si diffiniretur suppositum, 
haberet diffinitionem per additamentum, sicut accidentia, quia in eius diff- 
nitione poneretur natura tanquam id quod dicit eandem essentiam cum 
ipso et cum hoc alia supervenientia naturae. Sed, — cum nomen suppositi 
non * significet naturam cum illis advenientibus naturae, suppositum autem 
sine natura in supposito non potest per se esse nec per se agere sine esse 
et sine proprietatibus et accidentibus convenientibus et tamen suppositum 
dicit id quod habet per se esse et per se agere, natura autem hoc non 
habet, ut per se patet in natura humana assumpta in Christo, — oportet 
quod suppositum importet et significet quendam modum se habendi quem 
consequitur ex hoc quod subest ipsi esse et proprietatibus sine quibus 
natura actu non existeret nec suppositum ageret. 

Ratione tamen huiusmodi suppositum non dicit aliam rem a natura, 
immo natura et suppositum dicunt eandem rem et tamen ipsum suppositum. 
differt realiter a natura; nec est hoc inconveniens, sicut videmus quod 
materia extensa realiter differt a seipsa non extensa et tamen non dicit 
allam rem ipsa extensa a se ipsa non exten | sa. Ex eo enim quod res. 
praedicamentorum ad invicem coniunguntur, aliquid in sua essentia contra-. 
hunt per quod realiter | differunt a se ipsis ut non sunt coniunctae. Materia 

ergo, ex hoc quod coniungitur quantitati, aliquid in sua essentia contrahit 
et acquirit per quod realiter differt a se ipsa ut non est coniuncta, ut sic 
materia extensa, etiam ! praeter hoc quod includat quantitatem, dicat 
quoddam compositum, non ex his quia * tale compositum non * includit in 
se plura realiter differentia, sed huic, quia dicit quid compositum quan- 
tita | ti. Ex unione enim ad illam aliquid resultat in ea ut esse extensum 
quid, et sic compositior est materia quantitati coniuncta quam in se con- 
siderata. Et similiter ‘ dicendum est de omnibus accidentibus quibus 
substantia subicitur. Illud autem quod materia contrahit est quidam ° modus, 
et realis modus, non secundum rationem tantum; nam, cum materia alicui 
formae coniungitur cui primum coniuncta non erat, vere et realiter trans- 
mutatur ad illam formam et vere et realiter illi formae subicitur; et sic, 
cum sit in sua essentia realiter variata, differt realiter a seipsa ut non est 
sic variata, et realem quendam modum habet quem prius non habebat; 
ut coniuncta quantitati dicatur extensa, separata vero a ° quantitate non 
- sic dicatur. Et quia materia seipsa extenditur per quantitatem, non mediante 
aliqua alia extensione, sicut quantitas se ipsa ? materiam * extendit, ideo 
extensio materiae non dicit aliam rem vel essentiam quam * materiam; 
et tamen est quidam modus realis quem accipit materia ut est quantitati 
coniuncta, quia sequitur realem variationem factam in materia; et ideo 
facit materiam realiter differre a se ipsa ut non est coniuncta quantitati, 
et hoc quia est alia extensio materiae et alia extensio quantitatis, nec tamen 
materia extensa sive participans extensionem est aliud quam materia, sed 
est ipsa materia in se diversificata, ut est sub quantitate et ut est quantitate 
privata. 

Et confirmatur hoc per hoc quod Philosophus dicit, primo de Gene- 
ratione, ubi quaerit quomodo differt materia ut est sub formis contrariis, 
et solvens dicit quod est eadem secundum essentiam, non autem secundum 
esse. | Sed huiusmodi esse secundum quod attenditur talis differentia non 
dicit essentias !° formarum quasi diceret quod materia existens sub formis 
contrariis differat secundum esse, quia differt secundum essentiam formae : 
eadem enim esset responsio ad quaestionem cum ipsa quaestione. Cum 
enim quaeritur quid consequitur materia ex eo quod est sub alia et alia 
forma, si responderetur quod consequitur aliam et aliam formam, non 
satisfit quaestioni, quia non dicitur quomodo differt materia a se ipsa per 
hoc quod est sub alia et alia forma; nec etiam accipitur ibi esse pro 

essentia materiae, quia essentia materiae non habet rationem esse, nec 
potest dici quod dicat quandam rem tertiam quam forma imprimat mate- 
riae ; forma enim per se perficit et materia per se perficitur, nec est aliquid 
aliud uniens ista nec aliquod medium constitutum ex istis. Huiusmodi ergo 
esse in materia dicit quendam modum existendi quem habet materia ut 
est sub forma ; quare sic et sic accepta realiter differt a se ipsa. Unde, cum 
quantitas sit quaedam forma, necesse est dicere quod materia quendam 
modum recipit ex hoc quod est sub quantitate, et per istum modum realem ? 
realiter differt a se non extensa. Quis enim dubitat quin materia prius non 
perfecta per quantitatem et non extensa, postea autem perfecta per quanti- 
tatem et extensa per eam sic et sic accepta realiter sive secundum esse 
differt a seipsa, cum extensum secundum ? rem et veritatem realiter differat 
a non extenso ? Potest enim distingui duplex extensio vel extensum : unum 
quod est essentialiter tale ut ipsa quantitas, aliud quod est participative 
tale ut ipsa materia; et haec potest dici non illa, quia extensio | materiae 
non est extensio quantitatis, sicut partes materiae sunt aliae a partibus 
quantitatis, Nullus ergo dubitat quin vere extensum differt vere et realiter 
a non extenso; materia autem sic et sic diversificata, ut scilicet sit extensa 


et non extensa, licet hoc habeat per aliam rem, quia per formam sive quan- 

titatem, ipsa tamen non ens res alia, sed illa eadem ut est perfecta per 
formam differt realiter a se ipsa ut est privata et abiciens formam. 

Sicut ergo videmus hoc in materia quod eadem existens differt realiter 
a se propter coniunc | tionem ad quantitatem et separationem ipsius ab 
ea ut in se consideratur, similiter in proposito: illa eadem essentia in se 
considerata ut non participat perfectiones additas dicitur natura; ut est 
subiecta perfectionibus et ut participat perfectiones alias, si sit per se 
existens, dicitur suppositum. Suppositum ergo quod dicit naturam cum tali 
modo quem“ natura consequitur, ex hoc quod subicitur esse et proprie- 
tatibus, realiter differt a natura ipsa secundum se accepta, et tamen non 
dicit aliam essentiam ab ipsa natura. 

Sed istud non videtur bene dictum ; sed melius videtur dicendum quod 
suppositum, secundum dictum modum accipiendi, nullam rem addit per se 
de suo principali significato supra naturam et ex consequenti patet quod 
nec realiter differt a natura. 

Quod enim aliquid differat realiter ab aliquo et non sit res alia nec 
rem aliam includat $ implicat contradictoria, Sicut enim quae differunt 

ratione diversas rationes oportet importare et qui ponit quod aliquid differat 
ratione ab aliquo et non sit alia ratio vel non includat aliam rationem ! 
quam illud, implicat contradictoria ; ita quae differunt realiter, diversas res 
importare oportet, et qui ponit | quod aliquid differat ? realiter ab aliquo 
et non sit res alia nec aliam rem includat * manifeste contradictionem 
includit. 

Item, de illo modo quaero : aut est nihil et omnino non ens et sic per 
ipsum non potest aliquid differre ab aliquo non solum realiter, sed nec 
secundum rationem; aut est aliquid et aliquod * ens. Si sic, aut est ens 
secundum animam et in anima solum et sic nullam differentiam realem * 
facit circa rem extra, aut est ens verum per se et extra animam. Aut ergo 
est idem omnino cum natura ita quod verum sit quod natura est ille suus 
modus et sic nullam facit differentiam eius ad aliquid; aut est ens aliquo 
modo differens ab ea; si sic aut absolutum et sic faceret compositionem 
realem cum ea, aut respectivum f et tunc esset vera relatio inter substantiam 
et sua accidentia, quod est falsum, quia reales relationes, ut videbitur, 
requirunt in creaturis etiam | fundamenta realiter differentia et relativa etiam 
subiecto sive supposito esse distincta, propter quod inter materiam? et 


-formam et universaliter inter subiectum et accidens non potest esse relatio 


realis. 

Item, sicut natura sortitur realem modum ex hoc quod perficitur ipso 
esse et proprietatibus, ita etiam ipsum esse et proprietates debent sortiri 
quendam modum ex sic perficere subiectum vel naturam. Et procedetur 
circa hoc sicut prius ; etenim secundum hoc, etiam ex parte accidentium, 
erit dicere quod inhaerens realiter differt a natura cui * inhaeret et cetera. 
Cum enim ex coniunctione praedicamentorum ad invicem, ut dictum est, 
aliquid contrahant naturae eorum quae sub praedicamentis continentur, 
sicut materia vel natura vel subiectum contrahit modum realem, ratione 
cuius differt realiter a se ipso, ex sic perfici, ita etiam et quaelibet forma 
ex sic perficere ; et sic erit realis modus annexus materiae vel subiecto 
vel naturae respectu formae vel accidentium et formae et !‘ accidentium 
respectu naturae vel subiecti. Ille modus ergo, ut prius, est ens respectivum, 
quia non potest esse nihil nec ens absolutum, sicut ex iam dictis patet, 
j nec ens solum in anima. Si autem sit ens respectivum, cum hoc sit 
de ratione cuiuslibet tam informati quam informantis, omnia erunt entia 

respectiva. Unde suppositum in genere substantiae de cuius ratione est 
talis modus respectivus est suppositum non absolutum sed respectivum, 
sicut contingit in divinis. Nam, licet talis modus ratione fundamenti redu: 
catur ad genus substantiae sicut et in divinis contingit de relatione, tamen, 
si ratione respectus quem importat est vere relatio et est de ratione sup- 
positi creati, omnia supposita creatà erunt relativa, non absoluta; et similiter 
potest deduci suo modo circa accidentia et formas ratione dictorum modo- 
rum. Si autem dicatur quod talis modus non est ens absolutum et aliud 
a natura, quia faceret compositionem et diversitatem realem cum ipsa 
natura, nec est ens respectivum propter alia inconvenientia, sed est tantum 
quidam modus realis entis dicto modo derelictus, saltem | cum sit de signi- 
ficato et ratione suppositi creati, tunc suppositum omne est suppositum 
modale. Sicut enim, si de ratione suppositi creati essent vera accidentia 
quae essent quasi formale et completivum in ratione suppositi, deberent 
dici supposita accidentia; sicut propter hoc supposita divina dicuntur 
supposita relativa, quia relatio est completivum et formale in ratione sup- 
positi divini, — ita etiam, si de ratione suppositi esset talis modus, deberet 
dici suppositum modale, quod est inconveniens. 


Item, videtur quod, etsi ex unione naturae ad accidentia sequeretur - 


in ea aliquis modus realis ratione cuius ipsa ut sub illo differret realiter 
a se ipsa, ut secundum se tamen ille modus non deberet dici pertinere 
ad rationem suppositi, sed deberet dici esse quid consequens ad ipsum. 
Si enim prius natura est unio naturae ad accidentia quam ‘ talis modus 
ex hoc derelictus, prius est ipsa natura sub accidentibus quam sub üillo 
modo. Sed non potest intelligi esse sub accidentibus nisi habens rationem 
suppositi in se subsistentis et accidentia sustentantis. Ergo, si per acci- 
dentia non habet natura rationem suppositi nec sunt de ratione suppositi 
respectu naturae, multo fortius ergo hoc verum est de tali modo. 

Item, cum ille modus esset natura posterior unione accidentium cum 
natura et sic prius natura esset totum compositum ex accidentibus et 
natura quam ille modus, videtur quod illud cuius per se esset talis modus 
esset compositum ex natura et accidentibus; et sic, si talis modus esset 
formalis ratio suppositi, suppositum in sua ratione includeret naturam et 
accidentia cum illo modo et sic? veram essentiam adderet ad naturam. 

Item, si est aliquis modus realis derelictus ex unione tali, quaero 
utrum ex unione ad esse derelinquatur aliquis modus realis et etiam ex 
unione ad quodlibet accidens derelinquatur quidam determinatus modus. 

Et videtur quod sic, quia qua ratione ex unione ad unum, eadem ratione 
ex unione ad aliud et quaeretur quis istorum sit de ratione suppositi; aut 
si plures, tunc suppositum non erit unum simpliciter !. Item, dicere | quod 
aliquid, quod scilicet non est purum non ens nec est etiam ens secundum 
rationem et in anima, sed * extra animam, sit tantum modus quidam realis 
et non sit ens quod sit substantia vel accidens, nec sit ens absolutum nec 
respectivum, cum haec important divisionem entis per immediata, | fictio 
videtur; nisi forte dicatur quod sit aliquod horum per reductionem. Si igitur 
dicatur quod est ens quod nec est substantia nec accidens per se, sed 
per reductionem vel attributionem, hoc non videtur bene posse dici, quia 
non videtur quod aliquid sit ens per reductionem vel attributionem *, nisi 
in quantum est aliquid entis per se, vel | ut ipsum disponens ut accidentia 
absoluta, vel referens ut relationes, vel ut principians ut forma et materia 
et cetera. Si etiam sit ens per reductionem, cum sit quid derelictum ex 
informatione accidentium, erit accidens per reductionem, et sic completivum 
et formale suppositi quod est substantia est quid accidentale. Et quia hoc 
et multa alia inconvenientia ex dicta positione manifeste sequuntur, ideo 
est omnino irrationalis et ‘ penitus est” repellenda. 

Si autem dicatur quod talis modus quem addit suppositum supra 
naturam non sit aliquid derelictum ex tali unione naturae per accidentia, 
quia sic natura humana in Christo haberet rationem suppositi, ut per se 
patet, sed est quidam modus in se subsistendi qui competit naturae com- 
pletae in genere substantiae in virtute, sed actu est suppositi ab agente 
dante illi naturae esse non in alio vel cum alio, sed in se ipsa, ita quod 
natura, ut ° humanitas, hunc modum non includit, sed homo in sua ratione 
et suo significato illum modum importat; — contra hunc modum dicendi 
possunt primo induci quae inducta sunt contra primum ; et secundo specia- 
liter potest argui contra illum modum dicendi, quia ille modus, cum sit 
aliquo modo entitatem aliquam importans, aut est prius natura quam ipsa 
natura cuius modum dicit aut posterius : non prius natura, quia non dicitur 
habere entitatem nisi | quodammodo per reductionem ad ipsam naturam 
cuius est ; si posterius natura et ut quid diminutum vel debile vel modicam 
entitatem habens, ex eo non poterit convenire naturae quae est quoddam 
ens perfectum et reale de genere primo, scilicet substantiae, ratio subsi- 
stendi in se quae dicitur ratio suppositi ; immo oportet quod illud entitatis 
quod importat talis modus in entitate vera et completa naturae cuius est 

subsistat, sicut ponitur de veris accidentibus et omnibus ipsam naturam 
substantiae concomitantibus. Ergo videtur quod talis modus non possit 
poni. Si etiam ponatur, non videtur quod sit de ratione suppositi, sed magis 
aliquid ipsum consequens et concomitans. 

Et ideo videtur dicendum quod suppositum sic acceptum non differt 
a natura nisi sicut concretum vel sumptum et principale sive abstractum. 
Unde idem est quod intelligitur et significatur principaliter per utrumque ; 
sed alius est modus significandi et intelligendi prout intelligitur et signi- 
ficatur per nomen abstractum essentiae et per nomen concretum suppositi. 
Quod autem sit omnino idem significatum principale utrobique hoc patet ; 
nam id quod terminus significat implicite et confuse non distincte, significat 
diffinitio indicans quod quid est explicite et distincte. Sed quicquid pertinet 
ad difinitionem naturae pertinet ad diffinitionem suppositi et e converso. 
Nam, etsi ‘ diffiniatur humanitas, quaecumque ponentur in eius diffinitione? 
sub nominibus abstractis ponentur in * diffinitione hominis sub nominibus 
concretis et e converso, ut patet, si pertractetur diffinitio tam logica quam 
naturalis; quare et cetera. Et hoc modo est verum quod dicit Philosophus, 
septimo Metaphysicae, quod in his quae sunt per se idem est res et quod 
quid‘ est rei; per rem autem videtur intelligere suppositum, per quod quid 
est essentiam ; entia autem per se, ut patet, ibi intelligit quae important 
unam naturam unius generis vel praedicamenti et praecipue substantiae, ut 
homo, quia entia per accidens in quibus dicit hoc non esse idem, intelligit 
composita ex substantiis et accidentibus, ut est homo albus, secundum 
quod ibi | pertractat. Homo enim nihil aliud est quam quod quid est hominis : 
nec enim aliud significat homo quam animal rationale et cetera. Sed res 
alba non est idem ° omnino cum eo quod est quid album, quod scilicet 
significatur nomine albi; nam album non significat nisi qualitatem, | res 
autem alba est habens qualitatem et cetera. 

Quod autem differunt solum dicto modo patet; nam nomen naturae 
signifñicat essentiam rei et ea quae ad ipsam per se pertinent simpliciter 
et absolute quasi per modum simplicis formae sive secundum rationem 
formalis perfectionis ab aliquo per modum compositi et totius participabilis; 
et, licet talis natura non existat in rerum natura in rebus materialibus prae- 
cipue sine accidentibus, tamen, cum illa sint extra eius essentiam, nomen 
quo significatur essentia © vel natura ut quid * abstractum ab omni extraneo 
significat solam essentiam et principia essentialia etiam cum praecisione 

omnium accidentium et exclusione ; sic quidem quod, quamvis cum natura 
sint realiter idem subiecto, tamen de ea praedicari non possunt. Nomen 
autem suppositi, ut homo, eandem et solum naturam de suo principali signi- 
ficato significat. Sed, — quia illam significat quasi ut participatam ab eo 
quod etiam participat accidentia et modo quo etiam ei nata sunt accidentia 
convenire et de ea dici, quia non significat naturam absolute aut abstractam 
ab accidentibus et per modum informantis, sed in concreto et per modum 
subsistentis et * informati, — propter hoc, licet in eius significato non inclu- 
dantur per se accidentia, tamen ratione modi intelligendi naturam ut sic 
significatur | illa etiam non excluduntur, sed pro tanto includuntur quod 
etiam de ipsa ut sic significatur praedicantur; et ideo etiam dicitur quod 
suppositum significatur ut totum, natura autem ut pars formalis. Si ergo 
aspiciatur ad id quod per nomen naturae et suppositi per se et princCipaliter 
significatur, non est differentia realis inter naturam et suppositum, sed 
solum secundum rationem et modum intelligendi et significandi, ut dictum 
est. Sed, si aspiciatur ad id quod ratione modi significandi et intelligendi 
datur | intelligi modo supradicto per nomen suppositi et naturaë, sic sup- 
positum non est idem realiter cum natura, quia non solum addit modum 
quendam, sed veram rem accidentalem ; propter quod, licet omnimoda 
identitas sit rei significatae principaliter et per se utroque nomine, et ideo 
etiam, quia suppositum nulla accidentia per se et proprie in suo significato 
includit, est ens non per accidens, sed per se, unum tamen de alio non 
praedicatur non solum praedicatione formali sed nec per identitatem. Per 
modos enim significandi praedicationes bene impediuntur. 

Nec ést simile de nomine Dei et deitatis quorum unum de altero prae- 
dicatur, quia modus alius et alius significandi et intellisendi impedit in 
divinis praedicationem formalem, sicut etiam in aliis; sed praedicationem 
per identitatem non impedit ibi sicut alibi, eo quod illa quae nomine Dei 

dantur intelligi ratione sui modi significandi et intelligendi, quae non sic : 


dantur intelligi ex modo significandi et intelligendi * deitatis, non dicunt 
vel important rem aliam a naturà divina per utrumque nomen significata, 
licet * sub alio et alio modo, ut patet in singulis. Non sic autem contingit 
in nominibus significantibus naturam creatam in abstracto et concreto, ut 
patet. Unde, si omnia quae aliquo modo ratione modi intelligendi et signi- 
ficandi nomine Dei importantur sub eius significato per se caderent, tamen 
praedicationem per identitatem deitatis de Deo non impediunt, quia omnia 
talia etiam non sunt realiter aliud quam ipsa natura deitatis. Planum autem 

est quod secus est ! de terminis concretis et de eis quae per ipsos aliquo 
modo importantur respectu terminorum ? abstractorum in creaturis. 

Ex eodem etiam, scilicet ex alio modo significandi et intelligendi rem 
eandem sub ratione naturae in abstracto et sub ratione * suppositi in con- 
creto, contingit quod actus qui attribuuntur supposito non attribuuntur 
naturae, etiam in divinis; nam dicitur quod Deus creat, Deus generat ; 
haec tamen non dicuntur de | deitate vel natura. Cuius ratio est, quia res 
significata in abstracto ut nomine naturae significatur, | ut dictum est, 
significatur sub ratione quasi partis formalis sive formae, et ideo ut ratio 
agendi; ipsa autem eadem significata in concreto, ut nomine suppositi 
significatur *, significatur quasi sub ratione totius sive informati et habentis 
quasi esse per naturam ut per formam, et ideo significatur ut id quod est 
in se habens rationem agendi et sic ut agens. Unde verba per se actiones 
significantia non dicuntur de natura divina in abstracto significata * eo quod 
diversitas secundum modum significandi et intelligendi, licet aliquando non 
impediat praedicationem per identitatem, impedit tamen semper praedica- 
tionem formalem ; et, quia verbum activum actionem significat formaliter, 
ideo, si illud de quo praedicatur non significet rem sub illa ratione et modo 
sub quo ei competit agere, non recipitur talis praedicatio. 

Quod etiam inducitur quod suppositum importat modum subsistendi 
in se sive per se existendi et illud cui competit agere, non autem natura, 
hoc est contra illos qui dicunt modum realem quem addit suppositum supra 
naturam contingere ex unione naturae ad esse et ‘ ad suas proprietates et 
accidentia. Nam, cum hoc totum inveniatur * in natura humana assumpta 
in supposito divino, illa etiam esset quoddam suppositum et vere diceretur 
quod Filius Dei assumpsit hominem. Ergo secundum hoc oporteret, — 
praeter dictum modum qui non videtur esse formalis ratio suppositi, quia 
est in aliqua natura quae non habet rationem suppositi, — ponere alium 


-modum realem et cetera. 


Et ideo, ad evidentiam horum quare est hoc, scilicet quod supposito 
convenit agere non naturae, et Christus dicitur assumpsisse non hominem 
qui significat per modum suppositi, sed humanitatem quae significat per 
modum naturae, sed tamen suppositum et natura sunt idem et unum 
secundum rem, — est intelligendum quod, ut dictum est, licet nomine 
suppositi non significetur primo et principaliter nisi id ipsum quod signi- 
ficatur nomine naturae et e converso, tamen aliud- connotatur nomine 

suppositi quam nomine naturae; sicut etiam esse substantiae singularis 
et subsistentiae eius | sunt idem realiter, et tamen ratione diversorum 
connotatorum esse naturae humanae in Christo non est esse subsistentiae 
et tamen, si esset a persona divina separata, illud idem esset esse subsi- 
stentiae. Quia enim nomine quo significatur natura sub ratione suppositi 
significatur quasi sub ratione cuiusdam totius et perfecti | connotando 
exclusive aliud vel cui innitatur vel cum quo sit pars vel nata ! sit esse 
pars ”, tali autem convenit agere. Sed nomine quo significatur natura sub 
ratione naturae in abstracto significatur ut sub ratione quasi formae et 
ut natum participari ab alio et quasi pars aliquo modo habentis ipsam 
naturam, tali autem non convenit * agere. Sed quod sit ratio agendi, ideo 
quod natura non dicitur agere sed suppositum, hoc non est propter diver- 
sitatem realem quae importetur per illa, sed quia *, licet unum et idem per 
se importetur per utrumque, tamen sub alio modo intelligendi et signi- 
ficandi, ut dictum est. Hoc autem * sufficit ad hoc quod impediantur prae- 
dicationes formales, sicut patet in divinis ubi constat quod suppositum 
nihil addit supra naturam, et tamen ista conceditur : Deus generat, et non 
ista : deitas generat. 

Et ex hoc patet quod, quia illud quod unitur alicui in unitate suppositi 
habet naturam aliquo modo partis et alteri innitentis, et hoc modo bene 
significatur natura nomine abstracto, non concreto, ideo dicitur quod Filius 
Dei assumpsit humanitatem vel humanam naturam, non hominem; et non 
dicitur hoc propter diversitatem realem quam suppositum importet respectu 
naturae, sed quia, ad hoc quod aliquid habeat ° rationem suppositi | et 
significetur sub ratione suppositi et in concreto, oportet quod res illa intel- 
ligatur ut in se et per se existat. Hoc 7 autem requirit quod non appre- 
hendatur sub ratione partis, sive materialis sive formalis, sive ut aliquid 
alterius vel alteri innitens, vel quo alteri aliquid convenit. Et ideo, licet 
natura humana in Christo sit quaedam substantia singularis, de se nata 
subsistere et per se existere, quia tamen habet esse ut quid | alterius, sive 
ut alteri innitens, in quantum Christus est unum quoddam in duabus 
naturis subsistens quarum altera est natura humana, ideo natura humana * 
in Christo non potest per se significari nomine suppositi humani, sed illud 
in quo est haec natura ratione talis naturae bene * sic significatur sub 


ratione suppositi; unde Christus, vel Filius Dei et Filius hominis dicitur. 


homo, non humanitas ; quia natura humana in Christo non est res per se, 

et in se existens et subsistens; quod tamen ei conveniret si non esset 
assumpta, sed sibi derelicta. Sed hoc non est quia aliquem modum realem 
haberet non assumpta quem non habet assumpta, sed quia illa ! suam 
entitatem habet ut ali unitam, sive cum alio existentem, et non secundum 
seipsam. Quod * enim ipsa secundum se et per se existat vel quod cum 
alio, utrumque convenit ei formaliter ex seipsa absque aliquo sibi addito ; 
effective autem convenit ei ab agente ipsam secundum se et in se absolute 
vel cum alio sive * alii coniunctam ‘ producente. 


Cum etiam dicitur quod oportet quod in creaturis suppositum non 


sit realiter idem quod natura, quia habens oportet aliquam compositionem 
importare in Creaturis, nec potest esse idem * habens et id ° quod habet, 
suppositum autem significat aliquid ut habens ’, natura ut illud * quod 
habetur et cetera, — dicendum quod, supposito quod in omni creatura sub- 
sistente oportet esse aliqua accidentia, verum est quod suppositum aliquid 
significat per modum concreti et habentis, non sic autem quod ipsa natura 
vere habeatur, quia habens et habitum realiter oportet esse distincta, sed 
solum secundum modum intelligendi et significandi, ut dictum est. Sed 
bene accidentia habentur a natura ut sic significata sub ratione suppositi 
in concreto, non autem ut significatur in abstracto. Et ideo, ratione talis 
modi significandi et intelligendi, suppositum, quod est habens naturam, 
dicitur quoddam totum et habens aliquid naturae additum, non quidem 


de suo principali significato, sed ut quid cointellectum * et concomitans: 


ipsam ut id sine quo non habet esse, sive ut quid a natura ut sic significata 
| non exclusum. Et sic suppositum non est totum quoddam vel compositum 
plus quam natura quantum ad id quod per se in suo significato includit, 
quia hoc idem includit nomen naturae, sed solum quantum ad id quod 
dicto modo tantum cointelligitur sive ut communicans includitur vel potius 
non excluditur. | 

Exempla etiam per quae videtur suaderi quod aliquid possit realiter 
differre ab aliquo absque hoc quod includat aliquam aliam essentiam ex 
falsa imaginatione videntur procedere. Ex eo enim quod res praedica- 
mentorum ad invicem coniunguntur vel etiam in uno genere plura illius, 
sicut materia et forma in substantia, non contrahunt sic unita aliquid aliud 
in sua essentia quam sunt secundum id quod sunt realiter aliquid ! talis 
vel talis generis, sed totum compositum cuius sunt ex unione plurium 
est aliquid quod non esset secundum alterum tantum, non est tamen in 

ipso composito ex tali unione aliquid reale praeter partium realitatem ut 
sunt ipsius totius constitutivae ; nam substantia ex unione eius ad accidens 
non Contrahit aliquid reale consequens essentiam suam et essentiam acci- 
dentis, sed, in quantum de se est quid in potentia ad talem perfectionem 
quam essentialiter | importat accidens, ex huiusmodi unione consequitur 
actualitatem et formam sive perfectionem ab ipsa realiter differentem ; quia 
etiam accidens dicit naturam sive formam non in se natam subsistere, sed 
in eo et ex eo cuius est perfectio et quod natum est illud participare ex 
illa unione consequitur subsisten | tiam substantiae et suam etiam existen- 
tiam sive entitatem quam in se sine substantia non haberet nisi miraculose, 
ut in quantitate specierum sacramenti fit, quia accidentia non sunt entia 
nisi quia sunt entis quod est substantia. Unde, licet ex hac unione ipsum 
compositum plura contineat in se et ! ut includit unam partem ex unione 
alterius consequitur aliquid quod secundum aliam non habebat, licet etiam 
compositum realiter sit differens a se ipso ratione talium | partium, in- 
quantum scilicet existens compositum ex his ratione unius partis quae per 
se differt ab alia, ipsum compositum etiam differt ab illa ?; et ex consequenti 
et per accidens ipsum totum differt etiam a se ipso realiter. Cum a se ipsa 
una pars realiter differre non potest ex huiusmodi unione vel ex aliquo 
quod ex huiusmodi unione consequatur, nec potest dici aliquo modo in 
se ipsa composita realiter vel realem differentiam in se includere ex hoc, 
quod, licet non sit composita * ex his sicut vere compositum, est tamen 
composita ex eo quod composita est huic. Ex compositione enim huic, qua 
scilicet una res dicitur componi vel coniungi cum altera, ipsum compositum 
ex his, id est ex illis partibus quarum una cum altera componitur, solum 
contrahit realem diversitatem et non componentia nisi dicto modo. Materia 
autem et subiectum vere et realiter transmutatur ex coniunctione eius cum 
forma, non tamen in sua essentia habet aliam variationem aliquam réali- 
tatem importantem praeter 1llam quam facit forma ipsam perficiens. Unde 
materia extensa per quantitatem non consequitur aliquam alietatem vel 
variationem qua realiter differat a se non extensa, nisi ipsam quantitatem 
quae non est nisi extensio ipsius compositi per se et materiae in composito. 
Unde, cum dicitur quod materia extensa differt a se ipsa non extensa realiter 
et tamen essentiam aliam non addit, falsa est imaginatio. Nam materia 
extensa duo dicit : et essentiam materiae et essentiam quantitatis qua exten- 
ditur ; et ideo differt sic a se ipsa accepta sine extensione, sicut simplex 
a composito, pars a toto. Sicut etiam substantia alba différt a se ipsa non 

alba, non quia ex unione cum albedine consequatur aliam realitatem quam 
ipsam albedinem albantem ratione cuius sic realiter differre dicatur etiam 
praeter ipsam albedinem, immo quia res alba duo includit, res autem sine 
albedine unum, ideo res alba per aliquid reale additum differt a se ipsa 
non alba sive albedine. 

Cum etiam | dicitur quod materia se ipsa extenditur immediate per 
quantitatem, sicut quantitas se ipsa extendit materiam et sic extensio 


 materiae est alia ab extensione quantitatis, propter quod dicitur quod etiam 

praeter realitatem quantitatis extendentis materia extensa ! ratione suae 
extensionis quae est quidam modus realis materiae differt a se ipsa non 
extensa realiter, implicat repugnantia. Nam dicere quod materia se ipsa 
extenditur et tamen hoc convenit ei per quantitatem repugnant, sicut dicere 
quod materia vel archa se ipsa est alba vel albatur et tamen per albedinem; 
pro tanto tamen verum est quod ipsa materia se ipsa ? extenditur * tanquam 


subiectum extensionis, quia ipsam immediate perficit quantitas et extendit . 


formaliter, sicut etiam ipsum lignum superficiatum immediate perficit et 
qualificat formaliter albedo. Unde etiam verum est quod id quod est materia 
sive ipsa essentia materiae extenditur sicut et id quod est lignum quali- 
ficatur vel albatur, et sicut lignum album “ differt a se ipso non albo, sicut 
compositum ex substantia et qualitate a simplici subiecto et sicut totum 
a parte et hoc per aliquid additum, scilicet per albedinem, ita in proposito 
debet dici; proprie tamen non debet dici quod materia extendatur, et quod 
quantitas extendat *, sed compositum per se est extensum et ipsa quantitas 
est formalis ratio extensionis sive est ipsa extensio compositi; propter 
quod etiam extensio materiae dicit aliam rem quam sit ipsa materia, sicut 
quantitas est res alia | a materia. Nec est extensio materiae quidam modus 
nisi sicut quantitas est quidam modus substantiae; etenim universaliter 
accidentia sunt quidam modi vel quaedam dispositiones substantiae. Unde 
sicut ex unione quantitatis.cum materia et ex eo quod extendit materiam 
non Consequitur quantitas aliquid reale aliud quam suum esse et suam 
entitatem per esse in materia, ita etiam et in materia ex unione eius ad 
quantitatem ex hoc quod extensa non habet ultra suam essentiam aliquem 
modum realem nisi formalem | extensionem quantitatis ; et sicut  quantitas 
qua fit extensio non consequitur aliquid aliud quam suum esse quidditativum 
sive id quod est quantitas, ita materia quae extenditur non est aliud quam 

materia. Non debet * ergo dici quod alia sit | extensio materiae et alia extensio 
quantitatis ; immo in quanto in quo sunt plures formae, scilicet una substan- 
tialis et accidentales diversae, una extensione et materia et forma substantialis 
et omnes aliae extenduntur. Unde non solum est eadem * extensio materiae 
et quantitatis, sed etiam formae substantialis albedinis et omnium aliarum 
formarum extensionem suscipientium, quia ipsa quantitas est una extensio per 
essentiam qua participative et formaliter materia et omnia quae in ipsa sunt 
extenduntur. Unde materia extensa realiter differt a sua extensione; sed non 
differt realiter a seipsa, circumscripta ipsa extensione quae non est nisi quanti- 
tas extendens. 

Item, cum ab eis (1) distinguitur extensum in id quod est essentialiter 
tale, ut quantitas, et participative tale, ut materia, addendo quod hoc non est 
illud ut extensio materiae non sit extensio quantitatis sicut nec partes materiae 
sunt partes quantitatis, non bene distinguitur. Nec enim est quantitas exten- 
sum per se et essentialiter nec materia participative ; sed compositum ex 
materia et quantitate est quid extensum per se in quantum continet materiam 
per quam ipsum compositum est in potentia ad extendi et quantitatem * per 
quam est actu extensum. Sicut enim nec forma quae est actus sive esse com- 
positi nec ipsa materia cuius est forma perfectio per se est, sed totum composi- 
tum quod complectitur duo secundum quorum unum convenit ei esse in poten- 
tia, secundum aliud esse in actu, ita nec etiam quantitas nec materia proprie 
extenditur, sed compositum continens duo : scilicet materiam secundum quam 
convenit ipsi composito esse extensum in potentia, et quantitatem * secundum 
quam convenit esse extensum in actu ; totum enim est in potentia per mate- 
riam vel 5 subiectum et totum est in actu per formam. Unde, sicut | non est 
aliud esse simpliciter materiae et formae et compositi, ita non est alia et alia 
extensio sive aliud et aliud esse extensum materiae et quantitatis et $ compo- 
siti, sed una et eadem. Unde, licet alia sit essentia materiae vel substantiae et 
albedinis quae per quantitatem in composito extenduntur et quantitatis qua tam 
materia quam albedo in composito extenduntur ?, tamen non sunt aliae partes 
materiae sive substantiae et aliae partes albedinis et aliae partes quantitatis tam 
materiam quam albedinem in composito se ipsa quae est quaedam compositi 
extensio extendentis. 

Oporteret tamen dicere quod aliae essent partes * substantiae et aliae 
partes quantitatis si alia esset extensio substantiae et alia extensio quantitatis. 
Oportet tamen dicere quod et materia extensa aliquo modo habet partes et 

etiam quantitas extendens ; sed ex hoc non debet argui quod alia sit extensio 
haec et illa, sed quod illud quod in composito per quantitatem extenditur est 
aliud realiter ab eo quod in composito * illud extendit. Quia enim quantitas 
realiter extendit ipsam essentiam materiae, ideo sub qualibet parte quantitatis 
est essentia materiae extensa ; et secundum divisionem quantitatis, immo com- 
positi per quantitatem, oportet ipsam essentiam materiae dividi; ita etiam de 
qualibet forma pure materiali. Et sicut materia si non extenderetur non haberet 
partes, sed esset simplex et indivisibilis, ita cum extenditur, quia ex ipsa et 
quantitate fit unum in esse et subiecto, et vere extenditur per quantitatem id 
quod ipsa est essentialiter manens | distincta in essentia a * quantitate ; ideo * 
sub illa et per illam habet partes quarum quaelibet secundum id quod est est 
essentialiter materia et non quantitas. Quod tamen habeat rationem partis, et 
quod sit divisa in actu vel divisibilis et partibilis in plures partes, hoc * habet 
formaliter per quantitatem, sicut habet * per quantitatem rationem extensi vel 
quod sit quid extensum. Et © sicut materia extensa duo includit, scilicet ipsam 
essentiam materiae quae extenditur et ipsam quantitatem quae illam extendit 
et est ipsa extensio formaliter, ita etiam materia partita vel id quod est pars 
quaedam materiae duo ineludit : scilicet ipsam essentiam materiae quae par- 
tiltione et divisione materiae extensae per quantitatem in plura est aliquid 
distinctum ab alia parte eiusdem rationis, et ipsam quantitatem qua ? sic parti- 
bilitatem et divisibilitatem habet ipsa materia et est ipsa divisibilitas et par- 
tibilitas materiae. Et sicut, circumscripta extensione quantitatis sive quae est 
quantitas, non potest intelligi materia sub aliqua ratione extensionis sive aliquo 
modo extensa, ita etiam, cireumscripta partitione quantitatis sive quae est quae- 
dam quantitas, non potest intelligi materia habere aliquo modo etiam rationem 
partis. Et ideo, cum est materia actu extensa vel actu habens partem, non 
potest intelligi quod ex hoc in materia extensa sit aliud extensio et partitio 


materiae et quantitatis, sicut etiam patet in aliis a quibus materia vel substantia 


habet esse aliquo modo in actu sive substantiali sive accidentali quod ex 
unione talium ad materiam vel substantiam non contingit quod aliquid aliud 
sit actualitas ® materiae vel substantiae quem consequitur ex unione eius ad 
talem formam et actualitas ipsius formae ; et sic ”, cum materia non habeat 
extensionem nisi quae est quantitas qua tamen ‘ ipsa vere extenditur et in hoc 
vere habet partes, — ipsa enim tota extenditur per totam quantitatem et partes 
per partes quantitatis, — tamen, ut dictum est, partes materiae non sunt aliae 
a partibus quantitatis. Circumscripta enim quantitate, non potest intelligi quod 
in materia sint aliquae partes ; sed, circumscripta materia, in ipsa quantitate est 
intelligere partes. 

Quando ergo haec ad invicem coniunguntur, totum id quod ad rationem par- 
tis extensionis et divisionis pertinet ad quantitatem per se est referendum. Et 
ideo in materia extensa et partita sicut non est ibi extensio formaliter nisi quae 
est quantitas, ita etiam non est ibi ponere partes formaliter nisi secundum quan- 
titatem. Sicut tamen * est ibi aliquid extensum quod non est quantitas, ita est 
ibi aliquid divisum et partitum quod etiam non est quantitas, sed est ipsa sub- 
stantia materiae quae divisione et partitione quantitatis dividitur ; quae, licet 
secundum hoc partes habeat formaliter, tamen non sunt aliae a partibus quan- 
titatis. 

Praeterea, si ponatur quod praeter extensionem quantitatis sit quaedam 
ex |tensio materiae quam dicunt isti (1) non esse quantitatem nec extensionem 
quae est quantitas, sed quendam modum materiae ex unione eius ad quanti- 
tatem derelictam *, cum ille modus non ponatur esse res et essentia alia ab ipsa 
materia, non potest dici quod materia per illam habeat alietatem realem in par- 
tibus nec quod per eam sit una pars materiae essentialiter alia ab altera. 

Ponendum est ergo quod differt una pars materiae ab alia essentialiter, 
sed non nisi sit extensa. Unde, licet materia extendatur per accidens quod est 
quantitas, tamen partes eius non differunt ab invicem accidentaliter solum, sed 
essentialiter, licet hoc ei conveniat ex quantitate in * quantum per eam sua 
essentia vere et realiter extenditur. Sicut enim illud quantitatis quod est in una 
parte est aliud ab eo quantitatis quod est in alia parte eius, ita id substantiae * 
materiae extensae quod est in una parte ipsius materiae * extensae per quanti- 
tatem est aliud non accidentaliter, sed essentialiter ab eo materiae quod est in 
alia parte materiae eiusdem materiae extensae 6. ; 

Illud etiam quod dicitur abistis (2) quod, secundum Philosophum, materia 
existens sub formis contrariis est una secundum essentiam, alia et alia secun- 
dum esse et cetera, non valet ad ostendendum quod ex unione formae cum 
materia Consequatur materia aliquid vel aliquem modum realem praeter ipsam 
essentiam formae. Nam, cum forma sit id quod naturaliter prius perficit ? mate- 
riam, constat quod quicquid materia ex huiusmodi unione consequeretur | non 
esset immediate modus vel dispositio materiae, sed compositi ex materia et 
forma. Hoc autem non est aliud nisi accidens sive aliqua proprietas acciden- 
talis. Ergo, si per esse intelligit Philosophus aliud quam essentiam formae, 
intelligeret quod esset aliquod accidens ; non intelligit ergo Philosophus per 
hoc nisi quod, cum materia de se in genere substantiae non sit nisi quaedam 

potentialitas ad esse sive qua aliquid est in potentia ad esse, nunc autem com- 
posito per se competit esse sed per formam, ideo forma est actus materiae et 
compositi et est id per quod composito convenit esse simpliciter. Unde, dicere 
materiam differre secundum esse est dicere ipsam esse partem vel aliquid plu- 
rium compositorum quibus per se, licet ratione diversarum formarum, compe- 
tunt diversa esse et cetera. 

Ex praedictis patet quod natura, ut nomine abstracto significatur, dicit 
aliquid cui ut sic non convenit subsistere, sed potius | est ratio in qua vel 
secundum quam habens eam subsistit ; suppositum autem quod dicit eandem 
naturam nomine concreto per se habet subsistere et omnibus aliis substare. 

Ex hoc posset quaeri utrum in supposito sic significato includitur aliquid 
additum naturae quod faciat ad hoc quod natura quae secundum se non videtur 
subsistere vel substare cum 1llo vel per 1llud rationem subsistendi sortiatur ; et 
est dicendum quod, quia quod quicquid est adventitium naturae in genere sub- 
stantiae est accidens ipsam naturam concomitans, sed ex eo quod naturam con- 
comitatur et est ei accidentale non potest ei competere ratio subsistendi, cum 
potius omnia naturam consequentia in 1psa natura et virtute eius subsistant et 
rationem subsistendi in alio, licet non in se, quodammodo participent ; ideo 
dicendum quod naturae non convenit subsistere per aliquid sibi additum. 
Propter quod in supposito ‘ ultra naturam non est aliquid tale ponendum. 
Tamen ad hoc quod natura substantiae creatae sic coexigit accidentia et pro- 
prietates sine quibus esse non habet quae in natura ipsa secundum se et ut in 
abstracto significatur non includuntur et, si secundum hoc quaeratur utrum sup- 
positum aliquid ultra naturam importet quod saltem naturam concomitetur, 
videtur dicendum quod sic, ut ex praedictis colligi potest. 

Ad quaestionem ergo, cum quaeritur utrum suppositum aliquid addit supra 
naturam secundum primum modum accipiendi suppositum et naturam, dicen- 
dum est quod sic quantum ad connotatum ; sed quantum ad principale signifi- 
catum dicendum quod non. Unde dicendum quod secundum hunc modum 
patet quod homo qui est suppositum commune non addit realiter aliquid supra 
naturam humanam communem quae nomine humanitatis significatur, nec differt 
realiter ab ea. Patet similiter quod hic homo nihil addit super hanc humani- 
tatem nec realiter differt ab ea et sic expediti sumus de primo articulo. 

Circa secundum articulum autem huius quaestionis est considerandum 
quomodo se habet hic homo ad hominem sive haec humanitas ad humanita- 
tem | . Haec autem inquisitio investigare debet causam * individuationis prae- 
cipue in materialibus. 

Individuum enim, prout nunc de individuo loquimur, dicitur proprie singu- 
lare suppositum unius naturae communis, quae in pluribus eiusdem rationis et 

naturae vel | speciei invenitur in actu vel in potentia. Cum ergo individua plura 
sub eadem specie in aliquo conveniant, quia in natura communi speciei sive in 
natura communiter intellecta sub ratione speciei, per illud autem per quod 
conveniunt * differre non possunt, videtur quod supra naturam quam importat 
species addat individuum aliquid per quod natura communis in illo individue- 
tur et ab aliis eiusdem speciei individualiter vel materialiter distinguatur. Sicut 
enim commune quod est genus non potest dividi in plura specie differentia nisi 
per additionem alicuius ad rationem speciei pertinentis, quod differens est in 
diversis, ita etiam videtur quod commune, quod est species, non possit dividi 
in plura secundum individuum, nisi quodlibet individuum addat aliquid * supra 
naturam speciei, quae, quantum est de se, una est in omnibus individuis, alio- 
quin plura essent plura et non plura, quia nec in illa natura haberent aliquam 
differentiam nec etiam in uno esset aliquid per quod differret unum ab | alio ex 
quo in eis non esset nisi illa natura. Item, essent plura per hoc quod hoc non 
esset illud. 

Sed non videtur posse intelligi addi aliquid pertinens ad essentiam et natu- 
ram individui, quia illam totam dicit species, quae est totum esse individuorum ; 
ergo, si aliquid additur, videtur esse aliquod pertinens ad naturam accidenta- 
lem. Per illud autem quod addere dicitur individuum supra speciem videtur 
habere individuum quod sit individuum et hoc videtur esse causa individuatio- 
nis ; ergo secundum hoc accidentia essent causa individuationis. Etenim in 
linea praedicamentali stat divisio in specie specialissima, e0 quod includit 
ultimam differentiam sub qua non est accipere aliquam magis determinatam 
per quam magis posset determinari in individuo, sicut contingit * in specie 
respectu generis, nisi esset processus in infinitum ; et ideo, sicut dicit Plato, in 
singularibus est quiescendum, sic scilicet quod non est ponere in | eis formale 
aliquid ad essentiam et quidditatem pertinens ultra id quod in ratione et quid- 
ditate speciei includitur. Ergo, si aliquid additur quo sic natura secundum se 
communis determinetur et contrahatur, oportet quod sit aliquid pertinens ad 
accidentalem naturam, ut dictum est. 

Videtur ergo quod individuatio fiat per accidentia, et hoc videntur dicere 
philosophi et sancti doctores. Nam Porphyrius dicit quod individua differunt 
per accidentales proprietates quas nunquam contingit * simul in pluribus repe- 
riri. Et Boetius in commento dicit quod individua sunt eadem specie ; quantum 
ad substantiam unum sunt non habentia substantialem differentiam, sed acci- 
dentibus videtur effici ut in accidentibus saltim differre videantur plures sub- 
stantiae de quibus species praedicatur et non substantiae diversitate *, sed 
accidentium multitudine ; et in principio libri de Trinitate : in numero differen- 
tiam accidentium varietas facit. Et Damascenus de Duabus naturis et una 

persona Christi, circa principium : omnis res qua differt species ab altera specie 
substantialis et naturalis et constitutiva differentia dicitur ; omnis autem res in 
qua differt hypostasis ab eiusdem speciei cum substantiali hypostasi dicitur 
adventitia differentia ‘ et qualitas et hypostatica et caracteristica proprietas ; 
hoc autem est accidens ; vel ut * differt homo ab homine altero, quoniam hic 
quidem est longus, hic est autem btevis, hic autem albus, hic vero niger. Et 
Avicenna, quinto Metaphysicae : postquam determinata fuerit natura facta 
species specialissima, erit natura determinata sic quod accidunt ei concomitan- 
tia ex accidentibus et proprietatibus per quae natura individuatur et sic designata 
videtur. 

Et secundum hoc esset dicendum quod quid est, sive quidditas, et habens 
quidditatem differrent realiter, ut per € quid est » vel quidditatem intelligatur 
natura secundum speciem quae proprie * definitur et cuius definitio explicat 
quod quid est eïus ; per € habens quidditatem » intelligatur substantia prima 
vel individuum de quo species praedicatur et per hoc etiam definitio vel quiddi- 
tas speciei ei attribuetur ; et sic etiam natura et suppositum non sunt idem sicut 
substantia cum accidentibus et substantia secundum se. Sed illud non videtur 
posse stare, quia individuum | non addit supra speciem id quod non plus inclu- 
ditur in significato individui quam speciei *. Sed non magis sunt de significato, 
vel intellectu, vel ratione individui in genere substantiae accidentia, quam de 
ratione speciei. Per individuum enim intelligimus substantiam primam, quae 
principaliter et maxime substantia dicitur et secundum se habet esse reale in 
rerum natura extra intellectum, et de qua substantia per se et essentialiter 
praedicatur tanquam de eo quod est in genere substantiae per se et directe. 
Per speciem autem intelligimus substantiam secundam quae de prima dicitur 
et in illa est non sicut in subiecto, sed sicut in supposito, cuius essentiam 
totam dicit, sicut se habet hic homo sive Sortes ad hominem ; sed quicquid 
est de significato et intellectu vel ratione huius 5 hominis vel Sortis deter- 
minate est de significato et intellectu vel ratione hominis simpliciter | et 
indeterminate et nihil amplius. Nam, sicut de ratione huiusmodi hominis sunt 
haec anima et hoc corpus subiec|ta his et his accidentibus determinatis, ita de 
ratione hominis simpliciter sunt anima et corpus subiecta accidentibus inde- 
terminate. 

Item, individuum vel prima substantia non plus est ens per accidens con- 
tinens in sua ratione plura, scilicet substantiam et accidens quam species sive 
substantia secunda, alioquin non esset in genere per se, nec subsauss secunda 
per se et essentialiter praedicaretur de ipsa. 

Item, quod est posterius altero non potest esse causa illius secundum quod 
posterius. Sed omnia accidentia individua videntur esse posteriora et adventitia 


l dicitur PC. — ? om. C. —3 om. PC, — # species V, — 6 huiusmodi V. 


SEPTIMUM QUODLIBETUM, Q. V 321 


substantiae ; ergo in suo esse et sic etiam in sua individuatione, vel in suo esse 
individuo, praesupponunt substantiam in suo esse et in suo esse individuo, sive 
ipsam esse individuam, ut suum subiectum in quo habent accidentia omnia esse 
et individuari. 

Item, cum in omni genere sub specie inveniantur singularia quae, licet 
non sint ‘ supposita, sunt tamen individua, quaerendum est unde eorum indivi- 
duatio causatur, puta huius * albedinis et illius huius quantitatis et illius. Si 
enim propter hoc individua substantiae oportet differre per aliquid speciei 
additum, quia in ipsa natura speciei conveniunt et ideo per illam differre non 
possunt, idem iudicium etiam erit de individuis accidentis respectu suae speciei ; 
ergo etiam oportet quod per aliquid | additum individuentur. Sicut enim haec 
humanitas et haec conveniunt in humanitate communi, ita haec albedo et illa et 
haec linea vel superficies et illa ; ergo vel est abire in infinitum vel oportet 
ponere quod alicubi individuum nihil addit supra speciem ; ergo non est causa 
per se quod individuum oporteat aliquid addere supra speciem ad hoc quod ab 
alio individuo distinguatur communitas eorum in specie et eorum differentia in 
se ipsis singulariter existentibus cum hoc ubique non inveniatur. 

Item, non videtur posse dici quod accidentia faciant individua vel numero 
diversa, quia nec secundum se habent esse simpliciter, sed in substantia ; ergo 
magis habent suam * individuationem, ut videtur, a substantia singulari quam 
e COnverso. 

Item, si per accidentia solum fieret individuatio et formalis divisio, vel 
distinctio singularium sub una specie, non differrent re substantiali essentia- 
liter et substantialiter ab invicem, sed solo accidente ; nec esset unus homo 
alius ab altero in substantia, quia quicquid ad substantiam pertinens esset in uno 
esset in alio, et ideo solum alius in accidentibus esset : sicut si ‘ uno homine 
existente sub aliquibus accidentibus, postea omnibus 1llis quacumque * virtute 
creata vel increata mutatis, ipse non differret a se ipso substantialiter, sed acci- 
dentaliter $ tantum, et tamen esset alius numero a se ipso propter alietatem acci- 
dentium ; quod tamen est falsum. Ergo cum, hoc posito, non variaretur homo 
secundum numerum vel individuum, quod non est nisi quia etiam non variaretur 
secundum substantiam, quamvis variaretur secundum accidentia, individuatio 
in genere substantiae non videtur causari ex accidentibus. Verum est tamen 
quod ille homo esset aliquo modo alius numero a se ipso eo quod quantitas et 
alia accidentia circa ipsum numerationem et divisionem vel distinctionem habe- 
rent non ex diversitate subiecti, sed ex eorum interruptione et variatione 
illorum secundum esse et non esse circa idem subiectum. Sicut etiam si homo 
habens accidentia ? posset postea conservari sine illis, tamen non haberet unde 

cumaliis connumeraretur numero acciden|tali, secundum hoc etiam aliquo modo 
non esset idem homo numero qui prius. 

Sed, quia inter omnia entia quantitati soli per se videtur convenire divisibi- 
litas in plura eiusdem rationis et sic in plura non essentialiter sive specifice et 
per se, sed numeraliter differentia, puta haec et haec albedo, non videtur esse 
alia et alia sub eadem specie differens numero secundum se, sed in quantum 
intelligitur esse in superficie ut in subiecto et extendi extentione superficieï, et 
sic intelligitur posse habere diversas partes eiusdem rationis in | diversis parti- 
bus superficiei. Similiter etiam * in Substantia, materia secundum se non inclu- 
dit aliquid unde possit habere plures partes eiusdem rationis, immo ut sic est 


una et indivisibilis ; similiter etiam de quacumque forma substantiali se habet. : 


Unde haec substantia ut haec et haec equinitas non videtur esse alia et alia sub 
eadem specie differens numero secundum se, nec secundum se intellecta equi- 
nitas videtur comprehendere unde per se possit esse haec et haec. Sed in 
quantum intelligitur importare formam in materia quanta et extensa et quae per 
quantitatem extensa sub diversis partibus quantitatis habet etiam diversas 
partes substantiae eiusdem rationis, propter quod etiam forma habens partes 
eiusdem rationis in illa materia recipitur *. Videtur ergo quod haec individuatio 
et divisio vel distinctio secundum numerum et individuum habet esse in omni- 


"bus aliis ® tam accidentibus quam substantiis per ipsam solam quantitatem ; et 


ideo tota difficultas praesentis inquisitionis quantum ad entia materialia videtur 
versari circa quantitatem. 

Nam, si aliquod accidens sit causa individuationis, hoc videtur quantitati 
tribuendum. Sed hoc non est verisimile, quia constat quod quantitas non potest 
esse causa individuationis secundum rationem causae efficientis vel | finalis ; et 
ideo inquirendum utrum secundum rationem causae materialis vel formalis. 
Quod autem non secundum rationem causae materialis hoc videtur, quia subiec- 
tum sive substantia composita ex materia et forma substantiali ‘ est materia 
accidentis, non autem e converso ; ergo et cetera. Item, illud quod educitur de 
potentia subiecti vel materiae per transmutationem ipsius materiae vel subiecti * 
non habet rationem materiae et.subiecti, sed rationem formae | et actus. Ita est 
de omnibus accidentibus respectu substantiae compositae ex materia et forma. 

Quod autem non in ratione causae formalis sit causa individuationis argui- 
tur ; quoniam, si esset ratio formalis qua unum individuum speciei ab alio differ- 
ret et distingueretur numero, unum non differret ab alio substantialiter, sed 
accidentaliter, quia differentia est per formam ; ubi ergo non est alia forma non 
est realis differentia. Ergo, si in duobus individuis non sit alia et alia forma 
substantialis, sed solum accidentalis, quae est quantitas - quod oportet dicere 

si quantitas divisa sit praecisa ratio formalis huiusmodïi diversitatis et non ipsa 
forma substantialis — unum individuum differret ab alio solum accidentaliter 
sive secundum formam accidentalem, et essent plura secundum quantitatem, 
sive plura quanta, et non secundum substantiam, sive non essent plures substan- 
tiae ; quod est manifestum inconveniens. Et tunc etiam differret suppositum et 
natura * realiter, quia natura diceret solam essentiam specificam quae una secun- 
dum rem esset in omnibus, suppositum autem diceret * illam naturam cum 
determinata parte quantitatis in uno et cum alia in alio. Sed hoc etiam est 
manifestum inconveniens, quia secundum hoc, sicut ponimus unam essentiam 
essentialiter omnino indivisam in tribus personis sed sub tribus proprietatibus 
relativis, ita etiam omnia individua unius speciei essent unum in natura substan- 
tiali omnino indivisa, sed sub diversis partibus quantitatis haberert esse, et sic 
essent plura solum secundum quantitatem, et per consequens essent solum 
supposita quantitativa ; quod est falsum, quia non possum dicere de Patre res- 
pectu Filii in divinis quod haec substantia non est illa, sicut dicitur de Sorte 
respectu Platonis, nec sunt * Pater et Filius duae substantiae, sicut Sortes et 
Plato. Ergo, cum in Sorte et Platone sit substantia et quantitas, oportet quod 
differant et secundum quantitatem ut plura quanta et secundum substantiam ut 
plures substantiae. Sicut enim oportet quod ad hoc quod accidentaliter distin- 
guantur quod formaliter secundum formas accidentales distinguantur ita quod 
haec non est illa, ita ad hoc quod substantialiter sive ut plures substantiae ab 
invicem distinguantur, oportet quod formaliter per formas substantiales sint 
distincta ita quod haec forma substantialis huius individui formaliter non est 
illa, sed est alia * ab ipsa. Item, omne | accidens in actu * supponit suum sub- 
iectum in actu, sicut forma propriam materiam. Ergo, sicut ostensum est gene- 
raliter quod accidens individuari habet potius per substantiam quam | e con- 
verso, ita etiam oportet poni de quantitate ; sicut enim substantia simpliciter 
prior est quantitate simpliciter, ita haec substantia prior est hac quantitate ; 
ergo videtur esse dicendum quod causa formalis individuationis sive diversitatis 
individuorum sub una specie non possit esse quantitas. 

His igitur consideratis, est intelligendum quod, cum individuum inveniatur 
non solum in substantiis materialibus sed etiam in $ immaterialibus, in 1llis 
autem quantitas non potest esse causa individuationis, sed causa individuationis 
in illis est indivisio formae in plura eiusdem rationis, ergo etiam in materiali- 
bus forma per quam individuum est id quod est et subsistit in natura est etiam 
principium individuationis ; quia per illud per quod aliquid est id quod est est 
indivisum et unum ; sed substantia materialis per formam subsistit in esse. Item, 
substantia naturaliter prius subsistit in natura per formam quam quodcumque 

accidens eius ; sed per illud per quod existit in actu est indivisum in actu ; ergo 
indivisio substantiae compositae naturaliter praecedit esse cuiusque accidentis, 
quare et divisionem quae competit sibi per quodcumque accidens. Et quia 
materia est in potentia ad formam per quam existit in actu, de se est in potentia 
ad indivisionem quae est per ipsam formam et pro tanto est principium indivi- 
duationis pro quanto est principium quoddam formae, scilicet sicut subiectum. 
Sed, cum substantia materialis secundum se sit indivisa in plura eiusdem 
rationis vel speciei, in potentia tamen ad divisionem ‘, et hoc in quantum est in 
potentia ad quantitatem qua aliquid formaliter dividitur primo, ideo, sicut est 
quanta per accidens adveniens, îta per accidens dividitur in plura eiusdem 
rationis, scilicet per quantitatem. Unum autem secundum numerum proprie 
videtur dici quod est unum in numero vel unum de numero. Numerus autem 
proprie causatur ex divisione secundum quantitatem, ideo unum numero pro- 
prie videtur dici quod est indivisum primo in illa ? natura per quam distinguitur 
primo ab alio eiusdem speciei ; hoc autem est quantitas ; et ideo unum numero 
proprie * videtur esse indivisum in natura quantitatis. Quare quantitas est per | 
se principium unius * secundum numerum, sicut forma per | quam aliquid existit 
in natura est proprium individuationis et sic proprie loquendo non est idem 
principium per se individuationis in genere substantiae materialis et unius 


- Secundum numerum, quia principium unius secundum numerum 5 est quantitas 


in quantum ° secundum quantitatem est indivisum in se et divisum ab alio eius- 
dem rationis cum quo facit numerum. Principium autem per se individuationis 
est forma secundum quam divisa est substantia in plura eiusdem rationis ; et 
secundum hoc in immaterialibus substantiis est individuum et suppositum sin- 
gulare et ? est ibi id quod est principium individuationis. Sed non est ibi unum 
secundum numerum proprie loquendo nec aliquid quod sit principium unius 
secundum numerum proprie dictum. Sed in substantiis materialibus et 5 est 
individuum et unum secundum numerum et principium individuationis et unum 
secundum numerum ; nec potest in genere substantiae materialis esse aliquid 
individuum quin sit etiam unum secundum numerum et sic oportet quod indi- 
viduo materiali quod dicitur suppositum sit aliquod accidens adveniens, puta 
quantitas qua dividitur modo supradicto. 

Et secundum ista videtur dicendum quod principium formale sive formalis 
ratio ” huiusmodi distinctionis — qua scilicet unum individuum in materialibus 
ab alio formaliter distinguitur, cum non distinguatur solum secundum accidens 
vel quantitatem, sed etiam secundum substantiam et vere sunt plura substan- 
tialiter sive in eis vera est multitudo secundum substantiam — est forma sub- 
Stantialis uniuscuiusque individui indivisa in se et divisa ab alia, et sic differunt 

numero substantiali, id est sunt non unum, sed plura numero 'substantiali qui 
consurgit ex pluralitate unitatum substantialium quae sunt plures formae sub- 
stantiales sub eadem specie. 

Principium autem quasi dispositivum ex parte materiae huiusmodi distinc- 
tionis secundum substantiam plurium individuorum est quantitas, cum sit 
principium divisionis et ipsius materiae et etiam formae in materia divisa ; si 
enim non praeintelligeretur quantitas in materia quae faceret ipsam divisibilem 
non posset recipere plures formas. Et secundum hoc etiam differunt numero 
accidentali, id est sunt non unum, sed plura numero accidentali qui con surgit ex 
pluralitate unitatum accidentalium quae consurgit per se ex divisione continuae 
quantitatis. Unde, secundum hoc sunt | plura entia secundum quod quanta 
sive secundum divisionem quantitatis. 

Patet igitur considerando iam dicta * quod a quantitate est quod habet 
substantia formaliter et extentionem in sua substantia et divisibilitatem in 
diversas partes substantiales. Nam in hoc quod quantitas ipsam substantiam 
extendit realiter, contingit quod ipsa * substantia ubique realiter sub * partibus 
quantitatis existens et extensa habeat etiam partes realiter et essentialiter * ab 
invicem differentes. 

Sed, si quaeratur quo differunt realiter, dicendum est quod se ipsis ; hanc 
tamen differentiam secundum suas substantias non haberent nisi simul haberent 
differentiam accidentalem inter se per formalem extensionem quantitatis et sic 
differunt simul essentialiter et accidentaliter et numero essentiali qui consurgit 
ex multiplicatione unitatum convertibilium cum ente, et numero accidentali 
qui consurgit ex multiplicatione unitatum non convertibilium quae sunt de 
genere quantitatis et principium numeri accidentalis qui *est quantitas discreta ° 
et. non est haec differentia sine illa. Non est tamen haec eadem cum illa ; sed, 
cum materia et forma secundum se, circumscripta scilicet quantitate, non sint 
causa huiusmodi diversitatis individuorum in genere substantiae nec etiam ex 
consequenti omnium accidentium aliorum in substantia material composita 
existentium ?, sed oportet adesse quantitatem qua materia et forma substantia- 
lis et omnes aliae formae accidentales extensionem et divisibilitatem habent in 
partes eiusdem rationis, ut plura individua sub ,eadem specie,— oportet ponere 
quod quantitas ad individuationem et huiusmodi divisionem per se aliquid 
faciat. Non autem in genere causae formalis, ut declaratum est ; nec in genere 
causae materialis sic quod ipsa sit subiectum individui substantialis, quia nec 
est subiectum compositi ex materia et forma, nec etiam una cum materia est sic 
subiectum formae substantialis, quia forma substantialis immediate perficit 
materiam, non illa mediante. Oportet tamen quod causalitas quam habet quan- 

titas in hoc ad causalitatem materiae re|ducatur aliquo modo, quia Philosophus 
et Commentator causam * huiusmodi distinctionis et * individuationis videntur 
ponere materiam, quia etiam solum in materialibus hanc distinctionem ponunt. 
Unde dicitur duodecimo Metaphysicae : multa numero materiam habent cum : 
eorum sit una ratio ; et quinto Metaphysicae : diversa species, id est forma est 
in generante et generato propter materiam *. Commentator : causa ‘ in multitu- 
dine generabilium ab uno generante est multiplicatio materierum in quas agit 
agens. Sed, cum materia secundum se est una et © indivisibilis, videtur quod 
causalitas talis divisionis et distinctionis sive individuationis non debeat tribui 
materiae secundum se ; sed oportet quod hoc ei tribuatur in quantum intelligi- 
tur sub quantitate a qua habet 7 | extensionem et divisibilitatem in partes 
eiusdem rationis ; et quia forma, quae educitur de potentia materiae et ab ipsa 
omnino in esse suo dependet, recipitur in materia secundum condicionem mate- 
riae, ideo etiam per divisionem et extensionem materiae quam habet a quanti- 
tate ipsa forma extenditur et divisibilitatem habet et ex consequenti totum 
compositum ex hoc habet huiusmodi individuationem. Et sic videtur quod 
causalitas quantitatis quam habet quantitas in individuatione reducitur ad 
causam materialem, non ut sit ipsa essentia materiae, sed quia est quaedam 
dispositio materialis ratione cuius materia habet quod sit extensa et divisibilis 
et per consequens quicquid in ea recipitur sic etiam extendatur et divisibilitatem 
sortiatur. Materia enim est principium et causa substantiae compositae ; et sicut 
ex potentialitate materiae in genere causae materialis vel potentialis et subiecti 
simpliciter et absolute quae convenit ei ex se et natura sua est quod ex ea gene- 
ratur aliquid, ita ex diversa et distincta potentia materiae est quod ex ea gene- 
rantur diversa. 

Haec autem diversitas potentiarum non est in materia secundum se, quia 
ut sic omnem distinctionem excludit. Sed ad hoc quod ex ipsa plura possunt 
produci et quod ipsa possit esse subiectum plurium formarum et transmutatio- 
num ÿ ad plures formas in ea ?, requiritur quasi dispositio generalis quae dicitur 
quantitas sive divisio indeterminata quae dat materiae primam rationem poten- 
tiae qua transmutabilis est ad quamcumque formam, et sic patet | quod quan- 
titas, ut ens dispositio materiae, facit secundum rationem causae materialis ad 
dictam divisionem | in individuatione. Prout enim probat Commentator, de 
Substantia Orbis, quia materia de se est indivisibilis, non potest plures formas 
simul recipere nisi habeat esse divisibile per aliquid divisibile per se sive quod 
est ratio qua aliquid dividitur, quod est quantitas de cuius ratione est habere 
partes eiusdem rationis propter quod materia participans eam per ipsam habet 
partes eiusdem rationis ”. Nec tamen oportet sic huiusmodi dimensiones prae- 

suppoui in materia, ut possint ‘ dici priores secundum naturam quam sit ipsa 
natura materiae in entitate secundum suam naturam sibi debita neque ut 
sint priores secundum naturam. forma receptibili ® in materia in entitate quae 
ei debetur secundum esse substantiae * simpliciter, sed sic ut sint priores 
naturaliter quam materia in esse divisibili materiae vel in esse huiusmodi * 
quod est materiam habere simul plures partes eiusdem rationis vel actu, ut in 
duabus partibus aquae, vel in potentia, ut in una aqua quae potentia est plures. 
Et sicut materia in esse quo subiectum est formae est primum secundum natu- 
ram subiecti et materiae quam sit ipsa forma, in quantum materia supponitur 
formae, licet forma sit * prius secundum naturam quam materia in genere 
causae formalis quae nobilior et perfectior estin quantum dat esse materiae 
simpliciter, ita etiam dimensiones indeterminatae possunt dici priores natura- 
liter ipsa forma in quantum materia supponitur formae ut per quantitatem 
habet quod sit ° subiectum plurium formarum. Et similiter intelligendum de 
dimensionibus determinatis respectu substantiae compositae determinatae in 
actu per formam. Nam, cum dimensiones determinatae et quantitas simpliciter 


. ! e 0 " . . . . 
-sint ? causa in hoc quod est substantiam esse divisibilem et actu diversam in 


plures partes maxime eiusdem rationis, necessarium est eas praesupponi et esse 
priores naturaliter quantum ad hoc esse divisibile substantiae et esse actu divi- 
sum. Substantia tamen composita naturaliter prior est in ratione subiecti et 
causae materialis omni quantitate quae est in ea. Nec est hoc inconveniens 
quod secundum il!ud esse cuius accidens est causa formaliter loquendo sit prius 
naturaliter secundum rationem causae formalis. Ubique enim causa prius est ° 
naturaliter quam effectus. 

… Sic ergo materia ? ut sub quantitate, ut per quantitatem est extensa habens 
plures partes | substantiales eiusdem rationis, contrahit potentialitatem ut ex 
ea vel in ea habeant esse vel fieri plures formae vel plures substantiae compo- 
sitae eiusdem rationis, id est numero differentes, quia formae etiam secundum 
divisionem et extensionem materiae per quantitatem dividuntur et extenduntur. 
Unde, dicit Commentator in libro de Substantia Orbis : convenit formas sub- 
stantiales dividi secundum divisionem materiae superextensae et divisae per 
quantitatem ; unde subdit : et divisio non est vera nisi in quantum habet quan- 
titatem. Et hoc patet per exemplum : in aere enim  quanto ratione quantitatis 
est potentia ut dividatur in duas substantias numero differentes, ita quod partes 
aeris divisi formaliter, forma substantiali realiter divisa et plurificata, numero 
differunt et non solum formaliter per formam quantitatis. Licet enim extensio 
et divisibilitas in potentia et divisio in actu non conveniant aeri nisi per quan- 

titatem, cum tamen per quantitatem realiter ipsa substantia aeris quantum ad 
materiam et formam extensione et divisione quantitatis extendatur et dividatur, 
partes divisae substantiae sunt substantiae plures formaliter et differentes sub- 
stantialiter, sicut partes divisae quantitatis sunt plures quantitates formaliter. 
Licet enim substantia extendatur * per accidens quod est quantitas, tamen 
partes eius non differunt ab invicem accidentaliter solum, sed substantialiter, 
licet hoc conveniat ei per accidens quod est quantitas, in quantum scilicet sua 
substantia vere et realiter extenditur et divisibilis efficitur. Sicut enim illud 
quantitatis quod est in una | parte quantitatis extendentis per se est aliud essen- 
tialiter essentialitate quantitatis ab eo quantitatis quod est in alia parte, ita id 
substantiae extensae quod est in una parte substantiae extensae per ipsam 
eandem quantitatem est alia essentialiter et formaliter formalitate substantiae 
ab eo quod est in alia parte eiusdem substantiae per eandem quantitatem 
secundum aliam partem eius extensae. Quamvis ergo substantia extensionem 


et divisibilitatem praedictam habeat formaliter a quantitate quae est accidens, 


tamen, quia 1psa substantia quantum ad materiam et formam realiter extenditur 
et etiam dividitur, ideo etiam * supposita huius divisione formali per quanti- 
tatem | vere et etiam realiter habent partes | substantiae differentiam substan- 
tialem formaliter formalitate substantiae. 

Praedicta patent per descriptionem quantitatis in quinto Metaphysicae |, 
ubi dicitur quod quantum est * quod est divisibile in ea quae insunt quorum 
unumquodque, aut singulum * unum aliquid et hoc aliquid natum est esse. Ex 
quo patet quod nec quantitas per se nec substantia per se dividitur, sed com- 
positum quod est quantum. Sed tamen haec divisibilitas convenit composito 
ratione quantitatis, cum formale in quanto secundum quod quantum est quod 
hic diffinitur sit quantitas et est illa divisibilitas in partes eiusdem rationis, 
quia partes quae insunt in aliquo quanto uno secundum quod quantum, sunt 
eiusdem rationis, quia eiusdem speciei et formae. Quae quidem partes, cum 
actu sunt divisae, sunt individua diversa sub eadem specie, quia, ut dicit, 
unumquodque talium natum est esse unum aliquid et hoc aliquid, substantia 
autem prima quae est individuum in genere substantiae est unum aliquid et 
hoc aliquid. 

Patet ergo quod in materialibus eius quod est esse individuum sive indi- 
viduationis, id est indivisionis in se et divisionis ab aliis eiusdem speciei, 
quae solo numero differre dicuntur, causa per se secundum genus causae for- 
malis est forma substantialis in uno existens formaliter in se indivisa et a forma 
quae est in quocumque alio eiusdem speciei divisa et distincta, ita quod illae 
formae substantiales sunt plures se ipsis ad invicem formaliter differentes, licet 

dividi sicut et extendi formaliter competit eis ex quantitate qua materia quam 
perficit forma materialis et simul etiam ‘in hoc ipsa forma substantialis exten- 
ditur et dividitur formaliter. Causa vero secundum genus causae materialis est 
ipsa materia non secundum se, sed ut sub dispositione quantitatis indetermi- 
natae ipsam extendentis existens consequitur potentialitatem divisibilitatis in 
plures partes * eiusdem rationis ; et ex hoc etiam possibilitatem ad sic dividi 
consequuntur omnia quae in materia habent esse. Causa efliciens patet ; quia 
est agens producens ex materia sic disposita et in tal potentia existente aliquid 
in se indivisum et ab aliis divisum dicto modo. 

Nec videtur aliqua alia ratio individuationis quaerenda in talibus, scilicet 
neque aliquid respectivum, cum | sint * supposita absoluta quorum formalis 
ratio debet esse quid absolutum ; nec aliquid negativum, cum sint vera entia 
positiva quorum ratio formalis ut habent existere in sua singularitate debet ‘ 
esse quid positivum, non negativum. 

Ex his etiam patet quod in separatis a materia quantitati subiecta non ? 
potest esse individuatio sive divisio spectiei vel formae specificae in plura indi- 
vidua solo numero differentia dicto modo. Si autem possit fieri alio modo non 
intelligo ; sed tamen non nego. 

Per praedicta patet quid dicendum sit ad quaestionem quantum ad secun- 
dum articulum, quia cum suppositum dicat individuum in genere substantiae, 
ut‘est ens per se existens et in se subsistens ; tale quid autem est substan- 
tia prima quae, secundum Philosophum, libro Praedicamentorum, proprie et 
principaliter et maxime dicitur substantia, — ergo in sua ratione non includit nisi 
quae ad rationem substantiae pertinent. Etenim proprie substantia dicitur, ut 
dictum est ; et sic, quamvis non habeat esse sine quantitate in quantum est 
substantia materialis, tamen 1llam per se in sua ratione non includit, Ex quo 
videtur quod quicquid importat natura significata nomine communi, sive 
abstracto sive concreto, sub ratione communi et indeterminata de principal 
et per se significato ?, cum, ut visum est, hoc non sit nisi id quod ad substan- 
tiam pertinet, hoc totum et non aliud importat sub ratione propria et determi- 
nata suppositum significatum nomine individidui in genere substantiae, sive in 
abstracto, sive in concreto. Unde, sicut humanitas sigmificat talem entitatem 
ex carnibus et ossibus et cetera constitutam , quae non est sine accidentibus 
indeterminatis, sive sine ° quantitate indeterminata et qualitate, et cetera, licet 
non significet illam naturam modo quo intelliguntur ista, ita haec humanitas, 
puta Sorteitas, significat entitatem ex determinata anima et corpore constitu- 
tam ‘, quae non est sine accidentibus determinatis, licet non significet talem 
naturam sub modo quo talia accidentia | cointelliguntur ‘; et omnino proportio- 

naliter dicendum est de hoc homine, puta Sorte, comparato ad hominem, quod 
huiusmodi accidentia determinata non magis sunt de significato vel ‘ ratione 
individui, puta Sortis, quam accidentia | indeterminata de ratione speciei, puta 
hominis, cum species, tanquam substantia secunda, de individuo tanquam de 
substantia prima per se et essentialiter praedicetur. 

Hoc modo etiam verificatur intentio Philosophi in septimo Metaphysicae, 
quod in his quae sunt per | se per quae, ut ibi patet, intelligit substantias 
materiales, non differt quidditas et habens quidditatem ; per illa, ut patet, intel- 
ligens substantias primas sive supposita et species sive diffinitiones quae sunt 
explicationes * essentiae specierum. Dicit enim quod substantia quae est quid- 
ditas et substantia singulariter, scilicet individuum substantiae, sunt idem. 
Substantia enim quae est quidditas est substantia singularis, et substantia singu- 
lariter nihil aliud est quam substantia quae est quidditas eius, verbi gratia : 
Sortes est animal rationale ; Sortes mihil aliud est quam animalitas rationalitas 
quae sunt quidditas eius ; nec animalitas et rationalitas sunt quidditas * nisi 
Sortis et Platonis. Deinde, subdit quod composita ex substantiis et acciden- 
tibus quae sunt unum non per se, sed per accidens, praedicabilia eorum non 
sunt eadem cum quidditatibus illoruin de quibus dicuntur ; verbi gratia, quoniam 
homo albus aliud est ab homine simpliciter. 

Ex his patet quod Sortes est ens per se, quia contra ens per accidens dis- 
tinguitur. Ergo non includit per se aliquid ad naturam accidentalem pertinens 
per se, scilicet ex significato principali. Patet etiam quod non importat aliud 
quam natura significata nomine abstracto, ut animalitas, rationalitas vel con- 
creto, ut * animal rationale et cetera. 

Sed adhuc videtur aliquid remanere immanifestum circa hoc. Cum enim 
comparando speciem ad genus unam et eandem rem dicamus per utrumque 
importari sub alia tamen et alia ratione, scilicet determinati et indeterminati, 
et sic etiam ponitur quod species includit in se aliquid sub ratione determinan- 
tis quod non includit genus, et hoc modo dicimus speciem aliquid addere supra 
genus, ita autem comparando individuum ad speciem, cum unam et eandem 
rem dicamus per utrumque importari sub alia et alia ratione, scilicet determi- 
nati et indeterminati, videtur quod individuum inciudat in sua ratione vel in | 
se aliquid sub ratione determinantis quod non includit species et sic videtur ali- 
quid addere supra speciem vel naturam. Cum enim non dicatur quin species 
addat aliquid supra genus, non obstante dicta unitate reali etus quae per genus 
et speciem importatur, non videtur etiam dicendum quin individuum addat ali- 
quid supra speciem, non obstante unitate rei quae per utrumque importatur. Et 
non est declaratum quid sit illud. | 

Et ad huiusmodi * declarationem est intelligendum quod ex hoc quod res 

non existunt nisi singulariter, prout nomine proprio significantur, communiter 
autem sive secundum suam communitatem non existunt, sed sic solum intelli- 
guntur, et sic etiam nomine communi generis vel speciei significantur, patet 
quomodo suppositum est idem vel non idem cum natura, quia non differt, sicut 
conceptus communis et indeterminatus quantum ad aliquid ad essentiam perti- 
nens, qualis est conceptus generis et conceptus specialis et determinatus qualis 
est conceptus speciei ; nec diftert natura speciei et individui sicut nomen generis 
et speciei, quae significant unam et eandem rem aliter et aliter conceptam et 
intellectam quantum ad id quod ad ipsam essentiam rei pertinet. 

Quia eiusdem rei significatae nomine singularis individui et communis vel 
speciei non sunt sic diversi conceptus intellectus, quia solum est eius unus 
conceptus et omnino determinatus quantum ad id quod ad essentiam pertinet 
qui significatur nomine individui et speciei — singulare enim materiale primo et 
per se et sub propria ratione conceptu intellectus non apprehenditur ; — cum 
autem intellectu apprehenditur eo modo quo intellectus potest intelligere, in- 
dividuum materiale non apprehenditur cum aliqua determinatione ad for! mam 
vel essentiam rei pertinente, sicut dicitur de specie respectu generis. Sed, cum 
apprehenditur res modo quo per nomen speciei et commune ‘ significatur,appre- 
henditur quidem sub ratione omnimodae determinationis quantum ad | ea quae 
ad essentiam pertinent, sed sub ratione indeterminati in quantum natura appre- 
hendituïr sub condicionibus quibus non determinatur ad esse vel existere sim- 
pliciter in rerum natura sic determinate quod non possit in pluribus salvari., Cum 
autem apprehenditur res eadem ut nomine individui significatur, apprehen- 
ditur sub ratione determinati sic quod apprehenditur sub condicionibus deter- 
minantibus ipsam rem apprehensam ad esse et existere simpliciter in rerum 
natura sic determinate quod non potest salvari nisi in uno; sed istae condi- 
ciones quae dicuntur naturae sic determinatae non pertinent ad essentiam 
naturae sic individuo determinatae ; propter quod etiam individuum nihil dici- 
tur addere supra speciem. 

Ipsa enim quantitas designata et huiusmodi non pertinent ad rationem sup- 
positi, sed solum materia et forma substantialis quae secundum id quod sunt 
essentialiter et substantialiter realiter sunt distincta, licet sint per quantitatem 
formaliter extensa et etiam accidentaliter * divisa. Nam, licet sine hac disposi- 
tione materiali quae dicitur quantitas ipsa materia et per consequens ipsa forma 
specifica substantialis nec extendi nec dividi possent, tamen extensione et divi- 
sione formali * quantitatis simul etiam extenditur et dividitur realiter et essen- 
tialiter tam * ipsa forma | quam materia substantialis ; et ipsa sola materia et 
forma sic divisa et distincta, non autem ipsa quantitas sic dividens vel qua sic 
fit divisio et extensio, ad rationem individui pertinent. Sicut enim de ratione 

hominis in communi sunt omnia et carnes et ossa quae non possunt existere 
sine quantitate et qualitatibus naturalibus, propter quod etiam naturalis non 
abstrahit a quantitate et qualitate secundum considerationem qua hominem con- 
siderat et tamen quantitas et qualitas non sunt de essentia hominis simpliciter, 
ita etiam est dicendum de his secundum quod applicantur ad singularem 
hominem ‘. 

Adhuc tamen posset aliquis rationabiliter dubitare quoniam ea quae diffe- 
runt formaliter videntur differre specie. Quae enim forma differunt per se et 
essentialiter differunt. T'alis autem differentia videtur esse inter illa quae diver- 
sos gradus | in actualitate et forma important et talia differunt specie *, sicut 
patet in numeris. Si igitur individua differunt per modum iam dictum, specie 
videntur differre. 

Sed ad hoc dicendum quod ea quae differunt forma secundum se conside- 
rata differunt secundum speciem ; sed quae differunt forma secundum esse quod 
habet in re extra et in materia non secundum se, sed ut extensa et sic vel sic 
diversa, non differunt specie sed numero propter materiam dicta modo se 
habentem. Sic enim plures formae non sunt plura per se obiecta intellectus, 
sed omnes ut sub ratione una abstracta apprehenduntur et sub ratione unius 
quod habet rationem speciei et sic sunt unum solum obiectum intellectus et 
nulla est differentia inter ipsas, sed ut sic intellectu sub ratione unius conci- 
piuntur differunt ab aliis formis quae etiam sic sub ratione unius actualitatis 
abstracte considerantur. Non oportet ergo quod quae differunt forma in exis- 
tendo differant secundum speciem nisi etiam sic existant sicut per se sunt intel- 
ligibilia,. sicut dicitur de substantiis separatis. Tune etiam in existendo non 
possunt differre nisi secundum speciem. Et ideo qui ponunt plures angelos sub 
una specie ponunt quod nullus eorum est per se intelligibilis, sed sub ratione 
formae communis et specificae et cetera. Sicut ergo materia unius individui 
essentialiter differt a materia alterius ita quod id substantiae materiae quod est 
in uno non est in alio et tamen patet quod individua non differunt genere, licet 
quae differunt in materia dicantur differre genere, sicut quae differunt forma 
dicuntur differre specie eo quod illa differentia materiae est secundum partes 
eiusdem rationis in quas ipsa materia est divisa ratione quantitatis extendentis et 
divisibilem reddentis et dicitur quod essentialiter haec materia non est 1lla, ex 
quo sequitur quod haec materia secundum id quod est se ipsa essentialiter est 
aka ab illa ; ita etiam dicendum de forma quae est in tali materia respectu 
formae quae est in consimili, scilicet quod differunt se ipsis essentialiter 1ta 
quod haec non est illa, sed substantialiter est alia ab illa * et se ipsa sive secun- 
dum id quod est distincta est et tamen non diffe runt specie eo quod illa diffe- 

rentia formarum ‘ est secundum partes eiusdem rationis quas habet in quantum 
est in materia habente partes etiam eiusdem rationis *, sive in quantum | simul 
cum materia et extensione et divisione materiae contingit etiam divisio con- 
similis ipsius formae. Constat enim quod forma Sortis differt à forma Brunelli * 
et similiter forma Platonis ; et constat quod quaelibet secundum se sive secun- 
dum esse quod habet in re differt ab illa et non ut una forma simpliciter et 
secundum rem, quia realiter sunt plures ; ergo etiam inter se differunt ut plures 
formae realiter. 

Patet etiam quod dicta ratio non valet ex hoc quia, si ubique verum est 
uniformiter quod quae differunt forma differunt specie, ergo quae in genere 
quantitatis differunt formaliter differunt et * specie. Ergo linea una differens 
numero ab alia linea aut differt formaliter aut non. Si sic, ergo specie, quod 
falsum est ; si non, ergo patet quod illae duae lineae se 1psis differunt formaliter 
ut duae lineae in quantum sunt partes eiusdem lineae quae per se est divisibilis 
in plures lineas eiusdem rationis. Etenim quantitati per se convenit sic dividi 
et esse rationem dividendi omni substantiae in qua est ; unde, sicut quantitati 
per se convenit hoc, ita materiae in quantum est extensa ; et ex consequenti 
omni ei quod sic in materia habet esse per quantitatem convenit habere etiam 
partes substantiales eiusdem rationis in quantum per quantitatem vere extendi- 
tur substantia materiae et vere divisibilis et divisa efficitur. Constat enim quod 
in duobus individuis sunt duae quantitates essentialiter et formaliter se ipsis in 
genere quantitatis differentes, ita tamen quod ad hoc quod illae duae quantita- 
tes se ipsis sic differunt non praesupponitur aliud ex quo sic habeant dividi vel 
extendi,sed solum subiectum in quo; sed ad hoc quod duae formae substantiales 
sic se ipsis formaliter differunt praesupponitur aliquid aliud quo materia in qua * 
sunt tales formae extensae et divisibiles habeat esse extensum et divisibile. 

His visis, patet veritas secundi articuli et per consequens totius quaestionis. 
Unde ad argumenta in oppositum facta respondendum | est et primo quidem ad 
argumentum positum superius in Ccorpore solutionis. Cum enim arguitur in 
oppositum sic 5 : quando aliqua conveniunt in aliquo communi et differunt inter 
se | sive quando aliquod commune reperitur in pluribus et diversis oportet in 
illis pluribus reperiri aliquid aliud realiter additum tali communi per quod ab 
invicem differunt, alioquin secundum idem convenirent et differrent, —dicendum 
est quod quando aliquid unum secundum rem reperitur in pluribus ab invicem 
distinctis oportet esse aliquid additum in singulis ; sed hoc non est possibile in 
creaturis ubi est aliquid commune solum secundum rationem et intellectum, id 
est ubi pluribus non est aliqua una res communis sic quod indivisa in pluribus 
reperiatur, sed solum est unus conceptus, quo scilicet res quae plurificatur 
secundum esse reale in diversis apprehenditur per abstractionem a contrahenti- 

bus ipsum sub ratione communi et indistincta. In talibus enim non oportet quod 
ad hoc quod quae sic conveniunt in communi inter se differant, quod aliqua res 
addita intelligatur quae compositionem realem faciat; nam res rei addita compo- 
sitionem facit. Sed res secundum esse determinatum et contractum quod habet 
in se extra intellectum et secundum quod habet conceptum absolutum et 
abstractum dicto modo, non sibi invicem adduntur ut res facientes aliquam 
compositionem, ut declaratum est prius. Si ergo quaeratur in quo conveniunt 
individua, responderi potest secundum praedeterminata quod in uno conceptu 
quo natura quae singulariter et determinate * existit in * individuo simpliciter 
et indeterminate ut per indifferentiam se habens respectu omnium individuorum 
intelligitur ; et si quaeratur in quo vel quo differunt, dicendum est quod se ipsis 
sive in formis et materiis suis substantialibus realiter ab invicem divisis et dis- 
tinctis, licet ad hoc exigatur quantitas dicto modo. Unde,cum dicunt doctores 
sancti et philosophi, ut postea inducitur, quod differunt accidentibus, potest 
dici quod hoc dicitur non quia essentialiter et formaliter non differant suis 
naturis substantialibus, ut dictum est, sed quia illa distinctio magis per ista | 
manifestatur et quia etiam quantitas in ratione causae materialis in materialibus 
necessario exigitur dicto modo. 

Adillud autem quod arguitur quod quantitas non potest esse causa indivi- 
duationis, cum quantitas sit quid natura posterius ipsa substantia individua ; 
quia, sicut arguitur communiter quod accidentia non videntur habere rationem 
alicuius causalitatis in individuatione, eo quod magis per substantiam tanquam 
per id quod est natura prius et in quo existere et * subsistere habent individuan- 
tur; et etiam sicut arguitur quod modus realis eo quod, si est aliquid in rerum 
natura, est quid posterius | natura quam sit ipsa natura substantiae individuatae, 
non potest ex illo habere rationem suppositi vel individui,ita etiam videtur posse 
argui de quantitate; —ad hoc patet solutio ex iam dictis. Verum est enim quod 
oportet quod quantitas sit quid prius materia et forma in quantum intelligitur ha- 
bere aliquam rationem causalitatis in individuatione. Sed in substantia individua 
potest considerari et * ipsa subsistentia eius quod respicit rationem suppositi, id 
est rei in se existentis et alteri in existendo non innitentis, et quantum ad hoc 
omne accidens etomnis modus realis qui potest poni est quid posterius substantia 
individua. Ideo ad rationem suppositi nihil tale potest habere aliquam rationem 
causalitatis ; immo hoc convenit omni substantiae ex se sive ex ipsa natura sua. 
Sed praeter subsistentiam in substantia individua adhuc considerari potest divi- 
sio eius ab alio eiusdem rationis et si sic quidem consideretur suppositum, 
scilicet ut existit divisum ab alio eiusdem rationis, cum forma substantialis de 
se non habet existere divisa in plures formas eiusdem rationis nec etiam hoc 
habet materia de se, sed hoc convenit quantitati per se vel secundum se, scilicet 

esse divisibile vel esse id unde aliquid natum est esse divisibile in partes tam 
materiales quam formales secundum substantiam eiusdem rationis, prout patet 
ex diffinitione quantitatis praeallegata in quinto Metaphysicae, tunc dicendum 
est quod ad hoc quod aliqua substantia singulariter sit sic indivisa in se et divisa 
ab alio non sufficit esse materiae et formae substantialis secundum se ; sed 
oportet adesse quantitatem causantem divisionem qua quidem ipsa materia 
extenditur et divisibilis est et ex hoc quicquid in | ipsa recipitur quod ex eius 
potentia educitur ; et reducitur ista causalitas ad genus causae materialis, quia 
est dispositio in materia qua materia habet potentialitatem ad diversitatem 
partium secundum substantiam et ad receptionem diversarum formarum secun- 
dum substantiam quas oportet etiam dividi, cum in materia divisa recipiuntur 
quae ex se non habent huiusmodi divisibilitatem. 

Cum ergo dicitur quod quantitas est accidens et sic posterius, dicendum 
quod dimensiones non dicuntur praesupponi in materia ut quid prius natura et 
simpliciter quam ipsa materia vel etiam ‘ forma receptibilis in ea in entitate eis 
secundum substantiam et simpliciter debita, sed sic ut sint priores naturaliter 
quam materia in esse divisibili ipsius materiae sive in esse huius quod est mate- 
riam habere simul plures partes eiusdem rationis. Prius enim natura est mate- 
riam esse quantam quam habere plures partes eiusdem rationis ; prius tamen 
natura est simpliciter materiam esse materiam | quam ipsam esse quantam et 
sunt etiam priores naturaliter ipsa forma introducenda in quantum materia 
supponitur formae non ut subiectum eius simpliciter, sed ut subiectum * plurium 
formarum quod est ei per quantitatem. Ita etiam intelligendum est de dimen- 
sionibus existentibus in individuo jam existenti in sua ‘ individuatione respectu 
totius substantiae compositae ex materia et forma substantiali. Nam, cum 
dimensiones determinatae et quantitas simpliciter sint causa in hoc quod est 
substantiam esse divisibilem et actu divisam in plures partes eiusdem rationis, 
necesse est eas praesupponi et esse priores naturaliter quantum ad hoc esse 
divisibile substantiae et esse actu divisum ; substantia autem composita natura- 
liter prior est in ratione subiecti et causae materialis etiam determinata quanti- 
tate quae est in ea. Nec est inconveniens quod secundum illud esse cuius 
accidens est causa sit prius naturaliter *. Ubique enim naturaliter causa prius 
est quam effectus ; et sic individuum in genere substantiae naturaliter prius est 
id quod est secundum substantiam quam id ° quod est secundum esse divisum, 
et prius est illud esse substantiam simpliciter quam esse substantiam sic divi- 
sam ; sed naturaliter prius est substantiam individuam esse quantam et extensam 
per quantitatem quam esse divisibilem secundum partes eiusdem rationis etiam 
secundum substantiam. 

Haec autem non possunt adaptari ad modum a | quo secundum aliquos 

dicitur aliquid habere rationem suppositi, ut per se patet ; et ideo per hanc dis- 
tinctionem non potest defendi dicta positio. Per hoc autem quod dicitur quod 
accidens est prius natura secundum rationem causae formalis, in quantum for- 
maliter extendi et dividi habet substantia per ipsum, non ponitur quod ipsa 
substantia et secundum materiam et secundum formam realiter non dividatur ; 
sed quod'sic dividi non habet nisi in quantum quantitate informata est. 

Ex hoc etiam non sequitur quod quantitas cedat in rationem causae forma- 
lis in ratione individuationis, | immo ipsa forma substantialis, licet habeat 
quantitas rationem causae formalis in substantiam ‘esse divisibilem et extensam ; 
quia, licet id entitatis quod habet quantitas sit posterius natura quam id entitatis 
quod habet substantia singularis, tamen, ut dictum est, id divisibilitatis quod 
habet quantitas in partes eiusdem rationis est prius naturaliter quam dividi et 
extendi substantiae, ut dictum est ; et sic quantitas dicto modo est prius natura 
quam * substantia, licet etiam ? id entitatis quod habet quantitas sit posterius 
natura tota substantia composita. Tamen sub ratione esse divisibilis et extensi 
prius natura est-materiam extendi * et dividi quam formam et ideo cedit in 
rationem causae materialis, non formalis dicto modo. 


QUAESTIO VI. 


Utrum unum et idem sic possit differre a se ipso quod possit 
real relatione referri ad se ipsum. 


Post hoc ad secundum arguitur * quod unum et idem possit sic differre 
a se ipso quod reali relatione possit referri ad se ipsum, quia movens et 
motum sive activum et passivum realiter ad invicem referuntur ; sed aliquid 
unum et idem vere movet se ipsum sive vere agit se ipsum de vera potentia 
ad verum actum se ipsum transmutando ; ergo et cetera. Ma'or patet. Minor 
declaratur ; quia * intellectus factus in actu per actualem notitiam principio- 
rum adhuc vere est in potentia quantum ad actualem notitiam conclusionum ; 
sed, prout videtur dicere Philosophus, secundo Physicorum, intellectus factus 
in actu secundum actualem notitiam principiorum se habet in duplici genere 
causae respectu cognitionis conclusionum ?, scilicet in genere causae mate- 
rialis in quantum talis notitia sit * in ipso intellectu ut in subiecto, et in genere 

causae efficientis in quantum eadeni notitia fit ab | ipso intellectu ut ab 
agente, prout etiam consuevimus dicere quod intellectus factus in actu secun- 
dum cognitionem principiorum educit se ipsum in actu secundum cognitionem 
conclusionum ; ergo et cetera. 

Contra. Secundum Hilarium, unum et idem non potest esse simile sibi 
ipsi ; ergo eadem ratione etiam secundum alias relationes unum et idem non 
potest referri ad se ipsum. 

Respondeo : circa hoc est intelligendum quod, quia quaestio quaerit 
generaliter utrum unum et idem realiter sive relatione reali possit referri ad 
se ipsum, unum autem dicitur multipliciter *, ideo distinguendum est de uno 
et quantum ad praesens sufficit. Potest accipi unum sic quod dicat indivi- 
sionem omnino realem ita quod unum sit illud quod in se est omnino sim- 
plex et omnem pluralitatem partium et essentialium et quantitativarum exclu- 
dat ut circa ipsum vel in ipso non possit poni aliqua diversitas realis, sed 
solum secundum rationem ; alio modo dicitur unum quod in se complectitur 
plura essentialiter differentia, sunt tamen unum in esse vel subiecto sicut 
compositum ex materia et forma substantiali vel ex substantia et accidente ; 
tertio modo, dicitur unum quod in se complectitur plura non solum essen- 
tialiter differentia, sed etiam subiecto et situ, sicut quodlibet corpus quod 
ratione quantitatis extendentis habet plures partes extra se invicem :. 

Potest ergo quaestio determinari ad unum primo modo ; et tunc est 
dicendum quod illud quod sic est unum nullo modo reali relatione potest 
referri ad se ipsum, quia de ratione relationis per se est subiectum suum ad 
aliud referre. Hoc etiam patet ratione oppositionis quam important relationes 
oppositae ; relationum enim est relata distinguere, ut in divinis, vel distincta 
supponere. Cum ergo sit duplex genus relationum — sunt enim quaedam 
relationes secundum rem et quaedam secundum rationem — quando autem 
est relatio secundum rationem ex utraque parte sicut contingit in relatione 
qua idem refertur ad se ipsum relatione identitatis, oportet quod sit distinctio 
saltem secundum rationem relatorum ; et si tollatur distinctio secundum 
rationem relatorum, | tollitur secundum rationem ipsarum relationum ; ergo 
similiter quando est relatio secundum rem, ex utraque parte oportet quod sit 
realis distinctio relatorum ad invicem; et si tollitur realis distinctio relatorum, 
tollitur necessario realis distinctio relationum. 

Haec patent per Philosophum qui dicit in libro Praedicamentorum : ad 
aliquid enim talia sunt vel dicuntur quaecumque hoc ipsum quod sunt alio- 
rum dicuntur, ut duplum, id quod est alterius dicitur vel quomodolibet ad 
aliud ut simile ad aliquid dicitur. Ubi dicit Simplicius : Philosophus dicit ad 

aliquid dicuntur et cetera, quia non est una substantia animal est ita et quae 
ad aliud in uno sunt, sed in pluribus. Quae enim ad invicem non sunt unum ; 
quae enim ad aliquid secundum multitudinem | habentium habitudinem et ad 
invicem dictorum multa necessario erunt. Subsistentia enim habitudini et in 
quibus habitudo consideratur malta .sunt ; proprium enim habitudinis subsis- 
tere in pluribus. Sed ubi est unum et idem omnino secundum rem indistinc- 
tum, talis pluralitas realis relativorum non reperitur, ut per se patet ; ergo 
nec pluralitas relationum realium. Ergo, licet quis lingua possit dicere quod 
unum et idem possit referri ad se, non video tamen quomodo hoc possit 
apprehendere intellectus, quia hoc * statim refugit tanquam id quo manifeste 
incompossibilia implicantur, sicut patet inducendo. Hoc etiam patet discur- 
rendo per singulos modos relatorum. 

Sed specialiter prosequendum est propositum quantum ad illum modum 
relativorum quomodo aliqua referuntur ad invicem secundum potentiam 
activam et passivam in quibus maxime aliqui conantur ostendere hoc esse 
possibile, scilicet quod unum et idem hoc modo referatur ad se ipsum. Sed 
hoc non potest uni et eidem secundum idem reale convenire propter mani- 
festam oppositionem et repugnantiam actus et potentiae quae nec in Corpo- 
ralibus nec in spiritualibus possunt eidem simul secundum unum et idem 
secundum rem inesse vel convenire, sicut etiam nec alia quae contradic- 
tionem includunt. Si ergo aliqua potentia animae sit aliquid unum et simplex 
secundum rem, tune ex comparatione | eius ad se ipsam vel aliquid aliud 
poterit dici | referri ad se ipsum vel ad aliquid aliud relatione secundum 
rationem, non autem reali ; ipsa enim a se ipsa propter talia non differt rea- 
liter ; ergo sola ratione. Non est enim nisi duplex differentia aliquorum : vel 
secundum rem vel secundum rationem, licet differentes sint modi secundum 
rationem differendi. Ex hoc ergo qüod voluntas comparatur ad aliquid diffe- 
rens a se, puta ad suam operationem, bene ” contingit realis diversitas com- 
positi ex ipsa et illa, sed in ipsa ex hoc nulla realis diversitas nec rerum 
absolutarum nec respectivarum habet esse. Praeterea talis realis diversitas 
quae est inter voluntatem et suam operationem non sufficit ad hoc quod 
etiam inter eas sit talis relatio, quia inter subiectum et formam vel actum 
non est aliqua realis relatio. Ergo multo minus ex habitudine voluntatis ad 
se ipsam, in qua nulla est diversitas realis, poterit sumi diversitas relationum 
realium in se ipsa et ad se ipsam. 

Item, quomodo dicetur sumi talis diversitas relationum realium ex 
habitudine voluntatis ad illud unum ? Non enim ex hoc quod illud 
est quasi medium quo voluntas sic vel sic, scilicet sub ratione activi êt 
passivi, se ipsam respiciat vel ad se habitudinem habeat, sicut contin- 

git in perfectione quae est motus mediante quo agens et patiens se respi- 
ciunt et ad invicem referuntur, cum tamen non videatur aliter posse sumi 
haec diversitas relationum. Nam, cum motus vere sit in uno, scilicet in 
passo subiective et ab alio, scilicet ab agente effective, cum haec sint extrema 
realia et medium reale, poterit ita esse. Unde ex hoc circa * unum et idem 
intelliguntur duo quidem reales modi essendi, scilicet circa ipsum motum 
super quo fundantur duo praedicamenta quae sunt actio et passio quae etiam 
duae res * dicuntur, quod tamen nequaquam contingeret nisi passivum et 
activum realiter differrent, ita quod praeter reales modos essendi ipsius motus 
intelligi possunt duae relationes reales extra rationem illorum modorum in 
ipsis, scilicet activo et passivo, rea liter differentibus fundatae * ; nec enim 
illa realis relatio quae dicitur esse in motu, ut est in passo et secundum quam 
sumitur circa motum praedicamentaliter quod dicitur passio, est qua ipse 
motus realiter ad ipsum passivum referatur, sed nec est illa * qua passivum 
ut in eo est talis motus ab agente ad ipsum agens refertur. Immo, cum relatio 
sit in relato, relatio quam videtur importare ipsa actio circa motum non est 
qua agens referatur ad motum vel ad passum, sed est quidam modus essendi 
ipsius motus secundum quod est aliquid ab agente et etiam relatio quam vide- 
tur importare ipsa passio circa motum non est qua patiens referatur ad ipsum 
motum vel actum, sed est quidam modus essendi ipsius motus secundum 
quod | ést aliquid in passo. Unde actio et passio circa motum non dicunt res 
quae sunt proprie relationes ; sic enim essent de praedicamento relationis ; 
sed sunt quidam modi essendi eiusdem rei convenientes ei ut comparatur ad 
diversa. Sed in voluntate, cum sua operatione non sunt nisi duo, ideo neutrum 
illorum potest habere rationem medii secundum rem. Si ergo sit medium 
solum secundum rationem, erunt etiam relationes et relata differentia secun- 
dum rationem. 

Item, si in voluntate una secundum rem fundarentur duae relationes 
reales ex habitudine eius ad hanc suam unam operationem, in 1psa 
operatione etiam essent quidam duo modi essendi reales in habitudine ad 
ipsam voluntatem et diceretur actio ut a voluntate ut. activa et passio ut in 
voluntate ut passiva, quod nequaquam potest: esse verum ; quia isti ” reales 
modi et ista ° duo praedicamenta diversitatem realem inter agens et patiens 
requirunt et relationem eorum realem. 

Item, si voluntas ut activa et passiva realiter refertur ad se ipsam 
mediante actu volitionis, eo scilicet quod actus volendi in sua entitate 
et actualitate dependet | a voluntate a qua habet esse quod est secun- 
dum suam actualitatem ut a movente et actualitatem dante, qui etiam actus 

volitionis est in eadem voluntate ut in subiecto quasi patiente et reci- 
piente, videretur quod actus volitionis ad aliquid extrinsecum ut ad suam 
causam a qua habet huiusmodi actualitatem non dependeret nec ad illud 
relationem realem haberet, scilicet ad obiectum. Nunc autem non invenitur 
quod volitio aliquam realem relationem proprie habeat ad voluntatem cuius 
ut subiecti est perfectio, immo potiüs ad obiectum cuius est quasi quaedam 
impressio ; nam, sicut se habent perfectiones aliarum potentiarum ad referri, 
ita videtur se habere perfectio | voluntatis. Sicut ergo, secundum Philoso- 
phum quinto Metaphysicae, scientia refertur ad scibile realiter sicut mensu- 
ratum ad mensuram, ita et volitio ad volibile. Quod enim hoc dicatur de uno 
actu et non de alio non videtur rationabile ; et quod scientia realem rela- 
tionem  habeat ad scibile, non autem volitio ad volibile, videtur irrationale. 
Sed volitio non videtur habere relationem realem ad volibile nisi ut ad 
movens et aliquo modo agens in quantum dat formam et speciem ipsi actui 
voluntatis. Nec tamen erit inter ea relatio activi et passivi, sed quasi men- 
surae et mensurati ; quia, secundum modum tertium relationum, mensura et 
mensuratum non sumuntur secundum rationem quantitatis, quia hoc ad pri- 
mum modum pertinet, sed secundum mensurationem esse et veritatis. Veritas 
enim scientiae mensuratur a scibili, quia ab eo quod est res intellectus est 
verus ; et bonitas volitionis a bonitate finis vel obiecti ; ab eo enim quod 
finis bonus est actus etiam voluntatis bonus est. Quod tamen aliqui (1) nimis 
irrationabiliter negant dicentes quod, licet scientia mensuretur a scibili, non. 
tamen volitio a volibili, sed solum a libertate vel a libero arbitrio voluntatis. 
Hoc autem improbare leve est et est alibi (2) reprobatum. Non debet ergo 
quaeri modus quo volun tas per volitionem ad se ipsam sub ratione activi et 
passivi referatur mediante huiusmodi perfectione, sed quomodo ipsa voluntas 
mediante huiusmodi operatione ad ipsum volibile refertur ; et sic id quod 
secundum rationem activi aliquo modo se habet respectu volitionis propriae, 
cum in talibus idem sit activum et mensura, non debet poni in eo in quo est 
volitio subiective, sed in alio. 

Item, si ipsa volitio etiam realiter differens non refertur realiter ad 
ipsam voluntatem, ut dictum est, multo minus ipsa voluntas ex habitudine ad 
ipsam ullam * realem differentiam habebit in se ipsa ratione cuius ad se 
ipsam realiter referatur. Sic igitur patet quod secundum primum modum 
unius nihil unum est quod ad se realiter refertur. 

Quantum autem | ad secundum modum unius videtur posse  dici quod 
unum et idem possit referri ad se ipsum secundum rationem activi et passivi. 
Nam, cum de ratione activi et passivi sit quod unum sit actuale et aliud 
potentiale, quia quicquid agit, agit secundum quod est in actu et quicquid 
patitur, patitur secundum quod est in potentia et similiter cum agens debeat ‘ 
contingere patiens, — nam, secundum Philosophum, primo de Generatione, 
omne agens agit se ipso vel medio; unde agens et patiens non approximata 
sibi ipsis non sunt innata facere et pati; et ideo quod immediate suscipit 
actionem agentis oportet quod immediate attingatur ab agente, — quamwvis 
autem unum et idem secundum rem simpliciter non possit esse actuale et 
potentiale respectu eiusdem et tangens et tactum, tamen aliquod * unum 
compositum ex pluribus differentibus secundum essentiam secundum unam 
partem sui potest esse activum alicuius in se et secundum aliam partem 
passivum, quia sic possibile et actuale, tangens et tactum non fundantur 
super idem reale. Sicut videmus in animali composito ex corpore et anima, 
quae sunt partes essentiales unius compositi per se, quod anima movet cor- 
pus, et in corpore mixto in quo sunt calidum et humidum quae sunt partes 
accidentales unius compositi quod est ens per accidens, quia 1bi unum habet 
rationem activi et aliud passivi, | quia calidum consumit humiduin in quo est, 
similiter etiam ‘ mixtum corrumpitur a se, ut videtur velle Philosophus, 
tertio Physicorum ; sic etiam ponitur quod aliquis existens in actu secundum 
aliquid quod virtute continet aliquid ulterius ad quod subiectum manet in 
potentia, illud secundum aliquid quo iam est in actu potest se ipsum deducere 
ad actum, scilicet ad illud ad quod est in potentia, ut existens sub perfectione 
una faciat se ipsum sub alia. Et ponitur exemplum in corporalibus et spiri- 
tualibus. Videmus enim quod aqua qualitercumque sit facta calida ab alio se 
ipsam infrigidat, quod patet : quia frigidior fit quam continens et sic conti- 
nens non videtur ea infrigidare. Illud enim quod dedit aquae talem naturam 
dedit ei virtutem ut, cessante impedimento, ab ea talis qualitas flueret. Ita 
etiam in aliis ; quia etiam grave, impedimento remoto, movet se ipsum et 
etiam semen in * generatione alicuius ex semine movet se ipsum. [tem sic 
dicitur quod voluntas mota et facta in actu volendi finem ab objecto quod 
est finis ° et intellectus motus et factus in actu cognitionis principiorum ab 
objecto quod est | quasi primum verum movet se ipsum sive facit se ipsum 
ad actum volendi ea quae sunt ad finem per volitionem finis sive per finem 
volitum et ad actum cognoscendi conclusiones per cognitionem sive per 
principia iam cognita. Ex hoc enim quod aliquid habet id quod est principale 
iam habet aliquo modo etiam id quod annexum est; et sic, cum voluntas habet 

quod est principale, scilicet velle finem, iam habet in virtute annexum, 
scilicet velle id quod est ad finem ; et illud quod causat principale, hoc 
etiam  quodammodo dicitur causare annexum ; et secundum hoc voluntas 
per actum volendi finem virtute finis potest se educere ad actum volendi ea 
quae sunt ad finem. Ita etiam potest in intellectu et in aliis adaptari. 

Sed quod unum et idem isto modo non possit esse ac tivum et passivum 
et referri realiter ad se ipsum secundum has rationes, patet ex supradictis 
rationibus ; quia illud quod est unum subiecto indivisum, licet plura essen- 
tialiter distincta contineat ita quod ratione unius 1llorum habeat rationem 
activi respectu alicuius alterius et ratione alterius habeat rationem passivi 
respectu cuiusdam alterius, quia tamen ‘illud totum per se est activum et 
per se passivum est, licet non ratione totius respectu * eiusdem sive respectu 
sui ipsius non potest esse activum et passivum quia, cum totum sit activum 
per se, licet ratione unius partis, et totum etiam per se sit passivum respectu 
illius respectu cuius dicitur esse activum et passivum, sequitur secundum 
istam positionem quod idem secundum idem sit activum et passivum ; quod 
non sequitur si totum ponatur activum respectu alterius et totum passivum 
ab alio, quia totum aliquod esse frigidum in actu et sic potens “ infrigidare 
aliud et totumillud esse calidum in potentia et sic potens * calefieri ab alio, 
non repugnat ; sed totum esse calidum in actu et calidum in potentia, quod 
est ponere si aliquid unum et idem subiecto possit | se ipsum facere calidum 
vel frigidum, omnino repugnant. 

Nec valet quod distinguitur de actualitate virtualiter et formaliter ; nam 
illud quod est aliquale virtute, non formaliter, non dicitur tale nisi quia ° habet 
proprietatem secundum quam potest facere aliquid aliquale, et quia effectus 
aliquam similitudinem habet ad causam ; ideo etiam proprietas qua fit talis 
effectus est aliquo modo talis, sed non formaliter, quia non secundum univo- 
cam sed analogam rationem ; propter quod etiam tale agens dicitur aequivo- 
cum vel analogum. Sed omne illud quod est formaliter tale quale facit 
aliquid, cum hoc etiam est virtute tale, in quantum scilicet habet efficaciam 
ut tale faciat aliquid quale ‘ipsum est in actu, sed cum hoc fit secundum 
eandem rationem univocam, ideo etiam dicitur agens univocum. Hoc ergo 
videtur universaliter verum de quolibet activo respectu passivi et e converso ; 

| quia illud quod est potentia aliquale debet esse abiciens actum secundum 
quem aliquid est actu tale quo possit fieri id quod est in potentia tale in actu 
et e converso ; unde, sicut calidum formaliter, quod ? simul etiam est 
calidum virtualiter, non potest esse passivum respectu caliditatis quam potest 
facere, quia causalitas formae quae est in aliquo subiecto respectu illius 

subiecti non est nisi ipsum subiectum secundum totam sua virtutem infor- 
mare et perficere, non autem aliquid in illo efficere ; sed causalitas existentis 
in uno subiecto respectu alterius subiecti est illud posse tale facere quale 
ipsum est ; et, sicut inducta caliditate formali, cessat omnis ratio causalitatis 
activae respectu illius in quo est inducta caliditas, non autem ratio causalita- 
tis formalis in eodem,—quia ad nihil aliud per se ordinabatur actio efficientis, 
sed non cessat ratio causalitatis activae respectu alterius quod habet aliquam 
potentialitatem respectu 1illius, — ita etiam est dicendum de quacumque 
perfectione quae talis dicitur virtute quale est aliquid in potentia ut nunquam 
forma habeat rationem efficientis respectu illius respectu cuius habet rationem 
formae, alioquin non erit distinctio realis inter causas efficientes et formales. 
Immo, ut frequenter dixi, dicetur quod unumquodque facit se de potentia in 
actum, quia dicetur quod aliquid prius est tale in actu virtute quale postea 
facit se ipsum formaliter ; non est entm haec differentia activorum univoco- 
rum et aequivocorum quod unum agat in se et aliud in aliud a se. 

Cum ergo aliqui dicunt quod immo hoc est possibile, quia verum est quod 
potentia est contraria actui,sed illi qui est complementum ipsius potentiae;talis 
enim actus, cum res est in potentia ad illum, non est idem cum re quod est in 
potentia ad aliquem actum secundum unam rationem eius; potest esse in actu 
sub illo secundum aliam rationem eius secundum ‘ quam talis actus natus est 
produci ab illo uno ‘ secundum rem; et secundum hoc non est inconveniens | 
quod id quod est in actu aliquo secundum unam | eius rationem se ipsum ut 
est in potentia ad eundem actum secundum alain rationem deducat de 
potentia ad actum; — sicut si sol, cum hoc quod est calidus virtute potens in 
alio causare calorem formalem, esset etiam in potentia ad actum huiusmodi 
caloris formaliter sumpti, se ipsum prout est actu et virtute talis qualis est in 
potentia et ut fiat talis secundum formam se ipsum secundum formam caloris 
de potentia calido faceret actu calidum per virtutem caloris quam habet in 
virtute et secundum quam dicitur aliquo modo actu calidus, sed per aliam 
rationem, et esset calor forma vel actus qui est complementum ipsius potentiae 
secundum quam sol diceretur potentia calidus et illi potentiae contrarius nec 
possent simul esse, sed * actus quo sol est virtute tale huic * calori formali 
nec potentiae ad illum contrariaretur sed simul esset cum utroque, quia est 
alterius rationis; — et ista nituntur sic dicentes applicare ad voluntatem, volen- 
tes per hoc declarare quomodo voluntas potest seipsam de potentia volente 
facere actu volentem. 

Sed planum est quod, sicut illud © per quod talia finguntur, impos- 
sibile apparet esse in sole, scilicet quod se ipsum educat de potentia calido 

actu calidum : immo calidum quod efficit in alio producit per virtutem 
activam ratione cuius dicitur calidus virtute et ideo haec dicuntur de sole sub 
condicione, et ponendo non solum impossibile sed incompossibilia, ita etiam 
impossibile est in omnibus aliis. Quod autem ponantur incompossibilia sic 
dicendo in sole et consimiliter in omnibus aliis patet ; nam dicitur quod 
actus qui est completivus potentiae et illa potentia repugnantiam habent nec 
simul sunt ; sed constat quod, si calor cuiuscumque condicionis non existens 
in | sole in ipso causari deberet quocumque agente, totus sol et quicquid esset 
in sole ante adventum talis caloris esset subiectum unum susceptivum talis 
caloris, et sie talis calor esset completivus potentiae solis secundum substan- 
tiam et secundum omues dispositiones suas in ipso existentes ; non potest 
enim intelligi quod calor superveniens subingre deretur quasi inter substan- 
tiam solis et eius dispositiones praecedentes, sic quod perficeret substantiam 
solis sine dispositionibus praecedentibus, — ex quo enim est unum subiecto 
secundum se totum est in potentia ad omnia quibus esse potest perfectibilis; — 
ergo illud quo dicitur calidus actu virtute esset subiectum caloris formalis et 
illum efficeret non solum in substantiam ipsius solis, sed etiam ‘in se ipsum 
quia per se in totum compositum. Et hoc adhuc est manifestius in voluntate 
in qua non ponuntur plura secundum rem, sed solum secundum rationem ad 


hoc quod dicatur activa et passiva respectu unius actus volitionis. Constat . 


enim quod ipse actus volitionis qui perficit ipsam voluntatem sic perficit eam 
quod non remanet in ea aliquid quod non perficiatur per ipsam ; et sic non 
est in voluntate aliquid quod non sit potentia quae completur per actum 
volitionis.: Dicere enim quod ipsa perficiatur actu volitionis non secundum 
rationem qua illam efficit, sed secundum aliam, istae rationes nihil faciunt ad 
hoc nisi fundentur in diversitate reali ; res enim est quae perficitur vel quae 
agit, non ratio. Frustra ergo per talia nituntur praedicta inconvenientia, 
scilicet quod idem possit agere in se ipsum et referri ad se ipsum, quasi perti- 
naciter declarare. 

Non est ergo tenendum quod inter praedicta agentia modo praedicto 
differentia inveniatur, sed in hoc differunt quod unum, scilicet univocum facit 
sibi simile in specie, non autem aliud; sed omuino in hoc conveniunt quod 
quodlibet est activum in aliud et distinctum *, non autem in se ipsum. 

Si autem dicatur quod totum non est per se activum nec totum est per 
se passivum, sed una pars est activa et alia passiva *, hoc non potest poni 
nisi in distinctis subiecto ; nam illud quod est calidum et humidum, cum 
ubique sit tale, non potest poni quod aliquid agat in humidum quin agat 
etiam in calidum, quia nec potest poni quod agat in humiditatem sed in 
totum compositum quod, sicut est humidum, ita etiam est calidum, licet 

caliditas non sit humiditas ; nec etiam agit in materiam, quia illa per se non 
est subiecta actioni, sed ut est sub contrario ; ita etiam | anima non potest 
movere corpus quod informat ut ipsa sit movens tantum, quia, cum fiat ex 
eis unum per se et in esse, oportet quod totum sit per se movens et totum 
per se motum, quod tamen non potest contingere respectu eiusdem. Hoc 
etiam patet per aliam condicionem activi et passivi ; quia tangens et tactum 
oportet esse divisa essentialiter subiecto ; quia, sicut in tactu mathematico 
oportet quod tactum non habeat quantitatem eius a quo tangitur, ita etiam in 
tactu | virtuali vel naturali oportet quod tactum non habeat qualitatem vel 
virtutem tangentis. Cum ergo calidum et humidum sic * sint * coniuncta quod 
illud idem indivisaum  quod habet humiditatem habet etiam caliditatem, 
habens humiditatem non potest tangi virtualiter a caliditate quam etiam 
habet ; non enim debet dici quod caliditas sive essentia caliditatis per se ipsam 
tangat humiditatem sive essentiam humiditatis, sed quod calidum ratione suae 
caliditatis tangat humidum ratione suae humiditatis ; et sic, si idem indivisum 
secundum subiectum *‘, licet divisum secundum essentiam sit calidum et 
humidum et tangat se humidum per ipsum calidum, idem secundum idem 
tanget se ipsum. Et per istum modum potest in omnibus alïs adaptari, quia 
universaliter in omni composito ex subiecto et accidente vel materia et forma 
non potest dici materia tangi proprie a forma vel subiectum ab accidentibus 
nisi sic quia, sicut quae tangunt se aliquo modo uniuntur, licet non in subiecto 
et in esse, ita etiam forma et perfectio quaecumque unitur subiecto in ratione 
causae formalis sive actus et perfectionis ; ex quo sequitur quod non in ratione 
causae efficientis et agentis. Cum enim omnia accidentia quae sunt in uno 
subiecto ordine quodam habent subiectum perficere, nullo modo unum agit 
in aliud, nec etiam per ipsum totum agit in se ipsum, sed unum quasi alio 
mediante subiectum perficit ; et sic etiam quodammodo se perficiunt forma- 
liter, sed non agunt vel corrumpunt efficienter. 

Et ideo relinquitur quod solum secundum tertium modum unius unde et 
idem potest referri ad se ipsum et esse | activum et passivum respectu | sui 
ipsius, sed non per se et immediate, sed per accidens et ex consequenti. Nam 
illud quod habet plures partes subiecto distinctas secundum unam illarum 
poterit esse in potentia ad aliquid secundum quod est in actu secundum aliam, 
et tunc per unam illarum partium per se aget in aliam; et quia sunt partes 
unius totius, ideo etiam per accidens totum agit in se ipsum. Et sic etiam 
declaratum est alias (1) quomodo aliquid movet se ”, quia anima movet corpus 
in quantum una pars determinata in qua principaliter et per se residet aliqua 

virtus àanimae motiva per illam movet aliquam partem determinatam et 
mediante illa aliam, et sic deinceps. 

Et quia etiam illa pars primo movens est pars totius moti, ideo etiam in 
toto movetur et sic movet se per accidens et refertur ad se ipsum ut movens 
et motum, sed per accidens. 

Ad quaestionem ergo dico quod'unum et idem et indivisum vel indis- 
tinctum subiecto non potest realiter referri ad se ipsum ; immo etiam illa quae 
realiter referuntur oportet sic differre quod etiam sint plura supposita in actu 
vel saltem in potentia, ut sunt duaëe partes quantitativae eiusdem totius, alio- 
quin non haberetur unde poneremus distinctionem realem personarum in 
divinis, videlicet si duae relationes reales oppositae possent in eodem suppo- 
sito esse ; nam, cum sit ibi fundamentum omnino indistinctum quod non 
refertur, si etiam subiecta, ut ita dicam, quae reféruntur non essent necessario 
realiter distincta, possent esse in divinis plures relationes reales absque plura- 
litate suppositorum relatorum. Unde, sicut huc usque tenuerunt doctores et 
antiqui et moderni, de relationum ratione praecipue per se oppositarum quales 
suut quae fundantur super vim activam et passivam est vel distinguere relata 


realiter, immo etiam supposita constituere et referre ea ad invicem, ut patet. 


in divinis, vel iam dis tincta et constituta supponere et ea referre, ut contingit 
in creaturis. Quod enim oppositio relationum divinarum maiorem diversitatem 
vel distinctionem requirat quam creaturarum non videtur rationale * et ideo 
usque nunc solebat dici et in scriptis magistrorum antiquis et novis ponitur 
quod ex infinitate et illimitatione divinae essentiae contingit quod in ea 
omnino indivisa fundentur plures relationes, quae tamen ipsam unam essen- 
tiam referre non possunt, sed cum ipsa constituunt plura supposita relativa 
realiter distincta, quae etiam huiusmodi relationibus realibus ad invicem 
realiter referuntur ; in creaturis autem propter earum limitationem et realem 
ab invicem dependentiam oportet plures relationes reales fundari in rebus 
pluribus absolutis sive re absoluta differentibus et supponere supposita dis- 
tincta in quibus sint naturae diversae super quas diversae relationes fundantur, 
et ipsa supposita ad invicem realiter referuntur. Haec est etiam * sententia 
doctorum antiquorum | . Nam, sicut dicit Boetius, de Trinitate versus finem : 
quoniam nulla relatio ad se ipsam referri potest — commenta|tor] : quoniam 
nulla relatione aliquid ad se potest referri, sed semper “ aliud et aliud — facta 
quidem est trinitatis numerositas in eo quod est praedicatio relationis ; idem 
ergo Pater qui Filius non est ; tamen idem Deus est Pater et Filius ; servata 
vero est unitas in eo quod est indifferentia eius *. Quod secundum se dicitur 
et ita sane sciendum ‘ : non potest ” esse talem relativam praedicationem ut 
semper ad difterens praedicetur, sicut servus ad dominum, id est ad difterens 

essentialiter ; oportet tamen quod semper ad differens supposito, licet non 
natura, et hoc solum in divinis; vel supposito et natura, ut in creaturis. Unde 
subdit : et in hac Trinitate similis est relatio ‘ Patris ad Filium ut eius quod 
est idem ad id quod est idem ; qnoniam, sicut in eo quod est idem realiter 
non impedit relationem secundum rationem identitas realis eiusdem ad se 
ipsum, ita Patris ad Filium non aufert haec unitas | qua unus Deus sunt 
relationem realem eorum ad invicem, quod non potest contin|gere in creatu- 
ris, scilicet quod aliqua non realiter et secundum essentiam inter se distincta 
realiter ad invicem referri possunt, licet possunt referri relatione secundum 
rationem, ut praemisit. Unde subdit : id autem non potest inveniri in cunctis 
aliis rebus ; commenta|tor] : id est, nullae aliae res sunt in quibus hoc possit 
inveniri, scilicet quod sicut indivisae realiter * ad invicem realiter referantur. 
Et subdens causam dicit : hoc facit cognata caducis rebus alteritas ; com- 
menta[tor] : non enim sine illorum in quibus sunt alteritate diversa sunt a se 
quaelibet subsistentia, nec nisi hac alteritate diversa possunt ad se invicem 
referri et cetera ; ergo illa secundum quae aliqua referuntur realiter ad invi- 


.cem in creaturis oportet fundari in diversis absolutis realiter et essentialiter 


distinctis, et cum hoc oportet illa quae per relationes referuntur esse suppo- 
sita et subiecta realiter ab invicem distincta. Ergo vel dicendum quod illud 
quod est unum subiecto non potest esse vere activum et passivum respectu 
sui ipsius sive producÆvum ‘alicuius actus in se ipso ad quem de se est in 
potentia, vel oportet dicere quod vere agere in se ipsum et vere pati a se ipso 
et vere producere aliquem actum in se ipsum de vera potentia reales relatio- 
nes non important. 

Patet etiam, quod si haec vera sunt, quod voluntas non refertur realiter 
ad se ipsam secundum activum et passivum sive intelligatur nuda ut respectu 
primi actus volendi finem sive iam sub aliquo actu et in potentia respectu 
alterius ; ita de intellectu ; ita etiam de gravibus et de aqua calida specialiter. 
Tamen quantum ad aquam calidam mirabiie est quod propter hoc quod fri- 
gidior sit quam continens ponitur quod non ab alio, sed a se ipsa fit frigida, 
cum * in tempore frigido aliqua non frigida in tanto gradu secundum suam 
proprietatem fiunt frigida multo magis quam sit * continens. Et e contra, de 
natura sua frigida fiunt calida multo magis quam continens tempore calido, | 
ut patet de aliquo lapide qui in aestate virtute radiorum solis fit multum cali- 
dior quam sit aer continens. Et tamen manifestum est quod naturaliter frigi- 
dum praesente calido non facit se aliquo modo calidum. Similiter etiam nec 
naturaliter calidum facit se aliquo modo frigidum praesente frigido ; sed haec 
contingunt propter dispositionem susceptivi ° in quo fortius et melius potest 
recipi calor vel frigus quam in aere raro. 


lom. C. —? et m, add. in marg. V. — * productionem PC, productum V. — #iamen PC. 
— ? sic PC, — 5 susceptum C. 


cod. P 
fol. 106 Ra 
cod, V 
fol. 112 Rb 


cod. P 
fol. 106 Rb 


cod. © 
fol. 49 Ra 


cod. P 
fol. 106 Va 


cod. V 
fol. 112 Va 


348 MAGISTRI GODEFRIDI DE FONTIBUS 


Unde non bene dicunt qui (1) dicunt quod aqua potest se movere per 
accidens removendo prohibens, scilicet caliditatem, sicut lapis ; nam, cum 
loquimur de impedimento, proprie non intelligimus id quod formaliter est in 
impedimento ut in subiecto ; unde ipsum ubi quod est esse sursum non dici- 
mus impediens lapidem esse deorsum, sed aliquid resistens exterius, quo 
remoto, statim in instanti grave se ipso habet esse deorsum ; unde qui illud 
resistens amovet movet grave per accidens et, cum ipse lapis etiam movendo 
medium et scindendo amovet suum impedimentum, sic etiam ‘ movetur a 
se ipso per accidens.Sed haec non possunt aquae calidae adaptari et ideo nec 
per se nec per accidens est causa effectiva suae frigiditatis, sicut potest dici 
de lapide qui per accidens causa est sui descensus. 

Ad argumentum est dicendum quod potentia animae sive intellectus 
sive | voluntas facta in actu secundum aliquod obiectum non est nata se 
ipsam per se facere in actum secundum aliud. Est enim supponendum quod 
potentia animae, scilicet voluntas et intellectus pro obiecto non respicit ali- 
quid unum secundum rem determinatum ; sed omne ens potest habere ratio- 
nem obiecti sub una ratione, licet non univoca ; nec est differentia intellectus 
in comparatione ad sua obiecta hoc quod respectu unius se habeat ut in 
passiva potentia quae reducitur in actum ab alio sub ratione obiecti etiam 
movente, et respectu alterius sit activa, quia * se educit ad actum cognoscendi 
illud ; immo est etiam ‘ differentia quantum ad ordinem reduc|tionis in 
actum secundum diversitatem obiectorum ut quasi ordinatorum agentium 
quorum unum non agit nisi alio praesupposito et in virtute eius. Unde, sicut 
ordo est in formis materialibus | et in potentiis materiae non quod primo 
fiat sub una et postea mediante illa ipsa materia vel compositum faciat se sub 
alia, sed sic quod non potest per agens fieri sub posteriori nisi prius habeat 
esse sub priori, ita * est in proposito applicandum et ad intellectum et ad 
voluntatem. Unde pro tanto intelléctus factus in actu secundum principia 
dicitur se facere in actum secundum conclusiones, quia termini conclusionum 
propter ordinem quem habent ad terminos principiorum non movent intel- 
lectum nisi per applicationem principiorum ad conclusiones et sic movent 
termini conclusionum in virtute terminorum principiorum f et sic quasi movens 
cuius virtus reservatur in posterioribus dicuntur principia in virtute luminis 
intellectus agentis ; et ita in voluntate respectu finis et eorum quae sunt ad 
finem intelligendum est esse. 

QUAESTIO VII. 


Utrum essentia angeli sit composita ex genere et differentia. 


Deinde circa pertinentia ad quasdam substantias et quasdam eorum pro- 
prietates specialiter quaerebantur quaedam pertinentia specialiter ad naturam 
intellectualem sive angelicam et quaedam pertinentia specialiter ad naturam 
rationalem sive humanam. Circa pertinentia ad naturam angelicam specialiter 
quaerebantur duo, unum pertinens ad eius essentiam et unum pertinens ad 
eius mensuram. 

Primum horum erat utrum essentia angeli sit composita ex genere et diffe- 
rentia. Secundum utrum esse omnium sempiternorum sive angelorum mensu- 
retur una mensura. 

Ad primum horum arguitur quod essentia angeli sit composita ex genere 
et differentia, quia omnis species contenta sub aliquo genere est constituta sive 
composita ex genere et differentia ; sed angelus est quaedam species in genere ; 
ergo et cetera. 

Contra : ubicumque invenitur compositio ex genere et differentia, cum 
differentia | importet actum et formam, quanto aliquid constituitur vel compo- 
nitur ex pluribus differentiis tanto est perfectius et e converso, sicut patet in 
istis materialibus. Sed in angelis quanto aliquid est simplicius tanto perfectius ; 
ergo compositio quae est in angelis non est ex genere et differentia. 

Respondeo : circa hoc est intelligendum quod idem est quaerere utrum in 
angelis sit compositio ex genere et differentia et utrum sint in genere substan- 
tiae quasi univoce cum aliis substantiis corporalibus. 

Non enim videtur omnino certum quod substantia univoce praedicetur de 
illis et corporalibus et per consequens, quamvis in istis corporalibus sit compo- 
sitio ex genere et differentia, non propter hoc sequitur quod sit compositio ex 
genere et differentia in angelis. Si tamen unitate essent in genere Cum COorpo- 
ralibus bene sequeretur ; sed hoc non est manifestum, scilicet quod substantiae 
immateriales univoce sint in genere cum corporalibus. Quamvis enim substantia 
importet modum quendam essendi quasi communem, scilicet modum in se 
existendi et non in alio ut in subiecto qui etiam convenit Deo et creatis omni- 
bus substantiis, patet tamen quod ex hoc non sequitur quod dicat unum genus 
univocum, alioquin etiam Deus esset in genere. Îtem, cum etiam accidens in 
communi importet quendam quasi communem modum essendi, scilicet esse in 

alio, tamen ex hoc non habetur ‘ una ratio unius generis, sed distinguuntur 
diversa genera etiam generalissima secundum diversos modos essendi in alio: 
et ita forte videretur alicui quod secundum diversos modos essendi * et subsis- 
tendi in se possent sumi diversa genera substantialia. 

Sed, quia modus et distinctio praedicamentorum non est res multum 
manifesta et quia sumitur secundum quosdam modos essendi rerum secundum 
quos diversimode * intelliguntur et significantur res et naturae diversorum 
praedicamentorum, haec autem magis quandam probabilitatem quam eviden- 
tem certitudinem | praebent, ideo perscrutationem talium relinquendo et sup- 
ponendo quod solum sunt decem genera praedicamentorum et solum unum 
genus substantiae, ut philosophi supposuerunt, ad videndum veritatem quaesiti 
primo considerandum quid nomine generis sit intelligendum, ut ex hoc videatur 
quomodo angeli sunt vel non sunt in | genere. Deinde, ne videantur angeli 
dicere puros actus cum exclusione omnis potentialitatis si nullo modo ponantur 
in genere, distinguendum est de genere et declarandum quod secundum unum 
modum generis sunt aliquo modo in genere ponendi. 

Quantum ad primum est intelligendum quod ad rationem generis vere et 
proprie sumpti pertinet quodimportet unitatem et convenientiam secundum rem. 

Ad cuius declarationem supponenda sunt aliqua : | primo quidem, quod 
unitas generis est alia ab unitate analogiae ; namque, secundum Philosophum, 
quinto Metaphysicae, quaedam sunt unum proportione vel analogia, quaedam 
sunt unum genere, quaedam unum specie, quaedam unum numero ; et se habent 
omnia haec per ordinem, quia primum est sine secundo et non e converso, et 
sic deinceps. 

Secundo, supponendum est quod genus est unum in pluribus unitate uni- 
voca, quod etiam ex dicto eodem Philosophi manifestum est ; nam, si est alia 
unitas generis ab unitate analogiae, cum sit quid commune multis, non potest 
habere aliam unitatem quam unitatem univoci. 

His autem suppositis, patet propositum quod nomine generis intelligitur 
aliquid quod solum est in convenientibus secundum rem sive quod genus impor- 
tat communitatem plurium in quibus est aliqua unitas secundum rem. I]]la enim 
quae solum conveniunt in unitate analogiae et proportionis cuiusdam non 
conveniunt in unitate generis, ut patet ex prima suppositione. Sed ita videtur 
esse in omnibus quae non conveniunt in aliqua una re quae, quantum est de se, 
nata est esse in omnibus, scilicet quod non conveniunt nisi in unitate analogiae ; 
ubi enim non est aliqua unitas et convenientia plurium secundum unam rem 
non est convenientia eorum nisi secundum quandam analogiam et proportionem 
inter se. Cum ergo sit alia unitas generis et analogiae, ergo in illis quae non 

conveniunt in una re, sed tantum habitudinem et proportionem aliquam habent 
inter se, est unitas analogiae, non ergo unitas generis. 

Item, eisdem suppositis, arguitur idem sic : nam genus est vere nomen 
univocum ad ea quae sunt in genere, ut patet per secundam suppositionem ; 
sed ea quae non | conveniunt in aliquo uno secundum rem non possunt habere 
aliquod unum nomen commune univocum ; sed ex eo quod habent aliquam 
habitudinem et proportionem vel analogiam inter se bene habent aliquod com- 
mune nomen non pure aequivocum, sed analogum; alioquin, si non requireretur 
unitas realis alicuius unius rei ad unitatem nominis univoci, sed sufficeret quod 
res essentialiter distinctae in nulla una re convenientes haberent aliquam habi- 
tudinem et proportionem vel analogiam inter se ad hoc quod eis unum nomen 
commune univocum imponeretur, tunc omnibus entibus posset esse unum 
nomen commune univocum, scilicet ens, et sic substantia posset dici nomen 
univocum Deo et aliis. Hoc est ergo unum ad rationem generis pertinens : 
convenientia secundum rem eoruim quae in genere sunt. 

Ex quo statim apparet una ratio quare angeli non videntur esse in genere. 


Propter hoc enim videtur quod genus solum sit in corruptibilibus in quibus est 


aliquid unum in quo omnia realiter conveniunt, scilicet materia, quae quidem 
quantum est de se est * una in omnibus et ratione illius omnia sunt quodammodo 
unum et ideo etiam “ ordine quodam sunt omnia ad invicem transmutabilia per 
illam, ita quod equus est asinus in potentia remota et e converso. Et hoc videtur 
intentio Commentatoris et Philosophi, decimo Metaphysicae, ubi dicitur quod 
corruptibile et incorruptibile non sunt in eodem genere eo quod non important 
contrarietatem circa unam et eandem potentiam secundum rem, immo poten- 
tiam quam incorruptibile universaliter includit corruptibile totaliter excludit ; 
propter quod dicitur ibi quod nomen congregans illa est nomen aequivocum. 
Sed nomen generis est nomen univocum ; ergo et cetera. 

Item, hoc idem videtur propter quandam aliam rationem quae sumitur ex 
alio importato nomine generis. Quamvis enim genus et differentia et species 
non dicunt res diversas, sed unam et eandem, dicunt tamen diversas rationes 
circa illam sive significant unam et eandem rem sub alia | et alia ratione. Hae 
autem rationes sunt secundum | quod concipitur sub ratione indeterminati et 
potentialis, determinabilis autem secundum aliquam formalem actualitatem, 
scilicet per differentiam speciem constituentem et sic concipitur sub ratione 
qua convenit ei intentio generis. Ex quo iterum videtur quod angeli non sunt 
in genere. Illud enim quod est in genere tanquam species debet esse tale quid 
quod * de ipso, prout secundum se ipsum intelligitur, formentur ‘ plures concep- 
tus in intellectu ordinate dicto modo se habentes. Sed | videtur quod, secundum 
Philosophum et Commentatorem, de separatis non possunt formari tales con- 

ceptus distincti cum secundum 8e ipsa intelliguntur, quia nec in ipsis est proces- 
sus in cognitione ab indeterminata cognitione «si est » ad «quid est», ut ad cog- 
nitionem eorum sub ratione determinata, sed simplici intuitu totaliter mente 
attinguntur et apprehenduntur vel totaliter ignorantur, id est de ipsis in sé 
ipsis nulla cognitio indeterminata habetur ; et sic non videtur quod dé ipsis 
possunt formari diversi conceptus dicto modo differentes ; quare etiam * non 
erunt proprie in genere. Quia enim sensibilia individua per se non apprehen- 
duntur * intellectu, sed sub ratione abstracta, ideo id quod de ipsis ab intellectu 
per se apprehenditur apprehenditur sub ratione communi et communi conceptu ; 
ergo e contra, si separata per se et secundum se ipsa in sua propria entitate, ut 
sunt in se ipsis, apprehenduntur, non est eorum aliquis conceptus communis ; et 
sic in natura angelorum non solum non est accipere commune quod est genus, 
sed nec etiam commune quod est species. Hoc etiam videtur per Philosophum, 
septimo et secundo Metaphysicae *, dicentem quod separata non habent diffini- 
tionem ; diffinitio autem est sermo compositus ex genere êt differentia ; quare 
et cetera. Secundum ipsum enim in eis non est quaestio nec doctrina, sed alio 
modo cognoscuntur, ut dictum est. 

Item, quod in simplicibus talibus non sint ‘ tales diversi et distincti concep- 
tus vel diversi actus cognoscendi, sed unus simplex, patet per Philosophum et | 
Commentatorem, tertio de Anima, ubi dicitur quod aliud est magnitudo ét 
magnitudinis esse et caro et carnis esse. Commentator : id est, individuum est 
aliquid et intentio per quam est ens, [sed] quidditas et forma eius, est aliud, 
appellans hic * formam et quidditatem rem secundum quod ut obiectum per se 
intellectus apprehenditur et ut abstractum a condicionibus contrahentibus. 
Deinde dicit quod haec diversitas contingit in omnibus compositis ex matéeria 
et forma, non autem in rebus simplicibus, quia in illis quidditas et essentia est 
idem quod ipsum simplex, quia quidditas in eis non est in materia. Deinde 
subdit : et cum entia sensibilia dividuntur in duplex esse, scilicet in hoc singu- 
lare et suam formam, et necesse est ut virtus comprehensiva comprehendat éa 
per duas virtutes, quando comprehendit utrumque istorum per se, scilicet 
formam singulariter et individuum singulariter, per unam vero virtutem secun- 
dum diversam dispositionem quando comprehendit alietatem quae est inter has 
duas intentiones. Comprehendit enim intellectus formam per se, individuum 
autem mediante sensu. Quia enim istas formas non comprehendit intellectus 
nisi in materiis, ideo comprehendit eas per dispositionem quae diversificatur. 

Ex istis patet quod in separatis non est accipere aliquam cognitionem 
eorum sub ratione formae, ita quod eius ut sic sit conceptus communis et inde- 
terminatus et alia cognitione cognoscuntur sub ratione determinata et singulari, 

sed una simplici intuitione cognoscuntur. Et ex hoc videtur quod non solum 
non sit ibi ratio generis et speciei differentes secundum rationem circa eandem 
rem, sed nec ratio speciei et ratio individui vel singularis, sicut est in materia- 
libus. In materialibus enim differt individuum a natura speciei sicut res singu- 
lariter in se existens et ut sic nata apprehendi a sensu a se ipsa ut intellecta sub 
ratione conceptus communis et speciel ; in immaterialibus autem non sic. Sed 
secundum esse quod habent in re in se ipsis secundum illud et sub eadem 
ratione intelliguntur nec aliter habent esse quam sicut intelliguntur ‘; sed 
materialia intelliguntur universaliter; non sic | autem existunt, sed singulariter. 

Ex istis ergo videtur quod angeli non sunt proprie in genere nec cadunt 
cum aliis substantiis sub divisione substantiae ut alicuius unius nominis | 
univoci, sed analogi tantum. Unde dicit Simplicius, capitulo de Substantia : 
divisio qua dividitur substantia in corpoream et in * incorpoream quibus nihil 
videtur commune merito reprehenditur si accipiantur haec ut secundum unam 
coelementarem contradictionem, et communem ut omnino indifferens ; sed si 
tanquam existente et in abstractione communicate | copulata sunt omnia et post 

 distinctionem unita manent, non est inconveniens. Ex istis dictis Simplicii 
videtur quod non est * aliqua unitas et communitas istorum nisi secundum ana- 
logiam et attributionem vel proportionem. Ergo videtur quod angeli cum sint 
incorporei et non sunt in genere Substantiae cum aliis in nullo genere videntur 
esse per consequens. Item Avicenna, quinto Metaphysicae, dicit quod in eo 
cuius essentia est simplex fortasse intellectus ponet in se ipso hos respectus, 
scilicet secundum quos sumitur ratio generis et differentiae et speciei; in esse 
autem eius nihil est quod discernatur esse genus. 

Sed,quia non videtur conveniens ponere angelos omnino extra genus, quia 
hoc videtur soli Deo convenire eo quod ratione suae actualitatis penitus omnem 
potentialitatem et limitationem omnem excludit, quia etiam non ponimus ange- 
los esse substantias tantae actualitatis et simplicitatis sicut ponebant philosophi 
substantias separatas quas omnes quasi quosdam Deos ponere videbantur, 
ideo sunt a nobis angeli aliquo modo in genere collocandi. i 

Sed, quia non possunt omnino proprie et uniformiter poni ‘in genere eodem 
in quo sunt materialia corruptibilia *, nec tamen consueverunt distingui plura 
genera quam decem quorum unum est substantia, nec ponitur quod sint plura 
génera substantialia sicut sunt plura accidentalia, oportet angelos eo modo quo 
habent esse in genere poni in eodem genere substantiae cum aliis tam corrup- 
tibilibus quam incorruptibilibus ; | et ideo consuevit distingui de genere quod 
uno modo dicitur genus naturale vel reale, alio modo logicum vel rationale ; et 
tunc f solet dici quod angeli sunt in eodem genere cum aliis quantum ad ratio- 

nem generis logici, non autem naturalis. Et ideo ad videndum quomodo angeli 
possunt poni in eodem genere saltem logico cum aliis est considerandum 
quomodo differant ‘ illae rationes generis et deinde quomodo ea quae sunt de 
ratione generis logici possunt in angelis reperiri. 

Quantum ad primum est intelligendum quod de ratione generis est quod 
totum illud quod dicit species sub râtione actualis et determinati per formam 
quam importat differentia dicat genus sub ratione * potentialis et indeterminati * 
determinabilis per actualitatem formae quam dicit principaliter differentia. 

Ex quo patet quod illud in quo potest sumi ratio generis et differentiae 
debet potentialitatem aliquam importare cum aliqua actualitate sive debet 
importare * rem quae possit accipi sub ratione potentialis et indeterminati et 
sub ratione actualis et determinati per aliquam actualitatem determinatam ; et 
res multae in quibus potest reperiri potentialitas aliquo modo una in qua aliquo 
modo omnes conveniunt et in quibus sunt actualitates diversae quibus ab invi- 
cem differunt possunt dici esse compositae ex genere et differentia et esse in 
genere uno. 

Ubi autem ex parte rei invenitur vera potentia quantum est de se respectu 
multorum una secundum rem et indeterminata, sed omnibus 1illis communis 
per privationem determinationis et actualitatis, scilicet ipsa materia prima et 
per multa ab illa realiter differentia, scilicet actualitates diversarum formarum, 
ordine quodam determinabilis, ibi invenitur aliqua unitas secundum rem ; et 
sic omnibus eis est aliquid dicto modo realiter commune circa quod important 
diversa entia diversas actualitates illud diversimode determinantes et ex hoc 
diversa composita actualia et completa con stituentes in eis. Ergo in quibus 
hoc invenitur potest ratio sumere unitatem et communitatem rationis ex unitate 
et communitate rei ° sic diversimode perfectibilis. Et hoc dicitur communitas 
generis, non quia sumatur ab illa re potentiali quae est materia sic communis 
secundum se, sed a toto composito ex ipsa et forma qua perfectibilis est absque 
cointellectu alicuius formae determinatae qua | specificabilis et determinabi- 
lis ‘ est. 

Et ex diversitate realium actualitatum formalium respectu differentiae unius 
potentiae ordinatarum potest intellectus sumere rationes diversas diversarum 
differentiarum illud totum sive compositum | dicto modo sub ratione indeter- 
minati sumptum determinativarum ? et completivarum, ut patet descendendo 
ad materialia quae communicant in materia. 

Ubi autem ex parte rei intra eius essentiam non est accipere veram poten- 
tiam et substantialem in qua multa entia perfecta communicant et veram actua- 
litatem per quam multa ad invicem specialiter differant, sed unum et idem 

secundum rem secundum diversas rationes consideratum accipiatur sub una 
consideratione secundum rationem indeterminati et potentialis et sic sub ratione 
generis, et id ipsum sub alia consideratione accipiatur secundum rationem 
determinantis et sic sub ratione differentiae et sub alia secundum rationem 
determinati et sic sub ratione speciei, ita etiam quod multa talia simplicia 
secundum rem et cum materialibus realiter compositis et inter se etiam com- 
municant secundum rationem cuiusdam potentialitatis quae in eis consideratur 
non quidem secundum unitatem realem, quia talis non est in eis, sed secundum 
quandam unitatem analogiae et proportionis ; puta quod, sicut in materialibus 
est aliquid unum ens compositum ex pluribus rebus, scilicet potentia et actu, et 
sic secundum diversa est 1bi actuale et potentiale, ita etiam in separatis est 
accipere unum et idem secundum rem sub ratione potentialitatis et sub ratione 
actualitatis; et sic etiam omnia conveniunt in ratione potentialitatis sic quod 
unumquodque secundum se potentialitatem includit | in quantum non est ens 
primum quod sit actus purus, sed est ens per participationem ex se non habens 
entitatem vel esse in actu sed in potentia tantum, licet diversimode secundum 
diversitatem naturarum entium simplicium et compositorum. In talibus autem 
non potest ratio sive intellectus sumere unitatem et communitatem rationis ex 
unitate et communitate rei quae possit habere rationem unius generis, sed ” 
oportet quod hoc fiat ex aliqua unitate in modo consimili essendi et intelligendi 
et etiam praedicandi, ut videbitur. 

Et, quia naturalis est artifex realis, ideo quando rationi * generis et diffe- 
rentiae respondent ex parte rei praedicta illa, dicuntur habere rationem generis 
et differentiae realis sive naturalis quod pro eodem accipitur. Quia vero logicus 
est artifex rationalis, ideo quando rationi generis et differentiae praedicta secun- 
dum rem non respondent ex parte rei, sed ex ratione vel secundum rationem 
solum, talia dicuntur habere rationem generis et differentiae logici. Et bene 
videtur dici tale genus solum logicum, non reale vel naturale, eo quod entia 
logicalia sunt entia rationis. Nunc autem genus et differentia et species sic 
accepta solum videntur entia esse rationis. Propter quod Avicenna loquens de 
istis in quibus sunt hae intentiones modo logico, quinto Metaphysicae suae, 
dicit, ut tactum est, quod in eo cuius essentia est simplex fortasse intellectus 
ponet in se ipso hos respectus, scilicet secundum quos sumatur ratio generis et 
differentiae vel speciei ; in esse autem eius nihil est quod discernatur esse genus. 

His igitur * visis, patet primum, scilicet quomodo differunt genus logicum 
et genus naturale. Hoc igitur ostenso, videamus de secundo, scilicet quomodo 
ea quae sunt de ratione generis logici possunt in angelis reperiri. Sciendum est 
igitur quod, quia ratio generis semper * sumitur a ratione potentialitatis, in 
quantum dicit naturam rei sub ratione indeterminati ut per aliquam actualitatem 

determinabilis, propter quod oportet quod illud | in quo potest accipi ratio 
generis sit tale quod non sit actus purus respectu nullius, aliquam potentialita- 
tem et defectibilitatem habens ut per aliquam determinatam actualitatem deter- 
minabilis, — unde in Deo nulla ratio generis potest accipi, — ne ista ratio sit 
cassa, oportet quod in re sit unde talis modus potentialitatis accipi possit. Etsi 
quidem sit ‘ res talis quod realiter sit ibi potentialitas realiter distincta ab actu 
intra essentiam, in illo potest | accipi ratio generis realis vel naturalis, ut patet 
in corruptibilibus. Si autem in una essentia simplici oportet utraque accipi, est 
ibi ratio generis logici, ut ex iam dictis patet. 

Verumtamen, quia videretur ratio esse cassa nisi illud quod in sua natura 
non includit compositionem secundum rem haberet eam saltem annexam, et 
ideo, ut dicitur a quibusdam, cum in angelis non sit compositio intra essentiam 
eorum ex materia | et forma, oportet, quod si sit genus in eis, quod cum aliquo 
respectu cuius habeant potentialitatem compositionem faciant. Et ita esse 
dicunt. Quia enim natura angelica compositionem facit cum suo esse et cum 
suis proprietatibus et accidentibus, in angelis videtur debere poni genus ratione 
talis potentialitatis, quia, licet natura in eis sit simplex, habens tamen naturam, 
est compositum; quae compositio poterit correspondere compositioni secundum 
rationem ex genere et differentia ; et sic, si consideretur ipsa natura angeli 

tionum quibus perficitur, sic ex ea sumitur ratio generis, quia in hoc omnes 
angeli conveniunt quod natura ipsorum est in potentia ad ulteriores perfec- 
tiones. Si autem consideretur ipsa natura ut est actualitas quaedam in deter- 
ninato gradu naturae et entitatis a qua natae sunt fluere tales proprietates 
secundum determinatum gradum per modum nobilitatis, sic ex ea sumitur ratio 
differentiae ; nam secundum hoc inter eos attenditur distinctio quod sunt in 
alio gradu naturae a qua natae sunt fluere proprie |tates secundum alium et 
alum gradum. 

Sed videtur, quod etiam si in angelis debet genus poni, quod non sic 
debet ratio generis et differentiae in eis accipi. Primo, quia ratio generis et 
differentiae sumi debet ab eo quod ad rei essentiam pertinet et ratio generis a 
potentialitate non accidentali sive respectu accidentalium perfectionum et 
differentia ab actualitate essentiali. Cum ergo potentialitas angeli respectu: 
suorum accidentium et etiam actualitas ipsorum accidentium non sint * huius- 
modi, videtur quod ab illis non convenienter ratio generis et differentiae 
sumatur, licet forte per hoc aliquo modo manifestari possit et cognosci ratio 
potentialitatis et actualitatis intra naturam angeli a qua dicitur posse 
sumi ratio generis et differentiae sicut in materialibus. Ex eo enim 
quod in homine est potentia ad sentire in quo convenit cum brutis et ad 

intelligere in quo differt ab eis non sumitur ratio generis et differentiae ; 
sed ex istis proprietatibus quae de ipso apparent devenimus in cogni- 
tionem potentialitatis et actualitatis essentialis sive essentiae ipsius hominis 
sub duplici ratione, scilicet sub ratione potentialitatis communis et sub ratione 
actualitatis specialis. Secundo quia, si in aliquibus substantiis separatis esset 
actualitas substantialis sine accidentali et cum essent distinctae secundum 
diversos gradus actualitatum et perfectionum quod requirit diversitas in entibus 
sicut diversitas numerorum in eis, nullo modo posset aliqualis ratio generis repe- 
riri. Quod tamen non videtur conveniens, cum hoc sit proprium soh primo 
enti a nullo dependenti et respectu nullius potentialitatem habenti a quo omnia 
alia dependent et respectu cuius potentialitatem habent quantumcunque etiam 
sint in sua essentia simplicissima per privationem | plurium rerum realem com- 
positionem facientium. Propter quod in angelis nullam compositionem intra suam 
essentiam habentibus, licet habeant compositionem cum accidentibus suis, 
tamen a potentialitate quam respectu huius * compositionis habent non debet 
sumi ratio generis. 

__ Et ideo videtur dicendum quod, cum ratio generis debeat pont in qua- 
cumque creatura quantumcunque nobili sub Deo, sic videtur ponenda, quod 
diversae rerum species gradatim naturam et perfectionem entis possident ita 
quod una species super aliam aliquem gradum perfectionis adiicit respectu cuius 
alia carens tali gradu et actualitate quandam imperfectionem et potentialitatem 
dicitur habere. Ratio ergo determinatae speciei quam complet differentia con- 
sistit in hoc quod in determinato gradu entis collocatur ; ratio vero generis 
sumetur ex eo quod, cum natura sua secundum se sit quid imperfectum propter 
limitationem suae entitatis | et deficiens ab actualitate pura * et sic ut recedens 
ab‘illa actualitate respectu illius quandam potentialitatem includit, sicut ex eo 
quod illa eadem natura respectu imperfectioris ab eo deficientis actualitatem 
quasi suam ‘ potentialitatem determinantem includit et secundum hoc in uno 
et eodem quantumcumque simplici et perfecto creato, tamen poterit accipi ratio 
potentialitatis et indeterminati et ratio actualis et determinantis ex quibus sumi 
poterit ratio generis et differentiae eo modo quo in simplicibus substantiis sumi 
potest. Sed non est accipere in eis huiusmodi rationes prout sufficiunt ad ratio- 
nem generis et differentiae naturalis, ut dictum est. Sed nec hoc quod dictum 
est videtur sufficere ad ponendum rationem generis logici in angelis, quia in 
illis quibus | non convenit diffinitio quae est sermo compositus ex genere et dif- 
ferentia logicis non videtur esse genus et differentia, sed secundum Philosophum 
et Commentatorem, septimo et octavo Metaphysicae, simplicia entia separata 
non diffiniuntur | nec in eis est cognitio procedens a « si est » ad « quid est », 

ut praeallegatum est. Unde, secundum eos, in eis non est quaestio et doctrina, 
sed modo simplicis apprehensionis totaliter cognoscuntur. Et hoc videtur ratio- 
ne ‘, quia illud cui convenit genus et differentia quibus est diffinibile * est tale 
quod de ipso etiam secundum se ipsum formantur plures conceptus in intellectu 
ordinate se habentes secundum indeterminatum et determinatum. Tales autem 
intellectus plures de separatis, cum secundum se intelliguntur, formari non pos- 
sunt, secundum Philosophum et Commentatorem, sed mente simplici intuitu 
et conceptu totaliter attinguntur vel totaliter ignorantur ; et sic eis non videtur 
attribui intellectus communis, quia in se ipsis ut sunt secundum se intelligibilia 
videntur. Cum igitur illa quibus convenit ratio generis et differentiae per se 
secundum esse singulare eorum non intelliguntur,videtur quod in separatis non 
possit proprie poni genus et differentia, etiam de genere et differentia logice 
loquendo, quia constat quod ut sic importent distinctos conceptus et communes 
circa unam rem, quae nonnisi singulariter existit, non tamen in sua singulari- 
tate per se et primo intelligitur. 

Item, hoc idem alia ratione videtur, quia, ubi non est reperire aliquam uni- 
tatem realem, sed solum secundum aliquam habitudinem et similitudinem sive 
proportionem, non videtur posse imponi aliquod nomen commune vere univo- 
cum sed anologum ; sed ita videtur esse in omnibus in * quibus non est aliqua 
una natura communis. Hoc autem reperitur solum in materialibus ratione mate- 
riae quae, quia quantum est de se una * numero est in omnibus, ideo etiam 
omnia quodammodo sunt unum in illa et ratione illius omnia sunt invicem 
transmutabilia. Ergo videtur quod solum in materialibus sit possibilis vera ratio 
generis etiam logici. Non enim est ponendum genus naturale vel reale sic in 
materialibus quod non logicum ; immo genus logicum vere est in eis, sed dici- 
tur etiam naturale propter causam supradictam. Et hoc videtur intentio Com- 
mentatoris et Philosophi,decimo Metaphysicae, ubi dicitur quod corruptibile | 
et incorruptibile non sunt in eodem genere eo quod non important contrarie- 
tatem circa unam realem potentiam ; immo potentiam quam corruptibile inclu- 
dit incorruptibile totaliter et universaliter excludit ; propter quod dicitur ibi 
quod nomen congregans illa duo est nomen aequivocum ; sed * hoc  nomen 
generis logici est nomen univocum ; ergo et cetera. 

Sed, quamvis secundum ista videatur quod genus et differentia non omnino 
proprie et perfecte possunt izmaterialibus ? sicut materialibus convenire, tamen 
est dicendum quod aliquo modo sunt in genere substantiae, saltem logice 
loquendo. Sed illa ratio generis communis eis et aliis substantiis non potest 
sumi ex uno reali, sed sumitur ex aliqua unitate secundum rationem sumpta ex 
aliqua conformitate quae inter eas invenitur. Ex hoc scilicet quod propter 

eorum similitudinem naturalem cum aliis substantiis in suis naturis et in ratione 
potentialitatis communis et etiam in quodam modo per se existendi habent etiam 
unum modum praedicandi et quodammodo unum modum intelligendi, ideo 
nomina communia dicta de materialibus et de immaterialibus habent sufficien- 
tem | univocationem ad hoc quod possint habere rationem generis logici ad 
substantias materiales et immateriales, supposita tamen tali natura in eis quod 
propter defectum a pura actualitate, ut dictum est, possit in eis accipi ratio 
actualitatis et potentialitatis, quod non contingit in Deo qui nullo modo est in 
genere. Et ideo dicit Simplicius, capitulo de Substantia, ut supra allegatum est, 
divisio qua dividitur substantia in corporeum et * incorporeum, quibus nihil 
videtur commune, merito reprehenditur si accipiantur haec ut secundum unam 
coelementarem contradictionem et communem ut omnino indifferens ; sed, si 
tanquam existente aliqua et in abstractione communitate * secundum quam 
copulata sunt omnia et post distinctionem unita manent *, non est inconveniens ; 
et sic communitas generis substantiae ad corruptibilia et incorruptibilia non 
sumitur | a communitate reali quae sit aliquid unum secundum rem, sicut con- 
tingit ubi est vere unum genus reale et naturale, sed ab unitate proportionis et 
analogiae dicto modo et ab unitate modi praedicandi quem habent nomina 
communiter de ipsis dicta ratione talis unius modi essendi et modi intelligendi. 
Ex hoc enim potest eis poni unum nomen commune | communitate talis uni- 
vocationis quae sufficere videtur ad unitatem generis logici, licet maior sit uni- 
vocatio illius nominis, ut specialiter dicitur de entibus corruptibilibus, et potest 
illi nomini communi convenire respectu omnium unus modus praedicandi. 
Omnes enim substantiae habent unum modum praedicandi in quantum praedi- 
cantur non ut in subiecto existentes et hoc propter unum modum existendi. 
Verumtamen hic * modus existendi nequaquam arguere potest in eis esse ratio- 
nem generis nisi supposita compositione ex actu et potentia ad eorum essentias 
pertinentibus. Quae quidem compositio quomodo intelligi debeat etiam in sub- 
stantiis separatis ex praedictis patet. Et eundem modum intelligendi quantum 
ad substantias separatas videtur Proclus habuisse, prout patet secunda proposi- 
tione, ubi dicitur quod omne quod participat ® uno est unum et non unum; 
quia, üt ibi probatur, omne quod non est ipsum unum, id est primo unum quod 
est Deus quod est actus primus et purus, est aliquid aliud existens quam unum, 
eo quod a primo uno non est recedere nisi per accessum in non unum seu in 
aliquid aliud quam unum ; quia omne participans uno non est ipsum unum sive 
primo unum, sed secundario et per quendam defectum et recessum ab eo. Ergo 
est unum et non unum, id est non sic unum quin aliquo modo multa, quia est 
unum uno modo et non unum alio modo. Est enim in entibus sicut in numeris 
quia, sicut non contingit recedere ab unitate nisi accedendo ad multitudinem et 

est recedere ab unitate plus et minus, sic in entibus non est | recedere a primo 
uno nisi accedendo in ea quae multitudinem habent * secundum plus et minus 
et illa quae sunt magis universalia * sunt diviniora * et in ordine entium supe- 
riora. Contingit autem quantum ad aliqua entia perfecta, ut sunt angeli, rece- 
dere a primo uno absque multitudine plurium secundum rem essentiam eorum 
componentium per quae habeant potentialitatem et actualitatem ; et hoc con- 
tingit in habendo naturam quodammodo mediam, non per compositionem, sed 
per assimilationem aliquam secundum unam naturam ad diversa, scilicet ad id 
quod est superius et actualius et ad id quod est inferius et potentialius. Sicut 
enim aëer dicitur mediam naturam habere quodammodo inter grave et leve 
simpliciter, non secundum naturam compositam ex utraque, sed secundum 
unam simplicem quae respectu ignis levissimi dicitur gravis, respectu terrae 
gravissimae dicitur levis ; ita etiam in natura angeli, recedendo ab actualitate 
primi et accedendo ad potentialitatem simpliciter habet quodammodo composi- 
tionem, non rei, sed rationis ex potentia et actu; non quidem fictae rationis, 
sed rei convenientem secundum comparationem ad superius, sicut minus actua- 
lis et in hoc potentialioris et secundum comparationem ad inferius sicut magis 
actualis. Hoc autem primo enti convenire non potest ; et ideo, quamvis sibi 
competat modus essendi in se qui est modus substantiae, tamen sibi non com- 
petit ratio generis. 

Cum igitur quaeritur utrum in angelis sit compositio ex genere et differen- 
tia dicendum quod sic, loquendo de genere logico ; et hoc, quia in angelis est 
potentialitas | et actualitas secundum idem reale sub alia ratione ita quod sem- 
per prior:species intelligitur determinari per id quod importat perfectionem 
actualiorem et simpliciorem quam id quo determinatur potentialitas in ao; 
unde omnes conveniunt in hoc quod est non esse actum purum et sic de se 
quandam potentialitatem in sua entitate important ; | sed differunt in hoc quod 
diversis gradibus actualitatum et perfectionum secundum aliquem ordinem 
determinatur huiusmodi communis potentialitas in diversis ; et sic, sicut in es 
est intelligere Compositionem ex actu et potentia, ita in eis est accipere compo- 
sitionem generis et differentiaëe (1). 

Ad argumentum in oppositum est dicendum quod non videtur quod in 
separatis eo modo quo ponitur genus et differentia in eis quod quanto est species 
simplicior tanto est perfectior, immo e converso ; alioquin, cum genus sit sim- 
plicius quam species, esset perfectius; quod est inconveniens, cum genus dicat 
quid potentiale et imperfectum et indeterminatum per ipsam differentiam quae 
dicit actualitatem determinativam | et perfectivam et ideo descendendo secun- 

dum lineam praedicamentalem quanto aliquid simplicius tanto minus perfectum 
secundum processum proprium unicuique convenientem in suo latere. Unde, 
sicut in corporalibus per ordinem se habentibus simplex est imperfectius quam 
mixtum et mixtum quam vivum et sic de aliis, ita etiam in intelligentiis potest 
fieri adaptatio. Sed tamen in eis habere rationem maioris numeri et compositio- 
nis potest esse uno modo per modum compositionis realis ; et sic esse compo- 
sitius est imperfectius vel per modum unitionis et simplicitatis * realis, licet cum 
plurificatione secundum diversitatem rationis ; et sic habere plura non est 
imperfectionis. Et secundum hoc,—sicut Deus absque omuni compositione potent 
tialis et actualis, quae requiritur in illo quod potest poni in genere, contine- 
plures perfectiones unite tamen, ita intelligentia sibi proxima ex genere et diffe- 
rentia composita modo exposito plures perfectiones continet quam secunda et 
sic potest intelligi minus simplex secundum unam considerationem prima intel- 
ligentia quam secunda in quantum quicquid continet secunda perfectionis et 
actualitatis continet prima et amplius in uno tamen simplici secundum rem et 
secundum hoc quodammodo plures differentias complectitur, —posset etiam dici 
quod dupliciter potest sumi processus rerum : vel secundum | recessum a primo 
actu ; et qui sic imaginantur (1) processum rerum dicunt quod entia simpliciora 
sunt perfectiora; vel secundum recessum * a prima potentia; et qui sic imaginan- 
tur (2) processum rerum dicunt rem quanto compositiorem tanto perfectiorem ; 
et utrobique semper species est perfectior quam genus, licet genus dicat rem sub 
ratione magis simplici. Sed, quia in incorruptibilibus non est sic genus proprie 
sicut in corruptibilibus, ut prius dictum est, eo quod in incorruptibilibus non 
est aliquid unum secundum rem potentiale in quo omnia conveniunt habentia 
inter se differentias per suas formas speciales secundum diversos gradus digni- 
tatum et actualitatum illam unam potentialitatem perficientes sicut contingit 
in materialibus, ideo non potest esse processus similis secundum lineam praedi- 
camentalem per divisionem generis suis differentiis in species quantum ad hoc, 
scilicet quod uniformiter ultimo cadens sub divisione generis utrobique sit 
similiter perfectum vel imperfectum. Quia enim in corruptibilibus sumitur ratio 
generis, ut dictum est, ab uno vere potentiali, ut perfectibile est per diversas 
formas ordinate, ideo processus qui habet fieri in illis fit secundum recessum à 
potentialitate illius * per accessum ad actualitates diversarum formarum et per- 
fectionum ; et quia illud unum potentiale natum est perfici omnibus quodam 
ordine à prima usque ad ultimam, ideo illae formae sub quibus primo potest 
esse sunt imperfectiores et potentiales respectu posteriorum ; et quia in ordina- 

tis illud quod est perfectius et actualius continet virtute et perfectione id | per- 
fectionis et actualitatis quod est in minus perfecto et ultra licet in re simplici, 
ideo, cum per differentias intelliguntur tales gradus perfectionum, patet quod in 
materialibus id quod continet plures differentias est perfectius eo quod continet 
pauciores ; sed e contra, quia in incorruptibilibus non sic est aliquid unum per- 
fectibile diversis formis secundum diversos gradus — iam enim illa essent cor- 
ruptibilia et ad invicem transmutabilia — non potest sumi processus ex recessu 
ab aliqua vera potentialitate ad ve ram actualitatem differentem ; ergo oportet 
quod accipiatur secundum recessum ab aliqua vera actualitate secundum gradus 
diversarum et minus perfectarum actualitatum, quae quanto magis recedunt a 
prima actualitate tanto sunt imperfectiores et potentialiores et quodammodo 
compositiores, ita tamen quod quicquid perfectionis est in posteriori est etiam 
in priori et quodammodo amplius, sed magis unite. Sicut enim dicimus quod 
superi|ores et perfectiores intelligunt per pauciores species quam inferiores et 
Deus quasi per unam, ita etiam potest dici quod superiores continent pauciores 
differentias quam inferiores et in hac divisione et in illa semper ultimo cadens 
sub divisione plures habet * differentias et est compositius *. Sed in una parte 
illud ultimum cum pluribus differentiis est imperfectius et in alia parte ultimum 
cum pluribus differentiis est * perfectius, et hoc propter dissimilitudinem pro- 

Verumtamen, quamvis talis modus procedendi in angelis circa genus ange- 
lorum sit conveniens ex parte rei secundum se et secundum eorum realem 
existentiam, non tamen videtur conveniens secundum considerationem secun- 
dum quam in eis ponitur genus ; nam, sicut de ratione generis in communi est * 
quod dicat aliquid sub ratione minus perfecta, eo quod sub ratione magis poten- 
tiali et determinabili quam species, ita etiam in linea praedicamentali videtur 
esse de ratione generis subalterni quod dicat quid perfectius quam generalius 
et quod species eius dicat quid perfectius quam * species generis superioris. 
Ergo, sicut in materialibus fit processus generis secundum rationem verae 
potentiae quae una est secundum rem in omnibus ut sub ratione formae incom- 
pletissimae accipiatur primo.et postea sub completiori forma, ita in angelis ubi 
non est potentialitas una secundum rem, sed secundum rationem debet procedi 
secundum processum lineae praedicamentalis secundum quod illa potentialitas 
accipitur ut quid unum secundum rationem vel conceptum ‘determinabile per 
diversos gradus actualitatum vel differentiarum angelorum, et sic etiam fit 
huiusmodi processus per | recessum ab huiusmodi potentialitate non sic una 


existente secundum rem, sed secundum conceptum et- rationem, sicut fit in 

materialibus suo modo. Et hoc modo etiam debet dici quod, sicut angeli sunt in 
genere *, angelus superior et * perfectior est plures habens differentias ; magis 
tamen unitae sunt realiter, quia actualiores quam differentiae quae sunt in 
angelo imperfectiori et inferiori. 

Patet igitur * quod illa propositio assumpta in argumento, scilicet quod ubi 
est compositio ex genere et differentia, quanto species habet plures differentias 
tanto est perfectior, est aliquo modo universaliter vera et aliquo modo non. 
Nam secundum quod secundum convenientiam aliquam rationis similiter 
ponuntur in genere omnes substantiae corruptibiles et incorruptibiles et secun- 
dum quod consimiliter in eis proceditur a genere in species, sicut in rebus 
corruptibilibus species habens plures differentias est perfectior, ita in rebus 
incorruptibilibus. Secundum igitur quod quid potentiale in omnibus commune 
intelligimus ut unum secundum rationem intelligendi rationem * generis om- 
nibus convenire intelligimus ; sed secundum quod illud distincte in diversis 
accipimus rationem generis subalterni vel speciei capimus ita quod si accipia- 
mus ipsum distincte secundum perfectionem generalem ipsum determinantem, 
tune consideratur sub ratione generis subalterni ; sed, si accipiatur distincte 
secundum perfectionem distinguentem in speciali, tunc accipitur sub ratione 
speciei. Ex quo patet quod secundum processum | competentem rationi cuius 
proprium est a communibus ad propria descendere et ab imperfecto ad perfec- 
tum, quod indifferenter verificatur dicta propositio tam in materialibus quam 
in immaterialibus. Secus tamen est secundum processum rei secundum quem 
in materialibus res incipit ab imperfecto et tendit in perfectum ordine genera- 
tionis. Sed in immaterialibus ubi talis progressus non potest esse, quia non sunt 
generabilia nec producibilia in esse ex aliquo potentiali reali, solum est pro ces- 
sus secundum ordinem perfectionis per recessum a prima perfectione ; in quo 
processu quanto aliquid est prius tanto est perfectius. 

Ad argumenta in corpore quaestionis inducta quae ostendunt angelos non 
esse in genere facile secundum jam dicta est respondere ; quia, licet non sint in 
eis conceptus distincti sic quod aliquid in separatis apprehendatur sub aliquo 
conceptu | communi qui accipiatur * ex hoc quod aliquid reale commune in eis 
inveniatur et deinde sub conceptu alio speciali, sicut contingit in illis in quibus 
est genus reale et naturale, est tamen in eis aliquis conceptus communis unus 
sumptus, non a tali uno reali, sed ab aliqua unitate secundum modum existendi 
repertum in separatis et materialibus ; ex quo sumitur conceptus unus non 
unitate sic analogica sicut est unitas entis, sed unitate univoca tali quae sufficit 
ad rationem generis logici ; et per hoc potest responderi tam ad auctoritates 
quam ad rationes superius inductas ad ostendendum quod non sunt in genere. 

QUAESTIO VIIL. 


Utrum esse omnium sempiternorum sive angelorum 
mensureltur una mensura. 


Consequenter ad secundum praedictorum sic proceditur et arguitur quod 
esse omnium aeviternorum mensuretur una mensura, quia esse omnium tem- 
poralium sive transmutabililum mensuratur una mensura, scilicet uno tempore 
quod est mensura primi transmutabilis, scilicet caeli ; ergo esse omnium aevi- 
ternorum mensuratur una mensura, scilicet aevi quod est mensura primi aevi- 
terni sive perfectissinn angeli. 

Contra. Tune mensura esse unius est mensura esse alterius, cum unum 
illorum habet causalitatem super aliud et esse unius ab altero dependet, sicut 


-patet in transmutabilibus ; sed esse unius aeviterni non dependet ab alio sive 


ab esse alterius, cum unum super aliud causalitatem non habeat ; ergo et cetera. 

Respondeo : circa hoc est considerandum quod, sicut per tempus intelli- 
gimus mensuram successivam rei cuius esse in successione secundum prius et 
posterius consistit, qualis est motus, | ita per aevum intelligimus mensuram 
indivisibilem et totam sine successione simul entem rei cuius esse est totum 
simul, quod tamen est defectibile et potens desinere esse ratione suae potentia- 
tialitatis qua non est actus purus, sed ab illo ut a causa efficiente et quasi con: 
servante in sua entitate omnino dependet ; unde * aevum est mensura aevi- 
terni quoad suum modum existendi in simultate quadam defectibili. Tamen, 
sicut aeternitas est mensura Dei quoad suum modum existendi in simultate * 
absque omni defectibilitate et quia hoc est de ratione mensurae quod sit aliquid 
in actu quo aliquid natum est cognosci in modo suae entitatis vel durationis, et 
quia mensura debet habere rationem unitatis et simplicitatis et hoc in tali modo 
perfectionis quod per eam possint omnia mensurata secundum suos gradus in 
esse vel duratione comprehendi, sicut Deus est mensura omnium universalis, 
quia est perfectissimum universaliter quo nihil perfectius esse posset et sic 
ratione suae omnimode et universaliter perfectionis rationem mesurandi omnia 
continet, ita videtur quod id quod debet esse mensura entium in aliquo genere 
determinato debet comprehendere in se * virtute perfectiones omnes in illo 

genere possibiles et sic debet esse perfectissimum quod natum est esse in illo 
senere, Unde, si albedo in se non comprehenderet lucem, quae est de ratione 
et perfectione coloris secundum modum | perfectissimum qui natus est esse 
in genere colorum, non diceretur mensura colorum. 

Et, sicut etiam si in rerum natura et in actu non esset albedo, nullus aus 
color esset mensura aliorum, ita etiam videtur quod si esset possibilis simpli- 
cior, uniformior et perfectior motus quam sit motus primi orbis, nec ipse nec 
tempus quo mensuratur esset mensura aliorum motuum. Et ita etiam videtur 
quod,— cum, secundum quod ab aliquibus dicitur, non sit stätus in perfectioni- 
bus substantiarum separatarum propter infinitam distantiam earum ad perfec- 
tionem divinam infinitam, ita quod, quacumque posita quantumcumque perfecte 
accedente ad assimilationem : divinae perfectionis, | potest esse perfectior et 
sic in infinitum, et nunquam erit aliqua simpliciter ‘ infinita, — non potest 
poni aliqua substantia separata mensura specierum omnium substantiarum 
separatarum. Et sic videtur dicendum quod non sit ponere aliquod unum aevum 
-quod possit dici mensura esse omnium aeviternorum. Sed, quamvis secundum 
ista verum esset quod non posset | esse aliquid unum quod esset mensura esse 
omnium aeviternorum possibilium, esse hoc tamen non impedit quin possit 
esse aliquid unum mensura omnium existentium. Quia enim non est certum 
utrum posset esse motus simpliciter perfectior primo motu — quia, sicut non 
est certum de statu perfectionum in separatis, ita etiam nec de statu perfectio- 
num in omnibus corporalibus, quin scilicet Deus posset facere vel fecisse mun- 
dum perfectiora corpora continentem, — quia tamen supponendum est quod 
universum quod nunc est Deus modo convenientiori et perfectiori instituit qui 
sibi secundum cursum communem competere potest, ideo quicquid sit de hoc 
utrum possibilis sit aliquis motus perfectior in hoc mundo motu primi orbis, 
etiam rebus quae nunc sunt remanentibus, quantum est de potentia Dei abso- 
luta, quia tamen supponitur quod secundum ceursum convenientem à Deo huic 
mundo praestitutum non est perfectior, dicitur quod motus primi mobilis et 
tempus * quod est mensura eius est mensura omnium motuum aliorum. Unde 
ita etiam potest convenienter dici circa angelos sive substantias separatas ; et 
ideo :illo dicto non obstante adhuc videtur quod, sicut ponitur una mensura 
omnium temporalium quae tempus dicitur, ita poterit poni una mensura quae 
aevum dicitur omnium aeviternorum. 

Sed videtur aliud obstare, scilicet quod motus primi mobilis habet causali- 
tatem super omnes alios motus qui in suo esse ab illo dependent ; non sic 
autem esse unius aeviterni habet causalitatem super esse alterius. Sed hoc 
non videtur impedire, quia non debet intelligi causalitas dicta in genere causae 
efficientis proprie dictae solum ; nam sufficit quod illud quod debet esse men- 

sura aliorum sit quid simplicius et perfectius sive | actualius, ita quod virtute 
contineat quasi unite quicquid alia continent secundum diversos gradus et 
divisim, ut patet in albedine respectu omnium colorum et tamen non habet 
causalitatem super illos dicto modo. 

Nec videtur valere quod dicitur respondendo ad hanc instantiam de albe- 
dine, sic scilicet ‘ quod ratio causalitatis secundum genus causae eflicientis per 
se facit ad hoc quod mensura alicuius possit esse mensura aliorum quantum 
ad durationem ; sic autem non est albedo mensura aliorum colorum, sed dici- 
tur mensura cognitionis entitatis et veritatis eorum. Haec, inquam, responsio 
non valet; quia, si esse albedinis et aliorum colorum consisteret in quodam fieri 
et successione et haberet illud esse in fieri vel successione colorum esse in 
subiecto secundum modum et condicionem naturae et perfectionis 1psorum, 
quomodocumque agens vel subiectum se haberet, sicut illud naturae et essen- 
tiae quod esset in albedine esset mensura aliorum colorum quantum ad cogni- 
tionem entitatis et veritatis eorum, ita etiam illud quod esset mensura fieri ‘ et 
durationis illius albedinis esset mensura | durationis aliorum. Sicut ergo ex 
acceptione et numeratione prioris et posterioris in primo motu et simplicissimo 
in quo videtur consistere ratio temporis quod dicitur numerus prioris et poste- 


‘rioris, in primo motu * contingit secundum quandam attributionem et applica- 


tionem aliorum motuum accipi in eis prius et posterius et illa prius et posterius 
numerare et mensurare per naturam prioris et posterioris in primo motu ; ita 
in proposito videtur. Sicut etiam mensura alicuius motus et durationis eius non 
differunt secundum rem et essentiam sicut motus et fieri *, motus sive duratio 
motus in suo esse quod est fieri quoddam non differunt, ita etiam mensura esse 
angeli et durationis eius in illo suo esse realiter non differunt * ; et ideo 1llud 
quod est mensura esse illius est etiam mensura durationis eius. Cum igitur ordo 
sit in angelis, sicut natura et esse primi potest aliquo modo esse mensura alio- 
rum, ita etiam illud quod est mensura quasi intrinseca ‘ esse | primi angeli, 
potest etiam esse mensura quasi extrinseca esse ? omnium aliorum ; et sic potest 
dici quod unum aevum est mensura omnium aeviternorum. Cum enim aevum 
realiter non differat ab esse quantum ad illud quod ei convenit de realitate 
extra, si esse unius est mensura alterius, aevum unius est mensurans esse alte- 
rius. Nunc autem non videtur posse negari quin natura unius aeviterni ratione 
suae perfectionis sit mensura alterius minus perfecti. Sed, si quodlibet habeat 
proprium aevum, cum unum etiam sit perfectius altero, aevum unius angeli erit 
mensura aevorum aliorum angelorum. | 

Quod concedunt aliqui, negantes tamen quod unum aevum sit mensura 
esse alicuius alterius angeli propter defectum causalitatis. Et, quia secundum 

aliam rationem mensurandi mensurat unum aevum :, aliud scilicet secundum 
rationem veritatis, entitatis et perfectionis eius, aevum autem mensurat angelum 
sive esse eius secundum rationem durationis eius et alia est ratio mensurandi 
sic et sic, ideo dicitur quod, hcet unum aevum mensuret aliud per se, non 
tamen sequitur etiam quod per accidens aevum mesurans aliud aevum mensuret 
aeviternum mensuratum ab aevo mensurato. Sed hoc videtur inconveniens 
quantum ad utrumque, quia, ut ostendam, unum aevum non potest mensurare 
aliud ; et si natura unius angeli sit mensura respectu alterius, patebit, ut osten- 
dam, quod mensura esse vel durationis unius sit mensura esse vel durationis 
alterius. Et haec patent, quia mensura non est proprie mensura mensurae, sicut 
numerus unus non est mensura numerans alium numerum. Similiter etiam 
tempus unum non potest dici mensura alterius temporis. Sicut ergo per se 
loquendo tempus non potest esse mensura nisi motus mobilis, ita nec aevum 
potest esse mensura nisi esse ipsius aeviterni. Dicere enim quod tempus sit 
mensura temporis est dicere quod idem sit mensura sui ipsius ; unde dicere 
quod numerus prioris et posterioris in uno motu quod est tempus sit mensura 
non prioris et | posterioris, sed numeri prioris et posterioris in alio motu quod 
est etiam tempus, hoc est dicere quod numerus numerat numerum ; numerus 
enim non mensurat nisi numerando. Ponatur ergo quod numerus prioris et 
posterioris in motu caeli accipiatur secundum distantiam a prima usque ad 
tertian ; item, numerus prioris et posterioris alterius motus proportionatus isti 
accipiatur etiam secundum distantiam a prima ad tertiam ; ergo distantia a 
prima ad tertiam est mensura distantiae a prima ad tertiam, quod est inconve- 
niens ; nihil ergo est dictum quod tempus mensuret tempus. Quia ergo tempus 
non est nisi prius et posterius numerata in motu sive numerus prioris et poste- 
rioris in motu, Si ergo numerus prioris et posterioris in motu ‘ uno est men- 
sura prioris et posterioris numeratorum in aliquo alio motu, hoc non est aliud 
quam tempus quod est primo et per se mensura intrinseca unius. Motus est ex 
consequenti mensura extrinseca cuiuslibet alterius motus cuius quantum ad 
suum prius | et posterius primus motus per suum prius et posterius potest esse 
mensura. Ita etiam in aevo debet adaptari quod nihil est dictum quod aevum 
sit mensura alterius aevi et non alterius aeviterni. Verum est tamen quod men- 
sura magis unigenea aliquo modo esset aevum primi angeli esse aliorum ange- 
lorum si esse unius causalitatem haberet super alterum, quia haberet causali- 
tatem secundum duplex genus causae, scilicet efficientis et formalis. Prima 
tamen ratio sufficit ad rationem mensurae simpliciter qua ponitur ordo essen- 
tialis inter ipsa secundum genus causae formalis propter diversos gradus per- 
fectionum et ex hoc etiam quodammodo diversus ordo ipsorum ad unam causam 
omnium effectivam. 

Et per hoc patet responsio ad argumentum in contrarium ; quia, licet 
tempus non esset mensura Omnium motuum nisi haberet rationem causalitatis 
effectivae super eos, non tamen ponitur habere rationem mensurandi praecise 
ex ratione causae efficientis, sed potius ex ratione causae formalis quam ratione 
ordinis corporalium et dependentiae eorum ab | invicem consequitur etiam 
ratio causalitatis effectivae. Quod non contingit in angelis secundum genus 
causae efficientis propter separationem eorum a materia ; propter quod non 
potest aliquid habere causalitatem secundum genus causae efficientis super eos 
nisi quod in sua actione materiam non praesupponit,  scilicet Deus omnipotens. 
Sed in eis reservatur 14 quod per se requiritur generaliter ad rationem men- 
surae, scilicet ordo in ratione causae formalis et perfectionis et cetera. Cum 
enim de ratione mensurae sit ut sit principium cognoscendi mensuratum, prin- 
cipium autem cognoscendi est actus et forma, ideo mensura ; unde mensura 
non importat rationem causae efficientis sed formalis tantum, licet coexigatur in 
aliquibus etiam ratio causae efficientis *; et ideo, licet motus primus cuius men- 
sura est tempus sit causa efficiens respectu aliorum motuum, ex hoc per se non 
habet rationem mensurae respectu aliorum, nec ex hoc per se est quod tempus 
quo primo mensuratur primus motus sit mensura aliorum motuum. Immo ex 
hoc quod est quid simplicius, perfectius, uniformius et actualius, sicut patet per 
Philosophum, sicut si ea quae mensurantur numero aliquo discreto essent sic 
ordinata quod unum esset quid perfectius et actualius et simplicius respectu 
aliorum et essent inter ipsa gradus essentiales secundum perfectiones et actua- 
litates, numerus esset primo et per se mensura primi et perfectius numerabilis 
et per illud omnium aliorum numerabilium. Nunc autem non est ita ; nam in 
esse numerabili* omnia numerabilia aequaliter se habent ; nam, licet homo 
sit ens nobilius asino, non tamen in ratione numerabilis, quia numeratur secun- 
dum divisionem quantitatis quae eiusdem rationis est in homine et equo. Et 
ideo unus est numerus secundum rationem abstractam qui non est passio ali- 
quorum numerorum determinate, sed per indifferentiam se habens ad omnia 
numerata. Sed, quia in motibus est aliquid unum perfectius et simplicius, ideo 
cum prius et posterius numerentur in omnibus motibus, numerus ille erit unus 
et erit quasi passio primi motus et illo omnes | ali numerabuntur. Unde simi- 
liter in aeviternis ; quia est ordo inter ea secundum gradus et perfectionum 
essentialium et quodlibet eorum mensuratur aevo secundum suum proprium 
esse, necesse est quod, uno aevo mensurante aeviternum simplicissimum et per- 
fectissimum, mensurentur omnia aeviterna, quia in esse aeviterno non aequali- 
ter se habent, sed gradatim secundum ordinem essentiarum in ipsis àeviternis. 

QUAESTIO IX. 


Utrum 1ntellectus humanus antequam actu intelligat sit talis res 
vel natura quod sit secundum se intelligibilis. 


Post hoc circa naturam humanam quaerebantur quaedam pertinentia ad 
omnes homines generaliter, quaedam pertinentia ad quosdam homines specia- 
liter. Circa primum quaerebantur quaedam pertinentia ad ipsam naturam vel 
essentiam hominis, et hoc quantum ad id quod pertinet ad ipsam animam quae 
est substantialis hominis forma, quaedam pertinentia ad ea quae sunt nata 1psi 
animae accidentaliter vel extrinsecus convenire. Circa primum horum quaere- 
batur unum, scilicet utrum intellectus humanus, antequam actu intelligat, sit 
talis res vel natura quod sit secundum se intelligibilis. Et arguitur quod sic; | 
quia illud in quo invenitur ratio primi intelligibilis sive prima ratio intelligendi 
est intelligibile. Sed in ipso intellectu, etiam antequam intelligat, invenitur 
ratio primi intelligibilis sive prima ratio intelligendi ; ergo et cetera. Maior 
patet. Minor declaratur, quia secundum Avicennam, prima ratio intelligendi 
est ens, sive ens secundum quod est * ens est primum intelligibile. Sed ratio 
entitatis invenitur in ipso intellectu, etiam antequam intelligat, nam ipsa anima 
intellectiva non solum est ens quod sit pura potentia sicut materia, sed ens 
actuale, quia est forma specifica hominis ; quare et cetera. . 

Contrarium videtur dicere Philosophus et Commentator, tertio de Anima. 

Responsio *. Circa hoc est intelligendum quod, cum obiectum intellectus 
sit ens secundum quod sua actualitate potest esse motivum et informativum 
intellectus, quicquid est actu ens per se, vel quia est forma et actus simplex 
per se subsistens, | vel quia, licet ? in se contineat ens secundum potentiam sive 
potentiale, illud tamen est perfectum per actum simpliciter quo totum compo- 
situm est ens simpliciter et per se in actu ; omne, inquam, tale potest esse actu 
intelligibile, nisi forte per accidens, in quantum scilicet secundum esse quod 
habet in rebus, non existit nisi contractum et determinatum accidentibus desi- 
gnativis, quae non sunt per se obiecta secundum talem modum essendi intel- 
lectus. Talia autem sunt omnia singularia materialia secundum esse quod 
habent ut determinata per hic * et nunc ; ut sic enim sunt obiecta solum sensus, 

et ideo ut sie non possunt esse per se obiectum intellectus, quia illud quod est 
per se obiectum alicuius | virtutis apprehensivae sensitivae et organicae non 
potest esse per se obiectum * virtutis apprehensivae alterius rationis, quae scili- 
cet est abstracta * non utens organo. Illa tamen natura quae sic existit particu- 
lariter et divisa secundum tales condiciones accidentales, quia vere est ens in 
actu aut verum actum importans, per abstractionem a talibus condicionibus 
virtute luminis intellectus agentis nata est intelligi et considerari ab intellectu 
secundum se absolute communi et universali apprehensione absque talibus 
condicionibus. Si ergo intellectus secundum se non sit aliquid intelligibile, aut 
hoc est quia secundum se nihil est in actu, sed est pura potentia ad aliquod esse 
vel ad aliquem actum, vel quia est actus alicuius compositi perficiens materiam 
secundum esse particulatum et determinatum per condiciones materiales sive 
accidentales praedictas. 

Sed non videtur repugnare intelligibihitati propter hoc secundum dictum, 
quia per intellectum intelligimus ad praesens substantiam animae rationalis 
secundum quod in ea est potentia cognoscitiva quae dicitur intellectus *. Nune 
autem, ut probatur et a sanctis et a philosophis, ex eius operatione quae non 
determinat sibi aliquam partem organicam in corpore, oportet quod ipsa secun- 
dum suam essentiam sit natura sic immaterialis quod non dependeat in esse suo 
a materia, quia nec de potentia materiae extensae et determinatae per genera- 
tionem compositi | per se educitur, nec etiam per corruptionem eiusdem com- 
positi per se corrumpitur, nec in potentia materiae resolvitur ; sed est quaedam 
natura sic abstracta ex°se a materia et omnes formas materiales excedens et 
etiam naturaliter, id est absque miraculo, nata est per se existere sine omni 
materia, ét in hoc cum substantiis separatis quas angelos dicimus conveniens, 
quamvis etiam cum hoc sic sit ad materiam habens habitudinem sive aliqualem 
dependentiam, quod nata est in ratione formae convenire ad constitutionem 
compositi perfecti. Ex quo contingit quod in suo esse separato quandam imper- 
fectionem habet, cum pars perfectiorem modum essendi habeat in toto quam 
secundum se ; in quo deficit a perfectione et actualitate aliarum substantiarum 
separatarum,Unde licet, perficiat materiam, tamen propter hoc non impeditur 
eius intelligibilitas ; quia sicut in eius esse non dependet a materia, ita nec in 
eius cognosCibilitate. 

Et ideo restat inquirendum utrum hoc ei repugnet propter primum, et 
videtur quod sic. Quia, cum sint duo genera entium, scilicet materialia quae et * 
sensibilia dicuntur, et immaterialia quae intelligibilia vocantur, sicut in genere 
materialium | est aliquod ens infirmum nihil actualitatis importans, sicut materia 
prima quae dicitur pure potentia in genere substantiarum compositarum sive 

materialium, — ita videtur quod debeat esse in genere substantiarum intellectua- 
lium. Sed illud quod infimum gradum entitatis tenet in genere intellectualium 
est natura animae rationalis. Ergo ipsa nihil actualitatis importat, sed est pura 
potentia in illo genere. Et hoc videtur aliquibus (1) propter auctoritatem Philo- 
sophi et Commentatoris in tertio de Anima, ubi dicitur quod intellectus nihil 
est eorum quae sunt ante intelligere. Et hoc arguitur ratione quia, si intellec- 
tus secundum se sit aliquid intelligibile in actu antequam alia intelligat, — cum, 
ut dictum est, sit res separata a materia dicto modo, — ergo se ipsam et per 
consequens alias res immateriales intelligeret antequam alia intelligeret ; quod 
non videtur, quia intelligere est ipsius totius coniuncti. Nos etiam talem actum 
in nobis non percipimus, immo nec ipsum nostrum | intellectum nec alia etiam 
separataintelligere possumus, nisi prius materialia per phantasmata intelligamus. 
Item, arguit Commentator sic : recipiens debet * esse totaliter denudatum a 
natura recepti, alioquin idem reciperet se ipsum. Sed intellectus est receptibilis 
secundum actum intelligendi omnium formarum intelligibilium. Ergo ab omni- 
bus debet esse denudatus. 

Sed ista non valent. Non enim potest intelligi in natura entis ‘ quod ali- 
quid habeat rationem purae potentiae nisi unum solum, sicut nec potest intel- 
ligi quod aliquid habeat rationem ’actus puri nisi unum,Nam,cum solus actus et 
forma distinguat, in eo quod omnem rationem ° actus et formae excludit, nulla 
potest intelligi distinctio, prout est alibi ? declaratum. Ergo patet quod intellec- 
tus non potest importare entitatem quae sit pura potentia, quia tunc non difter- 
ret realiter a substantia materiae primae, et sic perficeretur substantialiter et 
non intentionaliter per formas materiales. 

Praeterea ®, cum intellectus sit forma et perfectio no bilioris naturae, sCI- 
licet humanae, et perfectiones aliarum specierum entis non sunt purae poten- 
tiae, sed actus simpliciter, quia dant esse simpliciter — pura enim potentia cum 
pura potentia non facit compositum esse in actu — et essent intelligibiles de 
se nisi impedirent condiciones materiales ; multo magis hoc debet poni de anima 
humana ; quare manifestum est quod intellectus, prout de ipso loquimur, non 
potest esse potentia simpliciter, sed est actus simpliciter. 

Nec valet simile, immo magis est ad oppositum. Nam verum est quod, sicut 
est aliquid potentiale materiale, immo quod est vere et solum potentia et materia 
nullo modo actus respectu formarum materialium secundum esse materiale et 
perfectibile per eas, ita etiam est aliquid potentiale respectu formarum intelligi- 

bilium, id est respectu formarum materialium sub ratione intelligibilis et uni- 
versalis considerabilium, et sic secundum esse intelligibile illud potentiale per- 
ficientium. Sed, prout arguit Commentator, illud quod est in potentia ad omnes 
intentiones universalium formarum materialium et recipit formas universales 
et non singulares, est natura cognoscens et formas ipsas distinguens. Materia 
autem | est receptiva formarum materialium singularium, et particulariter, 
propter quod eas non cognoscit. Ergo natura intellectus non est natura purae 
materiae, nec est pura potentia ; sed oportet quod sit sic in actu realiter et sub- 
stantialiter secundum se, quod etiam sit in potentia receptiva formarum mate- 
rialium secundum esse intelligibile, 14 est secundum rationem universalis et 


abstracti. 

Descendendo igitur et applicando ad propositum est intelligendum quod, 
quamyvis intellectus sit natura sic abstracta quod natus est per se existere sine 
materia, et cum hoc etiam sic sit materialis quod perficiendo materiam natus 
est constituere compositum perfectum quod est homo, possumus loqui de intel- 
lectu secundum hunc duplicem modum essendi diversimode. 

Nam loquendo de ipso secundum primam eius considerationem, sic est 
quaedam substantia separata et quoddam suppositum, id est quoddam secundum 
se existens et subsistens, licet non habeat perfecte rationem suppositi et per- 
sonae. Et sic est dicendum quod etiam est intelligibile quoddam de se, eo quod 
est actus non limitatus nec contractus secundum condiciones materiales supra- 
dictas, | et est intelligibilis ab aliis substantiis separatis et a se ipso et natus 
intelligere alias substantias separatas ”, sicut aliae substantiae separatae, scilicet 
angeli nati sunt intelligere se et alia separata, licet imperfectiori modo haec 
conveniant animae separatae quam angelis, quia est quid imperfectissimum in 
genere intellectualis naturae. 

Loquendo autem de ipsa secundo modo, quia ut sic est pars cuiusdam com- 
positi cuius est per se elicere operationes modo convenienti sibi, distinguendum 
est, quia istud compositum potest considerari ut continet quantum ad alteram 
partem corpus animale et corruptibile animae non omnino et perfecte obediens 
et subiectum, sed aliquo modo impediens ipsam, et hoc pro statu vitae prae- 
sentis ; vel ut continet corpus spirituale et incorruptibile animae omnino per- 
fecte obediens et ipsum nullo modo impediens, sed potius adiuvans. 

Loquendo de ipsa anima primo modo, cum * ut sic sit perfectio corporis 
cuius admini culo indiget in suis operationibus quae sunt totius coniuncti, ita 
quod corpus subiectum cooperetur animae in sua operatione, non quidem ut 
organum in quo exerceatur huiusmodi operatio, sed ut instrumentum aliquod 
necessarium ad hoc quod ei possit suum obiectum praesentari, sic non est nata 
intelligere primo et per se aliquid nisi adminiculo sensuum et phantasmatum; 

et ideo non est intelligibilis a se ipsa ut sic, nisi in quantum cadere potest ali- 
quo modo sub phantasmate. Et quia non potest habere phantasma proprium ?, 
oportet quod mediante phantasmate alicuius formae materialis intelligatur, ut 
sic primo oporteat intelligi aliquod materiale sub ratione universalis ; et sic, 
cum intellectus sit potentia abstracta potens reflecti super suum actum pro- 
prium et res per suum actum nata est cognosci et intelligi, ideo ut sic intellectus 
non est a se intelligibilis antequam aliquid aliud intelligat, sed per actum suum 
quo primo aliud intelligit potest etiam se ipsum intelligere. Et ideo etiam ut 
sic coniunctus est intellectus corpori | non potest substantias separatas intelli- 
gere secundum se, quia nec illae habent phantasmata : nec etiam actus intelli- 
gendi quem intellectus ex phantasmatibus habet est actus eorum proprius, sed 
est eorum actibus aliquo modo similis. Et ideo, licet se possit cognoscere per 
suum actum sibi sive suae naturae proprium, non tamen sic potest cognoscere ‘ 
separata, sed tantum per quandam analogiam et attributionem. Et haec quidem 
vera sunt loquendo de * modo intelligendi quem habet intellectus ut coniunctus 
corpori animali et corruptibili et de actu intelligendi qui est totius coniuncti 
per se, sic quod et corpus ad hoc cooperatur phantasmata ministrando, et etiam 
sic sit subiectum illius actus quod totus homo sic per se intelligat quod actum 
illum et obiectum apprehendat. 

Sed quia, ut dicit Commentator, tertio de Anima et jam etiam declaratum 
est, intellectus est aliqua forma in actu et intelligit formas materiales, dignius 
videtur quod intelli gat intellectum agentem et formas non materiales. Et ex 
hoc etiam potest argui, sicut videtur sentire Augustinus in libro de Trinitate 
in pluribus locis, scilicet decimo et decimo quarto : cum intellectus sit forma 
et actus et possit intelligere formas materiales et ab ipsa essentialiter diffe- 
rentes et distantes, cum etiam in patria homo totus compositus ex corpore et 
anima visurus et intellecturus sit alias substantias separatas quae non possunt 
intelligi per phantasmata, et hoc cognitione naturali qua dicuntur res cognosci 
non in verbo, sed in propria natura, et anima coniuncta sit eiusdem rationis 
cum est in Corpore secundum vitam praesentem et futuram, et ipsa, prout dicit 
Augustinus, semper sit sibi praesens, immo praesentior quam aliqua alia natura, 
— videtur quod ipsa etiam secundum se sit intelligibilis a se ipsa etiam ‘ praeter 
hoc quod intelligatur per intellectum aliorum. 

£t ad hoc est intelligendum quod circa | hoc videntur Commentator et 
Augustinus aliquo modo idem sentire et aliquo modo aliud. Nam Commentator 
videtur sentire quod intellectus noster, ut dictum est, prout noster est et prout 
nos ab initio per eum intelligimus, non intelligit se ipsum, nisi intelligat aliud ; 
et per consequens patet quod nec potest intelligere ut sic substantias separatas, 

eo quod ut sic, ut scilicet noster est et nos per eum intelligimus et nobis com- 
municatur, non intelligit nisi mediantibus phantasmatibus ; nunc autem intel- 
lectus non * habet phantasmata nisi propter * suam operationem quae est intel- 
ligere. Sed quia etiam intellectus noster est substantia dicto modo separata, 
secundum Commentatorem, semper intelligit se et intellectum agentem et alias 
substantias separatas ; sed quia hoc non est per phantasmata, ideo tale intelli- 
gere non communicatur nobis quamdiu circa intellectum materialium per phan- 
tasmata occupamur, scientias diversorum scibilium acquirendo. Sed cum hoc: 
ponit quod in postremo, scilicet quando omnino completa est generatio, intel- 
lectus qui est secundum habitum scientiarum dicitur haberi intellectus adeptus, 
et communicatur nobis etiam in hac vita mortali illud in | telligere quod prius 
erat ipsius intellectus secundum se. 

Augustinus autem videtur sentire quod anima, quia semper sibi praesens 
est, semper se intelligit. Tamen, quia secundum condicionem corporis animalis 
circa exteriora sensibilia occupatur, et etiam ex 1llis sumit anima cognitionem 
convenientem toti coniuncto, ideo dicit quod non semper se cogitat nec se dis- 
cernit ab aliis, id est non se intelligit distincte in actu nisi per actum quo 
anima intelligit, id est de ipsa non communicatur nobis cognitio secundum 
cursum communem, nisi illa quam ex phantasmatibus habemus. Sed non expri- 
mit quod illam perfectam cognitionem quam ponit Commentator in hac vita 
habere valeamus, sed illam in patria expectamus, cum jam non habebimus cor- 
pus animale sed spirituale, id est spiritui plene obediens et ad suas operationes 
aptum. Et secundum hoc videtur posse dici etiam, secundum Augustinum, quod 
intellectus corpori coniunctus aliquo modo est intelligibilis antequam intelligat 
aliqua naturalia, licet non communicetur nobis talis actus intelligendi in via. 
Vel Augustinus intelligit quod anima intelligit se semper, quia sibi semper 
praesto est, non referendo hoc ad actum secundum qui est intelligere | in actu, 
sed ad actum primum qui est intelligere in * habitu ex huiusmodi praesentia, 
quae tamen non sufficit secundum cursum vitae praesentis ad habendam cogni- 
tionem ipsius in se actualiter nisi praedicto modo. 

Unde loquendo de anima secundo modo qui convenit ei pro statu beatitu- 
dinis, cum ut sic nullo modo a corpore impediatur ex modo intelligendi per 
phantasmata et ex occupatione circa illum modum intelligendi, quin possit 
etiam per se intelligere ea quae per se sunt intelligibilia, sicut ponit Commen- 

tator possibile esse in vita ista, quod tamen est falsum, — sic anima est intelli- 
gibilis a se et ab aliis et étiam alia separata sunt ei intelligibilia, non autem 
in vita praesenti quia, licet sit eiusdem rationis secundum essentiam, non tamen 
secundum essendi modum. Unde, sicut anima separata a corpore non potest 
habere illum modum intelligendi quem habet in corpore, ita etiam existens in 

corpore animali non potest habere illum modum quem habet in corpore * | 
spirituali. 

Ad argumentum in oppositum est dicendum quod, cum dicit Aristoteles 
quod intellectus nullam habet naturam nisi hanc * quod est possibilis, et quod 
nihil est in actu eorum quae sunt ante intelligere, respondet ad hoc Commen- 
tator quod intellectus est in potentia ad omnes formas materiales, et propter 
hoc non est aliqua forma materialis, nec ante intelligere habet aliquam de for- 
mis materialibus, quia intus apparens prohiberet extraneum, et obstrueret ? et 
sic intellectus nullam habet naturam de formis materialibus ‘ nisi hanc * quod 
est possibilis, id est nisi hanc ‘ quod est in potentia ad omnes formas materiales, 
et nihil est eorum quae sunt de formis materialibus ante intelligere, id est ante- 
quam eas intelligat. Et, quanquam non sit unum de genere entium materialium, 
est tamen unum entium de formis non mixtis et abstractis in actu existentibus. 
Unde passio et potentia intellectus possibilis respectu formarum, materialium 
et ipsius materiae est multum aequivoce dicta, ut patet per dicta Commenta- 
toris et Philosophi. Quod autem formae rerum materialium, secundum quod actu 
intellectae, sint sicut forma substantialis intellectus possibilis nullam formam 
de se habentis, sicut dicitur de materia respectu earundem formarum, et sic 
multotiens substantialiter generaretur et corrumperetur intellectus 7, est omnino 
ridiculosum. Unde non est intelligendum quod Philosophus, dicendo quod 
intellectus nullam habet naturam nisi hanc * quod est quid possibile vel aliquid 
consimile, voluit intelligi illud quod intellectus quaedam substantia sit quae 
est’pura potentia recipiens esse subitantiale in actu per formam intellectam, 
sicut forte aliqui opinantur ipsum intellexisse. Sed modo praedicto intelligenda 
sunt talia ?. / 


QUAESTIO X 


Utrum quilibet possit salvari. 


Consequenter circa naturam humanam quantum ad'ea quae nata sunt ei extrinsecus con- 
venire quaerebantur quaedam pertinentia ad omnes homines generaliter, quaedam pertinentia 
ad quosdam homines specialiter. Circa horum primum quaerebantur quaedam pertinentia ad 
consecutionem finis ipsius hominis, quaedam pertinentia ad actus et | habitus quibus ordinatur 
ad finem suum qui est Deus’sine quibus etiam illum nonattingit. | 

r 

Cirea primum horum quaerebatur unum, scilicet utrum quilibet possit salvari. Et arguitur 
quod non quilibet possit salvari, quia nullus praescitus potest salvari, alioquin posset divina 
praescientia falli ; sed multi sunt praesciti ; ergo multi homines non possunt salvari. 

Contra, Ei qui non potest aliquid consequi non est imputandum si illud non assequatur. 
Ergo, si aliquis homo non posset salvari, iniuste imputaretur ei quod non salvaretur. Nunc 
autem cuilibet imputatur si non salvatur. Eïgo quilibet potest salvari. 

Respondeo dicendum quod ad hoc quod aliquis salvetur requiritur natura susceptibilis 
salutis et ad suam salutem modo convenienti cooperans et Deus illam principaliter efficiens 1 
dando auxilium supernaturale sufficiens, eo quod ad hoc naturalia per se non sufficiunt. Si ergo 
consideretur subiectum salutis, scilicet homo secundum se et absolute et etiam causa princi- 
palis effectiva salutis, sic quilibet homo potest salvari, quia habet id quod est gratiae et virtu- 
tum susceptivum, Deus etiam habet potestatem illa cuilibet infundendi. Si autem consideretur 


homo salvandus et Deus salvans secundum ordinem determinatum ad salutem consequendam 


secundum cursum communem, qui continet quod parvuli usum rationis non habentes et ad 
salutem suam cooperari non valentes illam a Deo non consequuntur secundum cursum com- 
munem omnino immediate, sed mediantibus quibusdam adiutoriis exterioribus, scilicet 
mediante fide parentum in lege naturae et mediantibus quibusdam sacramentis in lege scripta 
veteri | et nova, puta mediante circoncisione in populo israelitico tempore legis mosaicae 
quantum ad masculos et mediante baptismo in omni populo a tempore divulgationis Evangelii, 
— sic omnes illi et soli parvuli possunt salvari ad quos possunt huiusmodi adiutoria applicari ; 
et omnes salutem consecuti sunt ad quos dicta adiutoria applicata exstiterunt si infra | annos 
discretionis decesserunt, quia habuerunt sufficienter id quod pertinet ad talium salutem. 
Dictus ordo etiam quantum ad adultos continet quod etiam mediante sacramento gratiam et 
virtutes quibus salvamur ? a Deo non consequuntur nisi ad hoc aliqualiter se disponendo et 
consentiendo, quod tamen etiam non contingit nisi supposita quadam generali motione divina 
quam secundum cursum communem in omnibus efficit et paratus est efficere quantum in se 
est, licet a pluribus repellatur qui illam non assequuntur nec illi consentiunt vel inhaëerent 
libertate arbitrii ad alia divertendo | . Continet etiam quod vel post adeptam gratiam perse- 
verent * in illa sine peccato vel quod si peccando illam amittant per aliud sacramentum poeni- 
tentiae illam recuperent ante mortem, ita quod in gratia mors illos inveniat, sive quod in gratia 
finaliter perseverent, et quia hoc est possibile in omnibus habentibus usum liberi arbitrii 
quod sic salutis adiutoria consequantur. Nam per rationem et voluntatem, supposita dicta 
influentia divinae motionis quam Deus omnibus offert et quantum in se est facit in omnibus, 
possunt { facere quod in se est et se disponere ad hoc quod Deus eis det gratiam et virtutes 
mediantibus dictis sacramentis corporaliter et actualiter susceptis cum adest facultas ; vel men- 
taliter et in proposito quando non suppetit facultas. Vel forte si aliqui haberent ignorantiam de 
tali modo consequendi salutem, — cuius ignorantiae ipsi non essent causa nec esset eis imputanda 
et, quantum ductu naturalis rationis possent, se dirigerent ad id quod est conveniens saluti 
nec divinae motioni in influentiae gratiae obicem ponerent, — Deus, qui est liberalissimus et 
quantum in se est dat omnibus affluenter secundum ordinem suae sapientiae se disponentibus ?, 
illis influeret dona salutis prout suaëé congruit bonitati, Si autem | sint aliqui adulti qui nec 

usum rationis habent nec per homines sacramenta suscipiunt, de eis est iudicandum sicut et 
de parvulis sine baptismo decedentibus ! quantum ad cursum communem, quia nec quantum 
ad istos nec quantum ad parvulos Deus suam potestatem sic sacramentis alligavit quin possit 
dona salutis prout sibi placuerit impertiri ?, Sic ergo patet quomodo est dicendum quod qui- 
libet homo potest salvari. 

Ad argumentum in oppositum est dicendum quod verum est quod multi sunt praesciti #, 
et illi non salvabuntur ; tamen verum est simpliciter et absolute quod salvari possunt, quia 
nec Dei praescientia vel praedestinatio necessitatem simpliciter imponit salvandis vel dam- 
nandis. Unde non est vera ista : simpliciter praescitus non potest salvari: immo falsa, sed 
vera est cum reduplicatione sic : praescitus, in quantum praescitus et cetera, 

Ad hoc ergo quod praescientia Dei non fallatur non oportet quod praescitus non possit 
salvari, sed solum quod non salvetur. Hoc tamen, scilicet quod non salvetur, simpliciter et 
absolute contingenter et ex libero arbitrio praesciti eveniet, et cetera. 


QUAESTIO XL. 


Utrum eadem cogniione cognoscatur de Deo 
st est el quid est. 


Consequenter circa pertinentia ad actus et habitus quibus homo ordinatur 
ad consequendum finem, sine etiam quibus ipse finis non attingitur, quaereban- 
tur quaedam pertinentia ad actus apprehensivae potentiae, quaedam pertinentia 
ad actus appetitivae. Circa primum quaerebatur unum, scilicet utrum eadem 
cognitione cognoscatur de Deo si est et quid est. Et arguitur quod sic ; quia, 
sicut se habet aliquid ad entitatem, ita etiam ad veritatem et ad cognitionem. 
Sed eadem est veritas et entitas esse Dei et quidditas eius ; quare et cetera. 

Contra. Si eadem esset cognitio tunc, cum de Deo certitudinaliter sciatur 
si est, | de eo etiam sciretur certitudinaliter quid est. Consequens est falsum ; 
ergo et cetera. 

Respondeo. Circa hoc est primo intelligendum quid per cognitionem si 
est et quid est intelligere debemus ; deinde quomodo diversimode de rebus | 
quibuscumque cognitionem habere possumus ; tertio, quomodo has cogni- 
tiones ad Dei cognitionem applicare debemus. 

Quantum ad primum est * intelligendum quod, cum quid est et quia est 
(quod aliquando accipitur pro si est) sint * praecognitiones et etiam quaestio- 

nes, prout patet per principium primi Posteriorum et secundi, hoc est aliter et 
aliter. Quia praescire vel cognoscere de aliquo quid est, ut est praecognitio, 
intelligitur notitia quae de significato nominis simpliciter et absolute babetur, 
non concipiendo an sit aliquid in rerum natura necne, sed solum quod est quid 
secundum apprehensionem intellectus ; unde tale quid est dicitur quid nomi- 
nis, id est scire quid per nomen significatur et est primum quod de aliquo 
cognoscitur praecedens omnem aliam cognitionem qua cognoscitur de re signi- 
ficata si est aliquid vel quid est in rerum natura. Prout enim dicitur secundo 
Posteriorum, significare est per nomen ea quae non sunt sicut ea quae sunt ; 
et ideo hoc modo accipiendo quid est sic est praecognitio quod nullo An 
potest esse quaestio, sed antecedit omnem quaestionem. 

Sue Quid est vero, prout | refertur ad rerum essentias, quaestio est, Similiter, 
si est (vel quia est in quantum pro eodem accipitur) potest esse praecognitio et 
quaestio, sed secundum diversas rationes. Nam supposita prima notitia qua 
cognoscitur de aliquo quid est nominis, potest ignorari an sit res et natura ali- 
qua ; et cum refertur ad ea quae sunt prima in esse respectu aliorum et quorum 
esse per alia priora, via scilicet ratiocinativa et discursiva intellectus, directe 
probari et manifestari non potest, sed per ea, cum nota sunt alia via, scilicet 

_-per simplicem apprehensionem ex sensu procedentem, possunt alia notificari, 

— hoc modo si est proprie non est quaestio eo quod quaestio est proprie dubi- 

tabilis propositio quae potest per viam ratiocinativam et discursivam intellectus 

vel via demonstrativa vel via diffinitiva certificari et terminari in aliqua scien- 

tia; sed est praecognitio, quia est cognitio eius quod necesse est praecognoscere 

ae ER ad hoc | quod quaedam alia posteriora vel in esss vel in cognitione per illud ” 
et de illo cognoscantur ; puta : statim scito quid est quod dicitur per hoc nomen 
ens, scitur etiam quia est vel si est, prout scilicet statim apprehenditur, quod 
importat quandam unitatem analogiae ; et scito quid est quod dicitur per 
nomen entis mobilis, statim scitur etiam quia est vel si est; et illa de quibus sic 
cognoscitur si est vel quia est sunt illa quae sunt subiecta primarum scientiarum. 

Cum autem refertur ad ea quae non sunt sic prima in esse, quin esse eorum 
[possit] per alia vel priora in esse simpliciter et natura, vel saltem in esse cognito 
a nobis in quibus habent locum principaliter quae de praecognitionibus et 
quaestionibus traduntur *, possit probari et manifestari via ratiocinativa et dis- 
cursiva sive inquisitiva, sic est quaestio simpliciter. 

Sed, cum ordo sit in rebus a nobis cognoscibilibus, et per unum cognitum 
possimus in notitiam incogniti devenire, illud de quo cognoscitur si est vel quia 
est dicto modo per aliam viam * ratiocinativam potest accipi ut praecognitum 
quoddam et coguitio eius si est ut praecognitio respectu aliorum de ipso vel 
circa ipsum sciendorum, ut illa quae probata sunt esse in una scientia possunt 

esse subiecta in aliis scientiis in quibus cognitio habita de talibus in priori 
scientia habet rationem praecognitionis in alia. 

Prout in unaquaque scientia.de subiecto oportet praecognoscere si est vel 
quia est, quod quidem si est sive ut est praecognitio sive ut est quaestio vel ut 


importat notitiam quae habetur de esse subiecti vel rei alicuius vel secundum se | 


absque discursu praedicto quod pertineret ad notitiam quae dicitur praecogni- 
tio vel ‘ ex discursu rationis dicto modo quod pertinet ad notitiam quae habetur 
de aliquo de quo prius quaerebatur et dubitabatur an esset, dicit notitiam rei 
quantum ad eius entitatem maxime confusam et indistinctam sub ratione etiam 
maxime communi sive entis sub unitate analogiae quam importat ens ad decem 
praedicamenta et prout | est unum subiectum metaphysicae *. Unde, cum sci- 
tur de aliquo quod est | aliquid in rerum natura et non solum secundum con- 
ceptionem vel imaginationem et fictionem unde scitur in generali vel communi 
quod est res quae est substantia vel accidens, sed cum praeter conceptum sub- 
stantiae et accidentis non possit poni alius conceptus communior aliquo modo 
unus in quo possit sistere intellectus, nec intellectus potest scire de aliquo quod 
est ens sive quod habet esse in rerum natura sistendo in hoc confuso intellectu 
entis analogi, sed oportet quod intelligat illud esse ens determinate quod est 
substantia vel quod est accidens, tunc cognitio * si est est cognitio alicuius 
secundum rationem generis generalissimi, scilicet quod est substantia vel acci- 
dens, quod est quantitas vel qualitas. Cognitio autem qua cognoscitur de aliquo 
quid est rei est cognitio omnino determinata et perfecta rei secundum speciem 
continentem genus et differentias, et est illa cognitio per diffinitionem investi- 
gatam * via ratiocinativa, quae docetur secundo Posteriorum, ita, inquam, per- 
fecta quod non remaneat locus quaestioni quid est, quod contingit quando com- 
pleta est definitio per ultimam differentiam. 

Ut autem ampliorem | intellectum habeamus illarum cognitionum si est 
et quid est, et quomodo se habent per ordinem ad invicem, est intelligendum 
quod quadruplex est rei cognitio, sicut etiam quadruplex est rei entitas sive 
unitas, scilicet numero, specie , genere, analogia sive proportione, secundum 
Philosophum, quinto Metaphysicae. Cognitio autem rei secundum proportionem 
et analogiam est secundum quod res habent identitatem analogiae et propor- 
tionis ad invicem ; unde quorumcumque est analogia et proportio ad invicem 
unum ex alio secundum talem proportionem et similitudinem cognosci potest ; 
unde cognitio secundum analogiam duplex est : una est secundum analogiam 
quae est unius entis ad aliud, quae non comprehenditur sub uno genere, propter 
quod nec de ipsis potest formari unus conceptus, sicut cognoscitur accidens in 
quantum est aliquid substantiae quae est primum et per se ens. Unde, ut dictum 
est, non concipitur | res aliqua conceptu aliquo communi sic quod post illum 

concipiatur ut ens per se quod est substantia vel ut ens quod est dispositio sub- 
stantiae ; immo quicquid concipitur, sub ratione alicuius praedicati determinati 
concipitur. 

Sed ultra hunc conceptum qui est alicuius sub ratione entis quod est 
substantia sive sub ratione entis quod est accidens, absolute est ponere alium 
conceptum alio modo determinatum et hoc secundum quandam analogiam 
quae non est ex habitudine unius entis ad aliud, sed etiam non entis ad ens. 
Propter quod non entia aliqua cum habent proportionem et attributionem ad 
entia, ut sunt figmenta et privationes vel etiam negationes, aliquo modo 
cognosci possunt. Propter quod dicit * Philosophus quarto Metaphysicae, quod 
negationes praedicamentorum ad praedicamenta attributionem habent et ad ens 
et ideo non ens esse non ens dicimus. Et Avicenna dicit quod esse notius est 
quam non esse ; esse enim Cognoscitur per se, non esse vero cognoscitur per 
esse aliquo modo * ; non ens autem quod nullam similitudinem vel proportio- 
nem habet ad ens nullo modo conceptum in nobis facere potest, quia non ens 
in quantum huiusmodi nullum conceptum facit. Ex similitudine ergo entium 
possumus * formare conceptus non entium ; nam ex conceptu auri et montis 
formamus conceptum aurei montis. Et ex tali proportionis cognitione quae est 
communis enti et non enti fit nominis impositio. Qui enim talem ad minus 
cognitionem non habet non potest imponere nomen ad significandum. 

Et ex hoc ulterius patet quod sicut ex rerum cognitione per analogiam 
et proportionem non oportet quod cognoscatur esse rei vel non esse, licet etiam 
res sit, ita non oportet quod qui intelligit quid significatur per nomen [quod] 
intelligat rem significatam per nomen esse vel non esse, quia nomen non impo- 
nitur rei enti vel non enti secundum quod huiusmodi, sed rei conceptae secun- 
dum quod huiusmodi *, quod est commune enti et non enti *, quia tam ens 
quam non ens potest concipi ex proportione et similitudine unius ad | alterum. 
Unde,ex | hoc‘quod concipitur mente quod profertur hoc nomine Deus vel quo- 
cumque älio, non sequitur Deum esse vel quodcumque aliud nisi in intellectu ; 
nec oportet illud quod nomine significatur esse aliquid extra in rerum natura. 

Hoc tamen non est sic intelligendum quod cognitio de aliquo si est inclu- 
dat quod illud sciatur esse sic in rerum natura quod existat extra in actu in 
propria forma et materia ; immo sufficit quod habeat esse in rerum natura vel 
dicto modo in actu vel in potentia et in virtute suorum principiorum, prout 
rosa non existente in actu de ipsa scitur quod est aliquid in rerum natura, quia 
est vere flos et vere substantia in potentia ; de ° chimaera autem scitur quod 
non est aliquid in rerum natura, quia nec in actu nec in potentia et cetera. 
Unde ex hoc patet quod cognitio quid significat nomen separatur a cognitione 

si est, eo quod quid est nominis est commune enti et non enti. Et haec etiam 
cognitio in unaquaque re secundum rationem proportionis, quae est maxime 
confusa, est prima omnium cognitionum ; post istam vero est cognitio rei si est. 
Cognito ‘ enim quid nominis de aliquo, statim quaeritur utrum sit ens, quod est 
quaerere utrum sit aliqua res et natura in 1]lo genere entis | quod per huiusmodi 
nomen significatur. Unde cognoscere aliquid si est proprie est cognoscere quid 
est illud, saltim sub ratione generis generalissimi ; propter quod, sicut genus 
generalissimum pertinet ad quidditatem rei, ita cognitio si est pertinet ad cogni- 
tionem quid est. Unde dicit Aristoteles, secundo Posteriorum, quod cognitio 
si est est pars cognitionis eius quod quid est et quantum habemus de re si est 
tantum habemus de ea quid est ; et haec cognitio si est sequitur cognitionem 
quid est nominis, sicut cognitio minus confusa magis confusam. Magis confusa 
enim sunt nobis semper magis manifesta et certa, ut dicit Philosophus, in primo 
Physicorum. Sicut ergo unitas generis sequitur unitatem analogiae, ita cognitio 
si est, quae est cognitio rei secundum rationem generis, sequitur cognitionem 
quid est | nominis sive quid significat nomen, quod est cognitio secundum 
rationem analogiae modo supradicto. 

Et ex his ulterius patet quod cognitio quid est rei qua cognoscitur res com- 
plete et determinate secundum rationem speciei, et hoc est per rationem 
diffinitivam dicentem quid est res, sequitur alias duas cognitiones praedictas 
sicut magis determinata magis confusas ; et sicut cognitio generis tanquam 
magis confusa praecedit cognitionem speciei magis determinatam, ita cognitio 
si est praecedit cognitionem quid est ; et sicut cognitio speciei non potest esse 
sine cognitione generis, ita nec cognitio quid est sine cognitione si est. Unde 
dicitur, secundo Posteriorum : impossibile est scire quid est ignorantem si est, 
quia de eo quod non est non contingit scire quid est. Et sicut sciens quid signi- 
ficat nomen, quaerit si est, ita sciens si est quaerit quid est ; et sicut cognitio 
quid significat nomen separatur a cognitione si est et non e converso, ita cogni- 
tio si est separatur a cognitione quid est et non e converso ; quia communius et 
prius separatur a posteriori et specialiori et non e converso. Unitas autem et 
entitas proportionis analogiae est communior quam unitas generis, et unitas 
generis est communior quam unitas speciei, quia, ut dicit Philosophus, quinto 
Metaphysicae : quae sunt unum genere sunt unum proportione et non e con- 
verso ; et quae sunt unum specie sunt unum genere et non e converso. Ex his 
patet quod istae cognitiones, scilicet quid est nominis et si est et quid est sunt 
idem cum cognitionibus quibus cognoscitur aliquid vel secundum proportionem 
vel secundum genus vel secundum speciem. Nec sunt plures modi cognoscendi 
rem cum etiam omnis entitas et unitas reducatur * ad illa. 

Quarto modo entitatis et unitatis quae dicitur unitas numeralis sive qua 


l cognitio PC.— ? inducatur corr, 22 mn. C, 


cod. V 
fol. 118 Ra 


cod. P 
fol. 117 Vb 


cod. P 
fol. 118 Ra 


cod, C 
fol. 54 Va 


cod. V 
fol. 118 Rb 


cod. P 
fol. 118 Rb 


382 ; MAGISTRI GODEFRIDI DE FONTIBUS 


dicitur aliquid unum numero non respondet aliquis modus cognitionis intellec- 
tivae de qua nunc loquimur, eo quod talia non sunt intelligibilia per se, sed 
sensibilia. 

Deinde est intelligendum quod duplex est modus cognoscendi res, unus | 
quidem naturalis, scilicet per se immediate et quasi intuitive acceptus ab ipsis 
rebus secundum se, quemadmodum videre colorem dicitur cognitio naturalis ; 
alius autem modus cognoscendi res est per inquisitionem et investigationem 
via ratiocinationis et discursus :. Et, secundum Philosophum et Commentatorem, 
differentia est inter istas cognitiones, quia prima dicitur cognitio naturalis quae 
est modo sensus, quae non acquiritur per cognitionem praecedentem ; sécunda 
vero cognitio acquiritur ex aliqua cognitione praecedente, ita quod in omni 
tali cognitione oportet quod praecedat cognitio qua nobis sunt aliqua naturali- 
ter nota et per quorum notitiam intellectus per inquisitionem et investigatio- 
nem deveniat ‘ in notitiam aliorum. | 

Item, in cognitione naturali non contiugit error et dubitatio, ut patet in 
cognitione sensitiva ; haec autem contingunt in cognitione * intellectus quae fit 
per inquisitionem et investigationem. Item, in cognitione naturali ipsum cogni- 
tum per se et immediate et secundum modum secundum quem existit in propria 


.natura movet ipsam potentiam cognitivam ; et hoc naturaliter, ut patet in 


cognitione sensitiva. Sed in alia, cum ipsa intellecta non habeant per se esse 
secundum quod intelliguntur, sed per abstractionem agentis intellectus, non 
nisi mediantibus phantasmatibus movent intellectum. 

De tertio articulo, scilicet quomodo haec duplex cognitio specialiter de Deo 
habetur est mtelligendum quod de Deo potest a nobis haberi praedictus duplex 
modus cognoscendi, primus in gloria ubi cognoscitur cognitione immediate 
accepta * ab ipsa essentia divina in se ipsa per simplicem intuitum absque aliqua 
investigatione et inquisitione ; in quo modo nullus error potest contingere vel 
defectus ; alius modus cognoscendi Deum est per inquisitionem et investiga- 
tionem rationis dividendo et componendo |, syllogizando etc., qui accipitur 
ex comparatione et proportione aliqua aliorum ad ipsum et mediantibus phan- 
tasmatibus ex aliis rebus acceptis, propter quod in isto modo | cognoscendi 
potest contingere error, quia sensibilia et materialia a quorum cognitione et 
mediantibus quorum phantasmatibus ascenditur ad cognitionem divinam habent 
defectivam et imperfectam habitudinem et proportionem ad divina. 

Loquendo ergo de cognitione primo modo, dicendum est quod eadem 
cognitione cognoscitur de Deo si est et quid est; nam, cum Deus sit actus 
purus in simplici et actuali singularitate unius essentiae omnino secundum se 
indistincte et ab aliis distincte existens, et ideo nec illa natura prout in se ipsa 
cognoscitur nude * et immediate potest intelligi sub ratione communi et indis- 


! deveniant PC. — ? sensitiva — cognitione] 0. C. — % accepte P. — 4 unde PC. 


(4 


SEPTIMUM QUODLIBETUM, @. XI 383 


tincta sive universali determinabili per aliquid sub ratione formalis determina- 
tionis, sicut contingit in his quae sunt composita ex genere et differentia, ideo 
in se non potest intelligi nisi- intellectui completo et determinato. Unde, 
secundum Philosophum et Commentatorem, separata a materia, quae etiam 
non ponebant proprie in genere, cognitione qua in se 1psis COgnosCuntur non 
possunt cognosci per definitionem procedendo a confusa et indeterminata 
cognitione eorum ad determinatam secundum descensum generis in speciem 
per differentias, sed aut penitus ignoratur eorum substantia, sic scilicet quod 
de ipsis in se nihil cognoscitur, aut totaliter et perfecte mente attingitur. Et 
multo magis hoc secundum veritatem de Deo est tenendum et sic dicendum 
quod de Deo est eadem cognitio qua cognoscitur si est et quid est, non quia in 
eo sit idem esse essentiae ‘ et esse existentiae quod dicitur quidditas, sed refe- 
renda est utraque cognitio ad ipsam essentiam et naturam quae in sua entitate 
non est nata cognosci secundum aliquem conceptum generalem communem et 
confusum, sub ratione scilicet generis Communis, deinde per specificationem 
actualium differentiarum sub ratione speciei determinatae entitatis et perfec_ 
tionis. 

Loquendo autem de cognitione Dei quoad modum cognoscendi secundum *, 
qui * habet locum in hominibus viatoribus, | videtur aliquibus quod de Deo 
nullo modo possit haberi cognitio quod est. Nam dicit Damascenus, libro primo, 
capitulo secundo : quid est Dei substantia vel quid est Deus secundum substan- 
tiam ignoramus et dicere non possumus; incomprehensibile * hoc et omnino 
ignotum. Dicit enim quod incorporeum esse Deum et incorruptibilem et cetera 
huiusmodi, haec quid est Deus non significant *, sed quid non est. Et capitulo 
quarto : quoniam quod est manifestum est, quid autem est secundum substan- 
tiam et naturam incomprehensibile et ignotum est. EtGregorius super Ezechiel : 
quantumcumque mens in contemplatione profecerit non ad id quod ipse est, 
sed ad aliquid quod sub ipso est pervenit ?. Et ideo aliqui videntur dicere quod 
solum de Deo scitur si est, loquendo non * de esse quo Deus in se ipso subsistit, 
sed de esse quod significat compositionem intellectus sive quod vera est propo- 
sitio qua dicitur Deus est, quod quidem potest etiam suf|ficienter ? ex divinis 
effectibus demonstrari. Sed, quia inquisitio et investigatio laboriosa philosopho- 
rum in philosophia et sanctorum in Sacra Scriptura circa acquisitionem cogni- 
tionis de Deo apparet non solum fuisse ad cognoscendum de Deo si est solum 
dicto modo, — patet enim quod non solum conati sunt inducere motiva ad 
probandum Deum esse sive quod illa propositio qua dicitur Deus est sit vera, 
— quin immo cum hoc certitudinaliter scitum est ex aliis ulterius quid est Deus 

secundum rem per illos qui sollicite studuerunt devenire in eius notitiam magis 
specialem, quod patet in his quae de Deo sancti et philosophi tractaverunt. 

Item, de Deo non potest sciri ipsum esse isto modo, scilicet sciendo illam 
propositionem complexam dicentem quod Deus est esse veram, nisi sciendo 
etiam, licet modo incompleto, de Deo si est sive eius aliqualem entitatem. De 
eo enim de quo solum cognoscitur quid nominis sive quid dicitur per nomen, 
non scitur si est etiam complexum, id est quod propositio qua tale quid dicitur 
esse sit vera. Sciendo enim quid nomine kircocervi ‘ dicitur, non scitur quid sit 
dicto | modo, scilicet quod ista propositio qua dicitur hircocervus est sit vera vel 
etiam falsa. Nunc autem de eo de quo contingit sciri si est, cum haec cognitio 
sit quodammodo pars cognitionis quid est, ut visum est, potest etiam sciri de 
illo quid est. Quare etiam scitur de Deo quid est. 

Item, nullo modo cognosceremus quae de Deo negantur nisi aliquo modo 
cognosceremus quae de Deo * affirmantur, quod est aliquo modo cognoscere 
quae ad eius naturam et quidditatem pertinent. Dicendum est ergo quod in via 
possimus aliquo modo cognoscere de Deo quid est quia, prout dicit Augustinus, 
de Orando Deum, ad probandum si omnino Deum quid sit nesciremus omnino 
eum non amaremus | nec etiam eum invocaremus, ut dicit in principio Confes- 
sionum : quis te invocat nesciens te et cetera. Unde auctoritates quae videntur 


dicere contrarium sunt intelligendae sic quod non possumus * de Deo in vita 


ista scire quid est secundum se et immediate, scilicet sumendo cognitionem ex 
ipso secundum primum modum cognoscendi supradictum. Intelligendae enim 
sunt sic quod in via certitudinaliter et perfecte potest sciri si est et quod ista 
propositio vera est qua dicitur Deus est ; sed non potest certitudinaliter et per- 
fecte sciri quid est. Minus enim sufficit ad sciendum si est quam ad sciendum 
quid est, sicut circa complexa minus sufficit ad sciendum quia est quam ad 
sciendum propter quid est. Et potest sciri de aliquo certitudinaliter quia est et 
ignorari propter quid est et cetera. 

Ex praedictis autem patet quomodo se habent dictae cognitiones, scilicet * 
si est et quid est circa Deum quantum ad istum modum cognoscendi ipsum, quia 
ita videntur * se habere sicut circa alia, non propter ipsum Deum cognitum 
simpliciter et absolute, sicut contingit in creaturis, sed propter modum cognos- 
cendi ipsum, ut sic scilicet ex proportione eius ad materialia et ex materialibus 
cognoscibilia. Propter quod, sicut in materialibus sive ex materialibus cognos- 
cibilibus per investigationem et inquisitionem discursivam rationis primo est 
cognitio confusa magis, deindo minus confusa modo supra expo | sito, ita etiam 
fit in Deo secundum dictum modum cognoscendi. Primo enim cognoscimus 
quid nominis de Deo ex aliqua proportione et habitudine ad materialia, puta 


> 

cum videamus quod in inferioribus sunt; aliquae causae principales respectu 
aliorum et unum ens regitur ab alio ut familia a patrefamilias, servus a domino, 
vel secundum aliquid huiusmodi ; impositum est hoc nomen Deus ad signifi- 
candum aliquid in universo quod sit una causa prima Omnium et quo maius 
cogitari non possit, sed hoc cognito non cognoscitur statim si est * de ipso, id 
est quod illud quod hoc nomine significatur habea[n]t esse in rerum natura ; sed 
solum ex huiusmodi cognitione cognoscitur quid est aliquid secundum concep- 
tionem intellectus. 

Per alia autem investigatur de ipso cognitio si est, prout ex hoc quod in 
motibus et motoribus non est procedere in infinitum, ut ostendit Philosophus 
in septimo Physicorum, ubi * probatur unum esse motorem primum ex quo 
arguit Deum esse. Cognito * autem de Deo sic si est, adhuc non scitur de eo 
quid est. Sed ex eo quod motus primi mobilis est continuus et semper in actu, 
id est saltem natus est esse semper et continuari in actu per suum motorem, 
Philosophus, in octavo Physicorum ostendit primum motorem esse perpetuum 
et actum | purum absque omni potentia. 

Deinde, in libro Metaphysicae, accipiens et supponens si est de Deo, magis 
in speciali investigat et inquirit quid est eius, ut patet per speciales et nobiles 
condiciones plures quas in ipso esse eminenter concludit, huiusmodi condicio- 
nibus quasi pro differentiis utens in processu à cognitione si est quasi secundum 
rationem generis confusam ad cognitionem quid est quasi secundum rationem 
speciei determinatam. 

Quamvis autem cirea materialia sic se habeant dictae cognitiones quod 
fiunt realiter secundum processum a genere ad speciem per differentias deter- 
minatas, prout etiam sunt vere in genere et sic utrique‘* modo cognoscendi 
respondet res ipsa secundum se, tamen, quia Deus nullo modo est in genere, 
talis diversa cognitio si est et quid est non est ponenda de Deo ex eo quod eï 
convenit | in se ipso secundum $e, sed ex eo quod * convenit ei in ° habitudine 
et proportione ad creaturas in quibus secundum talia applicata ei secundum 
supereminentiam et analogiam quod quid est de Deo cognoscitur. Unde, quan- 
tum est ex parte cognoscentis et tali modo cognoscendi, Deus primo cognosci- 
tur si est confusa cognitione quasi secundum rationem generis generalissimi ; 
deinde aliquantulum specificatur haec eius cognitio et incipit fieri cognitio quid 
est magis in speciali, cognoscendo de ipso quod est substantia incorporea 
vivens ; deinde magis cognoscendo quod est substantia incorporea vivens et 
intelligens, et potest esse prima sine ? secunda et sic deinceps non propter poten- 
tialitatem in ipso quae sic * secundum diversos gradus actualitatum perficiatur, 
sed propter potentialitatem quae est in his ex quorum habitudine et proportione 

hoc de Deo cognoscimus. Huiusmodi enim cognitionem habemus de creaturis 
secundum modum quo intelligimus eas esse in genere et determinari per diffe- 
rentias. 

Sed ex tali modo cognoscendi licet diversificato sic ex parte cognoscentis 
et cogniti non in | se, sed in aliis dicto modo nullo modo intelligimus Deum 
esse in genere, sed tantum 1illa ex quorum habitudine de Deo secundum tales 
modos distinctos cognoscendi si est et quid est concipimus. Cum enim quaeri- 


tur de Deo quid est, respondetur substantia ; item, substantia incorporea ; item, 


substantia incorporea vivens et intelligens. Ergo manifestum est quod talia de 
Deo cognoscendo cognoscimus de ipso quid est et cetera *. 

Et ex praemissis patet quomodo intelligendi sunt quidam articuli (1) ab 
Episcopo Parisiensi condemnati qui tamen praedictis contrarii videntur. Unus 
enim sic dicit : Deum in hac vita intelligere possumus per essentiam ; error 
alius dicit : de Deo non potest cognosci nisi quia est sive ipsum esse. Error 
primus enim non potest stare cum secundo nisi aliquo modo distinguatur de 
cognitione qua cognoscibilis est Deus per essentiam et haec distinctio | ex prae- 
dictis satis est manifesta. 

Ad argumentum in oppositum patet responsio ; quia, licet idem sit in Deo 
esse et quid est, tamen ipse non innotescit nobis ut secundum se est, sed 


“mediantibus creaturis ; et licet certitudinaliter et perfecte possit cognosci per 


creaturas si est, non tamen per eas scitur certitudinaliter et perfecte quid est, 
quia aequivocus effectus deficit a repraesentatione suae causae non attingendo 
ad perfectionem suae naturae ; non tamen deficit in ostendendo ipsum esse, cum 
esse eius dependens sit ab ea. 

Nec tamen est hoc intelligendum solum in Deo specialiter, quia verum sit 
quod idem sit esse eius et quod quid * est, id est essentia * eius, sicut videtur 
argumentum supponere. Hoc enim verum est in omnibus, scilicet quod esse 
non dicit aliquam rem additam essentiae et tamen, cum alia, puta materialia, 
secundum rationem abstractam sint * nata cognosci secundum suas essentias in 
se ipsis ab intellectu humano », alia est cognitio qua cognoscitur de ipsis si est 
quam quid est ; et ideo planum est quod alterum istorum non refertur ad esse 
existentiae et © alterum ad esse essentiae, sicut etiam videtur argumentum sup- 
ponere ; immo utrumque refertur ad esse essentiae ut si est referatur ad esse 
essentiae ? in generali, quid est vero ad esse essentiae in speciali; alioquin, eum in 
creaturis naturaliter prius esset esse essentiae quod est quasi aeternum et incor- 

ruptibile secundum aliquos et acquiritur ei esse existentiae per agens, tune si 
quaestio si est quaereret de rei ‘ actuali existentia et quaestio quid est de sim- 
plici rei essentia, quaestio quid est esset prior quam quaestio si est. Nam scito 
quid est aliquid secundum essentiam, cum illa sit indifferens ad esse essentiae 
et existentiae, adhuc habet locum quaestio si est in ‘existentia |. Ergo, cum in 
creaturis non dicantur differre cognitio si est a cognitione quid est propter dif- 
ferentiam esse existentiae et essentiae, nec in Deo debet poni quod propter hoc 
sit una cognitio si est et quid est, quia esse et essentia realiter non differunt, 
sed propter causam praedictam. Ubi ergo est aliquid secundum essentiam suam 
ex natura sua cognoscibile primo sub ratione con | fusa et indeterminata, deind, 
sub ratione determinata, ibi differunt tales cognitiones. Hoc autem in cogni- 
tione est omnium quae a nobis per investigationem rationis cognoscuntur. Et 
ideo quia essentia Dei et esse eius, quae sunt idem omnino, non innotescit 
nobis nisi per investigationem, ideo, licet cum nobis innotescet ? notitia sim- 
plicis visionis quae dicitur naturalis ex parte rei cognoscendae, non erit differens 
cognitio haec et illa ; tamen modo est differens, cum de ipso cognitiones has 
habemus per investigationem. 


QUAESTIO XII. 
Utrum carilas possit augeri in infinitum. 


Deinde circa pertinentia ad actus et habitus quibus homo ordinatur ad 
finem suum quantum ad ea quae pertinent ad potentiam appetitivam quaere- 
bantur quaedam pertinentia ad ipsam appetitivam in ordine ad finem ipsum qui 
est Deus et quaedam pertinentia ad ipsam potentiam appetitivam in ordine ad 
id quod est ad finem, scilicet ad proximum. Circa primum quaerebatur unum 
pertinens ad habitum caritatis qua Deus principaliter diligitur. Et erat illud : 
utrum caritas possit augeri in infinitum. Et arguitur quod sic, quia per carita- 
tem fit ‘ assimilatio ad Deum ; sed creatura rationalis nunquam tantum * assimi- 
jatur Deo quin possit ei magis assimilari propter eius infinitam perfectionem. 
Ergo creatura non potest habere tantam caritatem quin possit habere maiorem. 
Hoc autem ponit caritatem augeri in infinitum ; quare et cetera. | 

Contra. Secundum Philosophum, processus quo itur ad perfectionem et 

formam non potest ire in infinitum ; sed in augmento caritatis fit processus ad 
formam ; ergo augmentum Caritatis non potest procedere in infinitum. 
Respondeo dicendum quod, cum caritatis augmentum procedere in infini- 
tum sive caritatem ‘ posse esse maiorem in infinitum sit ipsam in natura sua 
esse vel posse esse in infinitum perfectiorem, quia, secundum Augustinum, in his 
quae non mole sunt magna, hoc est melius esse quod est maius esse sive per- 
fectius esse, ponere caritatem augeri | posse in infinitum est ponere quod possit 
esse natura creata non continens certum gradum perfectionis ultra quem non 
possit ad maiorem perfectionem deduci. Potest tamen intelligi processus in 
infinitum secundum perfectionem creaturae dupliciter : uno modo secundum 
diversas perfectiones creaturarum et in diversis speciebus ; alio modo in una et 
eadem natura speciali. Primo modo non videtur ita irrationale ponere proces. 
sum in infinitum sicut secundo modo, quia quod * quacumque creatura data 
possit esse alia perfectior non ponit infinitatem et illimitationem in perfectione * 
in aliqua creatura determinata ; nam quaecumque nata est esse ponitur finita et 
finitae perfectionis et virtutis. Sed secundum modum alium ponitur aliqua 
determinata creatura infinitatem virtutis et perfectionis in sua essentia virtuali- 
ter importare, licet etiam non ponatur quod in aliquo uno individuo actu illud 


. totum habeat explicatum, sed quod quantaecumque perfectionis ponatur in actu 

esse in aliquo possit in eodem vel in alio perfectior esse. Nunc autem non 
videtur tantum inconveniens quod in tota universitate entium possibilium esse 
secundum successionem : quandam, non autem simul, possit esse quaedam 
infinitas perfectionum et processus secundum gradus perfectionum in infinitum 
dicto modo, sicut ponere in una natura determinata infinitatem praedictam. 
Sed de hoc primo articulo ad praesens nihil determinando, hoc solum dico 
quod ex uno dictorum modorum alius sequitur. Nam, si sit ‘ ponere processus 
in infinitum secundum gradus perfectionum in creaturis rationalibus ° de quibus 
inter alias. magis videtur, et quaelibet esset capax perfectionis quam caritas 
significat et secundum diversos gradus perfectionum naturalium esset diversitas 
graduum secundum habilitatem et proportionem naturalium, videtur quod etiam 
caritas posset in infinitum | procedere secundum perfectionum gradus in diversis. 
Et ex hoc etiam sequitur quod in uno ; nam, Cum omnis creatura rationalis 
eo quod ad imaginem Dei est creata sit capax particepsque Dei per cognitionem 
et | amorem, considerando capacitatem remotam quae fundatur in natura ratio- 
nali, absolute secundum hanc condicionem, in quantum scilicet est ad imaginem 
Dei, quaelibet videtur esse aequalis capacitatis respectu caritatis, licet conside- 
rando capacitatem propinquam quae consistit in huiusmodi natura secundum 
determinatum gradum perfectionis secundum quod etiam una quodammodo 

dicitur perfectius ad imaginem Dei quam alia, una sit maioris capacitatis quam 
alia, Supponitur enim quod tantae capacitatis est anima beatae Mariae respectu 
caritatis sicut mens cuiuslibet angeli. Constat tamen quod minimus angelus 
secundum genus naturae est perfectior anima beatae Mariae. Et ponitur exem- 
plum de materia respectu omnium rerum materialium ; quia considerando 
potentiam primam et remotam, sic materia quae est sub aliqua determinata 
forma capax est cuiuscumque formae materialis vel in potentia est ad quam- 
cumque formam aliam, sicut existens sub quacumque alia ; loquendo autem de 
potentia propria et propinqua, non. Si ergo supponatur primum, scilicet quod 
in perfectionibus naturalibus vel essentialibus creaturae rationalis sit procedere 
in infinitum, videtur etiam secundum * esse ‘ concedendum, scilicet quod in 
augmento caritatis sit processus in infinitum. 

Sed, sicut alias (1) dixi, ita adhuc etiam dico, non asserendo tamen ita esse, 
sed recitando, me non videre quod possibilis | sit processus in infinitum secun- 
dum gradus perfectionum naturalium in diversis speciebus. Ex quo sequitur quod 
adhuc minus videtur quod hoc sit possibile in una * et eadem creatura. Sine 
praeiudicio ergo dico quod, cum augeri caritatem, ut dictum est, sit ipsam 
procedere de imperfecto ad magis perfectum gradum, potest autem distingui 
duplex perfectio in re aliqua : scilicet una quae consistit in natura et essentia 
rei quam dicitur res habere quando attingit extremum quantitatis virtutis con- 
venientis suae formae et speciei ; alia vero est quae in sua propria operatione 
consistit quam habet res quando habet naturam | suam quae est principium et 
ratio suae operationis ita perfecte et tali modo quod per illam opus habet fieri 
modo perfectiori quo natum est fieri. Quantum ad primum modum sive primam 
perfectionem non videtur possibilis processus in infinitum in augmento carita- 
tis. Nam, secundum quod dicit Philosophus secundo de Anima, omnium natura 
constantium statuta est ratio et ‘ terminus magnitudinis, scilicet in minimo et 
augmenti, scilicet in maximo ; per naturam autem intelligitur hic * omne ens 
creatum ; ponere autem caritatem sic secundum augmentum procedere in infi- 
nitum est ponere ipsam secundum suam speciem et naturam esse quoddam ° 
infinitum, quamvis non ponatur sic actu participari a subiecto. Cuius tamen 
ratio nulla potest poni; nam, cum natura rationalis in se habeat capacitatem, 
quia hoc est habere potentiam receptivam respectu cuiuscumque perfectionis 
quantaecumque quam Deus potest in ea ” efficere, — nam augmentum capacitatis 
quod ponitur ex dispositione caritatis supervenientis debet ad ipsam caritatem 
referri ita quod ipsa caritatis augmentatione superveniente capacitas propinqua 

augmentata est, — nam sola et pura capacitate naturali supposita potest Deus 
statim et simul efficere caritatem ita perfectam sicut nata esset fieri per magnum 
processum secundum augmentum et caritatis et alterius capacitatis in voluntate, 
— non debet ergo dici quod per caritatem supervenientem sic augeatur capacitas 
ad suscipiendum caritatem quod per hoc anima sit capax caritatis secundum 
aliquem gradum secundum quem Deus non posset eam infundere animae 
absque hoc quod augmentum talis capacitatis duratione praecedere oporteret. 
Patet igitur quod ex parte animae non est ratio quare non possit participari 
caritas actu secundum suam quantamcumque quantitatem, etiam si infinita sit 
secundum suam infinitatem, et hoc etiam si anima in se nude consideretur 
absque cuiuscumque caritatis informatione. Nec per hoc quod advenit caritas 
secundum aliquem gradum efficitur | capax anima caritatis secundum aliquem ‘ 
alium perfectiorem gradum quin illius statim ab initio capax esset. 

Item, nec | ex parte Dei potest assignari ratio, quia Deus secundum se 
habet potentiam infinitam qua potest producere producibile. Si ergo capacitas 
creaturae est capax caritatis quantaecumque et ipsa caritas secundum se sive 
in sua natura et essentia infinitatem includit, Deus infinitus in creatura rationali 
infinitam caritatem posset efficere. Si autem-dicatur quod hoc repugnat rei, 
scilicet quod secundum modum essendi in gradu infinito existat et ideo Deus 


non potest facere, non videtur ad hoc esse ratio, supposito quod in sua natura 


infinitatem graduum perfectionis importet ; hoc enim non minus videtur repu- 
gnare creaturae quam in.sua infinitate existere ; immo unum, scilicet infinitas 
in natura dicto modo includit aliud secundum possibilitatem, scilicet existen- 
tiam actualem et potest poni in esse absque inconvenienti ; quod tamen non 
videtur conveniens propter Christum qui, ut videtur, habet caritatem tantam 
quantacumque * nata est haberi a creatura cum datus sit ei spiritus id est gratia 
sive caritas non ad mensuram ; et tamen gratia vel caritas Christi creata * 
quantum ad eius essentiam et naturam finita est et terminata, licet ei competat 
quidam modus infinitatis ratione unionis ineffabilis naturae humanae cum 
divina in unitate suppositi. 

Nec est simile, sicut alias dictum est (1), de divisione continui quae impor- 
tat potentiam quandam infinitam sive ad infinitum, quae tamen non est 
réducibilis perfecte ad actum, quia illa potentia est talis naturae quod nunquam 
potest esse cum actu nisi simul existente illo actu permixto cum potentia, eo 
quod | secundum Philosophum sic dividi est ire vel procedere ad materiam, 
sed augmentari in infinitum est procedere ad formam et ideo non est simile. 

Item, arguitur ad principale propositum, scilicet quod praemisso modo non 


l'egradum — aliquem] or. C. — ? quantam C. — ? causata PC, 


(1) Zbid., loc, cit. 


SEPTIMUM QUODLIBETUM, XII 391 


possit esse augmentum Caritatis sic. Quia, cum Deus in se habeat ideas rerum 
quibus natae sunt causari in existentia modo illo quo habent esse per ideas in 
divina intelligentia, si natura caritatis | importat infinitatem secundum gradus 
perfectionum dicto modo, Deus autem illius ideam habet non secundum diver- 
sos gradus secundum quos diversimode nata est perficere diversos vel unum et 
eundem diversificatam, sed secundum totam naturam et virtutem et infinitatem 
caritatis quam in se continet, et secundum quam participabilis est a creatura 
simpliciter et absolute. Ergo oportet quod Deus actu cognoscat naturam crea- 
tam infinitam in perfectione et virtute ; quod videtur inconveniens, quia secun- 
dum hoc poneretur quod aliqua creatura secundum suam naturam esset perfec- 
tionis et actualitatis infinitae. Nec ex eo quod caritas est quaedam participatio 
caritatis infinitae ‘ increatae debet poni quod huiusmodi infinitatem contineat, 
immo potius contrarium ; nam infinitas secundum formam et perfectionem soli 
enti perfecto per essentiam et non enti perfecto per participationem potest 
convenire, immo quaelibet creata perfectio certis gradibus limitata continetur. 

Nec potest dici quod verum est quantum ad gradum qui sumitur secundum 
 habitudinem generis ad differentiam speciem constituentem, non autem quan- 
tum ad alium qui sumitur secundum habitudinem naturae ad perfectionem et 
virtutem respectu operationis suae sibi competentem * ; quia eo dicitur aliquid 
determinatum ad certum gradum entis secundum determinatam differentiam 
in natura quod est etiam determinatum secundum quamcumque perfectionem 
sibi possibilem convenire et unum in alio necessario includitur ; rei * enim 
determinatae in natura et essentia determinata est virtus et perfectio. Et ideo 
videtur dicendum quod considerando perfectionem caritatis simpliciter et abso- 
lute et ut consistit in sua natura et essentia et etiam secundum habitudinem 
ad operationem sibi convenientem et propriam, quia ista sese invicem conse- 
quuntur, non videtur possibilis processus in infinitum secundum eius augmen- 
tum. Et sic videtur quod tanta possit esse caritas viae in aliquo de potentia Dei 
absoluta quod ea non posset esse maior et similiter in patria. 

Sed propter convenientem ordinem et gradus perfectionum convenientium 
homini in diversis statibus, supposita finitate caritatis in natura sua, tum | 
propter obiecti excellentiam tum etiam propter subiecti, ut dictum est, capa- 
citatem, amplam tantam potest intelligi continere in perfectione eminentiam * 
quod secundum cursum communem vitae humanae à Deo statutum | et ordina- 
tum non posset purus homo viator ad summum eius attingere in via ; et, quia 
datur in patria secundum rationem praemui et hoc secundum proportionalitatem 
ad perfectionem quam habuerit in via, potest etiam dici quod nunquam perve- 
nitur ad summum eius gradum in patria. Et hoc modo possunt exponi auctori- 

tates quae videntur dicere caritatem et praecipue viae terminum non habere, 
eo quod contra rationem viatoris videtur esse quod non possit plus perficere. 

Sed, si consideretur caritas secundum dictos diversos status ad invicem 
comparatos, aliquo modo aliter est dicendum de augmento eius secundum 
perfectionem in essentia et aliter de augmento eius in operatione in qua con- 
sistit alia perfectio rei, ut supra distinximus ; quia si caritas secundum suam 
essentiam sit eiusdem rationis in via et in patria, — prout videtur secundum 
Apostolum qui dicit quod caritas non excidit sed manet, — cum cognitio fideï 
et apertae visionis sunt essentialiter differentes et * aequivoce sive multum 
anologice rationem cognitionis participant, caritas autem in suo actu dependet 
ab intellectus actu, — ideo, propter connexionem eius cum cognitione tam 
diversarum rationum, oportet etiam esse variationem circa modos actuum suo- 
rum et eos habere modos diversarum rationum sic per accidens *. Unde secun- 
dum hoc videtur posse dici quod in caritate viae potest intelligi quidam proces- 
sus in infinitum secundum eius augmentum quantum ad modum perfectionis 
in actu, licet non in essentia. Nam, sicut si cognitio viae cresceret in infinitum, 
nunquam tamen attingeret ad perfectionem minimae cognitionis patriae, quia 
etiam nec inter eas * proprie esset proportio vel comparatio quia sunt diver- 
sarum rationum ; ita etiam, si Cresceret caritas in infinitum in sua essentia ita 


quod etiam in actu posset esse quantum ad essentiam maior caritas | alicuius 


viatoris quam | cuiusdam comprehensoris, tamen nunquam attingeret minimam 
caritatem patriae quantum ad modum perfectionis actus quae convenit illi 
minori caritati secundum essentiam in comprehensore existentis, et hoc etiam 
propter diversas earum et non proportionales vel comparabiles rationes. Et 
ponitur exemplum de angulo recto et contingentiae ; nam angulus contingen- 
tiae, quanto circulus est maior tanto angulus est maior, sed nunquam tamen 
attingere potest ad hoc quod aequetur angulo recto, cum tamen ‘ quocumque 
circulo dato maior posset imaginari circulus et per consequens angulus con- 
tingentiae. Et hoc modo potest dici quod comparando caritatem viae ad cari- 
tatem patriae secundum hos modos perfectionum secundum suos actus, caritas 
viae posset augeri in infinitum, non quidem simpliciter et absolute, sed sub 
condicione scilicet quod potius augmentaretur caritas viae in infinitum quam 
posset illi adaequari ; quia etiam nunquam ei posset adaequari, quia secundum 
hune modum caritatis viae, quantumeumque perfecta * vel magna secundum 
essentiam et operationem sit f, est tamen modica et imperfecta respectu cari- 
tatis patriae ad quam in via non possumus ? pervenire ; et ideo semper etiams 
si in infinitum prolongaretur via nostra, debemus niti pervenire ad illam et nos 
ipsos imperfectos et imperfectam caritatem habentes reputare quousque ad 

illam attingamus. Sic etiam videntur loqui sancti de continuo processu caritatis 
secundum augmentum eius, referendo scilicet ad desiderium quod debet in 
nobis semper esse et crescere..Et hoc videtur dicere quaedam glossa Philippen- 
ses tertia ‘ : curramus et intendamus *. In via enim sumus; non retrospiciamus, 
sed in anteriora extendamur intentione et desiderio. Vita enim christiani boni 
desiderium est. Quod autem desideras, nondum tenes, sed desiderio capax effi- 
ceris ; ut cum | venerit quod non vides, implearis. Deus differendo rem exten- 
dit desiderium, desiderium extendendo extendit animam, animam extendendo 
facit capacem. Desideremus ergo et implendi sumus. Haec est vita nostra, ut 
desiderando exerceamur. Tantum autem nos exercet sanctum desiderium, quan- 
tum desideria nostra amputaverimus ab amore saeculi. Item ibidem super illo 
verbo : quicumque perfecti sumus, hoc sentiamus. Glossa : scilicet * quantum- 
cumque perfecti cursores et viatores simus respectu aliorum, imperfecti tamen 
sumus comparatione futuri status. Per praedicta patet quomodo possunt exponi 
auctoritates sanctorum quae contrarium quodammodo videntur dicere circa 
propositam materiam. 

Ad argumentum in contrarium dicendum quod creatura rationalis | assi- 
milabilis est Deo in infinitum quantum est ex parte termini, scilicet Dei qui 
in se infinitatem in perfectione omnino a creaturis inexhaus/ibilem compre- 
hendit, sed non ex parte subiecti sive assimilabilis, quia e contra propter limita- 
tionem in gradu perfectionis quem includit oportet eam esse limitatam et certo 
termino conclusam. Et sic, sicut creatura quaelibet in sua essentia est finita et 
limitata et Deo secundum determinatum gradum perfectionis primae et conna- 
turalis assimilatur in esse simpliciter, ita etiam ‘ in sua quacumque perfectione 
accidentali superaddita naturae finitatem oportet ponere et secundum gradum 
perfectionis secundae et supernaturalis quantum ad bene esse secundum talem 
perfectionem secundum quam divinae infinitae perfectioni assimilatur. 


QUAESTIO XIII. 


Utrum dare non indigenti sit meritorium. 


Deinde circa pertinentia ad potentiam appetitivam in ordine ad proximum 
quaerebatur unum, scilicet utrum dare non indigenti sit meritorium. Et argui- 
tur quod sic ; quia meritorium est facere id quod in Evangelio praecipitur vel 

consulitur ; sed in Evangelio Lucae, sexto, dicitur : omni petenti te tribue ; ergo 
non indigenti si aliquid petat illud est ei dandum. 

Contra. Facere contra Evangelium non solum non est meritorium, sed 
demeritorium ; sed in Evangelio Lucae, decimo quarto, dicit Christus quod cum 
| aliquis facit convivium ad refectionem corporum non debet vocare divites, 
sed pauperes indigentes ; ergo qui aliis-quam indigentibus dat demeretur. 

Respondeo dicendum quod dare est actus cuius materia vel obiectum sunt 
bona exteriora quae in usum hominum | veniunt, quae sub nomine bonorum 
temporalium vel divitiarum comprehenduntur et, quamvis huiusmodi bona sint * 
propria materia liberalitatis in quantum ad liberalitatem pertinet quod homo 
per eam sic sit dispositus secundum affectum circa divitias quod bene possit uti 
divitiis secundum quod huiusmodi, tamen sunt etiam materia vel instrumenta 
plurium aliarum virtutum, puta misericordiae et benefcentiae et amicitiae et 
aliarum quarundam ; et sic dare potest esse actus respiciens diversas virtutes. 
Indigens etiam * proprie dicitur aliquis respectu alterius qui actu caret re aliqua 
quam per se non potest convenienter habere et in qua potest sibi per alium sub- 
veniri. 

Est ergo intelligendum quod daïe refertur ad indigentem vel non indi- 
gentem proprie secundum quod est actus beneficentiae vel misericordiae, in 


‘Quantum ex affectu misericordiae inclinatur quis ad sublevandum defectum 


alterius suo dono. Et hoc modo est dicendum quod non solum 707 meritorium, 
sed demeritorium * est per se loquendo dare non indigenti ; sicut e converso per 
se loquendo bonum est dare indigenti. Unde qui vult eleemosynam dare vel ad 
subveniendum * necessitati alicuius aliquid impendere, debet hoc facere respectu 
magis indigéntis et sibi subvenire ex se minus potentis, ceteris paribus ; alioquin 
aliter dans vel benefaciens  respiceret in subveniendo condicionem quam respi- 
cere non deberet et in hoc male ageret. Sed, quia isti actus non sunt omnino 
sic per se boni vel mali quin ex circumstantia aliqua et ex ordine ad aliquem 
alium finem possunt esse boni et mali, sicut dare indigenti propter vanam 
gloriam malum est, ita etiam dare non indigenti propter vitandum aliquod 
magnum malum potest | esse bonum. Et possunt poni multa exempla de tyran- 
nis et praelatis exactiones facientibus et de aliquibus existentibus in statu 
pauperum qui alios possunt infamare et gravare. 

Prout autem est actus respiciens virtutem liberalitatis et amicitiae non 
respicit per se indigentem vel non indigentem, sed ordinem et habitudinem 
dantis ad eum cui datur in ‘ honeste et amicabiliter convivendo ; et sic dare non 
indigenti non est malum, sed frequenter bonum ; et prout unus alium non 
indigentem ad comestionem invitat et prout unus alteri dat aliquod iocale et 

huiusmodi. Sed, si etiam talïa fiant ex aliqua intentione mala, sic sunt mala etiam 
iudicanda. 

Et haec confirmantur per. auctoritates ; nam super illud Lucae, sexto : 
omni petenti te * tribue, dicit Augustinus : non dicit omnia petenti ut id des 
quod iuste et honeste potes ; et cui iuste negaveris quod petit iudicanda est ipsa 
iustitia et aliquando aliquid melius tribuere cum petentem iniusta correxeris. Ex 
qua auctoritate patet quod petenti vel in |digenti aliquando est dandum quod 
petit, aliquando non ; et per consequens aliquando malum, aliquando bonum. 
Item, super illud Lucae, decimo quarto : eum facis prandium aut cenam noli 
vocare amicos tuos neque * vicinos * divites, sed pauperes, debiles, et cetera, 

 Beda : fratres et amicos et divites alterutrum celebrare convivia non ob scelus 
interdicit, sed sicut * cetera[e]  necessitatis humanae commercia ad promerenda 
vitae caelestis praemia nihil valere ostendit ; si autem hoc propter Deum facit, 
in exemplum filiorum Job, sicut cetera fraternae dilectionis officia 5, ipse qui 
iussit ? remunerat. Ex qua auctoritate etiam patet quod etiam non indigenti 
dare est bonum quandoque, licet aliquando sit malum ; et sic patet veritas 
quaestionis et ad argumenta utriusque partis patet solutio. 


QUAESTIO XIV. 


Utrum vetinentes quod eis impositum est teneantur illud restituere et hoc ali 


qui vecipit dictam collectam ad firmam. 


Deinde circa ea quae pertinent ad quosdam homines specialiter quaere | bantur $ quaedam 
pertinentia ad quosdam homines tam fideles quam infideles communiter, quaedam pertinentia 
ad fideles tantum. Circa primum quaerebatur unum pertinens ad superiores in comparatione 
ad inferiores, scilicet posito quod aliquis dominus alicui communitati sibi subditae imponit 
aliquam exactionem iniustam, rectores dictae communitatis pro se et pro communitate ut 
maius malum evitent promittant eidem domino quandam pecuniae summam, et | statuunt 
quendam modum recipiendi sive colligendi dictam pecuniam a singulis de illa communitate 
vel imponendo cuilibet personae certam summam pecuniae solvendam secundum aestima- 
tionem suorum bonorum vel alio modo ; posito etiam quod aliquis civium dictam summam 
pecuniae vel simul vel per partes promittens solvere dicto domino recipiat ad firmam pecu- 
miam impositam communitati dicto modo colligendam ; demum posito quod aliqui ? de dicta 


communitate aestimantes huiusmodi exactionem iniustam, et ideo non solvendam nisi per 

violentiam-et coactionem, aliquam pecuniae summam eis impositam clam vel occulte retineant, 
— rebus sic se habentibus, quaeritur utrum sic retinentes id quod eis impositum est teneantur 
illud restituere, et hoc illi qui recipit dictam collectam ad firmam. Et arguitur quod non ; quia, 
qui retinet id quod de iure non est alteri debitum, non tenetur illud ! restituere ; ita est in pro- 
posito ; ergo et cetera. 

Contra. Qui retinet illud quod est impositum pro bono communitatis malum facit et illud 
tenetur restituere : ita est in proposito ; ergo et cetera. 

Respondeo dicendum quod, cum omnes pertinentes ad unam communitatem sint quasi 
unum corpus quod debet foveri ex mutua contributione et mutuo adiutorio omnium ad invicem 
secundum proportionem a iustitia statuendam, bona et prospera pro | portionaliter participando, 
et mala et adversa sive damna communia proportionaliter etiam sustinendo, quando pro utilitate 
rei publicae sive communitatis aliquod onus alicuius exactionis ab his qui communitatem habent 
regere rationabiliter imponitur, huic ? debent se omnes de communitate tanquam partes unius 
totius voluntarie subicere, et illud quod eis imponitur teneantur contribuere ; et, si contingat 
quod aliqui aliquod de hoc retinuerint, illud tanquam debitum restituere tenentur. Nunc autem 
in casu proposito, licet ille cui pecunia sic communitati imposita et ab ea exacta tribuitur 
iniuste, et male eam recipiat, et sua potestate tyrannizans quadam violentia extorqueat, et eam 
etiam restituere teneretur, quia tamen a rectoribus communitatis ut maius malum totius com- 
munitatis evitetur tanquam malum minus hoc eligitur ut vexatio indebita redimatur, ideo ab 
eis iuste communitati imponitur. Ista enim bene stant simul, sicut etiam potest in pluribus 


casibus inveniri quod aliquid iniuste ab aliquo recipitur et tamen iuste potest ab aliis exigi ; 


puta, si dominus terrae pro utilitate rei publicae opponens se inimicis iniustum bellum haben- 
tibus capitur nec possit liberari nisi per aliquam exactionem a communitate solvendam, constat 
quod rectores communitatis possent juste aliquam summam pecuniae a communitate solven- 
dam communitati imponere, et quilibet tenetur suam portionem solvere. Ille tamen cui trade- 
retur illam iniuste reciperet et restituere teneretur. 

Per hoc patet solutio ad argumentum in oppositum; quia, licet portio imposita alicui 
singulari personae sive etiam in communi omnibus de communitate non sit de iure debita illi 
cui dicto modo tribuitur, quia etiam nec ei propter se et ex amore, sed ex timore maioris mali 
datur, tamen in ordine | ad hunc finem quod mäius malum vitetur, unusquisque tenetur 1d quod 
impositum est dare ex debito quod respicit iustitiam legalem per quam actus Omnium virtutum 
specialium in bonum communitatis ordinantur, Est enim debitum ut unusquisque tanquam 
pars tribuat ad bonum commune conservandum secundum suam proportionem 3, sicut etiam 
unusquisque tenetur pro salute propfia conservanda dare vel perdere bona exteriora ; puta 
tyranno potius debet dare persona singularis aliquod bonum temporale quam permittat se 
perimi ab eodem ; prout etiam quis tenetur potius perdere merces proiciendo in mare quam 


permittere se periclitari cum eis. 

QUA ESTIO XV. 


Utyum sacerdos celebrans missam el verba pertinentia ad formam sacramenti 


eucharistiae varians et transmutans conficiat. 


Deinde circa ea quae pertinent ad homines fideles specialiter quaerebantur quaedam per- 
tinentia ad quosdam clericos specialiter et | quaedam pertinentia ad sacerdotes, quaedam per- 
tinentia ad doctores, Circa primum quaerebantur quaedam pertinentia ad sacerdotes quantum 
ad ministerium eorum circa dispensationem sacramentorum, quaedam pertinentia ad ipsos 
quantum ad ministerium eorum circa executionem officiorum ecclesiasticorum. Circa primum 
quaerebantur duo, unum pertinens ad sacerdotes quantum ad ministerium eorum circa sacra- 
mentum eucharistiae et unum pertinens ad sacramentum poenitentiae. Primum horum erat 
utrum sacerdos celebrans missam et verba pertinentia ad formam sacramenti eucharistiae 
varians vel ! transmutans respectu materiae sic quod verba haec : hoc est corpus meum, adaptat 
vino ; alia vero : hic ? est calix sanguinis mei, adaptat pani, conficiat. Et arguitur quod sic, 
quia in sacramento baptismi potest fieri mutatio circa formam verborum, utpote si dicam : in 
nomine patria et filia et cetera, et tamen per hoc non impeditur eflectus baptismi ; ergo ita 
erat in proposito. 

Contra. Verba non efficiunt nisi applicata materiae ; sed in hoc casu non applicantur verba 
convenienti materiae ; ergo et cetera, 

Respondeo | dicendum, cum secundum Augustinum sacramentum ex duobus constet, sci. 
licét ex forma verborum et materia sensibili exteriori, ubi # alterum istorum deficit non potest 
esse veritas sacramenti. In sacramento autem altaris continente corpus et sanguinem Christ 
sub duplici specie, panis scilicet et vini, requiritur respectu cuiuslibet propria forma verborum, 
et ideo, si sit materia praesens et deficiant verba, deficit sacramentum. Si autem sint verba et 
deficiat materia, etiam deficit sacramentum in toto. Si autem sit materia determinata cui forma 
determinata applicetur, est veritas sacramenti quantum ad hoc. Unde, si forma verborum dicen- 
dorum super materiam panis materiae convenienti applicentur, est ibi vere corpus Christi 
sacramentaliter ; si autem deficiat applicatio verborum dicendorum super illam materiam, 
deficit sacramentum quautum ad hoc. Et similiter intelligendum est de applicatione verborum 
dicendorum super materiam vini. Nunc ergo quia in casu proposito, licet sit materia praesens 
et prolatio verborum propriorum unicuique parti materiae, quia tamen non applicantur verba 
propriae materiae, ideo omnino deficit ibi materia quantum ad sacramenti constitutionem, eo 
quod forma non est ibi alicui parti materiae propriae applicata. Unde, cum vinum non sit 
propria materia respectu verborum quibus transsubstantiatio fit in corpus, nec panis sit propria 
materia respectu verborum quibus transsubstantiatio fit in sanguinem, ideo referendo formam 
verborum ad materiam cui applicantur deficit ibi sacramentum propter defectum materiae, non 


let P. — ? hoc PC. — 3 cum C, 


cod. V 
fol. 120 Va 


cod, P 
fol. 123 Rb 


398  . . MAGISTRI GODEFRIDI DE FONTIBUS Dre + 


4 
A" 


secundum se, quia realiter est praesens, sed secundum esse subiectum debitae formae. Unde 

non debet dici proprie defectus in sacramento propter mutationem factam circa formam, nam pr 
supponitur quod forma verborum perfecte proferatur, sed propter defectum materiae debitae 

non subiectae tali formae, quia materia sic praëesens, ut sic consideratur, non plus est materia 

cod. C  conveniens huic sacramento quam quaecumque alia. Non plus enim est materia | ex qua debet 
BEST transsubstantiatio in sanguinem fieri panis quam pomum vel caro vel quodcumque aliud ; nec 


cod. P_ plus est materia transsubstantianda in corpus Christi vinum quam | aqua vel quicumque alius 
fol, 123 Va 


liquor ; et ren de dici A AR sacramenti in PORN" EI sicut si 109 pes esset ms | 


sacramento baptismi, si 1e aquae supponéretur alius liquor essentialiter differens et : 
rentur perfecte verba formam illius sacramenti continentia, non diceretur ! defectus ? « 


Te : 


sacramentum propter mutationem circa formam vel circa verba, sed proper defectum mé riae 


aliqua variatio circa verba vel addendo vel subtrahendo vel litteras vel syllabas vari 

tanta variatio fieri posset quod contingeret defectus sacramenti propter mutationem ci 

formam vel verba et non propter defectum in materia. 2 
Per hoc patet solutio ad argumentum. 


QUAESTIO XVI. 


Utrum sacerdos qui alicui confitenti lalem poenitentiam iniunxit ex qua mors istius 
secuta est ex hoc irregularitatem incurrerit. a 5800 


2 " ; * YF; 
È ” ? Post haec proponébatur aliud pertinens ad sacerdotes quantum ad ministerium eor 
| NE 4 circa sacramentum poenitentiae et erat tale3 : posito quod aliquis sacerdos poenitentiam impot à 
cod. V. tabilem alicui | confitenti iniunxit, credens tamen secundum suam conscientiam talem poeni- 
à fol. 120 Vb tentiam fuisse convenientem ; dicius autem poenitens volens dictam poenitentiam pro viribus 

adimplere {ex hoc mortem incurrit, quaeritur utrum dictus sacerdos ex hoc incurrerit ir reg LEE 

laritatem, Et arguitur quod sic per simile ; quia, si medicus det alicui aegroto medicinam 

corporalem credens illam secundum conscientiam suam et artem medicinae convenientem 1e 
dictus aegrotus ex hoc incurrat mortem, consulitur 5 tali médico a domino 6 papa quod abstie à 
neat a promotione si habeat conscientiam quod occasione sua incurrerit dictus aegrotus Aus 
ut patet, Extra, de Aetate et Qualitate ordinandorum, capitulo : ad Aurés, Hoc autem : 
consulit ei nisi propter irregularitatem quam ex dicto facto videtur incurrisse ; ergo sim | 
debet in proposito iudicari. In decretali enim dicitur: si super praemissis conscient 

fol. ne Ve remordet, ad majores ordines de nostro con|silio non accedas. 

Contra. Ea quae propter bonum exitum fiunt, si ad malum exitum vergant, non debent 
facientibus imputari, ut dicitur, vigesimo tertio, quaestione quinta, capitulo : de Occidendis |; 
ita est in proposito ; ergo et cetera, 

Respondeo dicendum quod irregularitas est quaedam poena sive quoddam impedimentum 
promotionis consequens ad actum homicidii aliquo modo voluntarii. Quandocumque ergo 
aliquis voluntarie occidit hominem vel facit aliquid ex quo contingit eum mori, ineurrit irre- 
gularitatem. Nunc autem, cum per laborem nimium possit corpus tantum gravari quod ex hoc ? 
homo # mortem incurrat, si quis debens alicui poenitenti imponere laborem sive aliquid quo 
corpus gravetur ut satisfaciat pro peccatis et imponat voluntarie improportionatam poenam 
ipsi poenitenti ex qua probabiliter mors sequi posset, poenitens autem volens perficere poeni- 
tentiam sibi iniunctam, quia etiam ad hoc reputat se teneri, ex hoc moritur, videtur ex hoc 
incurrere sacerdos irregularitatem. Sed est intelligendum quod tunc voluntarie intelligitur 
quis # imponere talem poenitentiam improportionatam inductivam mortis, quando non adhibet 
diligentiam quam debet et potest circa condicionem poenitentis, considerando scilicet fortitu- 
dinem corporis et discretionem animi per quam, si per huiusmodi poenitentiam perciperet 
nimis se gravari, possit illam omittere et aliud consilium habere et circa quantitatem poeniten- 
tiae et comparationem ad condicionem ipsius poenitentis. Si autem ex intentione mala tantam 

-poenitentiam iniungit in gravamen poenitentis, aut ex negligentia crassa hoc facit, et poenitens 
ex sua indiscretione percipiens illam esse intolerabilem, nihilominus eam continuat, quia 
propter iniunctionem sacerdotis ad hoc reputat se teneri et ex hoc moritur, irregularitatem 
incurrere videtur, Si autem adhibet circa hoc diligentiam quae consuevit communiter in talibus 
adhiberi.nec vellet aliquo modo quod poenitens ex huiusmodi poenitentia mortem incurreret, 
licet moriatur postea, | non incurrit irregularitatem. 

Est tamen intelligendum quod in medicina spirituali poenitentiae adhibenda minor dili- 
gentia sufficit | quam in corporali, quantum ad hoc quod‘huiusmodi medicinam exhibens irregu- 
laritatem non incurrit. Nam, cum aliquid est inductivum mortis ex necessitate naturae etiam 
contra voluntatem morientis, sicut contingit de rebus quae per medicos administrantur, ad hoc 
quod minister illius rei evitet hunc effectum et ostendatur non velle mortem illius, debet 
multo maiorem diligentiam adhibere ad hoc quod illud secundum convenientem proportionem 
indigenti ministretur quam respectu illius quod non est inductivum de necessitate, Sed potest 
talis effectus per voluntatem liberam suscipientis faciliter evitari. Cum enim aliquis ministrat 
aliquid tale, puta poenitentiam nimis gravem alicui sanae mentis, potest probabiliter aëstimare 
quod si sentiat se tali poenitentia nimium gravari et afigi, quod peteret eam alleviari et mutari , 
alioquin ipsemet voluntarie se interficeret ; et ideo minorem diligentiam adhibens cirea hoc 
non videtur ex hoc dici habere voluntatem | illum interficiendi, quia potest supponere quod 
ille non faciet sibi iniunctum ultra vires. Sed, si esset poenitens adeo simplex quod videretur 
nescire iudicare quod non sit intentio iniungentis quod non faciat de sibi iniuncto nisi quod 
poterit sustinere bono modo, secundum 6 hoc debet iniungens in iniungendo maiorem diligen- 
tiam adhibere, et saltem poenitentem simplicem in hoc informare quod si videatur sibi quod 
non possit dictam poenitentiam tolerare quod faciat illam alleviari vel mutari et quod de illa 
non faciat aliquid ultra posse et cetera. 

Per hoc patet so/utio ad argumenta. Littera autem in decretali posita se ipsam solvit ; nam 

ibi dicitur : si super praemissis conscientia te remordet, ad maiores ordines de nostro consilio 
non accedas, Glossa : remordet, ut si forte imperite medicinam dedisset vel si negligens fuit et 
cetera, Praeterea, ut dictum est, non est simile de medico corporis et de medico animae. 


, 


QUAESTIO XVII. 


Utrum sacerdotes, fraecipue curali, leneantur quotidie dicere officium mortuorum. 


cod. P : | Deinde circa pertinentia ad sacerdotes quantum ad ministerium eorum circa executionem 
DIQIRR ecclesiasticorum officiorum quaerebatur unum, scilicet utrum sacerdotes, praecipue curati, 
teneantur quotidie dicere officium mortuorum. Et arguitur quod sic ; quia si illud quod minus 
videtur inesse inest, et illud quod magis. Sed minus videtur quod canonici teneantur dicere 
quotidie huiusmodi officium, cum sint simplices clerici et in gradu inferiori et ideo ad minus 
oficium videntur teneri. Sed tales tenentur quia qui recipit stipendium debet facere illud ! 
propter quod est institutum ; sed bona temporalia in Ecclesia sunt stipendia clericorum collata 
a defunctis ut clerici orent pro eis ;: ergo et cetera. ; 
+ Contra. Si sacerdotes praedicti tenerentur ad tale officium dicendum, viderentur per aliquod 
statutum ad hoc obligari ; sed tale statutum non invenitur in iure ; ergo et cetera. 

Respondeo dicendum quod ad dicendum officium ecclesiasticum tenentur personae eccle- 
siasticae vel ex iure divino vel naturae, vel ex statuto sive iure humano sive Ecclesiae sive ex 
consuetudine quae statuto vel iuri positivo aequipollet. Nunc autem de iure divino et naturae 
est quod quaelibet creatura rationalis insistat ? divinis laudibus et 3 orationibus pro bonis 


2 


obtinendis et malis vitandis et gratiarum actionibus pro bonis iam adeptis et malis vitatis. Sed 
personae ecclesiasticae ratione status sui, ratione cuius principaliter ad laudandum et orandum 
Deum ordinantur, ad hoc principalius tenentur et, licet omnibus generaliter deputaverit lex 
divina data per Moysen statutum tempus quo fideles praecipue debent intendere et insistere - | 5 
laudibus divinis, scilicet diem sabbati, in lege tamen Evangelii non invenitur tempus ad hoc 
sic specialiter deputatum ; per quod innuitur quod hi qui sunt sub lege Evangelii tanquam 
cod. C  berfectiores quasi nullo tempore cum ad hoc offert se facultas | a divinis obsequiis et laudibus 
fol. 57 Va  vacare debent. 
cod. Le Verumtamen,quia non semper aequaliter possunt homines intendere talibus propter mul |tas 
PES necessarias occupitiones circa alia, quia etiam non omnes possunt aequaliter talibus intendere, 
Ecclesia, cui Christus reliquit { potestatem, determinavit omnibus generaliter certum tempus, 
scilicet diem dominicum, ut tunc specialiter et in loco speciali et hora certa magis intendant 
talibus, laici meditando et orando, clerici officia publice exercendo. Et cum hoc specialiter 
clericos instituit et ordinavit sive deputavit ad hoc quod singulis diebus determinatis laudibus . 
divinis et orationibus, scilicet septem horis canonicis, sint intenti secundum exemplum Prophe- EE 
tae dicentis in psalmo : septies in die laudem dixi tibi. Unde, quia canon idem est quod regula, : 

eo quod dictae horae sunt ab Ecclesia generaliter omnibus clericis qui ad statum clericalem per 
sacros ordines et per susceptionem benefciorum ecclesiasticorum assumuntur quasi pro com- 
muni regula impositae et quae secundum determinatos modos et tempora ! secundum determi- 
natas regulas, ab omnibus etiam ? generaliter et regulariter sunt dicendae ; propter hoc etiam 
dicuntur horae canonicae sive regulares. Ad illas ergo ex praecepto et statuto Ecclesiae generali 
omnes clerici benefciati vel in sacris ordinibus constituti tenentur, nisi aliquando legitimo | 
impedimento excusentur, Et de hoc sunt iura satis expressa : Extra, de Celebratione missarum : 
Praesbyter % mane, et cetera ; Dolentes referimus. Et vicesima prima distinctione, capitulo : 
Ultimo #, Hoc etiam ex usu et consuetudine Ecclesiae supponitur. 

Sed de officio mortuorum et de quibusdam aliis observandis circa divinum officium qui et 
quomodo ad illud tenentur non est expressum in iure communi tanquam in communi regula 
omnium clericorum. Quia etiam circa hoc diversae sunt * consueitudines et observationes 
secundum © diversas ecclesias speciales, ideo dicendum est de illis quantum ad officium mor- 
tuorum de quo est quaestio specialiter proposita quod, sicut omnes clerici generaliter tenentur 
ad horas quae communiter appellantur canonicae sive regulares modo supradicto, ita clerici 
unius specialis ecclesiae | tenentur ad officia quae vel ex statuto vel ex consuetudine in illo 
loco quasi regularia sive canonica reputantur. Regularia ? autem sive canonica intelligo reputari 
ad quae dicenda est modus regularis ex statuto impositus vel ex communi consuetudine obser- 
vatus ; alia autem nou reputantur canonica, sed voluntaria et quasi causalia et indeterminata. 
Sicut ergo universalis Ecclesia consuevit solemniter dicere vigilias et officium mortuorum die 
determinato ad hoc regulariter $ deputato, scilicet in festo Omnium Sanctorum ? post vesperas ; 
et ideo-omnes clerici qui tenentur ad officium Ecclesiae, quod per horas canonicas intelligimus, 
tenentur dicere illud offlcium sive sint in ecclesiis suis sive non, cessante legitimo impedi- 
mento, — ita, cum in qualibet ecclesta sit circa oMicium tale aliqua specialis consuetudo (puta ut 
dicatur ordinarie officium mortuorum semel in septimana vel qualitercumque aliter secundum 
certum tempus et modum ; puta etiam in aliqua ecclesia statutum est vel communi consuetu- 
dine observatum quod si non eveniat festum novem lectionum nec sit funus praesens nec 
aliquod anniversarium speciale), nihilominus dicitur officium mortuorum vel cum tribus 
lectionibus extra quadragesimam vel cum novem in quadragesima, tale oMcium secundum 
hunc modum videtur posse dici in tali ecclesia canonicum sive etiam cum horis canonicis 
computandum, quantum ad hoc quod ad illud dicendum omnes clerici praecipue in tali ecclesia 
beneficiati obligantur. Nam, cum talia officia mortuorum videantur instituta generaliter in 
remedium defunctorum qui ob hoc bona sua temporalia ecclesiae reliquerunt nec habent 
specialia anniversaria instituta, videtur ergo quod, sicut cum occurrit determinatum anniver- 
sarium | alicuius qui deputavit certa bona pro suo anniversario faciendo, illi qui portionem 
recipiunt de bonis illis tenentur dicere officium mortuorum pro tali, ita etiam qui indistincte 
recipilunt portiones suas de bonis ab aliis defunctis collatis provenientes tenentur dicere 
praedictum officium mortuorum. 

Cum ergo quaeritur utrum sacerdotes, praecipue curati, tenentur omni die dicere ofMficium 
mortuorum, generalius loquendo videtur dicendum quod, cum clericus teneatur dicere officium 
ecclesiasticum non solum secundum statuta generalia Ecclesiae, sed etiam secundum statuta 
vel consuetudines ecclesiae cui specialiter deputatur, quilibet clericus benefciatus in aliqua 

ecclesia, etiam si sit absens, tenetur dicere officium mortuorum quod, ut dictum est, regulari 
observantia et secundum consuetudinem dicitur in eadem ecclesia et etiam aliud ! officium 
mortuorum specialius sicut-quod dicitur in anniversario alicuius qui ? ad hoc certa stipendia 
deputavit tenetur dicere, saltem cum percipit beneficium ad hoc specialiter deputatum. Ali- 
quando autem dicitur officium mortuorum in ecclesia extraordinarie propter aliquam causam 
specialiter emergentem, puta ad preces alicuius personae vel propter aliquid huiusmodi ; et ad 
illud officium non tenetur quis nisi cum est in ecclesia cum illis qui hoc concesserunt vel 
ordinaverunt. Sed hoc habet magis locum in clericis beneficiatis in ecclesiis collegiatis, in 
quibus propter multitudinem clericorum est divinum officium ampliatum et etiam solemnius 
exercendum. 

Sed quantum ad sacerdotes parochiales videtur esse dicendum quod consuetudo ecclesiae 
ad quam | assumuntur est ab eis observanda quantum ad modum dicendi vigilias communes et 
regulares, id est quae dicuntur vel dici consueverunt a sacerdotibus illius ecclesiae, etiam ? cum 
non occurrebat casus specialis, puta praesentia funeris vel anniversarium speciale. De anniver- 
sariis autem est tenendum quod pro singulis sunt singula officia exsolvenda, si occurrant 
distinctis diebus nec superveniat impedimentum alicuius festivitatis ratione cuius debet populo 
celebrari officium de festo vel nisi superveniat aliquod impedimentum legitimum. Intelligo 
autem in talibus recurrendum ad consue|tudinem in tali ecclesia et etiam in alis viciniis, et ad 
consuetudinem praecedentium sacerdotum illius ecclesiae, si fuerint viri honesti et si credatur 
quod officium mortuorum quod dicebant quasi regulariter etiam extra casus praedictos non ex 
propria devotione, sed ex obligatione ratione sui officii talia dicere consueverunt. Hoc etiam 
dico, si non sit super modum dicendi talia officia per ordinarium aliquod statutum synodale 
editum. Nam de talibus essent statuta facienda cum invenitur negligentia sacerdotum qui in 
hoc et in alïis tenentur statuta sÿnodalia observare. Per praedicta patet responsio # ad obiecta. 


QUAESTIO XVII. 


Utrum magister in theologia debet dicere 
contra articulum episcopi si credat oppositum esse verum. 


Deinde cirea pertinentia ad doctores quaerebatur unum, scilicet si propo- 
natur magistro in theologia quaestio aliqua, cuius unam partem tenet firmiter 
tanquam veram propter rationes et auctoritates ex quibus iudicio eius 1lla pars 
concluditur tanquam vera, illa tamen pars per sententiam alicuius episcopi (1) 

(1) Stephanus, episcopus Parisiensis. Cf. Chart. Univ. Paris., t. [, p. 543, n. 473 : « Ea 
totaliter condemnamus, excommunicantes omnes illos, qui dictos errores vel aliquem ex illis 
dogmatizaverint, aut defendere seu sustinere praesumpserint quoquo modo, necnon et audi- 
tores.…. » 

condémnatur tanquam falsa et excommunicationem incurrunt quicumque illam 
asserunt sive docent, quaeritur quam partem debeat determinare dictus magis- 
ter. Et arguitur quod illam qüam reputat falsam et non aliam, quia nullus 
debet facere illud per quod sententiam excommunicationis incurreret. Sed talis 
magister, si determinaret pro parte quam reputat veram, incurreret sententiam 
excommunicationis ; ergo illam non debet determinare, sed oppositam. 

Contra. Nullus debet mentiri ‘, maxime etiam ‘ doctor theologiae in doctrina 
veritatis. Sed, si determinaret talem quaestionem pro parte quam reputat falsam, 
mentiretur ; ergo et cetera. 

Respondeo dicendum quod praecepta affirmativa quae sunt de | bonis 
faciendis sub quibus cadit actus docendi veritatem obligant semper, sed non 
ad semper. E contrario est de negativis quae sunt de malis vitandis sub quibus 
cadit non docere falsitatem. Unde, quamvis nunquam falsitas sit docenda, non 
tamen semper veritas est docenda, sed pre loco et tempore adhibitis debitis 
circumstantiis. Unde dicit Augustinus super | illud Psaltis : perdes omnes qui 
loquuntur mendacium ; aliud est mentiri sive falsum dicere, aliud verum occul- 
taré sive non dicere. Manifestum autem est non esse culpam quandoque verum 
occultaré ; falsuüm autem dicere non invenitur concessum. 

Circa propositum casum ergo est dicendum quod veritas quam réputat se 
doctor scire aut est de necessariis ad salutem, aut ést de aliis indifferentibus sic 
quod quaecumque pars asseratur nec per se et directe nec per reductionem est 
contra fidém rectam vel bonos mores. Tune si talis quaestio proponatur magistro 
réputanti se sciré veram esse partem quam * praelatus iudicat esse falsam et 
idéo éam tanquam erroneam condemnans * sub poena excommunicationis prae- 
cipit quod nullus illam partem audeat docere vel quoquo modo sustinere, talis 
magistér neutram partem debet asserere. Non partem quam reputat veram eo 
quod ratione praecepti affirmativi tenetur dicere veritatem quam sentit et hoc 
tempore et loco, tantum adhibitis debitis circumstantiis : nunc autem praecep- 
tum superioris de contrario excludit ista eo quod in praeceptis prohibitoris 
quaé sunt de talibus quae non facere secundum se non est malum, praelatis 
quamdiu tolerantur est obediendum ; et ideo rebus sic se habentibus, scilicet 
aliquo existente in loco in quo praelatus | habet jurisdictionem, praëécepto eius 
etiam durante, non est tempus nec locus dicendi talem veritatem quam : aliquis 
séntit. 

Verumtamen, si cérta ratione vel auctoritate appareat quod sit vera pars 
quam praelatus condemnat tanquam falsam et erronéam aut si etiam non sit 
omnino certa, sed probabilem veritatem contineat ita quod, ratione probabili- 
tatis, possit tanquam verum probabile * sustineri sive etiam circa illud possint 
esse opiniones contrariae, videtur talis excommunicatio et condemnatio erronea, 

quia per illam impeditur inquisitio et notitia veritatis. Verum | tamen singularis 
persona non habet se opponere, ut scilicet in tali casu dicat contrarium et dicat 
praelato tolerato ab Ecclesia non obediendum in hoc ; nam, cum non immineat 
casus necessitatis ad docendum talem veritatem quae pro falsitate condemna- 
tur, si sic liceret unicuique personae singulari se praelatis opponere, vinculum 
obedientiae rumperetur ; sed esset instandum apud praelatum quod talem con- 
demnationem et excommunicationem revocaret. Quamvis enim malum contra 
salutem ex hoc non eveniat, tamen malum contra perfectionem intellectus ex 
hoc contingit ; nam homines non possunt libere tractare veritates quibus eorum 
intellectus non modicum perficeretur. 

Item, scandalum evenit exinde apud infideles et etiam apud multos fideles 
de ignorantia et simplicitate talium praelatorum in hoc quod illud reputatur 
erroneum et fidei contrarium quod tamen non repugnat fidei nec bonis moribus, 
et sic etiam intelligentes non fideles minus reputant fidem. 

Si autem sit de pertinentibus ad salutem, aut omnino certum est veritatem 
quam doctor aestimat se habere esse tenendam ex evidentia auctoritatis sacrae 
Scripturae vel rationis veridicae, tunc sententia et inhibitio est omnino erronea 
nec aliquem ligat, quia sententia excommunicationis continens manifestum 
errorem non ligat, puta quod si aliquis dicat docens quod Deus creavit caelum 
et terram sit excommunicatus et huiusmodi ; et ideo in tali casu debet doctor 
dicere illud quod sentit, non obstante quod ‘ si * ex hoc quod videtur inobediens 
aliqui scandalizantur ; quia, ut dicit Gregorius, super Ezechiel, si de veritate 
scandalum surgit, utilius scandalum nasci permittitur quam veritas subiciatur ; 
et secundum Boetium : quod pro caritate * est institutum non debet contra 
caritatem militare. 

Idem autem est iudicium cum illud quod condemnatur tanquam falsum, etsi 
falsum sit, ab aliquo tamen verum reputatur | sive auctoritate Scrip | turae sive 
ex ratione quam ad hoc credat aliquis se habere et reputat illud esse necessa- 
rium ad salutem. In tali quidem casu debet quis conscientiam deponere. Sed si 
illam non deposuerit, illa stante, debet inhibitionem et excommunicationem 
erroneam reputare, licet secundum rem non sit ita ; et sic debet dicere illud 
quod * reputat se scire circa hoc tanquam verum ; semper enim agens contra 
conscientiam erroneam magis peccat quam agens secundum eam. Unde in pro- 
posito peccaret gravius si timore poenae, volendo scilicet praecepto  superioris 
ratione excommunicationis adiunctae obedire, omitteret © dicere illud quod 
secundum conscientiam erroneam iudicat esse tale verum .quod ad veritatem 
doctrinae pertinet, quam inobedientiam hominis et poenam excommunicationis 

incurrendo, illud quod verum aestimat affirmando, in quantum gravius peccat 
directe peccans contra Deum quam contra hominem. 

Quia tamen non est de facili supponendum in talibus praelatum manifeste 
errare * quamdiu ab Ecclesia toleratur, si forte inveniatur aliquid condemnasse 
tanquam erroneum, et contrarium aestimetur verum prout ex superficie dicto- 
rum apparet, fidelis doctor debet conari illud exponere bono modo. Per prae- 
dicta patet responsio ad obiecta. 

Explicit septimum quolibet. Incipit octavum *. 

Page ‘5, ligne 34, lisez avec CP : Corpus, et corrigez la note comme suit : incorporea V. 
» 
» 


20, >»  34etss. lisez : glossa. 
31, » 13-14, adoptez la leçon de V : continentur, et changez la note ainsi : contine- 
tur PC. 
» 31, » 16, lisez: cetera. 
>» 32, »  » en marge, Cod V, lisez fol. 61 RP. 
>» 38, 39, 40, lisez partout : condiciones. 
DES TL 3, > se ipsum. 
57 >, 36, »  negligentes, ideo. 
vo dt: 6, Le codex G = cod. Bibl. nation. fonds latin, n° 11694. 
» 63, » 3, après similiter, ajoutez : est, et changez la note comme sut :°0772. P- 
SD TO; 13, écrivez : condiciones. 
ES | 7, lisez : nonnulli credimus. 
ÿ 99, » 17, écrivez: condicionem, 
» 101, »  26;1022; 103 2; lisez : in quantum. 
» 105, » 15, lisez ab invicem. 
> 107, » 23, » appetit; ita. 
» IIO, Ÿ  IO, » eundem. 
ÿ IIS, » 27, >» in quantum. 
y 122, % 19, >» quaedamignis, et calere. 
» 28, » in duobus subiectis. 
» 122-123, 30-1, » avec PC : subiectis, et changez la note comme suit : substantiis V, 
» 135, » 14, » huiusmodi. 
1 in talibus praelatum manifeste errare] praelatum manifeste in talibus errare P, — ? sep- 

Page 150, ligne 2-3, écrivez : se ipsam. 


POMSA ENS 32, » se ipsum. 
>. TES NEUZTE; ». » 4 
» 172, » 22, lisez : phantastica. Quomodo. 
5 190, >» 12, écrivez : tanquam. 
» 230, » 4, lisez : habet rationem, formam et speciém : et supprimez Res 
F en notes. 
» 252, >» 26, en marge, suppléez : Coë. C, fol. 35 Vr, | coupure après : perpi 
> 254, » 12, lisez : tanquam. 
on » 265, » 12, note 5, lisez : et 1 m, CP. NT 0 
» 269, » 18, lisez:fallit; quia. ‘ 
» 269, » 21, >» quaeunum. 
> 274, » 16, » quandam. # 
5 » 292, >» 41; écrivez: se ipsis. ; > 
à, 5 295, » 2), en marge, suppléez : Cod. \E fol. 103 Va; coupure ASS art 
Fe » 302, » 34, 303 13; 303 16; 304 12, écrivez : se ipsa. 

» 308, » » SR CN RS AVE È dr 
; L u » 312, » 5-6, écrivez : se ipsam. mes OT METRE 3 
CLR 9 + 242 286 PSE | À Le né. - 
+323, à 7, lisez : extensione. 
: » 361, » 9-10, »  potentialis. ; . 
» 361, >» 10, >» . continet. 2 on 
: . » 364, »15-16, »  potentialitatis. j | 
ON CDS 26, >» mensurandi. 
, » 370, » 31, >»  Undelicet. 
* » 371, » 8, »  seipsum. 
» 371, » 20, . » excludit nulla. 
NPD, Lu 30, ce Pline 
» 383, >» 20, >» quid et ajoutez en note : quod. 
» 183 va u2rallezala PET après demonstrari. 

